ပိဋကတ်ဘာသာမန် (ပါဠိစူဠဝဝ် သကုတ်−၁)

မူဆဋ္ဌသံဂါယန ဝိနယပိဋကတ် ခုဒ္ဒကနိကာယ်(ပါဠိစူဠဝဝ် ဘာသာမန်) − တြးပတိတ် နူဂကောံပါဠိပိဋကတ် ကၠာဲစၠောံဘာသာမန်၊ သာသနာ−၂၅၆၀၊ ဍုၚ်−၁၃၇၉၊ ခရေစ်−၂၀၁၇

နမော တဿ ဘဂဝတော အရဟတော သမ္မာသမ္ဗုဒ္ဓဿ

⎈ သွက်ဂွံသမ္တီ ဗွဲကိုပ်ကၠာ ⎈

သၚ်္ကေတ ပြကိုဟ်ဂမၠိုၚ်

၊	ပိုဒ်မွဲ	ပ္ဍဲဂါထာ လအိတ်ပထမပါဒကဵု တတိယပါဒ။
။	ပိုဒ်ၜါ	ပ္ဍဲဂါထာ လအိတ်ဒုတိယပါဒကဵု စတုတ္ထပါဒ။
၊	ပိုဒ်မွဲ	ပ္ဍဲစုဏ္ဏိယ ဝါကျဍောတ်။
။	ပိုဒ်ၜါ	ပ္ဍဲစုဏ္ဏိယ ဝါကျဇၞော်။
?	ဂံက်သရေၚ်	ဂလာန်သၟာန်။
!	ဇိုၚ်ကရောဲ	အာမေဍိတ် (အမ်သဝ်)။
“”	ဇိုၚ်ဂတာမ်	ထ္ၜးအာကာရဝါကျ။ (ပိုဒ်သပသမ္တီ ပၟိက်ပူဂိုလ်မွဲမွဲ)။
‘ ’	ၚေက်ထဲ	ထ္ၜးအဓိပ္ပါယ် မတုပ်သၟဟ် ကေုာံပိုဒ် မဗာန်ကြပ်ဒၟံၚ်ပ္ဍဲလက်ကရဴ။
“ ‘’ ”	သၚ်္ကေတဝွံ	ထ္ၜးကဵု ပ္ဍဲအပ္ဍဲဂလာန် ပူဂိုလ်မွဲမွဲ ဂလာန်တၞဟ်သအာၚ် မွဲလေဝ် တၞီလုပ်ဒၟံၚ်။
,	ဍုတ်အယဴ	ထ္ၜးသရုပ်၊ (ဝါ) ထ္ၜးပိုဒ်ပံၚ်ပကောံ။
( )	ခွေဝ်ဗိုၚ်	ကၠုၚ်နူပါဠိ တိုက်ရိုက်ဟွံသေၚ်၊ အသုၚ်အစောဲမန်ဂွံဍိုက်ပေၚ်တုဲ ပိုဒ်ထပ်စုတ် လဝ်။
[ ]	ခၜံက်ဗိုၚ်	ဒှ်ဂလာန်ဗကန် တုပ်ကဵုနယ် မတုဲကၠုၚ်တေအ်။
―	လေံစၞောန်	ဂလာန်ဝါကျ ဟွံစိုပ်ဒတုဲဏီ သွက်ဂွံဆက်ဂလာန်။
-၁ -၂	ဂၞန်သၠုၚ်	သွက်ဂွံတီကေတ် အဓိပ္ပါယ် ပိုဒ်ဂှ် ဗွဲမလောဲသွာမာန် အတိုၚ်လၟေၚ်ဂၞန်ဂှ် ထ္ၜးလဝ်ကဵု ပ္ဍဲဇိုၚ်မုခ်လိခ်။
။ ပ ။	ပေယျာလ	ဗလိုက်လဝ် ဝါကျ၊ (ဝါ) ခ္ဍန်လဝ် ဂလာန်။

၁။ ကမ္မက္ခန္ဓက
၁.၁။ တဇ္ဇနဳယကမ်
၁။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ် ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ အဓိကိုရ် ‘ပွမဟွံညိၚ်ဝတ်’ ပ္ဍဲသၚ်လေဝ် လေပ်သ္ပအိုတ်ရ။

ဇရေၚ်ခမဳသအာၚ်ဂမၠိုၚ် မလေပ်ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂး စှေ်စး အရေဝ်ဂၠိုၚ်တုဲ မလေပ် သ္ပအဓိကိုရ် ပ္ဍဲသၚ်လေဝ် ပြာပ်အာတုဲ―

“ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ” ရဴဝွံ ဟီုသ္ဂးအိုတ်ရ။

ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ။

ခမဳပၟိက်အောန်ဂမၠိုၚ် “မုဟိုတ် ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ အဓိကိုရ်ပ္ဍဲသၚ်လေဝ် လေပ်သ္ပအိုတ်ရော? ဇရေၚ်ခမဳသအာၚ်ဂမၠိုၚ် မလေပ်ကယျာန် ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ မလေပ်သ္ပအဓိကိုရ် ပ္ဍဲသၚ်လေဝ်ပြာပ်အာတုဲ ‘ယွံတဳလပိုဉ် တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ်လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ” ရဴဝွံ ဟီုသ္ဂးအိုတ်ရော?။
ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞုဟ်နသၞဝဲ ဂၠိုၚ်လှဲတိုန်အိုတ်ရ”၊ ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

၂။	ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ် ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂး စှေ်စး အရေဝ်ဂၠိုၚ်တုဲ အဓိကိုရ် ပ္ဍဲသၚ်လေဝ် လေပ်သ္ပအိုတ်ရ။ ဇရေၚ်ခမဳသအာၚ်ဂမၠိုၚ် မလေပ်ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ မလေပ်သ္ပအဓိကိုရ် ပ္ဍဲသၚ်လေဝ် ပြာပ်အာတုဲ―

‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရ။

ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ခမဳဂမၠိုၚ်ရ။
ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ကုခမဳဂမၠိုၚ် မဒှ်တြုံမလ္ၚုသၟး (နူမဂ်ဖိုလ်) ရ၊ ဟွံဗဗွဲရ၊ ဟွံသပ္ပါယ်ရ၊ အာကာရအရာ ခမဳတအ် ဟွံသေၚ်ရ၊ ဟွံဂပ်ဝ်ရ၊ ဟွံထေက်ကဵုသ္ပရ၊ ယွံခမဳတအ် တြုံမလ္ၚုသၟး (နူမဂ်ဖိုလ်) ဂမၠိုၚ် မုဟိုတ် အလဵုဇကုတအ် ကယျာန်ဓဝါတ်သေက်ဇဵုဂတမတ်။ ပ ။ ဇရေၚ်ခမဳဂမၠိုၚ် မလေပ်သ္ပအဓိကိုရ် ပ္ဍဲသၚ်လေဝ် ပြာပ်အာတုဲ ‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ်လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရော? ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ။

ယွံခမဳတအ် (ပွခမဳဂမၠိုၚ်သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵု လျုၚ်ဇြုၚ်သ္ဍိုက်ကီု ကုညးလျုၚ်ဇြုၚ်သ္ဍိုက်တုဲဂမၠိုၚ် တၞဟ်နပွမကဵုလျုၚ်ဇြုၚ်သ္ဍိုက် ဂၠိုၚ်တိုန်ကီု ကဵုကတဵုဒှ်ဟွံမာန်ရ၊ ယွံခမဳတအ် ဍာံဍာံစၟတ်စၟတ် ပွဝွံ ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမဟွံကဵုလျုၚ်ဇြုၚ်သ္ဍိုက်ကီု ကုညးလျုၚ်ဇြုၚ်သ္ဍိုက်တုဲလ္ၚဵုဂမၠိုၚ် တၞဟ်နပွမကဵု လျုၚ်ဇြုၚ်သ္ဍိုက်လီုလာ်ကီု ကဵုကတဵုဒှ်ရ ရဴဝွံ (ဟီုဂရိုဟ်ရ)။

ပ္ဍဲကြဴနူဂှ် တဳလမၞုံပိုဉ်ကျာ်တြဲ ဟီုဂရိုဟ်တၚ်ဒုဟ် ခမဳဂမၠိုၚ်ဂှ် နဟိုတ်မဂၠိုၚ်တုဲမ္ဂး ဟီုဂလာန်ဂရိုဟ် မဟွံမွဲဂုဏ် ဒဒက် တဴဇကုဇကုပွမဇြိုၚ်ကဵုလွဳမြိမြန်ဇကုဇကု ညးသအာၚ်ဂမၠိုၚ် ပွမဇြိုၚ်ကဵုလွဳမြိမြန် ပွမပၟိက်ဇၞော် ပွမဟွံအေၚ်သတှ်ေ (ဟွံတရိုပ်စိုတ်) ပွမမိပ်လဟိၚ်ပ္ဍဲဂကောံသကအ်ပွံၚ် ပွမလၞုဟ်လၞန်ဂမၠိုၚ်တုဲ နဟိုတ်မဂၠိုၚ်ဂၠၚ် ဟီုသ္ဂးတဴဂုဏ် ဒဒက်တဴဇကုဇကု ပွမ လွဳမြိမြန်ဇကု ဇကုလောဲသွာ ညးသအာၚ်ဂမၠိုၚ် လွဳမြိမြန်လောဲသွာ ပွမပၟိက်အောန် ပွမအေၚ်သတှ်ေ (တရိုပ်စိုတ်) ပွမတှ်ေ တြဳထောံကိလေသ ပွမခါလယှ်ထောံကိလေသ ပွမမၞုံကဵုလျုၚ်ဇြုၚ်သ္ဍိုက် ပွမဟွံဆန်ၜန် ကိလေသ ပွမပတိတ်ဇြဟတ် နဝဳရိယဂမၠိုၚ်တုဲမ္ဂး ဟီုတွံတဴဂလာန် ဓရ်မဗဗွဲညဳ သၟဟ်ကဵုဗီုဒဒှ်ဂှ် ကုခမဳဂမၠိုၚ်တုဲပ္ဍဲကြဴ သ္ဂးကဵုခမဳဂမၠိုၚ်ရ။

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပ တဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်ညိ။
ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳပဏ္ဍုက လောဟိတကဂမၠိုၚ်ရ၊ စောဒနာတုဲပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳစဳကၠးဆိုက်ဗ္ဒက် ပ္ဍဲဝိနယ်သိက္ခာပိုဒ်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၃။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စးအရေဝ်ဂၠိုၚ်တုဲ အဓိကိုရ် ပ္ဍဲသၚ်လေဝ် လေပ်သ္ပအိုတ်ရ။ ဇရေၚ်ခမဳသအာၚ်ဂမၠိုၚ် မလေပ်ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စးအရေဝ်ဂၠိုၚ်တုဲ မလေပ်သ္ပအဓိကိုရ် ပ္ဍဲသၚ် လေဝ် ပြာပ်အာတုဲ―

‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရ။

ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပတဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်ရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်။ ပ ။ ဇရေၚ်ခမဳသအာၚ်ဂမၠိုၚ် မလေပ်သ္ပအဓိကိုရ် ပ္ဍဲသၚ် လေဝ် ပြာပ်အာတုဲ ‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရ။ ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ။

သၚ် သ္ပတဇ္ဇနဳယကမ် ‘ပွမဘပဠ’ ကုခမဳမၞုံယၟုပဏ္ဍုက လောဟိတကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပ တဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်။ ပ ။ ဇရေၚ်ခမဳသအာၚ်ဂမၠိုၚ် မလေပ်သ္ပအဓိကိုရ် ပ္ဍဲသၚ် လေဝ် ပြာပ်အာတုဲ ‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရ။ ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ။

သၚ် သ္ပတဇ္ဇနဳယကမ် ‘ပွမဘပဠ’ ကုခမဳမၞုံယၟုပဏ္ဍုက လောဟိတကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပ တဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ် အလဵုဇကုတအ် ကယျာန်ဓဝါတ်သေက်ဇဵု ဂတမတ်။ ပ ။ ဇရေၚ်ခမဳသအာၚ်ဂမၠိုၚ် မလေပ်သ္ပအဓိကိုရ် ပ္ဍဲသၚ် လေဝ် ပြာပ်အာတုဲ ‘ယွံတဳလပိုဉ်တအ် မၞးတအ်ညးဂမၠိုၚ် လ္ပကဵုဒုၚ်ပယျ (လ္ပဒုၚ်ကျ) ခမဳဂှ်ညိ၊ ဩဝ်ချပ်ဂၞန်သဳကၠဳကဵု ညးမၞုံကဵုဇြဟတ် လောန်အိုတ်ညိ၊ ဟိုတ်ပွမချပ်ဂၞန်သဳကၠဳသာ်ဂှ် မၞးတအ်ညးဂမၠိုၚ် ကြက်ဒှ် ညးမၞုံကဵုပညာလတူဍေံ ညးစဳကၠးဆိုက်ဗ္ဒက်လတူဍေံ ညးမၞုံကဵုလၟိၚ်လညာတ်ဂၠိုၚ်လတူဍေံ သာတုဲဒှ်ညးသၟဟ်စောံလတူဍေံဂမၠိုၚ်အိုတ်ရ၊ လ္ပဖေက်ခမဳဂှ်အိုတ်ညိ၊ ပိုဲညးဂမၠိုၚ် လေဝ် ကြက်ဒှ်ဗော်သွး မၞးတအ်ညးဂမၠိုၚ်အိုတ်ရ’ ရဴဝွံ ဟီုသ္ဂးအိုတ်ရ။ ဟိုတ်ပွမဟီုသ္ဂးသာ်ဂှ် ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်အိုတ်ရ၊ ပွမကယျာန်ဓဝါတ် သေက်ဇဵုဂမၠိုၚ် မကတဵုဒှ်တုဲလေဝ် ဒှ်ကၠုၚ်တၞဟ်နသၞဝဲ ဂၠိုၚ်လှဲတိုန်အိုတ်ရ။

သၚ် သ္ပတဇ္ဇနဳယကမ် ‘ပွမဘပဠ’ ကုခမဳမၞုံယၟုပဏ္ဍုက လောဟိတကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပ တဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပ တဇ္ဇနဳယကမ် ‘ပွမဘပဠ’ ကုခမဳပဏ္ဍုက လောဟိတကဂမၠိုၚ်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရံဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။
၁.၁.၁။ ကမ်မဗွဲဓရ်စှ်ၜါ
၄။	ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ် မဟွံဗဗွဲဓရ် ကမ်မဟွံညဳသၟဟ်သၟန်ကဵု ဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုၚ်ဝန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုတ်လလမ် ဗွဲဟွံဒးရးရ။ ပွမသ္ပ သီုဟွံဒးအာပတ်၊ ပွမသ္ပ နအာပတ်ဟွံသေၚ်ကဵု ဒေသနာဂါမ် ‘ဒေသနာတုဲဟွံအးၚး’၊ ပွမသ္ပ နအာပတ်မဟီုလၟိၚ်ဒေသနာတုဲ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၂)

(ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ် မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ (၃)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၄)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံသၟာန်သၟုက်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၅)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံဒုၚ်ဝန်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၆)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံဒးအာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၇)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ နအာပတ်ဟွံသေၚ်ကဵုဒေသနာဂါမ် ‘ဒေသနာတုဲ ဟွံအးၚး’၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၈)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ နအာပတ်မဟီုလၟိၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၉)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁၀)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁၁)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုလ်လလမ် ဗွဲဟွံဒးရးရ။ ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံ ဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁၂)

✤ကမ်ဟွံဗဗွဲဓရ်စှ်ၜါတုဲရ။✤
၁.၁.၂။ ကမ်မဗဗွဲဓရ်စှ်ၜါ
၅။	ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၁)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာတ်ပတ်၊ ပွမသ္ပ နအာပတ်ဒေသနာဂါမ် ‘ဒေသနာတုဲအးၚး’၊ ပွမသ္ပ နအာပတ် မဟဂပ်ဝ်ဟီုလၟိၚ်ဒေသနာဏီ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၂)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၃)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၄)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ သၟာန်သၟုက်တုဲ ပွမသ္ပ၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၅)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒုၚ်ဝန်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၆)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၇)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နအာပတ်ဒေသနာဂါမ် ‘ဒေသနာတုဲအးၚး’၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၈)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နအာပတ် မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၉)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၁၀)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၁၁)

ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဇ္ဇနဳယကမ် ‘ပွမဘပဠ’ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၁၂)

✤ကမ်ဗဗွဲဓရ်စှ်ၜါတုဲရ။✤
၁.၁.၃။ နွံပၟိက်မ္ဂး ကမ်ပသ္ပမာန်တြဴသာ်
၆။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပ တဇ္ဇနဳယကမ် ‘ပွမဘပဠ’ မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စးအရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲ သပ္ပါယ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၁)
ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ လေပ်သ္ပအဓိကိုရ်ပ္ဍဲသၚ်၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ခမဳမွဲဂကူဂှ် ပဒတဴမံၚ်စံၚ်နှဴရဴ ကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲ သပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၄)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၅)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ ခမွဲမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပတဇ္ဇနဳယကမ်မ္ဂး သ္ပမာန်ရ။ (၆)

✤နွံပၟိက်မ္ဂး ကမ်မသ္ပမာန်တြဴသာ်တုဲရ။✤
၁.၁.၄။ ဒ္ဂေတ်ဝတ် ပ္ဍဲတဇ္ဇနဳယကမ် 'ပွမဘပဠ' စှ်ဒ္စါံသာ်
၇။	ယွံခမဳတအ် ခမဳ မဒးဒုၚ်သ္ပတဇ္ဇနဳယကမ်ဂှ် ဒးဒ္ဂေတ်ဗွဲမဒးရးရ―

ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ် မဒးဒ္ဂေတ်သ္ပ ဗွဲမဒးရးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ပကဵု ပယျၚ်ရ၊ ဟဂပ်ဝ်ကဵု နိဿယရ၊ ဟဂပ်ဝ်ကဵု သာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန် ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ်အာပတ် မထေက်ကဵုသ္ပတဇ္ဇနဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ပဝါရဏာလေဝ်ဟွံထေက်ကဵုတန်ဒေါံရ၊ ဟဂပ်ဝ် ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော် သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴ ကေုာံ ခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပဗွဲမဒးရောၚ်။)

✤ဒ္ဂေတ်ဝတ် ပ္ဍဲတဇ္ဇနဳယကမ် ‘ပွမဘပဠ’ စှ်ဒ္စါံသာ် တုဲရ။✤
၁.၁.၅။ ဟိုတ်မဟွံထေက်ကဵုလလမ်စှ်ဒ္စါံသာ်
၈။	ပ္ဍဲအခိၚ်ဂှ် သၚ် သ္ပတဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ရ၊ ခမဳဂမၠိုၚ် သၚ်မသ္ပလဝ် တဇ္ဇနဳယကမ်ဂှ် ဒ္ဂေတ်တဴ ဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်အိုတ်ရ၊ ပြာပ်အာဇရေၚ်ခမဳဂမၠိုၚ်တုဲမ္ဂး―

“ယွံကောန်တၠတအ် ဟိုတ်နူသၚ်သ္ပလဝ် တဇ္ဇနဳယကမ်ဂှ်ရ ပိုဲညးဂမၠိုၚ် ဒ္ဂေတ်တဴ ဗွဲမဒးရးအိုတ်ရ၊ ဖျေံတေံတသော်မန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠး နူကမ်အိုတ်ရ၊ ပိုဲညးဂမၠိုၚ် ပသာ်ထေက်ကဵုဒ္ဂေတ်သ္ပရော?” ရဴဝွံ သၟာန်သၟုက်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဥ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ညိ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ တဇ္ဇနဳယကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မိုပေကေုာံအၚ်္ဂဂမၠိုၚ် မသုန်ပြကာဝွံ  ဟွံထေက်ကဵုလလမ်ကၠေံ တဇ္ဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ တဇ္ဇနဳယကမ်ရ၊ (ခမဳဂှ်) အာစိုပ်အာပတ် မဒှ်ဟိုတ်သ္ပတဇ္ဇနဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဝွံ ဟွံထေက်ကဵုလလမ်ကၠေံ တဇ္ဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဟွံထေက်ကဵုလလမ်ကၠေံတဇ္ဇနဳယကမ်ရ၊ (ခမဳဂှ်) တန်ဒေါံဥပေါသ် ခမဳသကတတ်ရ၊ တန်ဒေါံပဝါရဏာရ၊ သ္ပပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဟွံထေက်ကဵုလလမ်ကၠေံ တဇ္ဇနဳယကမ်ရ။

✤ဟိုတ်မဟွံထေက်ကဵုလလမ်စှ်ဒ္စါံသာ် တုဲရ။✤
၁.၁.၆။ ဟိုတ်မထေက်ကဵုလလမ်ကၠေံ တဇ္ဇနဳယကမ်စှ်ဒ္စါံသာ်
၉။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံ တဇ္ဇနဳယကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ် မသုန်ပြကာဝွံ ဒးကဵုလလမ်ကၠေံ တဇ္ဇနဳယကမ်ရ။

ယွံခမဳတအ် ကုခမဳမဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဒးကဵုလလမ်ကၠေံ တဇ္ဇနဳယကမ်ရ၊ (ခမဳဂှ်) ဟွံအာစိုပ် အာပတ်မဒှ်ဟိုတ်သ္ပ တဇ္ဇနဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်မယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် ဟွံအာစိုပ်ရ၊ ဟွံဟီုဂရိုဟ်ကမ်ရ၊ ဟွံဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ် မသုန်ပြကာဝွံ ဒးကဵုလလမ်ကၠေံ တဇ္ဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဒးကဵုလလမ်ကၠေံ တဇ္ဇနဳယကမ်ရ၊ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုပ်သကီုနှဴရဴ ကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် ဒ္စါံပြကာဝွံ ဒးကဵုလလမ်ကၠေံ တဇ္ဇနဳယကမ်ရ။

✤ ဟိုတ်မထေက်ကဵုလလမ်ကၠေံ တဇ္ဇနဳယကမ်စှ်ဒ္စါံသာ်တုဲရ။✤

၁၀။	ယွံခမဳတအ် ရဴဝွံ ဒးကဵုလလမ်ရ၊ ယွံခမဳတအ် ခမဳပဏ္ဍုက လောဟိတကဂမၠိုၚ်ဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် ဒးဂရၚ်ပတီ ရဴဝွံရ―

“ယွံတဳလပိုဉ်တအ် ဟိုတ်နူသၚ်သ္ပလဝ် တဇ္ဇနဳယကမ်ဂှ်ရ ပိုဲဍိုက်တအ်ညးဂမၠိုၚ် ဒ္ဂေတ်တဴဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠး နူကမ်အိုတ်ရ၊ အာတ်အခေါၚ်ပွမလလမ်ကၠေံ တဇ္ဇနဳယကမ်အိုတ်ရ” ရဴဝွံ ဒးသ္ဂးရ။ မရနုက်ကဵု ၜါဝါလေဝ် ဒးအာတ်အခေါၚ်ရ။ မရနုက်ကဵု ပိဝါလေဝ် ဒးအာတ်အခေါၚ်။
ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ဟိုတ်နူသ္ပလဝ် တဇ္ဇနဳယကမ်ဂှ်ရ ခမဳပဏ္ဍုက လောဟိတကဂမၠိုၚ်ဝွံ ဒ္ဂေတ်တဴ ဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠး နူကမ်အိုတ်ရ၊ အာတ်အခေါၚ်ပွမလလမ်ကၠေံ တဇ္ဇနဳယကမ်အိုတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ်ဝွံ ဟိုတ်နူသၚ်သ္ပလဝ် တဇ္ဇနဳယကမ်ဂှ်ရ ဒ္ဂေတ်တဴ ဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်အိုတ်ရ၊ အာတ်အခေါၚ် ပွမလလမ်ကၠေံ တဇ္ဇနဳယကမ်အိုတ်ရ၊ သၚ် ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ်ဝွံ ဟိုတ်နူသၚ်သ္ပလဝ် တဇ္ဇနဳယကမ်ဂှ်ရ ဒ္ဂေတ်တဴ ဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှ်ေ’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်အိုတ်ရ၊ အာတ်အခေါၚ် ပွမလလမ်ကၠေံ တဇ္ဇနဳယကမ်အိုတ်ရ၊ သၚ် ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳပဏ္ဍုက လောဟိတကဂမၠိုၚ်ဝွံ ဟိုတ်နူသၚ်သ္ပလဝ် တဇ္ဇနဳယကမ်ဂှ်ရ ဒ္ဂေတ်တဴ ဗွဲမဒးရးအိုတ်ရ၊ ဖျေံကၠေံတသော်မာန်ရ ‘မာန်စှေ်’ အိုတ်ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်အိုတ်ရ၊ အာတ်အခေါၚ် ပွမလလမ်ကၠေံ တဇ္ဇနဳယကမ်အိုတ်ရ၊ သၚ် ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိကဂမၠိုၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုလလမ်ကၠေံ တဇ္ဇနဳယကမ် ကုခမဳပဏ္ဍုက လောဟိတကဂမၠိုၚ်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀တဇ္ဇနဳယကမ် ‘ပွမဘပဠ’ ပဌမတုဲရ။❀

၁.၂။ နိယဿကမ်
၁၁။	ပ္ဍဲအခိၚ်ဂှ် တဳလပိုဉ်သေယျသက ဒိုဟ်ဓီုရ၊ ဟွံစဳကၠးဆိုက်ဗ္ဒက်ရ၊ ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ၊ ခမဳဂမၠိုၚ် သီုမကဵုတဴပြဝး သီုမတံၚ်ဓဇက်တမ် သီုမကဵုတဴမာနတ် သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာ လၟိုန်အခါဟွံပိုတ်အိုတ်ရ။

ခမဳပၟိက်အောန်ဂမၠိုၚ် “တဳလပိုဉ်သေယျသက မုဟိုတ် ဒိုဟ်ဓီုတုဲ ဒှ်ညးဟွံစဳကၠး ဆိုက်ဗ္ဒက် ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရော? ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရော? ခမဳဂမၠိုၚ် သီုမကဵုတဴပြဝး သီုမတံၚ် ဓဇက်တမ် သီုမကဵုတဴမာနတ် သီုမကော်ပၠုပ်အဗ္ဘာန်  ဒးသ္ပဂဗုဓ်လွဳပရာ လၟိုန်အခါဟွံပိုတ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဴအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် ခမဳသေယျသကဂှ် ဒိုဟ်ဓီုရ၊ ဟွံစဳကၠးဆိုက်ဗ္ဒက်ရ၊ ဒှ်ညးအာပတ်ဂၠိၚ်ကၠာ ဟွံမွဲကဵုအပိုၚ်အခြာရ၊ ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ၊ သီုမကဵုတဴပြဝး သီုမတံၚ် ဓဇက်တမ် သီုမကဵုတဴမာနတ် သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာ လၟိုန်အခါဟွံပိုတ်အိုတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဥ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ကုတြုံ မလ္ၚုသၟး (နူမဂ်ဖိုလ်) ဂှ်ရ၊ ဟွံဗဗွဲရ၊ ဟွံသပ္ပါယ်ရ၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ်ရ၊ ဟွံထေက်ကဵုသ္ပရ၊ ယွံခမဳတအ် တြုံမလ္ၚုသၟး (နူမဂ်ဖိုလ်) ဂှ် မုဟိုတ် ဒိုဟ်ဓီုတုဲ ဒှ်ညးဟွံစဳကၠးဆိုက်ဗ္ဒက် ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရော? ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရော? ခမဳဂမၠိုၚ် သီုမကဵုတဴပြဝး သီုမတံၚ်ဓဇက်တမ် သီုမကဵုတဴမာနတ် သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာ လၟိုန်အခါဟွံပိုတ်အိုတ်ရော? ယွံခမဳတအ် (ပွသေယျသကသ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု။ ပ ။ ဟီုဂရိုဟ်တုဲ တွံကဵုဂလာန်ဓရ်တုဲမ္ဂး―

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပနိယဿကမ် ကုခမဳသေယျသက ရဴဝွံမ္ဂး “တၠအဲ ဒးနိဿယ်ဗ္ဒာဲတုဲ ပဒတဴရ” ညိ ရဴဝွံ သ္ဂးကဵုခမဳဂမၠိုၚ်ရ။ (နိယဿကမ်― ပွမသ္ပညံၚ်ဟွံဂွံ အခေါၚ်ပဒတဴ အတိုၚ်ပၟိက်ဇကု မိက်သ္ဂးရ။) 

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳသေယျသကရ၊ စောဒနာတုဲ ပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၁၂။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဒိုဟ်ဓီုရ၊ ဟွံစဳကၠးဆိုက်ဗ္ဒက်ရ၊ ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ပဒတဴမံၚ်စံၚ်နှဴရဴ ကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ၊ ခမဳဂမၠိုၚ်သီုမကဵုတဴပြဝး သီုမတံၚ်ဓဇက်တမ် သီုမကဵုတဴမာနတ်  သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာလၟိုန်အခါ ဟွံပိုတ်အိုတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပနိယဿကမ်ကုခမဳ သေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဒိုဟ်ဓီုရ၊ ဟွံစဳကၠးဆိုက်ဗ္ဒက်ရ၊ ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ပဒတဴမံၚ်စံၚ်နှဴရဴ ကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ၊ ခမဳဂမၠိုၚ်သီုမကဵုတဴပြဝး သီုမတံၚ်ဓဇက်တမ် သီုမကဵုတဴမာနတ် သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာလၟိုန်အခါ ဟွံပိုတ်အိုတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပနိယဿကမ်ကုခမဳ သေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပနိယဿကမ် ကုခမဳသေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဒိုဟ်ဓီုရ၊ ဟွံစဳကၠးဆိုက်ဗ္ဒက်ရ၊ ဒှ်ညးအာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ပဒတဴမံၚ်စံၚ်နှဴရဴ ကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ၊ ခမဳဂမၠိုၚ်သီုမကဵုတဴပြဝး သီုမတံၚ်ဓဇက်တမ် သီုမကဵုတဴမာနတ်  သီုမကော်ပၠုပ်အဗ္ဘာန် ဒးသ္ပဂဗုဓ်လွဳပရာလၟိုန်အခါ ဟွံပိုတ်အိုတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပနိယဿကမ်ကုခမဳ သေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’ယြဴကုတဳလပိုဉ်မွဲ သ္ဍိုက်မၠိုက် ပွမသ္ပနိယဿကမ် ကုခမဳသေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။ 

သၚ် ဂပ်ဝ်သ္ပနိယဿကမ် ကုခမဳသေယျသက ရဴဝွံမ္ဂး ‘တၠအဲ ဒးနိဿယ်ဗ္ဒာဲတုဲ ပဒတဴရ’ တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံ သ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” (သ္ဒးကဵုတီရ ရဴဝွံ သ္ဂးရ)။
၁.၂.၁။ ကမ်ဟွံဗဗွဲဓရ် စှ်ၜါ
၁၃။	ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပသီုဟွံသၟာန်သၟုက်၊ ပွမသ္ပသီုဟွံဒုၚ်ဝန်။ ယွံခမဳတအ် နိယဿကမ် မဍိုက်ပေၚ်တဴကေုာံ အၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁)

ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ ဟီုဟွံဒးအာပတ်၊ ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နအာပတ်မဟီုလၟိၚ်ဒေသနာတုဲ။ ယွံခမဳတအ် နိယဿကမ် မဍိုက်ပေၚ်တဴကေုာံ အၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၂)

ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ်။ ယွံခမဳတအ် နိယဿကမ် မဍိုက်ပေၚ်တဴကေုာံ အၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၃)

ယွံခမဳတအ် သအာၚ်လေဝ်။ ပ ။ ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၄)

ယွံခမဳတအ် သအာၚ်လေဝ်။ ပ ။ ပွမသ္ပ သီုဟွံသၟာန်သၟုက်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၅)

ယွံခမဳတအ် သအာၚ်လေဝ်။ ပ ။ ပွမသ္ပ သီုဟွံဒုၚ်ဝန်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၆)

ယွံခမဳတအ် သအာၚ်လေဝ်။ ပ ။ ပွမသ္ပ သီုဟွံဒးအာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၇)

ယွံခမဳတအ် သအာၚ်လေဝ်။ ပ ။ ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၈)

ယွံခမဳတအ် သအာၚ်လေဝ်။ ပ ။ ပွမသ္ပ နအာပတ်မဟီုလၟိၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၉)

ယွံခမဳတအ် သအာၚ်လေဝ်။ ပ ။ ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၁၀)

ယွံခမဳတအ် သအာၚ်လေဝ်။ ပ ။ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၁၁)

ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသာသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံ ပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် နိယဿကမ်မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁၂)

✤ကမ်ဟွံဗဗွဲဓရ်စှ်ၜါတုဲရ။✤ 

၁.၂.၂။ ကမ်ဗဗွဲဓရ် စှ်ၜါ
၁၄။	ယွံခမဳတအ် နိယဿကမ် မဍိုက်ပေၚ်တဴကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၁)

ယွံခမဳတအ် နိယဿကမ် မဍိုက်ပေၚ်တဴကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ။ ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၂)

ယွံခမဳတအ် နိယဿကမ် မဍိုက်ပေၚ်တဴကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ။ ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ (၃)

ယွံခမဳတအ် သအာၚ်လေဝ် ။ ပ ။ ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၄)

ယွံခမဳတအ် သအာၚ်လေဝ် ။ ပ ။ သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၅)

ယွံခမဳတအ် သအာၚ်လေဝ် ။ ပ ။ ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၆)

ယွံခမဳတအ် သအာၚ်လေဝ် ။ ပ ။ ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၇)

ယွံခမဳတအ် သအာၚ်လေဝ် ။ ပ ။ ပွမသ္ပ နအာပတ်ဒေသနဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၈)

ယွံခမဳတအ် သအာၚ်လေဝ် ။ ပ ။ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၉)

ယွံခမဳတအ် သအာၚ်လေဝ် ။ ပ ။ စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၁၀)

ယွံခမဳတအ် သအာၚ်လေဝ် ။ ပ ။ ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန်။ ယွံခမဳတအ် ကေုာံအၚ်္ဂဂမၠိုၚ်ပိသာ်ဝွံ ။ ပ ။ (၁၁)

ယွံခမဳတအ် နိယဿကမ် မဍိုက်ပေၚ်တဴကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် နိယဿကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသာသၟဟ်သၟန်ကဵုဝိနယ် ကမ်မကဵု ၜိုဟ်လလမ် ဗွဲမဒးရးရ။ (၁၂)

✤ကမ်ဗဗွဲဓရ်စှ်ၜါတုဲရ။✤

၁.၂.၃။ နွံပၟိက်မ္ဂး ကမ်မသ္ပမာန်တြဴသာ်
၁၅။	ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴ မံၚ်စံၚ်နှဴရဴ ကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ လေပ်သ္ပအဓိကိုရ်ပ္ဍဲသၚ်ရ၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ခမဳမွဲဂကူဂှ် ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၄)

ယွံခမဳတအ် ကုခမဳဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူ ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၅)

ယွံခမဳတအ် ကုခမဳဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပနိယဿကမ်မ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပနိယဿကမ်မ္ဂး သ္ပမာန်ရ။ (၆)

✤ နွံပၟိက်မ္ဂး ကမ်မသ္ပမာန်တြဴသာ် တုဲရ။✤

၁.၂.၄။ ဒ္ဂေတ်ဝတ် ပ္ဍဲနိယဿကမ်စှ်ဒ္စါံသာ်
၁၆။	ယွံခမဳတအ် ခမဳ မဒးဒုၚ်သ္ပနိယဿကမ်ဂှ် ဒးဒ္ဂေတ်ဗွဲမဒးရးရ―

ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ် ― (သ္ပအ္စာဥပဇ္ၛာယ်တုဲ) ဟဂပ်ဝ်ကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ် အာပတ်မထေက်ကဵု သ္ပနိယဿကမ်ရ၊ အာပတ်သအာၚ် တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ပဝါရဏာလေဝ် ဟွံထေက်ကဵုတန်ဒေါံရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော် သကိုပ်သကရ၊ ဟွံထေက်ကဵု အာတ်အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴ ကေုာံ ခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပဗွဲမဒးရးရောၚ်။)

✤ ဒ္ဂေတ်ဝတ် ပ္ဍဲနိယဿကမ်စှ်ဒ္စါံ တုဲရ။✤

၁.၂.၅။ နိယဿကမ်လလမ်
၁၇။	ပ္ဍဲအခိၚ်ဂှ် သၚ် သ္ပနိယဿကမ် ကုခမဳသေယျသက ရဴဝွံမ္ဂး ‘တၠအဲ ဒးနိဿယ် ဗဒါဲတုဲ ပဒတဴရ’။ ဟိုတ်နူသၚ်သ္ပလဝ် နိယဿကမ်ဂှ်ရ ခမဳသေယျသကဂှ် သိပ်ဂၠိပ်ပြာပ်ခသဳကၠဳ ဗဒါဲကဵုမိတ်သဟာဲခိုဟ်ဆာဲဂမၠိုၚ်တုဲမ္ဂး ဂိုၚ်ကတ်ကေတ် သၟာန်သၟုက်ဂှ်ဒှ်တုဲ လၟိၚ်လညာတ်ဂၠိုၚ်ရ၊ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယကေုာံမာတိကာလေဝ် ပကၚ်ရၚ်လဝ်ရ၊ မၞုံကဵုပညာရ၊ ဍိုဟ်ကေတ်စဳကၠးရ၊ လေပ်ဂွပါပ်ပွသရာမ်ပါပ်ရ၊ မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ သာ်ဝွံဟာ သာ်ဝွံဟာရ၊ မၞုံကဵုဒ္ဂေတ်သိက္ခာရ၊ ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ ပြာပ်အာဇရေၚ်ခမဳဂမၠိုၚ်တုဲမ္ဂး “ယွံတဳလပိုဉ်တအ် ဟိုတ်နူသၚ်သ္ပလဝ် နိယဿကမ်ဂှ်ရ အဲဍိက်ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အဲဍိက် ပသာ် ဂွံဒ္ဂေတ်သ္ပရော?” ရဴဝွံ ဟီုသ္ဂးရ။ ခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ နိယဿကမ် ကုခမဳသေယျသကညိ။

၁.၂.၆။ ဟိုတ်မဟွံထေက်ကဵုလလမ်ကၠေံ နိယဿကမ်စှ်ဒ္စါံသာ်
၁၈။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ နိယဿကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ နိယဿကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာ သအာၚ်လေဝ် ဟွံထေက်ကဵုလလမ်ကၠေံ နိယဿကမ်ရ၊ (ခမဳ) အာစိုပ် အာပတ်မဒှ်ဟိုတ်သ္ပ နိယဿကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်မယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ နိယဿကမ်ရ။

ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်ဒ္စါံပြကာဂှ် ဟွံထေက်ကဵုလလမ်ကၠေံ နိယဿကမ်ရ၊ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် ဒ္စါံပြကာဝွံ ဟွံထေက်ကဵုလလမ်ကၠေံ နိယဿကမ်ရ။

✤ ဟိုတ်မဟွံထေက်ကဵုလလမ်ကၠေံ နိယဿကမ်စှ်ဒ္စါံသာ် တုဲရ။ ✤

၁.၂.၇။ ဟိုတ်မထေက်ကဵုလလမ်ကၠေံ နိယဿကမ်စှ်ဒ္စါံသာ်
၁၉။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံနိယဿကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳ ကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ နိယဿကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံနိယဿကမ်ရ၊ (ခမဳဂှ်) ဟွံအာစိုပ် အာပတ်မဒှ်ဟိုတ်သ္ပ နိယဿကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်မယုတ်မာ ကြံၚ်မ္ၚိဟ်လောန်နူလတူဂှ်ကဵုဒှ် ဟွံအာစိုပ်ရ၊ ဟွံဟီုဂရိုဟ်ကမ်ရ၊ ဟွံဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ နိယဿကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဒးကဵုလလမ်ကၠေံနိယဿကမ်ရ၊ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ နိယဿကမ်ရ။

✤ ဟိုတ်မထေက်ကဵုလလမ်ကၠေံ နိယဿကမ်စှ်ဒ္စါံသာ် တုဲရ။ ✤

၂၀။	ယွံခမဳတအ် ရဴဝွံ ဒးကဵုလလမ်ရ၊ ယွံခမဳတအ် ခမဳသေယျသကဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် ဟိုတ်နူသၚ်သ္ပလဝ် နိယဿကမ်ဂှ်ရ အဲဍိက် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ နိယဿကမ်ရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။
ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဟိုတ်နူသၚ်သ္ပလဝ် နိယဿကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ နိယဿကမ်ရ၊၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ နိယဿကမ် ကုခမဳသေယျသကရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဟိုတ်နူသၚ်သ္ပလဝ် နိယဿကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ နိယဿကမ်ရ၊ သၚ်ကဵုလလမ်ကၠေံ နိယဿကမ် ကုခမဳသေယျသကရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵု လလမ်ကၠေံ နိယဿကမ် ကုခမဳသေယျသကရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။ မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဟိုတ်နူသၚ်သ္ပလဝ် နိယဿကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ နိယဿကမ်ရ၊ သၚ်ကဵုလလမ်ကၠေံ နိယဿကမ် ကုခမဳသေယျသကရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵု လလမ်ကၠေံ နိယဿကမ် ကုခမဳသေယျသကရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသေယျသကဝွံ ဟိုတ်နူသၚ်သ္ပလဝ် နိယဿကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ နိယဿကမ်ရ၊ သၚ်ကဵုလလမ်ကၠေံ နိယဿကမ် ကုခမဳသေယျသကရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵု လလမ်ကၠေံ နိယဿကမ် ကုခမဳသေယျသကရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုလလမ်ကၠေံ နိယဿကမ် ကုခမဳသေယျသကတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀နိယဿကမ် ဒုတိယတုဲရ❀

၁.၃။ ပဗ္ဗာဇနဳယကမ်
၂၁။	ပ္ဍဲအခိၚ်ဂှ် ခမဳယုတ် မဟွံမွဲကဵုဂဝဂလေံဂမၠိုၚ် မၞုံယၟုအဿဇိပုနဗ္ဗသုက ဒှ်ပူဂိုလ်နွံပိုဉ်ဂဇအ်ဘာဂမၠိုၚ် ပ္ဍဲကဳဋာဂိရိအိုတ်ရ။ ခမဳ (အဿဇိပုနဗ္ဗသုက) ဂမၠိုၚ်ဂှ် ဒ္ဂေတ်သ္ပတဴ ဒ္ဂေတ်ယုတ်မာ မၞုံသဘဴရဴဝွံအိုတ်ရ၊ တဵုတဴတၞမ်ပ္ကဴသၟတ်အိုတ်ရ၊ ဖအောဝ်ကဵုညးသအာၚ်တဵုအိုတ်ရ၊ ကိုဟ်စဝ်စရိုဟ်ဍာ်အိုတ်ရ၊ ဖအောဝ်ကဵုကိုဟ်စဝ်စရိုဟ်ဍာ်အိုတ်ရ၊ ၜှ်ဂၠောၚ်အိုတ်ရ၊ ဖအောဝ်ကဵုၜှ်ဂၠောၚ်အိုတ်ရ၊ ကၞောတ်ဇန်အိုတ်ရ၊ ဖအောဝ်ကဵုကၞောတ်ဇန်အိုတ်ရ၊ သ္ပတဴဇၟန်ပ္ကဴမၞုံတဝ် မတိတ်မွဲလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴဇၟန်ပ္ကဴ မၞုံတဝ်မတိတ်ၜါလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴ ပ္ကဴဗတဗ္ဂဲအိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴလကံက်တဲ (ဇၟန်ပကဴကဝး) အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴတဝ်စရှ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴဂြောပ်သြိုဟ်အိုတ်ရ၊ ဖအောဝ်ကဵုသ္ပအိုတ်ရ။

ခမဳ (အဿဇိပုနဗ္ဗသုက) ဂမၠိုၚ်ဂှ် တၞဟ်နဖဵု ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴ ကောန်ဂကူဂမၠိုၚ် ရၚ်တၠုၚ်တဴ ဇၟန်ပ္ကဴမၞုံတဝ် မတိတ်မွဲလပါ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴဇၟန်ပ္ကဴမၞုံတဝ် မတိတ်ၜါလပါ်အိုတ်ရ၊ ဖအောဝ်ကဵုရေၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴဗတဗ္ဂဲအိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴလကံက်တဲ (ဇၟန်ပ္ကဴကဝး) အိုတ်ရ၊ ဖအောဝ်ကဵုရၚ်တၠုၚ်အိုတ်၊ ရၚ်တၠုၚ်တဴ ပ္ကဴတဝ်စရှ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴဂြောပ်သြိုဟ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ။

ခမဳ (အဿဇိပုနဗ္ဗသုက) ဂမၠိုၚ်ဂှ် တၞဟ်နဖဵု ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ် ပ္ဍဲမွဲပ္ၚာန်ခရော်ဓဝ်လေဝ် စဟာပ်အိုတ်ရ၊ ပ္ဍဲမွဲခရော်သုၚ်ဍာ်ဓဝ်လေဝ် သုၚ်အိုတ်ရ၊ ပ္ဍဲမွဲသၞာဓဝ်လေဝ် ဂဇအ်အိုတ်ရ၊ ပ္ဍဲမွဲဇံၚ်ခါတ်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးဓဝ်လေဝ်တိက်အိုတ်ရ၊ ပ္ဍဲမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲဟွံသေၚ်ကဵုအခိၚ်လေဝ် စဟာပ်အိုတ်ရ၊ သိအရက်လေဝ် သုၚ်အိုတ်ရ၊ ပ္ကဴသဴမြမောဝ်ဂစေအ်စၠန် လံက်ဗဗိုဟ်လေဝ် ပကၚ်ရၚ်အိုတ်ရ၊ လှ်ေလေဝ်လှေ်အိုတ်ရ၊ ဂယှ်ေလေဝ် ဂယှ်ေအိုတ်ရ၊ တိၚ်တိုက်လေဝ် တိၚ်တိုက်အိုတ်ရ၊ လှ်ေလေဝ် လှ်ေသာၚ်သောဝ်အိုတ်ရ၊ (ဗတောန်ထ္ၜးကဵုနဲလှ်ေအိုတ်ရ၊) အလိုက်ဗြဴသၟာလှ်ေလေဝ် လှ်ေဗက်အိုတ်ရ၊ အလိုက်ဗြဴသၟာလှ်ေလေဝ် ဂယှ်ေဗက်အိုတ်ရ၊ အလိုက်ဗြဴသၟာလှ်ေလေဝ် တိၚ်တိုက်ဗက်အိုတ်ရ၊ အလိုက်ဗြဴသၟာလှေ်လေဝ် လှ်ေသာၚ်သောဝ်အိုတ်ရ၊ အလိုက်ဗြဴသၟာဂယှ်ေလေဝ် လှေ်ဗက်အိုတ်ရ၊ အလိုက်ဗြဴသၟာဂယှေ်လေဝ် ဂယှေ်ဗက်အိုတ်ရ၊ အလိုက်ဗြဴသၟာဂယှေ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဂယှ်ေလေဝ် လှ်ေသာၚ်သောဝ်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် ဂယှ်ေဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေသာၚ်သောဝ်အိုတ်ရ၊ အလိုက်ဗြဴသၟာဗတောန်လေဝ် လှေ်ဗက်အိုတ်ရ၊ အလိုက်ဗြဴသၟာဗတောန်လေဝ် ဂယှ်ေဗက်အိုတ်ရ၊ အလိုက်ဗြဴသၟာဗတောန်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဗတောန်လေဝ် လှ်ေသာၚ်သောဝ်ဗက်အိုတ်ရ။

ကၠဒ္စါံခန်လေဝ် ဝေၚ်အိုတ်ရ၊ ကၠစှ်ခန်လေဝ် ဝေၚ်အိုတ်ရ၊ ကၠပ္ဍဲအမှဲအကးလေဝ် ဝေၚ်အိုတ်ရ၊ ကၠောန်သရက်ပ္ဍဲတိတုဲလေဝ် ဝေၚ်အိုတ်ရ၊ နပွမပေါဟ်မခတ်လေဝ် ဝေၚ်အိုတ်ရ၊ နပွမဖျေံမပး ပ္ဍဲလတူခတဵုပးတုဲလေဝ် ဝေၚ်အိုတ်ရ၊ နပွမတက်တၚ်ဏာၚ်လေဝ် ဝေၚ်အိုတ်ရ၊  နကဵုဇြေဟ်ဒု  န်ကရေက်လေဝ် ဝေၚ်အိုတ်ရ၊   နဝေၚ်မခနေအ်လေဝ် ဝေၚ်အိုတ်ရ၊ နပွမဓဂိုဟ်ပေဝ်လေဝ် ဝေၚ်အိုတ်ရ၊ နကဵုထဲသၟတ်လေဝ် ဝေၚ်အိုတ်ရ၊ နပွမပစူတာ (နပွမဗတက်ဂတးဂတန်)လေဝ်ဝေၚ်အိုတ်ရ၊ နကဵုစက်စာန်လေဝ်ဝေၚ်အိုတ်ရ၊ နကဵုကၞာဲသၟတ်လေဝ်ဝေၚ်အိုတ်ရ၊ နကဵုကွဳသၟတ်လေဝ် ဝေၚ်အိုတ်ရ၊ နကဵုတ္ၚသၟတ်လေဝ် ဝေၚ်အိုတ်ရ၊ နပွမပၞုက် အက္ခရ်လေဝ် ဝေၚ်အိုတ်ရ၊ နပွမထၟိက်ပတိတ်ကသပ်စိုတ်လေဝ် ဝေၚ်အိုတ်ရ၊ သ္ပမပတမ်ကဵုညံၚ်ကၠက် ညံၚ်ခ္ဍဲညံၚ်ကုန်တုဲလေဝ် ဝေၚ်အိိုတ်ရ၊ ကွတ်စိၚ်လေဝ် ကတ်ဗတောန်အိုတ်ရ၊ ကွတ်ချေံလေဝ် ကတ်ဗတောန်အိုတ်ရ၊ ကွတ်ကွဳစောတ် (ရထာ) လေဝ် ကတ်ဗတောန်အိုတ်ရ၊ ကွတ်တ္ၚလေဝ် ကတ်ဗတောန်အိုတ်ရ၊ ကွတ်သာၚ်ၜုန်မြလေဝ် ကတ်ဗတောန်အိုတ်ရ၊ နူဂတစိၚ်လေဝ် ဂြိပ်အာအိုတ်ရ၊ နူဂတချေံလေဝ် ဂြိပ်အာအိုတ်ရ၊ နူဂတးကွဳစောတ် (ရထာ) လေဝ် ဂြိပ်အာဂြိပ်ကၠုၚ်အိုတ်ရ၊ သ္ပတဴညံၚ်ဒံၚ်သၠာ်တက်ၜုၚ်အိုတ်ရ၊ တက်လေဝ် တက်ကၞက်အိုတ်ရ၊ ကဝိုတ်လေဝ် ကဝိုတ်လက်ဗန်အိုတ်ရ၊ တက်လေဝ် တက်လက်ပၠုဲအိုတ်ရ။

ပ္ဍဲလဒေါဝ်ပေါဲလှ်ေဂမၠိုၚ်လေဝ် လးပၠးသကိုပ်တုဲ “ယွံဒေံဗြဴ ဩဝ်လှ်ေပ္ဍဲသၞာဝွံညိ” ရဴဝွံ ဟီုသ္ဂးကဵုဗြဴသၟာလှ်ေအိုတ်ရ၊ ခိုဟ်ကွေံရ ခိုဟ်ကွေံရ ယွံဒေံဗြဴ ရဴဝွံ ကဵုလေဝ်ကဵုသာဓုကာအိုတ်ရ၊ လပုဟ်တဲဂမၠိုၚ်ပတိုန်စွံလဝ်လတူတၞေၚ်လေဝ် ဍံက်ကဵုအိုတ်ရ၊ ဒ္ဂေတ်ပွမယုတ်မာနာနာသာလေဝ် ဒ္ဂေတ်သ္ပအိုတ်ရ။

၂၂။	ပ္ဍဲအခိၚ်ဂှ် ခမဳမွဲဇကု ဒၠိုက်ကတဵုနူဝသ် ပ္ဍဲဇနပိုဒ်ကာသိရးတုဲ တၞဟ်နသွက်သ္ဂောံဗဵုလ္ၚောဝ် တဳလမၞုံပိုဉ်ကျာ်တြဲ အာတဴဍုၚ်သာရဝှ်မ္ဂး စိုပ်ကၠုၚ်ကဳဋာဂိရိရ၊ ပ္ဍဲအခိၚ်ဂှ် ပ္ဍဲအခိၚ်နူဂယး သၠောံရုၚ်လတက်ပဠေဝ်သ္ၚာတုဲမ္ဂး ဂိုၚ်ထ္ၜကေတ်ဗဗေၚ်သ္ၚာတုဲ မၞုံကဵုမတ်မဖျေံဗွဲသၟဝ် နပွမတိုန်ဂတ ပွမဆုတ်လက်ကရဴ ပွမသ္ၚေဝ်ရံၚ်တူရူ ပွမသ္ၚေဝ်ဒ္စေၚ်ရံၚ် ပွမခ္ဍောပ် ပွမပၠး မရၚ်တၠုၚ်ကဵု လျုၚ်ဇြုၚ်သ္ဍိုက်ဒှ်တုဲ ခမဳမဍိုက်ပေၚ်တဴကေုာံဣရိယာပိုထ်ဂှ် တၞဟ်နသွက်ပိဏ္ဍပါတ် လုပ်အာကဳဋာဂိရိရ။ မၞိဟ်ဂမၠိုၚ် ညာတ်ခမဳဂှ်တုဲ “ဍိုန်ဍိုန်လျလျလဇုဲလဇုဲလဇလဇခ္ဍောပ်လဝ်မုက် (ခတောအ် လဝ်တၞေၚ်) ညံၚ်ညးဒေါသတိတ်ကီုတုဲ ညးမကၠုၚ်ဒၟံၚ်ဝွံတုန် ညးလဵုရော? ကုညးမပြာပ်ကၠုၚ်ဝွံ မုရဴညးလဵုမွဲ ကြက်ကဵုဒါန် ပိဏ္ဍပါတ်ရော? တဳလပိုဉ်အဿဇိပုနဗ္ဗသုကဂမၠိုၚ် ပိုဲညးဂမၠိုၚ်တုန် ဍိုန်ဍောတ်ဇိပ်ဂၠိပ်အိုတ်ရ၊ ဍုက်ဍေက်ကလိတ်ကလောတ်အိုတ်ရ၊ ပါၚ်ဍာတ်အိုတ်ရ၊ မၞုံကဵုပွမအီ အာဂတအိုတ်ရ၊ ကၠုၚ်ညိကၠုၚ်ညိ ရဴဝွံ မၞုံအလေံဟီုဒုၚ်တၠုၚ်ပါၚ်ဆာတ်အိုတ်ရ၊ မၞုံကဵုမုက္ခဝါ ဍာတ်ပ္ညုၚ် ဇြုၚ်ကေဝ်ဒၟံၚ်ဟေၚ် မံက်ထေၚ်လဵုအိုတ်ရ၊ မၞုံအလေံ ဟီုသ္ဂးကိုပ်ကၠာရ၊ ကုတဳလပိုဉ် ဂမၠိုၚ်ဂှ်ဟေၚ် ထေက်ကဵုကဵုဒါန်ပိဏ္ဍပါတ်ရ” ရဴဝွံ ဟီုသ္ဂးအိုတ်ရ။
ဥပးမွဲဂှ် ညာတ်ဒးအာ ခမဳမဂေတ်ဂ္ၚေၚ် တၞဟ်နသွက်ပိဏ္ဍပါတ် ပ္ဍဲကဳဋာဂိရိမ္ဂး ပြာပ်အာဇရေၚ်ခမဳဂှ်တုဲ လ္ၚောဝ်သ္ပဝတ် ဗွဲမရှေ်သှေ်ရဴဂဴတုဲမ္ဂး “ယွံတဳလပိုဉ် ကလိဂွံပိဏ္ဍပါတ်ညိဟာ” ရဴဝွံ ဂရၚ်ပတီရ။
ယွံဒကာ ဟွံကလိဂွံပိဏ္ဍပါတ်ရ ရဴဝွံ (ကလၚ်သ္ဂးရ)။

ယွံတဳလပိုဉ် ဩဝ်က္ညကၠုၚ်ညိ၊ ကြက်အာသ္ၚိအိုတ်ရ ရဴဝွံ (ဂရၚ်ပတီရ)။

ပ္ဍဲအခိၚ်ဂှ် ဥပးဂှ် နိမန်ဏာ ခမဳဂှ် သ္ၚိတုဲ ဖါပ်ဗ္စတုဲမ္ဂး—

“ယွံတဳလပိုဉ် တဳလပိုဉ် မုရဴဌာန်မွဲ က္ညအာရော?” ရဴဝွံ ဂရၚ်ပတီရ။

ယွံဒကာ အဲ တၞဟ်နသွက်သ္ဂောံဗဵုလ္ၚောဝ် တဳလမၞုံပိုဉ်ကျာ်တြဲ ကြက်အာဍုၚ်သာရဝှ်ရ ရဴဝွံ (ကလေၚ်သ္ဂးရ)။

ယွံတဳလပိုဉ် ယဝ်ဒှ်သာ်ဂှ်မ္ဂး နကဵုဂလာန်အဲဍိက်ဂှ် ဩဝ်လ္ၚောဝ်ဖျေံက္ဍိုပ် ဒၠးဇိုၚ်တဳလမၞုံပိုဉ်ကျာ်တြဲဂမၠိုၚ်ညိ။ ရဴဝွံလေဝ် ဩဝ်ဂရၚ်ပတီညိ။

“ယွံတဳလမၞုံပိုဉ် ဘာပ္ဍဲကဳဋာဂိရိဂှ် လီုလာ်အာတုဲရ၊ ခမဳယုတ် မဟွံမွဲကဵုဂဝဂလေံဂမၠိုၚ် မၞုံယၟုအဿဇိပုနဗ္ဗသုက ဒှ်နွံပိုဉ်ဂဇအ်ဘာဂမၠိုၚ် ပ္ဍဲကဳဋာဂိရိအိုတ်ရ။ ခမဳဂမၠိုၚ်ဂှ် ဒ္ဂေတ်သ္ပတဴ ဒ္ဂေတ်ယုတ်မာ မၞုံသဘဴရဴဝွံအိုတ်ရ၊ တဵုတဴတၞမ်ပ္ကဴသၟတ်အိုတ်ရ၊ ဖအောဝ်ကဵုညးသအာၚ်တဵုအိုတ်ရ၊ ကိုဟ်စဝ်စရိုဟ်ဍာ်အိုတ်ရ၊ ဖအောဝ်ကဵုကိုဟ်စဝ်စရိုဟ်ဍာ်အိုတ်ရ၊ ၜှ်ဂၠောၚ်အိုတ်ရ၊ ဖအောဝ်ကဵုၜှ်ဂၠောၚ်အိုတ်ရ၊ ကၞောတ်ဇန်အိုတ်ရ၊ ဖအောဝ်ကဵုကၞောတ်ဇန်အိုတ်ရ၊ သ္ပတဴဇၟန်ပ္ကဴမၞုံတဝ် မတိတ်မွဲလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴဇၟန်ပ္ကဴ မၞုံတဝ်မတိတ်ၜါလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴ ပ္ကဴဗတဗ္ဂဲအိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴလကံက်တဲ (ဇၟန်ပ္ကဴကဝး) အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴတဝ်စရှ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴဂြောပ်သြိုဟ်အိုတ်ရ၊ ဖအောဝ်ကဵုသ္ပအိုတ်ရ။

ခမဳ (အဿဇိပုနဗ္ဗသုက) ဂမၠိုၚ်ဂှ် တၞဟ်နဖဵု ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴ ကောန်ဂကူဂမၠိုၚ် ရၚ်တၠုၚ်တဴ ဇၟန်ပ္ကဴမၞုံတဝ် မတိတ်မွဲလပါ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴဇၟန်ပ္ကဴမၞုံတဝ် မတိတ်ၜါလပါ်အိုတ်ရ၊ ဖအောဝ်ကဵုရေၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴဗတဗ္ဂဲအိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴလကံက်တဲ (ဇၟန်ပ္ကဴကဝး) အိုတ်ရ၊ ဖအောဝ်ကဵုရၚ်တၠုၚ်အိုတ်၊ ရၚ်တၠုၚ်တဴ ပ္ကဴတဝ်စရှ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴဂြောပ်သြိုဟ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ။

ခမဳ (အဿဇိပုနဗ္ဗသုက) ဂမၠိုၚ်ဂှ် တၞဟ်နဖဵု ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ် ပ္ဍဲမွဲပ္ၚာန်ခရော်ဓဝ်လေဝ် စဟာပ်အိုတ်ရ၊ ပ္ဍဲမွဲခရော်သုၚ်ဍာ်ဓဝ်လေဝ် သုၚ်အိုတ်ရ၊ ပ္ဍဲမွဲသၞာဓဝ်လေဝ် ဂဇအ်အိုတ်ရ၊ ပ္ဍဲမွဲဇံၚ်ခါတ်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးဓဝ်လေဝ်တိက်အိုတ်ရ၊ ပ္ဍဲမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲဟွံသေၚ်ကဵုအခိၚ်လေဝ် စဟာပ်အိုတ်ရ၊ သိအရက်လေဝ် သုၚ်အိုတ်ရ၊ ပ္ကဴသဴမြမောဝ်ဂစေအ်စၠန် လံက်ဗဗိုဟ်လေဝ် ပကၚ်ရၚ်အိုတ်ရ၊ လှေ်လေဝ်လှေ်အိုတ်ရ၊ ဂယှေ်လေဝ် ဂယှ်ေအိုတ်ရ၊ တိၚ်တိုက်လေဝ် တိၚ်တိုက်အိုတ်ရ၊ လှ်ေလေဝ် လှေ်သာၚ်သောဝ်အိုတ်ရ၊ (ဗတောန်ထ္ၜးကဵုနဲလှေ်အိုတ်ရ၊) အလိုက်ဗြဴသၟာလှေ်လေဝ် လှ်ေဗက်အိုတ်ရ၊ အလိုက်ဗြဴသၟာလှေ်လေဝ် ဂယှ်ေဗက်အိုတ်ရ၊ အလိုက်ဗြဴသၟာလှေ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာလှ်ေလေဝ် လှေ်သာၚ်သောဝ်အိုတ်ရ၊ အလိုက်ဗြဴသၟာဂယှေ်လေဝ် လှ်ေဗက်အိုတ်ရ၊ အလိုက်ဗြဴသၟာဂယှေ်လေဝ် ဂယှ်ေဗက်အိုတ်ရ၊ အလိုက်ဗြဴသၟာဂယှေ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဂယှ်ေလေဝ် လှ်ေသာၚ်သောဝ်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် ဂယှေ်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေသာၚ်သောဝ်အိုတ်ရ၊ အလိုက်ဗြဴသၟာဗတောန်လေဝ် လှ်ေဗက်အိုတ်ရ၊ အလိုက်ဗြဴသၟာဗတောန်လေဝ် ဂယှေ်ဗက်အိုတ်ရ၊ အလိုက်ဗြဴသၟာဗတောန်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဗတောန်လေဝ် လှေ်သာၚ်သောဝ်ဗက်အိုတ်ရ။

ကၠဒ္စါံခန်လေဝ် ဝေၚ်အိုတ်ရ၊ ကၠစှ်ခန်လေဝ် ဝေၚ်အိုတ်ရ၊ ကၠပ္ဍဲအမှဲအကးလေဝ် ဝေၚ်အိုတ်ရ၊ ကၠောန်သရက်ပ္ဍဲတိတုဲလေဝ် ဝေၚ်အိုတ်ရ၊ နပွမပေါဟ်မခတ်လေဝ် ဝေၚ်အိုတ်ရ၊ နပွမဖျေံမပး ပ္ဍဲလတူခတဵုပးတုဲလေဝ် ဝေၚ်အိုတ်ရ၊ နပွမတက်တၚ်ဏာၚ်လေဝ် ဝေၚ်အိုတ်ရ၊ နကဵုဇြေဟ်ဒု    န်က  ရေက်လေဝ် ဝေၚ်အိုတ်ရ၊ နဝေၚ်မခနေအ်လေဝ် ဝေၚ်အိုတ်ရ၊ နပွမဓဂိုဟ်ပေဝ်လေဝ် ဝေၚ်အိုတ်ရ၊ နကဵုထဲသၟတ်လေဝ် ဝေၚ်အိုတ်ရ၊ နပွမပစူတာ (နပွမဗတက်ဂတးဂတန်)လေဝ်ဝေၚ်အိုတ်ရ၊ နကဵုစက်စာန်လေဝ်ဝေၚ်အိုတ်ရ၊ နကဵုကၞာဲသၟတ်လေဝ်ဝေၚ်အိုတ်ရ၊ နကဵုကွဳသၟတ်လေဝ် ဝေၚ်အိုတ်ရ၊ နကဵုတ္ၚသၟတ်လေဝ် ဝေၚ်အိုတ်ရ၊ နပွမပၞုက် အက္ခရ်လေဝ် ဝေၚ်အိုတ်ရ၊ နပွမထၟိက်ပတိတ်ကသပ်စိုတ်လေဝ် ဝေၚ်အိုတ်ရ၊ သ္ပမပတမ်ကဵုညံၚ်ကၠက် ညံၚ်ခ္ဍဲညံၚ်ကုန်တုဲလေဝ် ဝေၚ်အိိုတ်ရ၊ ကွတ်စိၚ်လေဝ် ကတ်ဗတောန်အိုတ်ရ၊ ကွတ်ချေံလေဝ် ကတ်ဗတောန်အိုတ်ရ၊ ကွတ်ကွဳစောတ် (ရထာ) လေဝ် ကတ်ဗတောန်အိုတ်ရ၊ ကွတ်တ္ၚလေဝ် ကတ်ဗတောန်အိုတ်ရ၊ ကွတ်သာၚ်ၜုန်မြလေဝ် ကတ်ဗတောန်အိုတ်ရ၊ နူဂတစိၚ်လေဝ် ဂြိပ်အာအိုတ်ရ၊ နူဂတချေံလေဝ် ဂြိပ်အာအိုတ်ရ၊ နူဂတးကွဳစောတ် (ရထာ) လေဝ် ဂြိပ်အာဂြိပ်ကၠုၚ်အိုတ်ရ၊ သ္ပတဴညံၚ်ဒံၚ်သၠာ်တက်ၜုၚ်အိုတ်ရ၊ တက်လေဝ် တက်ကၞက်အိုတ်ရ၊ ကဝိုတ်လေဝ် ကဝိုတ်လက်ဗန်အိုတ်ရ၊ တက်လေဝ် တက်လက်ပၠုဲအိုတ်ရ။

ပ္ဍဲလဒေါဝ်ပေါဲလှေ်ဂမၠိုၚ်လေဝ် လးပၠးသကိုပ်တုဲ “ယွံဒေံဗြဴ ဩဝ်လှေ်ပ္ဍဲသၞာဝွံညိ” ရဴဝွံ ဟီုသ္ဂးကဵုဗြဴသၟာလှေ်အိုတ်ရ၊ ခိုဟ်ကွေံရ ခိုဟ်ကွေံရ ယွံဒေံဗြဴ ရဴဝွံ ကဵုလေဝ်ကဵုသာဓုကာအိုတ်ရ၊ လပုဟ်တဲဂမၠိုၚ်ပတိုန်စွံလဝ်လတူတၞေၚ်လေဝ် ဍံက်ကဵုအိုတ်ရ၊ ဒ္ဂေတ်ပွမယုတ်မာနာနာသာလေဝ် ဒ္ဂေတ်သ္ပအိုတ်ရ။

ယွံတဳလမၞုံပိုဉ် မၞိဟ်ဂမၠိုၚ် မလျုၚ်ပတှ်ေ လျုၚ်ဇြုၚ်သ္ဍိုက် (ရတ်ပိပြကာ) ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ဟွံလျုၚ်ပတှ်ေ ဟွံလျုၚ်ဇြုၚ်သ္ဍိုက် (ရတ်ပိပြကာ) အိုတ်ရ၊ ဝတ်ကဵုဒါန်သၚ်ဂမၠိုၚ် ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ပိုတ်အာအိုတ်ရ၊ ခမဳမသ္ဍိုက်ဆာန် သဳလဂမၠိုၚ် သုန်ဂြာံအာအိုတ်ရ၊ ခမဳယုတ်မာဂမၠိုၚ် ပဒတဴဒၟံၚ်အိုတ်ရ။

ယွံတဳလမၞုံပိုဉ် အာတ်ပါန်အခေါၚ်ရ၊ တဳလမၞုံပိုဉ်ကျာ်တြဲ ဗလးကဵုခမဳဂမၠိုၚ် ကဳဋာဂိရိညိ၊ နပွမဗလးနၚ်သာ်ဂှ် ဘာပ္ဍဲကဳဋာဂိရိဝွံ တန်တဴဗွဲမဒးရးရ ရဴဝွံ ဩဝ်ဂရၚ်ပတီညိ” ရဴဝွံလေဝ် (ဩဝ်ဂရၚ်ပတီညိ ရဴဝွံ ဂရၚ်ပတီရ)။
“ယွံဒကာ ခိုဟ်ရ” ရဴဝွံ ခမဳဂှ် ဒုၚ်ဝန်ကုဥပးဂှ်တုဲ ပါဲစ္ဍးက္ညအာ ဍုၚ်သာရဝှ်ရ၊ ဗွဲလၟေၚ်လၟေၚ် ပြာပ်အာဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ် ဇရေၚ်တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲတုဲ ဂဇအ်ဒၟံၚ်ပ္ဍဲဒၞာဲမွဲရ။
ပွမဟီုဂလာန်ဆက်မိတ် ဗွဲမမိပ်စိုတ်အိုဟ်တၟိုဟ် ကေုာံခမဳအာဂန္တုကဂမၠိုၚ် မွဲစွံဂှ် ဒှ်အခိုက်အလေံ တဳလမၞုံပိုဉ်ကျာ်တြဲဂမၠိုၚ်ရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ်−

“ယွံခမဳ ဒုၚ်စရၚ်ဒၟံၚ်ဟာ၊ ယိုပ်ယာပ်ဒၟံၚ်ဟာ၊ သီုဟွံဒှ်လၟောၚ်ဍောၚ်ၜိုတ်ဂှ် သ္ဂောံကၠုၚ်တရဴအဓါန်မဂၠိၚ်သ္ၚောဲဟာ၊ ယွံခမဳ တၠအဲ မုရဴနူဌာန်မွဲ ကၠုၚ်တဴရော?” ရဴဝွံ သၟာန်ခမဳဂှ်ရ။

ဒုၚ်စရၚ်ဒၟံၚ်ရ ယွံကျာ်မၞုံပိုဉ်၊ ယိုပ်ယာပ်ဒၟံၚ်ရ ယွံကျာ်မၞုံပိုဉ်၊ အဲဍိက် သီုဟွံဒှ်လၟောၚ်ဍောၚ်ၜိုတ်ဂှ် သ္ဂာံကၠုၚ်တရဴအဓါန်မဂၠိၚ်သ္ၚောဲရ၊ ယွံကျာ်မၞုံပိုဉ် အဲဍိက် ဒၠိုက်ကဵုနူဝှ် ပ္ဍဲဇနပိုဒ်ကာသိရးတုဲ တၞဟ်နသွက်သ္ဂောံဗဵုလ္ၚောဝ် တဳလမၞုံပိုဉ်ကျာ်တြဲ ကၠုၚ်တဴဍုၚ်သာရဝှ်မ္ဂး စိုပ်ကၠုၚ်ကဳဋာဂိရိရ၊ ယွံကျာ်မၞုံပိုဉ် ပ္ဍဲအခိၚ်ဂှ် အဲဍိက် ပ္ဍဲအခိၚ်နူဂယး သၠောံရုၚ်လတက်ပဠေဝ်သ္ၚာတုဲမ္ဂး ဂိုၚ်ထ္ၜကေတ် ဗဗေၚ်သ္ၚာတုဲ တၞဟ်နသွက်ပိဏ္ဍပါတ် လုပ်အာ ကဳဋာဂိရိရ။

ယွံကျာ်မၞုံပိုဉ် ဥပးမွဲဂှ် ညာတ်ဒးအာ အဲဍိက် မဂေတ်ဂ္ၚေၚ် တၞဟ်နသွက်ပိဏ္ဍပါတ် ပ္ဍဲကဳဋာဂိရိဂှ်မ္ဂး ပြာပ်ကၠုၚ် ဇရေၚ်အဲဍိက်တုဲ လ္ၚောဝ်သ္ပဝတ်ကဵုအဲဍိက်တုဲမ္ဂး−

“ယွံတဳလပိုဉ် ကလိဂွံပိဏ္ဍပါတ်ညိဟာ” ရဴဝွံ ဂရၚ်ပတီရ။

ယွံဒကာ ဟွံကလိဂွံပိဏ္ဍပါတ်ရ ရဴဝွံ (ကလေၚ်သ္ဂးရ)။

ယွံတဳလပိုဉ် ဩဝ်က္ညကၠုၚ်ညိ၊ ကြက်အာသ္ၚိအိုတ်ရ ရဴဝွံ (ဂရၚ်ပတီရ)။ ယွံကျာ်မၞုံပိုဉ် ပ္ဍဲအခိၚ်ဂှ် ဥပးဂှ် နိမန်ဏာ အဲဍိက် သ္ၚိတုဲ ဖါပ်ဗ္စတုဲမ္ဂး−

“ယွံတဳလပိုဉ် တဳလပိုဉ် မုရဴဌာန်မွဲ က္ညအာရော?” ရဴဝွံ ဂရၚ်ပတီရ။

ယွံဒကာ အဲ တၞဟ်နသွက်သ္ဂောံဗဵုလ္ၚောဝ် တဳလမၞုံပိုဉ်ကျာ်တြဲ ကြက်အာဍုၚ်သာရဝှ်ရ ရဴဝွံ (ကလေၚ်သ္ဂးရ)။

ယွံတဳလပိုဉ် ယဝ်ဒှ်သာ်ဂှ်မ္ဂး နကဵုဂလာန်အဲဍိက်ဂှ် ဩဝ်လ္ၚောဝ်ဖျေံက္ဍိုပ် ဒၠးဇိုၚ်တဳလမၞုံပိုဉ်ကျာ်တြဲဂမၠိုၚ်ညိ။ ရဴဝွံလေဝ် ဩဝ်ဂရၚ်ပတီညိ။

“ယွံတဳလမၞုံပိုဉ် ဘာပ္ဍဲကဳဋာဂိရိဂှ် လီုလာ်အာတုဲရ၊ ခမဳယုတ် မဟွံမွဲကဵုဂဝဂလေံဂမၠိုၚ် မၞုံယၟုအဿဇိပုနဗ္ဗသုက ဒှ်နွံပိုဉ်ဂဇအ်ဘာဂမၠိုၚ် ပ္ဍဲကဳဋာဂိရိအိုတ်ရ။ ခမဳဂမၠိုၚ်ဂှ် ဒ္ဂေတ်သ္ပတဴ ဒ္ဂေတ်ယုတ်မာ မၞုံသဘဴရဴဝွံအိုတ်ရ၊ တဵုတဴတၞမ်ပကဴသၟတ်အိုတ်ရ၊ ဖအောဝ်ကဵုညးသအာၚ်တဵုအိုတ်ရ ။ ပ ။ ဒ္ဂေတ်ပွမယုတ်မာနာနာသာ်လေဝ် ဒ္ဂေတ်သ္ပအိုတ်ရ။

ယွံတဳလမၞုံပိုဉ် မၞိဟ်ဂမၠိုၚ် မလျုၚ်ပတှ်ေ လျုၚ်ဇြုၚ်သ္ဍိုက် (ရတ်ပိပြကာ) ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ဟွံလျုၚ်ပတှ်ေ ဟွံလျုၚ်ဇြုၚ်သ္ဍိုက် (ရတ်ပိပြကာ) အိုတ်ရ၊ ဝတ်ကဵုဒါန်သၚ်ဂမၠိုၚ် ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ပိုတ်အာအိုတ်ရ၊ ခမဳ မသ္ဍိုက်ဆာန် သဳလဂမၠိုၚ် သုန်ဂြာံအာအိုတ်ရ၊ ခမဳယုတ်မာဂမၠိုၚ် ပဒတဴဒၟံၚ်အိုတ်ရ။

ယွံတဳလမၞုံပိုဉ် အာတ်ပါန်အခေါၚ်ရ၊ တဳလမၞုံပိုဉ်ကျာ်တြဲ ဗလးကဵုခမဳဂမၠိုၚ် ကဳဋာဂိရိညိ၊ နပွမဗလးနၚ်သာ်ဂှ် ဘာပ္ဍဲကဳဋာဂိရိဝွံ တန်တဴဗွဲမဒးရးရ ရဴဝွံ ဩဝ်ဂရၚ်ပတီညိ” ရဴဝွံ ဂရၚ်ပတီ ကုအဲဍိက်ရ။ ယွံကျာ်မၞုံပိုဉ် အဲဍိက် ကၠုၚ်ကဳဋာဂိရိရ ရဴဝွံ (ဂရၚ်ပတီရ)။
၂၃။	ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဴ ကဵုခမဳသၚ် ကောံဓရီုတုဲမ္ဂး−

“ယွံခမဳတအ် ခမဳယုတ်မာ ဟွံမွဲကဵုဂဝဂလေံဂမၠိုၚ် မၞုံယၟုအဿဇိပုနဗ္ဗသုက ဒှ်နွံပိုဉ်ဂဇအ်ဘာဂမၠိုၚ် ပ္ဍဲကဳဋာဂိရီအိုတ်ရ။ ခမဳဂမၠိုၚ်ဂှ် ဒ္ဂေတ်သ္ပတဴ ဒ္ဂေတ်ယုတ်မာ မၞုံသဘဴရဴဝွံအိုတ်ရ၊ တဵုတၞမ်ပကဴအိုတ်ရ၊ ဖအောဝ်ကဵုညးသအာၚ်တဵုအိုတ်ရ ။ ပ ။ ဒ္ဂေတ်ပွယုတ်မာနာနာသာ်လေဝ် ဒ္ဂေတ်သ္ပအိုတ်ရ။ မၞိဟ်ဂမၠိုၚ် မလျုၚ်ပတှ်ေ လျုၚ်ဇြုၚ်သ္ဍိုက် (ရတ်ပိပြကာ) ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ဟွံလျုၚ်ပတှ်ေ ဟွံလျုၚ်ဇြုၚ်သ္ဍိုက် (ရတ်ပိပြကာ) အိုတ်ရ၊ ဝတ်ကဵုဒါန်သၚ်ဂမၠိုၚ် ပ္ဍဲအခိၚ်ကၠာတေံလေဝ် ပ္ဍဲအခိၚ်လၟုဟ် ပိုတ်အာအိုတ်ရ၊ ခမဳ မသ္ဍိုက်ဆာန် သဳလဂမၠိုၚ် သုန်ဂြာံအာအိုတ်ရ၊ ခမဳယုတ်မာဂမၠိုၚ် ပဒတဴဒၟံၚ်အိုတ်ရ၊ ခမဳယုတ်မာဂမၠိုၚ် ပဒတဴဒၟံၚ်အိုတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဲပြကာ ဟီုဂရိုဟ်ရ။ ပ ။ ယွံခမဳတအ် တြုံမလ္ၚုသၟး (နူမဂ်ဖိုလ်) ဂမၠိုၚ်ဂှ် မုဟိုတ်ဒ္ဂေတ်သ္ပတဴ ဒ္ဂေတ်ယုတ်မာ မၞုံသဘဴရဴဝွံအိုတ်ရော? တဵုတဴတၞမ်ပ္ကဴ သၟတ်အိုတ်ရော?၊ ဖအောဝ်ကဵုညးသအာၚ်တဵုအိုတ်ရော? ကိုဟ်စဝ်စရိုဟ်ဍာ်အိုတ်ရော? ဖအောဝ်ကဵုကိုဟ်စဝ်စရိုဟ်ဍာ်အိုတ်ရော? ၜှ်ဂၠောၚ်အိုတ်ရော? ဖအောဝ်ကဵုၜှ်ဂၠောၚ်အိုတ်ရော?  ကၞောဝ်ဇန်အိုတ်ရော? ဖအောဝ်ကဵုကၞောတ်ဇန်အိုတ်ရော? သ္ပတဴဇၟန်ပ္ကဴ မၞုံတဝ်မတိတ်မွဲလပါ်အိုတ်ရော? ဖအောဝ်ကဵုသ္ပအိုတ်ရော? သ္ပတဴဇၟန်ပ္ကဴမၞုံတဝ်ၜါလပါ်အိုတ်ရော? ဖအောဝ်ကဵုသ္ပအိုတ်ရော? သ္ပတဴပ္ကဴဗတဗ္ဂဲအိုတ်ရော? ဖအောဝ်ကဵုသ္ပအိုတ်ရော? သ္ပတဴပ္ကဴ လကံက်တဲ (ဇၟန်ပ္ကဴကဝး) အိုတ်ရော? ဖအောဝ်ကဵုသ္ပအိုတ်ရော? သ္ပတဴပ္ကဴတဝ်စရှ်အိုတ်ရော? ဖအောဝ်ကဵုသ္ပအိုတ်ရော?၊ သ္ပတဴသၞေက်၊ ပ္ကဴဂ္ညိကတောဝ်အိုတ်ရော? ဖအောဝ်ကဵုသ္ပအိုတ်ရော? သ္ပတဴပ္ကဴဂြောပ်သြိုဟ်အိုတ်ရော? ဖအောဝ်ကဵုသ္ပအိုတ်ရော?

ခမဳ (အဿဇိ ပုနဗ္ဗသုက) ဂမၠိုၚ်ဂှ် တၞဟ်နဖဵုဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ဂအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ်ရၚ်တၠုၚ်တဴ ဇၟန်ပ္ကဴမၞုံတဝ်မတိတ်မွဲလပါ်အိုတ်ရော? ဖအောဝ်ကဵုရေၚ်တၠုၚ်အိုတ်ရော? ရၚ်တၠုၚ်တဴဇၟန်ပ္ကဴမၞုံတဝ် မတိတ်ၜါလပါ်အိုတ်ရော?၊ ဖအောဝ်ကဵုရၚ်တၠုၚ်အိုတ်ရော? ရၚ်တၠုၚ်တဴ ပ္ကဴဗတဗ္ဂဲအိုတ်ရော? ဖအောဝ်ကဵုရၚ်တၠုၚ်အိုတ်ရော? ရၚ်တၠုၚ်တဴ ပ္ကဴတဝ်စရှ်အိုတ်ရော? ဖအောဝ်ကဵုရၚ်တၠုၚ်အိုတ်ရော? ရၚ်တၠုၚ်တဴသၞေက်၊ ပ္ကဴဂ္ညိကတောဝ်အိုတ်ရော? ဖအောဝ်ကဵု ရေၚ်တၠုၚ်အိုတ်ရော? ရၚ်တၠုၚ်တဴ ပ္ကဴဂြောပ်သြိုဟ်အိုတ်ရော? ဖအောဝ်ကဵုရၚ်တၠုၚ်အိုတ်ရော?။

ခမဳဂမၠိုၚ်ဂှ် မွဲဟာန်ကေုာံဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ဂအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ် ပ္ဍဲမွဲပ္ၚာန်ခရော်စဝ်လေဝ် စဟာပ်အိုတ်ရော? ပ္ဍဲမွဲခရော်သုၚ်ဍာ်ဓဝ်လေဝ် သုၚ်အိုတ်ရော? ပ္ဍဲမွဲသၞာဓဝ်လေဝ် ဂဇအ်အိုတ်ရော? ပ္ဍဲမွဲဇံၚ်ခါတ်ဓဝ်လေဝ် တိက်အိုတ်ရော? ပ္ဍဲမွဲယာတ်လးဓဝ်လေဝ် တိက်အိုတ်ရော? ပ္ဍဲမွဲယာတ်လတက်ဓဝ်လေဝ် တိက်အိုတ်ရော? ပ္ဍဲမွဲယာတ်လးမွဲယာတ် လတက်ဓဝ်လေဝ် တိက်အိုတ်ရော? ပ္ဍဲဟွံသေၚ်ကဵုအခိၚ်လေဝ် စဟာပ်အိုတ်ရော? သိအရက်လေဝ် သုၚ်အိုတ်ရော? ပ္ကဴသဴမြမောဝ်ဂစေအ်စၠန်လံက်ဗဗိုဟ်လေဝ် ပကၚ်ရၚ်အိုတ်ရော? လှေ်လေဝ် လှေ်အိုတ်ရော?၊ ဂယှေ်လေဝ် ဂယှေ်အိုတ်ရော? တိၚ်တိုက်လေဝ် တိၚ်တိုက်အိုတ်ရော? လှေ်လေဝ် လှေ်သာၚ်သောဝ်အိုတ်ရော? (ဗတောန်ထ္ၜးကဵုနဲလှေ်အိုတ်ရော?) အလိုက်ဗြဴသၟာလှေ်လေဝ် တိၚ်တိုက်ဗက်အိုတ်ရော? အလိုက်ဗြဴသၟာလှေ်လေဝ် ဂယှေ်ဗက်အိုတ်ရော? အလိုက်ဗြဴသၟာလှေ်လေဝ် တိၚ်တိုက်ဗက်အိုတ်ရော? အလိုက်ဗြဴသၟာလှေ်လေဝ် လှေ်သာၚ်သောဝ်အိုတ်ရော? အလိုက်ဗြဴသၟာဂယှေ်လေဝ် တိၚ်တိုက်ဗက်အိုတ်ရော? အလိုက်ဗြဴသၟာဂယှေ်လေဝ် လှေ်သာၚ်သောဝ်ဗက်အိုတ်ရော? အလိုက်ဗြဴသၟာဆေၚ်ဝေၚ်လေဝ် လှေ်ဗက်အိုတ်ရော? အလိုက်ဗြဴ သၟာဆေၚ်ဝေၚ်လေဝ် ဂယှေ်ဗက်အိုတ်ရော? အလိုက်ဗြဴသၟာဆေၚ်ဝေၚ်လေဝ် တိၚ်တိုက်ဗက်အိုတ်ရော? အလိုက်ဗြဴ သၟာဆေၚ်ဝေၚ်လေဝ် လှေ်သာၚ်သောဝ်အိုတ်ရော? အလိုက်ဗြဴသၟာဗတောန်လေဝ် လှေ်ဗက်အိုတ်ရော? အလိုက်ဗြဴသၟာဗတောန်လေဝ် ဂယှေ်ဗက်အိုတ်ရော? အလိုက်ဗြဴသၟာဗတောန်လေဝ် တိၚ်တိုက်ဗက်အိုတ်ရော? အလိုက်ဗြဴသၟာဗတောန်လေဝ် လှေ်သာၚ်သောဝ်ဗက်အိုတ်ရော?။

ကၠဒ္စါံခန်လေဝ် ဝေၚ်အိုတ်ရော? ကၠစှ်ခန်လေဝ် ဝေၚ်အိုတ်ရော? ကၠပ္ဍဲအမှဲအကးလေဝ် ဝေၚ်အိုတ်ရော? ကၠောန်သရက်ပ္ဍဲတိတုဲလေဝ် ဝေၚ်အိုတ်ရော? နပွမပေါဟ်မခတ်လေဝ် ဝေၚ်အိုတ်ရော? နပွမဖျေံမပး ပ္ဍဲလတူခတဵုပးတုဲလေဝ် ဝေၚ်အိုတ်ရော? နပွမတက်တၚ်ဏာၚ်လေဝ်ဝေၚ်အိုတ်ရော? နကဵုဇြေဟ်ဒုန်ကရေက်လေဝ် ဝေၚ်အိုတ်ရော? နဝေၚ်မခနေအ်လေဝ် ဝေၚ်အိုတ်ရော? နပွမဓဂိုဟ်ပေဝ်လေဝ် ဝေၚ်အိုတ်ရော? နကဵုထဲသၟတ်လေဝ် ဝေၚ်အိုတ်ရော? နပွမပစူတာ (နပွမဗတက်ဂတးဂတန်) လေဝ် ဝေၚ်အိုတ်ရော? နကဵုစက်စာန်လေဝ် ဝေၚ်အိုတ်ရော? နကဵုကၞာဲသၟတ်လေဝ် ဝေၚ်အိုတ်ရော? နကဵုကွဳသၟတ်လေဝ် ဝေၚ်အိုတ်ရော? နကဵုတ္ၚသၟတ်လေဝ် ဝေၚ်အိုတ်ရော? နပွမပၞုက်အက္ခရ်လေဝ် ဝေၚ်အိုတ်ရော? နပွမထၟံက်ပတိတ် ကသပ်စိုတ်လေဝ် ဝေၚ်အိုတ်ရော? သ္ပမပတမ်ကဵုညံၚ်ကၠက် ညံၚ်ခ္ဍဴ ညံၚ်ကုန်တုဲလေဝ် ဝေၚ်အိုတ်ရော? ကွက်စိၚ်လေဝ် ကတ်ဗတောန်အိုတ်ရော? ကွတ်ချေံလေဝ် ကတ်ဗတာန်အိုတ်ရော? ကွတ်ကွဳစောတ် (ရထာ) လေဝ် ကတ်ဗတောန်အိုတ်ရော? ကွတ်တ္ၚလေဝ် ကတ်ဗတောန်အိုတ်ရော? ကွတ်သာၚ်ၜုန်မြလေဝ် ကတ်ဗတောန်အိုတ်ရော? နူဂတစိၚ်လေဝ် ဂြိပ်အာအိုတ်ရော? နူဂတချေံလေဝ် ဂြိပ်အာအိုတ်ရော? နူဂတးကွဳစောတ် (ရထာ) လေဝ် ဂြိပ်အာ ဂြိပ်ကၠုၚ်အိုတ်ရော? သ္ပတဴညံၚ်ဒံၚ်သၠာ်တက်ၜုၚ်အိုတ်ရော? တက်လေဝ် တက်ကၞက်အိုတ်ရော? ကဝိုတ်လေဝ် ကဝိုတ်လက်ဗန်အိုတ်ရော? တက်လေဝ် တက်လက်ပၠုဲအိုတ်ရော?။

ပ္ဍဲလဒေါဝ်ပေါဲလှေ်ဂမၠိုၚ်လေဝ် လးပၠးသကိုပ်တုဲ “ယွံဒေံဗြဴ ဩဝ်လှေ်ပ္ဍဲသၞာဝွံညိ” ရဴဝွံ ဟီုသ္ဂးကဵုဗြဴသၟာလှေ်အိုတ်ရော? ခိုဟ်ကွေံရ ခိုဟ်ကွေံရ ယွံဒေံဗြဴ ရဴဝွံ ကဵုလေဝ်ကဵုသာဓုကာအိုတ်ရော်? လပုဟ်တဲဂမၠိုၚ်ပတိုန်စွံလဝ် လတူတၞေၚ်လေဝ် ဍံက်ကဵုအိုတ်ရော? ဒ္ဂေတ်ပွယုတ်မာ နာနာသာ်လေဝ် ဒ္ဂေတ်သ္ပအိုတ်ရော? ယွံခမဳတအ် (ပွမခဳဂမၠိုၚ်သ္ပဒး) ဝွံ ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု။ ပ ။

ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲပ္ဍဲကြဴ―

“ယွံသာရိပိုတ် မောဂ္ဂလာန်တအ် မၞးတအ်ညးဂမၠိုၚ် ဩဝ်အာအိုတ်ညိ၊ အာကဳဋာဂိရိတုဲ ဩဝ်သ္ပ ‘ပဗ္ဗာဇနဳယမ်’ ပွမဗက်ဗ္ဒဴ နူကဳဋာဂိရိ ကုခမဳ အဿဇဳပုနဗ္ဗသုကဂမၠိုၚ်အိုတ်ညိ၊ ခမဳဂမၠိုၚ်ဂှ် ဒှ်ကွးပဒတဴမွဲစွံဂမၠိုၚ် မၞးတအ်ညးဂမၠိုၚ်အိုတ်ရ” ရဴဝွံ သ္ဂးကဵုသာရိပိုတ် မောဂ္ဂလာန်ရ။

ယွံတဳလမၞုံပိုဉ် ခမဳဂမၠိုၚ်ဂှ် ကြမ်ကြသအဵုသအာက်အိုတ်ရ၊ သကာတ်မြဟ်အိုတ်ရ၊ ပိုဲဍိက်တအ် ညးဂမၠိုၚ် မုရဴသာ်လဵု သ္ဂောံသ္ပပွမဗက်ဗဒဴ နူကဳဋာဂိရိ ကုခမဳအဿဇဳပုနဗ္ဗသုကဂမၠိုၚ်အိုတ်ရော? ရဴဝွံ (ဂရၚ်ပတီအိုတ်ရ)။

ယွံသာရိပိုတ် မောဂ္ဂလာန်တအ် ယဝ်ဒှ်သာ်မ္ဂး မၞးတအ်ညးဂမၠိုၚ် အာမွဲဟာန်ကေုာံခမဳဂမၠိုၚ်မဂၠိုၚ်အိုတ်ညိ ရဴဝွံ (သ္ဂးရ) ။

“ယွံတဳလမၞုံပိုဉ် ခိုဟ်သန်ရ” ရဴဝွံ သာရိပိုတ်ကေုာံမောဂ္ဂလာန်ဂမၠိုၚ် ကလေၚ်ဂရၚ်ပတီ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ သ္ဒးစောဒနာ ခမဳအဿဇိပုနဗ္ဗသုကဂမၠိုၚ်ရ၊ ကြဴနူဂှ် သ္ဒးကဵုဗှ်ဗၞုဟ်ရ၊ ကြဴနူဂှ် သ္ဒးပတိုန်အာပတ်ရ၊ ကြဴနူဂှ် ခမဳ စဳကၠးဆိုက်ဗ္ဒက်တုဲ မၞုံကဵု အစောံသတ္တိဂှ် သ္ဒးကဵုသၚ်တီရ။

၂၄။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳအဿဇိပုနဗ္ဗသုကဂမၠိုၚ် လေပ်ပလီုပလာ် ဂကူအိုတ်ရ၊ မၞုံကဵုဒ္ဂေတ်ယုတ်မာအိုတ်ရ၊ ဒ္ဂေတ်မယုတ်မာဂမၠိုၚ် ဒဒက်တဴခမဳဂမၠိုၚ်ဝွံ ညာတ်လေဝ်ဂပ်ဝ်ညာတ်အိုတ်ရ၊ မိၚ်လေဝ်ဂပ်ဝ်မိၚ်အိုတ်ရ၊ ဂကူဂမၠိုၚ် မိန်ခမဳဂမၠိုၚ်ဝွံ မဂပ်ဝ်ပလီုပလာ်လေဝ် ညာတ်လေဝ်ဂပ်ဝ်ညာတ်အိုတ်ရ၊ မိၚ်လေဝ်ဂပ်ဝ် မိၚ်အိုတ်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပပွမဗက်ဗ္ဒဴကၠေံ နူကဳဋာဂိရိ ကုခမဳအဿဇိပုနဗ္ဗသုကဂမၠိုၚ် ရဴဝွံမ္ဂး ‘ခမဳအဿဇိပုနဗ္ဗသုကဂမၠိုၚ် သ္ပဒတဴ ပ္ဍဲကဳဋာဂိရိဟွံဂွံ’ ရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳအဿဇိပုနဗ္ဗသုကဂမၠိုၚ် လေပ်ပလီုပလာ် ဂကူအိုတ်ရ၊ မၞုံကဵုဒ္ဂေတ်ယုတ်မာအိုတ်ရ၊ ဒ္ဂေတ်မယုတ်မာဂမၠိုၚ် ဒဒက်တဴခမဳဂမၠိုၚ်ဝွံ ညာတ်လေဝ်ဂပ်ဝ်ညာတ်အိုတ်ရ၊ မိၚ်လေဝ်ဂပ်ဝ်မိၚ်အိုတ်ရ၊ ဂကူဂမၠိုၚ် မိန်ခမဳဂမၠိုၚ်ဝွံ မဂပ်ဝ်ပလီုပလာ်လေဝ် ညာတ်လေဝ်ဂပ်ဝ်ညာတ်အိုတ်ရ၊ မိၚ်လေဝ်ဂပ်ဝ်မိၚ်အိုတ်ရ၊ သၚ် သ္ပပွမဗက်ဗဒဴကၠေံနူကဳဋာဂိရိ ကုခမဳအဿဇိပုနဗ္ဗသုကဂမၠိုၚ် ရဴဝွံမ္ဂး ‘ခမဳအဿဇိပုနဗ္ဗသုကဂမၠိုၚ် သ္ပဒတဴ ပ္ဍဲကဳဋာဂိရိဟွံဂွံ’ ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမဗက်ဗဒဴကၠေံ နူကဳဋာဂိရိ ကုခမဳအဿဇိပုနဗ္ဗသုကဂမၠိုၚ် ရဴဝွံမ္ဂး ‘ခမဳအဿဇိပုနဗ္ဗသုကဂမၠိုၚ် သ္ပဒတဴ ပ္ဍဲကဳဋာဂိရိဟွံဂွံ’ ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။ မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။
ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ ။ ပ ။ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပပွမဗက်ဗဒဴကၠေံ နူကဳဋာဂိရိ ကုခမဳအဿဇိပုနဗ္ဗသုကဂမၠိုၚ် ရဴဝွံမ္ဂး ‘ခမဳအဿဇိပုနဗ္ဗသုကဂမၠိုၚ် သ္ပဒတဴ ပ္ဍဲကဳဋာဂိရိဟွံဂွံ’ တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၁.၃.၁။ ကမ်ဟွံဗဗွဲဓရ် စှ်ၜါ
၂၅။	ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုၚ်ဝန်။ ယွံခမဳတအ် ပဗ္ဗာဇနဳယကမ် မဍိုက်ပေၚ်တဴကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ်ဒှ်ကမ် မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပသီုဟွံဒးအာပတ်၊ ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နအာပတ်မဟီုလၟိၚ်ဒေသနာတုဲ။ ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳ သၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပ ။
ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ် ။ ပ ။ ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။ ပွမသ္ပသီုဟွံသၟာန်သၟုက်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ပ ။ ပွမသ္ပ သီုဟွံဒုၚ်ဝန်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံဒးအာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ယွံခမဳတအ် ပဗ္ဗာဇနဳယကမ်မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ်ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

✤ကမ်ဟွံဗဗွဲဓရ်စှ်ၜါ တုဲရ။✤

၁.၃.၂။ ကမ်ဗဗွဲဓရ် စှ်ၜါ
၂၆။	ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ။ ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ ။ ပ ။

စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ ။ ပ ။

ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နအာပတ်ဒေသနာဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပတိုန်အာပတ်တုဲ ပွမသ္ပ၊ ပွမသ္ပနဗဗွဲဓရ်၊ ပွမသ္ပနမညဳသာသၟဟ်သၟန်။ ယွံခမဳတအ် ပဗ္ဗာဇနဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳ သၟဟ်သၟန်ကဵုဝိနယ် ကမ်မကဵု ၜိုဟ်လလမ် ဗွဲမဒးရးရ။

✤ကမ်ဗဗွဲဓရ်စှ်ၜါ တုဲရ။✤

၁.၃.၃။ နွံပၟိက်မ္ဂး ကမ်မသ္ပမာန်စှ်ပန်သာ်
၂၇။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောံခရှ်ဂမၠိုၚ် မဟွံဗဗွဲသပ္ပါယ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၃)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပွမဍိုက်ပေၚ်တဴ ကေုာံပွမဝေၚ်ဂြိုၚ်ကတိုၚ်ကမှ် ကတဵုဒှ်ပ္ဍဲဇကု၊ ပွမဍိုက်ပေၚ်တဴ ကေုာံပွမဝေၚ်ဂြိုၚ်ကတိုၚ်ကမှ် ကတဵုဒှ်ပ္ဍဲပါၚ်၊ ပွမဍိုက်ပေၚ်တဴ ကေုာံပွမဝေၚ်ဂြိုၚ်ကတိုၚ်ကမှ် ကတဵုဒှ်ပ္ဍဲဇကုပါၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၄)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပွမဍိုက်ပေၚ်တဴ ကေုာံမဟဂပ်ဝ်ဒ္ဂေတ်မကတဵုဒှ်ပ္ဍဲဇကု၊ ပွမဍိုက်ပေၚ်တဴ ကေုာံမဟဂပ်ဝ်ဒ္ဂေတ်မကတဵုဒှ်ပ္ဍဲပါၚ်၊ ပွမဍိုက်ပေၚ်တဴ ကေုာံမဟဂပ်ဝ်ဒ္ဂေတ် မကတဵုဒှ်ပ္ဍဲဇကုပါၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပွမဍိုက်ပေၚ်တဴ ကေုာံပွမပလီုပလာ် မကတဵုဒှ်ပ္ဍဲဇကု၊ ပွမဍိုက်ပေၚ်တဴ ကေုာံပွမပလီုပလာ် မကတဵုဒှ်ပ္ဍဲပါၚ်၊ ပွမဍိုက်ပေၚ်တဴ ကေုာံပွမပလီုပလာ် မကတဵုဒှ်ပ္ဍဲဇကုပါၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၆)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ပွမဍိုက်ပေၚ်တဴ ကေုာံပွမဂယိုၚ်လမျီုမယုတ်မာ မကတဵုဒှ်ပ္ဍဲဇကု၊ ပွမဍိုက်ပေၚ်တဴ ကေုာံပွမဂယိုၚ်လမျီုမယုတ်မာ မကတဵုဒှ်ပ္ဍဲပါၚ်၊ ပွမဍိုက်ပေၚ်တဴ ကေုာံပွမဂယိုၚ်လမျီုမယုတ်မာ မကတဵုဒှ်ပ္ဍဲဇကုပါၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၇)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပပဗ္ဗာဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ လေပ်သ္ပအဓိကိုရ် ပ္ဍဲသၚ်ရ၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ခမဳမွဲဂကူဂှ် ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၈)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပပဗ္ဗာဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၉)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပပဗ္ဗာဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဓရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၁၀)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ဍိုက်ပေၚ်တဴ ကေုာံပွမဝေၚ်ဂြိုၚ်ကတိုၚ်ကမှ် ကတဵုဒှ်ပ္ဍဲဇကုရ၊ ခမဳမွဲဂကူဂှ် ဍိုက်ပေၚ်တဴ ကေုာံပွမဝေၚ်ဂြိုၚ်ကတိုၚ်ကမှ် ကတဵုဒှ်ပ္ဍဲပါၚ်ရ၊ ခမဳမွဲဂကူဂှ် ဍိုက်ပေၚ်တဴ ကေုာံပွမဝေၚ်ဂြိုၚ် ကတိုၚ်ကမှ် ကတဵုဒှ်ပ္ဍဲဇကုပါၚ်ရ။ ယွံခမဳဂမၠိုၚ်ပိဂကူဝွံ သၚ်နွံပၟိက် သ္ပပဗ္ဗာဇနဳယကမ်မ္ဂး သ္ပမာန်ရ။ (၁၁)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ ခမဳမွဲဂကူဂှ် ဍိုက်ပေၚ်တဴ ကေုာံဒ္ဂေတ်မဟဂပ်ဝ်ဒ္ဂေတ် မကတဵုဒှ်ပ္ဍဲဇကုရ၊ ခမဳမွဲဂကူဂှ် ဍိုက်ပေၚ်တဴ ကေုာံဒ္ဂေတ်မဟဂပ်ဝ်ဒ္ဂေတ် မကတဵုဒှ်ပ္ဍဲပါၚ်ရ၊ ခမဳမွဲဂကူဂှ် ဍိုက်ပေၚ်တဴကေုာံဒ္ဂေတ် မဟဂပ်ဝ်ဒ္ဂေတ် မကတဵုဒှ်ပ္ဍဲဇကုပါၚ်ရ။ ယွံခမဳဂမၠိုၚ်ပိဂကူဝွံ သၚ်နွံပၟိက် သ္ပပဗ္ဗာဇနဳယကမ်မ္ဂး သ္ပမာန်ရ။ (၁၂)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပပဗ္ဗဇနဳယကမ်မ္ဂး သ္ပမာန်ရ။ ခမဳမွဲဂကူ ဍိုက်ပေၚ်တဴကေုာံပွမပလီုပလာ် မကတဵုဒှ် ပ္ဍဲဇကုရ၊ ခမဳမွဲဂကူဂှ် ဍိုက်ပေၚ်တဴကေုာံပွမပလီုပလာ် မကတဵုဒှ်ပ္ဍဲပါၚ်ရ၊ ခမဳမွဲဂကူဂှ် ဍိုက်ပေၚ်တဴ ကေုာံပွမပလီုပလာ် မကတဵုဒှ် ပ္ဍဲဇကုပါၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၁၃)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပပဗ္ဗဇနဳယကမ်မ္ဂး သ္ပမာန်ရ။ ခမဳမွဲဂကူ ဍိုက်ပေၚ်တဴကေုာံပွမဂယိုၚ်လမျီုမယုတ်မာ မကတဵုဒှ် ပ္ဍဲဇကုရ၊ ခမဳမွဲဂကူဂှ် ဍိုက်ပေၚ်တဴကေုာံဂယိုၚ်လမျီုမယုတ်မာ မကတဵုဒှ်ပ္ဍဲပါၚ်ရ၊ ခမဳမွဲဂကူဂှ် ဍိုက်ပေၚ်တဴ ကေုာံဂယိုၚ်လမျီုမယုတ်မာ မကတဵုဒှ် ပ္ဍဲဇကုပါၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပပဗ္ဗာဇနဳယကမ်မ္ဂး သ္ပမာန်ရ။ (၁၄)

✤နွံပၟိက်မ္ဂး ကမ်မသ္ပမာန်စှ်ပန်သာ် တုဲရ။✤

၁.၃.၄။ ဒ္ဂေတ်ဝတ် ပ္ဍဲပဗ္ဗာဇနဳယကမ်စှ်ဒ္စါံသာ်
၂၈။	ယွံခမဳတအ် ခမဳ မဒးဒုၚ်သ္ပပဗ္ဗာဇနဳယကမ်ဂှ် ဒးဒ္ဂေတ်ဗွဲမဒးရးရ―

ကြက်သ္ဂးဂတဝွံတုန်― ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ် အာပတ်မဒှ်ဟိုတ်သ္ပပဗ္ဗာဇနဳယကမ်ရ၊ အာပတ်သအာၚ်တၠုၚ်လအာမတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ပဝါဏာလေဝ် ဟွံထေက်ကဵုတန်ဒေါံရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော်သကိုပ်သကရ၊ ဟွံထေက်ကဵုအာတ် အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵု စိုန်သကီုနှဴရဴ ကေုာံခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပ ဗွဲမဒးရးရောၚ်။)

✤ဒ္ဂေတ်ဝတ် ပ္ဍဲပဗ္ဗဇနဳယကမ်စှ်ဒ္စါံသာ် တုဲရ✤

၂၉။	ပ္ဍဲအခိၚ်ဂှ် ဂကောံခမဳမၞုံပဓာန်ဍေံ သာရိပိုတ် မောဂ္ဂလာန် က္ညအာကဳဋာဂိရိတုဲ သ္ပပဗ္ဗာဇနဳယကမ် ‘ပွမဗက်ဗ္ဒဴကၠေံ’ နူကဳဋာဂိရိ ကုခမဳအဿဇိပုနဗ္ဗသုကဂမၠိုၚ် ရဴဝွံမ္ဂး ‘ခမဳအဿဇိပုနဗ္ဗသုကဂမၠိုၚ် သ္ပဒတဴ ပ္ဍဲကဳဋာဂိရိဟွံဂွံ’ ရ၊ ၜိုန်သၚ်သ္ပပဗ္ဗာဇနဳယကမ် ‘ပွမဗက်ဗ္ဒဴကၠေံ’ လေဝ်ခမဳ (အဿဇိပုနဗ္ဗသုက) ဂမၠိုၚ်ဂှ် ဟွံဒ္ဂေတ်ဗွဲမဒးရးအိုတ်ရ၊ ဟွံဗလာပ်ဖျေံ တသော်မာန်အိုတ်ရ၊ ဟွံဒ္ဂေတ်တဴ ဒ္ဂေတ်ဝေတ်မဒှ်ဟိုတ်တိတ်ဗၠးနူကမ်အိုတ်ရ၊ ဟွံကလအ် ခမဳဂမၠိုၚ်အိုတ်ရ၊ တ္ၜေဟ်လက်အိုတ်ရ၊ လဗပ်ပကီုဟီုစုတ်အိုတ်ရ၊ ကဵုအာစိုပ် ဒဒှ်ညးဗက်စ ဆန္ဒာဂတိ ဒေါသာဂတိ မောဟာဂတိ ဘယာဂတိဂမၠိုၚ်အိုတ်ရ၊ ဌာန်သအာၚ်လေဝ် ပါဲစ္ဍးအာအိုတ်ရ၊ ရာမ်လေဝ် ရာမ်တိတ်ခရှ်အိုတ်ရ။

ခမဳပၟိက်အောန်ဂမၠိုၚ်ဂှ် “သၚ်သီုသ္ပလဝ်ပဗ္ဗာဇနဳယကမ်ဂှ် ခမဳ (အဿဇိပုနဗ္ဗသုက) ဂမၠိုၚ်ဂှ် ဟွံဒ္ဂေတ်ဗွဲမဒးရးအိုတ်ရော? ဟွံဗလာပ်ဖျေံ တသော်မာန်အိုတ်ရော? ဟွံဒ္ဂေတ်တဴ ဒ္ဂေတ်ဝတ်မဒှ်ဟိုတ်တိတ်ဗၠးနူကမ်အိုတ်ရော? ဟွံကလအ် ခမဳဂမၠိုၚ်အိုတ်ရော? တ္ၜေဟ်လက်အိုတ်ရော? လဗပ်ပကီုဟီုစုတ်အိုတ်ရော? ကဵုအာစိုပ် ဒဒှ်ညးဗက်စ ဆန္ဒာဂတိ ဒေါသာဂတိ မောဟာဂတိ ဘယာဂတိဂမၠိုၚ်အိုတ်ရော? ဌာန်သအာၚ်လေဝ် ပါဲစ္ဍးအာအိုတ်ရော? ရာမ်လေဝ်ရာမ်တိတ်ခရှ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒက်အိုတ်ရ၊ ဟီုထ္ၜးဒုဟ်အိုတ်ရ။

ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ၊ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် သၚ်သီုသ္ပလဝ်ပဗ္ဗာဇနဳယကမ်ဂှ် ခမဳ (အဿဇိပုနဗ္ဗသုက) ဂမၠိုၚ်ဂှ်ဟွံဒ္ဂေတ် ဗွဲမဒးရးအိုတ်ရ၊
ဟွံဗလာပ်ဖျေံ    တသော်မာန်အိုတ်ရ၊ ဟွံဒ္ဂေတ်တဴ ဒ္ဂေတ်ဝတ်မဒှ် ဟိုတ်တိတ်ဗၠးနူကမ်အိုတ်ရ၊ ဟွံကလအ်ခမဳဂမၠိုၚ်အိုတ်ရ၊ တ္ၜေဟ်လက်အိုတ်ရ၊ လဗပ်ပကီုဟီုစုတ်အိုတ်ရ၊ ကဵုအာစိုပ် ဒဒှ်ညးဗက်စ ဆန္ဒာဂတိ ဒေါသာဂတိ မောဟာဂတိ ဘယာဂတိဂမၠိုၚ်အိုတ်ရ၊ ဌာန်သအာၚ်လေဝ် ပါဲစ္ဍးအာအိုတ်ရ၊ ရာမ်လေဝ်ရာမ်တိတ်ခရှ်အိုတ်ရ ဟီုဂှ် ဍာံပြဟာ ရဴဝွံ စၟဳစၟတ်သၟာန်သၟုက်ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ ယွံခမဳတအ် ဟွံထေက်ရ ။ ပ ။ သၚ်သီုသ္ပလဝ်ပဗ္ဗာဇနဳယကမ် တြုံမလ္ၚုသၟး (နူမဂ်ဖိုလ်) ဂမၠိုၚ်ဂှ် မုဟိုတ် ဟွံဒ္ဂေတ်ဗွဲမဒးရးအိုတ်ရော? ဟွံဗလာပ်ဖျေံ တသော်မာန်အိုတ်ရော? ဟွံဒ္ဂေတ်တဴ ဒ္ဂေတ်ဝတ်မဒှ်ဟိုတ်တိတ်ဗၠး နူကမ်အိုတ်ရော်? ဟွံကလအ်ခမဳဂမၠိုၚ်အိုတ်ရော? တ္ၜေဟ်လက်အိုတ်ရော? လဗပ်ပကီုဟီုစုတ်အိုတ်ရော? ကဵုအာစိုပ် ဒဒှ်ညးဗက်စ ဆန္ဒာဂတိ ဒေါသာဂတိ မောဟာဂတိ ဘယာဂတိဂမၠိုၚ်အိုတ်ရော? ဌာန်သအာၚ်လေဝ် ပါဲစ္ဍးအာအိုတ်ရော? ရာမ်လေဝ် ရာမ်တိတ်ခရှ်အိုတ်ရော? ယွံခမဳတအ် (ပွခမဳဂမၠိုၚ်သ္ပဒး) ဝွံ ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။
ဟီုဂရိုဟ်တုဲ ။ ပ ။ တွံကဵုပလာန်ဓရ်တုဲ သ္ဂးကဵုခမဳဂမၠိုၚ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ ပဗ္ဗာဇနဳယကမ်ညိ။

၁.၃.၅။ ဟိုတ်မဟွံထေက်ကဵုလလမ်ကၠေံစှ်ဒ္စါံသာ်
၃၀။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဂှ် ဟွံထေက်ကဵုလလမ်ကၠေံ ပဗ္ဗာဇနဳယကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန် ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ် မသုန်ပြကာဝွံ ဟွံထေက်ကဵုလလမ်ကၠေံ ပဗ္ဗာဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ပဗ္ဗဇနဳယကမ်ရ၊ (ခမဳဂှ်) အာစိုပ် အာပတ်မဒှ်ဟိုတ်သ္ပပဗ္ဗာဇနဳယကမ်ရ၊ အာပါတ် သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် ခမဳသ္ပကမ်ဂမၠိုၚ်ရ၊။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ပဗ္ဗာဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဟွံထေက်ကဵုလလမ်ကၠေံပဗ္ဗာဇနဳယကမ်ရ၊ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် ဒ္စါံပြကာဝွံ ဟွံထေက်ကဵုလလမ်ကၠေံ ပဗ္ဗာဇနဳယကမ်ရ။

✤ဟိုတ်မဟွံထေက်ကဵုလလမ်ကၠေံ ပဗ္ဗာဇနဳယကမ်စှ်ဒ္စါံသာ် တုဲရ✤

၁.၃.၆။ ဟိုတ်မထေက်ကဵုလလမ်ကၠေံ ပဗ္ဗာဇနဳယကမ်စှ်ဒ္စါံသာ်
၃၁။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံပဗ္ဗာဇနဳယကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ပဗ္ဗာဇနဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ပဗ္ဗာဇနဳကမ်ရ၊ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ ပဗ္ဗာဇနဳယကမ်ရ။

✤ဟိုတ်မထေက်ကဵုလလမ်ကၠေံ ပဗ္ဗာဇနဳယကမ်စှ်ဒ္စါံသာ် တုဲရ✤

၃၂။	ယွံခမဳတအ် ရဴဝွံ ဒးကဵုလလမ်ရ၊ ယွံခမဳတအ် ခမဳမဒးဒုၚ်သ္ပ ပဗ္ဗာဇနဳယကမ်ဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ်ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲမလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် ဟိုတ်နူသၚ် သ္ပလဝ် ပဗ္ဗာဇနဳယကမ်ဂှ်ရ အဲဍိက်ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဗ္ဗာဇနဳယကမ်ရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ဟိုတ်နူသၚ်သ္ပလဝ် ပဗ္ဗာဇနဳယကမ်ဂှ်ရ ခမဳမၞုံယၟုဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဗ္ဗလလမ်ကၠေံ ပဗ္ဗဇနဳယကမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ပဗ္ဗာဇနဳယကမ် ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဟိုတ်နူသၚ် သ္ပလဝ် ပဗ္ဗာဇနဳယကမ်ဂှ်ရ ဒ္ဂေတ်တဴဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဗ္ဗာဇနဳယကမ်ရ၊ သၚ်ကဵုလလမ်ကၠေံ ပဗ္ဗာဇနဳယကမ် ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ ပဗ္ဗာဇနဳယကမ် ကုခမဳမၞုံယၟုရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဟိုတ်နူသၚ်သ္ပလဝ် ပဗ္ဗာဇနဳယကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဗ္ဗာဇနဳယကမ်ရ၊ သၚ်ကဵုလလမ်ကၠေံပဗ္ဗာဇနဳယကမ် ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ ပဗ္ဗာဇနဳယကမ် ကုခမဳမၞုံယၟုရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုလလမ်ကၠေံ ပဗ္ဗာဇနဳယကမ် ကုခမဳမၞုံယၟုတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀ပဗ္ဗာဇနဳယကမ် တတိယတုဲရ။❀

၁.၄။ ပဋိသာရဏဳယကမ်
၃၃။	ပ္ဍဲမွဲအခိၚ်တေံ တဳလပိုဉ်သုဓမ္မ ဒှ်ခမဳနွံပိုဉ်ဂဇအ်ဘာ သမ္ၚေဟ်စိတ္တ ပ္ဍဲဇနပိုဒ် မစ္ဆိကာသဏ္ဍရ၊ စိုန်သကီုပ္ဍဲကမၠောန်ကေၚ်ကာတၟိရ၊ မၞုံကဵုဝတ်ပိဏ္ဍပါတ်လၟိုန်ဒမၠိရ။

သမ္ၚေဟ်စိတ္တ ဇၟာပ်အခိၚ်မဘိက်နိမန် သၚ်ကီု ဂိုဏ်ကီု ပူဂိုလ်ကီုဂှ် သီုဟွံဂရၚ်ပတီ တဳလပိုဉ်သုဓမ္မဂှ် ဟွံဘိက်နိမန်ရ။ ပ္ဍဲအခိၚ်ဂှ် ထေရ်ဇၞော်ဂမၠိုၚ်မဂၠိုၚ်ဂၠၚ် မတွံဂး တဳလပိုဉ်သာရိပိုတ် တဳလပိုဉ်မဟာမောဂ္ဂလာန် တဳလပိုဉ်မဟာကစ္စာန တဳလပိုဉ်မဟာကောဋ္ဌိက တဳလပိုဉ်မဟာကပ္ပိန တဳလပိုဉ်ရာဟုလ က္ညဂေတ်ဂ္ၚေၚ် ဒေသစာရိတ် ပ္ဍဲကာသိရးဂမၠိုၚ်မ္ဂး စိုပ်ကၠုၚ်ဇနပိုဒ် မစ္ဆိကာသဏ္ဍအိုတ်ရ။ သမ္ၚေဟ်စိတ္တဂှ် “ခမဳထေရ်ဇၞော်ဂမၠိုၚ်မဂၠိုၚ်ဂၠၚ် စိုပ်ကၠုၚ်ဇနပိုဒ် မစ္ဆိကာသဏ္ဍ အိုတ်ရ” ရဴဝွံ သ္ဂောံမိၚ်ကေတ်ရ။

ပ္ဍဲအခိၚ်ဂှ် သမ္ၚေဟ်စိတ္တ ပြာပ်အာဇရေၚ် ခမဳထေရ်ဇၞော်ဂမၠိုၚ်တုဲ လ္ၚေဝ်သ္ပဝတ် ဗွဲမရှေ်သှေ်ရဴဂဴတုဲမ္ဂး သမ္ၚေဟ်စိတ္တ မဂဇအ်ဒၟံၚ်ပ္ဍဲဒၞာဲမဗဗွဲဂှ် နကဵုဂလာန်ဓရ် တဳလပိုဉ်သာရိပိုတ်ကဵုတီညာတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုကေက်သကာတုဲ ကဵုမြဟ်မြဴတုဲမ္ဂး “ယွံတဳလပိုဉ်တအ် ထေရ်ဇၞော်ဂမၠိုၚ် တၞဟ်နသွက်တ္ၚဲယး ဩဝ်ဒုၚ်တဲ အာဂန္တုကဘတ် ‘ပိဏ္ဍပါတ် မဂပ်ဝ်ကဵုဒါန် ကုပူဂိုလ်ကွာ်တရဴဂမၠိုၚ်’ အဲဍိက်အိုတ်ညိ” ရဴဝွံ ဂရၚ်ပတီရ။ ခမဳထေရ်ဇၞော်ဂမၠိုၚ် နမဒၟံၚ်သ္ၚိတ်သ္ၚိတ်ဂှ် ဒုၚ်ကေတ်တဲအိုတ်ရ။

ပ္ဍဲအခိၚ်ဂှ် သမ္ၚေဟ်စိတ္တ တီကေတ် ခမဳထေရ်ဇၞော်ဂမၠိုၚ် ဒုၚ်တဲတုဲ ဒၠိုက်ကတဵုနူဒၞာဲတုဲမ္ဂးလ္ၚောဝ်သ္ပဝတ် ခမဳထေရ်ဇၞော်ဂမၠိုၚ်တုဲ သ္ပရှေ်သှေ်ရဴဂဴတုဲပ္ဍဲကြဴ ပြာပ်အာဇရေၚ် တဳလပိုဉ်သုဓမ္မတုဲမ္ဂး လ္ၚောဝ်သ္ပဝတ် ဒတူဒၟံၚ်ပ္ဍဲဒၞာဲမွဲတုဲ “ယွံတဳလပိုဉ် တဳလပိုဉ်ဂှ် တၞဟ်နသွက်တ္ၚဲယး ဩဝ်ဒုၚ်တဲပိဏ္ဍပါတ် အဲဍိက် မွဲဟာန်ကေုာံခမဳထေရ်ဇၞော်ဂမၠိုၚ်ညိ” ရဴဝွံ ဂရၚ်ပတီ တဳလပိုဉ်သုဓမ္မရ။

ပ္ဍဲအခိၚ်ဂှ် တဳလပိုဉ်သုဓမ္မဂှ် “သမ္ၚေဟ်စိတ္တဝွံ ဇၟာပ်အခိၚ်မဘိက်နိမန် သၚ်ကီု ဂိုဏ်ကီု ပူဂိုလ်ကီုဂှ် ကိုပ်ကၠာတေံ သီုဟွံဂရၚ်ပတီ အဲဂှ် ဟွံဘိက်နိမန်ဖိုလ် ပ္ဍဲအခိၚ်လၟုဟ် ဘိက်နိမန်ရ၊ လၟုဟ် သမ္ၚေဟ်စိတ္တတွံ လီုလာ်အာရ၊ ဟွံမွဲကဵုသဘဴပွမသ္ၚေဝ်မဲ ပ္ဍဲလတူအဲရ၊ ဟွံမွဲကဵုသဘဴ ပွမဍုက်ကေဝ်ရ” ရဴဝွံ (ပၠုပ်စိုတ်တုဲ) “ယွံသမ္ၚေဟ် ဒေါံရ၊ အဲဟွံဒုၚ်တဲရ” ရဴဝွံ သ္ဂးကဵု သမ္ၚေဟ်စိတ္တရ။

မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် သမ္ၚေဟ်စိတ္တဂှ် “ယွံတဳလပိုဉ် တဳလပိုဉ်ဂှ် တၞဟ်နသွက်တ္ၚဲယး ဩဝ်ဒုၚ်တဲ ပိဏ္ဍပါတ်အဲဍိက် မွဲဟာန်ကေုာံခမဳထေရ်ဇၞော်ဂမၠိုၚ်ညိ” ရဴဝွံ ဂရၚ်ပတီ တဳလပိုဉ်သုဓမ္မရ။ ယွံသမ္ၚေဟ် ဒေါံရ၊ အဲဟွံဒုၚ်တဲရ ရဴဝွံ သ္ဂးကဵု သမ္ၚေဟ်စိတ္တရ။
ပ္ဍဲအခိၚ်ဂှ် သမ္ၚေဟ်စိတ္တဂှ် “တဳလပိုဉ်သုဓမ္မ ဒုၚ်တဲကဵုဒှ် ဟွံဒုၚ်တဲကဵုဒှ် ပသာ်ကြက်သ္ပကုအဲရော?” ရဴဝွံ လ္ၚောဝ်သ္ပဝတ် တဳလပိုဉ်သုဓမ္မတုဲ သ္ပရှေ်သှေ်ရဴဂဴတုဲမ္ဂး ပါဲစ္ဍးအာရ။

၃၄။	ပ္ဍဲကြဴနူဂှ် နမကလိလောန်အာဗတမ်ဂှ် သမ္ၚေဟ်စိတ္တ ကဵုစဳရေၚ်စၞအာဟာရဘောဇိုန်မပြဲ သွက်ခမဳထေရ်ဇၞော်ဂမၠိုၚ်ရ။ ပ္ဍဲအခိၚ်ဂှ် တဳလပိုဉ်သုဓမ္မဂှ် “ဂွံသ္ၚေဝ်ရံၚ်ပိဏ္ဍပါတ် သမ္ၚေဟ်စိတ္တ မစဳရေၚ်လဝ် သွက်ခမဳထေရ်ဇၞော်ဂမၠိုၚ်မ္ဂး ခိုဟ်သန်ရ” ရဴဝွံ (ပၠုပ်စိုတ်တုဲ) ပ္ဍဲအခိၚ်နူဂယး သၠောံရုၚ်လတက်ပဠေဝ်သ္ၚာတုဲ ဂိုၚ်ကေတ်ဗဗေၚ်သ္ၚာ က္ညပြာပ်စဴအာ သ္ၚိသမ္ၚေဟ်စိတ္တတုဲမ္ဂး ဂဇအ်ဒၟံၚ် ပ္ဍဲသၞာမလးပညပ်လဝ်ရ။ ပ္ဍဲအခိၚ်ဂှ် ပြာပ်အာဇရေၚ် တဳလပိုဉ်သုဓမ္မတုဲ လ္ၚောဝ်သ္ပဝတ်တုဲမ္ဂး သမ္ၚေဟ်စိတ္တ မဂယအ်ဒၟံၚ်ပ္ဍဲဒၞာဲမွဲဂှ် “ယွံသမ္ၚေဟ် စၞအာဟာရဘောဇိုန် တၠအဲစဳရေၚ်လဝ်ဝွံတုန် ဂၠိုၚ်ဂၠၚ်ကွေံရ၊ ၜိုန်ဂှ် ပ္ဍဲစၞအာဟာရမဂၠိုၚ်ဂၠၚ်ဝွံ ကွာၚ်လ္ၚဴပေတ်မွဲဂကူတုန် ဟွံပါ ဟွံမွဲရ” ရဴဝွံ တဳလပိုဉ်သုဓမ္မ ဟီုသ္ဂးရ။

ယွံတဳလပိုဉ် ရတ်မဒှ်ဂလာန်ကျာ်မဂၠိုၚ်ဂၠၚ် သီုမၞုံတဴဂှ် တဳလပိုဉ် ဂလာန်ဝါတ်ခါဲ မတွံဂး ကွာၚ်လ္ၚဴပေတ်ဟေၚ် ဟီုသ္ဂးတဴရသွံ။

ယွံတဳလပိုဉ် ကေၚ်ဒှ်ကၠုၚ်ကိုပ်ကၠာတေံတုန် သၟာဗၞိက်ကောန်ညးဒက္ခိဏပထရးဂမၠိုၚ် သွက်ဂွံကူသာန် အာတဴ ဇနပိုဒ်ဗၟံက်အိုတ်ရ၊ သၟာဗၞိက်ကောန်ညးဒက္ခိဏပထရးဂမၠိုၚ်ဂှ် စာၚ်ၝောံမဂပ်ဝ်ရၚ်တၠုၚ်နၚ် နူဇနပိုဒ်ဗၟံက်ဂှ် ပံၚ်ဖက်ကေုာံခ္ဍာ်တုဲ ၜံၚ်သၠးတိတ်ကၠုၚ် ကောန်စာၚ်ရ၊ ယွံတဳလပိုဉ် ကောန်စာၚ်ဂှ် အခိၚ်မမိက်လရိုအ်ဂြဴရမျာၚ်ခ္ဍာ်ဂှ် အက်အက်အော် ရဴဝွံ ဗြုတိတ်ရ၊ အခိၚ်မမိက်ဂြဴရမျာၚ်စာၚ်ဂှ် အံက်အေဝ်အေဝ်အက် ရဴဝွံ ဗြုတိတ်ရ၊ ယွံတဳလပိုဉ် တုပ်သၟဟ်သာ်ဝွံဟေၚ် ရတ်မဒှ်ဂလာန်ကျာ်မဂၠိုၚ်ဂၠၚ် သီုမၞုံတဴဂှ် တဳလပိုဉ်ဂှ် ဂလာန်ဝါတ်ခါဲမတွံဂး ကွာၚ်လ္ၚဴပေတ်ဟေၚ် ဟီုသ္ဂးတဴရသွံ ရဴဝွံ (ဂရၚ်ပတီရ)။

ယွံသမ္ၚေဟ် တၠအဲ တ္ၜေဟ်လက်အဲရ၊ ယွံသမ္ၚေဟ် တၠအဲ လဗပ်ပကီုဟီုစုတ် ကဵုအဲရ၊ ယွံသမ္ၚေဟ် ဘာဝွံ ဘာတၠအဲရ၊ အဲစ္ဍးအာရ ရဝွံ (ဟီုသ္ဂးရ)။

ယွံတဳလပိုဉ် အဲဍိက် ဟွံတ္ၜေဟ်လက် တဳလပိုဉ်ရ၊ ဟွံလဗပ်ပကီုဟီုစုတ်ရ၊ ယွံတဳလပိုဉ် တဳလပိုဉ်ဂှ် ဩဝ်သ္ပဒတဴ ပ္ဍဲဥဒျာန်ဂြိုပ်ပကံက် (ဂအဳဗ္စး) မထေက်ကဵုမိပ်လဟိၚ် ဇရေၚ်ဇနပိုဒ် မစ္ဆိကာသဏ္ဍညိ၊ အဲဍိက် ကြက်ပတိတ်ဒြဟတ် နကဵုသ္ၚာ ပိဏ္ဍပါတ် ဘာ ဂဥုဲမဒှ်ကြိဗာပၟၚ်ပၟဲလမျီု မစှေ်စးကဵုယဲဂမၠိုၚ် ကုတဳလပိုဉ်ရ ရဴဝွံ (ဂရၚ်ပတီရ)။

မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် တဳလပိုဉ်သုဓမ္မဂှ် “ယွံသမ္ၚေဟ် တၠအဲ တ္ၜေဟ်လက်အဲရ၊ ယွံသမ္ၚေဟ် တၠအဲ လဗပ်ပကီုဟီုစုတ် ကဵုအဲရ၊ ယွံသမ္ၚေဟ ဘာဝွံ ဘာ တၠအဲရ၊ အဲစ္ဍးအာရ ရဴဝွံ ဟီုသ္ဂးကဵုသမ္ၚေဟ်စိတ္တရ။

ယွံတဳလပိုဉ် တဳလပိုဉ်ဂှ် မုရဴဌာန်မွဲ က္ညအာရော? ရဴဝွံ (ဂရၚ်ပတီသၟာန်ရ)။

ယွံသမ္ၚေဟ် သွက်ဂွံဗဵုလ္ၚောဝ် တဳလမၞုံပိုဉ်ကျာ်တြဲ အဲအာဍုၚ်သာရဝှ်ရ ရဴဝွံ (သ္ဂးရ)။

ယွံတဳလပိုဉ် ဒှ်သာ်ဂှ်မ္ဂး ဂလာန်ဗၞတ်အဲဍိက်ကဵုတဳလပိုဉ် ဂပ်ဝ်ဟီုသ္ဂးအိုတ်သီုဂှ် ဩဝ်ဂရၚ်ပတီ ကုတဳလမၞုံမပိုဉ်ကျာ်တြဲညိ၊ ယွံတဳလပိုဉ် တဳလပိုဉ် ဒးကလေၚ်ကၠုၚ် ဇနပိုဒ်မစ္ဆိကာသဏ္ဍ မွဲလှေ်ပၠန်ဂှ် ဒှ်အရာ ဒးအမ်သဝ်ဟွံသေၚ်ရ ရဴဝွံ (ဂရၚ်ပတီရ)။

၃၅။	ပ္ဍဲအခိၚ်ဂှ် တဳလပိုဉ်သုဓမ္မ လပှ်သီဂိုၚ်ဒေပ် ဘာသၞာသတိက်သၞာဒၟံၚ်တုဲ ဂိုၚ်ကေတ်ဗဗေၚ်သ္ၚာတုဲမ္ဂး စ္ဍးအာဍုၚ်သာရဝှ်ရ၊ ဗွဲလၟေၚ်လၟေၚ် ပြာပ်အာဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ် ဇရေၚ်တဳလမၞုံပိုဉ်ကျာ်တြဲတုဲ လ္ၚောဝ်သ္ပဝတ် တဳလမၞုံပိုန်ကျာ်တြဲ ဂဇအ်ဒၟံၚ်ပ္ဍဲဒၞာဲမွဲတုဲမ္ဂး ဂလာန်ဗၞတ်ဇကုကဵုသမ္ၚေဟ်စိတ္တ မဂပ်ဝ် ဟီုသ္ဂးအိုတ်သီုဂှ် ဂရၚ်ပတီ ကုတဳလမၞုံပိုဉ်ကျာ်တြဲရ။

တဳလမၞုံပိုဉ်ကျာ်တြဲ မပတၠပိုဉ်တြဲပြကာ ဟီုဂရိုဟ်ရ၊ “ဟွံထေက်ကုတြုံ မလ္ၚုသၟး (နူမဂ်ဖိုလ်) ရ၊ ဟွံဗဗွဲရ၊ ဟွံသပ္ပါယ်ရ၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ်ရ၊ ဟွံထေက်ကဵုသ္ပရ၊ ယွံတြုံမလ္ၚုသၟး (နူမဂ်ဖိုလ်) တၠအဲဂှ် မုဟိုတ် တ္ၜေဟ်လက် သမ္ၚေဟ်စိတ္တ မၞုံကဵုဓရ်သဒ္ဓါ မလျုၚ်ဇြုၚ်သ္ဍိုက် မလေပ်ကဵုဒါန် မလေပ်သ္ပ (ဝေယျာဝစ္စ) မလေပ်ကၠောန်ၜိုတ်သၚ် နကဵုဂလာန်မယုတ်မာရော? ပျုတ်ဗ္ဒေက် နကဵုဂလာန်မယုတ်မာရော? ယွံတြုံမလ္ၚုသၟး (နူမဂ်ဖိုလ်) (ပွတၠအဲ သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ တွံကဵုဂလာန်ဓရ်တုဲမ္ဂး ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး “တၠအဲ ဒးကဵုသမ္ၚေဟ်စိတ္တ အေၚ်ဒုၚ်ရ” ညိ ရဴဝွံ သ္ဂးကဵုခမဳဂမၠိုၚ်ရ။

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳသုဓမ္မရ၊ စောဒနာတုဲ ပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၃၆။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသုဓမ္မဝွံ တ္ၜေဟ်လက် သမ္ၚေဟ်စိတ္တ မၞုံကဵုဓရ်သဒ္ဓါ မလျုၚ်ဇြုၚ်သ္ဍိုက် မလေပ်ကဵုဒါန် မလေပ်သ္ပ (ဝေယျာဝစ္စ) မလေပ်ကၠောန်ၜိုတ်သၚ် နကဵုဂလာန် မယုတ်မာရ၊ ပျုတ်ဗ္ဒေက် နကဵုဂလာန်မယုတ်မာရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒၚ်ရ’ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသုဓမ္မဝွံ တ္ၜေဟ်လက် သမ္ၚေဟ်စိတ္တ မၞုံကဵုဓရ်သဒ္ဓါ မလျုၚ်ဇြုၚ်သ္ဍိုက် မလေပ်ကဵုဒါန် မလေပ်သ္ပ (ဝေယျာဝစ္စ) မလေပ်ကၠောန်ၜိုတ်သၚ် နကဵုဂလာန် မယုတ်မာရ၊ ပျုတ်ဗ္ဒေက်နကဵုဂလာန်မယုတ်မာရ၊ သၚ်သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒၚ်ရ’၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒုၚ်ရ’ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵု ၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသုဓမ္မဝွံ တ္ၜေဟ်လက် သမ္ၚေဟ်စိတ္တ မၞုံကဵုဓရ်သဒ္ဓါ မလျုၚ်ဇြုၚ်သ္ဍိုက် မလေပ်ကဵုဒါန် မလေပ်သ္ပ (ဝေယျာဝစ္စ) မလေပ်ကၠောန်ၜိုတ်သၚ် နကဵုဂလာန် မယုတ်မာရ၊ ပျုတ်ဗ္ဒေက် နကဵုဂလာန်မယုတ်မာရ၊ သၚ်သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒုၚ်ရ’၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵု သမ္ၚေဟ်စိတ္တအေၚ်ဒုၚ်ရ’၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒုၚ်ရ’ တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၁.၄.၁။ ကမ်ဟွံဗဗွဲဓရ် စှ်ၜါ
၃၇။	ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ် ပွမသ္ပ သီုဟွံသၟာန်သၟုက်၊ ပွမသ္ပ ဟီုဟွံဒုၚ်ဝန်။ ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ (၁)

ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပသီုဟွံဒးအာပတ်၊ ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နအာပတ်မဟီုလၟိၚ် ဒေသနာတုဲ ။ ပ ။

ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ် ။ ပ ။

ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံသၟာန်သၟုက်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံဒုၚ်ဝန်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံဒးအာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ် မဟီုလၟိုၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ပဋိသာရဏဳယကမ်မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

✤ပ္ဍဲပဋိသာရဏဳယကမ် ကမ်ဟွံဗဗွဲဓရ်စှ်ၜါ တုဲရ။✤

၁.၄.၂။ ကမ်ဗဗွဲဓရ် စှ်ၜါ
၃၈။	ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ် ပိသာဝွံ ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

ယွံခမဳတအ် ပဋိသာရဏဳယကမ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနဏီ။ ပ ။

စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ ။ ပ ။

ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

ပွမသ္ပ နအာပတ်ဒေသနာဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသၟဟ်သၟန် ။ ပ ။

ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နညဳသၟဟ်သၟန် ။ ပ ။

ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် ပဋိသာရဏဳကမ် မဍိုက်ပေၚ်တဴ ကေုာံအၚ်္ဂဂမၠီုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

✤ပ္ဍဲပဋိသာရဏဳယကမ် ကမ်ဗဗွဲဓရ်စှ်ၜါ တုဲရ။✤

၁.၄.၃။ နွံပမိက်မ္ဂး ကမ်မသ္ပမာန်ပန်သာ်
၃၉။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် သၚ်နွံပၟိက်သ္ပပဋိသာရဏဳကမ်မ္ဂး သ္ပမာန်ရ။ သ္ပလွဳပရာ ညံၚ်ခရှ်ဂမၠိုၚ် ဟဂွံကလိဂွံလာဘ်ရ၊ သ္ပလွဳပရာ ညံၚ်ခရှ်ဂမၠိုၚ် ဂွံဒှ်လလေၚ်ဖဵုရ၊ သ္ပလွဳပရာညံၚ်ခရှ်ဂမၠိုၚ် ဟဂွံတန်တဴဒၞာဲမတန်တဴဒမၠိရ၊ တ္ၜေဟ်လက်ခရှ်ရ၊ လဗပ်ပကီုဟီုစုတ်ရ၊ ပါ်ဒကးခရှ်ဂမၠိုၚ်ရၚ်သကအ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂမသုန်ပြကာဝွံ သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ ဟီုဂရိုဟ်ကျာ် ကုခရှ်ဂမၠိုၚ်ရ၊ ဟီုဂရိုဟ်ဓရ် ကုခရှ်ဂမၠိုၚ်ရ၊ ဟီုဂရိုဟ်သၚ် ကုခရှ်ဂမၠိုၚ်ရ၊ တ္ၜေဟ်လက်ခရှ် နဂလာန် မယုတ်မာရ၊ ပျုတ်ဗ္ဒေက်နဂလာန်မယုတ်မာရ၊ ဟွံကဵုဍာံစၟတ် ‘ကဵုဆောတ်ယောၚ်’ တၚ်ဒုၚ်ဝန် မဗဗွဲကဵုဓရ် ကုခရှ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ သၚ်နွံပၟိက်သ္ပ ပဋိသာရဏဳယကမ်မ္ဂး သ္ပမာန်ရ။ (၂)

ယွံခမဳတအ် ကုခမဳဂမၠိုၚ်မသုန်ဂကူဂှ် သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ ခမဳမွဲဂကူဂှ် သ္ပလွဳပရာ ညံၚ်ခရှ်ဂမၠိုၚ် ဟဂွံကလိဂွံလာဘ်ရ၊ ခမဳမွဲဂကူဂှ် သ္ပလွဳပရာ ညံၚ်ခရှ်ဂမၠိုၚ် ဂွံဒှ်လလေၚ်ဖဵုရ၊ ခမဳမွဲဂကူဂှ် သ္ပလွဳပရာညံၚ်ခရှ်ဂမၠိုၚ် ဟဂွံတန်တဴ ဒၞာဲမတန်တဴဒမၠိရ၊ ခမဳမွဲဂကူဂှ် တ္ၜေဟ်လက်ခရှ်ရ၊ လဗပ်ပကီုဟီုစုတ်ရ၊ ခမဳမွဲဂကူဂှ် ပါ်ဒကးခရှ်ဂမၠိုၚ်ရၚ်သကအ်ရ။ ယွံခမဳတအ် ကုခမဳဂမၠိုၚ်မသုန်ဂကူဝွံ သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်မသုန်ဂကူဂှ် သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ် ကုခရှ်ဂမၠိုၚ်ရ၊ ခမဳမွဲဂကူဂှ် ဟီုဂရိုဟ်ဓရ် ကုခရှ်ဂမၠိုၚ်ရ၊ ခမဳမွဲဂကူဂှ် ဟီုဂရိုဟ်သၚ် ကုခရှ်ဂမၠိုၚ်ရ၊ ခမဳမွဲဂကူဂှ် တ္ၜေဟ်လက်ခရှ် နဂလာန်မယုတ်မာရ၊ ပျုတ်ဗ္ဒေက်နဂလာန်မယုတ်မာရ၊ ခမဳမွဲဂကူဂှ် ဟွံကဵုဍာံစၟတ် ‘ကဵုဆောတ်ယောၚ်’ တၚ်ဒုၚ်ဝန်မဗဗွဲကဵုဓရ် ကုခရှ်ဂမၠိုၚ်ရ။ ယွံခမဳတအ် ကုခမဳဂမၠိုၚ်မသုန်ဂကူဝွံ သၚ်နွံပၟိက်သ္ပပဋိသာရဏဳယကမ်မ္ဂး သ္ပမာန်ရ။ (၄)

✤နွံပၟိက်မ္ဂး ကမ်မသ္ပမာန်ပန်သာ် တုဲရ။✤

၁.၄.၄။ ဒ္ဂေတ်ဝတ် ပ္ဍဲပဋိသာရဏဳယကမ် စှ်ဒ္စါံသာ်
၄၀။	ယွံခမဳတအ် ခမဳ မဒးဒုၚ်သ္ပပဋိသာရဏဳယကမ်ဂှ် ဒးဒ္ဂေတ်ဗွဲမဒးရးရ―

ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပ ဗွဲမဒးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ် အာပတ်မဒှ်ဟိုတ် သ္ပပဋိသာရဏဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကီု အာပတ်မယုတ်မာ ကြံၚ်မ္ၚုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ပဝါရဏာလေဝ် ဟွံထေက်ကဵုတန်ဒေါံရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော်သကိုပ်သကရ၊ ဟွံထေက်ကဵုအာအခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပ ဗွဲမဒးရးရောၚ်။)

✤ဒ္ဂေတ်ဝတ် ပ္ဍဲပဋိသာရဏဳယကမ်စှ်ဒ္စါံသာ် တုဲရ။✤

၄၁။	ပ္ဍဲအခိၚ်ဂှ် သၚ် သ္ပပဋိသာရဏဳယကမ် ကုခမဳသုဓမ္မ ရဴဝွံမ္ဂး ‘တၠအဲ ဒးကဵုသမ္ၚေဟ်စိတ္တ အေၚ်ဒုၚ်ရ’။ ခမဳသုဓမ္မ သၚ်မသ္ပလဝ်ပဋိသာရဏဳယကမ်ဂှ် က္ညအာဇနပိုဒ်မစ္ဆိကာသဏ္ဍတုဲမ္ဂး မုက်မတ်ဟွံကျေဝ်ဂေါဝ်ဒှ်တုဲ ဟွံသၟဟ်ရထ တၞဟ်နကဵုသမ္ၚေဟ်စိတ္တ အေၚ်ဒုၚ်တုဲ ကလေၚ်ကၠုၚ်ဍုၚ်သာရဝှ်ပၠန်ရ။ ခမဳဂမၠိုၚ် “ယွံကောန်တၠသုဓမ္မ တၠအဲ ဂပ်ဝ်ကဵုသမ္ၚေဟ်စိတ္တ အေၚ်ဒုၚ်တုဲရဟာ” ရဴဝွံ သၟာန်အိုတ်ရ။

ယွံကောန်တၠတအ် အဲဍိက် က္ညအာဇနပိုဒ်မစ္ဆိကာသဏ္ဍတုဲမ္ဂး မုက်မတ်ဟွံကျေဝ်ဂေါဝ်ဒှ်တုဲ ဟွံသၟဟ်ရထ တၞဟ်နကဵုသမ္ၚေဟ်စိတ္တ အေၚ်ဒုၚ်ရ ရဴဝွံ ဟီုသ္ဂးရ။ ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဒှ်သာ်ဂှ်မ္ဂး သွက်ဂွံကဵုသမ္ၚေဟ်စိတ္တ အေၚ်ဒုၚ် သၚ် ဩဝ်ကဵုခမဳသကအ်ရဲ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ သွက်ဂွံကဵု သမ္ၚေဟ်စိတ္တ အေၚ်ဒုၚ် ခမဳမၞုံယၟုဝွံ သ္ပခမဳသကအ်ရဲကလုတ်တုဲ သၚ် ကဵုကုခမဳသုဓမ္မရ၊ ယြဴကုတဳလပိုဉ်မွဲ သွက်ဂွံကဵုသမ္ၚေဟ်စိတ္တ အေၚ်ဒုၚ် သ္ဍိုက်မၠိုက် ခမဳမၞုံယၟုဝွံ သ္ပခမဳသကအ်ရဲကလုတ်တုဲ ပွမကဵု ကုခမဳသုဓမ္မရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သွက်ဂွံကဵုသမ္ၚေဟ်စိတ္တ အေၚ်ဒုၚ် ခမဳမၞုံယၟုဝွံ သ္ပခမဳသကအ်ရဲကလုတ်တုဲ သၚ်ဂပ်ဝ်ကဵုကုခမဳသုဓမ္မတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ)။

၄၂။	ယွံခမဳတအ် ဒှ်သာ်ဂှ်မ္ဂး ခမဳသုဓမ္မ အာဇနပိုဒ်မစ္ဆိကာသဏ္ဍ မွဲဟာန်ကေုာံခမဳသကအ်ရဲ ကလုတ်တုဲ “ယွံသမ္ၚေဟ် ဩဝ်အေၚ်ဒုၚ်ညိ၊ ကဵုတၠအဲ လျုၚ်ဇြုၚ်ကေဝ်ရ” ရဴဝွံ ဒးကဵုသမ္ၚေဟ်စိတ္တ အေၚ်ဒုၚ်ရ။ ဟီုသ္ဂးရဴဝွံတုဲ ယဝ်အေၚ်ဒုၚ်မ္ဂး၊ ခိုဟ်သန်ရ။
ယဝ်ဟွံအေၚ်ဒုၚ်မ္ဂး၊ ခမဳသကမ်ရဲကလုတ်ဂှ် “ယွံသမ္ၚေဟ် ဩဝ်အေၚ်ဒုၚ် ကုခမဳဝွံညိ၊ ကဵုတၠအဲ လျုၚ်ဇြုၚ်ကေဝ်ရ” ရဴဝွံ ဒးဟီုသ္ဂးရ။

ဟီုသ္ဂးရဴဝွံတုဲ ယဝ်အေၚ်ဒုၚ်မ္ဂး၊ ခိုဟ်သန်ရ။ ယဝ်ဟွံအေၚ်ဒုၚ်မ္ဂး၊ ခမဳသကအ်ရဲကလုတ်ဂှ် “ယွံသမ္ၚေဟ် ဩဝ်အေၚ်ဒုၚ် ကုခမဳဝွံညိ၊ အဲ ကဵုတၠအဲ လျုၚ်ဇြုၚ်ကေဝ်ရ” ရဴဝွံ ဒးဟီုသ္ဂးရ။

ဟီုသ္ဂးရဴဝွံတုဲ ယဝ်အေၚ်ဒုၚ်မ္ဂး၊ ခိုဟ်သန်ရ။ ယဝ်ဟွံအေၚ်ဒုၚ်မ္ဂး၊ ခမဳသကအ်ရဲကလုတ်ဂှ် “ယွံသမ္ၚေဟ် နကဵုဂလာန်သၚ် ဩဝ်အေၚ်ဒုၚ် ကုခမဳဝွံညိ” ရဴဝွံ ဒးဟီုသ္ဂးရ။

ဟီုသ္ဂးရဴဝွံတုဲ ယဝ်အေၚ်ဒုၚ်မ္ဂး၊ ခိုဟ်သန်ရ။ ယဝ်ဟွံအေၚ်ဒုၚ်မ္ဂး၊ ခမဳ သကအ်ရဲကလုတ်ဂှ် ဟွံကဵုခမဳသုဓမ္မ သၠးကၠေံ ဌာန်ထေက်ကဵုညာတ် ဟွံကဵုသၠးကၠေံ ဌာန်ထေက်ကဵု သမ္ၚေဟ်စိတ္တမိၚ်တုဲ ကဵုလၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် ကဵုဂဇအ်ဒၟံၚ် ဗွဲလံက်ဂဇုန်တုဲမ္ဂး ကဵုပၚ်ပတိုန်ခၠအ်သၟိပ်တဲတုဲ ဒးကဵုဟီုလၟိၚ်ဒေသနာအာပတ်ဂှ်ရ ရဴဝွံ (သ္ဂးရ။)

ပ္ဍဲအခိၚ်ဂှ် ခမဳသုဓမ္မဂှ် အာဇနပိုဒ်မစ္ဆိကာသဏ္ဍ မွဲဟာန်ကေုာံခမဳသကအ်ရဲကလုတ်တုဲ ကဵုသမ္ၚေဟ်စိတ္တ အေၚ်ဒုၚ်ရ။

ခမဳသုဓမ္မဂှ် ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ ပြာပ်အာဇရေၚ်ခမဳဂမၠိုၚ်တုဲ “ယွံတဳလပိုဉ်တအ် ဟိုတ်နူ သၚ်သ္ပလဝ် ပဋိသာရဏဳယကမ်ဂှ်ရ အဲဍိက် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အဲဍိက် ပသာ် ဂွံဒ္ဂေတ်သ္ပရော?” ရဴဝွံ ဂရၚ်ပတီသၟာန်ရ။ ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ ပဋိသာရဏဳယကမ် ကုခမဳသုဓမ္မညိ။

၁.၄.၅။ ဟိုတ်မဟွံထေက်ကဵုလလမ်ကၠေံ စှ်ဒ္စါံသာ်
၄၃။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ ပဋိသာရဏဳယကမ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳမဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ပဋိသာရဏဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ပဋိသာရဏဳယကမ်ရ၊ (ခမဳဂှ်) အာစိုတ် အာပတ်မဒှ်ဟိုတ်သ္ပ ပဋိသာရဏဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ် ကဵုဒှ်အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ်ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ပဋိသာရဏဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဟွံထေက်ကဵုလလမ်ကၠေံ ပဋိသာရဏဳယကမ်ရ၊ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံ အၚ်္ဂဂမၠိုၚ်ဒ္စါံပြကာဝွံ ဟွံထေက်ကဵုလလမ်ကၠေံ ပဋိသာရဏဳယကမ်ရ။

✤ပ္ဍဲပဋိသာရဏဳယကမ် ဟိုတ်မဟွံထေက်ကဵုလလမ်ကၠေံစှ်ဒ္စါံသာ် တုဲရ။✤

၁.၄.၆။ ဟိုတ်မထေက်ကဵုလလမ်ကၠေံ စှ်ဒ္စါံသာ်
၄၄။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံပဋိသာရဏဳယကမ်ရ၊ (ခမဳဂှ်သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ၊ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ပဋိသာရဏဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ပဋိသာရဏဳယကမ်ရ၊ (ခမဳဂှ်) ဟွံအာစိုပ် အာပတ်မဒှ်ဟိုတ်သ္ပပဋိသာရဏဳယကမ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် ဟွံအာစိုပ်ရ၊ ဟွံဟီုဂရိုဟ်ကမ်ရ၊ ဟွံဟီုဂရီု ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ပဋိသာရဏဳယကမ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဂှ် ဒးကဵုလလမ်ကၠေံပဋိသာရဏဳယကမ်ရ၊ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ ပဋိသာရဏဳယကမ်ရ။

✤ပ္ဍဲပဋိသာရဏဳယကမ် ဟိုတ်မထေက်ကဵုလလမ်ကၠေံစှ်ဒ္စါံသာ် တုဲရ✤

၄၅။	ယွံခမဳတအ် ရဴဝွံ ဒးကဵုလလမ်ရ၊ ယွံခမဳတအ် ခမဳသုဓမ္မဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳတပိုဉ်တအ် ဟိုတ်နူသၚ်သ္ပလဝ် ပဋိသာရဏဳယကမ်ဂှ်ရ အဲဍိက် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဋိသာရဏဳယကမ်ရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ဟိုတ်နူသၚ်သ္ပလဝ် ပဋိသာရဏဳယကမ်ဂှ်ရ ခမဳသုဓမ္မဝွံ ဒ္ဂေတ်တဴဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဋိသာရဏဳယကမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ပဋိသာရဏဳယကမ် ကုခမဳသုဓမ္မရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသုဓမ္မဝွံ ဟိုတ်နူသၚ်သ္ပလဝ် ပဋိသာရဏဳယကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဋိသာရဏဳယကမ်ရ၊ သၚ်ကဵုလလမ်ကၠေံ ပဋိသာရဏဳယကမ် ကုခမဳသုဓမ္မရ၊ ယြဴကုတဳလပိုဉ်မွဲ သ္ဍိုက်မၠိုက်ပွမကဵုလလမ်ကၠေံ ပဋိသာရဏဳယကမ် ကုခမဳသုဓမ္မရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။
မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳသုဓမ္မဝွံ ဟိုတ်နူသၚ်သ္ပလဝ် ပဋိသာရဏဳယကမ်ဂှ်ရ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ပဋိသာရဏဳယကမ်ရ၊ သၚ်ကဵုလလမ်ကၠေံ ပဋိသာရဏဳယကမ် ကုခမဳသုဓမ္မရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုလလမ်ကၠေံ ပဋိသာရဏဳယကမ် ကုခမဳသုဓမ္မရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုလလမ်ကၠေံ ပဋိသာရဏဳယကမ် ကုခမဳသုဓမ္မတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀ပဋိသာရဏဳယကမ် စတုတ္ထတုဲရ❀

၁.၅။ ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ်
၄၆။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဃောသိတာရာမ် ဇရေၚ်ဍုၚ်ကောသမ္ဗဳဂှ် တဳလပိုဉ်ဆန္န အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရ။

ခမဳပၟိက်အောန်ဂမၠိုၚ်ဂှ် “တဳလပိုဉ်ဆန္န အာစိုပ်အာပတ်တုဲ မုဟိုတ် ဟွံမိက်မၠာ်သ္ၚေဝ်အာပတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် ခမဳဆန္န အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ။ ပ ။ ယွံခမဳတအ် တြုံမလ္ၚုသၟး (နူမဂ်ဖိုလ်) ဂှ် အာစိုပ်အာပတ်တုဲ မူဟိုတ် ဟွံမိက်မၠာ်သ္ၚေဝ် အာပတ်ရော?။ ယွံခမဳတအ် (ပွဆန္န သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး―

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နညိ ရဴဝွံ သ္ဂးကဵုခမဳဂမၠိုၚ်ရ။

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳဆန္န အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဲပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် တြုံမလ္ၚုသၟး (နူမဂ်ဖိုလ်) ဂှ် အာစိုပ်အာပတ်တုဲ မူဟိုတ် ဟွံမိက်မၠာ်သ္ၚေဝ် အာပတ်ရော?။ ယွံခမဳတအ် (ပွဆန္န သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး―

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နညိ ရဴဝွံ သ္ဂးကဵုခမဳဂမၠိုၚ်ရ။

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳဆန္နရ၊ စောဒနာတုဲ ပ္ဍဲကြဴ ဒးကဵုဗှ်ဗၞုဟ်ရ၊ ဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳ စဳကၠးဆိုက်ဗ္ဒက် ပ္ဍဲဝိနယ်သိက္ခာပိုဒ်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၄၇။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဝွံ အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံ ကေုာံသၚ် ကုခမဳဆန္နရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဝွံ အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရ၊ သၚ် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဝွံ အာစိုပ်အာပတ်တုဲ ဟွံမိက်မၠာ်သ္ၚေဝ်အာပတ်ရ၊ သၚ် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် “ဂပ်ဝ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵု ပွမပြဘိုဂ်မွဲစွံကေုာံသၚ် ကုခမဳဆန္နတုဲရ” ရဴဝွံ ဘာအဆက်အဆက်လေဝ် ဒးဟီုလဴပတီအိုတ်ရ ရဴဝွံ (သ္ဂးရ)။

၁.၅.၁။ ကမ်ဟွံဗဗွဲဓရ် စှ်ၜါ
၄၈။	ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုၚ်ဝန်။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံ အၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံဒးအာပတ်၊ ပွမသ္ပ နအာပတ်ဟွံသေၚ်ကဵု ဒေသနာဂါမ်၊ ပွမသ္ပ နအာပတ်မဟီုလၟိၚ်ဒေသနာတုဲ ။ ပ ။

ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ် ။ ပ ။

ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံသၟာန်သၟုက်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံဒုၚ်ဝန်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံဒးအာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ်ဟွံသေၚ်ကဵုဒေသနာဂါမ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ်မဟီုလၟိၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာဝွံ ဒှ်ကမ်မဟွံဗဗွဲဓရ် ဒှ်ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

✤ပ္ဍဲဥက္ခေပနဳယကမ် မဂပ်ဝ်ပတိတ် ဟိုတ်ပွမဟွံမၠာ်သ္ၚေဝ်အာပတ် ကမ်ဟွံဗဗွဲဓရ်စှ်ၜါ တုဲရ။✤

၁.၅.၂။ ကမ်ဗဗွဲဓရ် စှ်ၜါ
၄၉။	ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒး အာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ ။ ပ ။

စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ ။ ပ ။

ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နအာပတ်ဒေသနာဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုလလမ် ဗွဲမဒးရးရ။

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံမၠာ်သ္ၚေဝ်အာပတ် ကမ်ဗဗွဲဓရ်စှ်ၜါ တုဲရ။✤

၁.၅.၃။ နွံပၟိက်မ္ဂး ကမ်မသ္ပမာန်တြဴသာ်
၅၀။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက် ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်။ ယွံခမဳတအ် ကုခမဳမဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂမၠိုၚ်ပိသာ်ဝွံ သၚ်နွံပၟိက်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီု ဂရိုဟ်ဓရ်၊ ပွမဟီု ဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စးအရေဝ်ဂၠိုၚ်တုဲ လေပ်သ္ပအဓိကိုရ် ပ္ဍဲသၚ်ရ၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ခမဳမွဲဂကူဂှ် ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၄)
ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၅)

ယွံခမဳတအ် ကုခမဳဂမၠိုပိဂကူသအာၚ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်မ္ဂး သ္ပမာန်ရ။ (၆)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံမၠာ်သ္ၚေဝ်အာပတ် နွံပၟိက်မ္ဂး ကမ်မသ္ပမာန်တြဴသာ် တုဲရ။✤

၁.၅.၄။ ဒ္ဂေတ်ဝတ်ပန်စှော်ပိသာ်
၅၁။	ယွံခမဳတအ် ခမဳ မဒးဒုၚ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဂှ် ဒးဒ္ဂေတ် ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ် သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ်အာပတ်ဒှ်ဟိုတ် သၚ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ရ၊ အာပတ်သအာၚ်တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵု ဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵု သာယျေန် ပွမလ္ၚောဝ် ပွမဒစး ဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမရၚ်တၠုၚ်တူရူသၞာ ‘ပွမလးကဵုသၞာ’ ပွမရၚ်တၠုၚ်တူရူ သၞာသတိတ် ‘ပွမလးကဵုသၞာသတိက်’ ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါဟ်မိဟ် ပ္ဍဲစၞိန်စး ဒဒက်တဴခမဳပကတတ်ရ၊ ဟွံထေက်ကဵုစောတ်စောဲ ခမဳပကတတ် နပွမသဳလလီုလာ်ရ၊ ဟွံထေက်ကဵုစောတ်စောဲ နပွမဒ္ဂေတ်လီုလာ်ရ၊ ဟွံထေက်ကဵုစောတ်စောဲ နပွမကွေတ်လီုလာ်ရ၊ ဟွံထေက်ကဵုစောတ်စောဲ နပွမဂယိုၚ်လမျီုလီုလာ်ရ၊ ဟွံထေက်ကဵုသ္ပ ညံၚ်ခမဳရၚ်သကအ် ဂွံပါ်ဒကးရ၊ ဟွံထေက်ကဵုပကၚ်ရၚ် ယာတ်မဒှ်ဇၞောဝ်လာံခရှ်ဂမၠိုၚ်ရ၊ ဟွံထေက်ကဵုပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ ဟွံထေက်ကဵုသိပ်ဂၠိပ်နိဿယ်ဗ္ဒာဲကဵုတဳဂမၠိုၚ်ရ၊ ဒးသိပ်ဂၠိပ်နဿယ်ဗ္ဒာဲကဵုခမဳဂမၠိုၚ်ရ၊ ဒးဒ္ဂေတ်လ္ၚတ် ပ္ဍဲဒ္ဂေတ်ဝတ်ခမဳရ၊ ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ် ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ပ္ဍဲအပ္ဍဲဘာကီု ပ္ဍဲမ္ၚးဘာကီု ဟွံထေက်ကဵုချုက်ချာဲ ခမဳပကတတ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ဟွံထေက်ကဵုတန် ဒေါံပဝါရဏာရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော်သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပ ဗွဲမဒးရးရောၚ်။)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံမၠာ်သ္ၚေဝ်အာပတ် ဒ္ဂေတ်ဝတ်ပန်စှော်ပိသာ် တုဲရ။✤

၅၂။	ပ္ဍဲအခိၚ်ဂှ် သၚ် သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ် မဟွံမွဲကဵုပွမပြဘိုဂ် မွဲစွံကေုာံသၚ် ကုခမဳဆန္နရ၊ ခမဳဆန္န သၚ်မသ္ပလဝ်ဥက္ခေပနဳယကမ် ဟိုတ်ပွမဟွံမၠာ်သ္ၚေဝ် အာပတ်ဂှ် နူဘာဂှ် က္ညအာဘာသအာၚ်ရ။

ခမဳဂမၠိုၚ် မၞုံပ္ဍဲဘာဂှ် ဟွံလ္ၚောဝ်အိုတ်ရ၊ ဟွံဒစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပအဲပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ် ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် နူဘာဂှ်လေဝ် က္ညအာဘာသအာၚ်ပၠန်ရ။

ခမဳဂမၠိုၚ် မၞုံပ္ဍဲဘာဂှ်လေဝ် ဟွံလ္ၚောဝ်အိုတ်ရ၊ ဟွံဒးစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပအဲပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ် ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် နူဘာဂှ်လေဝ် က္ညအာဘာသအာၚ်ပၠန်ရ။

ခမဳဂမၠိုၚ် မၞုံပ္ဍဲဘာဂှ်လေဝ် ဟွံလ္ၚောဝ်အိုတ်ရ၊ ဟွံဒစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပအဲ ပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ် ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် ကလေၚ်ကၠုၚ်ဍုၚ်ကောသမ္ဗဳပၠန်ရ။

ခမဳဆန္နဂှ် ဒ္ဂေတ်တဴ ဗွဲဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ ပြာပ်အာဇရၚ်ခမဳဂမၠိုၚ်တုဲ “ယွံကောန်တၠတအ် အဲဍိက်သၚ် မသ္ပလဝ် ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဂှ် ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အဲဍိက် ပသာ် ဒးဒ္ဂေတ်သ္ပဏီရော?” ရဴဝွံ ဂရၚ်ပတီသၟာန်ရ။

ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ ဥက္ခေပနဳယကမ် (မသ္ပလဝ်) ဟိုတ်ပွမဟွံမၠာ်သ္ၚေဝ်အာပတ်ကုခမဳဆန္နညိ။

၁.၅.၅။ ဟိုတ်မဟွံထေက်ကဵုလလမ်ကၠေံပန်စှော်ပိသာ်
၅၃။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဂှ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ် အာပတ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) အာစိုပ်အာပတ် ဒှ်ဟိုတ်သၚ်သ္ပဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၁၀)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) သာယျေန် ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ခမဳပကတတ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၁၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) သာယျေန် ပွမလးကဵုသၞာသတိတ် ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ် ဂိုၚ်ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ခမဳပကတတ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၂၀)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) စောတ်စောဲ ခမဳပကတတ် နပွမသဳလလီုလာ်ရ၊ စောတ်စောဲ နပွမဒ္ဂေတ်လီုလာ်ရ၊ စောတ်စောဲနပွမကွေတ်လီုလာ်ရ၊ စောတ်စောဲ နပွမဂယိုၚ်လမျီုလီုလာ်ရ၊ သ္ပညံၚ်ခမဳရၚ်သကအ် ဂွံပါ်ဒကးရ ‘ဗျဵုအလက်အကြာရ’။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၂၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ပကၚ်ရၚ်ယာတ် မဒှ်ဇၞောဝ်အလာံခရှ်ဂမၠိုၚ်ရ၊ ပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ သိပ်ဂၠိပ်နိဿယ်ဗ္ဒာဲကဵုတဳဂမၠိုၚ်ရ၊ ဟွံသိပ်ဂၠိပ်နိဿယ်ဗ္ဒာဲကဵုခမဳဂမၠိုၚ်ရ၊ ဟွံဒ္ဂေတ်လ္ၚတ် ပ္ဍဲဒ္ဂေတ်ဝတ်ခမဳရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဝွံ ဟွံထေက်ကဵု လလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၃၀)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ပဒတဴ ပ္ဍဲဘာကီု ပ္ဍဲမပတအ် ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဟွံကတဵုနူဒၞာဲရ၊ ပ္ဍဲအပ္ဍဲဘာကီု ပ္ဍဲမ္ၚးဘာကီု ချုက်ချာဲ ခမဳပကတတ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ်ဟိုတ်ပွမဟွံမၠာ်သ္ၚေဝ်အာပတ်ရ။ (၃၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံ ပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ စိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၄၃)

✤ ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် ဟိုတ်မဟွံထေက်ကဵုလလမ်ကၠေံပန်စှော်ပိသာ် တုဲရ။ ✤

၁.၅.၆။ ဟိုတ်မထေက်ကဵုလလမ်ကၠေံပန်စှော်ပိသာ်
၅၄။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဂှ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံအာစိုပ်အာပတ် ဒှ်ဟိုတ်သၚ်သ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ရ၊ အာပတ်သအာၚ်တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚုဟ်လောန်လတူဂှ်ကဵုဒှ် ဟွံအာစိုရ၊ ဟွံဟီုဂရိုဟ်ကမ်ရ၊ ဟွံဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၁၀)

ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံသာယျေန်ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ခမဳပကတတ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၁၅)

ယွံခမဳတအ် ကုခမဳမဍိုက်ပေၚ်တဴကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံသာယျေန်ပွမလးကဵုသၞာသတိက် ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ခမဳပကတတ်ရ။ ယွံခမဳတအ် ကုခမဳမဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၂၀)

ယွံခမဳတအ် ကုခမဳ မဍိုက်ပေၚ်တဴကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ်ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံစောတ်စောဲခမဳပကတတ် နပွမသဳလလီုလာ်ရ၊ ဟွံစောတ်စောဲ နပွမဒ္ဂေတ်လီုလာ်ရ၊ ဟွံစောတ်စောဲ နပွမကွေတ်လီုလာ်ရ၊ ဟွံစောတ်စောဲ နပွမဂယိုၚ်လမျီုလီုလာ်ရ၊ ဟွံသ္ပညံၚ်ခမဳ ရၚ်သကအ် ဂွံပါ်ဒကးရ ‘ဗျဵုအလက်အကြာရ’။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၂၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံပကၚ်ရၚ်ယာတ် မဒှ်ဇၞောဝ်အလာံခရှ်ဂမၠိုၚ်ရ၊ ဟွံပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ ဟွံသိပ်ဂၠိပ်နိဿယ်ဗ္ဒာဲကဵုတဳဂမၠိုၚ်ရ၊ သိပ်ဂၠိပ်နိဿယ်ဗ္ဒာဲကဵုခမဳဂမၠိုၚ်ရ၊ ဒ္ဂေတ်လ္ၚတ် ပ္ဍဲဒ္ဂေတ်ဝတ်ခမဳရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၃၀)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံပဒတဴမွဲစွံကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံပဒတဴ ပ္ဍဲဘာကီု ပ္ဍဲမ္ၚးဘာကီု ဟွံချုက်ချာဲ ခမဳပကတတ်ရ။ ယွံခမဳတအ် ကုခမဳမဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၃၅)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံ ပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာ ဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ။ (၄၃)

✤ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် ဟိုတ်မထေက်ကဵုလလမ်ကၠေံပန်စှော်ပိသာ် တုဲရ။✤

၅၅။	ယွံခမဳတအ် ရဴဝွံ ဒးကဵုလလမ်ရ။ ယွံခမဳတအ် ခမဳဆန္နဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် အဲဍိက် သၚ်မသ္ပလဝ် ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဂှ် ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ၊ ကမ်မၞုံကဵုအခိၚ်မဗဗွဲ ကုသၚ်ယဝ်ဒှ်မ္ဂး၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵု ၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ်ရ၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ်ဂပ်ဝ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံမၠာ်သ္ၚေဝ်အာပတ် ကုခမဳဆန္နတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ဂ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံမၠာ်သ္ၚေဝ်အာပတ် ပဉ္စမတုဲရ။❀

၁.၆။ ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ်
၅၆။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲလာဃောသိတာရာမ် ဇရေၚ်ဍုၚ်ကောသမ္ဗဳဂှ် တဳလပိုဉ်ဆန္န အာစိုပ်အာပတ်တုဲ ဟွံမိက်ဇအုဲဇဗဝဳဗလးအာပတ်ရ။

ခမဳပၟိက်အောန်ဂမၠိုၚ်ဂှ် “တဳလပိုဉ်ဆန္န အာစိုပ်အာပတ်တုဲ မုဟိုတ် ဟွံမိက်ဇအုဲဇဗအာပတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် ခမဳဆန္န အာစိုပ်အာပတ်တုဲ ဟွံမိက်ဇအုဲဇဗ အာပတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် တြုံမလ္ၚုသၟး (နူမဂ်ဖိုလ်) ဂှ် အာစိုပ်အာပတ်တုဲ မုဟိုတ် ဟွံမိက်ဇအုဲဇဗအာပတ်ရော?။ ယွံခမဳတအ် (ပွဆန္န သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး―

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နညိ ရဴဝွံ သ္ဂးကဵုခမဳဂမၠိုၚ်ရ။

ယွံခမဳတအ် ရဴဝွံ ဒးသ္ပရ။ ဗွဲကိုပ်ကၠာ ဒးစောဒနာ ခမဳဆန္နရ၊ စောဒနာတုဲ ပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳ စဳကၠးဆိုက်ဗ္ဒက် ပ္ဍဲဝိနယ်သိက္ခာပိုဒ်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဝွံ အာစိုပ်အာပတ်တုဲ ဟွံမိက်ဇအုဲဇဗအာပတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဂွံ အာစိုပ်အာပတ်တုဲ ဟွံမိက်ဇအုဲဇဗအာပတ်ရ၊ သၚ် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵု ပွမပြဘိုဂ်မွဲစွံကေုာံသၚ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပ ဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေတ် ဟီုသ္ဂးဟိုတ်ဂှ်ရ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္နဂွံ အာစိုပ်အာပတ်တုဲ ဟွံမိက်ဇအုဲဇဗအာပတ်ရ၊ သၚ် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵု ပွမပြဘိုဂ်မွဲစွံကေုာံသၚ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပ ဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပ ဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံ ကေုာံသၚ် ကုခမဳဆန္နတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် “ဂပ်ဝ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံကေုာံသၚ် ကဵုခမဳဆန္နတုဲရ” ရဴဝွံ ဘာအဆက်အဆက်လေဝ် ဒးဟီုလဴပတီအိုတ်ရ ရဴဝွံ (သ္ဂးရ)။

၁.၆.၁။ ကမ်ဟွံဗဗွဲဓရ် စှ်ၜါ
၅၇။	ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပပ္ဍဲကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုၚ်ဝန်။ ယွံခမဳတအ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံဒးအာပတ်၊ ပွမသ္ပ နအာပတ်ဟွံသၚ်ကဵု ဒေသနာဂါမ်၊ ပွမသ္ပ နအာပတ်မဟီုလၟိၚ်ဒေသနာတုဲ ။ ပ ။ 

ပွမသ္ပ သီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ် ။ ပ ။

ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ်မလီု လၟိၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံဇအုဲဇဗအာပတ် ကမ်ဟွံဗဗွဲဓရ်စှ်ၜါ တုဲရ။✤

၁.၆.၂။ ကမ်ဗဗွဲဓရ် စှ်ၜါ
၅၈။	ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်မဗဗွဲဓရ် ကမ်မညဳသၟဟ်ဟၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်မိသာ်ဝွံ ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒး အာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ ။ ပ ။

စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ ။ ပ ။

ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နအာပတ်ဒေသနာဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန် ။ ပ ။

ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာ သၟဟ်သၟန်။ ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံဇအုဲဇဗအာပတ် ကမ်ဗဗွဲဓရ်စှ်ၜါ တုဲရ။✤

၁.၆.၃။ နွံပၟိက်မ္ဂး ကမ်မသ္ပမာန်တြဴသာ်
၅၉။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ လေပ်သ္ပအဓိကိုရ် ပ္ဍဲသၚ်၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာ၊ ခမဳမွဲဂကူဂှ် ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ (၄)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒ လီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗ အာပတ်မ္ဂး သ္ပမာန်ရ။ (၅)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်မ္ဂး သ္ပမာန်ရ။ (၆)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံဇအုဲဇဗအာပတ် နွံပၟိက်မ္ဂး ကမ်သ္ပမာန်တြဴသာ် တုဲရ။✤

၁.၆.၄။ ဒ္ဂေတ်ဝတ်ပန်စှော်ပိသာ်
၆၀။	ယွံခမဳတအ် ခမဳ မဒးဒုၚ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ် အာပတ်ဒှ်ဟိုတ် သၚ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်ရ၊ အာပတ်သအာၚ်တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်၊ ဟွံထေက်ကဵုသာယျေန် ပွမလ္ၚောဝ် ပွမဒစးဒုၚ်တၠုၚ် တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမရၚ်တၠုၚ်တူရူသၞာ ‘ပွမလးကဵုသၞာ’ ပွမရၚ်တၠုၚ်တူရူ သၞာသတိက် ‘ပွမလးကဵုသၞာသတိက်’ ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ရ၊ ဟွံထေက်ကဵု စောတ်စောဲ ခမဳပကတတ် နပွမသဳလလီုလာ်ရ၊ ဟွံထေက်ကဵုစောတ်စောဲ နပွမဂယိုၚ်လမျီုလီုလာ်ရ၊ ဟွံထေက်ကဵုသ္ပ ညံၚ်ခမဳရၚ်သကအ် ဂွံပါ်ဒကးရ၊ ဟွံထေက်ကဵုပကၚ်ရၚ် ယာတ်မဒှ်ဇၞောဝ်လာံခရှ်ဂမၠိုၚ်ရ၊ ဟွံထေက်ကဵုပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ ဟွံထေက်ကဵုသိပ်ဂၠိပ်နိဿဲဗ္ဒာဲကဵုတဳဂမၠိုၚ်ရ၊ ဒးသိပ်ဂၠိပ်နိဿဲဗ္ဒာဲကဵုခမဳဂမၠိုၚ်ရ၊ ဒးဒ္ဂေတ်လ္ၚတ် ပ္ဍဲဒ္ဂေတ်ဝတ်ခမဳရ၊ ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ပ္ဍဲအပ္ဍဲဘာကီု ပ္ဍဲမ္ၚးဘာကီု ဟွံထေက်ကဵုချုက်ချာဲ ခမဳပကတတ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ဟွံထေက်ကဵုတန်ဒေါံ ပဝါရဏာရ၊ ဟဂပ်ဝ် ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော်သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပဗွဲမဒးရးရောၚ်။)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံဇအုဲဇဗအာပတ် ဒ္ဂေတ်ဝတ်ပန်စှော်ပိသာ် တုဲရ။✤

၆၁။	ပ္ဍဲအခိၚ်ဂှ် သၚ် သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ် မဟွံမွဲကဵုပွမပြဘိုဂ်မွဲစွံ ကေုာံသၚ် ကုခမဳဆန္နရ၊ ခမဳဆန္န သၚ်မသ္ပလဝ်ဥက္ခေပနဳယကမ် ဟိုတ်ပွမဟွံဇအုဲဇဗ အာပတ်ဂှ် နူဘာဂှ် က္ညအာဘာသအာၚ်ရ။

ခမဳဂမၠိုၚ် မၞုံပ္ဍဲဘာဂှ် ဟွံလ္ၚောဝ်အိုတ်ရ၊ ဟွံဒစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပအဲပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ်ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ၊ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် နူဘာဂှ်လေဝ် က္ညအာဘာသအာၚ်ပၠန်ရ။

ခမဳဂမၠိုၚ် မၞုံပ္ဍဲဘာဂှ်လေဝ် ဟွံလ္ၚောဝ်အိုတ်ရ၊ ဟွံဒစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပ အဲပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ်ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ၊ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် နူဘာဂှ်လေဝ် က္ညအာဘာသအာၚ်ပၠန်ရ။

ခမဳဂမၠိုၚ် မၞုံပ္ဍဲဘာဂှ်လေဝ် ဟွံလ္ၚောဝ်အိုတ်ရ၊ ဟွံဒစးဒုၚ်တၠုၚ်တရဴအိုတ်ရ၊ ဟွံသ္ပပွမပၚ်ခၠအ်သၟိပ်တဲအိုတ်ရ၊ ဟွံသ္ပပွမရှေ်သှေ်ရဴဂဴအိုတ်ရ၊ ဟွံကၠောန်ၜိုတ်ဗွဲမဒးရးအိုတ်ရ၊ ဟွံသ္ပအဲပရဲအိုတ်ရ၊ ဟွံသၞေံသၞဴအိုတ်ရ၊ ဟွံပူဇဴအိုတ်ရ။

ခမဳဂမၠိုၚ်ဂှ် ဟိုတ်မဟွံကၠောန်ၜိုတ် ဗွဲမဒးရး ဟွံသ္ပအဲပရဲ ဟွံသၞေံသၞဴ ဟွံပူဇဴအိုတ်ဂှ်ရ၊ ပွမဟွံရှေ်သှေ်ရဴဂဴ ဂပ်ဝ်ပ္ဍဵုပ္ဍိုက်ရာန်သကိုတ်ဒှ်တုဲ ခမဳဆန္နဂှ် ကလေၚ်ကၠုၚ်ဍုၚ်ကောသမ္ဗဳပၠန်ရ။

ခမဳဆန္နဂှ် ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ ပြာပ်အာဇရေၚ်ခမဳဂမၠိုၚ်တုဲ “ယွံကောန်တၠတအ်” အဲဍိက်သၚ်မသ္ပလဝ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဂှ် ဒ္ဂေတ်တဴဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အဲဍိက် ပသာ် ဒးဒ္ဂေတ်သ္ပဏီရော?” ရဴဝွံ ဂရၚ်ပတီသၟာန်ရ။

ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုလလမ်ကၠေံ ဥက္ခေပနဳယကမ် (မသ္ပလဝ်) ဟိုတ်ပွမဟွံဇအုဲဇဗအာပတ် ကုခမဳဆန္နညိ။

၁.၆.၅။ ဟိုတ်မဟွံထေက်ကဵုလလမ်ကၠေံ ပန်စှော်ပိသာ်
၆၂။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသာမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ (ခမဳဂှ်) အာစိုပ်အာပတ် ဒှ်ဟိုတ်သၚ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်ရ၊ အာပတ်သအာၚ် တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် ခမဳသ္ပကမ်ဂမၠိုၚ်ရ ။ ပ ။ သာယျေန် ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ခမဳပကတတ်ရ။ ပ ။ သာယျေန် ပွမလးကဵုသၞာသတိက် ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ခမဳပကတတ်ရ ။ ပ ။ စောတ်စောဲ ခမဳပကတတ် နပွမသဳလလီုလာ်ရ၊ စောတ်စောဲ နပွမဒ္ဂေတ်လီုလာ်ရ၊ စောတ်စောဲ နပွမကွေတ်လီုလာ်ရ၊ စောတ်စောဲ နပွမဂယိုၚ်လမျီုလီုလာ်ရ၊ သ္ပညံၚ်ခမဳရၚ်သကမ် ဂွံပါ်ဒကးရ ‘ဗျဵုအလက်အကြာရ’ ။ ပ ။ ပကၚ်ရၚ်ယာတ် မဒှ်ဇၞောဝ်အလာံခရှ်ဂမၠိုၚ်ရ၊ ပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ သိပ်ဂၠိပ်နိဿယ်ဗဒါဲကဵုတဳဂမၠိုၚ်ရ၊ ဟွံသိပ်ဂၠိပ်နိဿယ်ဗဒါဲကဵုခမဳဂမၠိုၚ်ရ၊ ဟွံဒ္ဂေတ်လ္ၚတ် ပ္ဍဲဒ္ဂေတ်ဝတ်ခမဳရ ။ ပ ။ ပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ပဒတဴပ္ဍဲမပတအ် ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ပဒတဴပ္ဍဲဘာကီု ပ္ဍဲမတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဟွံကတဵုနူဒၞာဲရ၊ ပ္ဍဲအပ္ဍဲဘာကီု ပ္ဍဲမ္ၚးဘာကီု ချုက်ချာဲခမဳပကတရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံ ပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ စိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

✤ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် ဟိုတ်မဟွံထေက်ကဵုလလမ်ကၠေံပန်စှော်ပိသာ် တုဲရ။✤

၁.၆.၆။ ဟိုတ်မထေက်ကဵုလလမ်ကၠေံ ပန်စှော်ပိသာ်
၆၃။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

ယွံခမဳတအ် ကုခမဳ မဍိုက်ပေၚ် ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။ (ခမဳဂှ်) ဟွံအာစိုပ် အာပတ် ဒှ်ဟိုတ်သၚ်သ္ပဥက္ခေပနဳယကမ် ဟိုတ်ပွမဟွံဇအုဲဇဗအာပတ်ရ၊ အာပတ်သအာၚ် တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် ဟွံအာစိုပ်ရ၊ ဟွံဟီုဂရိုဟ်ကမ်ရ၊ ဟွံဟီုဂရိုဟ် ခမဳသ္ပကမ်ဂမၠိုၚ်ရ ။ ပ ။ ဟွံသာယျေန် ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ခမဳပကတတ်ရ ။ ပ ။ ဟွံသာယျေန် ပွမလးကဵုသၞာသတိက် ဍာ်ကြဴဇိုၚ် ဂတဵုကြာတ်ဇိုၚ် ကဝေက်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ခမဳပကတတ်ရ ။ ပ ။ ဟွံစောတ်စောဲ ခမဳပကတတ် နပွမသဳလလီုလာ်ရ၊ ဟွံစောတ်စောဲ နပွမဒ္ဂေတ်လီုလာ်ရ၊ ဟွံစောတ်စောဲ နပွမကွေတ်လီုလာ်ရ၊ ဟွံစောတ်စောဲ နပွမဂယိုၚ်လမျီုလီုလာ်ရ၊ ဟွံသ္ပညံၚ်ခမဳရၚ်သကအ် ဂွံပါ်ဒကးရ ‘ဗျဵုအလက်အကြာရ’ ။ ပ ။ ဟွံပကၚ်ရၚ်ယာတ် မဒှ်ဇၞောဝ်အလာံခရှ်ဂမၠိုၚ်ရ၊ ဟွံပကၚ်ရၚ်ယာတ် မဒှ်ဇၞောဝ်အလာံတဳဂမၠိုၚ်ရ၊ ဟွံသိပ်ဂၠိပ်နိဿဲဗ္ဒာဲကဵုတဳဂမၠိုၚ်ရ၊ သိပ်ဂၠိပ်နိဿယ်ဗ္ဒာဲကဵုခမဳဂမၠိုၚ်ရ၊ ဒ္ဂေတ်လ္ၚတ်ပ္ဍဲအရာ ဒ္ဂေတ်ဝတ်ခမဳရ ။ ပ ။ ဟွံပဒတဴမွဲစွံကေုာံခမဳပကတတ် ပ္ဍဲဘာမၞုံကၟဳမွဲဓဝ်ရ၊ ဟွံပဒတဴ ပ္ဍဲမပတမ် ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံပဒတဴ ပ္ဍဲဘာကီု ပ္ဍဲမပတမ် ဇြပ်တာန်ဆံၚ် မၞုံကၟဳမွဲဓဝ်ကီုရ၊ ညာတ်ခမဳပကတတ်မ္ဂး ကတဵုနူဒၞာဲရ၊ ပ္ဍဲအပ္ဍဲဘာကီု ပ္ဍဲမ္ၚးဘာကီု ဟွံချုက်ချာဲ ခမဳပကတတ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံ ပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ်အရာ ဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ။

✤ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် ဟိုတ်မထေက်ကဵုလလမ်ကၠေံပန်စှော်ပိသာ် တုဲရ။✤

၆၄။	ယွံခမဳတအ် ရဴဝွံ ဒးကဵုလလမ်ရ။ ယွံခမဳတအ် ခမဳဆန္နဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်လံက်ဂဇုန် သီုမပေၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် အဲဍိက် သၚ်မသ္ပလဝ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဂှ် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ” ရဴဝွံ ဒးဂရၚ်ပတီရ။
မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံတသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ ကမ်မၞုံကဵုအခိၚ်မဗဗွဲကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မဂနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဆန္န သၚ်မသ္ပလဝ် ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ဝွံ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန်ရ ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ်ရ၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ်ဂပ်ဝ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံဇအုဲဇဗအာပတ် ကုခမဳဆန္နတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ် ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံဇအုဲဇဗအာပတ် ဆဋ္ဌတုဲရ။❀

၁.၇။ ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံကွေတ်မယုတ်မာ
၆၅။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဇေတဝန် မဒှ်အရှာမ်ဘာအနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ် ကုခမဳမၞုံယၟုအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ဂှ် “ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ” ရဴဝွံ ကွေတ်မိစ္ဆာမယုတ်မာ ကတဵုဒှ်ကၠုၚ်ရ။

ခမဳဂမၠိုၚ်မဂၠိုၚ်ဂၠၚ်ဂှ် “ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵု အန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ်တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ” ရဴဝွံ ကွေတ်မိစ္ဆာမယုတ်မာ ကတဵုဒှ်ကၠုၚ် ကုခမဳမၞုံယၟုအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်ရဂှ် သ္ဂောံမိၚ်ကေတ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ပြာပ်အာဇရေၚ်ခမဳမၞုံယၟုအရိဋ္ဌ မကေၚ်ဒှ်လဝ်ဂကူဂစိုတ်ကၟာတ်တုဲမ္ဂး “ယွံကောန်တၠအရိဋ္ဌ ကွေတ်မိစ္ဆာမယုတ်မာ ကတဵုဒှ်ကၠုၚ် ကုတၠအဲ ရဴဝွံမ္ဂး ‘ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ’ ဂှ် ဍာံပြဒၟံၚ်ဟာ” ရဴဝွံ သၟာန်တဴ ခမဳမၞုံယၟုအရိဋ္ဌ မကေၚ်ဒှ်ဂကူဂစိုတ်ကၟာတ်အိုတ်ရ။

ယွံကောန်တၠတအ် အတိုၚ်မိၚ်လဝ်ဂှ် ဍာံပြရ၊ “ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ” ရဴဝွံ (ဟီုသ္ဂးရ)။
ယွံကောန်တၠအရိဋ္ဌ လ္ပဟီုရဴဝွံညိ၊ လ္ပစောတ်စောဲ တဳလမၞုံပိုဉ်ကျာ်တြဲညိ၊ ပွမစောတ်စောဲ တဳလမၞုံပိုဉ်ကျာ်တြဲဂှ် ဟွံဆာဲသန်ရ၊ တဳလမၞုံပိုဉ်ကျာ်တြဲ ဟွံတွံရဴဝွံရ၊ ယွံကောန်တၠ အရိဋ္ဌ နကဵုဟိုတ်မဂၠိုၚ်ဂၠၚ် တဳလမၞုံပိုဉ်ကျာ်တြဲဂှ် ဓရ်မလေပ်သ္ပကဵုအန္တရာယ် (ၛာန်မဂ်ဖိုလ်) ဂမၠိုၚ်ဂှ် လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ရ ရဴဝွံ တွံလဝ်ရ၊ ဓရ်ဂမၠိုၚ်ဂှ် သၟဟ်အစောံ တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ဟေၚ်ရ။

ကာမဂုဏ်ဂမၠိုၚ် အရာသာယျေန်အောန်အိုတ်ရ၊ ဒဒိုခ်ဂၠိုၚ်အိုတ်ရ၊ ပွမဂွိၚ်စံၚ်တူဂၠိုၚ်အိုတ်ရ၊ ပ္ဍဲကာမဂုဏ်ဂမၠိုၚ်ဝွံ ဒုဟ်ဂၠိုၚ်ဂၠၚ်ရ ရဴဝွံ တဳလမၞုံပိုဉ်ကျာ်တြဲ တွံလဝ်ရ။ ကာမဂုဏ်ဂမၠိုၚ် တုပ်သၟဟ်ကဵုဇုတ်ဟၟဲကဵုဖျုန်အိုတ်ရ ရဴဝွံကီု တုပ်သၟဟ်ကဵုဖျုန်ကဠောံအိုတ်ရ ရဴဝွံကီု တုပ်သၟဟ်ကဵုပၟတ်မိန်ဩောချောဲအိုတ်ရ ရဴဝွံကီု တုပ်သၟဟ်ကဵုကတိုၚ်လ္ၚပၟတ်အိုတ်ရ ရဴဝွံကီု တုပ်သၟဟ်ကဵုလပအ်ညာတ်အိုတ်ရ ရဴဝွံကီု တုပ်သၟဟ်ကဵုဂြပ်ဂလေံအိုတ်ရ ရဴဝွံကီု တုပ်သၟဟ်ကဵုတၞံဆုမၞုံကဵုသတ်အိုတ်ရ ရဴဝွံကီု တုပ်သၟဟ်ကဵုဒနန်အိုတ်ရ ရဴဝွံကီု တုပ်သၟဟ်ကဵုဗၞုဟ်စရံၚ်အိုတ်ရ ရဴဝွံကီု တုပ်သၟဟ်ကဵုက္ဍိုပ်ဇြုံအိုတ်ရ ရဴဝွံကီု တဳလမၞုံပိုဉ်ကျာ်တြဲ တွံလဝ်ရ။ ကာမဂုဏ်ဂမၠိုၚ် အရာသာယျေန်အောန်အိုတ်ရ၊ ဒဒိုခ်ဂၠိုၚ်အိုတ်ရ၊ ပွမဂွိၚ်စံၚ်တူဂၠိုၚ်အိုတ်ရ၊ ပ္ဍဲကာမဂုဏ်ဂမၠိုၚ်ဝွံ ဒုဟ်ဂၠိုၚ်ဂၠၚ်ရ ရဴဝွံ တဳလမၞုံပိုဉ်ကျာ်တြဲ တွံလဝ်ရ ရဴဝွံ (ဟီုသ္ဂးအိုတ်ရ)။

ခမဳအရိဋ္ဌ မကေၚ်ဒှ်ဂကူဂစိုတ်ကၟာတ်ဂှ် ၜိုန်ခမဳဂမၠိုၚ်ဂှ် ဟီုသ္ဂးရဴဝွံလေဝ် “ယွံကောန်တၠတအ် အတိုၚ်မိၚ်လဝ်ဂှ် ဍာံပြရ၊ ဓရ်ဂမၠိုၚ်တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ဂှ် ဟွံသၟဟ်အစောံရ” ရဴဝွံ တုပ်သၟဟ်ကိုပ်ကၠာတေံဟေၚ် ၜိုတ်အစောံနွံ ဇွိတ်သပေါတ်ကွေတ်မိစ္ဆာမယုတ်မာ ဗွဲမမှာရာတုဲ ဟီုသ္ဂးဗိုန်ဗိုန်ဗတ်ဗတ်ရ။

ခမဳဂမၠိုၚ်ဂှ်လေဝ် ပ္ဍဲအခိၚ်မဟွံသၟတ်အစောံ တၞဟ်နကဵုခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ် ဗၠးတိတ်နူကွေတ်မိစ္ဆာမယုတ်မာဂှ် ပြာပ်အာဇရေၚ်တဳလမၞုံပိုဉ်ကျာ်တြဲတုဲ ဂရၚ်ပတီတိုန် ဟိုတ်ပရူပရာဝွံအိုတ်ရ။

ပ္ဍဲအခိင်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ― “ယွံအရိဋ္ဌ ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောံ တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ” ရဴဝွံ ကွေတ်မိစ္ဆာမာယုတ်မာ ကတဵုဒှ်ကၠုၚ် ကုတၠအဲရ ဟွံဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳမၞုံယၟုအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်ရ။

ယွံကျာ်မၞုံပိုဉ် အတိုၚ်မိၚ်လဝ်ဂှ် ဍာံပြရ။ ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ်ရဴဝွံမ္ဂး လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် ဂွံတီကေတ်ရ၊ ဓရ်ဂမၠိုၚ်ဂှ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ဂှ် ဟွံသၟဟ်အစောံရ” ရဴဝွံ (ဂရၚ်ပတီရ)။
ယွံတြုံမဒှ်လ္ၚုသၟး (နူမဂ်ဖိုလ်) အဲကျာ် ကေၚ်တွံလဝ်ဓရ်ရဴဝွံ ကုညးလဵုဂှ် တၠအဲတီရော? ယွံတြုံမဒှ်လ္ၚုသၟး (နူမဂ်ဖိုလ်) နကဵုဟိုတ်မဂၠိုၚ်ဂၠၚ် ဓရ်မလေပ်သ္ပကဵုအန္တရာယ်ဂမၠိုၚ်ဂှ် လေပ်သ္ပကဵုအန္တရာယ် (ၛာန်မဂ်ဖိုလ်) အိုတ်ရ ရဴဝွံ အဲတွံလဝ်ရ ဟွံသေၚ်ဟာ၊ ဓရ်ဂမၠိုၚ်ဂှ် သၟဟ်အစောမ်တၞဟ်နသ္ပကဵုအန္တရာယ် ကုခမဳမသိပ်ဂၠိပ်ဟေၚ်ရ ရဴဝွံ တွံလဝ်ရ ဟွံသေၚ်ဟာ။

ကာမဂုဏ်ဂမၠိုၚ်ဂှ် အရာသာယျေန်အောန်အိုတ်ရ၊ ဒဒိုခ်ဂၠိုၚ်အိုတ်ရ၊ ပွမဂွိၚ်စံၚ်တူဂၠိုၚ်အိုတ်ရ၊ ပ္ဍဲကာမဂုဏ်ဂမၠိုၚ်ဝွံ ဒုဟ်ဂၠိုၚ်ဂၠၚ်ရ ရဴဝွံ အဲကျာ်တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ် တုပ်သၟဟ်ကဵုဇုတ်ဟၟဲကဵုဖျုန်အိုတ်ရ ရဴဝွံ အဲကျာ်တွံလဝ်ရ ဟွံသေၚ်ဟာ ။ ပ ။ ကာမဂုဏ်ဂမၠိုၚ်ဂှ် တုပ်သၟဟ်ကဵုဖျုန်ကဠောံအိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုပၟတ်မိန်ဩောချောဲအိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုကတိုၚ် လ္ၚပၟတ်အိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵု လပအ်ညာတ်အိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုဂြပ်ဂလေံအိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုတၞံဆု မၞုံကဵုသတ်အိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုဒနန်အိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုဗၞုဟ်စရံၚ်အိုတ်ရ ရဴဝွံ တွံလဝ်ရဟွံသေၚ်ဟာ။ ကာမဂုဏ်ဂမၠိုၚ်ဂှ် တုပ်သၟဟ်ကဵုက္ဍိုပ်ဇြုံအိုတ်ရ ရဴဝွံ တွံလဝ်ရ ဟွံသေၚ်ဟာ။ ကာမဂုဏ်ဂမၠိုၚ်ဂှ် အရာသာယျေန်အောန်အိုတ်ရ၊ ဒဒိုခ်ဂၠိုၚ်အိုတ်ရ၊ ပွမဂွိၚ်စံၚ်တူဂၠိုၚ်အိုတ်ရ၊ ပ္ဍဲကာမဂုဏ်ဂမၠိုၚ်ဝွံ ဒုဟ်ဂၠိုၚ်ဂၠၚ်ရ ရဴဝွံ အဲကျာ်တွံလဝ်ရ ဟွံသေၚ်ဟာ။

ယွံတြုံမဒှ်လ္ၚုသၟး (နူမဂ်ဖိုလ်) သီုကဵုအဲတွံလဝ်သာ်ဂှ် နမဇကုစောဲလာံဂိုၚ်ကေတ် ဟွံဒးရးဂှ် ပိုဲညးဂမၠိုၚ်ဂှ်လေဝ် တၠအဲ စောတ်စောဲရသွံ၊ အလဵုဇကုဇကုလေဝ် ခါဲပၠာ်ပလီုပလာ်ရသွံ၊ ဓရ်အကုသိုလ်လေဝ် ကဵုဇၞော်မောဝ်ဗွဲမဂၠိုၚ်ရသွံ။ ယွံတြုံမဒှ်လ္ၚုသၟး (နူမဂ်ဖိုလ်) ကွေတ်မိစ္ဆာမယုတ်မာဂှ် ကြက်ဒှ်တဴ တၞဟ်နမသက္ကုဒတုဲမြမောဝ် တၞဟ်နဒှ်ဒဒိုခ် ကုတၠအဲ ဗွဲမလအ်လ ကာဖာရ။ ယွံတြုံမလ္ၚုသၟး (နူမဂ်ဖိုလ်) (ပွတၠအဲသ္ပဒး) ဝွံ ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး―

ယွံခမဳတအ် ဒှ်သာ်ဂှ်မ္ဂး သၚ် ဩဝ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်ညိ ရဴဝွံ သ္ဂးကဵုခမဳဂမၠိုၚ်ရ။

ယွံခမဳတအ် ရဴဝွံ ဒးသ္ပရ၊ ဗွဲကိုပ်ကၠာ ဒးစောဒနာ ခမဳအရိဋ္ဌရ၊ စောဒနာတုဲ ပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳ စဳကၠးဆိုက်ဗ္ဒက် ပ္ဍဲဝိနယ်သိက္ခာပိုဒ်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၆၆။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကွေတ်မိစ္ဆာမယုတ်မာ ရဴဝွံမ္ဂး ‘ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ် ရဴဝွံမ္ဂး လေပ်သ္ပကဵု အန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ’ ဂှ် ကတဵုဒှ် ကုခမဳအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ရ၊ ခမဳအရိဋ္ဌဂှ် ဟွံသၠးကၠေံကွေတ်မိစ္ဆာဂှ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ဂကူဂစိုတ်ကၟာတ်ရ၊ ဣဝွံတုန် ပွကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကွေတ်မိစ္ဆာမယုတ်မာ ရဴဝွံမ္ဂး ‘ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ် ရဴဝွံမ္ဂး လေပ်သ္ပကဵု အန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ’ ဂှ် ကတဵုဒှ် ကုခမဳအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ရ၊ ခမဳအရိဋ္ဌဂှ် ဟွံသၠးကၠေံကွေတ်မိစ္ဆာဂှ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ဂကူဂစိုတ်ကၟာတ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကွေတ်မိစ္ဆာမယုတ်မာ ရဴဝွံမ္ဂး ‘ဓရ်ဂမၠိုၚ် တဳလမၞုံပိုဉ်ကျာ်တြဲ မတွံလဝ် ရဴဝွံမ္ဂး လေပ်သ္ပကဵု အန္တရာယ် (ၛာန်မဂ်ဖိုလ်) အိုတ်ဂှ် အတိုၚ်တွံလဝ်ဂှ် အဲတီကေတ်ရ၊ ဓရ်ဂမၠိုၚ်ဂှ် ဟွံသၟဟ်အစောမ် တၞဟ်နသ္ပကဵုအန္တရာယ် (ၛာန်မဂ်ဖိုလ်) ကုညးသိပ်ဂၠိပ်ရ’ ဂှ် ကတဵုဒှ် ကုခမဳအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ရ၊ ခမဳအရိဋ္ဌဂှ် ဟွံသၠးကၠေံကွေတ်မိစ္ဆာဂှ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ဂကူဂစိုတ်ကၟာတ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမသ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳအရိဋ္ဌ မကေၚ်ဒှ် ပ္ဍဲဂကူဂစိုတ်ကၟာတ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် “ဂပ်ဝ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်တုဲရ” ရဴဝွံ ဘာအဆက်အဆက်လေဝ် ဒးဟီုလဴပတီအိုတ်ရ ရဴဝွံ (သ္ဂးရ)။

၁.၇.၁။ ကမ်ဟွံဗဗွဲဓရ် စှ်ၜါ
၆၇။	ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုၚ်ဝန်။ 

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ သီုဟွံဒးအာပတ်၊ ပွမသ္ပ နအာပတ် ဟွံသေၚ်ကဵုဒေသနာဂါမ်၊ ပွမသ္ပ နအာပတ်မဟီုလၟိၚ်ဒေသနာတုဲ ။ ပ ။

ပွမသ္ပ ဟီုဟွံစောဒနာ၊ ပွမသ္ပ သီုဟွံကဵုဗှ်ဗၞုဟ်၊ ပွမသ္ပ သီုဟွံပတိုန်အာပတ် ။ ပ ။

ပွမသ္ပ ပ္ဍဲကြဴမတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ နအာပတ် မဟီုလၟိၚ်ဒေသနာတုဲ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံစောဒနာ၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံကဵုဗှ်ဗၞုဟ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ပွမသ္ပ သီုဟွံပတိုန်အာပတ်၊ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ ။ ပ ။

ယွံခမဳတအ် ဥက္ခေပနဳယကမ် မဂပ်ဝ်သ္ပ ဟိုတ်ပွမသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံသၠးကၠေံကွေတ်မယုတ်မာ ကမ်ဟွံဗဗွဲဓရ်စှ်ၜါ တုဲရ။✤

၁.၇.၂။ ကမ်ဗဗွဲဓရ် စှ်ၜါ
၆၈။	ယွံခမဳတအ် ဥက္ခေပနဳယကမ် မဂပ်ဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပပ္ဍဲဂတမတ်၊ သၟာန်သၟုက်တုဲ ပွမသ္ပ၊ ဒုၚ်ဝန်တုဲ ပွမသ္ပ။ ယွံခမဳတအ် ဥက္ခေပနဳယကမ် မဂပ်ဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

ယွံခမဳတအ် ဥက္ခေပနဳယကမ် မဂပ်ဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ နမဒးအာပတ်၊ ပွမသ္ပ နအာပတ်ဒေသနာဂါမ်၊ ပွမသ္ပ နအာပတ်မဟဂပ်ဝ်ဟီုလၟိၚ်ဒေသနာဏီ ။ ပ ။

စောဒနာတုဲ ပွမသ္ပ၊ ကဵုဗှ်ဗၞုဟ်တုဲ ပွမသ္ပ၊ ပတိုန်အာပတ်တုဲ ပွမသ္ပ ။ ပ ။

ပွမသ္ပ ပ္ဍဲဂတမတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

သၟာန်သၟုက်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ဒုၚ်ဝန်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နမဒးအာပတ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နအာပတ်ဒေသနာဂါမ်၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပွမသ္ပ နအာပတ်မဟဂပ်ဝ်ဟီုလၟိၚ် ဒေသနာဏီ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

စောဒနာတုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ကဵုဗှ်ဗၞုဟ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန် ။ ပ ။

ပတိုန်အာပတ်တုဲ ပွမသ္ပ၊ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် ဥက္ခေပနဳယကမ် မဂပ်ဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် ဒှ်ကမ်ဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံသၠးကၠေံကွေတ်မယုတ်မာ ကမ်ဗဗွဲဓရ်စှ်ၜါ တုဲရ။✤

၁.၇.၃။ နွံပၟိက်မ္ဂး ကမ်မသ္ပမာန်တြဴသာ်
၆၉။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဂှ် သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂစှေ်စး အရေဝ်ဂၠိုၚ်တုဲ ပွမသ္ပအဓိကိုရ် ပ္ဍဲသၚ်၊ ဒိုဟ်ဓီု ဟွံစဳကၠး ဆိုက်ဗ္ဒက် အာပတ်ဂၠိုၚ်ကၠာ ပွမဟွံမွဲကဵုအပိုၚ်အခြာ၊ ပွမပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက် ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၂)

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်သအာၚ်ဂှ်လေဝ် သၚ်နွံပၟိက်သ္ပ ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သၚ်။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ပိသာ်ဝွံ သၚ်နွံပၟိက်သ္ပဥက္ခပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုၚ်ပိဂကူဂှ် သၚ်နွံပၟိက် သ္ပဥက္ခပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုၚ်တုဲ လေပ်သ္ပအဓိကိုရ် ပ္ဍဲသၚ်ရ၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုၚ်ကၠာ ဟွံမွဲကဵုအပိုၚ်အခြာရ၊ ခမဳမွဲဂကူဂှ် ပဒတဴမံၚ်စံၚ်နှဴရဴကေုာံခရှ်ဂမၠိုၚ် နပွမပံၚ်ဖက်ဆက်ဆောမ်ခရှ်ဂမၠိုၚ် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၄)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳမွဲဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခမဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၅)

ယွံခမဳတအ် ကုခမဳဂမၠိုၚ်ပိဂကူသအာၚ်လေဝ် သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သၚ်ရ။ ယွံခမဳတအ် ကုခမဳဂမၠိုၚ်ပိဂကူဝွံ သၚ်နွံပၟိက် သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာမ္ဂး သ္ပမာန်ရ။ (၆)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံသၠးကၠေံ ကွေတ်မယုတ်မာ နွံပၟိက်မ္ဂး ကမ်သ္ပမာန်တြဴသာ် တုဲရ။✤

၁.၇.၄။ ဒ္ဂေတ်ဝတ်ပန်စှော်ပိသာ်
၇၀။	ယွံခမဳတအ် ခမဳ မဒးဒုၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပ ဗွဲမဒးရးရောၚ်― (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵု အာစိုပ် အာပတ်ဒှ်ဟိုတ် သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ အာပတ်သအာၚ် တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵု ဟီုဂရိုဟ်ကမ်ရ၊ ဟွံထေက်ကဵုဟီုဂရိုဟ် ခမဳသ္ပကမ်ဂမၠိုၚ်ရ ။ ပ ။ ဟွံထေက်ကဵု တန်ဒေါံဥပေါသ် ခမဳပကတတ်ရ၊ ဟွံထေက်ကဵု တန်ဒေါံ ပဝါရဏာရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုစွံပတန် ပ္ဍဲအရာဇၞော်သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵုစောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵု စိုန်သကီုနှဴရဴ ကေုာံခမဳပကတတ်ဂမၠိုၚ်ရ၊ (ဣဝွံတုန် ဒ္ဂေတ်ဝတ် မဒးဒ္ဂေတ်သ္ပဗွဲမဒးရးရောၚ်။)

✤ပ္ဍဲဥက္ခေပနဳယကမ် မဂပ်ဝ်ဗက်ပတိတ် ဟိုတ်ပွမဟွံသၠးကၠေံ ကွေတ်မယုတ်မာ ဒ္ဂေတ်ဝတ်ပန်စှော်ပိသာ် တုဲရ။✤

၇၁။	ပ္ဍဲအခိၚ်ဂှ် သၚ် သ္ပဥက္ခပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ မဟွံမွဲကဵုပွမပြဘိုဂ်မွဲစွံကေုာံသၚ် ကုခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ်ရ။

ခမဳအရိဋ္ဌ သၚ်သ္ပလဝ်ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် ရာမ်တိတ်ခရှ်ရ။

ခမဳပၟိက်အောန်ဂမၠိုၚ်ဂှ် “ခမဳအရိဋ္ဌ မကေၚ်ဒှ်ပ္ဍဲဂကူဂစိုတ်ကၟာတ် သၚ်သ္ပလဝ် ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် မုဟိုတ် ရာမ်တိတ်ခရှ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုန်ကျာ်တြဲ ကဵုခမဳသၚ် ကောံဓရီုတုဲမ္ဂး―

“ယွံခမဳတအ် ခမဳအရိဋ္ဌ မကေၚ်ဒှ်ဂကူဂစိုတ်ကၟာတ် သၚ်သ္ပလဝ် ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် ရာံတိတ်ခရှ်ရဟီုဂှ် ဍာံပြဟာ” ရဴဝွံ စၟဳစၟတ် သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် တြုံမလ္ၚုသၟး (နူမဂ်ဖိုလ်) သၚ်သ္ပလဝ်ဥက္ခေပနဳယကမ် ဟိုတ်ပွမဟွံသၠးကၠေံကွေတ်မိစ္ဆာမယုတ်မာဂှ် မုဟိုတ် ရာမ်တိတ်ခရှ်ရော?။ ယွံခမဳတအ် (ပွခမဳအရိဋ္ဌ သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး―

“ယွံခမဳတအ် ဒှ်သာ်ဂှ်မ္ဂး သၚ် ဩဝ်လလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာညိ” ရဴဝွံ (သ္ဂးရ)။

၁.၇.၅။ ဟိုတ်မဟွံထေက်ကဵုလလမ်ကၠေံပန်စှော်ပိသာ်
၇၂။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံကွေတ်မိစ္ဆာမယုတ်မာရ၊ (ခမဳဂှ် သ္ပအ္စာဥပဇ္ၛာယ်တုဲ) ပကဵုပယျၚ်ရ၊ ကဵုနိဿယရ၊ ကဵုသမဏဳကၠောန်ၜိုတ်ရ၊ သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ကလိဂွံသၟိတ်တုဲ ဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဂှ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံကွေတ်မိစ္ဆာမယုတ်မာရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံကွေတ်မိစ္ဆာမယုတ်မာရ။ (ခမဳဂှ်) အာစိုပ်အာပတ် ဒှ်ဟိုတ်သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ အာပတ်သအာၚ် တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် အာစိုပ်ရ၊ ဟီုဂရိုဟ်ကမ်ရ၊ ဟီုဂရိုဟ် သၚ်သ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံကွေတ်မိစ္ဆာမယုတ်မာရ ။ ပ ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။ (ခမဳဂှ်) တန်ဒေါံဥပေါသ် ခမဳပကတတ်ရ၊ တန်ဒေါံ ပဝါရဏာရ၊ သ္ပ ပွမဒၠောံဗတောန်ရ၊ ဂိုၚ်ကေတ်အရာဇၞော်သကိုပ်သကရ၊ အာတ်အခေါၚ်ရ၊ စောဒနာရ၊ ကဵုဗှ်ဗၞုဟ်ရ၊ စိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဟွံထေက်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။

✤ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမသၠးကၠေံ ကွေတ်မိစ္ဆာမယုတ်မာ ဟိုတ်မဟွံထေက်ကဵုလလမ်ကၠေံပန်စှော်ပိသာ် တုဲရ။✤

၁.၇.၆။ ဟိုတ်မထေက်ကဵုလလမ်ကၠေံပန်စှော်ပိသာ်
၇၃။	ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဂှ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ (ခမဳဂှ် သ္ပအ္စာဥပဇ္ၛာယ်တုဲ) ဟွံပကဵုပယျၚ်ရ၊ ဟွံကဵုနိဿယရ၊ ဟွံကဵုသာမဏဳကၠောန်ၜိုတ်ရ၊ ဟွံသာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ကလိဂွံသၟိတ်လေဝ် ဟွံဒၠောံဗတောန်ခမဳဗြဴဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ် မသုန်ပြကာဂှ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာသအာၚ်လေဝ် ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။ (ခမဳဂှ်) ဟွံအာစိုပ် အာပတ်ဒှ်ဟိုတ်သၚ်သ္ပဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ အာပတ်သအာၚ် တၠုၚ်လအာတုပ်ကဵုဂှ်ကဵုဒှ် အာပတ်ယုတ်မာ ကြံၚ်မ္ၚိုဟ်လောန်လတူဂှ်ကဵုဒှ် ဟွံအာစိုပ်ရ၊ ဟွံဟီုဂရိုဟ်ကမ်ရ၊ ဟွံဟီုဂရိုဟ် ခမဳသ္ပကမ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်မသုန်ပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။ ပ ။

ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။ (ခမဳဂှ်) ဟွံတန်ဒေါံဥပေါသ် ခမဳပကတတ်ရ၊ ဟွံတန်ဒေါံ ပဝါရဏာရ၊ ဟွံသ္ပ ပွမဒၠောံဗတောန်ရ၊ ဟွံဂိုၚ်ကေတ် အရာဇၞော်သကိုပ်သကရ၊ ဟွံအာတ်အခေါၚ်ရ၊ ဟွံစောဒနာရ၊ ဟွံကဵုဗှ်ဗၞုဟ်ရ၊ ဟွံကဵုစိုန်သကီုနှဴရဴကေုာံခမဳပကတတ်ဂမၠိုၚ်ရ။ ယွံခမဳတအ် ကုခမဳ မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံပြကာဝွံ ဒးကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ။
✤ပ္ဍဲဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ဟိုတ်မထေက်ကဵုလလမ်ကၠေံပန်စှော်ပိသာ် တုဲရ။✤

၇၄။	ယွံခမဳတအ် ရဴဝွံ ဒးကဵုလလမ်ရ။ ယွံခမဳတအ် ခမဳခသ္ပလဝ် ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်လံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် အဲဍိက် သၚ်မသ္ပလဝ် ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာဂှ် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ သၚ်မဂပ်ဝ် သ္ပလဝ်ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ သၚ်မဂပ်ဝ် သ္ပလဝ်ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ သၚ်မဂပ်ဝ် သ္ပလဝ်ဥက္ခေပနဳယကမ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဒှ်ဟိုတ်တိတ်ဗၠးနူကမ်ရ၊ အာတ်အခေါၚ် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။
သၚ် ဂပ်ဝ်ကဵုလလမ်ကၠေံ ဥက္ခေပနဳယကမ် မသ္ပလဝ် ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

✤ဥက္ခေပနဳယကမ် မဂပ်ဝ်သ္ပ ဟိုတ်ပွမဟွံသၠးကၠေံ ကွေတ်မိစ္ဆာမယုတ်မာ သတ္တမ တုဲရ။✤

✵✵✵ကမ္မက္ခန္ဓက ပဌမတုဲရ။✵✵✵

ပ္ဍဲခန္ဓကဝွံ ဝတ္ထုဂမၠိုၚ်တုန် မၞုံထပှ်အိုတ်ရ။

❖ ကမ္မက္ခန္ဓက ဗွဲခမ္ဍန်
ခမဳပဏ္ဍုက လောဟိတကဂမၠိုၚ် အလဵုဇကုလေဝ် သ္ပပွမကယျာန်ဓဝါတ်သေက်ဇဵုအိုတ်ရ၊ ပြာပ်အာဇရေၚ် ခမဳဂမၠိုၚ်မၞုံသဘဴသာ်ဂှ်တုဲမ္ဂး ပ္ဍဲပွမကယျာန်ဓဝါတ်သေက်ဇဵုလေဝ် ပတိတ်ဇြဟတ်အိုတ်ရ။

ပွမကယျာန်ဓဝါတ်သေက်ဇဵုဂမၠိုၚ် မဟွံကတဵုဒှ်ဏီလေဝ် ကတဵုဒှ်ကၠုၚ်အိုတ်ရ၊ ပွမကယျာန်ဓဝါတ်သေက်ဇဵုဂမၠိုၚ် မကတဵုဒှ်တုဲလေဝ် ဇၞော်မောဝ်တိုန်အိုတ်ရ။ ပၟိက်ဆန္ဒအောန်တုဲ ခမဳမသၞေံသၞဴ သဳလဂမၠိုၚ် ဟီုဂရိုဟ် ဗွဲဂတမတ်အိုတ်ရ။

ကျာ်တြဲ မလေပ်ကဵုဓရ်ညးသပ္ပုရိုဟ်ဂမၠိုၚ်တန်တဴ မကတဵုဒှ်အလဵုလဵုဇကု မအံၚ်ဇၞးမာရ်မသုန်ပြကာတုဲ မဒှ်ပူဂိုလ်ပြဲအိုတ်ဂှ် သွက်ဂွံသ္ပတဇ္ဇနဳယကမ် ပတိတ်အသမ်အမိၚ် ပ္ဍဲဍုၚ်သာရဝှ်တုဲရ၊ ‘ဖအောဝ်စကာသွက်ဂွံသ္ပတုဲ’ ရ။

ကမ်မဂပ်ဝ်သ္ပ သီုဟွံသေၚ်ဂတမတ် သီုဟွံသၟာန်သၟုက် သီုဟွံဒုၚ်ဝန်ကီု၊ ကမ်မဂပ်ဝ်သ္ပ သီုဟွံဒးအာပတ် သီုဟွံသေၚ်ကဵုအာပတ်ဒေသနာဂါမ် သီုမဟီုလၟိၚ်ဒေသနာတုဲဒှ်ကီု။

ကမ်မဂပ်ဝ်သ္ပ သီုဟွံစောဒနာ သီုဟွံကဵုဗှ်ဗၞုဟ် သီုဟွံပတိုန်အာပတ်ကီု၊ ကမ်မဂပ်ဝ်သ္ပ သီုဟွံသေၚ်ဂတမတ် သီုဟွံဗဗွဲဓရ် သီုဟွံညဳသၟဟ်သၟန်ကီု။

ကမ်မဂပ်ဝ်သ္ပ သီုဟွံသၟာန်သၟုက် သီုဟွံဗဗွဲဓရ် သီုဟွံညဳသၟဟ်သၟန်ကီု၊ ကမ်မဂပ်ဝ်သ္ပ သီုဟွံဒုၚ်ဝန် သီုဟွံဗဗွဲဓရ် သီုဟွံညဳသၟဟ်သၟန်ကီု။

ကမ်မဂပ်ဝ်သ္ပ သီုဟွံဒးအာပတ် သီုဟွံဗဗွဲဓရ် သီုဟွံညဳသၟဟ်သၟန်ကီု၊ ကမ်မဂပ်ဝ်သ္ပ သီုဟွံသေၚ်ကဵုအာပတ်ဒေသနာဂါမ် သီုဟွံဗဗွဲဓရ် သီုဟွံညဳသၟဟ်သၟန်ကီု။

တုပ်သၟဟ်သာ်ဂှ်ဟေၚ် ကမ်မဂပ်ဝ်သ္ပ သီုမဟီုလၟိၚ်ဒေသနာတုဲဒှ် သီုဟွံဗဗွဲဓရ် သီုဟွံညဳသၟဟ်သၟန်ကီု၊ တုပ်သၟဟ်သာ်ဂှ်ဟေၚ် ကမ်မဂပ်ဝ်သ္ပ သီုဟွံစောဒနာ သီုဟွံဗဗွဲဓရ် သီုဟွံညဳသၟဟ်သၟန်ကီု။

တုပ်သၟဟ်သာ်ဂှ်ဟေၚ် ကမ်မဂပ်ဝ်သ္ပ သီုဟွံကဵုဗှ်ဗၞုဟ် သီုဟွံဗဗွဲဓရ် သီုဟွံညဳသၟဟ်သၟန်ကီု၊ တုပ်သၟဟ်သာ်ဂှ်ဟေၚ် ကမ်မဂပ်ဝ်သ္ပ သီုဟွံပတိုန်အာပတ် သီုဟွံဗဗွဲဓရ် သီုဟွံညဳသၟဟ်သၟန်ကီု။

နနယ်ဝါရအဓမ္မကမ်ဟေၚ် ဝါရဓမ္မကမ်လေဝ် ဂပ်ဝ်တီကေတ်ရ၊ ယြဴကုခမဳမွဲ သၚ်နွံပၟိက် သ္ပတဇ္ဇနဳယကမ်မ္ဂး သ္ပမာန်ရ။

ကုခမဳကယျာန်ဓဝါတ်သေက်ဇဵုကီု ကုခမဳဒိုဟ်ဓီုကီု ကုခမဳနှဴရဴကေုာံခရှ်ကီု ကုခမဳသဳလမပြဲလောန်လီုလာ်ကီု ကုခမဳဒ္ဂေတ်မပြဲလောန်လီုလာ်ကီု ကုခမဳကွေတ်ဝါဒမပြဲလောန်လီုလာ်ကီု သၚ် သ္ပတဇ္ဇနဳယကမ်ရ။

ယြဴခမဳမွဲ ဟီုဂရိုဟ်ကျာ်ကီု ဟီုဂရိုဟ်ဓရ်ကီု ဟီုဂရိုဟ်သၚ်ကီုရ၊ ကုခမဳဂမၠိုၚ်ပိဇကုဂှ် သၚ် သ္ပတဇ္ဇနဳယကမ်ရ။

ယြဴခမဳမွဲဇကုမွဲ သ္ပပွမကယျာန်ဓဝါတ်သေက်ဇဵုရ၊ ဒိုဟ်ဓီုရ၊ သိပ်ဂၠိပ်ပွမနှဴရဴကေုာံခရှ်ဂမၠိုၚ်ရ၊ ယြဴခမဳမွဲဇကုမွဲ ပ္ဍဲသဳလမပြဲလောန်ကီု ပ္ဍဲဒ္ဂေတ်မပြဲလောန်ကီု ပ္ဍဲကွေတ်ဝါဒမပြဲလောန်ကီု လီုလာ်ရ။

ယြဴခမဳမွဲ ဟီုဂရိုဟ်ကျာ်ကီု ဟီုဂရိုဟ်ဓရ်ကီု ဟီုဂရိုဟ်သၚ်ကီုရ၊ ကုခမဳဂမၠိုၚ်ပိဇကုဂှ် သၚ် သ္ပတဇ္ဇနဳယကမ်ရ၊ ခမဳပိဇကုဂှ် ဂပ်ဝ်သ္ပတဇ္ဇနဳယကမ်ရ။ ဒ္ဂေတ်ဝတ်ဒးရး ခိုဟ်ဆာဲတုန် အတိုၚ်ကြက်သ္ဂးဂတဝွံရ။

ခမဳမဂပ်ဝ်သ္ပတဇ္ဇနဳယကမ်ဂှ် သ္ပအ္စာဥပဇ္ၛာယ်တုဲ ပွမပကဵုပယျၚ် ပွမကဵုနိဿယ ပွမကဵုသာမဏဳကၠောန်ၜိုတ် ပွမသၟိတ် သွက်ဂွံဒၠောံဗတောန်ခမဳဗြဴဂမၠိုၚ် ၜိုန်ကလိဂွံသၟိတ်လေဝ် ပွမသာယျေန် ပွမဒၠောံဗတောန်ဂှ် ဟွံထေက်ကဵုသ္ပရ။

ခမဳမဂပ်ဝ်သ္ပတဇ္ဇနဳယကမ်ဂှ် အာပတ်ဒှ်ဟိုတ်သ္ပတဇ္ဇနဳယကမ်ကဵုဒှ် အာပတ်တၠုၚ်လအာတုပ်ကဵုဒှ် အာပတ်ယုတ်ကြံၚ်မ္ၚိုဟ်လတူဂှ်ကဵုဒှ် ဟွံထေက်ကဵုအာစိုပ်ရ၊ ကမ်ကီု ခမဳသ္ပကမ်ဂမၠိုၚ်ကီု ဟွံထေက်ကဵုဟီုဓရိုဟ်ရ။

ခမဳမဂပ်ဝ်သ္ပတဇ္ဇနဳယကမ်ဂှ် ဥပေါသ်ခမဳပကတတ်ကီု ပဝါရဏာကီု ဟွံထေက်ကဵုတန်ဒေါံရ၊ ပွမဟီုဒၠောံဗတောန်ကီု ပွဂိုၚ်ကေတ်အရာဇၞော်သကိုပ်သကကီု ပွမအာတ်အခေါၚ်ကီု ပွမစောဒနာကီု ပွမကဵုဗှ်ဗၞုဟ်ကီု ပွမစိုန်သကီုနှဴရဴကေုာံခမဳဂမၠိုၚ်ကီု ဟွံထေက်ကဵုသ္ပရ။

သ္ပအ္စာဥပဇ္ၛာယ်တုဲပွမပကဵုပယျၚ် ပွမကဵုနိဿယ ပွမကဵုသာမဏဳကၠောန်ၜိုတ် ပွမသၟိတ် သွက်ဂွံဒၠောံဗတောန်ခမဳဗြဴဂမၠိုၚ် ၜိုန်ကလိဂွံသၟိတ်လေဝ် ပွမသာယျေန် ပွမဒၠောံဗတောန် ခမဳမၞုံကဵုအၚ်္ဂဂမၠိုၚ်မသုန်ပြကာဝွံ လလမ်ဟွံမာန်ရ။

အာပတ်ဒှ်ဟိုတ်သ္ပတဇ္ဇနဳယကမ်ကဵုဒှ် အာပတ်တၠုၚ်လအာတုပ်ကဵုဒှ် အာပတ်ယုတ်ကြံၚ်မ္ၚိုဟ်လတူဂှ်ကဵုဒှ် အာစိုပ်ရ၊ ခမဳဟီုဂရိုဟ် ကမ်ကီု ခမဳသ္ပကမ်ဂမၠိုၚ်ကီု လလမ်ဟွံမာန်ရ။

ပွမတန်ဒေါံ ဥပေါသ်ကီု ပွမတန်ဒေါံ ပဝါရဏာကီု ပွမဟီုဒၠောံဗတောန်ကီု ပွမဂိုၚ်ကေတ် အရာဇၞော်သကိုပ်သကကီု ပွမအာတ်အခေါၚ်ကီု ပွမစောဒနာကီု ပွမကဳုဗှ်ဗၞုဟ်ကီု ပွမစိုန်သကီုနှဴရဴကေုာံခမဳဂမၠိုၚ်ကီု ခမဳမစိုန်သကီုကေုာံအၚ်္ဂဂမၠိုၚ်ဒ္စါံပြကာဝွံ လလမ်နူတဇ္ဇနဳယကမ် ဟွံမာန်ရ။

နနယ်ဝါရအဓမ္မကမ်ဟေၚ် ဝါရဓမ္မကမ်လေဝ် ဂပ်ဝ်တီကေတ်ရ၊ ခမဳသေယျသကဒိုဟ်ဓီုရ၊ အာပတ်ဂၠိုၚ်ရ၊ နှဴရဴကေုာံခရှ်ဂမၠိုၚ်ရ၊ ကျာ်တြဲမဒှ်မုနိမပြဲ ဖအောဝ်စကာ (သွက်ဂွံသ္ပ) နိယဿကမ်ရ။

ပ္ဍဲကဳဋာဂရိ ခမဳအဿဇိပုနဗ္ဗသုကဂမၠိုၚ်ၜါဇကု ဟွံသ္ၚဳလလမ်မၚ်မွဲကာယပါၚ်ၜါ ပြကာဂမၠိုၚ်တုဲ ဒ္ဂေတ်တဴ အရာမဟဂပ်ဝ်ဒ္ဂေတ် နာနာသာ်အိုတ်ရ၊ ကျာ်တြဲမဇၞးမာရ် မသုန်ပြကာ ဖအောဝ်စကာ (သွက်ဂွံသ္ပ) ပဗ္ဗာဇနဳယကမ် ပ္ဍဲဍုၚ်သာရဝှ်ရ။

ပ္ဍဲဇနပိုဒ်မစ္ဆိကာသဏ္ဍ ခမဳသုဓမ္မ ဒှ်နွံပိုဉ်ဂ္ဇအ်ဘာ သမ္ၚေဟ်စိတ္တရ၊ ခမဳသုဓမ္မ တ္ၜေဟ်လက်သမ္ၚေဟ်စိတ္တ နဂလာန်မစပ်ကဵုဂကူဇာတ်ရ၊ ကျာ်တြဲ ဖအောဝ်စကာ (သွက်ဂွံသ္ပ) ပဋိသာရဏဳယကမ်ရ။

ပ္ဍဲဍုၚ်ကောသမ္ဗဳ ခမဳဆန္န မဟွံမိက်မၠာ်သ္ၚေဝ်အာပတ်ဂှ် ကျာ်တြဲ ဖအောဝ်စကာ သွက်ဂွံသ္ပ ဥက္ခေပနဳယကမ် ဟိုတ်ပွမဟွံမၠာ်သ္ၚေဝ်အာပတ်ရ၊ အာပတ်ဂှ်ဟေၚ် ခမဳဆန္န ဟွံမွဲပၟိက် သွက်ဂွံဇအုဲဇဗရ၊ ကျာ်တြဲ ဖအောဝ်စကာ (သွက်ဂွံသ္ပ) ဥက္ခေပနဳယကမ် ဟိုတ်ပွမဟွံဇအုဲဇဗအာပတ်ရ။

ကွေတ်ဝါဒမိစ္ဆာမယုတ်မာ မနိဿယ်ကဵုမောဟပွမဝိဝိၚ် ကတဵုဒှ် ကုခမဳအရိဋ္ဌရ၊ ကျာ်တြဲ တွံတဴ ဥက္ခေပနဳယကမ် (မဂပ်ဝ်သ္ပ) ဟိုတ်ပွမဟွံသၠးကၠေံ ကွေတ်ဝါဒရ။

တုပ်သၟဟ်သာ်ဂှ်ဟေၚ် နိယဿကမ်ကီု ပဗ္ဗာဇနဳယကမ်ကီု ပဋိသာရဏီယကမ်ကီု ကမ်မဟွံမၠာ်သ္ၚေဝ်အာပတ်ကီု ကမ်မဟွံဇအုဲဇဗအာပတ်ကီု ကမ်မဟွံသၠးကၠေံကွေတ်ဝါဒကီု ကျာ်တြဲတွံရ။

ပိုဒ်ဂမၠိုၚ်မတွံဂး ဒဝါ အနာစာရ ဥပဃာတိ မိစ္ဆာဇဳဝ ပိုဒ်လောန်ပိုဒ်ပဵုဂမၠိုၚ် ပ္ဍဲပဗ္ဗာဇနဳယကမ်ရောၚ်။

ပိုဒ်ဂမၠိုၚ်မတွံဂး အလာဘပဉ္စက အဝဏ္ဏပဉ္စကၜါ ပဉ္စကၜါ မၞုံယၟုပဉ္စကဝွံ ပိုဒ်လောန် ပိုဒ်ပဵုဂမၠိုၚ် ပ္ဍဲပဋိသာရဏဳယကမ်ရောၚ်။ ပ္ဍဲတဇ္ဇနဳယကမ် နိယဿကမ်ဂမၠိုၚ်ၜါ တုပ်သၟဟ်ရ။ 

ပ္ဍဲပဗ္ဗာဇနဳယကမ် ပဋိသာရဏဳယကမ်ဂမၠိုၚ်လေဝ် ပိုဒ်လောန်ပိုဒ်ပဵုဂမၠိုၚ် နွံအိုတ်ရ၊ ပ္ဍဲဥက္ခေပနဳယကမ်ဂမၠိုၚ်ပိဂှ် ဗွဲအစောံပွမပါ်ပရအ် တုပ်သၟဟ်အိုတ်ဂ၊ နနယ်တဇ္ဇနဳယကမ်လေဝ် ဒးတီကေတ် ကမ်သှေ်သၟေဟ်ရ၊ ဣဝွံတုန် ဗွဲခမ္ဍန်ရ။

☀︎☀︎☀︎ကမ္မက္ခန္ဓကတုဲရ။☀︎☀︎☀︎

၂။ ပါရိဝါကက္ခန္ဓက
၂.၁။ ဒ္ဂေတ်ဝတ် ခမဳမဒဂိုန်ဒ္ဂေတ်ပြဝး
၇၅။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ် ခမဳမဒဂိုန်ဒ္ဂေတ်ပြဝးဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳ ပကတတ်ဂမၠိုၚ်အိုတ်ရ။

ခမဳပၟိက်အောန်ဂမၠိုၚ်ဂှ် “ခမဳမဒဂိုန်ဒ္ဂေတ်ပြဝးဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳ ပကတတ်ဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲ―

“ယွံခမဳတအ် ခမဳမဒဂိုန်ဒ္ဂေတ်ပြဝးဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳ ပကတတ်ဂမၠိုၚ်အိုတ်ရ ဟီုဂှ်ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် ခမဳမဒဂိုန်ဒ္ဂေတ်ပြဝးဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳ ပကတတ်ဂမၠိုၚ်အိုတ်ရော?။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ခမဳဒဂိုန်ဒ္ဂေတ်ပြဝးဂှ် ဟဂပ်ဝ်သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳ ပကတတ်ဂမၠိုၚ်ရ၊ ကုခမဳ မသာယျေန်ဂှ် ဒးအာပတ်ဒုက္ကဋ်ရ။

ယွံခမဳတအ် ကုခမဳမဒဂိုန်ဒ္ဂေတ်ပြဝးဂမၠိုၚ် ရၚ်သကအ် အတိုၚ်လၟေၚ်ညးဇၞော် ကဵုအခေါၚ် ပွမသာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ် ကေတ်ဗဗေၚ်သ္ၚာ ပ္ဍဲအရာဟုမ်ဍာ် ပွမတုဟ်ပေါတ်မိဟ် ပ္ဍဲစၞိန်စးဂမၠိုၚ်ရ။

ယွံခမဳတအ် ကုခမဳမဒဂိုန်ဒ္ဂေတ်ပြဝးဂမၠိုၚ် အတိုၚ်လၟေၚ်ညးဇၞော် ဥပေါသ်ကီု ပဝါရဏာကီု သ္ၚာသၞုက်ဗြဲကီု ပွမသၠးဝတ်ပိဏ္ဍပါတ်ကီု ဘတ် (မပတအ်သံဃဘတ်ကီု) ကဵုအခေါၚ် မသုန်ပြကာဝွံရ။

ယွံခမဳတအ် ဒှ်သာ်ဂှ်မ္ဂး ပညပ်တဴ ဒ္ဂေတ်ဝတ် ခမဳမဒဂိုန်ဒ္ဂေတ်ပြဝးဂမၠိုၚ်ရ၊ အတိုၚ်ဒ္ဂေတ်ဝတ်ဂှ် ခမဳမဒဂိုန်ဒ္ဂေတ်ပြဝးဂမၠိုၚ် ဒးဒ္ဂေတ်ရ။

၇၆။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ် မဒးဒ္ဂေတ်သ္ပဗွဲမဒးရးရောၚ်၊ (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ် ကဵုနိဿယရ၊ ဟဂပ်ဝ် ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵု ဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ်အာပတ် မဒှ်ဟိုတ်သၚ်ကဵုပြဝးရ၊ အာပတ်သအာၚ် တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵု ဟီုဂရိုဟ်ကမ်ရ၊ ဟွံထေက်ကဵု ဟီုဂရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ် ခမဳပကတတ်ရ၊ ဟွံထေက်ကဵုတန်ဒေါံ ပဝါရဏာရ၊ ဟဂပ်ဝ်သ္ပ ပွမဒၠောံဗတောန်ရ၊ ဟွံထေက်ကဵုဂိုၚ်ကေတ် အရာဇၞော်သကိုပ်သကရ၊ ဟွံထေက်ကဵု အာတ်အခေါၚ်ရ၊ ဟွံထေက်ကဵု စောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵု စိုန်သကီုနှဴရဴ ကေုာံခမဳပကတတ်ဂမၠိုၚ်ရ။

၇၇။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် ဟွံထေက်ကဵုအာနူဂတ ခမဳပကတတ်ရ၊ ဟွံထေက်ကဵုဂဇအ် နူဂတရ။

သၞာယုတ်ပရေအ်အိုတ် သၞာသတိက်ယုတ်ပရေအ်အိုတ် ဘာယုက်ပရေအ်အိုတ် သၚ်ဂှ် ဒးကဵုကုခမဳမဒဂိုန်ဒ္ဂေတ်ပြဝးရ၊ ခမဳဂှ်လေဝ် ဒးသ္ဍိုက်မၠိုက် သၞာ သၞာသတိက် ဘာဂှ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် သ္ပအာဂတ ခမဳပကတတ်တုဲကီု သ္ပဗွက်ကြဴတုဲကီု ဟွံထေက်ကဵုပြာပ်အာ သ္ၚိဒကာဂမၠိုၚ်ရ။

ဟွံထေက်ကဵုဒဂိုန်ဒ္ဂေတ် ဓုတၚ်အရညိကရ။

ဟွံထေက်ကဵုဒဂိုန်ဒ္ဂေတ် ဓုတၚ်ပိဏ္ဍပါတ်ရ။

“လ္ပကဵုတီကေတ် အဲအိုတ်ညိ” ရဴဝွံ (ပၠုပ်စိုတ်တုဲ) ဟိုတ်နူဟိုတ်မတွံဂး ပွမဒဂိုန်ဒ္ဂေတ်ပြဝးဂှ် ဟွံထေက်ကဵု ကဵုရၚ်တၠုၚ်ပလံၚ် ပိဏ္ဍပါတ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် ဒှ် (ညးကွာ်တရဴ) ကၟုဲအာဂန္တုတုဲလေဝ် ဒးဟီုလၟိၚ်ရ၊ (ဒှ်အာဝါသိကတုဲလေဝ်) ဒးဟီုလၟိၚ် ကုခမဳအာဂန္တုကရ၊ ပ္ဍဲတ္ၚဲဥပေါသ် ဒးဟီုလၟိၚ်ရ၊ ပ္ဍဲတ္ၚဲပဝါရဏာ ဒးဟီုလၟိၚ်ရ၊ ဒှ်ညးဂိယဲမ္ဂး နကလုတ်လေဝ် ဒးဟီုလၟိၚ်ရ။

၇၈။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ်မၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာမဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ်မၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ်မၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳသီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာမဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

၇၉။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာ မၞုံကဵုခမဳနာနာသံဝါသက ‘ပံၚ်ဖက်ဟွံတုပ်သၟဟ်’ ဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

၈၀။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာ မၞုံကဵုခမဳသမာနသံဝါသက ‘ပံၚ်ဖက်တုပ်သၟဟ်’ ဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” ဒးအာမပတမ်ဇြပ်တာန်ဆံၚ် မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာမၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” ဒးအာဘာကီု မပတမ်ဇြတာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာ မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာမပတမ်ဇြပ်တာန်ဆံၚ် မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာန သံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာ မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာမပတမ်ဇြပ်တာန်ဆံၚ် မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမဒဂိုန်ဒ္ဂေတ်ပြဝးဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

၈၁။	ယွံခမဳတအ် ခမဳမဒဂိုန်ဒ္ဂေတ်ပြဝးဂှ် ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ဒးနိမန် ခမဳပကတတ် သွက်ဂွံက္ညကၠုၚ်ဒၞာဲဂှ်ရ၊ ဟွံထေက်ကဵုဂဇအ်မွဲစွံ ကေုာံခမဳပကတတ် ပ္ဍဲမွဲသၞာဓဝ်ရ၊ ခမဳပကတတ် ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲမွဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ် ပ္ဍဲစၚ်္ကြမ်ရ။

၈၂။	ယွံခမဳတမ် ခမဳမဒဂိုန်ဒ္ဂေတ်ပြဝးဂှ် မွဲဟာန်ကေုာံခမဳဇၞော် မဒဂိုန်ဒ္ဂေတ်ပြဝး ။ ပ ။ မွဲဟာန်ကေုာံခမဳမထေက်ကဵုတံၚ်ဓဇက်တမ် ။ ပ ။ မွဲဟာန်ကေုာံခမဳ မထေက်ကဵုဒ္ဂေတ်မာနတ် ။ ပ ။ မွဲဟာန်ကေုာံမခဳ ဃောဒ္ဂေတ်မာနတ် ။ ပ ။ ဟွံထေက်ကဵုပဒတဴမွဲစွံ ကေုာံခမဳမထေက်ကဵု ကော်ပၠုပ်အဗ္ဘာန် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုဂဇအ် ပ္ဍဲမွဲသၞာရ၊ ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ဂဇအ်ပ္ဍဲခတိမ္ဂး ဟွံထေက်ကဵုဂဇအ်သၞာရ၊ ဟွံထေက်ကဵုကွာ်စၚ်္ကြမ် ပ္ဍဲမွဲစၚ်္ကြမ်ဓဝ်ရ၊ ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် သၚ်မဒှ်မရနုက်ကဵုပန်ဇကုမ္ဂး ခမဳမဒဂိုန်ဒ္ဂေတ်ပြဝး ‘ခမဳဒဂိုန်ဒ္ဂေတ်ပြဝးပါမှ ပေၚ်ပန်ဇကု’ ဂှ် ယဝ်ကဵုပြဝးမ္ဂး၊ တံၚ်ဓဇက်တမ်မ္ဂး၊ ကဵုမာနတ်မ္ဂး၊ သၚ်မဒှ် မရနုက်ကဵုၜါစှော်ဇကုမ္ဂး ခမဳမဒဂိုန်ဒ္ဂေတ်ပြဝး ‘ခမဳဒဂိုန်ဒ္ဂေတ်ပြဝးပါမှ ပေၚ်ၜါစှော်ဇကု’ ဂှ် ကော်ပၠုပ်အဗ္ဘာန်မ္ဂး၊ ဟွံဒှ်ကမ်ရ၊ သ္ပလေဝ် ဟွံထေက်ကဵုသ္ပရ။ ဣဝွံတုန် ဒ္ဂေတ်ဝတ်ရောၚ် ရဴဝွံ (သ္ဂးရ)။

✤ဒ္ဂေတ်ဝတ်ခမဳမဒဂိုန်ဒ္ဂေတ်ပြဝး ဒ္စိတ်စှော်ပန်တုဲရ။✤

၈၃။	ပ္ဍဲအခိၚ်ဂှ် တဳလပိုဉ်ဥပါလိ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ်တုဲ သီုမဂဇအ်ဒၟံၚ်ပ္ဍဲဒၞာဲမွဲဂှ်―

“ယွံတဳလမၞုံပိုဉ် ကုခမဳမဒဂိုန်ဒ္ဂေတ်ပြဝးဂှ် ပွမဗတမ်ပိုတ်သကုတ်ဂမၠိုၚ် မၞုံဗၞတ်မုစိအိုတ်ရော?” ရဴဝွံ ဂရၚ်ပတီရ။

ယွံဥပါလိ ကုခမဳမဒဂိုန်ဒ္ဂေတ်ပြဝးဂှ် ပွမဗတမ်ပိုတ်သကုတ်ဂမၠိုၚ် မၞုံပိဂကူအိုတ်ရ၊ ပွမပဒတဴမွဲစွံ (မတွံဂး ပွမတိက်သီုမပၠးဖျေံစး) ကီု စာ်စ္ဍးကေုာံ (ခမဳပကတတ်) တုဲ ပွမပဒတဴကီု ပွမဟွံဟီုလၟိၚ် ဂရၚ်ပတီဝတ်ကီု၊ ယွံဥပါလိ ကုခမဳမဒဂိုန်ဒ္ဂေတ်ပြဝးဂှ် ပွမဗတမ်ပိုတ်သကုတ်ဂမၠိုၚ် မၞုံပိဂကူဝွံအိုတ်ရ ရဴဝွံ (သ္ဂးရ)။

၈၄။	ပ္ဍဲအခိၚ်ဂှ် ဂကောံခမဳမဂၠိုၚ်ဂၠၚ် ကောံဓရီုပဒတဴဒၟံၚ် ပ္ဍဲဍုၚ်သာရဝှ်ရ၊ ခမဳမဒဂိုန်ဒ္ဂေတ်ပြဝးဂမၠိုၚ် ဟွံသၟဟ်ရထ သွက်ဂွံသအးဇ္ၚးပြဝးအိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သွက်ဂွံဖျေံထောံပြဝးရ။

ယွံခမဳတအ် ရဴဝွံ ဒးဖျေံကၠေံရ။

ခမဳမဒဂိုန်ဒ္ဂေတ်ပြဝးဂှ် ပြာပ်အာဇရေၚ် ခမဳမွဲဇကုတုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ်တုဲမ္ဂး ဂဇအ်ဒၟံၚ်ဗွဲလံက်ဂဇုန်တုဲ သီုမပၚ်ပတိုန်ခၠအ်သၟိပ်တဲဂှ်―

“ဖျေံထောံ ပြဝးရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဖျေံထောံပြဝးရ။ “ဖျေံထောံဝတ်ရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဖျေံထောံဝတ်ရ။

၈၅။	ပ္ဍဲအခိၚ်ဂှ် နူဍုၚ်သာရဝှ် ခမဳဂမၠိုၚ် စ္ဍးအာဌာန်ဂှ်ဂှ်အိုတ်ရ၊ ခမဳမဒဂိုန်ဒ္ဂေတ်ပြဝးဂမၠိုၚ် သၟဟ်ရထ သွက်ဂွံသအးဇ္ၚးပြဝးအိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲ အိုတ်ရ။

ယွံခမဳတအ် ကဵုအခေါၚ် သွက်ဂွံဒဂိုန်ဂိုၚ်ကေတ်ပြဝးရ။

ယွံခမဳတအ် ရဴဝွံ ဒးဒဂိုန်ဂိုၚ်ကေတ်ရ၊ ခမဳမဒဂိုန်ဒ္ဂေတ်ပြဝးဂှ် ပြာပ်အာဇရေၚ် ခမဳမွဲဇကုတုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ်တုဲမ္ဂး ဂဇအ်ဒၟံၚ်ဗွဲလံက်ဂဇုန်တုဲ သီုမပၚ်ပတိုန် ခၠအ်သၟိပ်တဲဂှ်―

“ဒဂိုန်ဂိုၚ်ကေတ် ပြဝးရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဒဂိုန်ဂိုၚ်ကေတ်ပြဝးရ။ “ဒဂိုန်ဂိုၚ်ကေတ်ဝတ်ရ” ရဴဝွံ ဒးသ္ဂးရဴ၊ (သ္ဂးရဴဝွံမ္ဂး) ဒှ်ဒဂိုန်ဂိုၚ်ကေတ်ဝတ်ရ။

✤ဒ္ဂေတ်ဝတ်ခမဳမဒဂိုန်ဒ္ဂေတ်ပြဝးတုဲရ။✤

၂.၂။ ဒ္ဂေတ်ဝတ် ခမဳထေက်ကဵုတံၚ်ဓဇက်တမ်ဂမၠိုၚ်
၈၆။	ပ္ဍဲအခိၚ်ဂှ် ခမဳမထေက်ကဵုတံၚ်ဓဇက်တမ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိတ် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေတ်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ။

ခမဳပၟိက်အောန်ဂမၠိုၚ်ဂှ် “ခမဳမထေက်ကဵုတံၚ်ဓဇက်တမ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲ―

“ယွံခမဳတအ် ခမဳမထေက်ကဵုတံၚ်ဓဇက်တမ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။
ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုန်ဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် ခမဳမထေက်ကဵုတံၚ်ဓဇက်တမ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ် အိုတ်ရော?။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် ဟဂပ်ဝ်သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ်ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်ရ၊ ကုခမဳ မသာယျေန်ဂှ် ဒးအာပတ်ဒက္ကဋ်ရ။

ယွံခမဳတအ် ကုခမဳမထေက်ကဵုတံၚ်ဓဇက်တမ်ဂမၠိုၚ် ရၚ်သကအ် အတိုၚ်လၟေၚ်ညးဇၞော်ကဵုအခေါၚ် ပွမသာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စးဂမၠိုၚ်ရ။

ယွံခမဳတအ် ကုခမဳမထေက်ကဵုတံၚ်ဓဇက်တမ်ဂမၠိုၚ် အတိုၚ်လၟေၚ်ညးဇၞော် ပွမသ္ပဥပေါသ်ကီု ပွမသ္ပပဝါရဏာကီု ပွမဒုၚ်ဂိုၚ်ကေတ်သ္ၚာသၞုက်ဗြဲကီု ပွမသၠးဝတ်ပိဏ္ဍပါတ်ကီု ဘတ် (မပတမ်သံဃဘတ်ကီု) ကဵုအခေါၚ် မသုန်ပြကာဝွံရ။

ယွံခမဳတအ် ဒှ်သာ်ဂှ်မ္ဂး ပညပ်တဴ ဒ္ဂေတ်ဝတ်ကုခမဳ မထေက်ကဵုတံၚ်ဓဇက်တမ်ဂမၠိုၚ်ရ၊ အတိုၚ်ဒ္ဂေတ်ဝတ်ဂှ် ခမဳမထေက်ကဵုတံၚ်ဓဇက်တမ်ဂမၠိုၚ် ဒးဒ္ဂေတ်ရ။

၈၇။	ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်။

(သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုန်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ်အာပတ်သၚ် ထေက်ကဵုတံၚ်ဓဇက်တမ်ရ၊ အာပတ်သအာၚ် တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဓရိုဟ်ကမ်ရ၊ ဟွံထေက်ကဵုဟီုဓရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ်ခမဳပကတတ်ရ၊ ဟွံထေက်ကဵုတန်ဒေါံ ပဝါရဏာရ၊ ဟဂပ်ဝ်သ္ပ ပွမဒၠေံဗတောန်ရ၊ ဟွံထေက်ကဵုဂိုၚ်ကေတ် အရာဇၞော်သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵု စောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် ဟွံထေက်ကဵုအာနူဂတ ခမဳပကတတ်ရ၊ ဟွံထေက်ကဵုဂဇအ် နူဂတရ။ သၞာယုတ်ပရေအ်အိုတ် သၞာသတိက်ယုက်ပရေအ်အိုတ် ဘာယုတ်ပရေအ်အိုတ် သၚ်ဂှ် ဒးကဵုကုခမဳမထေက်ကဵုတံၚ်ဓဇက်တမ်ရ၊ ခမဳဂှ်လေဝ် ဒးသ္ဍိုက်မၠိုက်သၞာ သၞာသတိတ် ဘာဂှ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် သ္ပအာဂတ ခမဳပကတတ်တုဲကီု သ္ပဗွက်ကြဴတုဲကီု ဟွံထေက်ကဵုပြာပ်အာ သ္ၚိဒကာဂမၠိုၚ်ရ။ ဟွံထေက်ကဵုဒဂိုန်ဒ္ဂေတ် ဓုတၚ်အရညိကရ။ ဟွံထေက်ကဵုဒဂိုန်ဒ္ဂေတ် ဓုတၚ်ပိဏ္ဍပါတ်ရ။ “လ္ပကဵုတီကေတ် အဲအိုတ်ညိ” ရဴဝွံ (ပၠုပ်စိုတ်တုဲ) ဟိုတ်နူဟိုတ်မတွံဂး ထေက်ကဵုတံၚ်ဓဇက်တမ်ဂှ် ဟွံထေက်ကဵု ကဵုရၚ်တၠုၚ်ပလံၚ် ပိဏ္ဍပါတ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာဟွံမွဲကဵုခမဳရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူမပတမ်ဇြပ်တာန်ဆံၚ်မၞုံကဵုခမဳ ။ ပ ။ ဟွံထေက်ကဵုအာ ဘာမဟွံမွဲကဵုခမဳရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မဟွံမွဲကဵုခမဳရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ။ ပ ။ ဟွံထေက်ကဵုအာဘာမဟွံမွဲကဵုခမဳရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာမၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူမပတမ်ဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တန်ဆံၚ်ကီု မၞုံကဵုနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် ။ ပ ။ ဟွံထေက် ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာမၞုံကဵုခမဳ ဒးအာဘာမၞုံကဵုခမဳရ ။ ပ ။ ဒးအာ မပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူမပတမ်ဇြပ်တာန်ဆံၚ် မၞုံကဵုခမဳဒးအာဘာ မၞုံကဵုခမဳရ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ဒးအာဘာမၞုံကဵုခမဳ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ဒးနိမန် ခမဳပကတတ် သွက်ဂွံက္ညကၠုၚ်ဒၞာဲဂှ်ရ၊ ဟွံထေက်ကဵုဂဇအ်မွဲစွံ ကေုာံ ခမဳပကတတ် ပ္ဍဲမွဲသၞာဓဝ်ရ၊ ခမဳပကတတ် ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် ခမဳမထေက်ကဵုတံၚ်ဓဇက်တမ်ဂှ် မွဲဟာန်ကေုာံမဒဂိုန်ဒ္ဂေတ်ပြဝး ။ ပ ။ မွဲဟာန်ကေုာံခမဳဇၞော် မထေက်ကဵုတံၚ်ဓဇက်တမ် ။ ပ ။ မွဲဟာန်ကေုာံခမဳ မထေက်ကဵုဒ္ဂေတ်မာနတ် ။ ပ ။ မွဲဟာန်ကေုာံခမဳ ဃောဒ္ဂေတ်မာနတ် ။ ပ ။ ဟွံထေက်ကဵုပဒတဴမွဲစွံ ကေုာံခမဳမထေက်ကဵု ကော်ပၠုပ်အဗ္ဘာန် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုဂဇအ် ပ္ဍဲမွဲသၞာဓဝ်ရ၊ ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် သၚ်မဒှ်မရနုက်ကဵုပန်ဇကုမ္ဂး ခမဳမထေက်ကဵုတံၚ်ဓဇက်တမ် ‘ခမဳမထေက်ကဵုတံၚ်ဓဇံက်တမ်ပါမှ ပေၚ်ပန်ဇကု’ ဂှ် ယဝ်ကဵုပြဝးမ္ဂး၊ တံၚ်ဓဇက်တမ်မ္ဂး၊ ကဵုမာနတ်မ္ဂး သၚ်မဒှ်မရနုက်ကဵုၜါစှော်ဇကုမ္ဂး ခမဳမထေက်ကဵုတံၚ်ဓဇက်တမ် ‘ခမဳခထေက်ကဵုတံၚ်ဓဇက်တမ်ပါမှ ပေၚ်ၜါစှော်ဇကု’ ဂှ် ကော်ပၠုပ်အဗ္ဘာန်မ္ဂး၊ ဟွံဒှ်ကမ်ရ၊ သ္ပလေဝ် ဟွံထေက်ကဵုသ္ပရ။ ဣဝွံတုန်ဒ္ဂေတ်ဝတ်ရောၚ် ရဴဝွံ (သ္ဂးရ)။

✤ဒ္ဂေတ်ဝတ်ခမဳမထေက်ကဵုတံၚ်ဓဇက်တမ်တုဲရ။✤

၂.၃။ ဒ္ဂေတ်ဝတ် ခမဳမထေက်ကဵု ဒ္ဂေတ်မာနတ်ဂမၠိုၚ်
၈၈။	ပ္ဍဲအခိၚ်ဂှ် ခမဳမထေက်ကဵုဒ္ဂေတ်မာနတ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိတ် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေတ်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ။

ခမဳပၟိက်အောန်ဂမၠိုၚ်ဂှ် “ခမဳမထေက်ကဵုဒ္ဂေတ်မာနတ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။

“ယွံခမဳတအ် ခမဳမထေက်ကဵုဒ္ဂေတ်မာနတ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုန်ဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် ခမဳမထေက်ကဵုဒ္ဂေတ်မာနတ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ် အိုတ်ရော?။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် ဟဂပ်ဝ်သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ်ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်ရ၊ ကုခမဳ မသာယျေန်ဂှ် ဒးအာပတ်ဒက္ကဋ်ရ။

ယွံခမဳတအ် ကုခမဳမထေက်ကဵုဒ္ဂေတ်မာနတ်ဂမၠိုၚ် ရၚ်သကအ် အတိုၚ်လၟေၚ်ညးဇၞော်ကဵုအခေါၚ် ပွမသာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စးဂမၠိုၚ်ရ။

ယွံခမဳတအ် ကုခမဳမထေက်ကဵုဒ္ဂေတ်မာနတ်ဂမၠိုၚ် အတိုၚ်လၟေၚ်ညးဇၞော် ပွမသ္ပဥပေါသ်ကီု ပွမသ္ပပဝါရဏာကီု ပွမဒုၚ်ဂိုၚ်ကေတ်သ္ၚာသၞုက်ဗြဲကီု ပွမသၠးဝတ်ပိဏ္ဍပါတ်ကီု ဘတ် (မပတမ်သံဃဘတ်ကီု) ကဵုအခေါၚ် မသုန်ပြကာဝွံရ။

ယွံခမဳတအ် ဒှ်သာ်ဂှ်မ္ဂး ပညပ်တဴ ဒ္ဂေတ်ဝတ်ကုခမဳ မထေက်ကဵုဒ္ဂေတ်မာနတ်ဂမၠိုၚ်ရ၊ အတိုၚ်ဒ္ဂေတ်ဝတ်ဂှ် ခမဳမထေက်ကဵုဒ္ဂေတ်မာနတ်ဂမၠိုၚ် ဒးဒ္ဂေတ်ရ။

၈၉။	ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်။

(သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ။ ပ ။ (အတိုၚ်ဒ္ဂေတ်ဝတ်ခမဳ မထေက်ကဵု တံၚ်ဓဇက်တမ်ဂမၠိုၚ် ဒးတြးရ။) ဟွံထေက်ကဵုနှဴရဴ ကေုာံခမဳပကတတ်ဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် ဟွံထေက်ကဵုအာနူဂတ ခမဳပကတတ်ရ၊ ဟွံထေက်ကဵုဂဇအ် နူဂတရ။ သၞာယုတ်ပရေအ်အိုတ် သၞာသတိက်ယုက်ပရေအ်အိုတ် ဘာယုတ်ပရေအ်အိုတ် သၚ်ဂှ် ဒးကဵုကုခမဳမထေက်ကဵုဒ္ဂေတ်မာနတ်ရ၊ ခမဳဂှ်လေဝ် ဒးသ္ဍိုက်မၠိုက်သၞာ သၞာသတိတ် ဘာဂှ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် သ္ပအာဂတ ခမဳပကတတ်တုဲကီု သ္ပဗွက်ကြဴတုဲကီု ဟွံထေက်ကဵုပြာပ်အာ သ္ၚိဒကာဂမၠိုၚ်ရ။ ဟွံထေက်ကဵုဒဂိုန်ဒ္ဂေတ် ဓုတၚ်အရညိကရ။ ဟွံထေက်ကဵုဒဂိုန်ဒ္ဂေတ် ဓုတၚ်ပိဏ္ဍပါတ်ရ။ “လ္ပကဵုတီကေတ် အဲအိုတ်ညိ” ရဴဝွံ (ပၠုပ်စိုတ်တုဲ) ဟိုတ်နူဟိုတ်မတွံဂး ပွမထေက်ကဵုဒ္ဂေတ်မာနတ်ဂှ် ဟွံထေက်ကဵု ကဵုရၚ်တၠုၚ်ပလံၚ် ပိဏ္ဍပါတ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာဟွံမွဲကဵုခမဳရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူမပတမ်ဇြပ်တာန်ဆံၚ်မၞုံကဵုခမဳ ။ ပ ။ ဟွံထေက်ကဵုအာ ဘာမဟွံမွဲကဵုခမဳရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မဟွံမွဲကဵုခမဳရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ။ ပ ။ ဟွံထေက်ကဵုအာဘာမဟွံမွဲကဵုခမဳရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာမၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူမပတမ်ဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တန်ဆံၚ်ကီု မၞုံကဵုနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် ။ ပ ။ ဟွံထေက် ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။

သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာမၞုံကဵုခမဳ ဒးအာဘာမၞုံကဵုခမဳရ ။ ပ ။ ဒးအာ မပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူမပတမ်ဇြပ်တာန်ဆံၚ် မၞုံကဵုခမဳဒးအာဘာ မၞုံကဵုခမဳရ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ဒးအာဘာမၞုံကဵုခမဳ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ဒးနိမန် ခမဳပကတတ် သွက်ဂွံက္ညကၠုၚ်ဒၞာဲဂှ်ရ၊ ဟွံထေက်ကဵုဂဇအ်မွဲစွံ ကေုာံ ခမဳပကတတ် ပ္ဍဲမွဲသၞာဓဝ်ရ၊ ခမဳပကတတ် ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် ခမဳမထေက်ကဵုဒ္ဂေတ်မာနတ်ဂှ် မွဲဟာန်ကေုာံမဒဂိုန်ဒ္ဂေတ်ပြဝး ။ ပ ။ မွဲဟာန်ကေုာံခမဳဇၞော် မထေက်ကဵုတံၚ်ဓဇက်တမ် ။ ပ ။ မွဲဟာန်ကေုာံခမဳဇၞော် မထေက်ကဵုဒ္ဂေတ်မာနတ် ။ ပ ။ မွဲဟာန်ကေုာံခမဳ ဃောဒ္ဂေတ်မာနတ် ။ ပ ။ ဟွံထေက်ကဵုပဒတဴမွဲစွံ ကေုာံခမဳမထေက်ကဵု ကော်ပၠုပ်အဗ္ဘာန် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုဂဇအ် ပ္ဍဲမွဲသၞာဓဝ်ရ၊ ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် သၚ်မဒှ်မရနုက်ကဵုပန်ဇကုမ္ဂး ခမဳမထေက်ကဵုဒ္ဂေတ်မာနတ်ဂှ် ‘ခမဳမထေက်ကဵုဒ္ဂေတ်မာနတ်ပါမှ ပေၚ်ပန်ဇကု’ ဂှ် ယဝ်ကဵုပြဝးမ္ဂး၊ တံၚ်ဓဇက်တမ်မ္ဂး၊ ကဵုမာနတ်မ္ဂး သၚ်မဒှ်မရနုက်ကဵုၜါစှော်ဇကုမ္ဂး ခမဳမထေက်ကဵုဒ္ဂေတ်မာနတ် ‘ခမဳခထေက်ကဵုဒ္ဂေတ်မာနပါမှ ပေၚ်ၜါစှော်ဇကု’ ဂှ် ကော်ပၠုပ်အဗ္ဘာန်မ္ဂး၊ ဟွံဒှ်ကမ်ရ၊ သ္ပလေဝ် ဟွံထေက်ကဵုသ္ပရ။ ဣဝွံတုန်ဒ္ဂေတ်ဝတ်ရောၚ် ရဴဝွံ (သ္ဂးရ)။

✤ဒ္ဂေတ်ဝတ်ခမဳမထေက်ကဵုဒ္ဂေတ်မာနတ်တုဲရ။✤

၂.၄။ ဒ္ဂေတ်ဝတ် ခမဳဃောဒ္ဂေတ်မာနတ်
၉၀။	ပ္ဍဲအခိၚ်ဂှ် ခမဳဃောဒ္ဂေတ်မာနတ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိတ် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေတ်ပေါတ်ဇိုၚ် ပွမဟောဝ်ဂိုၚ်ကေတ် ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ။

ခမဳပၟိက်အောန်ဂမၠိုၚ်ဂှ် “ခမဳဃောဒ္ဂေတ်မာနတ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲ―

“ယွံခမဳတအ် ခမဳဃောဒ္ဂေတ်မာနတ်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုန်ဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် ခမဳဃောဒ္ဂေတ်မာနတ်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ် အိုတ်ရော?။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် ဟဂပ်ဝ်သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိပ်တဲ ပွမသ္ပရှေ်သှေ်ရဴဂဴ ပွမလးကဵုသၞာ ပွမလးကဵုသၞာသတိက် ပွမစွံပတန်ဍာ်ကြဴဇိုၚ် ပွမစွံပတန်ဂတဵုကြာတ်ဇိုၚ် ကေုာံကဝေက်ပေါတ်ဇိုၚ် ပွမဟောဝ်ဂိုၚ်ကေတ်ဗဗေၚ်သ္ၚာ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်ရ၊ ကုခမဳ မသာယျေန်ဂှ် ဒးအာပတ်ဒုက္ကဋ်ရ။

ယွံခမဳတအ် ကုခမဳဃောဒ္ဂေတ်မာနတ်ဂမၠိုၚ် ရၚ်သကအ် အတိုၚ်လၟေၚ်ညးဇၞော်ကဵုအခေါၚ် ပွမသာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စးဂမၠိုၚ်ရ။

ယွံခမဳတအ် ကုခမဳဃောဒ္ဂေတ်မာနတ်ဂမၠိုၚ် အတိုၚ်လၟေၚ်ညးဇၞော် ပွမသ္ပဥပေါသ်ကီု ပွမသ္ပပဝါရဏာကီု ပွမဒုၚ်ဂိုၚ်ကေတ်သ္ၚာသၞုက်ဗြဲကီု ပွမသၠးဝတ်ပိဏ္ဍပါတ်ကီု ဘတ် (မပတမ်သံဃဘတ်ကီု) ကဵုအခေါၚ် မသုန်ပြကာဝွံရ။

ယွံခမဳတအ် ဒှ်သာ်ဂှ်မ္ဂး ပညပ်တဴ ဒ္ဂေတ်ဝတ်ကုခမဳဃောဒ္ဂေတ်မာနတ်ဂမၠိုၚ်ရ၊ အတိုၚ်ဒ္ဂေတ်ဝတ်ဂှ် ခမဳဃောဒ္ဂေတ်မာနတ်ဂမၠိုၚ် ဒးဒ္ဂေတ်ရ။

၉၁။	ယွံခမဳတအ် ခမဳဃောဒ္ဂေတ်မာနတ်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောၚ်။

(သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျၚ်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုန်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုၚ်ရ၊ ၜိုန်ဂွံဒုၚ်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုၚ်ရ၊ ဟွံထေက်ကဵုအာစိုပ်အာပတ်သၚ် ထေက်ကဵုတံၚ်ဓဇက်တမ်ရ၊ အာပတ်သအာၚ် တၠုၚ်လအာတုပ်ကဵုဂှ်ကီု အာပတ်ယုတ်မာ ကြံၚ်မ္ၚိုဟ်လောန်လတူဂှ်ကီု ဟွံထေက်ကဵုအာစိုပ်ရ၊ ဟွံထေက်ကဵုဟီုဓရိုဟ်ကမ်ရ၊ ဟွံထေက်ကဵုဟီုဓရိုဟ် ခမဳသ္ပကမ်ဂမၠိုၚ်ရ၊ ဟွံထေက်ကဵုတန်ဒေါံဥပေါသ်ခမဳပကတတ်ရ၊ ဟွံထေက်ကဵုတန်ဒေါံ ပဝါရဏာရ၊ ဟဂပ်ဝ်သ္ပ ပွမဒၠေံဗတောန်ရ၊ ဟွံထေက်ကဵုဂိုၚ်ကေတ် အရာဇၞော်သကိုပ်သကရ၊ ဟွံထေက်ကဵုအာတ်အခေါၚ်ရ၊ ဟွံထေက်ကဵု စောဒနာရ၊ ဟွံထေက်ကဵု ကဵုဗှ်ဗၞုဟ်ရ၊ ဟွံထေက်ကဵုစိုန်သကီုနှဴရဴ ကေုာံခမဳပကတတ်ဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် ဟွံထေက်ကဵုအာနူဂတ ခမဳပကတတ်ရ၊ ဟွံထေက်ကဵုဂဇအ် နူဂတရ။ သၞာယုတ်ပရေအ်အိုတ် သၞာသတိက်ယုက်ပရေအ်အိုတ် ဘာယုတ်ပရေအ်အိုတ် သၚ်ဂှ် ဒးကဵုကုခမဳဃောဒ္ဂေတ်မာနတ်ရ၊ ခမဳဂှ်လေဝ် ဒးသ္ဍိုက်မၠိုက်သၞာ သၞာသတိတ် ဘာဂှ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် သ္ပအာဂတ ခမဳပကတတ်တုဲကီု သ္ပဗွက်ကြဴတုဲကီု ဟွံထေက်ကဵုပြာပ်အာ သ္ၚိဒကာဂမၠိုၚ်ရ။ ဟွံထေက်ကဵုဒဂိုန်ဒ္ဂေတ် ဓုတၚ်အရညိကရ။ ဟွံထေက်ကဵုဒဂိုန်ဒ္ဂေတ် ဓုတၚ်ပိဏ္ဍပါတ်ရ။ “လ္ပကဵုတီကေတ် အဲအိုတ်ညိ” ရဴဝွံ (ပၠုပ်စိုတ်တုဲ) ဟိုတ်နူဟိုတ်မတွံဂး ပွဃောဒ္ဂေတ်မာနတ်ဂှ် ဟွံထေက်ကဵု ကဵုရၚ်တၠုၚ်ပလံၚ် ပိဏ္ဍပါတ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် ဒှ် (ညးကွာ်တရဴ) ကၟုဲအာဂန္တုတုဲလေဝ် ဒးဟီုလၟိၚ်ရ၊ (ဒှ်အာဝါသိကတုဲလေဝ်) ဒးဟီုလၟိုၚ် ကုခမဳအာဂန္တုကရ၊ ပ္ဍဲတ္ၚဲဥပေါဟ် ဒးဟီုလၟိၚ်ရ၊ ပ္ဍဲတ္ၚဲ ပဝါရဏာ ဒးဟီုလၟိၚ်ရ၊ ရိုဟ်ရိုဟ်တ္ၚဲ (ဇၟာပ်တ္ၚဲ) ဒးဟီုလၟိၚ်ရ၊ ဒှ်ညးဂိယဲမ္ဂး နကလုတ်လေဝ် ဒးဟီုလၟိၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာဘာဟွံမွဲကဵုခမဳရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳဃောဒ္ဂေတ်မာနတ်ဂှ် နူမပတမ်ဇြပ်တာန်ဆံၚ်မၞုံကဵုခမဳ ။ ပ ။ ဟွံထေက်ကဵုအာ ဘာမဟွံမွဲကဵုခမဳရ။
။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မဟွံမွဲကဵုခမဳရ။သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ။ ပ ။ ဟွံထေက်ကဵုအာဘာမဟွံမွဲကဵုခမဳရ။
။ ပ ။ ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မဟွံမွဲကဵုခမဳရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာမၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။
။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် နူမပတမ်ဂှ် နူမပတမ်ဇြပ်တာန်ဆံၚ် မၞုံကဵုခမဳပကတတ် ။ ပ ။ ဟွံထေက်ကဵုအာဘာ မၞုံကဵုနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တန်ဆံၚ်ကီု မၞုံကဵုနာနာသံဝါသကဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳပကတတ် ။ ပ ။ ဟွံထေက် ကဵုအာဘာ မၞုံကဵုခမဳနာနာသံဝါသကဂမၠိုၚ်ရ။

။ ပ ။ ဟွံထေက်ကဵုအာ မပတမ်ဇြပ်တာန်ဆံၚ် မၞုံကဵုခမဳနာနာသံဝါသကဂမၠိုၚ်ရ။ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳနာနာသံဝါသကဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာမၞုံကဵုခမဳ ဒးအာဘာမၞုံကဵုခမဳရ ။ ပ ။ ဒးအာ မပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။
ယွံခမဳတအ် ခမဳဃောဒ္ဂေတ်မာနတ်ဂှ် နူမပတမ်ဇြပ်တာန်ဆံၚ် မၞုံကဵုခမဳဒးအာဘာ မၞုံကဵုခမဳရ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် နူဘာကီု နူမပတမ်ဇြပ်တာန်ဆံၚ်ကီု မၞုံကဵုခမဳ ဒးအာဘာမၞုံကဵုခမဳ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲဝွံဟေၚ် အာစိုပ်မာန်ရ” မ္ဂး ဒးအာဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ဒးနိမန် ခမဳပကတတ် သွက်ဂွံက္ညကၠုၚ်ဒၞာဲဂှ်ရ၊ ဟွံထေက်ကဵုဂဇအ်မွဲစွံ ကေုာံ ခမဳပကတတ် ပ္ဍဲမွဲသၞာဓဝ်ရ၊ ခမဳပကတတ် ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် ခမဳဃောဒ္ဂေတ်မာနတ်ဂှ် မွဲဟာန်ကေုာံမဒဂိုန်ဒ္ဂေတ်ပြဝး ။ ပ ။ မွဲဟာန်ကေုာံ မထေက်ကဵုတံၚ်ဓဇက်တမ် ။ ပ ။ မွဲဟာန်ကေုာံခမဳ မထေက်ကဵုဒ္ဂေတ်မာနတ် ။ ပ ။ မွဲဟာန်ကေုာံခမဳဇၞော် ဃောဒ္ဂေတ်မာနတ် ။ ပ ။ ဟွံထေက်ကဵုပဒတဴမွဲစွံ ကေုာံခမဳမထေက်ကဵု ကော်ပၠုပ်အဗ္ဘာန် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုဂဇအ် ပ္ဍဲမွဲသၞာဓဝ်ရ၊ ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် သၚ်မဒှ်မရနုက်ကဵုပန်ဇကုမ္ဂး ခမဳဃောဒ္ဂေတ်မာနတ်ဂှ် ‘ခမဳဃောဒ္ဂေတ်မာနတ်ပါမှ ပေၚ်ပန်ဇကု’ ဂှ် ယဝ်ကဵုပြဝးမ္ဂး၊ တံၚ်ဓဇက်တမ်မ္ဂး၊ ကဵုမာနတ်မ္ဂး သၚ်မဒှ်မရနုက်ကဵုၜါစှော်ဇကုမ္ဂး ခမဳဃောဒ္ဂေတ်မာနတ် ‘ခမဳဃောဒ္ဂေတ်မာနပါမှ ပေၚ်ၜါစှော်ဇကု’ ဂှ် ကော်ပၠုပ်အဗ္ဘာန်မ္ဂး၊ ဟွံဒှ်ကမ်ရ၊ သ္ပလေဝ် ဟွံထေက်ကဵုသ္ပရ။ ဣဝွံတုန်ဒ္ဂေတ်ဝတ်ရောၚ် ရဴဝွံ (သ္ဂးရ)။

၉၂။	ပ္ဍဲအခိၚ်ဂှ် တဳလပိုဉ်ဥပါလိ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚေဝ်သ္ပဝတ်တုဲ သီုမဂဇအ်ဒၟံၚ်ပ္ဍဲဒၞာဲမွဲဂှ်―

“ယွံတဳလမၞုံပိုဉ် ကုခမဳဃောဒ္ဂေတ်မာနတ်ဂှ် ပွမဗတမ်ပိုတ်သကုတ်ဂမၠိုၚ် မၞုံဗၞတ်မုစိအိုတ်ရော?” ရဴဝွံ ဂရၚ်ပတီရ။
ယွံဥပါလိ ကုခမဳဃောဒ္ဂေတ်မာနတ်ဂှ် ပွမဗတမ်ပိုတ်သကုတ်ဂမၠိုၚ် မၞုံပန်ဂကူအိုတ်ရ၊ ပွမပဒတဴ ကေုာံခမဳပကတတ်မွဲစွံကီု စာ်စ္ဍဲးကေုာံခမဳပကတတ်တုဲ ပွမပဒတဴကီု ပွမဟွံဟီုလၟိၚ်ဂရၚ်ပတီ မာနတ်ကီု ပွမဒ္ဂေတ်နမဟီုလၟိၚ်မာနတ် ပ္ဍဲဂိုဏ်မယုတ်ဒေက် ‘သၚ်ဟွံပေၚ်’ ကီု၊ ယွံဥပါလိ ကုခမဳဃောဒ္ဂေတ်မာနတ်ဂှ် ပွမဗတမ်ပိုတ်သကုတ်ဂမၠိုၚ် မၞုံပန်ဂကူအိုတ်ရ ရဴဝွံ (သ္ဂးရ)။

၉၃။	ပ္ဍဲအခိၚ်ဂှ် ခမဳသၚ်မဂၠိုၚ်ဂၠၚ် ကောံဓရီုပဒတဴဒၟံၚ် ပ္ဍဲဍုၚ်သာရဝှ်ရ၊ ခမဳဃောဒ္ဂေတ်မာနတ်ဂမၠိုၚ် ဟွံသၟဟ်ရထ သွက်ဂွံသအးဇ္ၚး မာနတ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သွက်ဂွံဖျေံထောံမာနတ်ရ။

ယွံခမဳတအ် ရဴဝွံ ဒးဖျေံကၠေံရ။ ခမဳဃောဒ္ဂေတ်မာနတ်ဂှ် ပြာပ်အာဇရေၚ် ခမဳမွဲဇကုတုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ်တုဲမ္ဂး ဂဇအ်ဒၟံၚ်ဗွဲလံက်ဂဇုန်တုဲ သီုမပၚ်ပတိုန် ခၠအ်သၟပ်တဲဂှ်―

“ဖျေံထောံ မာနတ်ရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဖျေံထောံ မာနတ်ရ။ “ဖျေံထောံဝတ်ရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဖျေံထောံဝတ်ရ။

၉၄။	ပ္ဍဲအခိၚ်ဂှ် နူဍုၚ်သာရဝှ် ခမဳဂမၠိုၚ် စ္ဍးအာဌာန်ဂှ်ဂှ်အိုတ်ရ၊ ခမဳဃောဒ္ဂေတ်မာနတ်ဂမၠိုၚ် သၟဟ်ရထ သွက်ဂွံသအးဇ္ၚးမာနတ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သွက်ဂွံဒဂိုန်ဂိုၚ်ကေတ် မာနတ်ရ။

ယွံခမဳတအ် ရဴဝွံ ဒးဒဂိုန်ဂိုၚ်ကေတ်ရ၊ ခမဳဃောဒ္ဂေတ်မာနတ်ဂှ် ပြာပ်အာဇရေၚ် ခမဳမွဲဇကုတုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ်တုဲမ္ဂး ဂဇအ်ဒၟံၚ်ဗွဲလံက်ဂဇုန်တုဲ သီုမပၚ်ပတိုန် ခၠအ်သၟိတ်တဲဂှ်―

“ဒဂိုန်ဂိုၚ်ကေတ် မာနတ်ရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဒဂိုန်ဂိုၚ်ကေတ်မာနတ်ရ။ “ဒဂိုန်ဂိုၚ်ကေတ် ဝတ်ရ” ရဴဝွံ ဒးသ္ဂးရ၊ (သ္ဂးရဴဝွံမ္ဂး) ဒှ်ဒဂိုန်ဂိုၚ်ကေတ်ဝတ်ရ။

✤ဒ္ဂေတ်ဝတ်ခမဳဃောဒ္ဂေတ်မာနတ်ဂမၠိုၚ်တုဲရ✤

၂.၅။ ဒ္ဂေတ်ဝတ် ခမဳထေက်ကဵုကော်ပၠုပ်အဗ္ဘာန်
၉၅။	ပ္ဍဲအခိၚ်ဂှ် ခမဳမထေက်ကဵုကော်ပၠုပ်အဗ္ဘာန်ဂမၠိုၚ် သာယျေန်တဴ ပွမလ္ၚောဝ်ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ။ ခမဳပၟိက်အောန်ဂမၠိုၚ်ဂှ်―

“ခမဳထေက်ကဵုကော်ပၠုပ်အဗ္ဘာန်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။
ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲ―

“ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂမၠိုၚ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။
ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုန်ဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက်ရ ။ ပ ။ ယွံခမဳတအ် ခမဳထေက်ကဵုကော်ပၠုပ်အဗ္ဘာန်ဂမၠိုၚ် မုဟိုတ် သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ် အိုတ်ရော?။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ခမဳထေက်ကဵုကော်ပၠုပ်အဗ္ဘာန်ဂှ် ဟဂပ်ဝ်သာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စး ဒဒက်တဴခမဳပကတတ်ဂမၠိုၚ်ရ၊ ကုခမဳ မသာယျေန်ဂှ် ဒးအာပတ်ဒက္ကဋ်ရ။

ယွံခမဳတအ် ကုခမဳထေက်ကဵုကော်ပၠုပ်အဗ္ဘာန်ဂှ် ရၚ်သကအ် အတိုၚ်လၟေၚ်ညးဇၞော်ကဵုအခေါၚ် ပွမသာယျေန်တဴ ပွမလ္ၚောဝ် ပွမဒစးဒုၚ်တၠုၚ်တရဴ ။ ပ ။ ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စးဂမၠိုၚ်ရ။

ယွံခမဳတအ် ကုခမဳထေက်ကဵုကော်ပၠုပ်အဗ္ဘာန်ဂှ် အတိုၚ်လၟေၚ်ညးဇၞော် ပွမသ္ပဥပေါသ်ကီု ပွမသ္ပပဝါရဏာကီု ပွမဒုၚ်ဂိုၚ်ကေတ်သ္ၚာသၞုက်ဗြဲကီု ပွမသၠးဝတ်ပိဏ္ဍပါတ်ကီု ဘတ် (မပတမ်သံဃဘတ်ကီု) ကဵုအခေါၚ် မသုန်ပြကာဝွံရ။

ယွံခမဳတအ် ဒှ်သာ်ဂှ်မ္ဂး ပညပ်တဴ ဒ္ဂေတ်ဝတ်ကု ခမဳထေက်ကဵုကော်ပၠုပ်အဗ္ဘာန်ဂှ်ရ၊ အတိုၚ်ဒ္ဂေတ်ဝတ်ဂှ် ခမဳထေက်ကဵုကော်ပၠုပ်အဗ္ဘာန်ဂမၠိုၚ် ဒးဒ္ဂေတ်ရ။

၉၆။	ယွံခမဳတအ် ခမဳထေက်ကဵုကော်ပၠုပ်အဗ္ဘာန်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ် မဒးဒ္ဂေတ်သ္ပဗွဲမဒးရးရောၚ်။

(သ္ပအ္စာဥပဇ္ၛာယ်တုဲ) ဟဂပ်ဝ်ပကဵု ပယျၚ်ရ ။ ပ ။ (ခမဳမထေက်ကဵုတံၚ်ဓဇက်တမ် ခမဳထေက်ကဵုဒ္ဂေတ်မာနတ် ခမဳထေက်ကဵုကော်ပၠုပ်အဗ္ဘန် ကုခမဳဂမၠိုၚ်ပိဂကူဝွံ နနယ်အာကာရအရာတုပ်သၟဟ် ဒးတြးရ။) ဟွံထေက်ကဵုစိုန်သကိုန်နှဴရဴ ကေုာံခမဳပကတတ်ဂမၠိုၚ်ရ။

ယွံခမဳတအ် ခမဳထေက်ကဵုကော်ပၠုပ်အဗ္ဘာန်ဂှ် ဟွံထေက်ကဵုအာနူဂတ ခမဳပကတတ်ရ၊ ဟွံထေက်ကဵုဂဇအ် နူဂတရ။ သၞာယုတ်ပရေအ်အိုတ် သၞာသတိက်ယုတ်ပရေအ်အိုတ် ဘာယုတ်ပရေအ်အိုတ် သၚ်ဂှ် ဒးကဵုခမဳမထေက်ကဵုကော်ပၠုပ်အဗ္ဘာန်ရ၊ ခမဳဂှ်လေဝ် ဒးသ္ဍိုက်မၠိုက် သၞာ သၞာသတိက် ဘာဂှ်ရ။

ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂှ် သ္ပအာဂတ ခမဳပကတတ်တုဲကီု သ္ပဗွက်ကြဴတုဲကီု ဟွံထေက်ကဵုပြာပ်အာ သ္ၚိဒကာဂမၠိုၚ်ရ။ ဟွံထေက်ကဵုဒဂိုန်ဒ္ဂေတ် ဓုတၚ်အရညိကရ။ ဟွံထေက်ကဵုဒဂိုန်ဒ္ဂေတ် ဓုတၚ်ပိဏ္ဍပါတ်ရ။ “လ္ပကဵုတီကေတ် အဲအိုတ်ညိ” ရဴဝွံ (ပၠုပ်စိုတ်တုဲ) ဟိုတ်နူဟိုတ်မတွံဂး ထေက်ကဵုကော်ပၠုပ်အဗ္ဘာန်ဂှ် ဟွံထေက်ကဵု ကဵုရၚ်တၠုၚ်ပလံၚ် ပိဏ္ဍပါတ်ရ။
ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံကဵုအန္တရာယ် ဟွံထေက်ကဵုအာဘာဟွံမွဲကဵုခမဳရ။

ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂှ် နူဘာမၞုံကဵုခမဳ သီုခမဳပကတတ်ဟွံပါ သီုဟွံမွဲကဵုအန္တရာယ် ဟွံထေက်ကဵုအာ မပတမ်ဇြပ်တာန်ဆံၚ်မဟွံမွဲကဵုခမဳရ ။ ပ ။
(ညံၚ်ရဴဂပ်ဝ်တြးတဴ ပ္ဍဲသၟဝ်တေံကီု တုပ်သၟဟ်သာ်ဂှ် ဂပ်ဝ်တြးအိုတ်ရ)။

ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂှ် နူဘာမၞုံကဵုခမဳ ။ ပ ။ ဒးအာရ။ နူမပတမ်ဇြပ်တာန်ဆံၚ် ။ ပ ။ ဒးအာရ။ နူဘာကီု နူမပတမ်ဇြပ်တာန်ဆံၚ်ကီု ။ ပ ။ ဒးအာရ။ ဒးအာ ဘာမၞုံကဵုခမဳရ ။ ပ ။ ဒးအာမပတမ်ဇြပ်တာန်ဆံၚ် မၞုံကဵုခမဳရ ။ ပ ။ တီကေတ်ရဴဝွံမ္ဂး “တ္ၚဲတွံဟေၚ် အာစိုပ်မာန်ရ” မ္ဂး ဒးအာ ဘာကီု မပတမ်ဇြပ်တာန်ဆံၚ်ကီု မၞုံကဵုခမဳသမာနသံဝါသကဂမၠိုၚ်ရ။
ယွံခမဳတအ် ခမဳမထေက်ကဵုကော်ပၠုပ်အဗ္ဘာန်ဂှ် ဟွံထေက်ကဵုပဒတဴမွဲစွံ ကေုာံခမဳပကတတ် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ညာတ်ခမဳပကတတ်မ္ဂး ဒးကတဵုနူဒၞာဲရ၊ ဒးနိမန် ခမဳပကတတ် သွက်ဂွံက္ညကၠုၚ်ဒၞာဲဂှ်ရ၊ ဟွံထေက်ကဵုဂဇအ်မွဲစွံ ကေုာံ ခမဳပကတတ် ပ္ဍဲမွဲသၞာဓဝ်ရ၊ ခမဳပကတတ် ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ခမဳပကတတ် ဂဇအ်ပ္ဍဲတိမ္ဂး ဟွံထေက်ကဵုကဵုဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲမွဲစၚ်္ကြမ်ဓဝ်ရ၊ ခမဳပကတတ် ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်မသၠုၚ်ရ၊ ခမဳပကတတ် ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် ခမဳမထေက်ကဵု ကော်ပၠုပ်အဗ္ဘာန်ဂှ် မွဲဟာန်ကေုာံ မဒဂိုန်ဒ္ဂေတ်ပြဝး ။ ပ ။ မွဲဟာန်ကေုာံမထေက်ကဵုတံၚ်ဓဇက်တမ် ။ ပ ။ မွဲဟာန်ကေုာံခမဳ မထေက်ကဵုဒ္ဂေတ်မာနတ် ။ ပ ။ ဟွံထေက်ကဵုပဒတဴမွဲစွံ ကေုာံခမဳဇၞော်မထေက် ကဵုကော်ပၠုပ်အဗ္ဘာန် ပ္ဍဲဘာမၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲမပတမ်ဇြပ်တာန်ဆံၚ် မၞုံကဵုကၟဳမွဲဓဝ်ရ၊ ဟွံထေက်ကဵုပဒတဴ ပ္ဍဲဘာကီု ပ္ဍဲမတမ်ဇြပ်တာန်ဆံၚ် မၞုံကဵုကၟဳမွဲဓဝ်ကီုရ၊ ဟွံထေက်ကဵုဂဇအ် ပ္ဍဲမွဲသၞာဓဝ်ရ၊ ဂဇအ်ပ္ဍဲသၞာမသဝ်မ္ဂး ဟွံထေက်ကဵုဂဇအ် ပ္ဍဲသၞာမသၠုၚ်ရ၊ ဂဇအ်ပ္ဍဲတိမ္ဂး ဟွံထေက်ကဵု ဂဇအ်ပ္ဍဲသၞာရ၊ ဟွံထေက်ကဵုကွာ်စၚ်္ကြမ် ပ္ဍဲမွဲစၚ်္ကြမ်ဓဝ်ရ၊ ကွာ်စၚ်္ကြမ် ပ္ဍဲစၚ်္ကြမ်မသဝ်မ္ဂး ဟွံထေက်ကဵုကွာ်စၚ်္ကြမ်မသၠုၚ်ရ၊ ကွာ်စၚ်္ကြမ် ပ္ဍဲတိမ္ဂး ဟွံထေက်ကဵုကွာ်စၚ်္ကြမ် ပ္ဍဲစၚ်္ကြမ်ရ။

ယွံခမဳတအ် သၚ်မဒှ်မရနုက်ကဵုပန်ဇကုမ္ဂး ခမဳထေက်ကဵုကော်ပၠုပ်အဗ္ဘာန်ဂှ် ယဝ်ကဵုပြဝးမ္ဂး၊ တံၚ်ဓဇက်တမ်မ္ဂး၊ ကဵုမာနတ်မ္ဂး၊ သၚ်မဒှ်မရနုက်ကဵုၜါစှော်ဇကုမ္ဂး ခမဳထေက်ကဵုကော်ပၠုပ်အဗ္ဘာန်ဂှ်   ကော်ပၠုပ်အဗ္ဘာန်မ္ဂး၊ ဟွံဒှ်ကမ်ရ၊ သ္ပလေဝ် ဟွံထေက်ကဵုသ္ပရ။ ဣဝွံတုန် ဒ္ဂေတ်ဝတ်ရောၚ် ရဴဝွံ (သ္ဂးရ)။

✤ဒ္ဂေတ်ဝတ်ခမဳထေက်ကဵုကော်ပၠုပ်အဗ္ဘာန် တုဲရ။✤

✵✵✵ပါရိဝါသိကက္ခန္ဓက ဒုတိယ တုဲရ။✵✵✵

ပ္ဍဲခန္ဓကဝွံ ဝတ္ထုဂမၠိုၚ် မၞုံမသုန်အိုတ်ရ။

❖ ပါရိဝါသိကက္ခန္ဓကဂှ် ဗွဲခမ္ဍန်
ခမဳမဒဂိုန်ဒ္ဂေတ်ပြဝးဂမၠိုၚ် သာယျေန်တဴ ပွမလ္ၚောဝ်ကီု ပွမဒစးဒုၚ်တၠုၚ်တရဴကီု ပွမပၚ်ခၠအ်သၟိပ်တဲကီု ပွမသ္ပရှေ်သှေ်ရဴဂဴကီု ပွမလးကဵုသၞာကီု ပွမလးကဵုသၞာသတိက်ကီု ဍာ်ကြဴဇိုၚ်ကီု ဂတဵုကြာတ်ဇိုၚ်ကီု ကဝေက်ပေါတ်ဇိုၚ်ကီု ပွမဟောဝ်ဂိုၚ်ကေတ်ဗဗေၚ်သ္ၚာကီု ပ္ဍဲအရာဟုံဍာ် ပွမတုဟ်ပေါတ်မိဟ် ပ္ဍဲစၞိန်စးကီု ဒဒက်တဴခမဳပကတတ်ဂမၠိုၚ်အိုတ်ရ၊ ခမဳမသၞေံသၞဴသဳလဂမၠိုၚ် ဂရိုဟ်လေဝ် ဟီုဂရိုဟ်အိုတ်ရ။

ပ္ဍဲအရာဒဂိုန်ဒ္ဂေတ်ပြဝးဂှ် ဒ္ဂေတ်ဝတ် မဂပ်ဝ်ဒ္ဂေတ်ဗွဲမဒးရးရ၊ ပွမအာနူဂတခမဳ ပကတတ်၊ ယြဴသၞာ သၞာသတိက် ဘာမယုတ်ပရေအ်အိုတ်မွဲ နွံရ၊ ဂပ်ဝ်ဒးသာယျေန် မပတမ်ဘာမယုတ်ပရေအ်အိုတ်ရ၊ ပွမသ္ပခမဳ အာဂတပၠဂၠံၚ်တရဴ ပွမသ္ပဗွက်ကြဴတုပ်သၟဟ်သာ်ဂှ်ဟေၚ်―

ပွမဒဂိုန်ဂိုၚ်ကေတ် ဓုတၚ်အရညိက ပွမဒဂိုန်ဂိုၚ်ကေတ် ဓုတၚ်ပိဏ္ဍပါတ် ပွမကဵုရၚ်တၠုၚ်ပလံၚ်ပိဏ္ဍပါတ် ဒှ်ခမဳအာဂန္တုကတုဲ ပွမဟီုလၟိၚ် ပ္ဍဲဇရေၚ်ခမဳအာဂန္တုက ပွမဟီုလၟိၚ် ပ္ဍဲတ္ၚဲဥပေါဟ် ပွမဟီုလၟိၚ် ပ္ဍဲတ္ၚဲပဝါရဏာ ပွမဟီုလၟိၚ် နကလုတ် အာလေဝ် ဒးအာဘာမၞုံကဵုခမဳရ။

ပ္ဍဲဘာမၞုံကဵုကၟဳမွဲဓဝ် အရာမပဒတဴ အရာမဒၠိုက်ကတဵု၊ တုပ်သၟဟ်သာ်ဂှ်ဟေၚ် အရာမဘိက်နိမန် အရာမစပ်ကဵုသၞာ အရာမစပ်ကဵုစၚ်္ကြမ်မသဝ် အရာမစပ်ကဵုတိ အရာမစပ်ကဵု ဘာစၚ်္ကြမ်။

အရာမစပ်ကဵုခမဳဇၞော် အရာမစပ်ကဵုဟွံဒှ်ကမ် ပွမဗတမ်ပိုတ်သကုတ် ပွမသအးဇ္ၚး ပွမဖျေံထောံ ပွမဒဂိုန်ဂိုၚ်ကေတ် ညံၚ်ရဴဒ္ဂေတ်ဝတ် ပ္ဍဲခမဳဒဂိုန်ဒ္ဂေတ်ပြဝးကီု―

ပ္ဍဲခမဳမထေက်ကဵုတံၚ်ဓဇက်တမ်ကီု ပ္ဍဲခမဳမထေက်ကဵုဒ္ဂေတ်မာနတ်ကီု တုပ်သၟဟ်သာ်ဂှ် နယ်မဒးဒ္ဂေတ် ပ္ဍဲခမဳဃောဒ္ဂေတ်မာနတ်ကီု ပ္ဍဲခမဳမထေက်ကဵုကော်ပၠုပ်အဗ္ဘာန်ကီုလေဝ် ဒှ်ရ၊ မွဲလှေ်ပၠန် ဗွဲနယ် တၟေၚ်တၞဟ်ခြာရ။

ပ္ဍဲခမဳမဂိုန်ဒ္ဂေတ်ပြဝးဂမၠိုၚ် ပွမဗတမ်ပိုတ်သကုတ်ပိဂကူ၊ ပ္ဍဲခမဳဃောဒ္ဂေတ် မာနတ်ဂမၠိုၚ် ပွမဗတမ်ပိုတ်သကုတ်ပန်ဂကူ၊ ပ္ဍဲပွမဗတမ်ပိုတ်သကုတ်ဂမၠိုၚ် ဟွံတုပ်သၟဟ်အိုတ်ရ၊ ပ္ဍဲမာနတ်ဂမၠိုၚ် ပွမဒးဟီုလၟိၚ် ရိုဟ်ရိုဟ်တ္ၚဲ (ဇၟာပ်တ္ၚဲ)၊ ကမ်ဂမၠိုၚ်ၜါတုပ်သၟဟ်အိုတ်ရ၊ သှေ်ကမ်ဂမၠိုၚ်ပိဂှ် တုပ်သၟဟ် မွဲပလောပ်ဓဝ်အိုတ်ရ၊ သ္ဂးကၠုၚ်တုဲဝွံတုန် ဗွဲခမ္ဍန်ရ။

☀︎☀︎☀︎ပါရိဝါသိကက္ခန္ဓကတုဲရ☀︎☀︎☀︎

၃။ သမုစ္စယက္ခန္ဓက
၃.၁။ သုက္ကဝိဿဋ္ဌိ
၉၇။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဇတေဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ် တဳလပိုဉ်ဥဒါယဳ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ။
တဳလပိုဉ်ဥဒါယဳဂှ် “ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာ  နကဵုစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဒှ်သာ်ဂှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် ဩဝ်ကဵုမာနတ် လုကဴတြဴဗတမ် ကုဥဒါယဳညိ။ (မာနတ် ဒ္ဂေတ်ဝတ် မကဵုသၚ်သၞေံသၞဴသ္ဍိုက်မၠိုက်)
ယွံခမဳတအ် ရဴဝွံ ဒးကဵုရ။

၃.၁.၁။ အပ္ပဋိစ္ဆိန္နမာနတ်
၉၈။	ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန် သ္ၚာကၞေဟ်ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီမပၚ်ပတိုန်ခၠအ်သၟိပ်တဲဂှ် ရဴဝွံ ဒးဟီုသ္ဂးရ−

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ။

ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ယွံတဳလပိုဉ်တအ် မရနုက်ကဵုၜါဝါလေဝ် အဲဍိက် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ။

ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ယွံတဳလပိုဉ်တအ် မရနုက်ကဵုပိဝါလေဝ် အဲဍိက် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ” ရဴဝွံ (ဒးဟီုသ္ဂးရ)။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ−

၉၉။	“ယွံတဳလပိုဉ်သၚ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြ ောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး ဟိုတ်နူအာပတ်မွဲ သ္ပလွဳပရာန စေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြ ောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သမာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သမာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုပိဝါလေဝ် ဟီုသ္ဂးဟုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သမာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ်ဒဒှ် မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၂။ အဗ္ဘာန်မဟွံမွဲကဵုပွမဂြောပ်ဗ္ဒန်
၁၀၀။	ဥဒါယဳဂှ် ဒ္ဂေတ်မာနတ်တုဲဒှ်တုဲ−

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ။ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ရ။ အဲဍိက်ဂှ် ဒ္ဂေတ်မာနတ်တုဲရ၊ အဲဍိက်ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကော်ပၠုပ်အဗ္ဘာန် ဥဒါယဳ ညိ။

ယွံခမဳတအ် ရဴဝွံ ဒးကော်ပၠုပ်အဗ္ဘာန်ရ။

ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန် သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် ရဴဝွံ ဒးဟီုသ္ဂးရ−

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ဂှ်ရ၊ ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲ ဒှ်တုဲ အာတ်သၚ် ပွမကော်ပၠုပ်အဗ္ဘာန်ရ။
ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ဂှ်ရ၊ ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲ ဒှ်တုဲ မရနုက်ကဵုၜါဝါလေဝ် အာတ်သၚ် ပွမကော်ပၠုပ်အဗ္ဘာန်ရ။

ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ဂှ်ရ၊ ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲ ဒှ်တုဲ မရနုက်ကဵုပိဝါလေဝ် အာတ်သၚ် ပွမကော်ပၠုပ်အဗ္ဘာန်ရ” ရဴဝွံ (ဒးဟီုသ္ဂးရ)။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ−

၁၀၁။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲ ဒှ်တုဲ အာတ်သၚ် ပွမက ော်ပၠုပ်အဗ္ဘာန်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကော်ပၠုပ်အဗ္ဘာန် ခမဳဥဒါယဳရ။ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲ ဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲ ဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵု ပိဝါလေဝ် ဟီုသ္ဂးဟိုတ်ဂှ်ရ။ ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲ ဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကော်ပၠုပ်အဗ္ဘာန် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၃။ ပြဝးမဂပ်ဝ်ဂြောပ်ဗ္ဒန်လဝ်မွဲတ္ၚဲ
၁၀၂။	ပ္ဍဲအခိၚ်ဂှ် တဳလပိုဉ်ဥဒါယဳ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ။

တဳလပိုဉ်ဥဒါယဳဂှ် “ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ် ဩဝ်ကဵုပြဝးမွဲတ္ၚဲ ကုဥဒါယဳညိ။

ယွံခမဳတအ် ရဴဝွံ ဒးကဵုရ။ ခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ် ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် ရဴဝွံ ဒးဟီုသ္ဂးရ−

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ယွံတဳလပိုဉ်တအ် အဲဍိက်ဂှ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ” ရဴဝွံ (ဒးဟီုသ္ဂးရ)။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ−

၁၀၃။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုတ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ကမ်မၞုံကဵုအခိၚ်ဗဗွဲ ကုသၚ် ယဝ်ဒှ်မ္ဂး၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ်ကဵုပြဝးမွဲတ္ၚဲ ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ် ကဵုပြဝးမွဲတ္ၚဲ ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ သၚ်ဂပ်ဝ်ကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ဂ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၄။ မာနတ်မဂပ်ဝ်ဂြောပ်ဗ္ဒန်လဝ်မွဲတ္ၚဲ
၁၀၄။	ဥဒါယဳဂှ် ပဒတဴပြဝးတုဲဒှ်တုဲ−

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ်ပြဝးမွဲတ္ၚဲရ၊ သၚ် ကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ရ၊ အဲဍိက်ဂှ် ပဒတဴပြဝးတုဲရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ် ဩဝ်ကဵုမာနတ် (မဒးဒ္ဂေတ်) လုကဴတြဴဗတမ် ကုဥဒါယဳညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်မွဲတ္ၚဲ အာတ်သၚ်ပြဝးမွဲတ္ၚဲရ၊ သၚ် ကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ဂှ်ရ။ ယွံတဳလပိုဉ်တအ် အဲဍိုက်ဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် မာန် (မဒးဒ္ဂေတ်) လူကဴတဴဗတမ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ−

၁၀၅။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ်ကဵုပြဝးမွဲတ္ၚဲ ကုခမဳဥဒါယဳရ၊ ခမဳဥဒါယဳဂှ် ပဒတဴပြဝးတုဲဒှ်တုဲ ဟိုတ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ်မာတ်န (မဒးဒ္ဂေတ်) လုကဴတြဴဗတမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ်ကဵုပြဝးမွဲတ္ၚဲ ကုခမဳဥဒါယဳရ၊ ခမဳဥဒါယဳဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲတုဲ အာတ်သၚ် မာနတ် (မဒးဒ္ဂေတ်) လုကဴတြဲဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်မွဲတ္ၚဲ သၚ်ကဵုမာနတ် (မဒးဒ္ဂေတ်) လကဴတြဴဗတမ် ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ 

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၅။ အဗ္ဘာန်မဂပ်ဝ်ဂြောပ်ဗ္ဒန်လဝ်မွဲတ္ၚဲ
၁၀၆။	ဥဒါယဳဂှ် ဒ္ဂေတ်မာနတ်တုဲဒှ်တုဲ―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ်ပြဝးမွဲတ္ၚဲရ၊ သၚ်ကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ရ၊ အဲဍိက်ဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ရ၊ အဲဍိက်ဂှ် ဒ္ဂေတ်မာနတ်တုဲရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကော်ပၠုပ်အဗ္ဘာန် ဥဒါယဳညိ။

ယွံခမဳတအ် ရဴဝွံ       ဒး   ကော်  ပၠု     ပ်အဗ္ဘာန်ရ။

ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ်ပြဝးမွဲတ္ၚဲရ၊ သၚ် ကဵုပြဝးမွဲတ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ရ၊ အဲဍိက်ဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ ကုအဲဍိက်ဂှ်ဂ၊ ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၀၇။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ်ကဵုပြဝးမွဲတ္ၚဲ ကုခမဳဥဒါယဳရ၊ ခမဳဥဒါယဳဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကော်ပၠုပ်အဗ္ဘာန် ခမဳဥဒါယဳရ။ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် ပြဝးမွဲတ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ သၚ်ကဵုပြဝးမွဲတ္ၚဲ ကုခမဳဥဒါယဳရ၊ ခမဳဥဒါယဳဂှ် ပဒတဴပြဝးတုဲဒှ်တုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲတ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မွဲ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ကုခမဳဥဒါယဳရ၊ ခမဳဥဒါယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ သၚ် ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကော်ပၠုပ်အဗ္ဘာန် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၆။ ပြဝးမဂပ်ဝ်ဂြောပ်ဗ္ဒန်လဝ် မသုန်တ္ၚဲ
၁၀၈။	ပ္ဍဲအခိၚ်ဂှ် တဳလပိုဉ်ဥဒါယဳ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် ၜါတ္ၚဲ ။ ပ ။ မဂပ်ဝ်ဂြောပ်ဗ္ဒန်လဝ်ပိတ္ၚဲ ။ ပ ။ မဂပ်ဝ်ဂြောပ်ဗ္ဒန်လဝ်ပန်တ္ၚဲ ။ ပ ။ မဂပ်ဝ်ဂြောပ်ဗ္ဒန်လဝ်မသုန်တ္ၚဲရ။

တဳလပိုဉ်ဥဒါယဳဂှ် “ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ် ဩဝ်ကဵုပြဝးပဒတဴမသုန်တ္ၚဲ ကုဥဒါယဳညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန် သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် ရဴဝွံ ဒးဟီုသ္ဂးရ―

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ယွံတဳလပိုဉ်တအ် အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ” ရဴဝွံ (ဒးဟီုသ္ဂးရ)။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၀၉။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာမွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပဒတဴမသုန်တ္ၚဲ ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာမွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပဒတဴမသုန်တ္ၚဲ ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုပြဝးပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၇။ ပွမတံၚ်ဓဇက်တမ် ဃောပဒတဴပြဝး
၁၁၀။	ဥဒါယဳဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ် ကဵုပြဝးပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ ကုအဲဍိက်ဂှ်ရ၊ အဲဍိက်ဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် ဩဝ်တံၚ်ဓဇက်တမ် ခမဳဥဒါယဳညိ။

ယွံခမဳတအ် ရဴဝွံ ဒးတံၚ်ဓဇက်တမ်ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ် ကဵုပြဝးပဒတဴမသုန်တ္ၚဲ ဟိုတ်နူအာပတ် သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ၊ အဲဍိက်ဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ယွံတဳလပိုဉ်တအ် အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ” ရဴဝွံ ရဴဝွံ (ဒးဟီုသ္ဂးရ)။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၁၁။	“ယွံခမဳတအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုတ် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ်ပြဝးပဒတဴမသုန်တ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပဒတဴမသုန်တ္ၚဲ ကုခမဳဥဒါယဳရ၊ ဥဒါယဳဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံခမဳတအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုတ် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ်ပြဝးပဒတဴမသုန်တ္ၚဲရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပဒတဴမသုန်တ္ၚဲ ကုခမဳဥဒါယဳရ၊ ဥဒါယဳဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမတံၚ်ဓဇက်တမ် ပ္ဍဲအပ္ဍဲဝ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်တံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၈။ ပွမတံၚ်ဓဇက်တမ် ဃောထေက်ကဵုဒ္ဂေတ်မာနတ်
၁၁၂။	ဥဒါယဳဂှ် ပဒတဴပြဝးတုဲဒှ်တုဲ ထေက်ကဵုဒ္ဂေတ်မာနတ်ဒှ်တုဲ ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ်ကဵုပြဝးပဒတဴမသုန်တ္ၚဲ ဟိုတ်နူအာပတ်မွဲ လွဳပရာနာစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ရ၊ အဲဍိက်ဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် အဲဍိက်ဂှ်ရ၊ အဲဍိက်ဂျ် ပဒတဴပြဝးတုဲဒှ်တုဲ ထေက်ကဵုဒ္ဂေတ် မာနတ်ဒှ်တုဲ ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုန်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်ဩဝ်တံၚ်ဓဇက်တမ် ခမဳဥဒါယဳညိ။

ယွံခမဳတအ် ရဴဝွံ ဒးတံၚ်ဓဇက်တမ်ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။ “ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ အဲဍိက်ဂှ် ပဒတဴပြဝးတုဲဒှ်တုဲ ထေက်ကဵုဒ္ဂေတ်မာနတ်ဒှ်တုဲ ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ” ရဴဝွံ ရဴဝွံ (ဒးဟီုသ္ဂးရ)။

မရနုက်ကဵုၜါဝါလေဝ် ဒးအာတ်ရ။ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၁၃။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဥဒါယဳဂှ် ပဒတဴပြဝးတုဲဒှ်တုဲ ထေက်ကဵုဒ္ဂေတ်မာနတ်ဒှ်တုဲ ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ်ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ်ယဝ်ဒှ်မ္ဂး၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဥဒါယဳဂှ် ပဒတဴပြဝးတုဲဒှ်တုဲ ထေက်ကဵုဒ္ဂေတ်မာနတ်ဒှ်တုဲ ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ်ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ်ယဝ်ဒှ်မ္ဂး၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ယြဴတဳလပိုဉ်မွဲ သ္ဍိုက်မၠိုက် ပွမတံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵု ပွမသ္ဍိုက်မၠိက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ သၚ် ဂပ်ဝ်တံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၉။ မာနတ် အာပတ်ဂမၠိုၚ်ပိ
၁၁၄။	ဥဒါယဳဂှ် ပဒတဴပြဝးတုဲဒှ်တုဲ―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ။ ပ ။ အဲဍိက်ဂှ် ပဒတဴပြဝးတုဲဒှ်ရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ်ဩဝ်ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ်ကဵုပြဝး ပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ ။ ပ ။ ယွံတဳလပိုဉ်တအ် အဲဍိက်ဂှ် ပဒတဴပြဝးတုဲဒှ်တုဲအာတ်သၚ် မာနတ် (မဒးဒ္ဂေတ်) လူကဴတြဴဗတမ် ဒဒက်တဴအာပတ်ဂမၠိုၚ်ပိရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၁၅။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဥဒါယဳဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဥဒါယဳဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၀။ ပွမတံၚ်ဓဇက်တမ် ဃောဒ္ဂေတ်မာနတ်
၁၁၆။	ဥဒါယဳဂှ် ပ္ဍဲအပ္ဍဲဃောဒ္ဂေတ်မာနတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ အဲဍိက်ဂှ် ပ္ဍဲအပ္ဍဲဃောဒ္ဂေတ်မာနတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သိုက် မဟဂပ်ဝ်ဂြောပ်ဗ္ဒန်လဝ် သၚ် တံၚ်ဓဇက်တမ် ခမဳဥဒါယဳတုဲ ဩဝ်ကဵုမာနတ် (မဒးဒ္ဂေတ်) လုကဴတြဴဗတမ်ညိ။

ယွံခမဳတအ် ရဴဝွံ ဒးတံၚ်ဓဇက်တမ်ရ။

ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ အဲဍိက်ဂှ် ပ္ဍဲအပ္ဍဲဃောဒ္ဂေတ်မာနတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ ယွံတဳလပိုဉ်တအ် အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ” ရဴဝွံ (ဒးဟီုသ္ဂးရ)။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၁၇။	ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ ။ ပ ။ အာတ် ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ဣဝွံတုန် ပွမကဵုတီရောၚ် ။ ပ ။

သၚ် ဂပ်ဝ်တံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် ရဴဝွံ ဒးကဵုမာနတ် (မဒးဒ္ဂေတ်) လုကဴတြဴဗတမ်ရ။ ယွံခမဳတအ် ခမဳဥဒါယဳဂှ် ။ ပ ။ “ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ အဲဍိက်ဂှ် ပ္ဍဲအပ္ဍဲဃောဒ္ဂေတ်မာနတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ သၚ် တံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ဂှ်ရ၊ ယွံတဳလပိုဉ်တအ် အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ ။ ပ ။ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ၊ ဣဝွံတုန် ပွမကဵုတီရောၚ် ။ ပ ။

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်မွဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၁။ ပွမတံၚ်ဓဇက်တမ် ခမဳမထေက်ကဵုကော်ပၠုပ်အဗ္ဘာန်
၁၁၈။	ဒ္ဂေတ်မာနတ်တုဲဒှ်တုဲ ဥဒါယဳဂှ် မထေက်ကဵုကော်ပၠုပ်အဗ္ဘာန်ဂှ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဒ္ဂေတ်မာနတ်တုဲဒှ်တုဲ အဲဍိက် မထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ပၠန်ရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳတုဲ ဩဝ်ကဵုမာနတ် (မဒးဒ္ဂေတ်) လုကဴတြဴဗတမ်ညိ။ ယွံခမဳတအ် ရဴဝွံ ဒးတံၚ်ဓဇက်တမ်ရ ။ ပ ။ ယွံခမဳတအ် ရဴဝွံ ဒးမာတ်နတ် (မဒးဒ္ဂေတ်) လုကဴတြဴဗတမ် ။ ပ ။

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်မွဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၂။ ပွမကော်ပၠုပ်အဗ္ဘာန် ကုခမဳမတံၚ်ဓဇက်တမ်
၁၁၉။	ဥဒါယဳဂှ် ဒ္ဂေတ်မာနတ်တုဲဒှ်တုဲ―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ အဲဍိက်ဂှ် ဒ္ဂေတ်မာနတ်တုဲဒှ်ရ၊ အဲဍိက်ပသာ် ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကော်ပၠုပ်အဗ္ဘာန် ဥဒါယဳညိ။

ယွံခမဳတအ် ရဴဝွံ ဒးကော်ပၠုပ်အဗ္ဘာန်ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ် ကဵုပြဝး ပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲဃောပဒတဴပြဝး အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ် တံၚ်ဓဇက်တမ် အဲဍိက်ဂှ်ရ။

ပဒတဴပြဝးတုဲဒှ်တုဲ အဲဍိက်မထေက်ကဵုဒ္ဂေတ်မာနတ်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် အဲဍိက်ရ။

အဲဍိက်ဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုအဲဍိက်ဂှ်ရ။ အဲဍိက်ဂှ် ဃောဒ္ဂေတ်မာနတ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် အဲဍိက်ဂှ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောန်ဗ္ဒန်လဝ် ကုအဲဍိက်ဂှ်ရ။

ဒ္ဂေတ်မာနတ်တုဲဒှ်တုဲ အဲဍိက် မထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် အဲဍိက်ဂှ်ရ။ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုအဲဍိက်ဂှ်ရ။ ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၂၀။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပဒတဴမသုန်တ္ၚဲရ၊ သၚ် ကဵုပြဝးပဒတဴမသုန်တ္ၚဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ။

ပဒတဴပြဝးတုဲဒှ်တုဲ ဥဒါယဳမထေက်ကဵုဒ္ဂေတ်မာနတ်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ။ ဥဒါယဳဂှ် ဃောဒ္ဂေတ်မာနတ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳဥဒါယဳရ။

ဒ္ဂေတ်မာနတ်တုဲဒှ်တုဲ ဥဒါယဳ မထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် သၚ်တံၚ်ဓဇက်တမ် ခမဳဥဒါယဳရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဟဂပ်ဝ်ဂြောပ်ဗ္ဒန်လဝ် ကုခမဳ ဥဒါယဳရ။
ဥဒါယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵုအခိၚ်မဗဗွဲ ကုသၚ်ယဝ်ဒှ်မ္ဂး၊ သၚ်ကော်ပၠုပ်အဗ္ဘာန် ခမဳဥဒါယဳရ။ ဣဝွံတုန် ပွမကဵုတီရောၚ်။

ယွံတဳလပိုဉ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ် အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ခမဳဥဒါယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ သၚ် ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက်ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကော်ပၠောပ်အဗ္ဘာန် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၃။ ပြဝးမဂပ်ဝ်ဂြောပ်ဗ္ဒန်လဝ် လပါ်ဂိတု
၁၂၁။	ပ္ဍဲအခိၚ်ဂှ် တဳလပိုဉ်ဥဒါယဳ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု (စှ်သုန်တ္ၚဲ) ရ။ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု သၚ် ဩဝ်ကဵုပြဝးပဒတဴလပါ်ဂိတု ကုဥဒါယဳညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ယွံတဳလပိုဉ်တအ် အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ” ရဴဝွံ ဒးဟီုသ္ဂးရ။

မရနုက်ကဵုၜါဝ်လေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၁၂။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု သၚ်ကဵု ပြဝး ပဒတဴလပါ်ဂိတု ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ခမဳဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးဒတဴလပါ်ဂိတုရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု သၚ်ကဵုပြဝးပဒတဴလပါ်ဂိတု ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးပဒတဴလပါ်ဂတု ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုပြဝးပဒတဴလပါ်ဂိတု ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတု ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၄။ ပွမတံၚ်ဓဇက်တမ် ဃောပဒတဴပြဝး မဂပ်ဝ်ဂြောပ်ဗ္ဒန်လဝ် လပါ်ဂိတု
၁၂၃။	ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵု ပြဝးပဒတဴလပါ်ဂိတု ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု ကုအဲဍိက်ဂှ်ရ၊ အဲဍိက်ဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာ နစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳတုဲ ဩဝ်ကဵုပြဝးပံၚ်ပကောံကေုာံအာပတ်ကၠာတုဲ ဒးပဒတဴ (ဒးပံၚ် ဒဂိုန်ဒ္ဂေတ်) ညိ။

ယွံခမဳတအ် ရဴဝွံ ဒးတံၚ်ဓဇက်တမ်ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ် သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵုပြဝးပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတု ကုအဲဍိက်ဂှ်ရ၊ အဲဍိက်ဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ယွံတဳလပိုဉ်တအ် အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၂၄။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵုပြဝးပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု ကုခမဳဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ပ္ဍဲအပ္ဍဲဝတ်ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝ်ပဒတဴလပါ်ဂိတုရ၊ သၚ်ကဵုပြဝးပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု ကုခမဳဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမတံၚ်ဓဇက်တမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်တံၚ်ဓဇက် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၅။ သမောဓာနပြဝး
၁၂၅။	ယွံခမဳတအ် ရဴဝွံ ဒးကဵုပြဝးပံၚ်ပကောံကေုာံအာပတ်ကၠာတုဲ ဒးပဒတဴ (ဒးပံၚ်ဒဂိုန်ဒ္ဂေတ်) ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ အဲဍိုက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵုပြဝး ပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု ကုအဲဍိက်ဂှ်ရ၊ အဲဍိက်ဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ဟိုတ်နူ အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ရ၊ ယွံတဳလပိုဉ်တအ် အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ဂကောံ ကေုာံအာပတ်ကၠာတုဲပဒတဴရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵဒအစောံသတ္တိဂှ် သ္ဒးကဵုသၚ်တီရ−

၁၂၆။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵဒပြဝးပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက်မဂြောပ်ဗ္ဒန်လဝ် ကုခမဳဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံ ကေုာံ အာပတ်ကၠာတုဲပဒတဴရ။ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပံၚ်ပကောံ ကေုာံအာပတ်ကၠာတုဲပဒတဴ ကုခမဳဥဒါယဳရ၊ ဣဝွံတုန် ပွမကဵုတီရောၚ်။
ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ်ကဵဒပြဝးပဒတဴလပါ်ဂိတုတုဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက်မဂြောပ်ဗ္ဒန်လဝ် ကုခမဳဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံ ကေုာံ အာပတ်ကၠာတုဲပဒတဴရ။ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်ကဵုပြဝးပံၚ်ပကောံ ကေုာံအာပတ်ကၠာတုဲပဒတဴ ကုခမဳဥဒါယဳရ၊ ယြဴတဳပိုဉ်မွဲ သ္ဍိုက်မၠိုက်ပွမကဵုပြဝး ပံၚ်ပကောံကေုာံအာပတ်ကၠာဲတုဲပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ သၚ် ဂပ်ဝ်ကဵုပြဝးပံၚ်ပကောံကေုာံအာပတ်ကၠာတုဲပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ၊ ကုသၚ်ဂှ် မၞုံကဵုမသ္ဍိုက်မၠိုက်ရ၊ စိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၆။ မပတမ်ပွမတံၚ်ဓဇက်တမ် ခမဳမထေက်ကဵုဒ္ဂေတ်မာနတ်
၁၂၇။	ပဒတဴပြဝးတုဲဒှ်တုဲ ဥဒါယဳ မထေက်ကဵုဒ္ဂေတ်မာနတ်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ခမဳ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတုရ ။ ပ ။ ပဒတဴပြဝးတုဲဒှ်တုဲ အဲဍိက် မထေက်ကဵု ဒ္ဂေတ်မာနတ်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက် ပသာ်ဒးဒ္ဂေတ်သ္ပဏီရော? ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရာပရူဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳတုဲ ဩဝ်ကဵုပြဝးပံၚ်ပကောံကေုာံအာပတ်ကၠတုဲဒးပတဴ (ဒးပံၚ်ဒဂိုန်ဒ္ဂေတ်) ညိ။ ယွံခမဳတအ် ရဴဝွံ ဒးတံၚ်ဓဇက်တမ်ရ။ ပ ။ ယွံခမဳတအ် ရဴဝွံ ဒးကဵုပြဝး ပံၚ်ပကောံကေုာံ အာပတ်ကၠာတုဲပဒတဴရ ။ ပ ။ ကဵုရ ။ ပ ။ သၚ်ဂပ်ဝ်ကဵုပြဝး ပံၚ်ပကောံကေုာံအာပတ်ကၠာတုဲ ပဒတဴ ပ္ဍဲအပ္ဍဲဝတ် ဟိုတ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၇။ မာနတ် အာပတ်ဂမၠိုၚ်ပိကူ
၁၂၈။	ဥဒါယဳဂှ် ပဒတဴပြဝးတုဲဒှ်တုဲ―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ ။ ပ ။ အဲဍိက်ဂှ် ပဒတဴပြဝးတုဲဒှ်ရ၊ အဲဍိက်ပသာ်ဒးဒ္ဂေတ်ဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ ။ ပ ။ ယွံတဳလပိုဉ်တအ် အဲဍိက်ဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ” ရဴဝွံ ဒးဟီုသ္ဂးရ။
မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၂၉။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတုရ ။ ပ ။ ခမဳဥဒါယဳဂှ် ပဒတတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ် ကုခမဳဥဒါယဳရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတုရ ။ ပ ။ ခမဳဥဒါယဳဂှ် ပဒတတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ် ကုခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။
သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၈။ မပတမ်ကပွမတံၚ်ဓဇက်တမ် ဃောဒ္ဂေတ်မာနတ်
၁၃၀။	ဥဒါယဳဂှ် ဃောဒ္ဂေတ်မာနတ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ ။ ပ ။ အဲဍိက်ဂှ် ဃောဒ္ဂေတ်မာနတ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ် တံၚ်ဓဇက်တမ် ခမဳဥဒါယဳတုဲ ကဵုပြဝး ပံၚ်ပကောံ အာပတ်ကၠာတုဲ ပဒတဴတုဲ ဩဝ်ကဵုမာနတ် (မဒးဒ္ဂေတ်) လုကဴတြဴဗတမ်ညိ။

ယွံခမဳတအ် ရဴဝွံ ဒတံၚ်ဓဇက်တမ်ရ ။ ပ ။ ယွံခမဳတအ် ရဴဝွံ ဒးကဵုပြဝးပံၚ်ပကောံကေုာံအာပတ်ကၠာတုဲပဒတဴရ ။ ပ ။ ယွံခမဳတအ် ရဴဝွံ ဒးကဵုမာနတ် (မဒးဒ္ဂေတ်) လုကဴတြဴဗတမ်ရ ။ ပ ။ ကဵုရ ။ ပ ။

သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၁၉။ မပတမ်ပွမတံၚ်ဓဇက်တမ် ကုခမဳမထေက်ကဵုကော်ပၠုပ်အဗ္ဘာန်
၁၃၁။	ဒ္ဂေတ်မာနတ်တုဲဒှ်တုဲ ဥဒါယဳဂှ် မထေက်ကဵုကော်ပၠုပ်အဗ္ဘာန်ဂှ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ်―

“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ ။ ပ ။ ဒ္ဂေတ်မာနတ်တုဲဒှ်တုဲ အဲဍိက် မထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ သၚ် တံၚ်ဓဇက်တမ် ခမဳဥဒါယဳတုဲ ကဵုပြဝးပံၚ်ပကောံအာပတ်ကၠာတုဲ ပဒတဴတုဲ ဩဝ်ကဵုမာနတ် (မဒးဒ္ဂေတ်) လုကဴတြဴဗတမ်ညိ။

ယွံခမဳတအ် ရဴဝွံ ဒးတံၚ်ဓဇက်တမ်ရ ။ ပ ။ ယွံခမဳတအ် ရဴဝွံ ဒးကဵုပြဝး ပံၚ်ပကောံကေုာံအာပတ်ကၠာတုဲပဒတဴရ ။ ပ ။ ယွံခမဳတအ် ရဴဝွံ ဒးကဵုမာနတ် (မဒးဒ္ဂေတ်) လုကဴတြဴဗတမ်ရ ။ ပ ။ ကဵုရ ။ ပ ။
သၚ် ဂပ်ဝ်ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၁.၂၀။ ပက္ခပ္ပဋိစ္ဆန္နအဗ္ဘာန်
၁၃၂။	ဥဒါယဳဂှ် ဒ္ဂေတ်မာနတ်တုဲဒှ်တုဲ―
“ယွံကောန်တၠတအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ ။ ပ ။ အဲဍိက်ဂှ် ဒ္ဂေတ်မာနတ်တုဲဒှ်ရ၊ အဲဍိက် ပသာ်ဒးဒ္ဂေတ်သ္ပဏီရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကော်ပၠုပ်အဗ္ဘာန် ခမဳဥဒါယဳညိ။

ယွံခမဳတအ် ရဴဝွံ ဒးကော်ပၠုပ်အဗ္ဘာန်ရ။ ယွံခမဳတအ် ခမဳဥဒါယဳဂှ် ပြာပ်အာဇရေၚ် သၚ်တုဲ လၜက်ကၠေဟ်ပတိန် သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲဂဇအ်ဒၟံၚ် ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် ရဴဝွံ ဒးဟီုသ္ဂးရ―
“ယွံတဳလပိုဉ်တအ် အဲဍိက် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် လပါ်ဂိတုရ၊ အဲဍိက်ဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ် ကဵုပြဝးပဒတဴလပါ်ဂိတု ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲ ကုအဲဍိက်ဂှ်ရ။

အဲဍိက်ဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ဂှ်ရ။

အဲဍိက်ဂှ် ဃောပဒတဴပြဝး ပ္ဍဲအပ္ဍဲဝတ် ဟိုတ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အာတ်သၚ် ပြဝးပံၚ်ပကောံကေုာံအာပတ်ကၠာတုဲပဒတဴရ၊ သၚ် ပြဝးပံၚ်ပကောံကေုာံအာပတ်ကၠာတုဲပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ဂှ်ရ။

ပဒတဴပြဝးတုဲဒှ်တုဲ အဲဍိက်မထေက်ကဵုဒ္ဂေတ်မာနတ်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ အဲဍိက်ဂှ် ပ္ဍဲအပ္ဍဲဝတ် သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံအာပတ်ကၠာတုဲပဒတဴရ၊ သၚ် ကဵုပြဝးပံၚ်ပကောံအာပတ်ကၠာတုဲ ပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ရ။

အဲဍိက်ဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိရ၊ သၚ်ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုအဲဍိက်ဂှ်ရ။

အဲဍိက်ဂှ် ဃောဒ္ဂေတ်မာနတ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံအာပတ်တုဲပဒတဴရ၊ သၚ်ကဵုပြဝးပံၚ်ပကောံကေုာံအာပတ်ကၠာတုဲပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ်ကဵု မာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ။

ယွံတဳလပိုဉ်တအ် ဒ္ဂေတ်မာနတ်တုဲဒှ်တုဲ အဲဍိက် မထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ် မသုန်တ္ၚဲရ၊ အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် အဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောန်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံ အာပတ်ကၠာတုဲပဒတဴရ၊ သၚ် ကဵုပြဝး ပံၚ်ပကောံကေုာံအာပတ်ကၠာတုဲပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ။

အဲဍိက်ဂှ် ပ္ဍဲအပ္ဍဲ ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ်ကဵု မာနတ် (မဒးဒ္ဂေတ်) လကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုအဲဍိက်ဂှ်ရ။

ယွံတဳလပိုဉ်တအ် အဲဍိက်ဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ” ရဴဝွံ ဒးဟီုသ္ဂးရ။ မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒအာတ်ရ။ ခမဳစဳကၠး ဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၃၃။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ၊ ဥဒါယဳဂှ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတု အာတ်သၚ် ပြဝးပဒတဴလပါ်ဂိတုရ၊ သၚ် ကဵုပြဝးပဒတဴလပါ်ဂိတု ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လလပါ်ဂိတု ကုဥဒါယဳရ။

ဥဒါယဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံအပတ်ကၠာတုဲပဒတဴရ၊ သၚ်ကဵုပြဝး ပံၚ်ပကောံကေုာံအာပတ်ကၠာတုဲပဒတဴ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ။

ပဒတဴပြဝးတုဲ ဥဒါယဳ အထေက်ကဵုဒ္ဂောတ်မာနတ်ဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံအာပတ်ကၠာတုဲပဒတဴရ၊ သၚ် ကဵုပြဝးပံၚ်ပကောံအာပတ်ကၠာတုဲ ပဒတဴ ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုဥဒါယဳရ။

ဥဒါယဳဂှ် ပဒတဴပြဝးတုဲဒှ်တုဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ် ဒဒက်တဴ အာပတ်ဂမၠိုၚ်ပိရ၊ သၚ် ကဵုမာနတ် (မဒးဒ္ဂေတ်) လုကဴတြဴဗတမ် ဒဒက်တဴအာပတ်ဂမၠိုၚ်ပိ ကုခမဳဥဒါယဳရ။ ဥဒါယဳဂှ် ဃောဒ္ဂေတ်မာနတ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ခမဳဥဒါယဳရ။

ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ်ကဵုမာနတ် (မဒးဒ္ဂေတ်) လုကဴတြဴဗတမ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ။

ဒ္ဂေတ်မာနတ်တုဲဒှ်တုဲ ဥဒါယဳ မထေက်ကဵုကော်ပၠုပ်အဗ္ဘာန်ဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲရ၊ ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပွမတံၚ်ဓဇက်တမ်ရ၊ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ သၚ်တံၚ်ဓဇက်တမ် ဥဒါယဳရ။

ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် ပြဝးပံၚ်ပကောံကေုာံအာပတ်ကၠာတုဲပဒတဴရ၊ သၚ် ကဵုပြဝးပံၚ်ပကောံကေုာံအာပတ်ကၠာတုဲ ပဒတဴ ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ။

ဥဒါယဳဂှ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ အာတ်သၚ် မာနတ် (မဒးဒ္ဂေတ်) လုကဴတြဴဗတမ်ရ၊ သၚ်ကဵုမာနတ် (မဒးဒ္ဂေတ်) လုကဴတြဴဗတမ် ဥဒါယဳဂှ် ပ္ဍဲအပ္ဍဲဝတ် ဟိုတ်နူအာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်မသုန်တ္ၚဲ ကုခမဳဥဒါယဳရ။

ဥဒယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကော်ပၠုပ်အဗ္ဘာန် ခမဳဥဒါယဳရ။ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဥဒါယဳဝွံ အာစိုပ်အာပတ်မွဲ သ္ပလွဳပရာနစေတနာတုဲ ပတိတ်ဍာ်သုက် မဂပ်ဝ်ဂြောပ်ဗ္ဒန်လဝ်လပါ်ဂိတုရ ။ ပ ။ ခမဳဥဒါယဳဂှ် ဒ္ဂေတ်မာနတ်တုဲဒှ်တုဲ အာတ်သၚ် ပွမကော်ပၠုပ်အဗ္ဘာန်ရ၊ သၚ် ကော်ပၠုပ်အဗ္ဘာန် ခမဳဥဒါယဳရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကော်ပၠုပ်အဗ္ဘာန် ခမဳဥဒါယဳရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ်ဂပ်ဝ်ကော်ပၠုပ်အဗ္ဘာန် ခမဳဥဒါယဳတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

❀အာပတ်ပတိတ်ဍာ်သုက်တုဲရ။❀ 

၃.၂။ ပြဝး
၃.၂.၁။ အဂ္ဃသမောဓာနပြဝး
၁၃၄။	ပ္ဍဲအခိၚ်ဂှ် ခမဳမွဲဇကု အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ၜါတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ပိတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် ပန်တ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် မသုန်တ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် တြဴတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် ထပှ်တ္ၚဲရ၊ အာပတ်မွဲ ဂြောပ်ဗ္ဒန်လဝ်ဒ္စါံတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ဒ္စိတ်တ္ၚဲရ၊ အာပတ်မွဲ ဂြောပ်ဗ္ဒန်လဝ်စှ်တ္ၚဲရ၊ ခမဳဂှ်―

“ယွံကောန်တၠတအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ သၚ် ဩဝ်ကဵုပြဝး ပံၚ်ပကောံတုဲ ပဒတဴညိ။

ယွံခမဳတအ် ရဴဝွံ ဒးကဵုရ၊ ယွံခမဳတအ် ခမဳဂှ် ပြာပ်အာဇရေၚ်သၚ်တုဲ ။ ပ ။ “ယွံတဳလပိုဉ်တအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ် မွဲတ္ၚဲရ ။ ပ ။ အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ ယွံတဳလပိုဉ်တအ် အဲဍိက်ဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ အာတ်သၚ် ပြဝးပံၚ်ပကောံတုဲပဒတဴရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၃၅။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။ အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ ခမဳဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ အာတ်သၚ် ပြဝးပံၚ်ပကောံတုဲပဒတဴရ၊ ကမ်မၞုံကဵုမဗဗွဲ ကုသၚ် ယဝ်ဒှ်မ္ဂး၊ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ သၚ်ကဵုပြဝးပံၚ်ပကောံတုဲပဒတဴ ကုခမဳမၞုံယၟုဝွံရ။ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။ အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ ခမဳဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ အာတ်သၚ် ပြဝးပံၚ်ပကောံတုဲပဒတဴရ၊ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ သၚ်ကဵုပြဝးပံၚ်ပကောံတုဲပဒတဴ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးပံၚ်ပကောံတုဲပဒတဴ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာ အာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုပတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုပြဝး ပံၚ်ပကောံတုဲပဒတဴ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ် မဂပ်ဝ်ဂြောပ်ဗ္ဒန်လဝ်စှ်တ္ၚဲ ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၂.၂။ သဗ္ဗစိရပ္ပဋိစ္ဆန္န အဂ္ဃသမောဓာန်
၁၃၆။	ပ္ဍဲအခိၚ်ဂှ် ခမဳမွဲဇကု အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ၜါတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ပိတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် ပန်တ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် မသုန်တ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် တြဴတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ် ထပှ်တ္ၚဲရ၊ အာပတ်မွဲ ဂြောပ်ဗ္ဒန်လဝ်ဒ္စါံတ္ၚဲရ၊ အာပတ်မွဲဂှ် ဂြောပ်ဗ္ဒန်လဝ်ဒ္စိတ်တ္ၚဲရ၊ အာပတ်မွဲ ဂြောပ်ဗ္ဒန်လဝ်စှ်တ္ၚဲရ၊ ခမဳဂှ်―

“ယွံကောန်တၠတအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ် လတူအာပတ်ဂမၠိုၚ်အိုတ်သီုဂှ် သၚ် ဩဝ်ကဵုပြဝး ပံၚ်ပကောံတုဲ ပဒတဴညိ။ ယွံခမဳတအ် ရဴဝွံ ဒးကဵုရ၊ ယွံခမဳတအ် ခမဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။ အာပတ်ဂမၠိုၚ်စှ်ဂှ် ဂြောပ်ဗ္ဒန်လဝ်စှ်တ္ၚဲရ၊ ယွံတဳလပိုဉ်တအ် အဲဍိက်ဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ်ဂှ် အာတ်သၚ် ပြဝးပံၚ်ပကောံတုဲပဒတဴရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တံဂှ် သ္ဒးကဵုသၚ်တီရ―

၁၃၇။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။ အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ ခမဳဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ်ဂှ် အာတ်သၚ် ပြဝးပံၚ်ပကောံတုဲပဒတဴရ၊ ကမ်မၞုံကဵုမဗဗွဲ ကုသၚ် ယဝ်ဒှ်မ္ဂး၊ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ် သၚ်ကဵုပြဝးပံၚ်ပကောံတုဲပဒတဴ ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မွဲဂှ် ဂြောပ်ဗ္ဒန်လဝ်မွဲတ္ၚဲရ ။ ပ ။ အာပတ်မွဲဂှ် ဂြောပ်ဗ္ဒန်လဝ်စှ်တ္ၚဲရ၊ ခမဳဂှ် ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ်ဂှ် အာတ်သၚ် ပြဝးပံၚ်ပကောံတုဲပဒတဴရ၊ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ်ဂှ် သၚ်ကဵုပြဝးပံၚ်ပကောံတုဲပဒတဴ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးပံၚ်ပကောံတုဲပဒတဴ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ် ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုပတိုန်ရ။
မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုပြဝး ပံၚ်ပကောံတုဲပဒတဴ ပၞောဝ်ကဵုအာပတ်ဂမၠိုၚ်ဂှ် နအပိုၚ်အခြာအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်လအ်အိုတ်ဂှ် ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃.၂.၃။ ပြဝးၜါဂိတု
၁၃၈။	ပ္ဍဲအခိၚ်ဂှ် ခမဳမွဲဇကု အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးၜါဂိတုဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးၜါဂိတုဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ၊ အဲဂှ် ဃောပဒတဴ ပြဝး―

“အဲ ဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ်―
“ယွံကောန်တၠတအ် အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ။ အဲ အာစိုပ်အာပတ်သံဃာဒိသေတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ ဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ် ၜါဂိတုမ္ဂးခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဍိက်ဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဍိက်ဂှ်တုဲရ၊ ဃောပဒတဴပြဝး သဘဴလဇ္ဇဳတၞီလုပ်ကၠုၚ် ကုအဲဍိက်ဂှ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမပိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ အဲ ဂွံအာတ်သၚ်ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ အဲဂှ် ဃောပဒတဴပြဝး―

“အဲ ဂွံအာတ်သၚ် ပြဝးၜါဂိတု ဒဒက်တဴအာပတ် မဂပ်ဝ်ဂြောပ်ဗ္ဒန်သအာၚ်လေဝ်မ္ဂးခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ၊ အဲဍိက်ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုပြဝးၜါဂိတု ဒဒက်တဴအာပတ်သအာၚ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန် သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ် ဗွဲလံက်ဂဇုန်သီုမပၚ်ပတိုန် ခၠအ်သၟိပ်တဲဂှ် ရဴဝွံ ဒးဟီုသ္ဂးရ―

“ယွံတဳလပိုဉ်တအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသၚ်ဒှ်ကၠုၚ် ကုအဲဍိက်ဂှ်ရ။

အဲဍိက်ဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဍိက်ဂှ်ရ၊ အဲဍိက်ဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ အဲအာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ အဲ ဂွံအာတ်သၚ်ပြဝးပဒတဴၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဍိက်ဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဍိက်ဂှ်တုဲရ၊ အဲဍိက်ဂှ် ဃောပဒတဴပြဝး―

“အဲ ဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ယွံတဳလပိုဉ်တအ် အဲဍိက်ဂှ် အာတ်သၚ် ပြဝးၜါဂိတုတုဲ ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၃၉။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ “အဲ အာစိုပ်အာပတ် သံဃာဒသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ ဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ အဲအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ်ကုအဲဂှ်ရ။

အဲဍိက်ဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ ဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ သၚ် ကဵုပြဝး ၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ် ၜါဂိတု ကုအဲဂှ်တုဲရ၊ ဃောပဒတဴပြဝး―

“အဲ ဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ် ကုအဲဍိက်ဂှ်ရ။

ခမဳဂှ် အာတ်သၚ်ပြဝးၜါဂိတုတုဲ ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။
ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ အဲ ဂွံအာတ်သၚ်ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။
အဲဍိက်ဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ဃောပဒတဴပြဝး― “အဲ ဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ် ကုအဲဍိက်ဂှ်ရ။

ခမဳဂှ် အာတ်သၚ် ပြဝးၜါဂိတုတုဲ ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတု ကုခမဳဂှ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ သၚ် ဂပ်ဝ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ)။ ယွံခမဳတအ် ခမဳဂှ် သ္ပဟိုတ်ကဵုအာပတ်သံဃာဒိသေသ်သအာၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၃.၂.၄။ အစဳရေၚ် ဒးပတဴပြဝးၜါဂိတု
၁၄၀။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုတုဲရ၊ အဲ ဂွံအာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ဃောပဒတဴ ပြဝး သဘဴလဇ္ဇဳတၞီလုပ်ကၠုၚ် ကုခမဳဂှ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ “ အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးပဒတဴၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ် ကဵုပြဝးၜါဂိတု ဒဒက်တဴအာပတ်မွဲ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး―

“အဲ ဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ် ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ယွံခမဳတအ် ခမဳဂှ် သ္ပဟိုတ်ကဵုအာပတ်သံဃာဒိသေသ်သအာၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၄၁။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် တီရ၊ အာပတ်မွဲဂှ် ဟွံတီရ၊ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်မဂပ်ဝ်တီ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးၜါဂိတု ဒဒက်တဴအာပတ် မဂပ်ဝ်တီ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။
ခမဳဂှ် ဃောပဒတဴပြဝး အာပတ်သအာၚ်လေဝ် တီရ― “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် တီရ၊ အာပတ်မွဲဂှ် ဟွံတီရ၊ အဲဂှ် အာတ်သၚ် ပြဝးၜါဂိတု ဒဒက်တဴအာပတ်မဂပ်ဝ်တီ မဂပ်ဝ်ဂြောပ်ဗ္ဒန် လဝ်ၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။ 

ယွံခမဳတအ် ခမဳဂှ် သ္ပဟိုတ်ကဵုအာပတ်ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၄၂။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ အာပတ်မွဲဂှ် ဂွံသတိရ၊ အာပတ်မွဲဂှ် ဟွံဂွံသတိရ၊ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ် မဂပ်ဝ်ဂွံသတိ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်မဂပ်ဝ်ဂွံသတိ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ခမဳဂှ် ဃောပဒတဴပြဝး အာပတ်သအာၚ်လေဝ် ဂွံသတိရ၊ “အဲအာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် ဂွံသတိရ၊ အာပတ်မွဲဂှ် ဟွံဂွံသတိရ၊ အဲဂှ် အာတ်သၚ်ပြဝးၜါဂိတု ဒဒက်တဴအာပတ်မဂပ်ဝ်ဂွံသတိ မဂပ်ဝ်ဂြောပ်ဗ္ဒန်လဝ် ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်မဂပ်ဝ်ဂွံသတိ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ။ ခမဳဂှ် ဃောပဒတဴပြဝး အာပတ်သအာၚ်လေဝ် ဂွံသတိရ၊ အဲဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ်
 မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။ ယွံခမဳတအ် ခမဳဂှ် သ္ပဟိုတ်ကဵုအာပတ်ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၄၃။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ ပ္ဍဲအာပတ်မွဲဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်မွဲဂှ် မၞုံကဵုသၠေဟ်ပၟာရ၊ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ် မဟွံမွဲကဵုသၠေဟ်ပၟာ မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ် မဟွံမွဲကဵုသၠေဟ်ပၟာ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ခမဳဂှ် ဃောပဒတဴပြဝး ပ္ဍဲအာပတ်သအာၚ်လေဝ် ဟွံမွဲကဵုသၠေဟ်ပၟာရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ ပ္ဍဲအာပတ်မွဲဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်မွဲဂှ် မၞုံကဵုသၠေဟ်ပၟာရ၊ အဲဂှ် အာတ်သၚ် ပြဝးၜါဂိတု ဒဒက်တဴအာပတ်မဟွံမွဲကဵုသၠေဟ်ပၟာ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်မဟွံမွဲကဵုသၠေဟ်ပၟာ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ။ ခမဳဂှ် ဃောပဒတဴပြဝး အာပတ်သအာၚ်လေဝ် ဟွံမွဲကဵုသၠေဟ်ပၟာရ၊ အဲဂွံအာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ခမဳဂှ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးၜါဂိတု ဒဒက်တဴအာပတ်သအာၚ်လေဝ် မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။ ယွံခမဳတအ် ခမဳဂှ် သ္ပဟိုတ်ကဵုအာပတ်ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၄၄။	ယွံခမဳတအ် ပ္ဍဲသာသနာတွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် သီုမတီတဴ ဂြောပ်ဗ္ဒန်လဝ်ရ၊ အာပတ်မွဲဂှ် ဟွံတီတုဲ ဂြောပ်ဗ္ဒန်လဝ်ရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေက်စဳကၠးဆိုက်ဗ္ဒက်တုဲ မၞုံကဵုအစောံသတ္တိ မလေပ်ဂွပါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာကၠုၚ်ရ။

ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော၊ ခမဳဝွံ မုဟိုတ်ပဒတဴပြဝးရော?” ရဴဝွံ သၟာန်ရ။

ခမဳဂမၠိုၚ်ဂှ် “ယွံကောန်တၠ ခမဳဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ အာပတ်မွဲဂှ် သီုမတီတဴ ဂြောပ်ဗ္ဒန်လဝ်ရ၊ အာပတ်မွဲဂှ် ဟွံတီတုဲ ဂြောပ်ဗ္ဒန်လဝ်ရ။ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ၜါဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴဒၟံၚ်ပြဝးရ” ရဴဝွံ ဟီုသ္ဂးအိုတ်ရ။

ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး ဟိုတ်နူအာပတ် မဂပ်ဝ်ဂြောပ်ဗ္ဒန်လဝ် သီုမတီတဴဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး ဟိုတ်နူအာပတ်ဟွံတီတုဲ မဂပ်ဝ်ဂြောပ်ဗ္ဒန်လဝ်ဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓရ်ဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ဟိုတ်နူအာပတ်မွဲဂှ် ထေက်ကဵုဒ္ဂေတ်မာန်ရ” ရဴဝွံ သ္ဂးရ။

၁၄၅။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် သီုမဂွံသတိ ဂြောပ်ဗ္ဒန်လဝ်ရ၊ အာပတ်မွဲဂှ် ဟွံဂွံသတိတုဲ ဂြောပ်ဗ္ဒန်လဝ်ရ။

ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ် ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေတ်စဳကၠးဆိုက်ဗ္ဒက်တုဲ မၞုံကဵုအစောံသတ္တိ မလေပ်ဂွံဂါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာ ကၠုၚ်ရ။

ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော? ခမဳဝွံ မုဟိုတ်ပဒတဴပြဝးရော?” ရဴဝွံ သၟာန်ရ။

ခမဳဂမၠိုၚ်ဂှ် “ယွံကောန်တၠတအ် ခမဳဝွံ အာစိုပ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် သီုမဂွံသတိ ဂြောပ်ဗ္ဒန်လဝ်ရ။ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ၜါဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴဒၟံၚ်ပြဝးရ” ရဴဝွံ ဟီုသ္ဂးအိုတ်ရ။

ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး ဟိုတ်နူအာပတ် မဂပ်ဝ်ဂြောပ်ဗ္ဒန်လဝ်သီုမဂွံသတိဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး ဟိုတ်နူအာပတ် ဟွံဂွံသတိတုဲမဂပ်ဝ်ဂြောပ်ဗ္ဒန်လဝ်ဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ဟိုတ်နူအာပတ်မွဲဂှ် ထေက်ကဵုဒ္ဂေတ်မာနတ်ရ” ရဴဝွံ သ္ဂးရ။

၁၄၆။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ အာပတ်မွဲဂှ် ဟွံမွဲကဵုသၠေဟ်ပၟာတုဲ ဂြောပ်ဗ္ဒန်လဝ်ရ၊ အာပတ်မွဲဂှ် ဂြောပ်ဗ္ဒန်လဝ် သီုမၞုံကဵုသၠေဟ်ပၟာရ။

ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ် ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေက်စဳကၠးဆိုက်ဗ္ဒက်တုဲ မၞုံကဵုအစောမ်သတ္တိ မလေပ်ဂွဂါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာ ကၠုၚ်ရ။

ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော? ခမဳဝွံ မုဟိုတ်ပဒတဴပြဝးရော?” ရဴဝွံ သၟာန်ရ။

ခမဳဂမၠိုၚ်ဂှ် “ယွံကောန်တၠ ခမဳဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ အာပတ်မွဲဂှ် ဟွံမွဲကဵုသၠေဟ်ပၟာတုဲ ဂြောပ်ဗ္ဒန်လဝ်ရ၊ အာပတ်မွဲဂှ် ဂြောပ်ဗ္ဒန်လဝ် သီုမၞုံကဵုသၠေဟ်ပၟာရ။ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ၜါဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴဒၟံၚ်ပြဝးရ” ရဴဝွံ ဟီုသ္ဂးအိုတ်ရ။
ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး ဟိုတ်နူအာပတ်မၞုံကဵုသၠေဟ်ပၟာတုဲ မဂပ်ဝ်ဂြောပ်ဗ္ဒန်ဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး ဟိုတ်နူအာပတ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓရ်ဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ဟိုတ်နူအာပတ်မွဲဂှ် ထေက်ကဵုဒ္ဂေတ်မာနတ်ရ” ရဴဝွံ သ္ဂးရ။

၁၄၇။	ပ္ဍဲအခိၚ်ဂှ် ခမဳမွဲဇကု အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ။ “အဲ အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး တၞီလုပ်ကၠုၚ်သဘဴလဇ္ဇဳရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးပဒတဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး “အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ်― အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ၊ ဃောပဒတဴပြဝး သဘဴလဇ္ဇဳတၞီလုပ်ကၠုၚ် ကုအဲဂှ်ရ။
အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးပဒတဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး “အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာတွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ညိ။

ယွံခမဳတအ် ရဴဝွံ ဒးကဵုရ။ ယွံခမဳတအ် ခမဳဂှ် ပြာပ်အာဇရေၚ်သၚ်တုဲ ။ ပ ။ “ယွံတဳလပိုဉ်တအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ်ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လတ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဍိက်ဂှ်ရ။

အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ကုအဲဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်တအာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ ဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာသတ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲဂ၊ ကုအဲဂှ် ဃောပဒတဴပြဝး “အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ယွံတဳလပိုဉ်တအ် အဲဍိက်ဂှ် အာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၄၈။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ “အဲ အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ ဂွံအာတ်သၚ်ပြဝးပဒတဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး “အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ် အာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။
ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ “အဲ အာစိုပ်အာပတ် သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ အဲ ဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ခမဳဂှ် ဃောပဒတဴပြဝး သဘဴလဇ္ဇဳတၞီလုပ်ကၠုၚ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲ ဂွံအာတ်သၚ်ပြဝးပဒတဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။
အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုတုဲရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး “အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ် အာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ သၚ် ဂပ်ဝ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ)။ ယွံခမဳတအ် ခမဳဂှ် သ္ပဟိုတ်ကဵုမွဲဂိတုကိုပ်ကၠာ (ပဒတဴပြဝးတုဲ) ဂှ်တုဲ ဒပဒတဴပြဝး လုကဴၜါဂိတုဂမၠိုၚ်ရ။

၁၄၉။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ အဲဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုခမဳဂှ်ရ။

ခမဳဂှ် အာတ်သၚ် ပြဝးမွဲဂိ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ၊ ဃောပဒတဴပြဝး သဘဴလဇ္ဇဳလုပ်ကၠုၚ် ကုခမဳဂှ်ရ။

အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု၊ အဲဂွံအာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုအဲဂှ်ရ။

အဲဂှ် အာတ်သၚ် ပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်တုဲရ၊ ကုအဲဂှ် ဃောပဒတဴပြဝး―

“အဲ ဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ” ရဴဝွံ သဘဴလဇ္ဇဳတၞီလုပ်ကၠုၚ်ရ။

ခမဳဂှ် အာတ်သၚ် ပြဝးသအၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု၊ သၚ် ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ယွံခမဳတအ် ခမဳဂှ် သ္ပဟိုတ်ကဵုမွဲဂိတုကိုပ်ကၠာ (ပဒတဴပြဝးတုဲ) ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၅၀။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် တီရ၊ မွဲဂိတုဂှ် ဟွံတီရ၊ ခမဳဂှ် အာတ်သၚ် ပြဝးလုကဴမွဲဂိတု မဂပ်ဝ်တီ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝးလုကဴမွဲဂိတု မဂပ်ဝ်တီတီ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ခမဳဂှ် ဃောပဒတဴပြဝး မွဲဂိတုသအာၚ်လေဝ် တီရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ မွဲဂိတုဂှ် တီရ၊ မွဲဂိတုဂှ် ဟွံတီရ၊ အဲဂှ် အာတ်သၚ် ပြဝး (မဒးဒ္ဂေတ်) လုကဴမွဲဂိတု မဂပ်ဝ်တီ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝး (မဒးဒ္ဂေတ်) လုကဴမွဲဂိတု မဂပ်ဝ်တီ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ။

အဲဂှ် ဃောပဒတဴပြဝး မွဲဂိတုသအာၚ်လေဝ် တီရ၊ အဲဂွံအာသၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ ရဴဝွံ ကသပ်ဒှ်ကၠုၚ်ရ။

ခမဳဂှ် အာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ယွံခမဳတအ် ခမဳဂှ် သ္ပဟိုတ်ကဵုမွဲဂိတုကိုပ်ကၠာ (ပဒတဴပြဝးတုဲ) ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၅၁။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် ဂွံသတိရ၊ မွဲဂိတုဂှ် ဟွံဂွံသတိရ၊ ခမဳဂှ် အာတ်သၚ်ပြဝး (မဒးဒ္ဂေတ်) လုကဴမွဲဂိတု မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝး (မဒးဒ္ဂေတ်) လုကဴမွဲဂိတု မဂပ်ဝ်ဂွံသတိ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ခမဳဂှ် ဃောပဒတဴပြဝး မွဲဂိတုသအာၚ်လေဝ် ဂွံသတိရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် ဂွံသတိရ၊ မွဲဂိတုဂှ် ဟွံဂွံသတိရ၊ အဲဂှ် အာတ်သၚ် ပြဝး (မဒးဒ္ဂေတ်) လုကဴမွဲဂိတု မဂပ်ဝ်ဂွံသတိ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ် ကဵုပြဝး (မဒးဒ္ဂေတ်) လုကဴမွဲဂိတု မဂပ်ဝ်ဂွံသတိ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ။

အဲဂှ် ဃောပဒတဴပြဝး မွဲဂိတုသအာၚ်လေဝ် ဂွံသတိရ၊ အဲဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ ရဴဝွံ ကသပ်ဒှ်ကၠုၚ်ရ။

ခမဳဂှ် အာတ်သၚ်ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ယွံခမဳတအ် ခမဳဂှ် သ္ပဟိုတ်ကဵုမွဲဂိတုကိုပ်ကၠာ (ပဒတဴပြဝးတုဲ) ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၅၂။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် ဟွံမွဲကဵုသၠေဟ်ပၟာရ၊ မွဲဂိတုဂှ် မၞုံကဵုသၠေဟ်ပၟာရ၊ ခမဳဂှ် အာတ်သၚ်ပြဝး (မဒးဒ္ဂေတ်) လုကဴမွဲဂိတု မဟွံမွဲကဵုသၠေဟ်ပၟာ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုရ၊ သၚ်ကဵုပြဝး (မဒးဒ္ဂေတ်) လုကဴမွဲဂိတု မဟွံမွဲကဵုသၠေဟ်ပၟာ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။

ခမဳဂှ် ဃောပဒတဴပြဝး မွဲဂိတုသအာၚ်လေဝ် မဟွံမွဲကဵုသၠေဟ်ပၟာ ဒှ်ရ၊ “အဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် ဟွံမွဲကဵုသၠေဟ်ပၟာရ၊ မွဲဂိတုဂှ် မၞုံကဵုသၠေဟ်ပၟာရ၊ အဲဂှ် အာတ်သၚ် ပြဝး (မဒးဒ္ဂေတ်) လုကဴမွဲဂိတု မဟွံမွဲကဵုသၠေဟ်ပၟာ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝး (မဒးဒ္ဂေတ်) လုကဴမွဲဂိတု မဟွံမွဲကဵုသၠေဟ်ပၟာ ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုအဲဂှ်ရ။

အဲဂှ် ဃောပဒတဴပြဝး မွဲဂိတုသအာၚ်လေဝ် ဟွံမွဲကဵုသၠေဟ်ပၟာ ဒှ်ရ၊ အဲဂွံအာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုမ္ဂး ခိုဟ်သန်ရ ရဴဝွံ ကသပ်ဒှ်ကၠုၚ်ရ။

ခမဳဂှ် အာတ်သၚ် ပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ သၚ်ကဵုပြဝးသအာၚ် (မဒးဒ္ဂေတ်) လုကဴမွဲဂိတု ဒဒက်တဴ အာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတု ကုခမဳဂှ်ရ။ ယွံခမဳတအ် ခမဳဂှ် သ္ပဟိုတ်ကဵု မွဲဂိတုကိုပ်ကၠာ (ပဒတဴပြဝးတုဲ) ဂှ်တုဲ ဒးပဒတဴပြဝး လုကဴၜါဂိတုဂမၠိုၚ်ရ။

၁၅၃။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ၊ မွဲဂိတုဂှ် သီုမတီတဴ ဂြောပ်ဗ္ဒန်လဝ်ရ၊ မွဲဂိတုဂှ် ဟွံတီတုဲ ဂြောပ်ဗ္ဒန်လဝ်ရ။ ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ် ၜါဂိတုဂှ်ရ၊ သၚ် ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေက်စဳကၠးဆိုက်ဗ္ဒက်တုဲ မၞုံကဵုအစောမ်သတ္တိ မလေပ်ဂွပါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာ ကၠုၚ်ရ။

ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော? ခမဳဝွံ မုဟိုတ် ပဒတဴပြဝးရော?” ရဴဝွံသၟာန်ရ။

ခမဳဂမၠိုၚ်ဂှ် “ယွံကောန်တၠ ခမဳဝွဲ အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် သီုမတီတဴ ဂြောပ်ဗ္ဒန်လဝ်ရ၊ မွဲဂိတုဂှ် ဟွံတီတုဲ ဂြောပ်ဗ္ဒန်လဝ်ရ။ ခမဳဂှ် အာတ်သၚ် ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴပြဝးရ” ရဴဝွံ ဟီုသ္ဂးအိုတ်ရ။

ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး သွက်ဂိတု မဂပ်ဝ်ဂြောပ်ဗ္ဒန်လဝ် သီုမတီတဴဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး သွက်ဂိတု ဟွံတီတုဲ မဂပ်ဝ်ဂြောပ်ဗ္ဒန်လဝ်ဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓရ်ဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ထေက်ကဵုဒ္ဂေတ်မာနတ်မွဲဂိတု” ရဴဝွံ သ္ဂးရ။

၁၅၄။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် သီုမဂွံသတိ ဂြောပ်ဗ္ဒန်လဝ်ရ၊ မွဲဂိတုဂှ် ဟွံဂွံသတိတုဲ ဂြောပ်ဗ္ဒန်လဝ်ရ။ ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေက်စဳကၠးဆိုက်ဗ္ဒက်တုဲ မၞုံကဵုအစောမ်သတ္တိ မလေပ်ဂွဂါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာ ကၠုၚ်ရ။

ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော? ခမဳဝွံ မုဟိုတ် ပဒတဴပြဝးရော?” ရဴဝွံ သၟာန်ရ။

ခမဳဂမၠိုၚ်ဂှ် “ယွံကောန်တၠ ခမဳဝွံ အာစိုပ်အာပတ်သံဃသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် သီုမဂွံသတိ ဂြောပ်ဗ္ဒန်လဝ်ရ၊ မွဲဂိတုဂှ် ဟွံဂွံသတိတုဲ ဂြောပ်ဗ္ဒန်လဝ်ရ။ ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴဒၟံၚ်ပြဝးရ” ရဴဝွံ ဟီုသ္ဂးအိုတ်ရ။

ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး သွက်ဂိတု မဂပ်ဝ်ဂြောပ်ဗ္ဒန်လဝ် သီုမတီတဴဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး သွက်ဂိတု ဟွံတီတုဲ မဂပ်ဝ်ဂြောပ်ဗ္ဒန်လဝ်ဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓရ်ဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ထေက်ကဵုဒ္ဂေတ်မာနတ်မွဲဂိတု” ရဴဝွံ သ္ဂးရ။

၁၅၅။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် သီုဟွံမွဲကဵုသၠေဟ်ပၟာတုဲ ဂြောပ်ဗ္ဒန်လဝ်ရ၊ မွဲဂိတုဂှ် ဂြောပ်ဗ္ဒန်လဝ် သီုမၞုံကဵုသၠေဟ်ပၟာရ။ ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ။

ခမဳဂှ် ဃောပဒတဴပြဝး ခမဳသအာၚ် လၟိၚ်လညာတ်ဂၠိုၚ်တုဲ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယ ကေုာံမာတိကာလေဝ် ပကၚ်ရၚ်လဝ် ဍိုဟ်ကေက်စဳကၠးဆိုက်ဗ္ဒက်တုဲ မၞုံကဵုအစောမ်သတ္တိ မလေပ်ဂွဂါပ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာ မၞုံပၟိက်ကဵုဒ္ဂေတ်သိက္ခာ ကၠုၚ်ရ။
ခမဳ (အာဂန္တုက) ဂှ် “ယွံကောန်တၠတအ် ခမဳဝွံ အာစိုပ်မုအာပတ်ရော? ခမဳဝွံ မုဟိုတ် ပဒတဴပြဝးရော?” ရဴဝွံ သၟာန်ရ။

ခမဳဂမၠိုၚ်ဂှ် “ယွံကောန်တၠ ခမဳဝွံ အာစိုပ်အာပတ်သံဃသေသ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုရ။ မွဲဂိတုဂှ် သီုဟွံမွဲကဵုသၠေဟ်ပၟာတုဲ ဂြောပ်ဗ္ဒန်လဝ်ရ၊ မွဲဂိတုဂှ် ဂြောပ်ဗ္ဒန်လဝ် သီုမၞုံကဵုသၠေဟ်ပၟာရ။ ခမဳဂှ် အာတ်သၚ်ပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ်ရ၊ သၚ်ကဵုပြဝးၜါဂိတု ဒဒက်တဴအာပတ်ဂမၠိုၚ်ၜါ မဂပ်ဝ်ဂြောပ်ဗ္ဒန်လဝ်ၜါဂိတုဂှ် ကုခမဳဂှ်ရ၊ ယွံကောန်တၠ ခမဳဝွံ အာစိုပ်အာပတ်ဂမၠိုၚ်ဂှ်ရ၊ ခမဳဝွံ ဟိုတ်နူအာပတ်ဂမၠိုၚ်ဂှ် ပဒတဴဒၟံၚ်ပြဝးရ” ရဴဝွံ ဟီုသ္ဂးအိုတ်ရ။
ခမဳ (အာဂန္တုက) ဂှ် “ယွံကောန်တၠတအ် ပွမကဵုပြဝး သွက်ဂိတု မဂပ်ဝ်ဂြောပ်ဗ္ဒန်လဝ် သီုမတီတဴဂှ် ဗဗွဲကဵုဓရ်ရ၊ ဟိုတ်မစှေ်ကဵုဂၠံၚ်ဓရ်ဂှ်ရ ဒှ်ကဵုရ၊ ပွမကဵုပြဝး သွက်ဂိတု ဟွံတီတုဲ မဂပ်ဝ်ဂြောပ်ဗ္ဒန်လဝ်ဂှ် ဟွံဗဗွဲကဵုဓရ်ရ၊ ဟိုတ်မဟွံစှေ်ကဵုဂၠံၚ်ဓရ်ဂှ်ရ ဟွံဒှ်ကဵုရ။ ယွံကောန်တၠတအ် ခမဳဂှ် ထေက်ကဵုဒ္ဂေတ်မာနတ်မွဲဂိတု” ရဴဝွံ သ္ဂးရ။

၃.၂.၅။ သုဒ္ဓန္တပြဝး
၁၅၆။ ပ္ဍဲအခိၚ်ဂှ် ခမဳမွဲဇကု အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ခမဳဂှ် ဟွံတီအပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ။

ခမဳဂှ် “ယွံကောန်တၠတအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ဟွံတီအပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ၊ အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဟီုသ္ဂးလဴဗ္စ ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဒှ်သာ်ဂှ်မ္ဂး သၚ်ဩဝ်ကဵုသုဒ္ဓန္တပြဝး ‘မၞုံလအိတ် ပွမသအးဇ္ၚး’ ဒဒက်တဴအာပတ်ဂမၠိုၚ် ကုခမဳဂှ်ညိ။ ယွံခမဳတအ် ရဴဝွံ ဒးကဵုရ။

ယွံခမဳတအ် ခမဳဂှ် ပြာပ်အာဇရေၚ်သၚ်တုဲ ။ ပ ။

“ယွံတဳလပိုဉ်တအ် အဲဍိက် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ဟွံတီအပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ၊ ယွံတဳလပိုဉ်တအ် အဲဍိက်ဂှ် အာတ်သၚ် သုဒ္ဓန္တပြဝး ‘မၞုံလအိတ် ပွမသအးဇ္ၚး’ ဒဒက်တဴအာပတ်ဂမၠိုၚ်ဂှ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ―

၁၅၇။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ဟွံတီအပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ၊ ခမဳဂှ် အာတ်သၚ် သုဒ္ဓန္တပြဝး ‘မၞုံလအိတ်ပွမသအးဇ္ၚး’ ဒဒက်တဴအာပတ်ဂမၠိုၚ်ဂှ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ်ကဵုသုဒ္ဓန္တပြဝး ဒဒက်တဴအာပတ်ဂမၠိုၚ်ဂှ် ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ဟွံတီအပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ၊ ခမဳဂှ် အာတ်သၚ် သုဒ္ဓန္တပြဝး ဒဒက်တဴအာပတ်ဂမၠိုၚ်ဂှ်ရ၊ သၚ်ကဵုသုဒ္ဓန္တပြဝး ဒဒက်တဴအာပတ်ဂမၠိုၚ်ဂှ် ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုသုဒ္ဓန္တပြဝး ဒဒက်တဴအာပတ်ဂမၠိုၚ် ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ)။
၁၅၈။	ယွံခမဳတအ် ရဴဝွံ ဒးကဵုသုဒ္ဓန္တပြဝးရ၊ ရဴဝွံ ဒးကဵုပြဝးရ။ ယွံခမဳတအ် မုရဴသာ်လဵု ဂပ်ဝ်ကဵုသုဒ္ဓန္တပြဝးရော?။

ဟွံတီ အပိုၚ်အခြာအာတ်ရ၊ ဟွံတီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုသုဒ္ဓန္တပြဝးရ။
တီ အပိုၚ်အခြာအာပတ်ရ၊ ဟွံတီ အပိုၚ်အခြာဗတမ်ရ၊ ဂွံသတိ အပိုၚ်အခြာအာပတ်ရ၊ ဟွံဂွံသတိ အပိုၚ်အခြာဗတမ်ရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုသုဒ္ဓန္တပြဝးရ။
အပိုၚ်အခြာအာပတ်လ္ၚဵုဂှ် တီရ၊ လ္ၚဵုဂှ် ဟွံတီရ၊ ဟွံတီ အပိုၚ်အခြာဗတမ်ရ၊ အပိုၚ်အခြာ အာပတ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ ဟွံဂွံသတိ အပိုၚ်အခြာဗတမ်ရ၊ ပ္ဍဲအပိုၚ်အခြာ အာပတ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုသုဒ္ဓန္တပြဝးရ။

ဟွံတီ အပိုၚ်အခြာအာပတ်ရ၊ အပိုၚ်အခြာဗတမ်လ္ၚဵုဂှ် တီရ၊ လ္ၚဵုဂှ် ဟွံတီရ၊ ဟွံဂွံသတိ အပိုၚ်အခြာအာပတ်ရ၊ အပိုၚ်အခြာဗတမ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ ပ္ဍဲအပိုၚ်အခြာဗတမ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ။ ရဴဝွံ ဒးကဵုသုဒ္ဓန္တပြဝးရ။

တီ အပိုၚ်အခြာအာပတ်ရ၊ အပိုၚ်အခြာဗတမ်လ္ၚဵုဂှ် တီရ၊ လ္ၚဵုဂှ် ဟွံတီရ၊ ဂွံသတိ အပိုၚ်အခြာအာပတ်ရ၊ အပိုၚ်အခြာဗတမ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ ဟွံမွဲကဵု သၠေဟ်ပၟာ ပ္ဍဲအပိုၚ်အခြာအာပတ်ရ၊ ပ္ဍဲအပိုၚ်အခြာဗတမ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ။ ရဴဝွံ ဒးကဵုသုဒ္ဓန္တပြဝးရ။

အပိုၚ်အခြာ အာပတ်လ္ၚဵဂှ် တီရ၊ လ္ၚဵုဂှ်ဟွံတီရ၊ အပိုၚ်အခြာဗတမ်လ္ၚဵုဂှ် တီရ၊ လ္ၚဵုဂှ်ဟွံတီရ၊ အပိုၚ်အခြာ အာပတ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ အပိုၚ်အခြာဗတမ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ ပ္ဍဲအပိုၚ်အခြာ အာပတ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအပိုၚ်အခြာဗတမ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ။ ရဴဝွံ ဒးကဵု သုဒ္ဓန္တပြဝးရ။ ယွံခမဳတအ် ရဴဝွံဟေၚ် ဒးကဵုသုဒ္ဓန္တပြဝးရ။

၁၅၉။	ယွံခမဳတအ် မုရဴသာ်လဵု ဂပ်ဝ်ကဵုပြဝးရော?။ တီ အပိုၚ်အခြာအာပတ်ရ၊ တီ အပိုၚ်အခြာဗတမ်ရ၊ ဂွံသတိ အပိုၚ်အခြာ အာပတ်ရ၊ ဂွံသတိ အပိုၚ်အခြာဗတမ်ရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုပြဝးရ။

ဟွံတီ အပိုၚ်အခြာအာပတ်ရ၊ တီ အပိုၚ်အခြာဗတမ်ရ၊ ဟွံဂွံသတိ အပိုၚ်အခြာအာပတ်ရ၊ ဂွံသတိ အပိုၚ်အခြာဗတမ်ရ၊ မၞုံကဵုသၠေဟ်ပၟာ ပ္ဍဲအပိုၚ်အခြာအာပတ်ရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုပြဝးရ။
အပိုၚ်အခြာအာပတ်လ္ၚဵုဂှ် တီရ၊ လ္ၚဵုဂှ်ဟွံတီရ၊ တီ အပိုၚ်အခြာဗတမ်ရ၊ အပိုၚ်အခြာ အာပတ်လ္ၚဵုဂှ် ဂွံသတိရ၊ လ္ၚဵုဂှ် ဟွံဂွံသတိရ၊ ဂွံသတိ အပိုၚ်အခြာဗတမ်ရ၊ ပ္ဍဲအပိုၚ်အခြာ အာပတ်လ္ၚဵုဂှ် မၞုံကဵုသၠေဟ်ပၟာရ၊ ပ္ဍဲလ္ၚဵုဂှ် ဟွံမွဲကဵုသၠေဟ်ပၟာရ၊ ဟွံမွဲကဵုသၠေဟ်ပၟာ ပ္ဍဲအပိုၚ်အခြာဗတမ်ရ။ ရဴဝွံ ဒးကဵုပြဝးရ။ ယွံခမဳတအ် ရဴဝွံဟေၚ် ဒးကဵုပြဝးရ။

❀ ပြဝးတုဲရ။❀ 

၃.၃။ စတ္တာလဳသက (၄၀)
၁၆၀။	ပ္ဍဲအခိၚ်ဂှ် ခမဳမွဲဇကု ဃောပဒတဴပြဝး ရာမ်တိတ်ခရှ်ရ။ ညးရာမ်တိတ်ခရှ်ဂှ် ကလေၚ်ကၠုၚ်တုဲ အာတ်ခမဳဂမၠိုၚ် ဒဒှ်ခမဳပယျၚ်ရ။ ဂရၚ်ပတီ ဟိုတ်ပရူပရာ ကုတဳလမၞုံပိုဉ်ကျာ်တြဲအိုတ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ဒှ်အာသာမဏဳရ။ ယွံခမဳတအ် ပြဝး ကုညးဒှ်သာမဏဳဂှ် ဟွံဒှ်ကဵုရ။ သာမဏဳဂှ် မွဲလှေ်ပၠန် ယဝ်ပပယျၚ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ် ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ကြအ်ယှောတ်အာရ။ ယွံခမဳတအ် ပြဝး ကုခမဳကြအ်ယှောတ်ဂှ် ဟွံဒှ်ကဵုရ။ ခမဳမကြအ်ယှောတ်ဂှ် မွဲလှေ်ပၠန် ဒှ်ညးဟွံယှောတ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ်ရ ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၃)

ယွံခမဳတအ် ပ္ဍဲသာသနာဝွံ ခမဂှ် ဃောပဒတဴပြဝး စိုတ်ကလှ်လဖှ်အာရ။ ယွံခမဳတအ် ပြဝး ကုခမဳစိုတ်ကလှ်လဖှ်ဂှ် ဟွံဒှ်ကဵုရ။ ခမဳစိုတ်ကလှ်လဖှ်ဂှ် မွဲလှေ်ပၠန် ဒှ်ညးစိုတ်ဟွံကလှ်လဖှ် ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၄)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ဒှ်ညးဒးဒုၚ်ပ္ဍဵုပ္ဍိုက်ဝေဒနာရ။ ယွံခမဳတအ် ပြဝး ကုခမဳ မဒးဒုၚ်ပ္ဍဲပ္ဍိုက်ဝေဒနာဂှ် ဟွံဒှ်ကဵုရ။ ခမဳ ဒးဒုၚ်ပ္ဍဵုပ္ဍိုက်ဝေဒနာဂှ် မွဲလှေ်ပၠန် ဒှ်ညးဟွံဒးဒုၚ်ပ္ဍဵုပ္ဍိုက်ဝေဒနာမ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝး မကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၅)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ဒှ်ညးဒးဒုၚ်ဗက်ပတိတ် ဟိုတ်ပွမဟွံမၠာ်သ္ၚေဝ်အာပတ်ရ။ ယွံခမဳတအ် ပြဝး ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန်ကော်ပၠုပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၇)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ဒှ်ညးဒးဒုၚ်ဗက်ပတိတ် ဟိုတ်ပွမဟွံသၠးကၠေံကွေတ်မယုတ်မာရ။ ယွံခမဳတအ် ပြဝး ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန် ကော်ပၠောပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝး မကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးဆက်ပဒတဴ (ပြဝး) သှေ်သၟေဟ်ဂှ်ရ။ (၈)

၁၆၁။	ယွံခမဳတအ် ပ္ဍဲသာသနာဝွံ ခမဳမထေက်ကဵုဓဇံက်တမ် ရာမ်တိတ်ခရှ်ရ။ ယွံခမဳတအ် ပွမတံၚ်ဓဇက်တမ် ကုညးရာမ်တိတ်ခရှ်ဂှ် ဟွံဒှ်ကဵုရ။ ညးထေက်ကဵုတံၚ်ဓဇက်တမ်ဂှ် မွဲလှေ်ပၠန် ယဝ်ပပယျၚ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးတံၚ်ဓဇက်တမ် ခမဳဂှ်ရ။ (၉)

ယွံခမဳတအ် ပ္ဍဲသာသနာဝွံ ခမဳ မထေက်ကဵုတံၚ်ဓဇက်တမ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံမၠာ်သ္ၚေဝ် အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံဇအုဲဇဗ အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံသၠးကၠေံကွေတ် မယုတ်မာရ၊ ယွံခမဳတအ် ပွမတံၚ်ဓဇက်တမ် ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန် ကော်ပၠောပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝး မဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးတံၚ်ဓဇက်တမ် ခမဳဂှ်ဂှ်ရ။ (၁၆)

၁၆၂။	ယွံခမဳတအ် ပ္ဍဲသာသနာဝွံ ခမဳမထေက်ကဵုဒ္ဂေတ်မာနတ် ရာမ်တိတ်ခရှ်ရ။ ယွံခမဳတအ် ပွမကဵုမာနတ် ကုညးရာမ်တိတ်ခရှ်ဂှ် ဟွံဒှ်ကဵုရ။ ညးရာမ်တိတ်ခရှ်ဂှ် မွဲလှေ်ပၠန် ယဝ်ပပယျၚ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရ၊ ပြဝးမဂပ်ဝ် ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးကဵုမာနတ် ကုခမဳဂှ်ရ။ (၁၇)

ယွံခမဳတအ် ပ္ဍဲသာသနာဝွံ ခမဳမထေက်ကဵုဒ္ဂေတ်မာနတ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံမၠာ်သ္ၚေဝ် အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံဇအုဲဇဗ အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံသၠးကၠေံကွေတ် မယုတ်မာရ၊ ယွံခမဳတအ် ပွမကဵုမာနတ် ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန် ကော်ပၠောပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝး မဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ ဒးကဵုမာနတ် ကုခမဳဂှ်ရ။ (၂၄)

၁၆၃။	ယွံခမဳတအ် ပ္ဍဲသာသနာဝွံ ခမဳဃောဒ္ဂေတ်မာနတ် ရာမ်တိတ်ခရှ်ရ။ ယွံခမဳတအ် ပွမဒ္ဂေတ်မာနတ် ကုညးရာမ်တိတ်ခရှ်ဂှ် ဟွံဒှ်ကဵုရ။ ညးရာမ်တိတ်ခရှ်ဂှ် မွဲလှေ်ပၠန် ယဝ်ပပယျၚ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ် ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ။ မာနတ်မဂပ်ဝ်ကဵု လဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ မာနတ် မဂပ်ဝ်ဒ္ဂေတ်လဝ်တုဲဂှ် ဒှ်မာနတ် မဂပ်ဝ်ဒ္ဂေတ်လဝ်တုဲ ဗွဲမဒးရးရ၊ ဒးဆက်ဒ္ဂေတ် (မာနတ်) သှေ်သၟေဟ်ရ။ (၂၅)

ယွံခမဳတအ် ပ္ဍဲသာသနာဝွံ ခမဳမထေက်ကဵုဒ္ဂေတ်မာနတ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံမၠာ်သ္ၚေဝ် အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံဇအုဲဇဗ အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံသၠးကၠေံကွေတ် မယုတ်မာရ၊ ယွံခမဳတအ် ပွမကဵုကော်ပၠောပ်အဗ္ဘာန် ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန် ကော်ပၠောပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ မာနတ်မဂပ်ဝ်ကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ မာနတ်မဂပ်ဝ်ဒ္ဂေတ်လဝ်တုဲဂှ် ဒှ်မာနတ်မဂပ်ဝ်ဒ္ဂေတ်လဝ်တုဲ ဗွဲမဒးရးရ၊ ဒးဆက်ဒ္ဂေတ် (မာနတ်) သှေ်သၟေဟ်ရ။ (၃၂)

၁၆၄။	ယွံခမဳတအ် ပ္ဍဲသာသနာဝွံ ခမဳမထေက်ကဵုကော်ပၠော်အဗ္ဘာန် ရာမ်တိတ်ခရှ်ရ။ ယွံခမဳတအ် ပွမကဵုကော်ပၠုပ်အဗ္ဘာန် ကုညးရာမ်တိတ်ခရှ်ဂှ် ဟွံဒှ်ကဵုရ။ ညးရာမ်တိတ်ခရှ်ဂှ် မွဲလှေ်ပၠန် ယဝ်ပပယျၚ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ မာနတ်မဂပ်ဝ်ကဵုလဝ်တုဲဂှ် ဒှ်ကဵုလဝ်တုဲဗွဲမဒးရးရ၊ မာနတ်မဂပ်ဝ်ဒ္ဂေတ်လဝ်တုဲဂှ် ဒှ်မာနတ် မဂပ်ဝ်ဒ္ဂေတ်လဝ်တုဲ ဗွဲမဒးရးရ၊ ဒး ကော်ပၠုပ်အဗ္ဘာန် ခမဳဂှ်ရ။ (၃၃)

ယွံခမဳတအ် ပ္ဍဲသာသနာဝွံ ခမဳမထေက်ကဵုကော်ပၠောပ်အဗ္ဘာန် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံမၠာ်သ္ၚေဝ် အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံဇအုဲဇဗ အာပတ်ရ ။ ပ ။ ဒှ်ညးဒးဒုၚ်ဗက်ပတိတ် ဟိုတ်ပွမဟွံသၠးကၠေံကွေတ် မယုတ်မာရ၊ ယွံခမဳတအ် ပွမကဵု ကော်ပၠုပ်အဗ္ဘာန် ကုခမဳမဒးဒုၚ်ဗက်ပတိတ်ဂှ် ဟွံဒှ်ကဵုရ။ မွဲလှေ်ပၠန် ကော်ပၠုပ်ခမဳဂှ်မ္ဂး ပြဝးမကဵုလဝ်တုဲ ကိုပ်ကၠာတေံဂှ်ဟေၚ် ဒှ်ပြဝးခမဳဂှ်ရ။ ပြဝးမကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ ပြဝးမဂပ်ဝ်ပဒတဴတုဲဂှ် ဒှ်ပြဝးမဂပ်ဝ်ပဒတဴ ဗွဲမဒးရးတုဲရ၊ မာနတ်မဂပ်ဝ်ကဵုလဝ်တုဲဂှ် ဒှ်ကဵုလဝ်တုဲ ဗွဲမဒးရးရ၊ မာနတ်မဂပ်ဝ်ဒ္ဂေတ်လဝ်တုဲဂှ် ဒှ်မာနတ်မဂပ်ဝ်ဒ္ဂေတ်လဝ်တုဲ ဗွဲမဒးရးရ၊ ဒးကော်ပၠုပ်အဗ္ဘာန် ခမဳဂှ်ရ။ (၄၀)

❀စတ္တာလဳသကတုဲရ❀ 

၃.၄။ ဆတ္တိံသက (၃၆)
၁၆၅။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်လဝ်ရ၊ ဒးတံၚ်ဓဇက်တမ် ခမဳဂှ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်လဝ်ရ၊ ဒးတံၚ်ဓဇက်တမ် ခမဳဂှ်ရ။ ပြဝး ပံၚ်ပကောံကဵုအာပတ်ကၠာတုဲဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်ဂပ်ဝ်ဂြောပ်ဗ္ဒန်လဝ်ကီု မဒှ်ဟဂပ်ဝ်ဂြောပ်ဗ္ဒန်လဝ်ကီုရ၊ ဒးတံၚ်ဓဇက်တမ် ခမဳဂှ်ရ။ ပြဝး ပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲအဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဟွံမွဲကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်လဝ် ။ ပ ။ မဟွံမွဲကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်လဝ် ။ ပ ။ မဟွံမွဲကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီု ။ ပ ။ မဒှ်မၞုံကဵုဗၞတ်ဗ္ၜတ်ကီုလဝ် မဒှ်ဟွံမွဲကဵုဗၞတ်ဗ္ၜတ်ကီုလဝ် မဟဂပ်ဝ်ဂြောပ်ဗ္ဒန်လဝ် ။ ပ ။ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီုလဝ် မဒှ်ဟွံမွဲကဵုဗၞတ်ဗ္ၜတ်ကီုလဝ် မဂပ်ဝ်ဂြောပ်ဗ္ဒန်ကီုလဝ် မဟဂပ်ဝ်ဂြောပ်ဗ္ဒန်ကီုလဝ်ရ၊ ဒးတံၚ်ဓဇက်တမ် ခမဳဂှ်ရ။ ပြဝး ပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵုကုခမဳဂှ်ရ။ (၉)

ယွံခမဳတအ် ပ္ဍဲသာသနာဝွံ ခမဳမထေက်ကဵုဒ္ဂေတ်မာနတ် ။ ပ ။ ခမဳဃောဒ္ဂေတ်မာနတ် ။ ပ။ (ညံၚ်ရဴပြဝးကီု နယ်တုပ်သၟဟ်ဒးတြးရ။) ခမဳမထေက်ကဵုကော်ပၠောပ်အဗ္ဘာန် ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်လဝ် ။ ပ ။ မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်လဝ် ။ ပ ။ မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ် ။ ပ ။ မဟွံမွဲကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်လဝ် ။ ပ ။ မဟွံမွဲကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီု ။ ပ ။ မဒှ်မၞုံကဵုဗၞတ်ဗ္ၜတ်ကီုလဝ် မဒှ်ဟွံမွဲကဵုဗၞတ်ဗ္ၜတ်ကီုလဝ် မဟဂပ်ဝ်ဂြောပ်ဗ္ဒန်လဝ် ။ ပ ။ မဒှ်မၞုံကဵုဗၞတ်ဗ္ၜတ်ကီုလဝ် မဒှ်ဟွံမွဲကဵုဗၞတ်ဗ္ၜတ်ကီုလဝ် မဂပ်ဝ်ဂြောပ်ဗ္ဒန်လဝ်ရ၊ ဒးတံၚ်ဓဇက်တမ် ခမဳဂှ်ရ။ ပြဝးပံၚ်ပကောံကဵု အာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵုကုခမဳဂှ်ရ။ (၃၆)

❀ဆတ္တိံသကတုဲရ။❀ 

၃.၅။ မာနတ္တသတ (၁၀၀)
၁၆၆။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန် ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဟွံဂြောပ်ဗ္ဒန် အာပတ်ဂမၠိုၚ်ဂှ်ရ၊ ယွံခမဳတအ် ဒးကဵုမာနတ် ကုခမဳဂှ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန် ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဟိုတ်နူဂကောံအာပတ်ကြဴ အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲမ္ဂး ဂြောပ်ဗ္ဒတ်တုဲ ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဟွံဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဟိုတ်နူဂကောံအာပတ်ကၠာ အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုမဂၠိုၚ်တုဲမ္ဂး ဂြောပ်ဗ္ဒန်တုဲ ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြးဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၄)

၁၆၇။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ ယွံခမဳတအ် ဟိုတ်နူဂကောံအာပတ်ကၠာ အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၅)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၆)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ် ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၇)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ် ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၈)

၁၆၈။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြေပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြေပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာ အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၉)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံ အာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၁၀)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၁)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၂)

၁၆၉။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၃)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၄)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၅)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၆)

၁၇၀။ ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၇)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၈)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၁၉)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ်သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးကုခမဳဂှ်ပ္ဍဲကြဴ ဒးကဵုမာနတ်ရ။ (၂၀)

၁၇၁။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန်လဝ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ (ညံၚ်ရဴပ္ဍဲသၟဝ်တေံကီု နယ်တုပ်သၟဟ်ဒးတြးရ။) ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်ကီု အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်ကီုနွံအိုတ်ရ ။ ပ ။ အာပတ်ဂမၠိုၚ်လ္ၚဵုဂှ်တီရ၊ အာပတ်ဂမၠိုၚ်လ္ၚဵုဂှ်ဟွံတီရ ။ ပ ။ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ ။ ပ ။ အာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ် မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵု သၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ဒှ်ညးဒးဒုၚ်ပ္ဍဵုပ္ဍိုက်ဝေဒနာရ။ ခမဳဂှ် မွဲလှေ်ပၠန် ဒှ်ညး ဒးဒုၚ်ပ္ဍဵုပ္ဍိုက်ဝေဒနာတုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် အဟဂပ်ဝ်ဂြောပ်ဗ္ဒန်လဝ်သီုမၞုံကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဟိုတ်နူဂကောံအာပတ်ကၠာကီု ဟိုတ်နူဂကောံအာပတ်ကြဴကီု အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝး ကုခမဳဂှ်တုဲ ပ္ဍဲကြဴ ဒးကဵုမာနတ်ရ။ (၁၀၀)

❀မာနတ္တသတတုဲရ။❀ 

၃.၆။ သမူလာယသမောဓါနပြဝး (၂၀၀)
၁၇၂။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန် ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဟွံဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဒးတံၚ်ဓဇက်တမ် ခမဳဂှ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန် ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဟွံဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲမ္ဂး ဂြောပ်ဗ္ဒန်တုဲ ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဟွံဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲမ္ဂး ဂြောပ်ဗ္ဒန်တုဲ ရာမ်တိတ်ခရှ်ရ၊ ညးရာမ်တိတ်ခရှ်ဂှ် မွဲလှေ်ပၠန် ပပယျၚ်တုဲ ဂြောပ်ဗ္ဒန်အာပတ်ဂမၠိုၚ်ဂှ်ရ၊ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၄)

၁၇၃။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၅)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၆)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဟွံဂြောပ်ဗ္ဒန်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၇)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် ပ္ဍဲကၠာဂှ် ပ္ဍဲကြဴ ဂြောပ်ဗ္ဒန်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။

၁၇၄။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၉)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာ
ပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၀)
ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၁)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ။ အာပတ်တီဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံတီဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီုဟွံတီတဴ ပ္ဍဲကၠာဂှ် ပ္ဍဲကြဴ သီုမတီတဴ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၂)

၁၇၅။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၃)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၄)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၅)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ကုခမဳဂှ် အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ။ အာပတ်ဂွံသတိဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်ဟွံဂွံသတိဂမၠိုၚ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုမဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုဟွံဂွံသတိ ပ္ဍဲကၠာဂှ် ပ္ဍဲကြဴ သီုမဂွံသတိ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၆)

၁၇၆။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ပ္ဍဲအာအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၇)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ပ္ဍဲအာအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၈)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ပ္ဍဲအာအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၉)

ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ ပ္ဍဲအာအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ရာမ်တိတ်ခရှ်တုဲ ပ္ဍဲကြဴ မွဲလှေ်ပၠန် ပပယျၚ်တုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ်သီု သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၂၀)

၁၇၇။	ယွံခမဳတအ် ပ္ဍဲသာသနာဝွံ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန်လဝ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒးဒုၚ်ပ္ဍဵုပ္ဍိုက်ဝေဒနာရ ။ ပ ။ ကုခမဳဂှ် အာပတ်မဂပ်ဝ် ဂြောပ်ဗ္ဒန်လဝ်ဂမၠိုၚ်လဝ် နွံအုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ ။ ပ ။ (ညံၚ်ရဴတြးတဴပြဝးကီု နယ်တုပ်သၟဟ်ဒးတြးရ။) အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ ။ ပ ။ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ ။ ပ ။ ပ္ဍဲအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ်မဟွံမွဲကဵုသၠေဟ်ပၟာဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ဒှ်ညးဒးဒုၚ်ပ္ဍဵုပ္ဍိုက်ဝေဒနာရ။ ခမဳဂှ် မွဲလှေ်ပၠန် ဒှ်ညးဒးဒၚ်ပ္ဍဵုပ္ဍိုက်ဝေဒနာတုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟွံဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ ။ ပ ။

အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက်တမ် ခမဳဂှ်ရ၊ ပြဝးပံၚ်ပကောံကဵုအာပတ်ကၠာတုဲ ဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၁၀၀)

ယွံခမဳတအ် ပ္ဍဲသာသနာဝွံ ခမဳမထေက်ကဵုဒ္ဂေတ်မာနတ် ။ ပ ။ ခမဳဃောဒ္ဂေတ်မာနတ် ။ ပ ။ ခမဳမထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန်လဝ် ရာမ်တိတ်ခရှ်ရ ။ ပ ။ (ခမဳမထေက်ကဵုဒ္ဂေတ်မာနတ်ကီု ခမဳဃောဒ္ဂေတ်မာနတ်ကီု ခမဳမထေက်ကဵုကော်ပၠုပ်အဗ္ဘာန်ကီု ညံၚ်ရဴတြးတဴပြဝးကီု နယ်တုပ်သၟဟ် ဒးတြးရ။) (၃၂၀)

၁၇၉။	ယွံခမဳတအ် ပ္ဍဲသာသနာဝွံ ခမဳမထေက်ကဵုကော်ပၠုပ်အဗ္ဘာန်ဂှ် ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန်လဝ် ဒှ်အာသာမဏဳရ ။ ပ ။ ဒှ်ညးကြအ်ယှောတ်ရ ။ ပ ။ ဒှ်ညးစိုတ်ကလှ်လဖှ်ရ ။ ပ ။ ဒှ်ညးဒဒုၚ်ပ္ဍဵုပ္ဍိုက်ဝေဒနာရ ။ ပ ။ ကုခမဳဂှ် အာပတ်မဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ်နွံအိုတ်ရ၊ အာပတ်မဟဂပ်ဝ်ဂြောပ်ဗ္ဒန်လဝ်ဂမၠိုၚ်လေဝ် နွံအိုတ်ရ ။ ပ ။ အာပတ်ဂမၠိုၚ်လ္ၚဵုဂှ် တီရ၊ အာပတ်ဂမၠိုၚ်လ္ၚဵုဂှ် ဟွံတီရ ။ ပ ။ အာပတ်ဂမၠိုၚ်လ္ၚဵုဂှ် ဂွံသတိရ၊ အာပတ်ဂမၠိုၚ်လ္ၚဵုဂှ် ဟွံဂွံသတိရ ။ ပ ။ ပ္ဍဲအာပတ်ဂမၠိုၚ်လ္ၚဵုဂှ် ဟွံမွဲကဵုသၠေဟ်ပၟာရ၊ ပ္ဍဲအာပတ်ဂမၠိုၚ်လ္ၚဵုဂှ် မၞုံကဵုသၠေဟ်ပၟာရ။ အာပတ် မဟွံမွဲကဵုသၠေဟ်ပၟာဂမၠိုၚ်ဂှ် ဂြောပ်ဗ္ဒန်လဝ်ရ၊ အာပတ်မၞုံကဵုသၠေဟ်ပၟာဂမၠိုၚ်ဂှ် ဟွံဂြောပ်ဗ္ဒန်လဝ်ရ။ ခမဳဂှ် ဒှ်ညးဒးဒုၚ်ပ္ဍဵုပ္ဍိုက်ဝေဒနာရ။ ခမဳဂှ် မွဲလှေ်ပၠန် ဒှ်ညးဒးဒုၚ်ပ္ဍဵုပ္ဍိုက်ဝေဒနာတုဲ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာ ပ္ဍဲကၠာဂှ် ပ္ဍဲကြဴ သီုဟွံကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဟွံဂြေပ်ဗ္ဒန်လဝ်ရ ။ ပ ။ အာပတ်ဂမၠိုၚ် မဂပ်ဝ်ဂြောပ်ဗ္ဒန်လဝ် သီုဟွံမွဲကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ အာပတ်ဂမၠိုၚ် မဟဂပ်ဝ်ဂြောပ်ဗ္ဒန်လဝ် သီုမၞုံကဵုသၠေဟ်ပၟာပ္ဍဲကၠာဂှ် ပ္ဍဲကြဴ သီုဟွံမွဲကဵုသၠေဟ်ပၟာ ဂြောပ်ဗ္ဒန်လဝ်ရ။ ယွံခမဳတအ် ဒးတံၚ်ဓဇက် တမ်ခမဳဂှ်ရ၊ ပြဝးပံၚ်ပကောံကဵုအာပတ် ကၠာတုဲဂပ်ဝ်ပဒတဴ ဒဒက်တဴအာပတ်ဂမၠိုၚ် အတိုၚ်မဂြောပ်ဗ္ဒန်လဝ်လေဝ် ဒးကဵု ကုခမဳဂှ်ရ။ (၄၀၀)

❀သမူလာယသမောဓါနပြဝး (၄၀၀) တုဲရ။❀ 

၃.၇။ ဝါရဒ္စါံ မပတမ်ပရိမာဏ
၁၈၀။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်တုဲ သီုဟွံဂြောပ်ဗ္ဒန်လဝ် အာပတ်ဂမၠိုၚ် မၞုံကဵုဗၞတ်ဗ္ၜတ်ဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် ဟွံမွဲကဵုဗၞတ်ဗ္ၜတ်ဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် မၞုံကဵုယၟုတုပ်သၟဟ်ဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် မၞုံကဵုယၟုတၞဟ်တၞဟ်ဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် မၞုံကဵုသဘဴဝတ္ထုတုပ်သၟဟ်ဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် မၞုံကဵုသဘဴဝတ္ထုဟွံတုပ်သၟဟ်ဂှ် ။ ပ ။ သီုဟွံဂြောပ်ဗ္ဒန်လဝ် အာပဝ်ဂမၠိုၚ် မဂပ်ဝ်ပိုၚ်ခြာဂှ် ။ ပ ။ သီုဟွံဂြောပ်ဗ္ဒန်လဝ် အာပတ်ဂမၠိုၚ် ဝတ္ထုတၟေဟ်ပါ်ခြာဂှ် ရာမ်တိတ်ခရှ်ရ ။ ပ ။ (ညံၚ်ရဴပ္ဍဲသၟဝ်တေံကီု ဒးတြးရ) ။

❀ဝါရဒ္စါံ မပတမ်ပရိမာဏတုဲရ။❀ 

၃.၈။ ဝါရခမဳဂမၠိုၚ်ၜါဇကု စှ်မွဲဂကူ
၁၈၁။	ခမဳဂမၠိုၚ်ၜါဇကု အာစိုပ်အာပတ်သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာအာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၁)

ခမဳဂမၠိုၚ်ၜါဇကု အာစိုပ်အာပတ်သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုသၠေဟ်ပၟာအိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာအာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၂)

ခမဳဂမၠိုၚ်ၜါဇကု အာစိုပ်အာပတ်သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေရဴဝွံမ္ဂး နှဴရဴ (ကေုာံလဟုကအာပတ်) အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာအာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၃)

ခမဳဂမၠိုၚ်ၜါဇကု အာစိုပ်အာပတ်မနှဴဴရဴ (ဗွဲအစောံဂရုကလဟုက) အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်မနှဴရဴဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာအာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၄)

ခမဳဂမၠိုၚ်ၜါဇကု အာစိုပ်အာပတ်မနှဴဴရဴ (ဗွဲအစောံဂရုကလဟုက) အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်မနှဴရဴဂှ် မၞုံကဵုကွေတ်ရဴဝွံမ္ဂး နှဴရဴအိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာအာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၅)

ခမဳဂမၠိုၚ်ၜါဇကုဂှ် အာစိုပ်လဟုက အာပတ်သက်သက်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲလဟုကအာပတ်သက်သက်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳဂမၠိုၚ်ၜါဇကုလေဝ် ဒးကဵုသ္ပဗွဲမဗဗွဲကဵုအာပတ်ရ။ (၆)

ခမဳဂမၠိုၚ်ၜါဇကုဂှ် အာစိုပ်လဟုက အာပတ်သက်သက်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲလဟုကအာပတ်သက်သက်ဂှ် မၞုံကဵုကွေတ်ရဴဝွံမ္ဂး လဟုကအာပတ်သက်သက်အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳဂမၠိုၚ်ၜါဇကုလေဝ် ဒးကဵုသ္ပဗွဲမဗဗွဲကဵုအာပတ်ရ။ (၇)

ခမဳဂမၠိုၚ်ၜါဇကုဂှ် အာစိုပ်လဟုက အာပတ်သက်သက်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳမွဲဇကုဂှ် “ကြက်ဟီုလၟိၚ်ဒေသနာရ” ရဴဝွံ ကသပ်ဒှ်ရ၊ ခမဳမွဲဇကုဂှ် “ကြက်ဟွံဟီုလၟိၚ်ဒေသနာရ” ရဴဝွံကသပ်ဒှ်ရ၊ ခမဳဂှ် လုကဴပဌမပယာမ်လေဝ် ဂြောပ်ဗ္ဒန်လဝ်ရ၊ ခမဳဂှ် လုကဴဒုတိယပယာမ်လေဝ် ဂြောပ်ဗ္ဒန်လဝ်ရ၊ ခမဳဂှ် လုကဴတတိယပယာမ်လေဝ် ဂြောပ်ဗ္ဒန်လဝ်ရ၊ အရှိုဏ်တိုန်မ္ဂး အာပတ်ဂှ် ဂပ်ဝ်ဂြောပ်ဗ္ဒန်လဝ်တုဲဒှ်ရ၊ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၈)

ခမဳဂမၠိုၚ်ၜါဇကုဂှ် အာစိုပ်လဟုက အာပတ်သက်သက်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် “ကြက်ဟီုလၟိၚ်ဒေသနာရ” ရဴဝွံ ပၠုပ်စိုတ်တုဲ အာအိုတ်ရ၊ ခမဳမွဲဇကုဂှ် “ကြက်ဟွံဟီုလၟိၚ်ဒေသနာရ” ရဴဝွံ သဘဴမပွမဇိုတ်ပိုတ် ကတဵုဒှ်ရ၊ ခမဳဂှ် လုကဴပဌမပယာမ်လေဝ် ဂြောပ်ဗ္ဒန်လဝ်ရ၊ ခမဳဂှ် လုကဴဒုတိယပယာမ်လေဝ် ဂြောပ်ဗ္ဒန်လဝ်ရ၊ ခမဳဂှ် လုကဴတတိယပယာမ်လေဝ် ဂြောပ်ဗ္ဒန်လဝ်ရ၊ အရှိုဏ်တိုန်မ္ဂး အာပတ်ဂှ် ဂပ်ဝ်ဂြောပ်ဗ္ဒန်လဝ်တုဲဒှ်ရ၊ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၉)

ခမဳဂမၠိုၚ်ၜါဇကု အာစိုပ်အာပတ်သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ဒှ်ညးကြအ်ယှောတ်အိုတ်ရ၊ ခမဳဂမၠိုၚ်ၜါဇကုဂှ် ပ္ဍဲကာလကြဴ ကြအ်ဗၠးအားအိုတ်တုဲ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳမဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၁၀)

ခမဳဂမၠိုၚ်ၜါဇကု အာစိုပ်အာပတ်သံဃာဒိသေသ်အိုတ်ရ၊ ခမဳဂမၠိုၚ်ၜါဇကုဂှ် ဃောစၞောန်ထ္ၜပါတိမုက်―

“ဓရ်ဝွံလေဝ် ကၠုၚ်ပ္ဍဲပါတိမုက်ရဂး၊ လုပ်လၟိဟ်ပ္ဍဲပါတိမုက်ရဂး၊ ဇၟာပ်ဇၟာပ်လပါ်ဂိတု ကၠုၚ်စိုပ်ပွးမစၞောန်ထ္ၜးရဂး” ရဴဝွံ ပ္ဍဲအခိၚ်လၟုဟ်ဟေၚ် ပိုဲညးဂမၠိုၚ် ဗွဲစၟတ် ဂွံတီကေတ်အိုတ်ရ ရဴဝွံ ဟီုသ္ဂးအိုတ်ရ။

ခမဳဂမၠိုၚ်ဂှ် ပ္ဍဲအာပတ်သံဃာဒိသေသ်ဂှ် မၞုံကဵုကွေတ်ရဴဝွံမ္ဂးသံဃာဒိသေသ်အိုတ်ရ၊ ခမဳမွဲဇကုဂှ် ဂြောပ်ဗ္ဒန်လဝ်ရ၊ ခမဳမွဲဇကုဂှ် ဟွံဂြောပ်ဗ္ဒန်လဝ်ရ။ ကုခမဳ မဂြောပ်ဗ္ဒန်လဝ်ဂှ် ဒးကဵုဟီုလၟိၚ်ဒေသနာ အာပတ်ဒုက္ကဋ်ရ၊ ကုခမဳမဂြောပ်ဗ္ဒန်လဝ်ဂှ် ဟိုတ်နူအာပတ်သံဃာဒိသေသ် အတိုၚ်မဂပ်ဝ်ဂြောပ်ဗ္ဒန်လဝ် ကဵုပြဝးတုဲ ပ္ဍဲကြဴ ကုခမဳဂမၠိုၚ်ၜါဇကုလေဝ် ဒးကဵုမာနတ်ရ။ (၁၁)

❀ဝါရခမဳဂမၠိုၚ်ၜါဇကု စှ်မွဲဂကူတုဲရ။❀ 

၃.၉။ မူလာယအဝိသုဒ္ဓိနဝက
၁၈၂။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် ဟွံမွဲကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ ။ ပ ။ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဟဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၄―၇)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ်ကီု မဒှ်မဟွံမွဲကဵုဗၞတ်ဗ္ၜတ်ကီု မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၈)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဟွံဗဗွဲဓရ်ရ၊ ကော်ပၠုပ်အဗ္ဘာန် နဟွံဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၉)

❀မူလာယအဝိသုဒ္ဓိနဝကတုဲရ။❀ 

၃.၁၀။ ဒုတိယ နဝက
၁၈၃။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွံသအးဇ္ၚး နူအာပတ်ဂမၠိုၚ်ဂှ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွံသအးဇ္ၚး နူအာပတ်ဂမၠိုၚ်ဂှ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွံသအးဇ္ၚး နူအာပတ်ဂမၠိုၚ်ဂှ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု အာပတ်ယၟုတုပ်သၟဟ်ကီု အာပတ်မၞုံယၟုတၞဟ်တၞဟ်ကီု အာပတ်သဘဴဝတ္ထုတုပ်သၟဟ်ကီု အာပတ်သဘဴဝတ္ထု ဟွံတုပ်သၟဟ်ကီု အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။

ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် ဟွံမွဲကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ ။ ပ ။ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဟဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၄―၇)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ်အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ်မဟွံမွဲကဵုဗၞတ်ဗ္ၜတ်ကီု မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၈)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ်ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။

ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် ဟွသးအးဇ္ၚး နူအာပတ်ဂမၠိုၚ်ဂှ်ရ။ (၉)

❀ဒုတိယနဝကတုဲရ။❀ 

၃.၁၁။ တတိယယနဝက
၁၈၄။	ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ။

ခမဳဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေတ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ။ ခမဳဂှ် သီုမတန်တဴ ပ္ဍဲအာပတ် သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ၊ ကုခမဳဂှ်―

“အဲ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ အဲဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲပဒတဴရ၊ ဟိုတ်နူအာပတ်ဂမၠိုၚ် သၚ် ကဵုပြဝး ပံၚ်ပကောံတုဲဂပ်ဝ်ပဒတဴ ကုအဲဂှ်ရ၊ အဲဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ။ အဲဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် အဲဂှ် နကဵုကမ္မဝါစ် မဟွံဗဗွဲဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။ အဲဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ။ အဲဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ။

“အဲဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု ဂွံအာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်မ္ဂး ခိုဟ်သန်ရ၊ ဂွံအာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ် ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်မ္ဂး ခိုဟ်သန်ရ” ရဴဝွံ ကသပ်ဒှ်ရ။

ခမဳဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု အာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်ရ။

ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ရ။ (၁)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ။

ခမဳဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေတ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ ခမဳဂှ် သီုမတန်တဴ ပ္ဍဲအာပတ် သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ၊ ကုခမဳဂှ်―

“အဲ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ အဲဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝး ပံၚ်ပကောံတုဲဂပ်ဝ်ပဒတဴ ကုအဲဂှ်ရ၊ အဲဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ အဲဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် အဲဂှ် နကဵုကမ္မဝါစ် မဟွံဗဗွဲဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။
အဲဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ။ အဲဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ။

“အဲဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု ဂွံအာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်မ္ဂး ခိုဟ်သန်ရ၊ ဂွံအာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ် ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်မ္ဂး ခိုဟ်သန်ရ” ရဴဝွံ ကသပ်ဒှ်ရ။
ခမဳဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု အာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်ရ။

ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲမဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ရ။ (၂)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ်ရ၊ မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ။

ခမဳဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေတ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်ဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ၊ ကုခမဳဂှ်―

“အဲ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ်ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ အဲဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝး ပံၚ်ပကောံတုဲဂပ်ဝ်ပဒတဴ ကုအဲဂှ်ရ၊ အဲဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ် အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ အဲဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် အဲဂှ် နကဵုကမ္မဝါစ် မဟွံဗဗွဲဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။

အဲဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မၞုံကဵုဗၞတ်ဗ္ၜတ် မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ။

“အဲဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု ဂွံအာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်မ္ဂး ခိုဟ်သန်ရ၊ ဂွံအာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ် ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်မ္ဂး ခိုဟ်သန်ရ” ရဴဝွံ ကသပ်ဒှ်ရ။

ခမဳဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု အာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲမဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်ရ။

ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲမဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ရ။ (၃)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ် မၞုံကဵုဗၞတ်ဗ္ၜတ်ကီု အာပတ် ဟွံမွဲကဵုဗၞတ်ဗ္ၜတ်ကီု ။ ပ ။ အာပတ် မဂပ်ဝ်ပိုၚ်ခြာကီု အာပတ်မၞုံဝတ္ထု တၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ် ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဟွံမွဲကဵုဗၞတ်ဗ္ၜတ် မဟဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဂပ်ဝ်ဂြောပ်ဗ္ဒန်ရ ။ ပ ။ မဟွံမွဲကဵုဗၞတ်ဗ္ၜတ် မဒှ် မဂပ်ဝ်ဂြောပ်ဗ္ဒန်လဝ်ကီု မဒှ် မဟဂပ်ဝ်ဂြောပ်ဗ္ဒန်လဝ်ကီုရ ။ ပ ။ အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ် မဟွံမွဲကဵုဗၞတ်ဗ္ၜတ်ကီု မဟဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ်မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ၊ ခမဳဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ။ ပ ။ ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ် ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴ မာနတ်နဗဗွဲဓရ်ရ၊ ကော်ပၠုပ်အဗ္ဘာန်နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ဂှ်ရ။ (၄-၇)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ် မၞုံကဵုဗၞတ်ဗ္ၜတ်ကီု အာပတ် ဟွံမွဲကဵုဗၞတ်ဗ္ၜတ်ကီု ။ ပ ။ အာပတ် မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ် ပကောံတုဲ ဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵု ဗၞတ်ဗ္ၜတ်ကီု မဒှ်ဟွံမွဲ ကဵုဗၞတ်ဗ္ၜတ်ကီု မဂပ်ဝ်ဂြောပ်ဗ္ဒန်ရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။

ခမဳဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဂပ်ဝ်ဂြောပ်ဗ္ဒန်ရ။ ခမဳဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴ အာပတ်ဂမၠိုၚ် မဒးပ္ဍဲကြဴရ၊ ကုခမဳဂှ်−

“အဲ အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ် မၞုံကဵုဗၞတ်ဗ္ၜတ်ကီု အာပတ် ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ အဲဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ် ကဵုပြဝး ပံၚ်ပကောံတုဲဂပ်ဝ်ပဒတဴ ကုအဲဂှ်ရ၊ အဲဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဒှ် မၞုံကဵုဗၞတ်ဗ္ၜတ်ကီု မဒှ် ဟွံမွဲကဵုဗၞတ်ဗ္ၜတ်ကီု မဂပ်ဝ်ဂြောပ်ဗ္ဒန်ရ။ အဲဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ်တံၚ်ဓဇက်တမ် အဲဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဟွံဗဗွဲဓရ်ရ။ အဲဂှ် “အဲ ပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဒှ် မၞုံကဵုဗၞတ်ဗ္ၜတ်ကီု မဒှ်ဟွံမွဲကဵုဗၞတ်ဗ္ၜတ်ကီု မဟဂပ်ဝ်ဂြောပ်ဗ္ဒန်ရ။ အဲဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ။

“အဲဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု ဂွံအာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်မ္ဂး ခိုဟ်သန်ရ၊ ဂွံအာတ် ပြဝးပံၚ်ပကောံတုဲ မဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ် ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်မ္ဂး ခိုဟ်သန်ရ” ရဴဝွံ ကသပ်ဒှ်ရ။

ခမဳဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ် ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု အာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲ မဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵု နဗဗွဲဓရ် ပွမကော်ပၠုပ်အဗ္ဘာန်နဗဗွဲဓရ်ရ။

ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴ မာနတ်နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ဂှ်ရ။ (၈)

ယွံခမဳတအ် ပ္ဍဲသာသနာဝွံ ခမဳဂှ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ်ရ၊ အာပတ် မၞုံကဵုဗၞတ်ဗ္ၜတ်ကီု အာပတ် ဟွံမွဲကဵုဗၞတ်ဗ္ၜတ်ကီု ။ ပ ။ အာပတ် မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ ခမဳဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲဂပ်ဝ် ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲဂပ်ဝ်ပဒတဴ ကုခမဳဂှ်ရ၊ ခမဳဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ် သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗၜတ်ကီု မဒှ် မဟွံမွဲကဵုဗၞတ်ဗ္ၜတ်ကီု မဒှ် မဂပ်ဝ်ဂြောပ်ဗ္ဒန်လဝ်ကီု မဒှ်မဟဂပ်ဝ်ဂြောပ်ဗ္ဒန လဝ်ကီုရ။ ခမဳဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက် တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် ခမဳဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ် မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။

ခမဳဂှ် “အဲ ပဒတဴပြဝရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာ ဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ်မဟွံမွဲကဵုဗၞတ်ဗ္ၜတ်ကီု မဒှ်မဂပ်ဝ်ဂြောပ်ဗ္ဒန်လဝ်ကီု မဒှ်မမဟဂပ်ဝ်ဂြောပ်ဗ္ဒန်လဝ်ကီုရ။ ခမဳဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ၊ ဗှ်ဗၞုဟ်အာပတ်ဂမၠိုၚ် အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ၊ ကုခမဳဂှ်−

“အဲ အာစိုပ်အာပတ်သံဃာဒိသေသ်ဂမၠိုၚ်မဂၠိုၚ်ရ၊ အာပတ်မၞုံကဵုဗၞတ်ဗ္ၜတ်ကီု အာပတ် ဟွံမွဲကဵုဗၞတ်ဗ္ၜတ်ကီု ။ ပ ။ အာပတ်မဂပ်ဝ်ပိုၚ်ခြာကီု အာပတ်မၞုံဝတ္ထုတၟေၚ်ပါ်ခြာကီု အာစိုပ်ရ။ အဲဂှ် ဟိုတ်နူအာပတ်ဂမၠိုၚ်ဂှ် အာတ်သၚ် ပြဝးပံၚ်ပကောံတုဲဂပ်ဝ်ပဒတဴရ၊ ဟိုတ်နူအာပတ်ဂမၠိုၚ်ဂှ် သၚ်ကဵုပြဝးပံၚ်ပကောံတုဲ ဂပ်ဝ်ပဒတဴ ကုအဲဂှ်ရ၊ အဲဂှ် ဃောပဒတဴပြဝး ပ္ဍဲအပ္ဍဲဝတ် အာစိုပ်အာပတ်သံဃာဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗၜတ်ကီု မဒှ်မဟွံမွဲကဵုဗၞတ်ဗ္ၜတ်ကီုမဒှ် မဂပ်ဝ်ဂြောပ်ဗ္ဒန်လဝ်ကီု မဒှ် မဟဂပ်ဝ်ဂြောပ်ဗ္ဒန်လဝ်ကီုရ။ အဲဂှ် ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် အာတ်သၚ် ပွမတံၚ်ဓဇက်တမ်ရ၊ ဟိုတ်နူအာပတ်ဂမၠိုၚ် မဂပ်ဝ်အာစိုပ် ပ္ဍဲအပ္ဍဲဝတ် သၚ် တံၚ်ဓဇက်တမ် အဲဂှ် နကဵုကမ္မဝါစ် မဟွံဗဗွဲကဵုဓရ် မဂပ်ဝ်ပလီုပလာ်မဟွံထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲမဂပ်ဝ်ပဒတဴ နဟွံဗဗွဲဓရ်ရ။

အဲဂှ် “အဲပဒတဴပြဝးရ” ရဴဝွံ ဃောဗှ်ဗၞုဟ်ဒၟံၚ် ပ္ဍဲအပ္ဍဲဝတ် အာစိုပ်အာပတ်သံဃာ ဒိသေသ်ဂမၠိုၚ်မဂၠိုၚ် မဒှ်မၞုံကဵုဗၞတ်ဗ္ၜတ်ကီု မဒှ် မဟွံမွဲကဵုဗၞတ်ဗ္ၜတ်ကီု မဒှ် မဂပ်ဝ်ဂြောပ်ဗ္ဒန် လဝ်ကီု မဒှ် မဟဂပ်ဝ်ဂြောပ်ဗ္ဒန်လဝ်ကီုရ။ အဲဂှ် သီုမတန်တဴ ပ္ဍဲအာပတ်သံဃာဒိသေသ်ဂှ် ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာရ ဗှ်ဗၞုဟ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴရ။

“အဲဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု ဂွံအာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်မ္ဂး ခိုဟ်သန်ရ၊ ဂွံအာတ် ပြဝးပံၚ်ပကောံတုဲ မဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ် မဂပ်ဝ်ကဵုနဗဗွဲဓရ် ပွမကော်ပၠုပ်အဗ္ဘာန် နဗဗွဲဓရ်မ္ဂး ခိုဟ်သန်ရ” ရဴဝွံ ကသပ်ဒှ်ရ။

ခမဳဂှ် ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု အာတ်သၚ် ပွမတံၚ်ဓဇက်တမ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ အာတ် ပြဝးပံၚ်ပကောံတုဲ မဂပ်ဝ်ပဒတဴ မဂပ်ဝ်ကဵုနဗဗွဲဓရ် မာနတ်မဂပ်ဝ်ကဵု နဗဗွဲဓရ် ပွမကော်ပၠုပ်အဗ္ဘာန်နဗဗွဲဓရ်ရ။

ဟိုတ်အာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကိုပ်ကၠာကီု ဟိုတ်နူအာပတ်ဂမၠိုၚ် မဂပ်ဝ်အာစိုပ်ပ္ဍဲအကြာ ဒဒက်တဴအာပတ်ဂမၠိုၚ် မဒးပ္ဍဲကြဴကီု သၚ် ပွမတံၚ်ဓဇက်တမ် ခမဳဂှ် နကဵုကမ္မဝါစ် မဗဗွဲကဵုဓရ် မဟဂပ်ဝ်ပလီုပလာ် မထေက်ကုဟိုတ်ရ၊ ကဵုတဴ ပြဝးပံၚ်ပကောံတုဲ မဂပ်ဝ်ပဒတဴ နဗဗွဲဓရ်ရ၊ ကဵုတဴမာနတ် နဗဗွဲဓရ်ရ၊ ကော်ပၠုပ်အဗ္ဘာန် နဗဗွဲဓရ်ရ။ ယွံခမဳတအ် ခမဳဂှ် သအးဇ္ၚးနူအာပတ်ဂမၠိုၚ်ဂှ်ရ။ (၉)

❀တတိယနဝကတုဲရ။❀

✵✵✵သမုစ္စယက္ခန္ဓက တတိယတုဲရ။✵✵✵

❖ သမုစ္စယက္ခန္ဓကဂှ် ဗွဲခမ္ဍန်
မာနတ်မဟဂပ်ဝ်ဂြောပ်ဗ္ဒန်၊ ကျာ်တြဲ တွံတဴ အာပတ်မဂြောပ်ဗ္ဒန် မွဲတ္ၚဲ ၜါတ္ၚဲ ပိတ္ၚဲ ပန်တ္ၚဲ မသုန်တ္ၚဲ လပါ်ဂိတု စှ်တ္ၚဲရ။

ပြဝးမၞုံလအိတ်ပွမသအးဇ္ၚး၊ ခမဳရာမ်တိတ်ခရှ်၊ ပါဠိမပတမ်ပရိမာဏ၊ ခမဳဂမၠိုၚ်ၜါဇကု ပ္ဍဲအာပတ်သံဃာဒိသေသ်ဂှ် မၞုံကဵုစၟတ်သမ္တီရဴဝွံမ္ဂး သံဃာဒိသေသ်အိုတ်ရ၊ ခမဳဂမၠိုၚ်ၜါဇကု မၞုံကဵုသၠေဟ်ပၟာအိုတ်ရ၊ တုပ်သၟဟ်သာ်ဂှ်ဟေၚ် (ခမဳဂမၠိုၚ်ၜါဇကု) မၞုံကဵုကွေတ်ရဴဝွံမ္ဂး လဟုက ဂရုကအာပတ်ဂမၠိုၚ်နှဴရဴအိုတ်ရ၊ ပ္ဍဲအရာဟွံသေၚ်ကဵု သံဃာဒိသေသ်သက်သက်ဂှ် မၞုံကဵုကွေတ်ရဴဝွံမ္ဂး သံဃာဒိသေသ်သက်သက်ဟွံသေၚ်အိုတ်ရ၊ တုပ်သၟဟ်သာ်ဂှ်ဟေၚ် ခမဳဂမၠိုၚ်ၜါဇကု မၞုံကဵုကွေတ်ရဴဝွံမ္ဂး လဟုကသက်သက် အိုတ်ရ၊ ခမဳမွဲဇကု ဂြောပ်ဗ္ဒန်လဝ်ရ။

နပၟိက်မမိက်ပလီုပလာ် ဂြောပ်ဗ္ဒန်လဝ်ရ၊ ခမဳမကြအ်ယှောတ်၊ ပွမဟီုလၟိၚ်ဒေသနာ၊ ပွမတံၚ်ဓဇက်တမ်၊ ဗွဲအစောမ်ပွမသအးဇ္ၚး စှ်သုန်ဝါရ၊ အ္စာပဒတဴဘာမဟာဝိဟာရဂမၠိုၚ် မပါ်ပရအ်ပိုဒ်ဝါကျမာန် မကဵုကောန်ညးတကအ်သိၚ်ဃဵုဂမၠိုၚ် လျုၚ်ဇြုၚ်သ္ဍိုက်မာန်ဂှ် သွက်ဓရ် ညးသပ္ပုရိုဟ်ဂွံတန်တဴ ဂပ်ဝ်စွံပတန်လဝ် လၟေၚ်ဖျေံပတိုန်ဝွံရ။

ဣဝွံတုန် ဗွဲခမ္ဍန်ရ။

☀︎☀︎☀︎သမုစ္စယက္ခန္ဓကတုဲရ။☀︎☀︎☀︎

၄။ သမထက္ခန္ဓက
၄.၁။ သမ္မုခါဝိနယ
၁၈၅။ ပ္ဍဲအခိၚ်တဳလမၞုံပိုဥ်ကျာ်တြဲ မပတၠပိုဥ်တြဴပြကာ သ္ပဒတံတန်ုဒၟံၚ်ပ္ဍဲဘာဇေတဝန် မဒှ်အာရှာမ် အနာထပိဏ္ဍိတသေဌဳ ဇရေၚ်ဍုၚ်သာရဝှ်ဂှ် ခမဳဆဗ္ဗဂ္ဂဳဂမၠိုၚ် သ္ပကမ်ဂမၠိုၚ် ကုခမဳဂမၠိုၚ် မဟွံသေၚ်ကဵုဂတမုက်အိုတ်ရ၊ သ္ပတဴ တဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒါဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီု ဥက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွမဟွံမၠာ်သ္ၚေဝ်အာပတ်) ကီုအိုတ်ရ။

ခမဳပၟိက်အောန်ဂမၠိုၚ်ဂှ် “ခမဳဆဗ္ဗဂ္ဂဳဂမၠိုၚ် မုဟိုတ် သ္ပတဇ္ဇနဳယကမ် ‘ပွမသဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီု ဥက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွမဟွံမၠာ်သ္ၚေဝ်အာပတ်) ကီု ကုခမဳဂမၠိုၚ် မဟွံသေၚ်ကဵုဂတမုက်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဥ်ကျာ်တြဲအိုတ်ရ။ “ယွံခမဳတအ် ခမဳဆဗ္ဗဂ္ဂဳဂမၠိုၚ် သ္ပတဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ကီု ဥက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွမဟွံမၠာ်သ္ၚေဝ်အာပတ်)ကီု ကုခမဳဂမၠိုၚ် မဟွံသေၚ်ကဵုဂတမုက်အိုတ်ရ ဟီုဂှ် ဍာံပြဟာ” ရဴဝွံစၟဳစၟတ်သၟာန်သၟုက်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဥ်ကျာ်တြဲ မပတၠပိုဥ်တြဴပြကာ ဟီုဂရိုဟ်ရ၊ “ယွံခမဳတအ် ဟွံထေက် ကုခမဳဂမၠိုၚ် မဒှ်တြုံမလ္ၚုသၟး (နူမဂ်ဖိုလ်)ဂှ်ရ၊ ဟွံသပ္ပါယ်ရ၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ်(ကုခမဳဂမၠိုၚ်)ရ၊ ဟွံထေက်ကဵုသ္ပရ၊ ယွံခမဳတအ် ခမဳဂမၠိုၚ် မဒှ်တြုံမလ္ၚုသၟး (နူမဂ်ဖိုလ်) ဂှ် မုဟိုတ် သ္ပတဇ္ဇနဳယကမ် ‘ပွမဘပဠကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီု ဥက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွဟွံမၠာ်သ္ၚေဝ်အာပတ်)ကီု ကုခမဳဂမၠိုၚ် မဟွံသေၚ်ကဵု ဂတမုက်အိုတ်ရော?။

ယွံခမဳတအ် (ပွခမဳဆဗ္ဗဂ္ဂဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး−

“ယွံခမဳတအ် ဟဂပ်ဝ်သ္ပ တဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီု ဥက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွမဟွံမၠာ်သ္ၚေဝ်အာပတ်)ကီု ကုခမဳဂမၠိုၚ်မဟွံသေၚ်ကဵုဂတမုက်ရ၊ ကုခမဳမသ္ပဂှ် ဒးအာပတ်ဒုက္ကဋ်ရ” ရဴဝွံသ္ဂးကဵုခမဳဂမၠိုၚ်ရ။

၁၈၆။	အဓမ္မဝါဒဳ ပူဂိုလ်၊ အဓမ္မဝါဒဳ ပူဂိုလ်ဂၠိုၚ်၊ အဓမ္မဝါဒဳ သၚ်၊ ဓမ္မဝါဒဳ ပူဂိုလ်၊ ဓမ္မဝါဒဳ ပူဂိုလ်ဂၠိုၚ်၊ ဓမ္မဝါဒဳ သၚ်။

၄.၁.၁။ ကဏှပက္ခနဝက
၁၈၇။	အဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၁)

အဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၂)

အဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၃)

အဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၄)

အဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၅)

အဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံ ကဵုဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၆)

အဓမ္မဝါဒဳ သၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၇)

အဓမ္မဝါဒဳ သၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳ ပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၈)

အဓမ္မဝါဒဳ သၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံ ဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ်ပတောံ မဟွံဗဗွဲဓရ်ရ။ (၉)

✤ကဏှပက္ခနဝကတုဲရ။ ✤

၄.၁.၂။ သုက္ကပက္ခနဝက
၁၈၈။	ဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၁)

ဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ ပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိရ်မ္ဂး ဒှ်လလမ်ကၠေံ နသမ္မုခါဝိနယ် ဗဗွဲဓရ်ရ။ (၂)

ဓမ္မဝါဒဳ ပူဂိုလ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၃)

ဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ ပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၄)

ဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ ပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၅)

ဓမ္မဝါဒဳ ပူဂိုလ်ဂၠိုၚ်ဂမၠိုၚ်ဂှ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၆)

ဓမ္မဝါဒဳ သၚ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ ပူဂိုလ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၇)

ဓမ္မဝါဒဳ သၚ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ ပူဂိုလ်ဂၠိုၚ်ဂမၠိုၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၈)

ဓမ္မဝါဒဳ သၚ် “ဣဝွံတုန် ဓမ္မရ၊ ဣဝွံတုန် ဝိနယရ၊ ဣဝွံတုန် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ကျာ်ရ၊ ဩဝ်ဂိုၚ်ကေတ် ဒၠောံဗ္တောန်ဝွံညိ၊ ဩဝ်သ္ဍိုက်မၠိုက် ဒၠောံဗ္တောန်ဝွံညိ” ရဴဝွံကဵုအဓမ္မဝါဒဳ သၚ် တီကေတ်ဗွဲမဒးရးရ၊ ကဵုမၠာ်သ္ၚေဝ်ဗွဲမဇပ်ဍပ်ရ၊ ကဵုမၠာ်သ္ၚေဝ်ဗ္စာရဏာရ၊ ကဵုမၠာ်သ္ၚေဝ်ဗ္စာရဏာဂၠိုၚ်ဂၠိုၚ်ကဵုဝါရ၊ စၞောန်ထ္ၜးရ၊ စၞောန်ထ္ၜးဂၠိုၚ်ဂၠိုၚ်ကဵုဝါရ။ နနယ်ဝွံ လလမ်ကၠေံအဓိကိုရ်မ္ဂး ဒှ်လလမ်ကၠေံ နသမ္မုခါဝိနယ် မဗဗွဲဓရ်ရ။ (၈)

✤သုက္ကပက္ခနဝကတုဲရ။✤


၄.၂။ သတိဝိနယ်
၁၈၉။ ပ္ဍဲအခိၚ်တဳလလမၞုံပိုဥ်ကျာ်တြဲ မပတၠပိုဥ်တြဴပြကာ သ္ပဒတဴတန်ဒၟံၚ် ပ္ဍဲဘာဝေဠုဝန် မဒှ်ဒၞာဲဌာန်ကဵုစၞ ကုယန်လမ္စံက်ဂမၠိုၚ် ဇရေၚ်ဍုၚ်ရာဇဂြိုဟ်ဂှ် တဳလပိုဥ်ဒဗ္ဗ မဒှ်ကောန်သၟိၚ်မလ္လနူၜံၚ်သၠးတိတ်ကၠုၚ် မၞုံအယာံမာတ်ထပှ်သၞာံဏီဂှ် သ္ပကေတ်ဇၞောဝ်မတ် အရဟတ္တဖိုလ်တုဲရ၊ တဳလပိုဥ်ဒဗ္ဗဂှ်  ဓရ်သာဝကကွးဂမၠိုၚ် မထေက်ကဵုအာစိုပ်အိုတ်သီုဂှ်  အာစိုပ်အတိုၚ်လၟေၚ်တုဲ၊ ကုတဳလပိုဥ်ဒဗ္ဗဂှ် ကိစ္စကေၚ်ကာခမဳ မမိက်ကဵုမွဲမွဲ ဟွံမွဲကဵုပွမဒးသ္ပကြဴရ၊ ဓရ်မဂပ်ဝ်သ္ပလဝ်တုဲလေဝ် ဟွံမွဲကဵုပွမဒးထပ်ဇၞော်ပၟဝ်ရ။
ပ္ဍဲအခိၚ်ဂှ် ပြာပ်အာဌာန်သ္ၚိတ်ဇြတုဲ ဃောသတၚ်တန်တဴဒၟံၚ် (ညးမွဲဓဝ်) ဂှ် “အဲနူၜံၚ်သၠးတိတ်တုဲ မၞုံအယာံမာတ်ထပှ်သၞာံဏီဂှ် သ္ပကေတ်ဇၞောဝ်မတ် အရဟတ္တဖိုလ်တုဲရ၊ ဓရ်သာဝကကွးဂမၠိုၚ် မထေက်ကဵုအာစိုပ်အိုတ်သီုဂှ် (အဲ) အာစိုပ်အတိုၚ်လၟေၚ်တုဲရ၊ ကိစ္စကေၚ်ကာခမဳ မမိက်ကဵုမွဲမွဲ ဟွံမွဲကဵုပွမဒးသ္ပကြဴ ကုအဲရ၊ ဓရ်မဂပ်ဝ်သ္ပလဝ်တုဲလေဝ် ဟွံမွဲကဵု ပွမဒးထပ်ဇၞော်ပၟဝ်ရ၊ အဲ မုဂွံကၠောန်သ္ပ ကေၚ်ကာ ဇၞော်သၟတ်သၚ်ညိရော?” ရဴဝွံ ကသပ်စိုတ်ဒှ် ကုတဳလပိုဥ်ဒဗ္ဗ ကောန်သၟိၚ်မလ္လရ။

ပ္ဍဲအခိၚ်ဂှ် “အဲ သၞာသတိက် သၞာဒၟံၚ်သၚ်လေဝ် သ္ဂောံလးပညပ်ကဵုမ္ဂး ပိဏ္ဍပါတ်ဂမၠိုၚ်လေဝ် သ္ဂောံစၞောန်ထ္ၜးကဵုမ္ဂး ခိုဟ်သန်ရ” ရဴဝွံ ကသပ်ဒှ် ကုတဳလပိုဥ်ဒဗ္ဗ ကောန်သၟိၚ်မလ္လရ။ ပ္ဍဲအခိၚ်ဂှ် တဳလပိုဥ်ဒဗ္ဗ ကောန်သၟိၚ်မလ္လ ပ္ဍဲအခိၚ်ဇိုၚ်သဝ်တ္ၚဲ ဒၠိုက်ကတဵုနူဌာန်သတိက်သတၚ်ဒၟံၚ် (ညးမွဲဓဝ်) တုဲ ပ္ၚောံပြာပ်အာဇရေၚ် တဳလမၞုံပိုဥ်ကျာ်တြဲတုဲ မ္ဂး လ္ၚောဝ်သ္ပဝတ် တဳလမၞုံပိုဥ်ကျာ်တြဲတုဲ ဂဇအ်ဒၟံပ္ဍဲဒၞာဲမွဲရ၊ ဂဇအ်ဒၟံၚ်ပ္ဍဲမွဲတုဲ တဳလပိုဥ်ဒဗ္ဗ ကောန်သၟိၚ်မလ္လဂှ် −

“ယွံကျာ်မၞုံပိုဉ် ပြာပ်အာဌာန်သ္ၚိတ်ဇြတုဲ ဃောသတၚ်တန်တဴဒၟံၚ် (ညးမွဲဓဝ်) ဂှ် “အဲနူၜံၚ်သၠးတိတ်တုဲ မၞုံအယာံမာတ် ထပှ်သၞာံဏီဂှ် သ္ပကေတ်ဇၞောဝ်မတ် အရဟတ္တဖိုလ်တုဲရ၊ ဓရ်သာဝကကွးဂမၠိုၚ် မထေက်ကဵုအာစိုပ်အိုတ်သီုဂှ် (အဲ) အာစိုပ်အတိုၚ်လၟေၚ်တုဲရ၊ ကိစ္စကေၚ်ကာခမဳ မမိက်ကဵုမွဲမွဲ ဟွံမွဲကဵုပွမဒးသ္ပကြဴ ကုအဲရ၊ ဓရ်မဂပ်ဝ်သ္ပလဝ်တုဲလေဝ် ဟွံမွဲကဵု ပွမဒးထပ်ဇၞော်ပၟဝ်ရ၊ အဲ မုဂွံကၠောန်သ္ပ ကေၚ်ကာဇၞော်သၟတ်သၚ်ညိရော?” ရဴဝွံ ကသပ်စိုတ်ဒှ်ကၠုၚ်ရ။

“ယွံကျာ်မၞုံပိုဉ် ကုအဲဍိက်ဂှ် ‘အဲ သၞာသတိက်သၞာဒၟံၚ်သၚ်တလေဝ် သ္ဂောံလးပညပ်ကဵုမ္ဂးပိဏ္ဍပါတ်ဂမၠိုၚ်လေဝ် သ္ဂောံစၞောန်ထ္ၜးကဵုမ္ဂး ခိုဟ်သန်ရ’ ရဴဝွံ ကသပ်ဒှ်ရ။ ယွံကျာ်မၞုံပိုဉ် အဲဍိက် နွံပၟိက် သၞာသတိက်သၞာဒၟံၚ်သၚ်တၚ်လေဝ် တၞဟ်နလးပညပ်ကီု ပိဏ္ဍပါတ်ဂမၠိုၚ်လေဝ် တၞဟ်နစၞောန်ထ္ၜးကီုရ” ရဴဝွံ (ဂရၚ်ပတီရ)။

“ယွံဒဗ္ဗ ခိုဟ်သန်ရ ခိုဟ်သန်ရ၊ ယွံ ဒဗ္ဗ ယဝ်ဒှ် သာ်ဂှ်မ္ဂးတၠအဲ သၞာသတိက်သၞာဒၟံၚ် သၚ်လေဝ် သြဝ်လးပညပ်ညိ၊ ပိဏ္ဍပါတ်ဂမၠိုၚ်လေဝ် ဩဝ်စၞောန်ထ္ၜးညိ” ရဴဝွံ (ကဵု အခေါၚ်ရ)။

“ခိုဟ်သန်ရ ယွံကျာ်မၞုံပိုဉ်” ရဴဝွံ တဳလပိုဥ်ဒဗ္ဗ ကောန်သၟိၚ်မလ္လ ကလေၚ်ဂရၚ်ပတဳ ကုတဳလမၞုံပိုဥ်ကျာ်တြဲရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဥ်ကျာ်တြဲ ကဵု ခမဳသၚ် ကောံဓရီုတုဲမ္ဂး ဟီုတွံဂလာန်ဓရ်တုဲ—

“ယွံခမဳတအ် ယဝ်ဒှ်သာ်ဂှ်မ္ဂး သၚ် ဩဝ်သၟိတ်ပတိုန်ဒဗ္ဗ ကောန်သၟိၚ်မလ္လ ရဴဝွံမ္ဂး ညးလးပညပ်သၞာသတိက်သၞာဒၟံၚ်ကီု ရဴဝွံမ္ဂး ညးစၞောန်ထ္ၜးပိဏ္ဍပါတ်ကီုညိ”။

ယွံခမဳတအ် ရဴဝွံဟေၚ် ဒးသၟိတ်ရ၊ ဗွဲကိုပ်ကၠာ သ္ဒးအာတ်ပါန်အခေါၚ်ဒဗ္ဗ ကောန်သၟိၚ်မလ္လရ၊ အာတ်ပါန်အခေါၚ်တုဲ ပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ။

၁၉၀။	“ယွံတဳလပိုဥ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သၟိတ်ပတိုန် တဳလပိုဥ်ဒဗ္ဗ ကောန်သၟိၚ်မလ္လ ရဴဝွံမ္ဂးညးလးပညပ် သၞာသတိက်သၞာဒၟံၚ်ကီု ရဴဝွံမ္ဂး ညးစၞောန်ထ္ၜးပိဏ္ဍပါတ်ကီုရ၊ ဣဝွံတုန် ပွမကဵုတီရောၚ်။

ယွံတဳလပိုဥ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် သၟိတ်ပတိုန်တဳလပိုဥ်ဒဗ္ဗ ကောန်သၟိၚ်မလ္လ ရဴဝွံမ္ဂး ညးစၞောန်ထ္ၜးပိဏ္ဍပါတ်ကီုရ၊ ယြဴကုတဳလပိုဥ်မွဲ မၞုံကဵုပွမသ္ဍိုက် ပွမသၟိတ်ပတိုန် တဳလပိုဒ်ဒဗ္ဗ ကောန်သၟိၚ်မလ္လ ရဴဝွံမ္ဂး ညးလးပညပ် သၞာသတိက်သၞာဒၟံၚ်ကီု ရဴဝွံမ္ဂး ညးစၞောန်ထ္ၜးပိဏ္ဍပါတ်ကီုရ၊ တဳလပိုဥ်ဂှ် သ္ဒးဒၟံၚ်သ္ၚိတ်ဇြရ၊ ယြဴကုတဳလပိုဥ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဥ်ဂှ် သ္ဒးဟီုတိုန်ရ။

သၚ် ဂပ်ဝ်သၟိတ်ပတိုန် တဳလပိုဥ်ဒဗ္ဗ ကောန်သၟိၚ်မလ္လ ရဴဝွံမ္ဂး ညးလးပညပ်သၞာသတိက်သၞာဒၟံၚ်ကီု ရဴဝွံမ္ဂး ညးစၞောန်ထ္ၜးပိဏ္ဍပါတ်ကီုတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွဴတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၁၉၁။	တဳလပိုဥ်ဒဗ္ဗ မကလိဂွံသၟိတ်တုဲဂှ် ကုခမဳဂမၠိုၚ်မၞုံကဵုသဘဴတုပ်သၟဟ်ဂှ် လးပညပ်ကဵုသၞာသတိက် သၞာဒၟံၚ် မွဲဂကောံဓဝ်ရ၊ ယြဴခမဳဂမၠိုၚ် ပကၚ်ရၚ်သုတ်အိုတ်ရ၊ “ခမဳဂမၠိုၚ်ဂှ် ကြက်ဖ္ဍောတ်သုတ်သၟဟ်သၟန် ကေုာံရၚ်သကအ်အိုတ်ရ” ရဴဝွံ လးပညပ်ကဵုသၞာသတိက်သၞာဒၟံၚ် ကုခမဳဂမၠိုၚ်ဂှ် မွဲဂကောံဓဝ်ရ။

ယြဴခမဳဂမၠိုၚ် ပကၚ်ရၚ်ဝိနယ်အိုတ်ရ၊ “ခမဳဂမၠိုၚ်ဂှ် ကြက်သ္ဂုတ်သွာတ်ဝိနယ် ကေုာံရၚ်သကအ်အိုတ်ရ” ရဴဝွံ လးပညပ်ကဵုသၞာသတိက်သၞာဒၟံၚ် ကုခမဳဂမၠိုၚ်ဂှ် မွဲဂကောံဓဝ်ရ။

ယြဴခမဳဂမၠိုၚ် ဒှ်ဓမ္မကထိက အ္စာတွံဓရ်အိုတ်ရ၊ “ခမဳဂမၠိုၚ်ဂှ် ကြက်ဓရီုသဳကၠဳဓရ် ကေုာံရၚ်သကအ်အိုတ်ရ” ရဴဝွံ လးပညပ်ကဵုသၞာသတိက်သၞာဒၟံၚ် ကုခမဳဂမၠိုၚ်ဂှ် မွဲဂကောံဓဝ်ရ။

ယြဴခမဳဂမၠိုၚ် မၞုံအလေံလုပ်စၛာန်အိုတ်ရ၊ “ခမဳဂမၠိုၚ်ဂှ် ကြက်စာ်စ္ဍးနူဒွံလုက်စုက် (ပထုဲ) ကေုာံရၚ်သကအ်အိုတ်ရ” ရဴဝွံ လးပညပ်ကဵုသၞာသတိက်သၞာဒၟံၚ် ကုခမဳဂမၠိုၚ်ဂှ် မွဲဂကောံဓဝ်ရ။

ယြဴခမဳဂမၠိုၚ် မၞုံအလေံဟီုဂလာန်ဒစဵုဒစးကဵု (မဂ်ဖိုလ်)အိုတ်ရ၊ မၞုံကဵု ဒ္ဂေတ်လ္ၚတ်ပွမခိုၚ်ဗိုန် ဗတ်ခိုၚ်ကၠိုက် ခန္ဓဇကုဂမၠိုၚ်ဒှ်တုဲ ပဒတဴအိုတ်ရ၊ “တဳလပိုဥ်ဂမၠိုၚ်ဝွံ နပွမမိပ်လဟိၚ်ဝွံလေဝ် ကြက်ပဒတဴအိုတ်ရ” ရဴဝွံ လးပညပ်ကဵုသၞာသတိက်သၞာဒၟံၚ် ကုခမဳဂမၠိုၚ်ဂှ် မွဲဂေကာံဓဝ်ရ။

ယြဴခမဳဂမၠိုၚ် ကၠုၚ်တဴ ပ္ဍဲဟွံသေၚ်ကဵု အခိၚ်အိုတ်ရ၊ “ကုခမဳဂမၠိုၚ် ဂှ်လေဝ် လုပ်စၛာန် မၞုံအာရီုတေဇောကသိုဏ်တုဲ နကဵုလျးအရံၚ်ဂှ်ဟေၚ် လးပညပ်ကဵု သၞာသတိက်သၞာဒၟံၚ်ရ။

ဗွဲစၟတ်တုန် ခမဳဂမၠိုၚ် “ပိုဲညးဂမၠိုၚ် ကြက်ဗဵုရံၚ် ဣဒ္ဓိကြဳဇှ်ပဋိဟာ တဳလပိုဥ်ဒဗ္ဗ ကောန်သၟိၚ်မလ္လအိုတ်ရ” ရဴဝွံ သၟးသၟး(မးမး)ကၠုၚ် ပ္ဍဲဟွံသေၚ်ကဵုအခိၚ်အိုတ်ရ၊ ခမဳဂမၠိုၚ်ဂှ် ပြာပ်အာဇရေၚ် တဳလပိုဥ်ဒဗ္ဗ ကောန်သၟိၚ်မလ္လတုဲ “ယွံကောန်တၠဒမဗ္ဗ ဩဝ်လးပညပ်ကဵုသၞာသတိက်သၞာဒၟံၚ် ကုပိုဲ ညးဂမၠိုၚ်ညိ” ရဴဝွံ သ္ဂးအိုတ်ရ။

တဳလပိုဥ်ဒဗ္ဗ ကောန်သၟိၚ်မလ္လဂှ် “တဳလပိုဥ်ဂမၠိုၚ် မုရဴပ္ဍဲဌာန်မွဲ နွံပၟိက်အိုတ်ရော? မုရဴပ္ဍဲဌာန်မွဲ သ္ဂောံလးပညပ်ကဵုရော?” ရဴဝွံ သ္ဂးခမဳဂမၠိုၚ်ဂှ်ရ။ ခမဳဂမၠိုၚ်ဂှ် သၟးသၟး (မးမး) စၞောန်ထ္ၜး ပ္ဍဲဌာန်ဇမ္ၚောဲအိုတ်ရ၊ “ယွံကောန်တၠဒဗ္ဗ ဩဝ်လးပညပ်ကဵု သၞာတိက်သၞာဒၟံၚ် ကုပိုဲညးဂမၠိုၚ် ပ္ဍဲဒဵုဂိဇ္ၛကုဋ်ညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ခြော်ဇြဟ်စောရပဝါတညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲ ညးဂမၠိုၚ် ပ္ဍဲဂိုဟ်ထီုတၟံမ္စံက်သကဲဒဵုဣသိဂိလိညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲဂိုဟ်တၞံဆုသေၚ် သကဲဒဵုဝေဘာရညိ၊ ယွံကောန်တၠ ဩဝ်လးပညပ်ကဵုသၞာသတိက်သၞာဒၟံၚ် ကုပိုဲညးဂမၠိုၚ် 
ပ္ဍဲဇြဟ်သပ္ပသောဏ္ဍိက ဂြိုပ်ကြက်ဒြၚ်ညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲလဂေါဝ် (စောဝ်) ဂေါတမကညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲဇြဟ်ကပေါတညိ။ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲလဂေါဝ်တပေါဒညိ။ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲအာရှာမ်တပေါဒညိ၊ ယွံကောန်တၠ သြဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲဥဒျာန်ကြုက် သဝ်ဇဳဝကညိ၊ ယွံကောန်တၠ ဩဝ်လးပညပ်ကဵု သၞာသတိက်သၞာဒၟံၚ် ကုပိုဲညးဂမၠိုၚ် ပ္ဍဲဂြိုပ်မဒ္ဒကုစ္ဆိညိ” ရဴဝွံ (စၞောန်ထ္ၜးပ္ဍဲဌာန်ဇမ္ၚောဲအိုတ်ရ)။

ကုခမဳဂမၠိုၚ်ဂှ် တဳလပိုဥ်ဒဗ္ဗ လုပ်စၛာန်မၞုံအာရီုတေဇောကသိုဏ်တုဲ နကဵုလပုဟ်တဲ မဂဵုခၠၚ်ဂှ် အာတဴနူဂတနူဂတရ။

ခမဳဂမၠိုၚ်ဂှ်လေဝ် နကဵုလျးအရံၚ်ဂှ်ဟေၚ် ဗက်အာနူလက်ကရဴနူလက်ကရဴ တဳလပိုဥ်ဒဗ္ဗ ကောန်သၟိၚ်မလ္လအိုတ်ရ၊ တဳလပိုဲဥ်ဒဗ္ဗ ကောန်သၟိၚ်မလ္လဂှ် “ဣဝွံတုန် ဇံၚ်ခါတ်ရောၚ်၊ ဣဝွံတုန် ဂတဵုဒလာဲခုၚ်ဇမၠိၚ်ရောၚ်၊ ဣဝွံတုန် ဖုန်ရောၚ်၊ ဣဝွံတုန် ဂၞဳရောၚ်၊ ဣဝွံတုန် ဂၞဳရောၚ်၊ ဣဝွံတုန်ဌာန်သၠးတရဴဇၞော်ရောၚ်၊ ဣဝွံတုန် ဌာန်သၠးပဿဴ အာတရဴသၟတ်ရောၚ်၊ ဣဝွံတုန် ဍာ်သုၚ်ရောၚ်၊ ဣွဝွံတုန် ဍာ်ရပ်စပ်ရောၚ်၊ ဣဝွံတုန် လေံဒစုန်ရောၚ်၊ ဣဝွံတုန် ကတိကဝတ်သၚ် မစွံပတန်လဝ် (နမပတမ်) ပ္ဍဲအခိၚ်ဝွံ သ္ဒးလုပ်ရ၊ ပ္ဍဲအခိၚ်ဝွံ သ္ဒးတိတ်ရရောၚ်” ရဴဝွံ ဟီုသ္ဂးတုဲ လးပညပ်ကဵု သၞာသတိက်သၞာဒၟံၚ် ကုခမဳဂမၠိုၚ်ဂှ်ရ။

တဳလပိုဥ်ဒဗ္ဗ ကောန်သၟိၚ်မလ္လ လးပညပ်ကဵု သၞာသတိက်သၞာဒၟံၚ် ကုခမဳဂမၠိုၚ်ဂှ်တုဲမ္ဂး ကလေၚ်က္ညစဴ ဘာဝေဠုဝန်ဟေၚ်ရ။

၁၉၂။	ပ္ဍဲအခိၚ်ဂှ် ခမဳမေတ္တိယဘူမဇကဂမၠိုၚ် ညးသၟတ်လေဝ်ဒှ်အိုတ်ရ၊ ပိုဥ်ကမ်လေဝ်အောန်အိုတ်ရ၊ သၞာသတိက်သၞာဒၟံၚ် မယုတ်ပရေအ်ဂမၠိုၚ်ကီု ပိဏ္ဍပါတ်မယုတ်ပရေအ်ဂမၠိုၚ်ကီု ဒြပ်သၚ်ဂှ် အာစိုပ် ကုခမဳဂမၠိုၚ်ဂှ်အိုတ်ရ။

ပ္ဍဲအခိၚ်ဂှ် ပ္ဍဲဍုၚ်ရာဇဂြိုဟ် မၞိဟ်ဂမၠိုၚ် (မၞုံပၟိက်တၞဟ်နကဵုဒါန်) ပိဏ္ဍပါတ်မဂပ်ဝ်ပြုပြေၚ် စဳရေၚ်လဝ်ဗွဲတၟေၚ်ကီု ကၠေဟ်သွဟ်ကီု ကၠေၚ်ကီု သွပွေက်ကီု ကုခမဳဂမၠိုၚ်မဒှ်ထေရ်အိုတ်ရ၊ ကုခမဳမေတ္တိယဘူမဇကဂမၠိုၚ်တုန် ကဵုဒါန်ပုၚ်ကၞောန်သ္ၚု မၞုံမရနုက်ကဵု ၜါခရော်မ္ဂးဍာ်သမ် မဒှ်အတိုၚ်ပကတိ အတိုၚ်မဖျိန်လၟိုန်အိုတ်ရ။

ခမဳမေတ္တိယဘူမဇကဂမၠိုၚ်ဂှ် ကဵုပိုဥ်တုဲပ္ဍဲကြဴ ပါဲစ္ဍးကၠုၚ် နူဇြပ်ကဵုပိုဥ်တုဲအိုတ်မ္ဂး “ယွံကောန်တၠတအ် ပ္ဍဲဇြပ်ကဵုပိုဉ် မုအရာမွဲ ဒှ်တဴကုမၞးတအ်ညးဂမၠိုၚ်ရော? ယွံကောန်တၠတအ် ပ္ဍဲဇြပ်ကဵုပိုဉ် မုအရာမွဲ ဒှ်တဴ ကုမၞးတအ်ညးဂမၠိုၚ်ရော?” ရဴဝွံ သၟာန်ခမဳဂမၠိုၚ်မဒှ်ထေရ်အိုတ်ရ၊ မှာထေရ်လ္ၚဵုဂမၠိုၚ် “ယွံကောန်တၠတအ် ကုပိုဲညးဂမၠိုၚ် (ဂွံ) ကၠေၚ်သွဟ်ဒှ်ရ၊ ကၠေၚ်ဒှ်ရ၊ သွပွေက်ဒှ်ရ” ရဴဝွဴ သ္ဂးအိုတ်ရ၊ ခမဳမေတ္တိယၐူမဇကဂမၠိုၚ်တုန် “ယွံကောန်တၠတအ် ကုပိုဲညးဂမၠိုၚ် မိက်ကဵုမွဲမွဲဟွံတၟေၚ်ဒှ်ရ၊ ပုၚ်ကၞောန်သ္ၚု မၞုံမရနုက်ကဵုၜါခရော်မ္ဂး ဍာ်သမ် မဒှ်အတိုၚ်ပကတိ အတိုၚ် မဖျိန်လၟိုန်ဒှ်ရ” ရဴဝွဴ သ္ဂးအိုတ်ရ။

ပ္ဍဲအခိၚ်ဂှ် ဒကာကလျာဏဘတ္တိကဂှ် ကဵုဒါန်စတုက္ကဘတ် နိစ္စဘတ် ကုသၚ်ရ၊ ဒကာဂှ် ပ္ဍဲဇြပ်ကဵုပိုဉ် တန်တဴဒၟံၚ်ပ္ဍဲဇရေၚ် မွဲဟာန်ကေုာံကောန်သမ္ဘာတုဲ ကၠောန်ၜိုတ်ဥပကာရ၊ သၟာန်တဴ ခမဳလ္ၚဵုဂမၠိုၚ် နကဵု ပိဏ္ဍပါတ်အိုတ်ရ၊ သၟာန်တဴခမဳလ္ၚဵုဂမၠိုၚ် နကဵုအမာဲသွအိုတ်ရ၊ သၟာန်တဴ ခမဳလ္ၚဵုဂမၠိုၚ် နကဵုကၠေၚ်အိုတ်ရ၊ သၟာန်တဴ ခမဳလ္ၚဵုဂမၠိုၚ် နကဵုသွပွေက်အိုတ်ရ။

ပ္ဍဲအခိၚ်ဂှ် ပ္ဍဲတ္ၚဲယး တၞဟ်န (သွက်ဂွံသ္ပပြဘိုဂ်) ပိဏ္ဍပါတ် ဒကာကလျာဏဘတ္တိကဂှ် ဂပ်ဝ်စၞောန်ထ္ၜး ကုခမဳမေတ္တိယဘူမဇကဂမၠိုၚ်ရ။ ပ္ဍဲအခိၚ်ဂှ် သမ္ၚေဟ်ကလျာဏဘတ္တိကပြာပ်အာ အာရှာမ် နကဵုကိစ္စကေၚ်ကာမမိက်ကဵုမွဲမွဲရ။ ဒကာဂှ် ပြာပ်အာဇရေၚ် တဳလပိုဉ်ဒဗ္ဗကောန်သၟိၚ်မလ္လတုဲ လ္ၚောဝ်သ္ပဝတ် တဳလပိုဉ်ဒဗ္ဗ ကောန်သၟိၚ်မလ္လတုဲမ္ဂး ဂဇအ်ဒၟံၚ်ပ္ဍဲဒၞာဲမွဲရ၊ ဒကာ ကလျာဏဘတ္တိက မဂဇအ်ဒၟံၚ်ပ္ဍဲဒၞာဲမွဲတုဲဂှ် နကဵုဂလာန်ဓရ် တဳလပိုဉ်ဒဗ္ဗ ကောန်သၟိၚ်မလ္လ ကဵုတီညာတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုကေက်သကာတုဲ ကဵုမြဟ်မြာတုဲဒှ်တုဲ (ဒကာကလျဏဘတ္တိက)—

“ယွံတဳလပိုဉ် ပ္ဍဲတ္ၚဲယး တၞဟ်န (သွက်ဂွံသ္ပပြဘိုဂ်) ပ္ဍဲသ္ၚိအဲဍိက်တအ် ဂပ်ဝ်စၞောန်ထ္ၜးပိဏ္ဍပါတ် ကုခမဳလဵုရော?” ရဴဝွံ ဂရၚ်ပတီ တဳလပိုဉ်ဒဗ္ဗ ကောန်သၟိၚ်မလ္လရ။ ယွံဒကာ ပ္ဍဲတ္ၚဲယး တၞဟ်န (သွက်ဂွံသ္ပပြဘိုဂ်) ပ္ဍဲသ္ၚိမၞးတအ်ညးဂမၠိုၚ် ဂပ်ဝ်စၞောန်ထ္ၜးပိဏ္ဍပါတ် ကုခမဳမေတ္တိယဘူမဇကဂမၠိုၚ်တုဲရ ရဴဝွံ (သ္ဂးရ)။

ပ္ဍဲအခိၚ်ဂှ် ဒကာကလျာဏဘတ္တိက ဟွံမိပ်စိုတ်ဒှ်အာရ၊ “မုဟိုတ် ခမဳယုတ်ဂမၠိုၚ် ကြက်သ္ဂောံပြဘိုဂ် ပ္ဍဲသ္ၚိပိုဲတအ်ညးဂမၠိုၚ်ရော?” ရဴဝွံ စဴအာသ္ၚိတုဲ “ဟာဲဍိက်ဗြဴ ပ္ဍဲတ္ၚဲယး ယြဴခမဳဂမၠိုၚ် ကြက်ကၠုၚ်တဴ တၞဟ်နပိဏ္ဍပါတ်အိုတ်ရ၊ ခမဳမကၠုၚ်ကဵုပိုဉ်ဂမၠိုၚ်ဂှ် လးကဵုသၞာ ပ္ဍဲပါၚ်မုက်တြၚ်တုဲ ဩဝ်ကၠောန်ၜိုန် နကဵုပုၚ်ကၞောၚ်သ္ၚု မၞုံမရနုက်ၜါခရော်မ္ဂး ဍာ်သမ်ညိ” ရဴဝွံ ဖအောဝ်စကာ ဍိက်ဗြဴရ၊ “ယွံတၠနာဲ ခိုဟ်သန်ရ” ရဴဝွံ ဍိက်ဗြဴဂှ် ကလေၚ်သ္ဂးကဵု ကုဒကာာကလျာဏဘတ္တိကရ။

ပ္ဍဲအခိၚ်ဂှ် ခမဳမေတ္တိယဘူမဇကမၠိုၚ် “ယွံကောန်တၠတအ် နူတနေံဏအ် ဂပ်ဝ်စၞောန်ထ္ၜးလဝ်ပိဏ္ဍပါတ် ဒကာကလျာဏဘတ္တိက ကုပိုဲညးဂမၠိုၚ်တုဲရ၊ ပ္ဍဲတ္ၚဲယး ဒကာကလျာဏဘတ္တိက တန်တဴဒၟံၚ်ပ္ဍဲဇရေၚ် မွဲဟာန်ကေုာံကောန်သမ္ဘာတုဲ ကြက်ကၠောန်ၜိုတ် ပိုဲညးဂမၠိုၚ်ရ၊ သၟာန်တဴ ခမဳလ္ၚဵုဂမၠိုၚ် နကဵုပိဏ္ဍပါတ်အိုတ်ရ၊ သၟာန်တဴ ခမဳလ္ၚဵုဂမၠိုၚ် နကဵုအမာဲသွအိုတ်ရ၊ သၟာန်တဴ ခမဳလ္ၚဵုဂမၠိုၚ် နကဵုကၠေၚ်အိုတ်ရ၊ သၟာန်တဴ ခမဳလ္ၚဵုဂမၠိုၚ် နကဵုသွပွေက်အိုတ်ရ” ရဴဝွံ ခမဳမေတ္တိယဘူမဇကဂမၠိုၚ်ဂှ် နပွမမိပ်စိုတ်ဂှ်ဟေၚ် ပ္ဍဲဗတမ် ဟွံတိက်အတိုၚ်ပၟိက်စိုတ် (တိက်ဟွံမာန်) အိုတ်ရ၊ ပ္ဍဲကြဴနူဂှ် ခမဳမေတ္တိယဘူမဇကဂမၠိုၚ် ပ္ဍဲအခိၚ်နူဂယး ရုၚ်လတက်ပဠေဝ်သ္ၚာတုဲ မိန်ဂိုၚ်ကေတ်ဗဗေၚ်သ္ၚာတုဲမ္ဂး ပြာပ်စဴအာသ္ၚိ ဒကာကလျာဏဘတ္တိကအိုတ်ရ။

ဍိက်ဗြဴဂှ် ညာတ်အာ ခမဳမေတ္တိယဘူမဇကဂမၠိုၚ် မက္ညကၠုၚ်ဒၟံၚ်နူဇမ္ၚောဲရ၊ ညာတ်တုဲမ္ဂးလးပညပ်ကဵုသၞာ ပ္ဍဲပါၚ်မုက်တြၚ်တုဲ “ယွံတဳလပိုဉ်တအ် ဩဝ်ဂဇအ်အိုတ်ညိ” ရဴဝွံ ဂရၚ်ပတီ ခမဳမေတ္တိယဘူမဇကဂမၠိုၚ်ရ။

ပ္ဍဲအခိၚ်ဂှ် ကုခမဳမေတ္တိဘူမဇကဂမၠိုၚ်ဂှ် “ဨကန္တ ပိဏ္ဍပါတ် ဟွံစိုပ်ဒတုဲ (ဟွံစိန်ဝုန်) ဏီဒှ်တုဲ သကဵုပိုဲညးဂမၠိုၚ် ဂဇအ်ဒၟံၚ်ပ္ဍဲပါၚ်မုက်တြၚ်အိုတ်ရ” ရဴဝွံ ဗှ်ဗၞုဟ်ထေၚ်ဒးရ။

ပ္ဍဲအခိၚ်ဂှ် ဍိက်ဗြဴဂှ် “ယွံတဳလပိုဉ်တအ် ဩဝ်ပြဘိုဂ်ကဵုပိုဉ်အိုတ်ညိ” ရဴဝွံ နကဵုပုၚ်ကၞောန်သ္ၚု မၞုံမရနုက်ကဵုၜါခရော်မ္ဂး ဍာ်သမ် (ဗဂိန်ကဵုရ)။

ယွံဒေံဗြဴ ပိုဲညးဂမၠိုၚ်တုန် ညးမၞုံကဵုနိစ္စဘတ်ဂမၠိုၚ်ရ ရဴဝွံ (သ္ဂးရ)။

ယွံတဳလပိုဉ်တအ် တီဒၟံၚ်ရ၊ ဒှ်ညးမၞုံနိစ္စဘတ်အိုတ်ရ၊ ၜိုန်ဂှ် နူကနေံတေံဟေၚ် “ဟာဲဍိက်ဗြဴ ပ္ဍဲတ္ၚဲယး ယြဴခမဳဂမၠိုၚ် ကြက်ကၠုၚ်တဴ တၞဟ်နပိဏ္ဍပါတ်အိုတ်ရ၊ ခမဳမကၠုၚ်ကဵုပိုဉ်ဂမၠိုၚ်ဂှ် လးကဵုသၞာ ပ္ဍဲပါၚ်မုက်တြၚ်တုဲ ဩဝ်ကၠောန်ၜိုတ် နကဵုပုၚ်ကၞောန်သ္ၚု မၞုံမရနုက်ကဵုၜါခရော်မ္ဂး ဍာ်သမ်ညိ” ရဴဝွံ သမ္ၚေဟ်ဂှ် ဖအောဝ်စကာလဝ် အဲဍိက်ဗြဴရ၊ ယွံတဳလပိုဉ်တအ် ဩဝ်ပြဘိုဂ် ကဵုပိုဉ်အိုတ်ညိ ရဴဝွံ (ဂရၚ်ပတီရ)။

ပ္ဍဲအခိၚ်ဂှ် ခမဳမေတ္တိယဘူမဇကဂမၠိုၚ်ဂှ် “ယွံကောန်တၠတအ် နူတနေံတေံ ဒကာကလျာဏဘတ္တိက ကၠုၚ်အာရှာမ် ဇရေၚ်တဳလပိုဉ်ဒဗ္ဗ ကောန်သၟိၚ်မလ္လရ၊ ဨကန္တ တဳလပိုဉ်ဒဗ္ဗ ကောန်သၟိၚ်မလ္လ ဂပ်ဝ်ပလီုပလာ်ထောံ ပိုဲညးဂမၠိုၚ် ပ္ဍဲဇရေၚ်ဒကာတုဲအိုတ်ရ” ရဴဝွံ ခမဳမေတ္တိယဘူမဇကဂမၠိုၚ်ဂှ် နပွမဟွံမိပ်စိုတ်ဂှ်ဟေၚ် အတိုၚ်ပၟိက်စိုတ် ဟွံသ္ပပြဘိုဂ်အိုတ်ရ၊ ပ္ဍဲအခိၚ်ဂှ် ခမဳမေတ္တိယဘူမဇကဂမၠိုၚ် ကဵုပိုဉ်တုဲပ္ဍဲကြဴ ပါဲစ္ဍးအာ နူဇြပ်ကဵုပိုဉ်တုဲအိုတ်မ္ဂး စဴအာ အာရှာမ်တုဲ သီဂိုၚ်ဒေပ် ဗဗေၚ်သ္ၚာတုဲ သီုမဒက်တာန်အာယောဂပတ်သကိုပ် ပ္ဍဲမုက်တြၚ်မ္ၚးအာရှာမ် ကၞပ်သ္ၚောံသ္ၚိတ်ဇြဒၟံၚ်အိုတ်တုဲ မုက်မတ်ဟွံကျေဝ်ဂမၠိုၚ်ဒှ်တုဲ မၞုံကဵုပၞးမဖျေံလဝ်ဂမၠိုၚ်ဒှ်တုဲ ဖျေံလဝ်မုက်သၟဝ်ဂမၠိုၚ်ဒှ်တုဲ ၚုၚ်ၚဇြဟောံဂမၠိုၚ်ဒှ်တုဲ ဟွံဟီုအရေဝ်ဂမၠိုၚ်ဒှ်တုဲ ဂဇအ်ဒၟံၚ်အိုတ်ရ။

ပ္ဍဲအခိၚ်ဂှ် ခမဳဗြဴမေတ္တိယာ ပြာပ်ကၠုၚ်ဇရေၚ် ခမဳမေတ္တိယဘူမဇကဂမၠိုၚ်တုဲ ပ္ဍဲကြဴ “ယွံတဳလပိုဉ်တအ် လ္ၚောဝ်သ္ပဝတ်ရ” ရဴဝွံ သ္ဂးကဵုခမဳမေတ္တိယဘူမဇကဂမၠိုၚ်ရ၊ သ္ဂးတဴရဴဝွံမ္ဂး ခမဳမေတ္တိယဘူမဇကဂမၠိုၚ် ဟွံဟီုအရေဝ်အိုတ်ရ။

မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် ခမဳဗြဴမေတ္တိယာဂှ် “ယွံတဳလပိုဉ်တအ် လ္ၚောဝ်သ္ပဝတ်ရ” ရဴဝွံ သ္ဂးကဵုခမဳမေတ္တိယဘူမဇကဂမၠိုၚ်ရ၊ မရနုက်ကဵုပိဝါလေဝ် ခမဳမေတ္တိယဘူမဇကဂမၠိုၚ် ဟွံဟီုအရေဝ်အိုတ်ရ။

အဲဍိက်ဗြဴ ပသာ်လုတ်မှာဒးဒုဟ် ကုတဳလပိုဉ်တအ် ညးဂမၠိုၚ်ရော? မုဟိုတ် တဳလပိုဉ်တအ် ညးဂမၠိုၚ်ဟွံဟီုရေဝ် ကဵုအဲဍိက်ဗြဴအိုတ်ရော? ရဴဝွံ (သၟာန်ရ)။

ယွံဒေံဗြဴ လဴထ္ၜးကဵု အတိုၚ်ဒဒှ်ပိုဲတအ်ရ၊ ဒဗ္ဗကောန်သၟိၚ်မလ္လ သီုဂပ်ဝ်ရာန်သကိုတ်ပျဲပျာံ ဒၟံၚ်ပိုဲညးဂမၠိုၚ်ဂှ် တၠအဲ သ္ၚေဝ်မဲမဇ္ၛာဟ်ရောၚ်သွံ ရဴဝွံ (သ္ဂးအိုတ်ရ)။

ယွံတဳလပိုဉ်တအ် အဲဍိက်ဗြဴ မုမွဲ သ္ဂောံသ္ပညိရော? ရဴဝွံ (သၟာန်ရ)။

ယွံဒေံဗြဴ တၠအဲ ယဝ်နွံပၟိက်မ္ဂး ပ္ဍဲတ္ၚဲဝွံဟေၚ် တဳလမၞုံပိုဉ်ကျာ်တြဲ သကဵုပြာမ် (ပလီုပလာ်) ထောံ ဒဗ္ဗကောန်သၟိၚ်မလ္လရ ရဴဝွံ (သ္ဂးအိုတ်ရ)။

ယွံတဳလပိုဉ်တအ် အဲဍိက်ဗြဴ မုမွဲ သ္ဂောံသ္ပညိရော? အဲဍိက်ဗြဴ တၞဟ်နသ္ပတဴ မုမွဲသၟဟ်ရထရော? ရဴဝွံ (သၟာန်ရ)။

ယွံဒေံဗြဴ ဩဝ်ကၠုၚ်ညိ၊ တၠအဲပြာပ်အာဇရေၚ် တဳလမၞုံပိုဉ်ကျာ်တြဲတုဲ “ယွံတဳလမၞုံပိုဉ် ပွမဝွံ ဟွံထေက်ကြိုက်ရ၊ ဟွံဗဗွဲရ၊ ယွံတဳလမၞုံပိုဉ် ယြဴဌာန်ဒိုဟ်မွဲ ဟွံမွဲကၠုၚ်ကဵုဘဲရ၊ ဟွံမွဲကၠုၚ်ကဵုသၞသတြုသၞဝဲရ၊ ဟွံမွဲကၠုၚ်ကဵု ပရိုက်ဘဲမလေပ်ရာန်သကိုတ်ရ၊ ဌာန်ဒိုဟ်ဂှ် (လၟုဟ်) မၞုံကဵုဘဲရ၊ မၞုံကဵုသၞသတြုသၞဝဲရ၊ မၞုံကဵုပရိုက်ဘဲမလေပ်ရာန်သကိုတ်ရ၊ ယြဴနူဒိုဟ်မွဲ ဟွံမွဲကၠုၚ်ကဵု ပွမကျာဗာပိုက်လွိၚ်ရ၊ (လၟုဟ်) နူဒိုဟ်ဂှ် မၞုံကၠုၚ်ကဵုကျာဗာ မပိုက်လွိၚ်ရ၊ တဳလပိုဉ်ဒဗ္ဗကောန်သၟိၚ်မလ္လ ဂပ်ဝ်ပလီုပလာ်ထောံ အဲဍိက်ဗြဴရ” ရဴဝွံ ဩဝ်ဂရၚ်ပတီညိ ရဴဝွံ (သ္ဂးအိုတ်ရ)။

ယွံတဳလပိုဉ်တအ် ခိုဟ်သန်ရ ရဴဝွံ ခမဳဗြဴမေတ္တိယာ ဒုၚ်ဝန် ကုခမဳမေတ္တိယဘူမဇကဂမၠိုၚ်တုဲ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲတုဲ ဂဇအ်တန်တဴဒၟံၚ် ပ္ဍဲဒၞာဲမွဲရ၊ ခမဳဗြဴမေတ္တိယာ မဂဇအ်တန်တဴဒၟံၚ် ပ္ဍဲဒၞာဲမွဲတုဲဂှ် “ယွံတဳလမၞုံပိုဉ် ပွမဝွံ ဟွံထေက်ကြိုက်ရ၊ ဟွံဗဗွဲရ၊ ယွံတဳလမၞုံပိုဉ် ယြဴဌာန်ဒိုဟ်မွဲ ဟွံမွဲကၠုၚ်ကဵုဘဲရ၊ ဟွံမွဲကၠုၚ်ကဵုသၞသတြုသၞဝဲရ၊ ဟွံမွဲကၠုၚ်ကဵုပရိုက်ဘဲ မလေပ်ရာန်သကိုတ်ရ၊ ဌာန်ဒိုဟ်ဂှ် (လၟုဟ်) မၞုံကဵုဘဲရ၊ မၞုံကဵုသၞသတြုသၞဝဲရ၊ မၞုံကဵုပရိုက်ဘဲ မလေပ်ရာန်သကိုတ်ရ၊ ယြဴနူဒိုဟ်မွဲ ဟွံမွဲကၠုၚ်ကဵုပွမကျာဗာပိုက်လွိၚ်ရ၊ (လၟုဟ်) နူဒိုဟ်ဂှ် မၞုံကၠုၚ်ကဵုကျာဗာမပိုက်လွိၚ်ရ၊ ဍာ်ဂှ်သၟဟ်ညံၚ်ဂဵုဍာဲဒၟံၚ်ဂြၚ်ဒၟံၚ်ရောၚ်ထေၚ်ရ၊ တဳလပိုဉ်ဒဗ္ဗ ကောန်သၟိၚ်မလ္လ ဂပ်ဝ်ပလီုပလာ်ထောံ အဲဍိက်ဗြဴရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

၁၉၃။	ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး—

“ယွံဒဗ္ဗ အတိုၚ်ခမဳဗြဴဝွံဟီုဂှ် တၠအဲ သ္ပဒးကမၠောန် ပွမပလီုပလာ် မၞုံသဘဴရဴဝွံရဂှ် ဂွံသတိ (သမ္တီ) ဒးဟာ” ရဴဝွံ စၟဳစၟတ်သၟာန်သၟုက် တဳလပိုဉ်ဒဗ္ဗ ကောန်သၟိၚ်မလ္လရ။ ယွံတဳလမၞုံပိုဉ် အတိုၚ်တဳလမၞုံပိုဉ်ကျာ်တြဲ တီတဴ အဲဍိက်ဟေၚ်ရ ရဴဝွံ (ဂရၚ်ပတီရ)။ မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် ယွံဒဗ္ဗ အတိုၚ်ခမဳဗြဴဝွံဟီုဂှ် တၠအဲ သ္ပဒးကမၠောန်ပွမပလီုပလာ် မၞုံသဘဴရဴဝွံရဂှ် ဂွံသတိ (သမ္တီ) ဒးဟာ” ရဴဝွံ (သ္ဂးရ)။ ယွံတဳလမၞုံပိုဉ် အတိုၚ်တဳလမၞုံပိုဉ်ကျာ်တြဲ တီတဴ အဲဍိက်ဟေၚ်ရ ရဴဝွံ (ဂရၚ်ပတီရ)။
ယွံဒဗ္ဗ တၠပညာဂမၠိုၚ် ဟွံခၠေဝ်သှ်ရဴဝွံအိုတ်ရ၊ (ဟွံသောၚ်ကလးရဴဝွံအိုတ်ရ)၊ တၠအဲယဝ်ဂပ်ဝ်သ္ပဒးမ္ဂး၊ ဂပ်ဝ်သ္ပဒးရ ရဴဝွံ ဩဝ်ဂရၚ်ပတီညိ၊ တၠအဲ ယဝ်ဟဂပ်ဝ်သ္ပဒးမ္ဂး၊ ဟဂပ်ဝ်သ္ပရ ရဴဝွံ ဩဝ်ဂရၚ်ပတီညိ ရဴဝွံ (သ္ဂးရ)။

ယွံတဳလမၞုံပိုဉ် အဲဍိက် သ္ပတမ်နူၜံၚ်သၠးတိက်တုဲ နအယာံမတ်တိက်လ္ပအ်ညာတ်လေဝ် သွိုန်ဗပိုန်သိပ်ဂၠိပ်ဒး ဒ္ဂေတ်မေထုန်ရဂှ် ဟွံတီရ၊ အဲဍိက်မၚုဟ်ဒၟံၚ်ဂှ် မုသ္ဇက်သ္ဂး နွံဏီရော? ရဴဝွံ (ဂရၚ်ပတီရ)။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် “ယွံခမဳတအ် ယဝ်ဒှ်သာ်ဂှ်မ္ဂး ဩဝ်ပြာမ်ပၠေၚ်ထောံ ခမဳဗြဴမေတ္တိယာအိုတ်ညိ၊ (ဩဝ်ပလီုပလာ်ထောံ (အယောၚ်အလာ) ခမဳဗြဴမေတ္တိယာအိုတ်ညိ) ခမဳ (မဖအောဝ်စကာ) ဂမၠိုၚ်ဝွံလေဝ် ဩဝ်စၟဳစၟတ်သၟာန်သၟုက်အိုတ်ညိ” ရဴဝွံသ္ဂးကဵု ခမဳဂမၠိုၚ်ရ။

တဳလမၞုံပိုဉ်ကျာ်တြဲ သ္ဂးတိုန်ဂလာန်ဝွံတုဲမ္ဂး ဒၠိုက်ကတဵုနူဒၞာဲတုဲ က္ညလုပ်အာဘာရ။ ပ္ဍဲအခိၚ်ဂှ် ခမဳဂမၠိုၚ်ဂှ် ပြာမ်ပၠေၚ်ထောံ ခမဳဗြဴမေတ္တိယာအိုတ်ရ၊ ပ္ဍဲအခိၚ်ဂှ် ခမဳမေတ္တိယဘူမဇကဂမၠိုၚ်—

“ယွံကောန်တၠတအ် ဩဝ်လ္ပပြာမ်ပၠေၚ်ထောံ ခမဳဗြဴမေတ္တိယာအိုတ်ညိ၊ ခမဳဗြဴဂှ် လုတ်မှာဒုဟ်မမိက်ကဵုမွဲမွဲ ဟွံသေၚ်ရ၊ ပိုဲညးဂမၠိုၚ် မထေဲပၞတ် မဟွံမိပ်စိုတ် မမိက်ကဵုတသိုတ်အာ (နူသာသနာ) ဟေၚ် ဂပ်ဝ်ဖအောဝ်ဗတိုက် ခမဳဗြဴဂှ်အိုတ်ရ” ဟီုသ္ဂးကဵုခမဳဂမၠိုၚ်အိုတ်ရ။

ယွံကောန်တၠတအ် မၞးတအ်ညးဂမၠိုၚ် စောတ်စောဲပလီုပလာ် တဳလပိုဉ်ဒဗ္ဗကောန်သၟိၚ်မလ္လ နအာပတ်ပါရာဇ် မဟွံမွဲကဵုရိုဟ်တၞမ်အိုတ်ဟာ ရဴဝွံ (သၟာန်အိုတ်ရ)။

ယွံကောန်တၠတအ် ဍာံပြရ ရဴဝွံ (ကလေၚ်ဟီုသ္ဂးအိုတ်ရ)။

ခမဳပၟိက်အောန်ဂမၠိုၚ်ဂှ် “ခမဳမေတ္တိယဘူမဇကဂမၠိုၚ် မုဟိုတ် စောတ်စောဲပလီုပလာ် တဳလပိုဉ်ဒဗ္ဗ ကောန်သၟိၚ်မလ္လ နအာပတ်ပါရာဇ် မဟွံမွဲကဵုရိုဟ်တၞမ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲကြဴနူဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။

“ယွံခမဳတအ် ခမဳမေတ္တိယဘူမဇကဂမၠိုၚ် စောတ်စောဲပလီုပလာ် ဒဗ္ဗကောန်သၟိၚ်မလ္လ နအာပတ်ပါရာဇ် မဟွံမွဲကဵုရိုဟ်တၞမ်အိုတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုသတိဝိနယ် ကုဒဗ္ဗ ကောန်သၟိၚ်မလ္လ မအာစိုပ်သတိလှဲလးညိ။ ယွံခမဳတအ် ရဴဝွံဒးကဵုရ။

ယွံခမဳတအ် ဒဗ္ဗကောန်သၟိၚ်မလ္လဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇန် သီုမပၚ်ပတိုန် ခၠအ်သၟိပ်တဲဂှ်—

“ယွံတဳလပိုဉ်တအ် ခမဳမေတ္တိယဘူမဇကဂမၠိုၚ်ဝွံ စောတ်စောဲပလီုပလာ် အဲဍိက်နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ ယွံတဳလပိုဉ်တအ် အဲဍိက် မအာစိုပ်သတိလှဲလးဂှ် အာတ်သၚ် သတိဝိနယ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။

“ယွံတဳလပိုဉ်တအ် ခမဳမေတ္တိယဘူမဇကဂမၠိုၚ် စောတ်စောဲပလီုလာ် အဲဍိက်နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ ယွံတဳလပိုဉ်တအ် အဲဍိက် မအာစိုပ်သတိလှဲလးဂှ် အာတ်သၚ် သတိဝိနယ်ရ” ရဴဝွံ ဒးဟီုသ္ဂးရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

၁၉၄။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမေတ္တိယဘူမဇကဂမၠိုၚ်ဝွံ စောတ်စောဲပလီုပလာ် တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ တဳလပိုဉ်ဒဗ္ဗကောန်သၟိၚ်မလ္လ မအာစိုပ်သတိလှဲလးဂှ် အာတ်သၚ် သတိဝိနယ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမေတ္တိယဘူမဇကဂမၠိုၚ်ဝွံ စောတ်စောဲပလီုပလာ် တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ တဳလပိုဉ်ဒဗ္ဗကောန်သၟိၚ်မလ္လ မအာစိုပ်သတိလှဲလးဂှ် အာတ်သၚ် သတိဝိနယ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးရ၊ တဳလပိုဉ်ဂှ် သ္ဒးဒၟံၚ် သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမေတ္တိယဘူမဇကဂမၠိုၚ်ဝွံ စောတ်စောဲပလီုပလာ် တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ တဳလပိုဉ်ဒဗ္ဗကောန်သၟိၚ်မလ္လ မအာစိုပ်သတိလှဲလးဂှ် အာတ်သၚ် သတိဝိနယ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးရ၊ တဳလပိုဉ်ဂှ် သ္ဒးဒၟံၚ် သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုသတိဝိနယ် ကုတဳလပိုဉ်ဒဗ္ဗ ကောန်သၟိၚ်မလ္လ မအာစိုပ်သတိလှဲလးတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။
၁၉၅။	ယွံခမဳတအ် ပွမကဵုသတိဝိနယ် မဗဗွဲကဵုဓရ်ဂမၠိုၚ် ဣဝွံမၞုံမသုန်ပြကာအိုတ်ရ။

ခမဳဂှ် သအးဇ္ၚးရ၊ ဟွံဒးအာပတ်ရ။

စောတ်စောဲလေဝ် စောတ်စောဲခမဳဂှ်အိုတ်ရ။

အာတ်လေဝ်အာတ်ရ။

သၚ်ကဵုသတိဝိနယ် ကုခမဳဂှ်ရ။

ကဵုသတိဝိနယ် နသဘဴဍာံစၟတ် နမညဳသာသၟဟ်သၟန်ရ။

ယွံခမဳတအ် ပွမကဵုသတိဝိနယ် မဗဗွဲကဵုဓရ်ဂမၠိုၚ် ဣဝွံမၞုံမသုန်ပြကာအိုတ်ရ ရဴဝွံ (သ္ဂးရ)။ 

၄.၃။ အမူဠဝိနယ်
၁၉၆။	ပ္ဍဲအခိၚ်ဂှ် ခမဳဂဂ္ဂ ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရ အရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်)ဟီုသ္ဂးရ၊ (နဇကုလေဝ်) သ္ပဒးရ။

ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ်ရ−

“တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ” ရဴဝွံ ခမဳဂမၠိုၚ် စောဒနာ ခမဳဂဂ္ဂ နအာပတ်အိုတ်ရ။

ခမဳဂဂ္ဂဂှ်−

“ယွံကောန်တၠတအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝိၚ်ဂှ် သ္ပဒးပွမ ကလိလောန် ဒ္ဂေတ် ဒးဂှ်ရ” ရဴဝွံ သ္ဂးရ။

ၜိုန်ဟီုသ္ဂးရဴဝွံလေဝ် “တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ” ရဴဝွံ စောဒနာ ခမဳဂဂ္ဂဂှ် နအာပတ်အိုတ်ဟေၚ်ရ။

ခမဳပၟိက်အောန်ဂမၠိုၚ်ဂှ်−

“ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ မုဟိုတ်ခမဳဂမၠိုၚ် စောဒနာ ခမဳဂဂ္ဂ နအာပတ်အိုတ်ရော? ခမဳဂဂ္ဂဂှ်−

ယွံကောန်တၠတအ် အဲဍိက် ကြအ်ယှောတ်တဲု နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝိၚ်ဂှ် သ္ပဒးပွမ ကလိလောန်ဒ္ဂေတ် ဒးဂှ်ရ” ရဴဝွံ သ္ဂးရ။

ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ စောဒနာ ခမဳဂဂ္ဂဂှ် နအာပတ်အိုတ်ဟေၚ်ရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ ဂရၚ်ပတီအိုတ်ရ ။ ပ ။ ဟီုဂရိုဟ်တုဲ ။ ပ ။ တွံကဵုဂလာန် ဓရ်တုဲမ္ဂး−

ယွံခမဳတအ် ဒှ်သာ်ဂှ်မ္ဂး သၚ် ဩဝ်ကဵုဝိနယ် မဝိဝိၚ်လောန် ကုခမဳဂဂ္ဂ မဝိဝိၚ်လောန်ညိ။ ယွံခမဳတအ် ရဴဝွံဒးကဵုရ။ ယွံခမဳတအ် ခမဳဂဂ္ဂဂှ် ပြာပ်အာဇရေၚ်သၚ်တုဲ လၜက်ကၠေဟ်ပတိုန် သ္ၚာကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန် ခၠအ်သၟိပ်တဲဂှ်−

“ယွံတီလပိုဉ်တအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ။ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ အဲဍိက် နအာပတ်အိုတ်ရ။ ‘ယွံကောန်တၠတအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝိၚ်ဂှ် သ္ပဒးပွမကလိလောန်ဒ္ဂေတ်ဒးဂှ်ရ’ ရဴဝွံ အဲဍိက် သ္ဂးကဵုခမဳဂမၠိုၚ်ရ။ ၜိုန်ဟီုသ္ဂးရဴဝွံလေဝ် ‘ တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ အဲဍိက်အိုတ်ဟေၚ်ရ။ ယွံတီလပိုဉ်တအ် အဲဍိက်ဂှ် ဝိဝိၚ်လောန်ဒှ်တုဲ အာတ်သၚ် ဝိနယ် မဝိဝိၚ်လောန်ရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။

“ယွံတဳလပိုဉ်တအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တဲု နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တီလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ အဲဍိက် နအာပတ်အိုတ်ရ။ ‘ယွံကောန် တၠတအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရ အရာဟွံသေၚ်ကဵု ခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝိၚ်ဂှ် သ္ပဒးပွမ ကလိလောန် ဒ္ဂေတ်ဒးဂှ်ရ” ရဴဝွံ အဲဍိက် သ္ဂးကဵုခမဳဂမၠိုၚ်ဂှ်ရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒနာကဂမၠိုၚ် စောဒနာအဲဍိက်အိုတ်ဟေၚ်ရ။ ယွံတီလပိုဉ်တအ် အဲဍိက်ဂှ် ဝိဝိၚ်လောန်ဒှ်တုဲ အာတ်သၚ် ဝိနယ်မဝိဝိၚ်လောန်ရ” ရဴဝွံ ဒးဂရၚ်ပတီရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ−

၁၉၇။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဂဂ္ဂဝွံ ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵု ခမဳဂမၠိုၚ်ဗွဲမဂၠိုၚ်ရ။ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဲ ရဴဝွံညိ’ ရဴဝွံ ခမဳဂမၠိုၚ် စောဒနာ ခမဳဂဂ္ဂ နအာပတ်အိုတ်ရ။ ခမဳဂဂ္ဂဂှ် ‘ယွံကောန်တၠတအ် အဲဍိက် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵု ခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန် ဒ္ဂေတ်ဒးဂှ် ဟွံမာန်ရ ‘ဟွံဂွံသတိရ’၊ အဲဍိက်နမဝိဝိၚ်ဂှ် သ္ပဒးပွမကလိလောန်ဒ္ဂေတ်ဒးဂှ်ရ” ရဴဝွံ သ္ဂးရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ ခမဳဂဂ္ဂအိုတ်ဟေၚ်ရ။ ခမဳဂဂ္ဂဂှ် ဝိဝိၚ်လောန်ဒှ်တုဲ အာတ်သၚ် ဝိနယ် မဝိဝိၚ်လောန်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုဝိနယ် မဝိဝိၚ်လောန် ကုခမဳဂဂ္ဂ မဝိဝိၚ်လောန်ရ၊ ဣဝွံတုန် ပွမကဵုတီရောၚ်။

ယွံတီလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဂဂ္ဂဝွံ ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵု ခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ ခမဳဂဂ္ဂ နအာပတ်အိုတ်ရ။ ခမဳဂဂ္ဂဂှ် ‘ယွံကောန်တၠတအ် အဲဍိက်ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာ ဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ ‘ဟွံဂွံသတိရ’ ၊ အဲဍိက် နမဝိဝိၚ်ဂှ် သ္ပဒးပွမကလိလောန်ဒ္ဂေတ်ဒးဂှ်ရ” ရဴဝွံ သ္ဂးရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံခမဳစောဒနာကဂမၠိုၚ် စောဒနာ ခမဳဂဂ္ဂအိုတ်ဟေၚ်ရ။ ခမဳဂဂ္ဂဂှ် ဝိဝိလောန်ဒှ်တုဲ အာတ်သၚ်ဝိနယ်မဝိဝိၚ်လောန်ရ၊ သၚ် ကဵုဝိနယ် မဝိဝိၚ်လောန် ကုခမဳဂဂ္ဂ မဝိဝိၚ်လောန်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုဝိနယ် မဝိဝိၚ်လောန် ကုခမဳဂဂ္ဂ မဝိဝိၚ်လောန်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ။ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုဝိနယ် မဝိဝိၚ်လောန် ကုခမဳဂဂ္ဂ မဝိဝိၚ်လောန်တုဲရ၊ ကုသၚ်ဂှ် မၞုံကဵုပွမ သ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၁၉၈။	ယွံခမဳတအ် ပွမကဵုအမူဠ ဝိနယ်မဝိဝိၚ်လောန် မဟွံဗဗွဲကဵုဓရ်ဂမၠိုၚ် ဣဝွံမၞုံပိပြကာအိုတ်ရ။ ပွမကဵုအမူဠ ဝိနယ်မဝိဝိၚ်လောန် မဗဗွဲကဵုဓရ်ဂမၠိုၚ် ဣဝွံမၞုံပိပြကာအိုတ်ရ။

ယွံခမဳတအ် ပွမကဵုအမူဠ ဝိနယ်မဝိဝိၚ်လောန် မဟွံဗဗွဲကဵုဓရ်ဂမၠိုၚ် ပိပြကာဂှ် ညးဍေံအိုတ်ရော?။

ယွံခမဳတအ် ပ္ဍဲသာသနာဝွံ ခမဳမဒးအာပတ်ဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ်မွဲကဵုဒှ် “တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် သီုမဗှ်ဗၞုဟ်ဒးဟေၚ် “ယွံကောန်တၠတအ် အဲဍိက် အာစိုပ်အာပတ် မၞုံသဘဴရဴဝွံဂှ် ဗှ်ဗၞူဟ်ဟွံဒးရ” ရဴဝွံ ဟီုသ္ဂးရ၊ သၚ်ကဵုအမူဠ ဝိနယ်မဝိဝိၚ်လောန် ကုခမဳဂှ်ရ၊ ဒှ်ပွမကဵု အမူဠ ဝိနယ် မဝိဝိၚ်လောန် မဟွံဗဗွဲကဵုဓရ်ရ။

ယွံခမဳတအ် ပ္ဍဲသာသနာဝွံ ခမဳမဒးအာပတ်ဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ် မွဲကဵုဒှ် “တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် သီုမဗှ်ဗၞုဟ်ဒးဟေၚ် “ယွံကောန်တၠတအ် ညံၚ်ရဴပ်ပ္ဍဲသွပ်လ္ပအ်ကီု အဲဍိက်ဗှ်ဗၞုဟ်ဒးရ” ရဴဝွံ ဟီုသ္ဂးရ၊ သၚ်ကဵုအမူဠ ဝိနယ်မဝိဝိၚ်လောန် ကုခမဳဂှ်ရ၊ ဒှ်ပွမကဵုအမူဠ ဝိနယ်မဝိဝိၚ်လောန် မဟွံဗဗွဲကဵုဓရ်ရ။

“ယွံခမဳတအ် ပ္ဍဲသာသနာဝွံ ခမဳမဒးအာပတ်ဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ်မွဲကဵုဒှ် “တဳလပိုဉ် ဩဝ်ဗှ်ဗၞုစ် မအာစိုပ်အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် “အဲလေဝ် သ္ပရဴဝွံရ၊ မၞးတအ်ညးဂမၠိုၚ်လေဝ် ဩဝ်သ္ပရဴဝွံအိုတ်ညိ၊ ကုအဲလေဝ်ပွဝွံဂပ်ဝ်ရ၊ ကုမၞးတအ်ညးဂမၠိုၚ်လေဝ် ပွဝွံဂပ်ဝ်ရ” ရဴဝွံ သီုဟွံကြအ်ဂှ် ပပၞညံၚ်ကြအ်ရ သၚ်ကဵုအမူဠ ဝိနယ်မဝိဝိၚ်လောန် ကုခမဳဂှ်ရ၊ ဒှ်ပွမကဵုအမူဠ ဝိနယ်မဝိဝိၚ်လောန် မဟွံဗဗွဲကဵုဓရ်ရ။

ပိသာ်ဂမၠိုၚ်ဝွံတုန် ပွမကဵုအမူဠ ဝိနယ်မဝိဝိၚ်လောန် မဟွံဗဗွဲကဵုဓရ်ဂမၠိုၚ်ရ။

၁၉၉။	ယွံခမဳတအ် ပွမကဵုအမူဠ ဝိနယ်မဝိဝိၚ်လောန် မဗဗွဲကဵုဓရ်ဂမၠိုၚ် ပိပြကာဂှ် ညးဍေံအိုတ်ရော?။

ယွံခမဳတအ် ပ္ဍဲသာသနာဝွံ ခမဳဂှ် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန် ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ခမဳဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ်မွဲကဵုဒှ် “တဳလပိုဉ် ဩဝ်ဗှ်ဗၞုဟ် မအာစိုပ် အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် သီုမဗှ်ဗၞုဟ်ဟွံဒးဟေၚ် “ယွံကောန်တၠတအ် အဲဍိက် အာစိုပ်အာပတ် မၞုံသဘဴရဴဝွံဂှ် ဗှ်ဗၞုဟ်ဟွံဒးရ” ရဴဝွံ ဟီုသ္ဂးရ၊ သၚ်ကဵုအမူဠ ဝိနယ်မဝိဝိၚ်လောန် ကုခမဳဂှ်ရ၊ ဒှ်ပွမကဵု အမူဠ ဝိနယ်မဝိဝိၚ်လောန် မဗဗွဲကဵုဓရ်ရ။

ယွံခမဳတအ် ပ္ဍဲသာသနာဝွံ ခမဳဂှ် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန် ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်)ဟီုသ္ဂးရ၊ (နဇကုလေဝ်) သ္ပဒးရ၊ ခမဳဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ်မွဲကဵုဒှ် “တဳလပိုဉ် ဩဝ်ဗှ်ဗၞုဟ် မအာစိုပ် အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် သီုမဗှ်ဗၞုဟ်ဟွံဒးဟေၚ် “ယွံကောန်တၠတအ် ညံၚ်ရဴပ္ဍဲသွပ်လ္ပအ်ကီု အဲဍိက် ဗှ်ဗၞုဟ်ဒးရ” ရဴဝွံ ဟီုသ္ဂးရ၊ သၚ်ကဵုအမူဠ ဝိနယ်မဝိဝိၚ်လောန် ကုခမဳဂှ်ရ၊ ဒှ်ပွမကဵုအမူဠ ဝိနယ် မဝိဝိၚ်လောန် မဗဗွဲကဵုဓရ်ရ။

ယွံခမဳတအ် ပ္ဍဲသာသနာဝွံ ခမဳဂှ် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန် ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ခမဳဂှ် သၚ်ကဵုဒှ် ပူဂိုလ်ဂမၠိုၚ်မဂၠိုၚ်ကဵုဒှ် ပူဂိုလ်မွဲကဵုဒှ် “တဳလပိုဉ် ဩဝ်ဗှ်ဗၞုဟ် မအာစိုပ် အာပတ် မၞုံသဘဴရဴဝွံညိ” ရဴဝွံ စောဒနာရ။

ခမဳဂှ် “အဲလေဝ် သ္ပရဴဝွံရ၊ မၞးတအ်ညးဂမၠိုၚ်လေဝ် ဩဝ်သ္ပရဴဝွံအိုတ်ညိ၊ ကုအဲလေဝ် ပွဝွံ ဂပ်ဝ်ရ၊ ကုမၞးတအ်ညးဂမၠိုၚ်လေဝ် ပွဝွံ ဂပ်ဝ်ရ” ရဴဝွံ သီုမကြအ်ဂှ် ပပၞပရအ်ရ၊ သင်ကဵုအမူဠ ဝိနယ်မဝိဝိင်လောန် ကုခမဳဂှ်ရ၊ ဒှ်ပွမကဵုအမူဠ ဝိနယ်မဝိဝိင်လောန် မဗဗွဲကဵုဓရ်ရ၊ ပိသာ်ဂမၠိုင်ဝွံတုန် ပွမကဵုအမူဠ ဝိနယ်မဝိဝိင်လောန် မဗဗွဲကဵုဓရ်ဂမၠိုင်ရ ရဴဝွံ (သ္ဂးရ)၊၊ 

၄.၄။ ပဋိညာတကရဏ
၂၀၀။	ပ္ဍဲအခိင်ဂှ် ခမဳဆဗ္ဗဂ္ဂဳဂမၠိုင် သီုဟွံဒုင်ဝန် သ္ပကမ်ဂမၠိုင် ကုခမဳဂမၠိုင်အိုတ်ရ၊ သ္ပတဴ တဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီုဉက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ် ပွမဟွံမၠာ်သ္ၚေဝ်အာပတ်) ကီုအိုတ်ရ။

ခမဳပၟိက်အောန်ဂမၠိုင်ဂှ် “ခမဳဆဗ္ဗဂ္ဂဳဂမၠိုင် သီုဟွံဒုင်ဝန် မုဟိုတ် သ္ပတဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိတ်’ ကီု ပဋိသာရဏဳယကမ် ‘ပွမကဵုဗှ်ဗၞုဟ်’ ကီု ဉက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ်ပွမဟွံမၠာ်သ္ၚေဝ်အာပတ်) ကီု ကုခမဳဂမၠိုင်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိင်ဂှ် ခမဳဂမၠိုင်ဂှ် ဂရင်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ ဂရင်ပတီအိုတ်ရ ။ ပ ။ ဟီုဂရိုဟ်တုဲ ။ ပ ။ တွံကဵု ဂလာန်ဓရ်တုဲမ္ဂး–

“ယွံခမဳတအ် သီုဟွံဒုင်ဝန် ဟဂပ်ဝ်သ္ပ တဇ္ဇနဳယကမ် ‘ပွမဘပဠ’ ကီု နိယဿကမ် ‘ပွမဒးနိဿယ်ဗ္ဒာဲလၟိုန်’ ကီု ပဗ္ဗာဇနိယကမ် ‘ပွမဗက်ပတိက်’ ကီု ပဋိသာရဏဳယကမ် ‘ ပွမကဵုဗှ်ဗၞုဟ်’ ကီု ဉက္ခေပနဳယကမ် ‘ပွမဗက်ပတိတ်’ (ဟိုတ်နူမပတမ်ပွမဟွံမၠာ်သ္ၚေဝ်အာပတ်) ကီု ကုခမဳဂမၠိုင်ရ၊ ကုခမဳမသ္ပဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုင်ရ။

၂၀၁။	ယွံခမဳတအ် ပွမသ္ပအတိုင်ဒုင်ဝန်ဂှ် ရဴဝွံ ဟွံဗဗွဲကဵုဓရ်ရ၊ ရဴဝွံ ဗဗွဲကဵုဓရ်ရ။ ယွံခမဳတအ် ပွမသ္ပအတိုင်ဒုင်ဝန် သာ်လဵုဂှ် ဟွံဗဗွဲကဵုဓရ်ရော?။

ခမဳဂှ် အာစိုပ်ပါရာဇိကရ၊ သင်ကဵုဒှ် ပူဂိုလ်ဂမၠိုင်မဂၠိုင်ကဵုဒှ် “တဳလပိုဉ်အာစိုပ်ပါရာဇိကရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် အဲဍိက် ဟွံအာစိုပ်ပါရာဇိကရ၊ အာစိုပ်သံဃာဒိသေသ်ရ” ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နသံဃာဒိသေသ်ရ၊ ဒှ်ပွမသ္ပ အတိုင်ဒုင်ဝန် မဟွံဗဗွဲကဵုဓရ်ရ။

ခမဳဂှ် အာစိုပ်ပါရာဇိကရ၊ သင်ကဵုဒှ် ပူဂိုလ်ဂမၠိုင်မဂၠိုင်ကဵုဒှ် ပူဂိုလ်မွဲကဵုဒှ် “တဳလပိုဉ်အာစိုပ်ပါရာဇိကရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် အဲဍိက် ဟွံအာစိုပ်ပါရာဇိကရ၊ အာစိုပ်ထုလ္လစ္စယ် ။ ပ ။ ပါဲစိုတ် ။ ပ ။ ပါဋိဒေသနိက် ။ ပ ။ ဒုက္ကဋ် ။ ပ ။ ဒုဗ္ဘာသိုတ်ရ”ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နဒုဗ္ဘာသိုတ်ရ၊ ဒှ်ပွမသ္ပ အတိုင်ဒုင်ဝန်မဟွံဗဗွဲကဵုဓရ်ရ။

ခမဳဂှ် အာစိုပ်သံဃာဒိသေသ် ။ ပ ။ ထုလ္လစ္စယ် ။ ပ ။ ပါဲစိုတ် ။ ပ ။ ပါဋိဒေသနိက် ။ ပ ။ ဒုက္ကဋ် ။ ပ ။ ဒုဗ္ဘာသိုတ်ရ၊ သင်ကဵုဒှ် ပူဂိုလ်ဂမၠိုင်မဂၠိုင်ကဵုဒှ် ပူဂိုလ်မွဲကဵုဒှ် “တဳလပိုဉ်အာစိုပ်ဒုဗ္ဘာသိုတ်ရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် အဲဍိက် ဟွံအာစိုပ်ဒုဗ္ဘာသိုတ်ရ၊ အာစိုပ်ပါရာဇိကရ” ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နပါရာဇိကရ၊ ဒှ်ပွမသ္ပ အတိုင်ဒုင်ဝန် မဟွံဗဗွဲကဵုဓရ်ရ။

ခမဳဂှ် အာစိုပ်ဒုဗ္ဘာသိုတ်ရ၊ သင်ကဵုဒှ် ပူဂိုလ်ဂမၠိုင်မဂၠိုင်ကဵုဒှ် ပူဂိုလ်မွဲကဵုဒှ် “တဳလပိုဉ်အာစိုပ်ဒုဗ္ဘာသိုတ်ရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် အဲဍိက် ဟွံအာစိုပ်ဒုဗ္ဘာသိုတ်ရ၊ အာစိုပ်သံဃာဒိသေသ် ။ ပ ။ ထုလ္လစ္စယ် ။ ပ ။ ပါဲစိုတ် ။ ပ ။ ပါဋိဒေသနိက် ။ ပ ။ ဒုက္ကဋ်ရ” ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နဒုက္ကဋ်ရ၊ ဒှ်ပွမသ္ပ အတိုင်ဒုင်ဝန် မဟွံဗဗွဲကဵုဓရ်ရ။

ယွံခမဳတအ် ရဴဝွံဟေင် ဒှ်ပွမသ္ပ အတိုင်ဒုင်ဝန် မဟွံဗဗွဲကဵုဓရ်ရ။

ယွံခမဳတအ် ပွမသ္ပအတိုင်ဒုင်ဝန် သာ်လဵုဂှ် ဗဗွဲကဵုဓရ်ရော? ခမဳဂှ် အာစိုပ်ပါရာဇိကရ၊ သင်ကဵုဒှ် ပူဂိုလ်ဂမၠိုင်မဂၠိုင်ကဵုဒှ် ပူဂိုလ်မွဲကဵုဒှ် “တဳလပိုဉ် အာစိုပ်ပါရာဇိကရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် ဍာံပြရ၊ အာစိုပ်ပါရာဇိကရ” ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နပါရာဇိကရ၊ ဒှ်ပွမသ္ပ အတိုင်ဒုင်ဝန် မဗဗွဲကဵုဓရ်ရ။

ခမဳဂှ် အာစိုပ်သံဃာဒိသေသ် ။ ပ ။ ထုလ္လစ္စယ် ။ ပ ။ ပါဲစိုတ် ။ ပ ။ ပါဋိဒေသနိက် ။ ပ ။ ဒုက္ကဋ် ။ ပ ။ ဒုဗ္ဘာသိုတ်ရ၊ သင်ကဵုဒ်ှ ပူဂိုလ်ဂမၠိုင်မဂၠိုင်ကဵုဒှ် ပူဂိုလ်မွဲကဵုဒှ် “တဳလပိုဉ်အာစိုပ်ဒုဗ္ဘာသိုတ်ရ” ရဴဝွံ စောဒနာ ခမဳဂှ်ရ။ ခမဳဂှ် “ယွံကောန်တၠတအ် ဍာံပြရ၊ အာစိုပ် ဒုဗ္ဘာသိုတ်ရ” ရဴဝွံ သ္ဂးရ၊ သင်သ္ဂုတ်သွာတ် ခမဳဂှ် နဒုဗ္ဘာသိုတ်ရ၊ ဒ်ှ်ပွမသ္ပ အတိုင်ဒုင်ဝန် မဗဗွဲကဵုဓရ်ရ။ ယွံခမဳတအ် ရဴဝွံဟေင် ဒှ်ပွမသ္ပ အတိုင်ဒုင်ဝန် မဗဗွဲကဵုဓရ်ရ ရဴဝွံ (သ္ဂးရ)။ 

၄.၅။ ယေဘုယျသိကာ
၂၀၂။	ယွံခမဳတအ် ခမဳဂမၠိုင် ပ္ဍဲလဒေါဝ်သင် ကယျာန်ဓဝါတ်သေက်ဇဵု ဂတမတ် ကြဴမတ် ဟီုသ္ဂးစှေ်စး အာစိုပ်ပွမအရေဝ်ဂၠိုင်သၟးဟွံက ထ္ပက်ခၠင်ဗၞုဟ်ပါင်တုဲလေဝ် ပဒတဴအိုတ်ရ၊ ကဵုလလမ်ကၠေံ အဓိကိုရ်ဟွံမာန်အိုတ်ရ။ ဂရင်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် အဓိကိုရ်မၞုံသဘဴရဴဝွံ ကဵုအခေါင် သွက်ဂွံလလမ်ကၠေံ နကဵုယေဘုယျသိကဝိနယ် ‘ဗက်လပါ်ဓမ္မဝါဒဳဂၠိုင်တုဲမသ္ပ’ ရ။

ဟွံဗက် ဆန္ဒာဂတိရ။

ဟွံဗက် ဒေါသာဂတိရ။

ဟွံဗက် မောဟာဂတိရ။

ဟွံဗက် ဘယာဂတိရ။

ဂိုင်ကေတ်ဇြေဟ်လိက်မာဲတုဲ ဟွံဂွံဂိုင်ကေတ်ဏီလေဝ် လေပ်တီရ၊ ခမဳမဍိုက်ပေင်တဴကေုာံအၚ်္ဂဂမၠိုင်မသုန်သာ်ဝွံ ဒးသၟိတ်ပတိုန်ရဴဝွံမ္ဂး ခမဳကဵုဇြေဟ်လိက်မာဲရ။

ယွံခမဳတအ် ရဴဝွံဟေင် ဒးသၟိတ်ရ၊ ဗွဲကိုပ်ကၠာ သ္ဒးအာတ်ပါန်အခေါင် ခမဳရ၊ အာတ်ပါန်အခေါင်တုဲ ပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသင်တီရ–

၂၀၃။	“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ သင် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ ဣဝွံတုန် ပွမကဵုတီရောင်။ 

ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ သင် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ ယြဴကုတဳလပိုဉ်မွဲ မၞုံကဵုပွမသ္ဍိုက် ပွမသၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ တဳလပိုဉ်ဂှ် သ္ဒးဒၟံင်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သင် ဂပ်ဝ်သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲတုဲရ၊ ကုသင်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံင်ကၞပ်သ္ၚောံသ္ၚိတ်ဇြရ၊ နမဒၟံင်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။ 

၁၀၄။	ယွံခမဳတအ် ပွမဂိုင်ကေတ် ဇြေဟ်လိက်မာဲဂမၠိုင် မဟွံဗဗွဲကဵုဓရ်ဂှ် မၞုံစှ်သာ်အိုတ်ရ။ ပွမဂိုင်ကေတ် ဇြေဟ်လိက်မာဲဂမၠိုင် မဗဗွဲကဵုဓရ်ဂှ် မၞုံစှ်သာ်အိိုတ်ရ။ ပွမဂိုင်ကေတ် ဇြေဟ်လိက်မာဲဂမၠိုင် ဟွံဗဗွဲကဵုဓရ်ဂှ် ညးဍေံအိုတ်ရော?။ အဓိကိုရ်ဂှ် ဍောတ်လေဝ်ဍောတ်ရ၊ ‘အယာံမာတ် ကယျာန်ဓဝါတ်လေဝ် ဒှ်ရ’၊ သ္ဂုတ်သွတ်လဝ် ၜါဝါပိဝါတုဲလေဝ် ဟွံသေင်ရ၊ ဂပ်ဝ်ကဵု ခမဳတၠဂဗုဓ် (အမှု) ဂမၠိုင် ဗှ်ဗၞုဟ်ၜါဝါပိဝါ ဂပ်ဝ်ကဵု ခမဳသအာင်ဂမၠိုင် ဗှ်ဗၞုဟ်ၜါဝါပိဝါလေဝ် ဟွံသေင်ရ၊ “အဓမ္မဝါဒဳ ‘ညးဟီုဟွံဓဝ်ကရာ’ ဂမၠိုင် ဂၠိုင်လောန်အိုတ်ရ” ရဴဝွံ တီရ၊ အဓမ္မဝါဒဳဂမၠိုင် ဂၠိုင်လောန်အိုတ်ရောင် တန်ဒှ်ရ ရဴဝွံ တီရ၊ “သင်ကြက်ပါ်ဒးရ” ရဴဝွံ တီရ၊ သင်ပါ်ဒကးတန်ဒှ်ရ ရဴဝွံ တီရ၊ ဂိုင်ကေတ် ဇြေဟ်လိက်မာဲ နဟွံဗဗွဲဓရ်အိိုတ်ရ၊ ဂိုင်ကေတ် မာဲဟွံညဳသၟဟ် ပါ်တၞဟ်အိုတ်ရ၊ ဟွံဂိုင်ကေတ်မာဲ အတိုင်တင်ဒုင်ကေတ် (ကွေတ်ဇကုဇကုတအ်) အိုတ်ရ။ ဣဝွံဂမၠိုင်တုန် ပွမဂိုင်ကေတ် ဇြေဟ်လိက်မာဲမဟွံဗဗွဲဓရ်ဂမၠိုင်စှ်သာ်ရ။

ပွမဂိုင်ကေတ် ဇြေဟ်လိက်မာဲဂမၠိုင် မဗဗွဲကဵုဓရ်ဂှ် ညးဍေံအိုတ်ရော?။ အဓိကိုရ်ဂှ် ဍောတ်လေဝ် ဟွံဍောတ်ရ၊ သ္ဂုတ်သွတ်လဝ် ၜါဝါပိဝါတုဲလေဝ် ဒှ်ရ၊ ဂပ်ဝ်ကဵုခမဳတၠဂဗုဓ် (အမှု) ဂမၠိုင် ဗှ်ဗၞုဟ်ၜါဝါပိဝါ ဂပ်ဝ်ကဵုခမဳသအာင်ဂမၠိုင် ဗှ်ဗၞုဟ်ၜါဝါပိဝါလေဝ် ဒှ်ရ၊ “ဓမ္မဝါဒဳ ‘ညးဟီုဓဝ်ကရာ’ ဂမၠိုင် ဂၠိုင်လောန်အိုတ်ရ” ရဴဝွံ တီရ၊ ဓမ္မဝါဒဳဂမၠိုင် ဂၠိုင်လောန်အိုတ်ရောင် တန်ဒှ်ရ ရဴဝွံ တီရ၊ “သင်ဟွံပါ်ဒးရ” ရဴဝွံ တီရ၊ သင်ဟွံပါ်ဒကးတန်ဒှ်ရ ရဴဝွံ တီရ၊ ဂိုင်ကေတ် ဇြေဟ်လိက်မာဲ နဗဗွဲဓရ်အိုတ်ရ၊ ဂိုင်ကေတ်မာဲ ဗွဲညဳသာသၟဟ်သၟန်အိုတ်ရ၊ ဂိုင်ကေတ်မာဲ အတိုင််တင်ဒုင်ကေတ် (ကွေတ်ဇကုဇကုတအ်) အိုတ်ရ။ ဣဝွံဂမၠိုင်တုန် ပွမဂိုင်ကေတ် ဇြေဟ်လိက်မာဲမဗဗွဲဓရ်ဂမၠိုင်စှ်သာ်ရ။ 

၄.၆။ တဿပါပိယသိကာ
၂၀၅။	ပ္ဍဲအခိင်ဂှ် ခမဳဥပဝါဠဂှ် ဂပ်ဝ်သၟာန်သၟုက်စၟဳစၟက် နအာပတ် ပ္ဍဲလဒေါဝ်သင်မ္ဂး ပါဲကၠေံတုဲ ပ္ဍဲကြဴ ဒုင်ဝန်ရ၊ ဒုင်ဝန်တုဲပ္ဍဲကြဴ ပါဲကၠေံရ၊ ဟီုလ္ၚုသၟးရ၊ ဟီုဂြောပ်ဗ္ဒန်ဟိုတ်မွဲသအာင် နဟိုတ်မွဲသအာင်ရ၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရ။

ခမဳပၟိက်အောန်ဂမၠိုင် “ခမဳဥပဝါဠဂှ် ဂပ်ဝ်သၟာန်သၟုက်စၟဳစၟတ် နအာပတ် ပ္ဍဲလဒေါဝ်သင်မ္ဂး မုဟိုတ် ပါဲကၠေံတုဲ ပ္ဍဲကြဴ ဒုင်ဝန်ရော?၊ ဒုင်ဝန်တုဲပ္ဍဲကြဴ ပါဲကၠေံရော?၊ ဟီုဂြောပ်ဗ္ဒန် ဟိုတ်မွဲသအာင် နဟိုတ်မွဲသအာင်ရော?၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရောင်ရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိင်ဂှ် ခမဳဂမၠိုင်ဂှ် ဂရင်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရင်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး–

ယွံခမဳတအ် ဒှ်သာ်ဂှ်မ္ဂး သင် ဩဝ်သ္ပတဿပါပိယသိကကမ် ‘ပွမဂပ်ဝ်ကဵုသ္ပကုပူဂိုလ်မယုတ်မာဗွဲတၟေင်ဂမၠိုင်’ ကုခမဳဥပဝါဠညိ ရဴဝွံ သ္ဂးကဵုခမဳဂမၠိုင်ရ။

ယွံခမဳတအ် ရဴဝွံ ဒးသ္ပရ။

ဗွဲကိုပ်ကၠာ ဒးစောဒနာ ခမဳဥပဝါဠရ၊ စောဒနာတုဲပ္ဍဲကြဴ ဒးကဵုဗှ်ဗၞုဟ်ရ၊ ကဵုဗှ်ဗၞုဟ်တုဲ ပ္ဍဲကြဴ ဒးပတိုန်အာပတ်ရ၊ ပတိုန်အာပတ်တုဲပ္ဍဲကြဴ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသင်တီရ။

၂၀၆။	“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ခမဳဥပဝါဠဝွံ ဂပ်ဝ်သၟာန်သၟုက်စၟဳစၟတ် နအာပတ် ပ္ဍဲလဒေါဝ်သင်မ္ဂး ပါဲကၠေံတုဲပ္ဍဲကြဴ ဒုင်ဝန်ရ၊ ဒုင်ဝန်တုဲပ္ဍဲကြဴပါဲကၠေံရ၊ ဟီုဂြောပ်ဗ္ဒန်ဟိုတ်မွဲသအာင် နဟိုတ်မွဲသအာင်ရ၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ သင် သ္ပတဿပါပိယသိကကမ် ‘ပွမဂပ်ဝ်ကဵုသ္ပ ကုပူဂိုလ်မယုတ်မာဗွဲတၟေင်ဂမၠိုင်’ ကုခမဳဉပဝါဠရ၊ ဣဝွံတုန် ပွမကဵုတီရောင်။

ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ခမဳဥပဝါဠဝွံ ဂပ်ဝ်သၟာန်သၟုက်စၟဳစၟတ် နအာပတ် ပ္ဍဲလဒေါဝ်သင်မ္ဂး ပါဲကၠေံတုဲပ္ဍဲကြဴ ဒုင်ဝန်ရ၊ ဒုင်ဝန်တုဲပ္ဍဲကြဴပါဲကၠေံရ၊ ဟီုဂြောပ်ဗ္ဒန်််ဟိုတ်မွဲသအာင် နဟိုတ်မွဲသအာင်ရ၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရ၊ သင် သ္ပတဿပါပိယသိကကမ် ‘ပွမဂပ်ဝ်ကဵုသ္ပ ကုပူဂိုလ်မယုတ်မာဗွဲတၟေင်ဂမၠိုင်’ ကုခမဳဥပဝါဠရ၊ ယြဴကုတဳလပိုဉ်မွဲ မၞုံကဵုပွမသ္ဍိုက် ပွမသ္ပတဿပါပိယသိကကမ် ‘ပွမဂပ်ဝ်ကဵုသ္ပ ကုပူဂိုလ်မယုတ်မာဗွဲတၟေင်ဂမၠိုင်’ ကုခမဳဉပဝါဠရ၊ တဳလပိုဉ်ဂှ် သ္ဒးဒၟံင်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။ မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။ 

သင် ဂပ်ဝ်သ္ပတဿပါပိယသိကကမ် ‘ပွမဂပ်ဝ်ကဵုသ္ပ ကုပူဂိုလ်မယုတ်မာဗွဲတၟေင်ဂမၠိုင်’ ကုခမဳဥပဝါဠတုဲရ၊ ကုသင်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံင်ကၞပ်သ္ၚောံသ္ၚိတ်ဇြရ၊ နမဒၟံင်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၀၇။	ယွံခမဳတအ် ပွမသ္ပတဿပါပိယသိကကမ် မဗဗွဲကဵုဓရ်ဂမၠိုင် ဣဝွံမၞုံမသုန်ပြကာအိုတ်ရ။ မၞုံကဵုဒ္ဂေတ်ဟွံသအးဇ္ၚးရ၊ ဟွံလေပ်ဂွပါပ်ရ၊ ဒးဒုင်စောတ်စောဲရ သင် သ္ပတဿပါပိယသိကကမ် ကုခမဳဂှ်ရ၊ သ္ပတဿပါပိယသိကမ် အတိုင်ဓရ် နမညဳသာသၟဟ်သၟန်ရ။ ယွံခမဳတအ် ပွမသ္ပတဿပါပိယသိကကမ် မဗဗွဲကဵုဓရ်ဂမၠိုင် ဣဝွံမၞုံမသုန်ပြကာအိုတ်ရ

၄.၆.၁။ ကမ်ဟွံဗဗွဲဓရ် စှ်ၜါ
၂၀၈။	ယွံခမဳတအ် တဿပါပိယသိကကမ် မဍိုက်ပေင်တဴ ကေုာံအၚ်္ဂဂမၠိုင်ပိသာ်ဂှ်ဒှ်ကမ် မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။ ပွမသ္ပ ပ္ဍဲကြဴမတ်၊ ပွမသ္ပ သီုဟွံသၟာန်သၟုက်၊ ပွမသ္ပ သီုဟွံဒုင်ဝန် ။ ပ ။ ပွမသ္ပ နဟွံဗဗွဲဓရ်၊ ပွမသ္ပ သီုဟွံညဳသၟဟ်သၟန် ဒှ်တၞဟ်ခြာ။ ယွံခမဳတအ် တဿပါပိယသိကကမ် မဍိုက်ပေင်တဴ ကေုာံ အၚ်္ဂဂမၠိုင်ပိသာ်ဝွံ ဒှ်ကမ်မဟွံဗဗွဲဓရ် ကမ်မဟွံညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဟွံဒးရးရ။
၄.၆.၂။ ကမ်ဗဗွဲဓရ် စှ်ၜါ
၂၀၉။	ယွံခမဳတအ် တဿပါပိယသိကကမ် မဍိုက်ပေင်တဴ ကေုာံအၚ်္ဂဂမၠိုင်ပိသာ်ဂှ်ဒှ်ကမ် မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲမဒးရးရ။ ပွမသ္ပ ပ္ဍဲဂတမတ်၊ သီုဟွံသၟာန်သၟုက်တုဲ ပွမသ္ပ၊ ဒုင်ဝန်တုဲ ပွမသ္ပ ။ ပ ။ ပွမသ္ပ နဗဗွဲဓရ်၊ ပွမသ္ပ နမညဳသာသၟဟ်သၟန်။ ယွံခမဳတအ် တဿပါပိယသိကကမ် မဍိုက်ပေင်တဴ ကေုာံအၚ်္ဂဂမၠိုင်ပိသာ်ဝွံ ဒှ်ကမ်မဗဗွဲဓရ် ကမ်မညဳသၟဟ်သၟန်ကဵုဝိနယ် ကမ်မကဵုၜိုဟ်လလမ် ဗွဲဒးရးရ။

၄.၆.၃။ နွံပၟိက်မ္ဂး ကမ်မသ္ပမာန်တြဴသာ်
၂၁၀။	ယွံခမီတအ် ကုခမဳ မဍိုက်ပေင်တဴ ကေုာံအၚ်္ဂဂမၠိုင်ပိသာ်ဂှ် သင်နွံပၟိက်သ္ပ တဿပါပိယသိကကမ်မ္ဂး သ္ပမာန်ရ။ ကယျာန်ဓဝါတ်သေက်ဇဵု ဂတမတ်, ကြဴမတ် ဟီုသ္ဂးစှေ်စး အရေဝ်ဂၠိုင်တုဲ ပွမသ္ပအဓိကိုရ် ပ္ဍဲသင်၊ ဒိုဟ်ဓီု ဟွံစဳကၠးဆိုက်ဗ္ဒက် အာပတ်ဂၠိုင်ကၠာ ပွမ ဟွံမွဲကဵုအပိုင်အခြာ၊ ပွမပဒတဴမံင်စံင်နှဴရဴကေုာံခရှ်ဂမၠိုင် နပွမပံင်ဖက်ဆက်ဆောမ်ခရှ်ဂမၠိုင် မဟွံဗဗွဲသပ္ပါယ်။ ယွံခမဳတအ် ကုခမဳ မဍိုက်ပေင်တဴ ကေုာံအၚ်္ဂဂမၠိုင်ပိသာ်ဝွံ သင်နွံပၟိက်သ္ပ တဿပါပိယသိကကမ်မ္ဂး သ္ပမာန်ရ။ (၁)

ယွံခမဳတအ် ကုခမဳ မဍိုက်ပေင်တဴ ကေုာံအၚ်္ဂဂမၠိုင်ပိသာ်သအာင်ဂှ်လေဝ် သင်နွံပၟိက် သ္ပတဿပါပိယသိကကမ်မ္ဂး သ္ပမာန်ရ။ ပ္ဍဲအရာသဳလမပြဲ ပွမသဳလလီုလာ်၊ ပ္ဍဲအရာဒ္ဂေတ်မပြဲ ပွမဒ္ဂေတ်လီုလာ်၊ ပ္ဍဲအရာကွေတ်ဝါဒမပြဲ ပွမကွေတ်ဝါဒလီုလာ်။ ယွံခမဳတအ် ကေုာံ အၚ်္ဂဂမၠိုင် ပိသာ်ဝွံ ။ ပ ။ (၂)

ယွံခမဳတအ် သအာင်လေဝ် ။ ပ ။ ပွမဟီုဂရိုဟ်ကျာ်၊ ပွမဟီုဂရိုဟ်ဓရ်၊ ပွမဟီုဂရိုဟ်သင်။ ယွံခမဳတအ် ကုခမဳ မဍိုက်ပေင်တဴ ကေုာံအၚ်္ဂဂမၠိုင်ပိသာ်ဝွံ သင်နွံပၟိက်သ္ပတဿပါပိယသိကကမ်မ္ဂး သ္ပမာန်ရ။ (၃)

ယွံခမဳတအ် ကုခမဳဂမၠိုင်ပိဂကူဂှ် သင်နွံပၟိက်သ္ပတဿပါပိယသိကကမ်မ္ဂး သ္ပမာန်ရ။ ခမဳမွဲဂကူဂှ် ကယျာန်ဓဝါတ်သေက်ဇဵုဂတမတ် ။ ပ ။ လေပ်သ္ပအဓိကိုရ် ပ္ဍဲသင်ရ၊ ခမဳမွဲဂကူဂှ် ဒှ်ညးဒိုဟ်ဓီု ဟွံစဳးကၠးဆိုက်ဗ္ဒက် အာပတ်ဂၠိုင်ကၠာ ဟွံမွဲကဵုအပိုင်အခြာရ၊ ခမဳမွဲဂကူဂှ် ပဒတဴမံင်စံင် နှဴရဴကေုာံခရှ်ဂမၠိုင် နပွမပံံင်ဖက်ဆက်ဆောမ်ခရှ်ဂမၠိုင် မဟွံဗဗွဲသပ္ပါယ်ရ။ ယွံခမဳတအ် ကုခမဳဂမၠိုင်ပိဂကူဝွံ သင်နွံပၟိက်သ္ပတဿပါပိယသိကကမ်မ္ဂး သ္ဂမာန်ရ။ (၄)
ယွံခမဳတအ် ကုခမဳဂမၠိုင်ပိဂကူသအာင်လေဝ် သင်နွံပၟိက် သင်နွံပၟိက်သ္ပတဿပါပိယသိကကမ်မ္ဂး သ္ပမာန်ရ၊ ခမဳမွဲဂကူဂှ် ပ္ဍဲအရာသဳလမပြဲ သဳလလီုလာ်ရ၊ ခမဳဂကူဂှ် ပ္ဍဲအရာဒ္ဂေတ်မပြဲ ဒ္ဂေတ်လီုလာ်ရ၊ ခ
မဳမွဲဂကူဂှ် ပ္ဍဲအရာကွေတ်ဝါဒမပြဲ ကွေတ်ဝါဒလီုလာ်ရ။ ယွံခမဳတအ် ကုခမဳဂမၠိုင်ပိိဂကူဝွံ ။ ပ ။ (၅)

ယွံခမဳတအ် သအာင်လေဝ် ။ ပ ။ ခမဳမွဲဂကူဂှ် ဟီုဂရိုဟ်ကျာ်ရ၊ ခမဳမွဲဂကူဂှ် ဟီုဂရိုဟ်ဓရ်ရ၊ ခမဳမွဲဂကူဂှ် ဟီုဂရိုဟ်သင်ရ။ ယွံခမဳတအ် ကုခမဳဂမၠိုင်ပိဂကူဝွံ သင်နွံပၟိက်သ္ပတဿပါပိယသိကကမ်မ္ဂး သ္ပမာန်ရ၊ (၆)

၄.၆.၄။ ဒ္ဂေတ်ဝတ်စှ်ဒ္စါံသာ်
၂၁၁။	ယွံခမဳတအ် ခမဳ မဒးဒုင်သ္ပတဿပါပိယသိကကမ်ဂှ် ဒးဒ္ဂေတ်ဗွဲမဒးရးရ။ ကြက်သ္ဂးဂတဝွံတုန် ပ္ဍဲအရာမဒ္ဂေတ်ဂှ် ဒ္ဂေတ်ဝတ်မဒးဒ္ဂေတ်သ္ပဗွဲမဒးရးရောင်။ (သ္ပအ္စာဥပဇ္ၛာယ်တုဲ) ဟဂပ်ဝ်ပကဵုပယျင်ရ၊ ဟဂပ်ဝ်ကဵုနိဿယရ၊ ဟဂပ်ဝ်ကဵုသာမဏဳကၠောန်ၜိုတ်ရ၊ ဟဂပ်ဝ်သာယျေန်သ္ဍိုက်မၠိုက် ပွမသၟိတ်ပတိုန် သွက်ဂွံဒၠောံဗတောန်ခမဳဗြဴဂမၠိုင်ရ၊ ၜိုန်ဂွံဒုင်သၟိတ်လေဝ် ဟဂပ်ဝ်ကဵုဩဝါဒကဵုခမဳဗြဴဂမၠိုင်ရ ။ ပ ။ ဟွံထေက်ကဵုစိုန်သကီုနှဴရဴ ကေုာံ ခမဳဂမၠိုင်ရ၊ သ္ဂးကၠုင်တုဲဝွံတုန် ဒ္ဂေတ်ဝတ် မဒးဒ္ဂေတ်သ္ပ ဗွဲမဒးရးရောင်။ ပ္ဍဲအခိင်ဂှ် သင်သ္ပတဿပါပိယသိကကမ် ကုခမဳဥပဝါဠရ။ 

၄.၇။ တိဏဝတ္ထာရက
၁၁၂။	ပ္ဍဲအခိင်ဂှ် ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ခမဳဂမၠိုင် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵု ခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ဂဒးအိုတ်ရ။

ပ္ဍဲအခိင်ဂှ် “ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။

ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ် နကြံင်မ္ၚိုဟ်သကာတ်မြဟ် သင်ပါ်ဒကးရ၊ ပိုဲညးဂမၠိုင် ပသာ်ဂွံဒ္ဂေတ်သ္ပရော? ရဴဝွံ ကသပ်ဒှ် ကုခမဳဂမၠိုင်ရ။

ဂရင်ပတီ ဟိုတ်ပရူပရာဝွံ ကုတဳမၞုံပိုဉ်ကျာ်တြဲအိုတ်ရ။ ယွံခမဳတအ် ပ္ဍဲသာသနာဝွံ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ခမဳဂမၠိုင်မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။

ပ္ဍဲအရာဒှ်သာ်ဂှ် “ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်)သ္ပဒးအိုတ်ရ။ ပိုဲညးဂမၠိုင် ကဵဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင် မ္ၚိုဟ်သကာတ်မြဟ် သင်ပါ်ဒကးရ” ရဴဝွံ ကသပ်ဒှ် ကုခမဳဂမၠိုင်ဂှ်မ္ဂး ယွံခမဳတအ် အဓိကိုရ် မၞုံသဘဴရဴဝွံ ကဵုအခေါင် သွက်ဂွံကဵုလလမ်ကၠေံ နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ရ။

ယွံခမဳတအ် ရဴဝွံ ဒးကဵုလလမ်ရ၊ ခမဳဂမၠိုင်အလုံအိုတ်သီုဟေင် ဒးကောံဓရီု မွဲဂကောံဓဝ်ရ၊ ကောံဓရီုတုဲပ္ဍဲကြဴ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသင်တီရ–

“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါလေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴ ကေုာံခရှ်ဂမၠိုင်တုဲ အဓိကိုရ်ဝွံ ကဵုလလမ်ကၠေံ နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵု ပွမဂြောပ်အုပ် နကဵုချောဲ’ရ” ရဴဝွံ (ဒးကဵုတီရ။)

ပၞောဝ်ကဵုခမဳဂမၠိုင် လုပ်ဗော်သွးမွဲလပါ်ဂှ် ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုဗော်သွးပါလုပ်လပါ်ဇကုတီရ–

“ယွံတဳလပိုဉ်တအ် ယွံတဳလပိုဉ်တအ်ညးဂမၠိုင် ဩဝ်ကလင်ပင်မှိင် (ဂလာန်) အဲဍိက်အိုတ်ညိ၊ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ ကမ်မၞုံကဵုအခိင်မဗဗွဲ ကုတဳလပိုဉ်တအ်ညးဂမၠိုင် ယဝ်ဒှ်မ္ဂး၊ အာပတ်တဳလပိုဉ်တအ် ညးဂမၠိုင်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုင်ကီု တၞဟ်နဖဵုအဲဍိက်ကီု ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴ ကေုာံခရှ်ဂမၠိုင်တုဲ အဲဍိက် ဟီုလၟိင် ပ္ဍဲလဒေါဝ်သင် နကဵုတိဏဝတ္ထရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ရ” ရဴဝွံ (ဒးကဵုတီရ။)

၂၁၃။	ကြဴနူဂှ် ပၞောဝ်ကဵုခမဳဂမၠိုင် လုပ်ဗော်သွးမွဲလပါ်သအာင်ဂှ် ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုသင်တီရ–

“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန် ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုင်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုင်ကီု တၞဟ်နဖဵုအဲဍိက်ကီု ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲ အဲဍိက် ဟီုလၟိင်ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ ရ၊ ဣဝွံတုန် ပွမကဵုတီရောင်။

ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန် ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ အာပတ်တဳလပိုဉ်တအ်ညးဂမၠိုင််ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးတအ်ဂမၠိုင်ကီု တၞဟ်နဖဵုအဲဍိက်ကီု ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴ ကေုာံခရှ်ဂမၠိုင်တုဲ အဲဍိက် ဟီုလၟိင် ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵု ပွမဂြောပ်အုပ် နကဵုချောဲ’ ရ၊ ယြဴကုတဳလပိုဉ်မွဲ ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲ သ္ဍိုက်မၠိုက် ပွမဟီုလၟိင် အာပတ်ဂမၠိုင်ဝွံ ဒဒက်တဴပိုဲဍိက်တအ်ညးဂမၠိုင် ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ရ၊ တဳလပိုဉ်ဂှ် သ္ဒးဒၟံင်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴ ကေုာံခရှ်ဂမၠိုင်တုဲ ပိုဲဍိက်တအ်ညးဂမၠိုင် ဂပ်ဝ်ဟီုလၟိင် အာပတ်ဂမၠိုင်ဝွံ ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’တုဲရ၊ ကုသင်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ၊ ဒၟံင်ကၞပ်သ္ၚောံသ္ၚိတ်ဇြရ၊ နမဒၟံင်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။ 

၂၁၄။	ကြဴနူဂှ် ပၞောဝ်ကဵုခမဳဂမၠိုင် လုပ်ဗော်သွးမွဲလပါ်သအာင်ဂှ် ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုသင်တီရ–

“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီိုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန် ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုင်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ် ညးဂမၠိုင်ကီု တၞဟ်နဖဵုအဲဍိက်ကီု ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲ အဲဍိက် ဟီုလၟိင် ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ ရ၊ ဣဝွံတုန် ဒးကဵုတီရောင်။ 

ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်,ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုင်တုဲ ပိုဲညးဂမၠိုင် မပဒတဴအိုတ်ဂှ် ကလိလောန် ဒ္ဂေတ်ဒး အာကာရအရာ ဟွံသေင်ကဵုခမဳဂမၠိုင် ဗွဲမဂၠိုင်အိုတ်ရ၊ (နပါင်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုင် ကဵုဇအုဲဇဗကၠေံ အာပတ်ဂမၠိုင်ဝွံ ရင်သကအ်အိုတ်မ္ဂး အဓိကိုရ်ဝွံ တန်ဒှ် တၞဟ်နကြံင်မ္ၚိုဟ်သကာတ်မြဟ် သင်ပါ်ဒကးရ၊ အပတ်တဳလပိုဉ်တအ်ညးဂမၠိုင်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုင်ကီု တၞဟ်နဖဵုအဲဍိက်ကီု ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲအဲဍိက် ဟီုလၟိင် ပ္ဍဲလဒေါဝ်သင် နကဵုတိဏဝတ္ထရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’ရ၊ ယြဴကုတဳလပိုဉ်မွဲ ပါဲကၠေံအာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲ သ္ဍိုက်မၠိုက် ပွမဟီုလၟိင် အာပတ်ဂမၠိုင်ဝွံ ဒဒက်တဴပိုဲဍိက်တအ်ညးဂမၠိုင် ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ်နကဵုချောဲ’ရ၊ တဳလပိုဉ်ဂှ် သ္ဒးဒၟံင်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

ပါဲကၠေံ အာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်တုဲ ပိုဲဍိက်တအ်ညးဂမၠိုင် ဂပ်ဝ်ဟီုလၟိင် အာပတ်ဂမၠိုင်ဝွံ ပ္ဍဲလဒေါဝ်သင် နကဵုတိဏဝတ္ထာရကဝိနယ်ကမ် ‘မတုပ်သၟဟ်ကဵုပွမဂြောပ်အုပ် နကဵုချောဲ’တုဲရ၊ ကုသင်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံင်ကၞပ်သ္ၚောံသ္ၚိတ်ဇြရ၊ နမဒၟံင်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။ 

ယွံခမဳတအ် ရဴဝွံဟေင် ခမဳသအာင်ဂမၠိုင် မသအာင်နူခမဳမသ္ပပြာကဋ်ကွေတ် ခမဳမဟွံမွဲ ပ္ဍဲကောံဓရီုဂမၠိုင်ဂှ် ဒၠိုက်ကတဵုနူအာပတ်ဂမၠိုင် မသအာင်နူအာပတ်မရုန်မဵုကြံင်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုင်အိုတ်ရ။ 

၄.၈။ အဓိကိုရ်
၂၁၅။	ပ္ဍဲအခိင်ဂှ် ခမဳဂမၠိုင် ကယျာန်ဓဝါတ်တဴ (ကေုာံခမဳဂမၠိုင်ကီု) ကေုာံခမဳဗြဴဂမၠိုင်ကီုအိုတ်ရ၊ ခမဳဗြဴဂမၠိုင်လေဝ် ကယျာန်ဓဝါတ်တဴ ကေုာံခမဳဂမၠိုင်အိုတ်ရ၊ ခမဳဆန္နလေဝ်ဃရိခဇ် ခမဳဗြဴဂမၠိုင်တုဲ ကယျာန်ဓဝါတ် ကေုာံခမဳဂမၠိုင်တုဲမ္ဂး ဂိုင်ကေတ် ဗော်သွးခမဳဗြဴဂမၠိုင်ရ ပါလုပ်လပါ်ခမဳဗြဴဂမၠိုင်ရ။

ခမဳပၟိက်အောန်ဂမၠိုင်ဂှ် “မုဟိုတ် ခမဳဆန္န ဃရိခဇ် ခမဳဗြဴဂမၠိုင်တုဲ ကယျာန်ဓဝါတ် ကေုာံခမဳဂမၠိုင်တုဲမ္ဂး ဂိုင်ကေတ် ဗော်သွးခမဳဗြဴဂမၠိုင်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ပ္ဍဲအခိင်ဂှ် ခမဳဂမၠိုင်ဂှ် ဂရင်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရင်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ် တုဲမ္ဂး သ္ဂးကဵုခမဳဂမၠိုင်ရ။ ယွံခမဳတအ် အဓိကိုရ်ဂမၠိုင် ဗွဲဝိဝါဒါဓိကိုရ် အနုဝါဒါဓိကိုရ် အာပတ္တာဓိကိုရ် ကိစ္စာဓိကိုရ် မၞုံပန်ဂကူအိုတ်ရ။ 

ပၞောဝ်ကဵုပန်ဂကူဂမၠိုင်ဂှ် မုအရာမွဲ ကော်ခဴဂး ဝိဝါဒါဓိကိုရ်ရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် ဓရ်ရဴဝွံကီု ဟွံသေင်ကဵုဓရ်ရဴဝွံကီု ဝိနယ်ရဴဝွံကီု ဟွံသေင်ကဵုဝိနယ် ရဴဝွံကီု ကျာ်တြဲတွံရရဴဝွံကီု ကျာ်တြဲတွံ ဟွံသေင်ရရဴဝွံကီု အလေံဒ္ဂေတ်လ္ၚတ်ကျာ်တြဲရဴဝွံကီု အလေံဒ္ဂေတ်လ္ၚတ်ကျာ်တြဲ ဟွံသေင်ရရဴဴဝွံကီု ပညပ်ကျာ်တြဲရဴဝွံကီု ပညပ်ကျာ်တြဲ ဟွံသေင်ရ ရဴဝွံကီု အာပတ်ရဴဝွံကီု ဟွံသေင်ကဵုအာပတ်ရဴဝွံကီု လဟုကအာပတ် ‘အာပတ်မသာ’ ရဴဝွံကီု ဂရုကအာပတ် ‘အာပတ်မဇြိုင်’ ရဴဝွံကီု သာဝသေသအာပတ် ‘အာပတ်မၞုံကဵုသှေ်သၟေဟ်’ ရဴဝွံကီု အနာဝသေသအာပတ် ‘အာပတ်ဟွံမွဲကဵုသှေ်သၟေဟ်’ ရဴဝွံကီု အာပတ်မရုန်မဵုရဴဝွံကီု အာပတ်ဟွံရုန်မဵု ရဴဝွံကီု ကယျာန်ဓဝါတ်အိုတ်ရ။

ပ္ဍဲအရာမကယျာန်ဓဝါတ်ဂှ် ပွမကယျာန်ဓဝါတ်သေက်ဇဵု ဂတမတ်,ကြဴမတ် ပွမသေက်ဇဵု ခဵုခါတ်ကဵုဇိုင်တဲ ပွမဟီုသ္ဂးစှေ်စး ပွမဟီုသ္ဂးတၞဟ်တၞဟ် ပွမဟီုသ္ဂးနအကာဲအရာမွဲသအာင် ပွဟီုသ္ဂးကဵုစိုတ်ဒှ်ဒဒိုခ် ပွမကတဵုဒှ်ဂြဲဂြက်ဂမၠိုင်ဂှ် ကော်ခဴဂး ဝိဝါဒါဓိကိုရ်ရ။
ပၞောဝ်ကဵုပန်ဂကူဂမၠိုင်ဂှ် မုအရာမွဲ ကော်ခဴဂး အနုဝါဒါဓိကိုရ်ရော?။ ယွံခမဳတအ်ပ္ဍဲသာသနာဝွံ ခမဳဂမၠိုင် စောတ်စောဲခမဳ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။

ပ္ဍဲအရာစောတ်စောဲဂှ် ပွမစောတ်စောဲ အကာဲအရာ ပွမစောတ်စောဲ ပွမဟီုသ္ဂး အကာဲအရာပွမဟီုသ္ဂး ဒဒှ်မတ္ၚံက် ဒဒှ်မပတိတ်ဇြဟတ်တူရူ ပွမကဵုဒြဟတ်ဂမၠိုင်ဂှ် ကော်ခဴဂး အနုဝါဒါဓိကိုရ်ရ။ 

ပၞောဝ်ကဵုပန်ဂကူဂမၠိုင်ဂှ် မုအရာမွဲ ကော်ခဴဂး အာပတ္တာဓိကိုရ်ရော?။ ယွံခမဳတအ် ပ္ဍဲသာသနာဝွံ အာပတ်မသုန်ဘုံဂမၠိုင်လေဝ် အာပတ္တာဓိကိုရ်မ္ဂးရ၊ အာပတ်ထပှ်ဘုံဂမၠိုင်လေဝ် အာပတ္တာဓိကိုရ်မ္ဂးရ၊ အာပတ်မသုန်ဘုံထပှ်ဘုံဝွံ ကော်ခဴဂး အာပတ္တာဓိကိုရ်ရ။

ပၞောဝ်ကဵုပန်ဂကူဂမၠိုင် မုအရာမွဲ ကော်ခဴဂး ကိစ္စာဓိကိုရ်ရော?။ ယွံခမဳတအ် ပ္ဍဲသာသနာဝွံ အပလောကနကမ် ဉတ္တိကမ် ဉတ္တိဒုတိယကမ် ဉတ္တိစတုတ္ထကမ်ဂမၠိုင် ကေင်ကာ အရာထေက်ကဵုဒးပတုဲသင်ဂှ် ကော်ခဴဂး ကိစ္စာဓိကိုရ်ရ။

၂၁၆။	ဟိုတ်သဇိုင်တၞမ် ဝိဝါဒါဓိကိုရ်ဂှ် ညးဍေံရော?။ (ဝိဝါဒမူလ) ဟိုတ်သဇိုင်တၞမ် ပွမကယျာန် ဓဝါတ်ဂမၠိုင်တြဴဂကူဂှ် ဒှ်ဟိုတ်သဇိုင်တၞမ် ဝိဝါဒါဓိကိုရ်ရ။ အကုသဵုဟိုတ်ဂမၠိုင်ပိဂကူလေဝ် ဒှ်ဟိုတ်သဇိုင်တၞမ် ဝိဝါဒါဓိကိုရ်ရ။ ကုသဵုဟိုတ်ဂမၠိုင်ပိဂကူလေဝ် ဒှ်ဟိုတ်သဇိုင်တၞမ်ဝိဝါဒါဓိကိုရ်ရ။ 

မုရဴဟိုဟ်သဇိုင်တၞမ် ပွမကယျာန်ဓဝါတ်ဂမၠိုင်တြဴဂကူမွဲ ဒှ်ဟိုတ်သဇိုင်တၞမ် ဝိဝါဒါဓိကိုရ်အိုတ်ရော?၊ ယွံခမဳတအ် ပ္ဍဲသာသနာဝွံ ခမဳဂှ် မၞုံအလေံထေဲပၞတ်ရ၊ မၞုံအလေံဒက်ဝဲရ။

ခမဳမၞုံအလေံထေဲပၞုတ် မၞုံအလေံဒက်ဝဲဂှ် ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဓရ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲသင်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဒ္ဂေတ်သိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ရ၊ ယွံခမဳတအ် ခမဳ ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴ၊ ပ္ဍဲဓရ်လေဝ် ။ ပ ။ ပ္ဍဲသင်လေဝ် ။ ပ ။ ပ္ဍဲသင်ရ၊ ပွမကယျာန်ဓဝါတ်ဂှ် ဒှ်တဴ တၞဟ်နဟွံမွဲကဵုဒတုဲမြမောဝ် မၞိဟ်ဂမၠိုင်မဂၠိုင် တၞဟ်နဟွံမွဲကဵုတသိုခ် မၞိဟ်ဂမၠိုင်မဂၠိုင် တၞဟ်နလလေင်ဖဵု မၞိဟ်ဂမၠိုင်မဂၠိုင် တၞဟ်နဟွံမွဲကဵုဒတုဲမြမောဝ် တၞဟ်နဒှ်ဒဒိုခ် မၞိဟ်ဒေဝတဴဂမၠိုင်ဟေင်ရ။

ယွံခမဳတအ် ဟိုတ်သဇိုင်တၞမ်ပွမကယျာန်ဓဝါတ် မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဂွံညာတ်ကေတ်အိုတ်မ္ဂး။ ယွံခမဳတအ် ဂွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင်ဟေင် ပတိတ်ဇြဟတ် တၞဟ်နပါဲကၠေံ ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်အိုတ်ညိ။

ယွံခမဳတအ် ဟိုတ်သဇိုင်တၞမ် ပွမကယျာန်ဓဝါတ်မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဟွံညာတ်ကေတ်အိုတ်မ္ဂး။ ယွံခမီတအ် ဟွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင် ဒ္ဂေတ်လ္ၚတ် တၞဟ်နဟွံကဵုဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်ဇၞော်မောဝ် ပ္ဍဲကာလကြဴအိုတ်ညိ၊ ပတိတ်ဇြဟတ် ရဴဝွံမ္ဂး ဒှ်ပွမပါဲကၠေံ ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်ရ၊ ဒ္ဂေတ်လ္ၚတ် ရဴဝွံမ္ဂး ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ် ဟွံကတဵုဒှ် ပ္ဍဲကာလကြဴဟေင်ရ။ ယွံခမဳတအ် သအာင်နူဂှ်ပၠန်လေဝ် ခမဳဂှ် မၞုံအလေံဇိုတ်ပိုဟ်ကၠေံဂုဏ်ရ၊ မၞုံအလေံပြိုင်ပကာန်ရ။ မၞုံအလေံစောန်စိုတ်ရ၊ မၞုံအလေံသအေတ်သပါန်ရ။ လေပ်တ္ၚံက်စၞာဲရ၊ လေပ်လှေံလှန်ရ။ မၞုံကဵုပၟိက်ယုတ်သဝ်ရ၊ မၞုံကဵုကွေတ်မှာရာရ။ လေပ်ဇွိတ်သပေါတ် ကွေတ်ဇကု ဗွဲမမှာရာရ၊ လေပ်ဂိုင်ကေတ်ဗွဲမဗိုန်ရ၊ ဇြိုင်ကဵုသၠးကၠေံကွေတ်မာန်ရ။ 

ယွံခမဳတအ် ခမဳ မလေပ်ဇွိတ်သပေါတ် ကွေတ်ဇကု ဗွဲမမှာရာ မလေပ်ဂိုင်ကေတ်ဗွဲမဗိုန် မဇြိုင်ကဵုသၠးကၠေံကွေတ်မာန်ဂှ် ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဓရ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲသင်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဒ္ဂေတ်သိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ရ၊ ယွံခမဳတအ် ခမဳ ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴ၊ ပ္ဍဲဓရ်လေဝ် ။ ပ ။ ပ္ဍဲသင်လေဝ် ။ ပ ။ ပ္ဍဲသိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ဂှ် ကတဵုဗဒှ် ပွကယျာန်ဓဝါတ် ပ္ဍဲသင်ရ၊ ပွမကယျာန်ဓဝါတ်ဂှ် ဒှ်တဴ တၞဟ်နဟွံမွဲကဵုဒတုဲမြမောဝ် မၞိဟ်ဂမၠိုင်မဂၠိုင် တၞဟ်နဟွံမွဲကဵုတသိုခ် မၞိဟ်ဂမၠိုင်မဂၠိုင် တၞဟ်နလေင်ဖဵု မၞိဟ်ဂမၠိုင်မဂၠိုင် တၞဟ်နဟွံမွဲကဵုဒတုဲမြမောဝ် တၞဟ်နဒှ်ဒဒိုခ် မၞိဟ်ဒေဝတဴဂမၠိုင်ဟေင်ရ။

ယွံခမဳတအ် ဟိုတ်သဇိုင်တၞမ် ပွမကယျာန်ဓဝါတ် မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဂွံညာတ်ကေတ်အိုတ်မ္ဂး။ ယွံခမဳတအ် ဂွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင်ဟေင် ပတိတ်ဇြဟတ် တၞဟ်နပါဲကၠေံ ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်အိုတ်ညိ။

ယွံခမဳတအ် ဟိုတ်သဇိုင်တၞမ် ပွမကယျာန်ဓဝါတ်မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဟွံညာတ်ကေတ်အိုတ်မ္ဂး။ ယွံခမဳတအ် ဟွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင် ဒ္ဂေတ်လ္ၚတ် တၞဟ်နဟွံကဵုဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်ဇၞော်မောဝ် ပ္ဍဲကာလကြဴအိုတ်ညိ။ 

ပတိတ်ဇြဟတ် ရဴဝွံမ္ဂး ဒှ်ပွမပါဲကၠေံ ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ်ရ၊ ဒ္ဂေတ်လ္ၚတ် ရဴဝွံမ္ဂး ဟိုတ်သဇိုင်တၞမ် ပွမကယျာန်ဓဝါတ် မယုတ်သဝ်ဂှ် ဟွံကတဵုဒှ် ပ္ဍဲကာလကြဴဟေင်ရ။ ဟိုတ်သဇိုင်တၞမ် ပွမကယျာန်ဓဝါတ်ဂမၠိုင်တြဴဂကူဝွံ ဒှ်ဟိုတ်သဇိုင်တၞမ်ဝိဝါဒါဓိကိုရ်ရ။

မုရဴ အကုသိုလ်ဟိုတ်ဂမၠိုင်ပိဂကူမွဲ ဒှ်ဟိုတ်သဇိုင်တၞမ် ဝိဝါဒါဓိကိုရ်အိုတ်ရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် မၞုံကဵုစိုတ်မထၞေန်စပ်တုဲ ကယျာန်ဓဝါတ်အိုတ်ရ၊ မၞုံကဵုစိုတ်မမိက်ပလီုပလာ်တုဲ ကယျာန်ဓဝါတ်အိုတ်ရ၊ မၞုံကဵုစိုတ်မဝိဝိင်တုဲ ကယျာန်ဓဝါတ်အိုတ်ရ၊ ဓရ်ရဴဝွံကီု ဟွံသေင်ကဵုဓရ်ရဴဝွံကီု ဝိနယ်ရဴဝွံကီု ဟွံသေင်ကဵုဝိနယ်ရဴဝွံကီု ကျာ်တြဲတွံရရဴဝွံကီု ကျာ်တြဲတွံ ဟွံသေင်ရရဴဝွံကီု အလေံဒ္ဂေတ်လ္ၚတ်ကျာ်တြဲရဴဝွံကီု အလေံဒ္ဂေတ်လ္ၚတ်ကျာ်တြဲ ဟွံသေင်ရရဴဝွံကီု ပညပ်ကျာ်တြဲရဴဝွံကီု ပညပ်ကျာ်တြဲ ဟွံသေင်ရရဴဝွံကီု အာပတ်ရဴဝွံကီု ဟွံသေင်ကဵုအာပတ်ရဴဝွံကီု အာပတ်မသာရဴဝွံကီု အာပတ်မဇြိုင်ရဴဝွံကီု အာပတ်မၞုံကဵုသှေ်သၟေဟ်ရဴဝွံကီု အာပတ်ဟွံမွဲကဵု သှေ်သၟေဟ်ရဴဝွံကီု အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု ကယျာန်ဓဝါတ်အိုတ်ရ။ အကုသိုလ်ဟိုတ်ဂမၠိုင်ပိဂကူဝွံ ဒှ်ဟိုတ်သဇိုင်တၞမ် ဝိဝါဒါဓိကိုရ်ဂမၠိုင်ရ။ 

မုရဴ ကုသိုလ်ဟိုတ်ဂမၠိုင်ပိဂကူမွဲ ဒှ်ဟိုတ်သဇိုင်တၞမ် ဝိဝါဒါဓိကိုရ်အိုတ်ရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် ဟွံမွဲကဵုစိုတ်မထၞေန်စပ်တုဲ ကယျာန်ဓဝါတ်အိုတ်ရ၊ ဟွံမွဲကဵုစိုတ်မမိက်ပလီုပလာ်တုဲ ကယျာန်ဓဝါတ်အိုတ်ရ၊ ဟွံမွဲကဵုစိုတ်မဝိဝိင်တုဲ ကယျာန်ဓဝါတ်အိုတ်ရ၊ ဓရ်ရဴဝွံကီု ဟွံသေင်ကဵုဓရ်ရဴဝွံကီု။ ပ ။ အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု ကယျာန်ဓဝါတ်အိုတ်ရ။ ကုသိုလ်ဟိုတ်ဂမၠိုင်ပိဂကူဝွံ ဒှ်ဟိုတ်သဇိုင်တၞမ် ဝိဝါဒါဓိကိုရ်ဂမၠိုင်ရ။

၂၁၇။	ဟိုတ်သဇိုင်တၞမ် အနုဝါဒါဓိကိုရ်ဂှ် ညးဍေံရော?။ ဟိုတ်သဇိုင်တၞမ် ပွမစောတ်စောဲဂမၠိုင် တြဴဂကူဂှ် ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ အကုသိုလ်ဟိုတ်ဂမၠိုင်ပိဂကူလေဝ် ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ ကုသိုလ်ဟိုတ်ဂမၠိုင်ပိဂကူလေဝ် ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ ဇကုကာယလေဝ် ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ ဂလာန်လေဝ် ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ 

မုရဴ ဟိုတ်သဇိုင်တၞမ် ပွမစောတ်စောဲဂမၠိုင်တြဴဂကူမွဲ ဒှ်ဟိုတ်သဇိုင်တၞမ် အနုဝါဒါဓိကိုရ်အိုတ်ရော?၊ ယွံခမဳတအ် ပ္ဍဲသာသနာဝွံ ခမဳဂှ် မၞုံအလေံထေဲပၞတ်ရ၊ မၞုံအလေံဒက်ဝဲရ။ 

ခမဳမၞုံအလေံထေဲပၞတ် မၞုံအလေံဒက်ဝဲဂှ် ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဓရ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲသင်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဒ္ဂေတ်သိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ရ၊ ယွံခမဳတအ် ခမဳ ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴ၊ ပ္ဍဲဓရ်လေဝ် ။ ပ ။ ပ္ဍဲသင်လေဝ် ။ ပ ။ ပ္ဍဲသိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ဂှ် ကတဵုဗဒှ် ပွမစောတ်စောဲ ပ္ဍဲသင်ရ၊ ပွမစောတ်စောဲဂှ် ဒှ်တဴ တၞဟ်နဟွံမွဲကဵုဒတုဲမြမောဝ် မၞိဟ်ဂမၠိုင်မဂၠိုင် တၞဟ်နဟွံမွဲကဵုတသိုခ် မၞိဟ်ဂမၠိုင်မဂၠိုင် တၞဟ်နလလေင်ဖဵု မၞိဟ်ဂမၠိုင်မဂၠိုင် တၞဟ်နဟွံမွဲကဵုဒတုဲမြမောဝ် တၞဟ်နဒှ်ဒဒိုခ် မၞိဟ်ဒေဝတဴဂမၠိုင်ဟေင်ရ။

ယွံခမဳတအ် ဟိုတ်သဇိုင်တၞမ်ပွမစောတ်စောဲ မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဂွံညာတ်ကေတ်အိုတ်မ္ဂး။ ဟွံခမဳတအ် ဂွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင်ဟေင် ပတိတ်ဇြဟတ် တၞဟ်နပါဲကၠေံ ဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ်အိုတ်ညိ။ 

ယွံခမဳတအ် ဟိုတ်သဇိုင်တၞမ်ပွမစောတ်စောဲ မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဟွံညာတ်ကေတ်အိုတ်မ္ဂး။ ယွံခမဳတအ် ဟွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင် ဒ္ဂေတ်လ္ၚတ် တၞဟ်နဟွံကဵုဟိုတ်သဇိုင်တၞမ် ပွမစောတ်စောဲမယုတ်သဝ်ဂှ်ဇၞော်မောဝ် ပ္ဍဲကာလကြဴအိုတ်ညိ၊ ပတိတ်ဇြဟတ် ရဴဝွံမ္ဂး ဒှ်ပွမပါဲကၠေံ ဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ်ရ၊ ဒ္ဂေတ်လ္ၚတ် ရဴဝွံမ္ဂး ဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ် ဟွံကတဵုဒှ် ပ္ဍဲကာလကြဴဟေင်ရ။
ယွံခမဳတအ် သအာင်နူဂှ်ပၠန်လေဝ် ခမဳဂှ် မၞုံအလေံဇိုတ်ပိုဟ်ကၠေံဂုဏ်ရ၊ မၞုံအလေံပြိုင်ပကာန်ရ။ မၞုံအလေံစောန်စိုတ်ရ၊ မၞုံအလေံသအေတ်သပါန်ရ။ လေပ်တ္ၚံက်စၞာဲရ၊ လေပ်လှေံလှန်ရ။ မၞုံကဵုပၟိက်ယုတ်သဝ်ရ၊ မၞုံကဵုကွေတ်မှာရာရ။ လေပ်ဇွိတ်သပေါတ်ကွေတ်ဇကု ဗွဲမမှာရာရ၊ လေပ်ဂိုင်ကေတ် ဗွဲမဗိုန်ရ၊ ဇြိုင်ကဵုသၠးကၠေံကွေတ်မာန်ရ။ 

ယွံခမဳတအ် ခမဳ မလေပ်ဇွိတ််သပေါတ် ကွေတ်ဇကု ဗွဲမမှာရာ မလေပ်ဂိုင်ကေတ်ဗွဲမဗိုန် မဇြိုင်ကဵုသၠးကၠေံကွေတ်မာန်ဂှ် ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဓရ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲသင်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴရ၊ ပ္ဍဲဒ္ဂေတ်သိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ရ၊ ယွံခမဳတအ် ခမဳ ပ္ဍဲကျာ်လေဝ် ဟွံမွဲကဵုပွမရှေ်သှေ်ရဴဂဴ ပွမဇအ်သဝ်အောပ်မာတုဲ ပဒတဴ၊ ပ္ဍဲဓရ်လေဝ် ။ ပ ။ ပ္ဍဲသင်လေဝ် ။ ပ ။ ပ္ဍဲသိက္ခာပိပြကာလေဝ် မၞုံအလေံဟွံဒ္ဂေတ် ဗွဲမဍိုက်ပေင်ဂှ် ကတဵုဗဒှ် ပွမစောတ်စောဲ ပ္ဍဲသင်ရ၊ ပွမစောတ်စောဲဂှ် ဒှ်တဴ တၞဟ်နဟွံမွဲကဵုဒတုဲမြမောဝ် မၞိဟ်ဂမၠိုင်မဂၠိုင် တၞဟ်နဟွံမွဲကဵုတသိုခ်မၞိဟ်ဂမၠိုင်မဂၠိုင် တၞဟ်နလလေင်ဖဵု မၞိဟ်ဂမၠိုင်မဂၠိုင် တၞဟ်နဟွံမွဲကဵုဒတုဲမြမောဝ် တၞဟ်နဒှ်ဒဒိုခ် မၞိဟ်ဒေဝတဴဂမၠိုင်ဟေင်ရ။

ယွံခမဳတအ် ဟိုတ်သဇိုင်တၞမ် ပွမစောတ်စောဲ မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚးသန္ထာန်ကီု မၞးတအ်ညးဂမၠိုင် ယဝ်ဂွံညာတ်ကေတ်အိုတ်မ္ဂး။ ယွံခမဳတအ် ဂွံညာတ်ကေတ်သာ်ဂှ်အိုတ်မ္ဂး မၞးတအ်ညးဂမၠိုင်ဟေင် ပတိတ်ဇြဟတ် တၞဟ်နပါဲကၠေံ ဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ်အိုတ်ညိ။ ယွံခမဳတအ် ဟိုတ်သဇိုင်တၞမ်ပွမစောတ်စောဲ မၞုံသဘဴသာ်ဝွံ ပ္ဍဲအပ္ဍဲသန္ထာန်ကီု ပ္ဍဲမ္ၚး သန္ထာန်ကီု မၞးတအ်ညးဂမၠိုင် ယဝ်ဟွံညာတ်ကေတ်အိုတ်မ္ဂး။ ယွံခမဳတအ် ဟွံညာတ်ကေတ် သာ်ဂှ်အိုတ်မ္ဂး မၞးတအ်ညးဂမၠိုင် ဒ္ဂေတ်လ္ၚတ် တၞဟ်နဟွံကဵုဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ်ဇၞော်မောဝ် ပ္ဍဲကာလကြဴအိုတ်ညိ၊ ပတိတ်ဇြဟတ် ရဴဝွံမ္ဂး ဒှ်ပွမပါဲကၠေံ ဟိုတ် သဇိုင်တၞမ် ပွမစောတ်စောဲ မယုတ်သဝ်ဂှ်ရ၊ ဒ္ဂေတ်လ္ၚတ်ရဴဝွံမ္ဂး ဟိုတ်သဇိုင်တၞမ် ပွမစောတ်စောဲ မယုတ်သဝ်ဂှ် ဟွံကတဵုဒှ် ပ္ဍဲကာလကြဴဟေင်ရ။ ဟိုတ်သဇိုင်တၞမ် ပွမစောတ်စောဲ ဂမၠိုင်တြဴဂကူဝွံ ဒှ်ဟိုတ်သဇိုင်တၞမ် အနုဝါဒါဓိကိုရ်ရ။

မုရဴ အကုသိုလ်ဟိုတ်ဂမၠိုင်ဂကူမွဲ ဒှ်ဟိုတ်သဇိုင်တၞမ် အနုဝါဒါဓိကိုရ်အိုတ်ရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် မၞုံကဵုစိုတ်မထၞေန်စပ်တုဲ စောတ်စောဲခမဳအိုတ်ရ၊ မၞုံကဵုစိုတ် မမိက်ပလီုပလာ်တုဲ စောက်စောဲအိုတ်ရ၊ မၞုံကဵုစိုတ်မဝိဝိင်တုဲ စောတ်စောဲအိုတ်ရ၊ စောတ်စောဲနပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။ အကုသိုလ်ဟိုတ်ဂမၠိုင်ပိဂကူဝွံ ဒှ်ဟိုတ်သဇိုင်တၞမ် အနုဝါဒါဓိကိုရ်ဂမၠိုင်ရ။

မုရဴ ကုသိုလ်ဟိုတ်ဂမၠိုင်ပိဂကူမွဲ ဒှ်ဟိုတ်သဇိုင်တၞမ် အနုဝါဒါဓိကိုရ်အိုတ်ရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် ဟွံမွဲကဵုစိုတ်မထၞေန်စပ်တုဲ စောတ်စောဲခမဳအိုတ်ရ၊ ဟွံမွဲကဵုစိုတ်မမိက်ပလီုပလာ်တုဲ စောတ်စောဲအိုတ်ရ၊ ဟွံမွဲကဵုစိုတ်မဝိဝိင်တုဲ စောတ်စောဲအိုတ်ရ၊ စောတ်စောဲ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။ ကသိုလ်ဟိုတ်ဂမၠိုင်ပိဂကူဝွံ ဒှ်ဟိုတ်သဇိုင်တၞမ် အနုဝါဒါဓိကိုရ်ဂမၠိုင်ရ။ 

မုရဴဇကုကာယမွဲ ဒှ်ဟိုတ်သဇိုင်တၞမ် အနုဝါဒါဓိကိုရ်ရော? ယွံခမဳတအ် ပ္ဍဲသာသနာဝွံ ပူဂိုလ်လ္ၚဵုဂှ် ရုပ်သာ်ကျေဝ်ဟိန်ဗြိန်ရ၊ ဗဵုသ္ၚေဝ်ဟွံခိုဟ်ရ၊ သဝ်ကွရ၊ ‘သၠုင်ဒတူသဝ်ရ’၊ ယဲဂၠိုင်ရ၊ ကၠက်လေဝ်ကၠက်ရ၊ တ္ၚံက်လေဝ်တ္ၚံက်ဝေန်ရ၊ ခ္ဍဲလေဝ်ခ္ဍဲလၟေန်ရ၊ ချိုတ်မွဲဒကုတ်ရ၊ နယဲသာ်ဂှ် စောတ်စောဲပူဂိုလ်ဂှ်အိုတ်ရ။ ဇကုကာယဝွံ ဒှ်ဟိုတ်သဇိုင်တၞမ် အနုဝါဒါဓိကိုရ်ရ။ 

မုရဴဂလာန်မွဲ ဒှ်ဟိုတ်သဇိုင်တၞမ် အနုဝါဒါဓိကိုရ်ရော?။ ယွံခမဳတအ် ပ္ဍဲသာသနာဝွံပူဂိုလ်လ္ၚဵုဂှ် ဟီုသ္ဂးဂလာန်ဝါတ်ရ၊ ဂလာန်ဒလောအ်ဒလာဲ ‘အထေတ်၊ ဟအ’ ရ၊ ပ္ဍဲအရာဟီုဂလာန် ဍာ်ပါင်ဇွောဝ်ရ၊ ‘ဍာ်ပါင်ပြဟ်ကဠာင်တိတ်ရ’ ရ။ နဂလာန်သာ်ဂှ် စောတ်စောဲပူဂိုလ်ဂှ်အိုတ်ရ။ ဂလာန်ဝွံ ဒှ်ဟိုတ်သဇိုင်တၞမ် အနုဝါဒါဓိကိုရ်ရ။

၂၁၈။	ဟိုတ်သဇိုင်တၞမ် အာပတ္တာဓိကိုရ်တုန် ညးဍေံရော?၊ ဟိုတ်ဂွံဒးအာပတ်ဂမၠိုင် တြဴဂကူဂှ် ဒှ်ဟိုတ်သဇိုင်တၞမ် အာပတ္တာဓိကိုရ်ရ၊ အာပတ်ဒး ဟိုတ်နူဇကုဟေင်တုဲ ဟွံဒးဟိုတ်နူပါင်ကီု ဟိုတ်နူစိုတ်ကီုဂှ် မၞုံရ။ အာပတ်ဒး ဟိုတ်နူပါင်ဟေင်တုဲ ဟွံဒးဟိုတ်နူဇကုကီု ဟိုတ်နူစိုတ်ကီုဂှ် မၞုံရ။ အာပတ်ဒး ဟိုတ်နူဇကုကီု ဟိုတ်နူပါင်ကီုတုဲ ဟွံဒးဟိုတ်နူစိုတ်ကီုဂှ်မၞုံရ။ အာပတ်ဒး ဟိုတ်နူဇကုကီု ဟိုတ်နူစိုတ်ကီုတုဲ ဟွံဒးဟိုတ်နူပါင်ဂှ် မၞုံရ။ အာပတ်ဒး ဟိုတ်နူပါင်ကီု ဟိုတ်နူစိုတ်ကီုတုဲ ဟွံဒးဟိုတ်နူဇကုဂှ် မၞုံရ။ အာပတ်ဒး ဟိုတ်နူဇကုကီု ဟိုတ်နူပါင်ကီု ဟိုတ်နူစိုတ်ကီုဂှ် မၞုံရ။ ဟိုတ်ဂွံဒးအာပတ်ဂမၠိုင်တြဴဂကူဝွံ ဒှ်ဟိုတ်သဇိုင်တၞမ် အာပတ္တာဓိကိုရ်ရ။ 

၂၁၉။	ဟိုတ်သဇိုင်တၞမ် ကိစ္စဓိကိုရ်တုန် ညးဍေံရော?၊ ဟိုတ်သဇိုင်တၞမ် ကိစ္စာဓိကိုရ်မွဲဂှ်တုန် သင်ရောင်။ 

၂၂၀။	ဝိဝါဒါဓိကိုရ်ဂှ် ကုသိုလ်ဟာ အကုသိုလ်ဟာ အဗျာကတဟာ။ ဝိဝါဒါဓိကိုရ်ဂှ် လဆောဝ်ကုသိုလ်ရ၊ လဆောဝ်အကုသိုလ်ရ၊ လဆောဝ်အဗျာကတရ။ 

ပၞောဝ်ကဵုပိဂကူဂမၠိုင်ဂှ် ဝိဝါဒါဓိကိုရ်ကုသိုလ်ဂှ် ညးဍေံရော? ယွံခမဳတအ် ပ္ဍဲသာသနာဝွံ ခမဳဂမၠိုင် ဓရ်ရဴဝွံကီု ဟွံသေင်ကဵုဓရ်ရဴဝွံကီု ။ ပ ။ အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု သီုမၞုံကဵုကုသိုလ်စိုတ်ဂှ် ကယျာန်ဓဝါတ်အိုတ်ရ။ ပ္ဍဲအရာမကယျာန်ဓဝါတ်ဂှ် ပွမကယျာန်ဓဝါတ် သေက်ဇဵုဂတမတ်,ကြဴမတ် ပွမသေက်ဇဵု ခဵုခါတ်ကဵုဇိုင်တဲ ပွမဟီုသ္ဂးစှေ်စး ပွမဟီုသ္ဂး တၞဟ်တၞဟ် ပွမဟီုသ္ဂး နအကာဲအရာမွဲသအာင် ပွဟီုသ္ဂးကဵုစိုတ်ဒှ်ဒဒိုခ် ပွမကတဵုဒှ်ဂြဲဂြက်ဂမၠိုင်ဂှ် ကော်ခဴဂး ဝိဝါဒါဓိကိုရ်ကုသိုလ်ရ။ 
ပၞောဝ်ကဵုပိဂကူဂမၠိုင်ဂှ် ဝိဝါဒါဓိကိုရ် အကုသိုလ်ဂှ် ညးဍေံရော? ယွံခမဳတအ် ပ္ဍဲသာသနာဝွံ ခမဳဂမၠိုင် ဓရ်ရဴဝွံကီု ဟွံသေင်ကဵုဓရ်ရဴဝွံကီု ။ ပ ။ အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု သီုမၞုံကဵုအကုသဵုစိုတ်ဂှ် ကယျာန်ဓဝါတ်အိုတ်ရ။ ပ္ဍဲအရာမကယျာန်ဓဝါတ်ဂှ် ပွမကယျာန်ဓဝါတ် သေက်ဇဵုဂတမတ်,ကြဴမတ် ပွမသေက်ဇဵု ခဵုခါတ်ကဵုဇိုင်တဲ ပွမဟီုသ္ဂးစှေ်စး ပွမဟီုသ္ဂးတၞဟ်တၞဟ် ပွမဟီုသ္ဂးနအကာဲအရာမွဲသအာင် ပွဟီုသ္ဂးကဵုစိုတ်ဒှ်ဒဒိုခ် ပွမကတဵုဒှ်ဂြဲဂြက်ဂမၠိုင်ဂှ် ကော်ခဴဂး ဝိဝါဒါဓိကိုရ် အကုသိုလ်ရ။

ပၞောဝ်ကဵုပိဂကူဂမၠိုင်ဂှ် ဝိဝါဒါဓိကိုရ် အဗျာကတဂှ် ညးဍေံရော?၊ ယွံခမဳတအ် ပ္ဍဲသာသနာဝွံ ခမဳဂမၠိုင် ဓရ်ရဴဝွံကီု ဟွံသေင်ကဵုဓရ်ရဴဝွံကီု ။ ပ ။ အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု သီုမၞုံကဵုအဗျာကတစိုတ်ဂှ် ကယျာန်ဓဝါတ်အိုတ်ရ။ ပ္ဍဲအရာမကယျာန်ဓဝါတ်ဂှ် ပွမကယျာန်ဓဝါတ် သေက်ဇဵုဂတမတ်,ကြဴမတ် ပွမသေက်ဇဵု ခဵုခါတ်ကဵုဇိုင်တဲ ပွမဟီုသ္ဂးစှေ်စး ပွမဟီုသ္ဂးတၞဟ်တၞဟ် ပွမဟီုသ္ဂးနအကာဲအရာမွဲသအာင် ပွဟီုသ္ဂးကဵုစိုတ်ဒှ်ဒဒိုခ် ပွမကတဵုဒှ် ဂြဲဂြက်ဂမၠိုင်ဂှ် ကော်ခဴဂး ဝိဝါဒါဓိကိုရ် အကုသိုလ်ရ။ 

၂၂၁။	အနုဝါဒါဓိကိုရ်ဂှ် ကုသိုလ်ဟာ အကုသိုလ်ဟာ အဗျာကတဟာ။ အနုဝါဒါဓိကိုရ်ဂှ် လဆောဝ်ကုသိုလ်ရ၊ လဆောဝ်အကုသိုလ်ရ၊ လဆောဝ်အဗျာကတရ။

ပၞောဝ်ကဵုပိဂကူဂမၠိုင်ဂှ် အနုဝါဒါဓိကိုရ် ကုသိုလ်ဂှ် ညးဍေံရော?၊ ယွံခမဳတအ် ပ္ဍဲသာသနာဝွံ ခမဳဂမၠိုင် သီုမၞုံကဵုကုသိုလ်စိုတ်ဂှ် စောတ်စောဲ ခမဳ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။ ပ္ဍဲအရာစောတ်စောဲဂှ် ပွမစောတ်စောဲ အကာဲအရာပွမစောတ်စောဲ ပွမဟီုသ္ဂး အကာဲအရာပွမဟီုသ္ဂး ဒဒှ်မတ္ၚံက် ဒဒှ်မပတိတ်ဒြဟတ်တူရူ ပွမကဵုဒြဟတ်ဂမၠိုင်ဂှ် ကော်ခဴဂး အနုဝါဒါဓိကိုရ်ကုသိုလ်ရ။

ပၞောဝ်ကဵုပိဂကူဂမၠိုင်ဂှ် အနုဝါဒါဓိကိုရ် အကုသိုလ်ဂှ် ညးဍေံရော?၊ ယွံခမဳတအ် ပ္ဍဲသာသနာဝွံ ခမဳဂမၠိုင် သီုမၞုံကဵုအကုသိုလ်စိုတ်ဂှ် စောတ်စောဲ ခမဳ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။ ပ္ဍဲအရာစောတ်စောဲဂှ် ပွမစောတ်စောဲ အကာဲအရာပွမစောတ်စောဲ ပွမဟီုသ္ဂး အကာဲ အရာပွမဟီုသ္ဂး ဒဒှ်မတ္ၚံက် ဒဒှ်မပတိတ်ဒြဟတ်တူရူ ပွမကဵုဒြဟတ်ဂမၠိုင်ဂှ် ကော်ခဴဂး အနုဝါဒါဓိကိုရ်အကုသိုလ်ရ။ 

ပၞောဝ်ကဵုပိဂကူဂမၠိုင်ဂှ် အနုဝါဒါဓိကိုရ် အဗျာကတဂှ် ညးဍေံရော?၊ ယွံခမဳတအ် ပ္ဍဲသာသနာဝွံ ခမဳဂမၠိုင် သီုမၞုံကဵုအဗျာကတစိုတ်ဂှ် စောတ်စောဲ ခမဳ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု မပွမဂယိုင်လမျီုလီုလာ်ကီုအိုတ်ရ။ ပ္ဍဲအရာစောတ်စောဲဂှ် ပွမစောတ်စောဲ အကာဲအရာပွမစောတ်စောဲ ပွမဟီုသ္ဂး အကာဲ အရာပွမဟီုသ္ဂး ဒဒှ်မတ္ၚံက် ဒဒှ်မပတိတ်ဒြဟတ်တူရူ ပွမကဵုဒြဟတ်ဂမၠိုင်ဂှ် ကော်ခဴဂး အနုဝါဒါဓိကိုရ် အဗျာကတရ။

၂၂၂။	အာပတ္တာဓိကိုရ်ဂှ် ကုသိုလ်ဟာ အကုသိုလ်ဟာ အဗျာကတဟာ။ အာပတ္တာဓိကိုရ်ဂှ် လဆောဝ်အကုသိုလ်ရ၊ လဆောဝ်အဗျာကတရ။ အာပတ္တာဓိကိုရ် ကုသိုလ်တုန်ဟွံမွဲရ။ 

ပၞောဝ်ကဵုၜါဂကူဂမၠိုင်ဂှ် အာပတ္တာဓိကိုရ် အကုသိုလ်ဂှ် ညးဍေံရော?၊ သီုကဵုမတီတဴ သီုကဵုမတီတဴဗွဲမဒးရး ဖအောဝ်လလဴစေတနာ သ္ပလွဳပရာတုဲ အာပတ်မဂပ်ဝ်ဓလီုဍိုက်တုဲ ကလိလောန်ဂှ် ကော်ခဴဂး အာပတ္တာဓိကိုရ် အကုသိုလ်ရ။

ပၞောဝ်ကဵုၜါဂကူဂမၠိုင်ဂှ် အာပတ္တာဓိကိုရ် အဗျာကတဂှ် ညးဍေံရော?၊ သီုကဵုဟွံတီတဴ သီုကဵုဟွံတီတဴဗွဲမဒးရး ဟွံဖအောဝ်လလဴစေတနာ ဟွံသ္ပလွဳပရာတုဲ အာပတ်မဂပ်ဝ်ဓလီုဍိုက်တုဲ ကလိလောန်ဂှ် ကော်ခဴဂး အာပတ္တာဓိကိုရ် အဗျာကတရ။ 

၂၂၃။	ကိစ္စာဓိကိုရ်ဂှ် ကုသိုလ်ဟာ အကုသိုလ်ဟာ အဗျာကတဟာ။ ကိစ္စာဓိကိုရ်ဂှ် လဆောဝ်ကုသိုလ်ရ၊ လဆောဝ်အကုသိုလ်ရ၊ လဆောဝ်အဗျာကတရ။ 

ပၞောဝ်ကဵုပိဂကူဂမၠိုင်ဂှ် ကိစ္စာဓိကိုရ် ကုသိုလ်ဂှ် ညးဍေံရော?၊ အပလောကနကမ် ဉ တ္တိကမ် ဉတ္တိဒုတိယကမ် ဉတ္တိစတုတ္ထကမ် သင်မဂပ်ဝ်သ္ပ သီုမၞုံကဵုကုသိုလ်စိုတ်ဂမၠိုင်ဂှ် ကော်ခဴဂး ကိစ္စာဓိကိုရ် ကုသိုလ်ရ။ ပၞောဝ်ကဵုပိဂကူဂမၠိုင်ဂှ် ကိစ္စာဓိကိိုရ် အကုသိုလ်ဂှ် ညးဍေံရော?၊ အပလောကနကမ် ဉတ္တိကမ် ဉတ္တိဒုတိယကမ် ဉတ္တိစတုတ္ထကမ် သင်မဂပ်ဝ်သ္ပ သီုမၞုံကဵုအကုသိုလ်စိုတ်ဂမၠိုင်ဂှ် ကော်ခဴဂး ကိစ္စာဓိကိုရ် အကုသိုလ်ရ။

ပၞောဝ်ကဵုပိဂကူဂမၠိုင်ဂှ် ကိစ္စာဓိကိုရ် အဗျာကတဂှ် ညးဍေံရော? အပလောကနကမ် ဉတ္တိကမ် ဉတ္တိဒုတိယကမ် ဉတ္တိစတုတ္ထကမ် သင်မပ်ဝ်သ္ပ သီုမၞုံကဵုအဗျာကတစိုတ်ဂမၠိုင်ဂှ် ကော်ခဴဂး ကိစ္စာဓိကိုရ် အဗျာကတရ။ 

၂၂၄။	ဝိဝါဒလေဝ် ဂွံယၟုတုဲ ဝိဝါဒါဓိကိုရ်လေဝ် ဂွံယၟုဟာ၊ ဝိဝါဒဟေင် ဂွံယၟုတုဲ အဓိကိုရ် ဟွံဂွံယၟုဟာ၊ အဓိကိုရ်ဟေင် ဂွံယၟုတုဲ ဝိဝါဒဟွံဂွံယၟုဟာ၊ အဓိကိုရ်လေဝ်ဂွံယၟုဝိဝါဒလေဝ် ဂွံယၟုဟာ။ လ္ၚဵုဂှ် ဝိဝါဒလေဝ်ဂွံယၟုရ၊ ဝိဝါဒါဓိကိုရ်လေဝ် ဂွံယၟုရ၊ လ္ၚဵုဂှ် ဝိဝါဒဟေင်ဂွံယၟုတုဲ အဓိကိုရ် ဟွံဂွံယၟုရ၊ လ္ၚဵုဂှ် အဓိကိုရ်ဟေင်ဂွံယၟုတုဲ ဝိဝါဒဟွံဂွံယၟုရ၊ လ္ၚဵုဂှ်အဓိကိုရ်လေဝ်ဂွံယၟုရ၊ ဝိဝါဒလေဝ် ဂွံယၟုရ။

ပၞောဝ်ပန်ဂကူဂမၠိုင်ဂှ် မုမွဲ ဝိဝါဒလေဝ်ဂွံယၟု ဝိဝါဒါဓိကိုရ်လေဝ် ဂွံယၟုရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် ဓရ်ရဴဝွံကီု ဟွံသေင်ကဵုဓရ်ရဴဝွံကီု ။ ပ ။ အာပတ်မရုန်မဵု ရဴဝွံကီု အာပတ်ဟွံရုန်မဵုရဴဝွံကီု ကယျာန်ဓဝါတ်အိုတ်ရ။ ပ္ဍဲအရာမကယျာန်ဓဝါတ်ဂှ် ပွမ ကယျာန်ဓဝါတ်သေက်ဇဵု ဂတမတ်,ကြဴမတ် ပွမသေက်ဇဵု ခဵုခါတ်ကဵုဇိုင်တဲ ပွမဟီုသ္ဂးစှေ်စး ပွမဟီုသ္ဂးတၞဟ်တၞဟ် ပွမဟီုသ္ဂး နအကာဲအရာမွဲသအာင် ပွဟီုသ္ဂးကဵုစိုတ်ဒှ်ဒဒိုခ် ပွမကတဵုဒှ် ဂြဲဂြက်ဂမၠိုင်ဂှ် ဝိဝါဒလေဝ်မ္ဂးယၟုအိုတ်ရ၊ ဝိဝါဒါဓိကိုရ်လေဝ်မ္ဂးယၟုအိုတ်ရ။

ပၞောဝ်ပန်ဂကူဂမၠိုင်ဂှ် မုမွဲ ဝိဝါဒဟေင်ဂွံယၟုတုဲ အဓိကိုရ်ဟွံဂွံယၟုရော?။ ပွမကယျာန်ဓဝါတ် မိကဵုကောန် ပွမကယျာန်ဓဝါတ် ကောန်ကဵုမိ ပွမကယျာန်ဓဝါတ် ကောန်ကဵုမအံက် ပွမကယျာန်ဓဝါတ် မအံက်ကဵုကောန် ပွမကယျာန်ဓဝါတ် ကောံဒေံရင်သကအ် ပွမကယျာန်ဓဝါတ် ကောဒေံကဵုဒေံဗြဴ, ၝဲ ပွမကယျာန်ဓဝါတ် ဒေံဗြဴ, ၝဲကဵုကောဒေံ ပွမကယျာန်ဓဝါတ် မိတ်သဟာဲ ရင်သကအ်ဂမၠိုင်ဂှ် ဝိဝါဒဟေင်ဂွံယၟုတုဲ ဟွံဂွံယၟုအဓိကိုရ်အိုတ်ရ။ 

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်ဟေင်ဂွံယၟုတုဲ ဝိဝါဒဟွံဂွံယၟုရော?။ အနုဝါဒါဓိကိုရ် အာပတ္တာဓိကိုရ် ကိစ္စာဓိကိုရ်ဂမၠိုင်ဂှ် အဓိကိုရ်ဟေင်ဂွံယၟုတုဲ ဝိဝါဒဟွံဂွံယၟုအိုတ်ရ။ 

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်လေဝ်ဂွံယၟု ဝိဝါဒလေဝ်ဂွံယၟုရော? ဝိဝါဒါဓိကိုရ်ဂှ် အဓိကိုရ်လေဝ်ဂွံယၟုရ၊ ဝိဝါဒလေဝ်ဂွံယၟုရ။

၂၂၅။	အနုဝါဒလေဝ်ဂွံယၟုတုဲ အနုဝါဒါဓိကိုရ်လေဝ် ဂွံယၟုဟာ၊ အနုဝါဒဟေင်ဂွံယၟုတုဲ အဓိကိုရ်ဟွံဂွံယၟုဟာ၊ အဓိကိုရ်ဟေင်ဂွံယၟုတုဲ အနုဝါဒဟွံဂွံယၟုဟာ၊ အဓိကိုရ်လေဝ်ဂွံယၟု အနုဝါဒလေဝ် ဂွံယၟုဟာ။ လ္ၚဵုဂှ် အနုဝါဒလေဝ်ဂွံယၟုရ၊ အနုဝါဒါဓိကိုရ်လေဝ် ဂွံယၟုရ၊ လ္ၚဵုဂှ် အနုဝါဒဟေင်ဂွံယၟုတုဲ အဓိကိုရ် ဟွံဂွံယၟုရ၊ လ္ၚဵုဂှ် အဓိကိုရ်ဟေင်ဂွံယၟုတုဲ အနုဝါဒဟွံဂွံယၟုရ၊ လ္ၚဵုဂှ် အဓိကိုရ်လေဝ်ဂွံယၟုရ၊ အနုဝါဒလေဝ် ဂွံယၟုရ။

ပၞောဝ်ပန်ဂကူဂမၠိုင်ဂှ် မုမွဲ အနုဝါဒလေဝ်ဂွံယၟု အနုဝါဒါဓိကိုရ်လေဝ် ဂွံယၟုရော?။ ယွံခမဳတအ် ပ္ဍဲသာသနာဝွံ ခမဳဂမၠိုင် စောတ်စောဲ ခမဳ နပွမသဳလလီုလာ်ကီု နပွမဒ္ဂေတ်လီုလာ်ကီု နပွမကွေတ်လီုလာ်ကီု နပွမဂယိုင်လမျီုလီုလာ်ကီုအိုတ်ရ။ ပ္ဍဲအရာစောတ်စောဲဂှ် ပွမစောတ်စောဲ အကာဲအရာပွမစောတ်စောဲ ပွမဟီုသ္ဂး အကာဲအရာပွမဟီုသ္ဂး ဒဒှ်မတ္ၚံက်ဒဒှ်မပတိတ်ဒြဟတ် တူရူ ပွမကဵုဒြဟတ်ဂမၠိုင်ဂှ် အနုဝါဒလေဝ်ဂွံယၟု အနုဝါဒါဓိကိုရ်လေဝ်ဂွံယၟုရ။

ပၞောဝ်ပန်ဂကူဂမၠိုင်ဂှ် မုမွဲ အနုဝါဒဟေင်ဂွံယၟုတုဲ အဓိကိုရ် ဟွံဂွံယၟုရော?။ မိဂှ် ပွမစောတ်စောဲကောန် ကောန်ဂှ် ပွမစောတ်စောဲမိ ကောန်ဂှ် ပွမစောတ်စောဲမအံက် မအံက်ဂှ် ပွမစောတ်စောဲကောန် ပွမစောတ်စောဲ ကောံဒေံရင်သကအ် ကောဒေံဂှ် ပွမစောတ်စောဲ ဒေံဗြဴ,ၝဲ ဒေံဗြဴ,ၝဲဂှ် ပွမစောတ်စောဲကောဒေံ ပွမစောတ်စောဲ မိတ်သဟာဲရင်သကအ်ဂမၠိုင်ဂှ် အနုဝါဒဟေင် ဂွံယၟုတုဲ ဟွံဂွံယၟုအဓိကိုရ်ရ။

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်ဟေင်ဂွံယၟုတုဲ အနုဝါဒဟွံဂွံယၟုရော?။ အာပတ္တာဓိကိုရ် ကိစ္စာဓိကိုရ် ဝိဝါဒါဓိကိုရ်ဂမၠိုင်ဂှ် အဓိကိုရ်ဟေင်ဂွံယၟုတုဲ အနုဝါဒဟွံဂွံယၟုအိုတ်ရ။

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်လေဝ်ဂွံယၟု အနုဝါဒလေဝ်ဂွံယၟုရော?။ အနုဝါဒါဓိကိုရ်ဂှ် အဓိကိုရ်လေဝ်ဂွံယၟုရ၊ အနုဝါဒလေဝ်ဂွံယၟုရ။

၂၂၆။	အာပတ်လေဝ်ဂွံယၟုတုဲ အာပတ္တာဓိကိုရ်လေဝ် ဂွံယၟုဟာ၊ အာပတ္တိဟေင် ဂွံယၟုတုဲ အဓိကိုရ်ဟွံဂွံယၟုဟာ၊ အဓိကိုရ်ဟေင်ဂွံယၟုတုဲ အာပတ္တိဟွံဂွံယၟုဟာ၊ အဓိကိုရ်လေဝ်ဂွံယၟု အာပတ္တိလေဝ် ဂွံယၟုဟာ။ လ္ၚဵုဂှ် အာပတ္တိလေဝ်ဂွံယၟုရ၊ အာပတ္တာဓိကိုရ်လေဝ် ဂွံယၟုရ၊ လ္ၚဵုဂှ် အာပတ္တိဟေင်ဂွံယၟုတုဲ အဓိကိုရ်ဟွံဂွံယၟုရ၊ လ္ၚဵုဂှ် အဓိကိုရ်ဟေင်ဂွံယၟုတုဲ အာပတ္တိ ဟွံဂွံယၟုရ၊ လ္ၚဵုဂှ် အဓိကိုရ်လေဝ်ဂွံယၟုရ၊ အာပတ္တိလေဝ် ဂွံယၟုရ။ 

ပၞောဝ်ပန်ဂကူဂမၠိုင်ဂှ် မုမွဲ အာပတ်လေဝ်ဂွံယၟု အာပတ္တာဓိကိုရ်လေဝ် ဂွံယၟုရော?။ အာပတ်မသုန်ဘုံ အာပတ်ထပှ်ဘုံဂမၠိုင်ဂှ် အာပတ်လေဝ်ဂွံယၟု အာပတ္တာဓိကိုရ်လေဝ် ဂွံယၟုအိုတ်ရ။ 

ပၞောဝ်ပန်ဂကူဂမၠိုင်ဂှ် မုမွဲ အာပတ်ဟေင်ဂွံယၟုတုဲ အဓိကိုရ်ဟွံဂွံယၟုရော?။ သောတာပတ္တိ ကေုာံသမာပတ္တိဂမၠိုင်ဂှ် အာပတ်ဟေင်ဂွံယၟုတုဲ ဟွံဂွံယၟုအဓိကိုရ်ရ။

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်ဟေင်ဂွံယၟုတုဲ အာပတ်ဟွံဂွံယၟုရော?။ ကိစ္စာဓိကိုရ် ဝိဝါဒါဓိကိုရ် အနုဝါဒါဓိကိုရ်ဂမၠိုင်ဂှ် အဓိကိုရ်ဟေင်ဂွံယၟုတုဲ အာပတ်ဟွံဂွံယၟုအိုတ်ရ။ 

ပၞောဝ်ပန်ဂကူဂမၠိုင်ဂှ် မုမွဲ အဓိကိုရ်လေဝ်ဂွံယၟု အာပတ်လေဝ်ဂွံယၟုရော? အာပတ္တာဓိကိိုရ်ဂှ် အဓိကိုရ်လေဝ်ဂွံယၟုရ၊ အာပတ်လေဝ်ဂွံယၟုရ။

၂၂၇။	ကိစ္စလေဝ်ဂွံယၟုတုဲ ကိစ္စာဓိကိုရ်လေဝ် ဂွံယၟုဟာ၊ ကိစ္စဟေၚ်ဂွံယၟုတုဲ အဓိကိုရ်ဟွံဂွံယၟုဟာ၊ အဓိကိုရ်ဟေၚ်ဂွံယၟုတုဲ ကိစ္စဟွံဂွံယၟုဟာ၊ အဓိကိုရ်လေဝ်ဂွံယၟု ကိစ္စလေဝ်ဂွံယၟုဟာ။ လ္ၚဵုဂှ် ကိစ္စလေဝ်ဂွံယၟု၊ ကိစ္စာဓိကိုရ်လေဝ် ဂွံယၟုရ၊ လ္ၚဵုဂှ် ကိစ္စဟေၚ်ဂွံယၟုတုဲ အဓိကိုရ်ဟွံဂွံယၟုရ၊ လ္ၚဵုဂှ် အဓိကိုရ်ဟေၚ်ဂွံယၟုတုဲ ကိစ္စဟွံဂွံယၟုရ၊ လ္ၚဵုဂှ် အဓိကိုရ်လေဝ် ဂွံယၟုရ၊ ကိစ္စလေဝ် ဂွံယၟုရ။

ပၞောန်ပန်ဂကူဂမၠိုၚ်ဂှ် မုမွဲ ကိစ္စလေဝ်ဂွံယၟု ကိစ္စာဓိကိုရ်လေဝ် ဂွံယၟုရော?။ အပလောကနကမ် ဉတ္တိကမ် ဉတ္တိဒုတိယကမ် ဉတ္တိစတုတ္ထကမ်ဂမၠိုၚ် ကေၚ်ကာ အရာထေက်ကဵုဒးပတုဲ သၚ်ဂှ် ကိစ္စလေဝ်ဂွံယၟု ကိစ္စာဓိကိုရ်လေဝ် ဂွံယၟုရ။

ပၞောဝ်ပန်ပကူဂမၠိုၚ်ဂှ် မုမွဲ ကိစ္စဟေၚ်ဂွံယၟုတုဲ အဓိကိုရ်ဟွံဂွံယၟုရော? ကိစ္စကေၚ်ကာဥပဇ္ၛာယ် ကိစ္စကေၚ်ကာအ္စာ ကိစ္စကေၚ်ကာ သဟဓရ်ဥပဇ္ၛာယ်တုပ်သၟဟ် ကိစ္စကေၚ်ကာ သဟဓရ်အ္စာတုပ်သၟဟ်ဂမၠိုၚ်ဂှ် ကိစ္စဟေၚ်ဂွံယၟုတုဲ အဓိကိုရ်ဟွံဂွံယၟုရ။
ပၞောဝ်ပန်ဂကူဂမၠိုၚ်ဂှ် မုမွဲ အဓိကိုရ်ဟေၚ်ဂွံယၟုတုဲ ကိစ္စဟွံဂွံယၟုရော?။ ဝိဝါဒါဓိကိုရ် အနုဝါဒါဓိကိုရ် အာပတ္တာဓိကိုရ်ဂမၠိုၚ်ဂှ် အဓိကိုရ်ဟေၚ်ဂွံယၟုတုဲ ကိစ္စဟွံဂွံယၟုအိုတ်ရ။

ပၞောဝ်ပန်ဂကူဂမၠိုၚ်ဂှ် မုမွဲ အဓိကိုရ်လေဝ်ဂွံယၟု ကိစ္စလေဝ်ဂွံယၟုရော?။ ကိစ္စာဓိကိုရ်ဂှ် အဓိကိုရ်လေဝ်ဂွံယၟုရ၊ ကိစ္စလေဝ်ဂွံယၟုရ။ 

၄.၉။ သမထဒှ်ဟိုတ်လလမ်အဓိကိုရ် သမ္မုခါဝိနယ်
၂၂၈။	ဝိဝါဒါဓိကိုရ် မုရဴ နသမထဂမၠိုၚ် လလမ်ရော?။ ဝိဝါဒါဓိကိုရ်ဂှ် နကဵုသမထဂမၠိုၚ်ၜါ မတွံဂးသမ္မုခါဝိနယ် ယေဘုယျသိကကမ် လလမ်ရ၊ ဝိဝါဒါဓိကိုရ်ဂှ် ဟွံအာစိုပ်သမထမွဲမတွံဂး ယေဘုယျသိကကမ်တုဲ နကဵုသမထမွဲမတွံဂးသမ္မုခါဝိနယ်ဂှ် လလမ်ဟာ၊ လလမ်ရ ရဴဝွံ ဒးသ္ဂးရ။ မုရဴသာ်လဵုရောမ္ဂးမာ— ပ္ဍဲသာသနာဝွံ ခမဳဂမၠိုၚ် ဓရ်ရဴဝွံကီု ဟွံသေၚ်ကဵုဓရ်ရဴဝွံကီု ဝိနယ်ရဴဝွံကီု ဟွံသေၚ်ကဵုဝိနယ်ရဴဝွံကီု ကျာ်တြဲတွံရရဴဝွံကီု ကျာ်တြဲတွံ ဟွံသေၚ်ရရဴဝွံကီု အလေံ ဒ္ဂေတ်လ္ၚတ်ကျာ်တြဲရဴဝွံကီု အလေံ ဒ္ဂေတ်လ္ၚတ်ကျာ်တြဲ ဟွံသေၚ်ရရဴဝွံကီု ပညပ်ကျာ်တြဲရဴဝွံကီု ပညပ်ကျာ်တြဲ ဟွံသေၚ်ရရဴဝွံကီု အာပတ်ရဴဝွံကီု ဟွံသေၚ်ကဵုအာပတ်ရဴဝွံကီု အာပတ်မသာ ရဴဝွံကီု အာပတ်မဇြိုၚ်ရဴဝွံကီု အာပတ်မၞုံကဵုသှေ်သၟေဟ်ရဴဝွံကီု အာပတ်ဟွံမွဲကဵုသှေ်သၟေဟ်ရဴဝွံကီု အာပတ်မရုန်မဵုရဴဝွံကီု အာပတ်ဟွံရုန်မဵုရဴဝွံကီု ကယျာန်ဓဝါတ်အိုတ်ရ။

ယွံခမဳတအ် ခမဳဂမၠိုၚ်ဂှ် သၟဟ်စောံသွက်ဂွံလလမ်ကၠေံ အဓိကိုရ်ဂှ်အိုတ်မ္ဂး၊ အဓိကိုရ်ဝွံလလမ်ရ ရဴဝွံ ထေက်ကဵုသ္ဂးရ။

မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ် လလမ်ရ။

ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်သၚ်ရော?။ ပွမက္ညကၠုၚ် ခမဳဂမၠိုၚ်မဗဗွဲကဵုကမ် ပွမရၚ်တၠၚ်ဆန် ခမဳဂမၠိုၚ်မထေက်ကဵုကဵုဆန် ခမဳမဒှ်ဂတမုက်ဂမၠိုၚ် ပွမဟွံဆေဝ်ဒဝ်ဂမၠိုၚ်ဂှ် ဒှ်ပွမဒှ်ဂတမုက်သၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်ရော?။ ဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်ဂှ် ဒှ်ပွမဒှ်ဂတမုက်ဓရ် ပွမဒှ်ကတမုက်ဝိနယ်မ္ဂးအိုတ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ပူဂိုလ်ရော?။ ပွမဒှ်ဂတမုက်ခမဳဂမၠိုၚ်ၜါဇကု မကယျာန်ဓဝါရၚ်သကအ် မဒှ်သၞသတြု ဟိုတ်နူဟိုတ်မမိက်ကဵုမွဲမွဲ (မပတမ်ဗဗေၚ်သ္ၚာ) ဂှ် ဒှ်ပွမဒှ်ဂတမုက်ပူဂိုလ်ရ။

ယွံခမဳတအ် အဓိကိုရ်မလလမ်တုဲရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံလလမ်ဂှ် ဒးအာတ်ပတ်ပါဲစိုတ် မကတဵုဒှ်ဟိုတ်နူ ပွမခ္ဍဟ်ကတဵုရ။ ခမဳမကဵုဆန်ဂှ် ဒးအာပတ်ပါဲစိုတ် မကတဵုဒှ်ဟိုတ်နူ ပွမပျုတ်ဗ္ဒေက်ရ။

၂၂၉။	ယွံခမဳတအ် ခမဳဂမၠိုၚ်ဂှ် ကဵုလလမ်ကၠေံ အဓိကိုရ်ဂှ် ပ္ဍဲဘာဂှ် ဟွံမာန်အိုတ်မ္ဂး၊ ယွံခမဳတအ် ခမဳဂမၠိုၚ်ဂှ် ဒးအာဘာမၞုံကဵုခမဳဂၠိုၚ်အိုတ်ရ။

ယွံခမဳတအ် ခမဳဂမၠိုၚ်ဂှ် ဃောအာဘာဂှ်အိုတ်ဂှ် ပ္ဍဲအကြာဂၠံၚ်တရဴ သၟဟ်အစောံ သွက်ဂွံလလမ်ကၠေံ အဓိကိုရ်ဂှ်အိုတ်မ္ဂး၊ အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။

မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ် လလမ်ရ။

ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော? ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်သၚ်ရော။ ပွမက္ညကၠုၚ်ခမဳဂမၠိုၚ်မဗဗွဲကဵုကမ် ပွမရၚ်တၠုၚ်ဆန် ခမဳဂမၠိုၚ်မထေက်ကဵုကဵုဆန် ခမဳမဒှ်ဂတမုက်ဂမၠိုၚ် ပွမဟွံဆေဝ်ဒဝ်ဂမၠိုၚ်ဂှ် ဒှ်ပွမဒှ်ဂတမုက်သၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွဒှ်ဂတမုက်ဓရ် ပွမဒှ်ဂတမုက်ဝိနယ်ရော?။ ဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်ဂှ် ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်မ္ဂးအိုတ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ပူဂိုလ်ရော?။ ပွမဒှ်ဂတမုက်ခမဳဂမၠိုၚ်ၜါဇကု မကယျာန်ဓဝါတ်ရၚ်သကအ် မဒှ်သၞသတြု ဟိုတ်နူဟိုတ်မမိက်ကဵုမွဲမွဲ (မပတမ်ဗဗေၚ်သ္ၚာ) ဂှ် ဒှ်ပွမဒှ်ဂတမုက်ပူဂိုလ်ရ။

ယွံခမဳတအ် အဓိကိုရ် မလလမ်တုဲ ရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံ လလမ်ဂှ်ဒးအာပတ်ပါဲစိုတ် မကတဵုဒှ်ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ဒးအာပါဲစိုတ် မကတဵုဒှ်ဟိုတ်နူပွမ ပျုတ်ဗ္ဒေက်ရ။

၂၃၀။	ယွံခမဳတအ် ခမဳဂမၠိုၚ်ဂှ် ဃောအာဘာဂှ် ပ္ဍဲအကြာဂၠံၚ်တရဴ ဟွံသၟဟ်စောံ သွက်ဂွံလလမ်ကၠေံ အဓိကိုရ်ဂှ်အိုတ်မ္ဂး၊ ခမဳဂမၠိုၚ်ဂှ် အာဘာဂှ်အိုတ်တုဲ—

“ယွံကောန်တၠတအ် အဓိကိုရ်ဝွံ ကတဵုဒှ်ရဴဝွံရ၊ ဒှ်တိုန်ကၠုၚ်ရဴဝွံ၊ အာပါတ်အခေါၚ်ရ၊ တဳလပိုဉ်တအ်ညးဂမၠိုၚ် ဩဝ်လလမ်ကၠေံ အဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်အိုတ်ညိ” ရဴဝွံ ဒးဟီုသ္ဂးကဵု ခမဳပဒတဴဘာဂမၠိုၚ်ရ။
ယွံခမဳတအ် ခမဳပဒတဴဘာဂမၠိုၚ် ဒှ်ခမဳဇၞော်တုဲ ခမဳအာဂန္တုကဂမၠိုၚ် ဒှ်ခမဳသၟတ်အိုတ်မ္ဂး ယွံခမဳတအ် ခမဳပဒတဴဘာဂမၠိုၚ်ဂှ် “ယွံတဳလပိုဉ်တအ် စဵုကဵုပိုဲညးဂမၠိုၚ် ချပ်ဂၞန်သဳကၠဳတုဲ မၞးတအ်ညးဂမၠိုၚ် ဗၞတ်မွဲခဏ ဩဝ်ပဒတဴဒၟံၚ် ပ္ဍဲမွဲဒၞာဲအိုတ်ညိ” ရဴဝွံ ဒးဟီုသ္ဂးကဵု ခမဳအာဂန္တုကဂမၠိုၚ်ရ။

ယွံခမဳတအ် ခမဳပဒတဴဘာဂမၠိုၚ် ဒှ်ခမဳသၟတ်တုဲ ခမဳအာဂန္တုကဂမၠိုၚ် ဒှ်ခမဳဇၞော်အိုတ်မ္ဂး ယွံခမဳတအ် ခမဳပဒတဴဘာဂမၠိုၚ်ဂှ် “ယွံတဳလပိုဉ်တအ် ဒှ်သာ်ဂှ်မ္ဂး စဵုကဵုပိုဲဍိက်တအ်ညးဂမၠိုၚ် ချပ်ဂၞန်သဳကၠဳတုဲ တဳလပိုဉ်တအ်ညးဂမၠိုၚ် ဩဝ်ပဒတဴဒၟံၚ် ပ္ဍဲဌာန်ဝွံဟေၚ်အိုတ်ညိ” ရဴဝွံ ဒးဟီုသ္ဂးကဵု ခမဳအာဂန္တုကဂမၠိုၚ်ရ။

ယွံခမဳတအ် ကုခမဳပဒတဴဘာဂမၠိုၚ် မဒှ်ဃောချပ်ဂၞန်သဳကၠဳဂှ် “ပိုဲညးဂမၠိုၚ် ဟွံသၟဟ်စောံ သွက်ဂွံလလမ်ကၠေံ အဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ်အိုတ်ရ” ရဴဝွံ ကသပ်ဒှ်ကၠုၚ်မ္ဂး၊ ခမဳပဒတဴဘာဂမၠိုၚ် ဟဂပ်ဝ်ဒုၚ်တဲ အဓိကိုရ်ဂှ်ရ။
ယွံခမဳတအ် ကုခမဳပဒတဴဘာဂမၠိုၚ် မဒှ်ဃောချပ်ဂၞန်သဳကၠဳဂှ် “ပိုဲညးဂမၠိုၚ် သၟဟ်စောံသွက်ဂွံလလမ်ကၠေံ အဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ်အိုတ်ရ” ရဴဝွံ ကသပ်ဒှ်ကၠုၚ်မ္ဂး၊ ယွံခမဳတအ် ခမဳပဒတဴဘာဂမၠိုၚ်ဂှ် “ယွံတဳလပိုဉ်တအ် တဳလပိုဉ်တအ်ညးဂမၠိုၚ် ဟီုလဴအဓိကိုရ်ဝွံ အတိုၚ်ကတဵုဒှ် အတိုၚ်ဒှ်တိုန်ကၠုၚ် ကုပိုဲဍိက်တအ်ညးဂမၠိုၚ်အိုတ်မ္ဂး၊ အတိုၚ်ပိုဲဍိက်တအ်ညးဂမၠိုၚ် ကဵုလလမ်ကၠေံ အဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ်ဂှ် အဓိကိုရ်ဝွံ ကြက်လလမ်ဗွဲမဒးရးရ၊ ဒှ်သာ်ဝွံမ္ဂး ပိုဲဍိက်တအ်ညးဂမၠိုၚ် ဒုၚ်တဲအဓိကိုရ်ဝွံအိုတ်ရ။

ယွံတဳလပိုဉ်တအ် တဳလပိုဉ်တအ်ညးဂမၠိုၚ် ဟွံဟီုလဴအဓိကိုရ်ဝွံ အတိုၚ်ကတဵုဒှ် အတိုၚ်ဒှ်တိုန်ကၠုၚ် ကုပိုဲဍိက်တအ်ညးဂမၠိုၚ်အိုတ်မ္ဂး၊ အတိုၚ်ပိုဲဍိက်တအ်ညးဂမၠိုၚ် ကဵုလလမ်ကၠေံအဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ်ဂှ် အဓိကိုရ်ဝွံ လလမ်ဗွဲမဒးရး ဟွံသေၚ်ရ၊ ဒှ်သာ်ဝွံမ္ဂး ပိုဲဍိက်တအ်ညးဂမၠိုၚ် ဟွံဒုၚ်တဲ အဓိကိုရ်ဝွံအိုတ်ရ” ရဴဝွံ ဒးဟီုသ္ဂးကဵု ခမဳအာဂန္တုကဂမၠိုၚ်ရ။

ယွံခမဳတအ် ခမဳပဒတဴဘာဂမၠိုၚ် သ္ပမဂပ်ဝ်သီဂိုၚ်ကေတ် ဗွဲမဒးရးရဴဝွံတုဲ ဒးဒုၚ်တဲ အဓိကိုရ်ဂှ်ရ။

ခမဳအာဂန္တုကဂမၠိုၚ်—

“ပိုဲညးဂမၠိုၚ် ကြက်ဟီုလဴထ္ၜး အဓိကိုရ်ဝွံ အတိုၚ်ကတဵုဒှ် အတိုၚ်ဒှ်တိုန်ကၠုၚ် ကုတဳလပိုဉ်တအ် ညးဂမၠိုၚ်အိုတ်ရ။

တဳလပိုဉ်တအ်ညးဂမၠိုၚ် နဟိုတ်ဗၞတ်ဝွံ ဗၞတ်ဝွံ သၟဟ်စောံ သွက်ဂွံလလမ်ကၠေံ အဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ်အိုတ်ရမ္ဂ၊ အတိုၚ်ဂှ်ဟေၚ် ကဵုလလမ်ဗွဲမဒးရးရ၊ လလမ်ရဴဝွံမ္ဂး ပိုဲညးဂမၠိုၚ် ဂပ်ဝ်အပ်ပြာပ်ကဵု အဓိကိုရ်ဝွံ ကုတဳလပိုဉ်တအ်ညးဂမၠိုၚ်အိုတ်ရ။

တဳလပိုဉ်တအ်ညးဂမၠိုၚ် နဟိုတ်ဗၞတ်ဝွံ ဗၞတ်ဝွံ ကဵုလလမ်ကၠေံ အဓိကိုရ်ဝွံ နကဵုဓမ္မဝိနယ ဉတ်ကမ္မဝါစ်ဂမၠိုၚ် ဟွံမာန်အိုတ်ရမ္ဂး၊ အတိုၚ်ဂှ်ဟေၚ် ကဵုလလမ်ကၠေံ အဓိကိုရ်ဝွံ ဗွဲမဒးရး ဟွံသေၚ်ရ၊ ပိုဲညးဂမၠိုၚ် ဂပ်ဝ်အပ်ပြာပ်ကဵု အဓိကိုရ်ဝွံ ကုတဳလပိုဉ်တအ်ညးဂမၠိုၚ် ဟွံသေၚ်အိုတ်ရ၊ ပိုဲညးဂမၠိုၚ်ဟေၚ် ဒှ်တၠအဓိကိုရ်ဝွံအိုတ်ရ” ရဴဝွံ ဒးဟီုသ္ဂးကဵု ခမဳပဒတဴဘာဂမၠိုၚ်ရ။

ယွံခမဳတအ် သ္ပမဂပ်ဝ်သီဂိုၚ်ကေတ် ဗွဲမဒးရးရဴဝွံတုဲ ခမဳအာဂန္တုကဂမၠိုၚ် ဒးအပ်ပြာပ်ကဵုအဓိကိုရ်ဂှ် ကုခမဳပဒတဴဘာဂမၠိုၚ်ရ။

ယွံခမဳတအ် ခမဳဂမၠိုၚ်ဂှ် သၟဟ်စောံသွက်ဂွံလလမ်ကၠေံ အဓိကိုရ်ဂှ်အိုတ်မ္ဂး၊ အဓိကိုရ်ဝွံလလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော? နကဵုသမ္မုခါဝိနယ် လလမ်ရ။

ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော? ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။ ပ ။ ယွံခမဳတအ် အဓိကိုရ်မလလမ်တုဲရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံလလမ်ဂှ် ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ဒးအာပတ်ပါဲစိုတ် မကတဵုဒှ်ဟိုတ်နူ ပွမခ္ဍဟ်ကတဵုရ။ ခမဳမကဵုဆန်ဂှ် ဒးအာပတ်ပါဲစိုတ် မကတဵုဒှ်ဟိုတ်နူပွမပျုတ်ဗ္ဒေက်ရ။

၄.၉.၁။ ပွမလလမ် နကဵုဥဗ္ဗာဟိကကမ္မဝါစ်
၂၃၁။	ယွံခမဳတအ် ခမဳဂမၠိုၚ်ဂှ် ဂပ်ဝ်ကဵုသ္ဂုတ်သွာတ် အဓိကိုရ်ဂှ်မ္ဂး ဂလာန်ဂမၠိုၚ်လေဝ်အိုတ်ဟွံမာန်ရ၊ အရထ (သဘဴ) ဂလာန်မွဲလေဝ် ဟဂပ်ဝ်တီကေတ်ရ။

ယွံခမဳတအ် အဓိကိုရ်မၞုံသဘဴရဴဝွံကဵုအခေါၚ် တၞဟ်နပွမကဵုလလမ်ကၠေံ နကဵုဥဗ္ဗာဟိကကမ္မဝါစ်ရ၊ ယွံခမဳတအ် ဒးသၟိတ်ပတိုန် ခမဳမဍိုက်ပေၚ်တဴကေုာံအၚ်္ဂဂမၠိၚ်စှ်သာ် နကဵုဥဗ္ဗာဟိကကမ္မဝါစ်ရ။

(၁)	မၞုံကဵုသဳလရ၊ သီုမသ္ၚဳလလမ်မၚ်မွဲ ‘ပါတိမောက္ခသံဝရသဳလ’ ဒ္ဂေတ်လ္ၚတ်မမၚ်မွဲသိက္ခာပိုဒ်ခမဳဂမၠိုၚ်ဂှ် ပဒတဴရ၊ ဍိက်ပေၚ်တဴကဵုအာစရ ‘ဒ္ဂေတ်လ္ၚတ်’ ဂေါစရ ‘အရာဂေတ်ဂ္ၚေၚ်’ ရ၊ ပ္ဍဲဒုဟ်ဂမၠိုၚ် ဗၞတ်ညိနာၚ်လေဝ် မၞုံအလေံမၠာ်သ္ၚေဝ် ရဴဝွံမ္ဂးဘဲရ၊ ဒဂိုန်ဂိုၚ်ကေတ် ပ္ဍဲသိက္ခာပိုဒ်ဂမၠိုၚ် ဗွဲမဒးရးတုဲ ဒ္ဂေတ်လ္ၚတ်ရ။

(၂)	မၞုံကဵု ‘ဗဟုသုတ’ လမိၚ်လညာတ်ဂၠိုၚ်ရ၊ ပကၚ်ရၚ်လဝ် လၟိၚ်လညာတ်ရ၊ လ္ၚတ်ဆန်ၜတ် (ပကောံပကေဝ်) လဝ် လမိၚ်လညာတ်ရ။ ယြဴဓရ်ဂမၠိုၚ် မၞုံကဵုပွမဆာဲတမ် ပွမဆာဲလဒေါဝ် ပွမဆာဲကၞောတ်အိုတ်ရ၊ တွံတဴဒ္ဂေတ်မပြဴ မဍိုက်ပေၚ်တဴကေုာံအရထ မဍိုက်ပေၚ်တဴ ကေုာံသဒ္ဒါ မဍိုက်ပေၚ်ပွဳပွူအိုတ်သီု မသအးဇ္ၚးပွဳပွူအိုတ်ရ၊ ပ္ဍဲဓရ်ဂမၠိုၚ်မၞုံသဘဴဂကူဂှ် ခမဳဂှ် ဂပ်ဝ်ကလၚ်လဝ်ဗွဲမဂၠိုၚ်အိုတ်ရ၊ ပကၚ်ရၚ်ပတိုန်လဝ်ပါၚ်အိုတ်ရ၊ ဖ္ဍောတ်သှ်ၛာဲလဝ် နပါၚ်အိုတ်ရ၊ ချပ်လ္ၚတ်လဝ် နစိုတ်အိုတ်ရ၊ မၠာ်သ္ၚေဝ်ဂၠိုၚ်ဂၠိုၚ်ကဵုဝါအိုတ်ရ၊ ထပက်ခၠၚ်တီကေတ်နကဵုဉာဏ် ဗွဲမဒးရးအိုတ်ရ။

(၃)	ကုခမဳဂှ် ပါတိမုက်ဂမၠိုၚ်ၜါ ဗွဲတြး ကၠုၚ်တဴပ္ဍဲပါၚ် (ဂွံလဝ်ပါၚ်တိုက်) ဗွဲမဒးရးအိုတ်ရ၊ ဂပ်ဝ်ပရအ်လဝ် ဗွဲမဒးရးအိုတ်ရ၊ မၞုံကဵုပွမကတဵုဒှ်ဗွဲမဒးရးအိုတ်ရ၊ မၞုံကဵုပွမကတဵုဒှ် ဗွဲမဒးရးအိုတ်ရ၊ ဗွဲပါတိမုက် ဗွဲပွံဥ် ‘ဥဘတောဝိဘၚ်’ ဂပ်ဝ်သ္ဂုတ်သွာတ်လဝ် ဗွဲမဒးရးအိုတ်ရ။

(၄)	ဍိုဟ်ကေက်စဳကၠးဆိုက်ဗ္ဒက် ပ္ဍဲဝိနယ်ရ၊ ဟွံမွဲကဵုပွမခ္ဍောပ်ကဝေန်ရ။

(၅)	တၞဟ်နကဵုခမဳဂမၠိုၚ်ၜါဇကု မဒှ်သၞသတြု ဟိုတ်နူဟိုတ် မမိက်ကဵုမွဲမွဲ (မပတမ်ဗဗေၚ်သ္ၚာ) ဂွံဇၟူကီု တၞဟ်နကဵုတီကေတ်ကီု တၞဟ်နကဵုမၠာ်သ္ၚေဝ်ကီု တၞဟ်နကဵုမၠာ်သ္ၚေဝ် ဗွဲမတၟေၚ်ပကာရကီု တၞဟ်နကဵုရံၚ်ကီု တၞဟ်နကဵုလျုၚ်ပတှ်ေကီု သၟဟ်စောံရ။

(၆)	ဍိုဟ်ကေက်စဳကၠးဆိုက်ဗ္ဒက် ပ္ဍဲဟိုတ်အဓိကိုရ်ကတဵုဒှ်ရ။

(၇)	တီ အဓိကိုရ်ရ။

(၈)	တီ ဟိုတ်အဓိကိုရ်ကတဵုဒှ်ရ။

(၉)	တီ အဓိကိုရ်ပၠိုတ်ရ။

(၁၀)	တီ ဒ္ဂေတ်ဒှ်ဟိုတ်အာစိုပ် အဓိကိုရ်ပၠိုတ်ရ။ ယွံခမဳတအ် ခမဳမဍိုက်ပေၚ်တဴ ကေုာံ အၚ်္ဂဂမၠိုၚ်စှ်သာ်ဝွံ ကဵုအခေါၚ်တၞဟ်နသၟိၚ်ပတိုန် နကဵုဥဗ္ဗာဟိကကမ္မဝါစ်ရ။

ယွံခမဳတအ် ရဴဝွံဟေၚ် ဒးသၟိတ်ရ၊ ဗွဲကိုပ်ကၠာ သ္ဒးအာတ်ပါန်အခေါၚ် ခမဳရ၊ အာတ်ပါန်အခေါၚ်တုဲပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

၂၃၂။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ပိုဲဍိက်တအ်ဂမၠိုၚ် ဂပ်ဝ်ကဵုသ္ဂုတ်သွာတ် အဓိကိုရ်ဂှ်မ္ဂး ဂလာန်ဂမၠိုၚ်လေဝ် အိုတ်ဟွံမာန်အိုတ်ရ၊ အရထ (သဘဴ) ဂလာန်မွဲလေဝ် ဟဂပ်ဝ်တီကေတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ တၞဟ်နကဵုလလမ်ကၠေံ အဓိကိုရ်ဝွံ သၚ်သၟိတ်ပတိုန် ခမဳမၞုံယၟုဝွံကီု ခမဳမၞုံယၟုဝွံကီု နကဵုဥဗ္ဗာဟိကကမ္မဝါစ်ရ၊ ဣဝွံတုန် ဒးကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ပိုဲဍိက်တအ်ဂမၠိုၚ် ဂပ်ဝ်ကဵုသ္ဂုတ်သွာတ် အဓိကိုရ်ဂှ်မ္ဂး ဂလာန်ဂမၠိုၚ်လေဝ် အိုတ်ဟွံမာန်အိုတ်ရ၊ အရထ (သဘဴ) ဂလာန်မွဲလေဝ် ဟဂပ်ဝ်တီကေတ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ တၞဟ်နကဵုလလမ်ကၠေံ အဓိကိုရ်ဝွံ သၚ်သၟိတ်ပတိုန် ခမဳမၞုံယၟုဝွံကီု ခမဳမၞုံယၟုဝွံကီု နကဵုဥဗ္ဗာဟိကကမ္မဝါစ်ရ၊ ယြဴကုတဳပိုဉ်မွဲ မၞုံကဵုပွမသ္ဍိုက်မၠိုက် ပွမသၟိတ်ပတိုန် ခမဳမၞုံယၟုဝွံ ခမဳမၞုံယၟုဝွံကီု နကဵုဥဗ္ဗာဟိကကမ္မဝါစ် တၞဟ်နကဵုလလမ်ကၠေံ အဓိကိုရ်ဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သၟိတ်ပတိုန် ခမဳမၞုံယၟုဝွံ ခမဳမၞုံယၟုဝွံကီု နကဵုဥဗ္ဗာဟိကကမ္မဝါစ် တၞဟ်နကဵုလလမ်ကၠေံ အဓိကိုရ်ဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် ခမဳဂမၠိုၚ်ဂှ် ကဵုလလမ်ကၠေံ အဓိကိုရ်ဂှ် နကဵုဥဗ္ဗာဟိကကမ္မဝါစ်မာန်မ္ဂး၊ အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ် လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံဂှ်ရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။ ပ ။ ယွံခမဳတအ် အဓိကိုရ်မလလမ်တုဲရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံလလမ်ဂှ် ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။

၂၃၃။	ယွံခမဳတအ် ခမဳဂမၠိုၚ်ဂှ် ဂပ်ဝ်ကဵုသ္ဂုတ်သွာတ် အဓိကိုရ်မ္ဂး ပ္ဍဲပရိသာတ်ဂှ် ခမဳဓမ္မကထိုက်နွံမ္ဂး၊ ခမဳဓမ္မကထိုက်ဂှ် ပါတိမုက်လေဝ် ဟွံဂွံလဝ်ပါၚ်တိုက်ရ၊ ဥဘတော ဝိဘၚ်လေဝ် ဟွံဂွံလဝ်ပါၚ်တိုက်ရ၊ ခမဳဓမ္မကထိုက်ဂှ် သမ္တီကေတ်အရထဟွံမာန်တုဲ ဆေဝ်ဒဝ်အရထ နကဵုသၞိၚ်အရံၚ်သဒ္ဒါရ။ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“တဳလပိုဉ်တအ်ညးဂမၠိုၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဓမ္မကထိုက်ရ၊ ခမဳဓမ္မကထိုက်ဝွံ ပါတိမုက်လေဝ် ဟွံဂွံလဝ်ပါၚ်တိုက်ရ၊ ဥဘတောဝိဘၚ်လေဝ် ဟွံဂွံလဝ် ပါၚ်တိုက်ရ၊ ခမဳဓမ္မကထိုက်ဂှ် သမ္တီကေတ် အရထဟွံမာန်တုဲ နကဵုသၞိၚ်အရံၚ်သဒ္ဒါဆေဝ်ဒဝ် အရထရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ ကဵုခမဳမၞုံယၟုကတဵုအာတုဲ ပိုဲဍိက်တအ်ညးဂမၠိုၚ်မသှေ်သၟေဟ် ကဵုလလမ်ကၠေံ အဓိကိုရ်ဝွံအိုတ်ရ” ရဴဝွံ (ဒးကဵုတီရ)။

ယွံခမဳတအ် ခမဳဂမၠိုၚ်ဂှ် ကဵုခမဳဓမ္မကထိုက်ကတဵုအာတုဲ သွက်ဂွံလလမ်ကၠေံ အဓိကိုရ်ဂှ် သၟဟ်စောံအိုတ်မ္ဂး၊ အဓိကိုရ်ဝွံ လလမ်ရ ရဴဝွံထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ် လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ ။ ပ ။ ယွံခမဳတအ် အဓိကိုရ် မလလမ်တုဲရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံလလမ်ဂှ် ဒးအာပတ်ပါဲစိုတ် မကတဵုဒှ်ဟိုတ် နူပွမခ္ဍဟ်ကတဵုရ။
ယွံခမဳတအ် ခမဳဂမၠိုၚ်ဂှ် ဂပ်ဝ်ကဵုသ္ဂုတ်သွာတ် အဓိကိုရ်ဂှ်မ္ဂး ပ္ဍဲပရိသာတ်ဂှ် ခမဳဓမ္မကထိုက်နွံမ္ဂး၊ ခမဳဓမ္မကထိုက်ဂှ် ပါတိမုက်ဟေၚ် ဂွံလဝ်ပါၚ်တိုက်ရ၊ ဥဘတောဝိဘၚ်ဂှ်တုန် ဟွံဂွံလဝ်ပါၚ်တိုက်ရ၊ ခမဳဓမ္မကထိုက်ဂှ် သမ္တီကေတ် အရထဟွံမာန်တုဲ ဆေဝ်ဒဝ်အရထ နကဵုသၞိၚ်အရံၚ်သဒ္ဒါရ။ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“တဳလပိုဉ်တအ်ညးဂမၠိုၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဓမ္မကထိုက်ရ၊ ခမဳဓမ္မကထိုက်ဝွံ ပါတိမုက်ဟေၚ် ဂွံလဝ်ပါၚ်တိုက်ရ၊ ဥဘတောဝိဘၚ်ဂှ်တုန် ဟွံဂွံလဝ် ပါၚ်တိုက်ရ၊ ခမဳဓမ္မကထိုက်ဂှ် သမ္တီကေတ် အရထဟွံမာန်တုဲ ဆေဝ်ဒဝ်အရထ နကဵုသၞိၚ်အရံၚ်သဒ္ဒါရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ ကဵုခမဳမၞုံယၟု ကတဵုအာတုဲ ပိုဲဍိက်တအ်ညးဂမၠိုၚ်မသှေ်သၟေဟ် ကဵုလလမ်ကၠေံ အဓိကိုရ်ဝွံအိုတ်ရ” ရဴဝွံ (ဒးကဵုတီရ)။

ယွံခမဳတအ် ခမဳဂမၠိုၚ်ဂှ် ကဵုခမဳဓမ္မကထိုက်ကတဵုအာတုဲ သွက်ဂွံလလမ်ကၠေံ အဓိကိုရ်ဂှ် သၟဟ်အစောံအိုတ်မ္ဂး၊ အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ် လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ကတမုက်သၚ် ပွမဒှ်ကတမုက်ဓရ် ပွမဒှ်ကတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။ ပ ။ ယွံခမဳတအ် အဓိကိုရ် မလလမ်တုဲရဴဝွံ ခမဳကာကရ ‘သၚ်ကာရက’ မသ္ပညံၚ်ဂွံလလမ်ဂှ် ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။

၄.၉.၂။ ယေဘုယျသိကာဝိနယ်
၂၃၄။	ယွံခမဳတအ် ခမဳဂမၠိုၚ်ဂှ် သွက်ဂွံလလမ်ကၠေံ အဓိကိုရ်ဂှ် နကဵုဥဗ္ဗာဟိကကမ္မဝါစ် ဟွံသၟဟ်စောံအိုတ်မ္ဂး၊ ယွံခမဳတအ် ခမဳဂမၠိုၚ်ဂှ် “ယွံတဳလပိုဉ်တအ် ပိုဲဍိက်တအ်ဂမၠိုၚ် ကဵုလလမ်ကၠေံ အဓိကိုရ်ဝွံ နကဵုဥဗ္ဗာဟိကကမ္မဝါစ် ဟွံမာန်အိုတ်ရ၊ သၚ်ဟေၚ် ဩဝ်လလမ်ကၠေံအဓိကိုရ်ဝွံညိ” ရဴဝွံ ဒးအပ်ပြာပ်ကဵု အဓိကိုရ်ဂှ် ကုသၚ်ရ။ ယွံခမဳတအ် အဓိကိုရ်မၞုံသဘဴရဴဝွံ ကဵုအခေါၚ်တၞဟ်နကဵုလလမ်ကၠေံ နကဵုယေဘုယျသိကဝိနယ်ကမ်ရ။

ယွံခမဳတအ် ခမဳမဍိုက်ပေၚ်တဴ ကေုာံအၚ်္ဂဂမၠိုၚ်မသုန်သာ်ဂှ် ဒးသၟိၚ်ပတိုန်ရဴဝွံမ္ဂး ခမဳကဵုဇြေဟ်လိက်မာဲရ။ ခမဳဂှ် ဟွံဗက် ဆန္ဒာဂတိရ။ ဟွံဗက် ဒေါသာဂတိရ။ ဟွံဗက် မောဟာဂတိရ။ ဟွံဗက် ဘယာဂတိရ။ ဂိုၚ်ကေတ် ဇြေဟ်လိက်မာဲတုဲ ဟွံဂွံဂိုၚ်ကေတ်ဏီလေဝ်လေပ်တီရ ။ ပ ။

ယွံခမဳတအ် ရဴဝွံ ဒးသၟိတ်ရ၊ ဗွဲကိုပ်ကၠာ သ္ဒးအာတ်ပါန်အခေါၚ် ခမဳရ၊ အာတ်ပါန်အခေါၚ်တုဲပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တိရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ ယြဴကုတဳလပိုဉ်မွဲ မၞုံကဵုပွမသ္ဍိုက် ပွမသၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳကဵုဇြေဟ်လိက်မာဲတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ်ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ခမဳမကဵုဇြေဟ်လိက်မာဲဂှ် ဒးကဵုဂိုၚ်ကေတ် ဇြေဟ်လိက်မာဲဂမၠိုၚ်ရ၊ အတိုၚ်ခမဳဓမ္မဝါဒဳဂမၠိုၚ်မဂၠိုၚ်ဟီုဂှ် ဒးကဵုလလမ်ကၠေံ အဓိကိုရ်ဂှ်ရ။ ယွံခမဳတအ် အဓိကိုရ်ဝွံ လလမ်ရ ရဴဝွံထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုယေဘုယျ သိကဝိနယ်ကီု လလမ်ရ။

ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်သၚ်ရော?။ ပွမက္ညကၠုၚ်ခမဳဂမၠိုၚ်မဗဗွဲကဵုကမ် ပွမရေၚ်တၠုၚ်ဆန် ခမဳဂမၠိုၚ်မထေက်ကဵုကဵုဆန် ခမဳမဒှ်ဂတမုက်ဂမၠိုၚ် ပွမဟွံဆေဝ်ဒဝ်ဂမၠိုၚ်ဂှ် ဒှ်ပွမဒှ်ဂတမုက်သၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်ရော?။ ဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်ဂှ် ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်မ္ဂး အိုတ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ပူဂိုလ်ရော?။ ပွမဒှ်ဂတမုက်ခမဳဂမၠိုၚ်ၜါဇကု မကယျာန်ဓဝါတ်ရၚ်သကအ် မဒှ်သၞသတြု ဟိုတ်နူဟိုတ်မမိက်ကဵုမွဲမွဲ (မပတမ်ဗဗေၚ်သ္ၚာ) ဂှ် ဒှ်ပွမဒှ်ဂတမုက်ပူဂိုလ်ရ။

ပၞောဝ်ကဵုဝိနယ်ကမ်ဂမၠိုၚ်ၜါဂကူဂှ် မုမွဲ ဒှ်ယေဘုယျသိကဝိနယ်ကမ်ရော?၊ ပွမသ္ပအကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် ယေဘယျသိကဝိနယ်ကမ်ဂမၠိုၚ်ဂှ် ယေဘုယျသိကဝိနယ်ကမ်မ္ဂးအိုတ်ရ။

ယွံခမဳတအ် အဓိကိုရ်မလလမ်တုဲ ရဴဝွံ ခမဳကာကရဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်ရ ရဴဝွံ (သ္ဂးရ)။

၄.၉.၃။ ပွမကဵုဇြေဟ်လိက်မာဲပိဂကူ
၂၃၅။	ပ္ဍဲအခိၚ်ဂှ် ပ္ဍဲဍုၚ်သာရဝှ် အဓိကိုရ် ကတဵုဒှ်ရဴဝွံရ၊ ဒှ်တိုန်ကၠုၚ်ရဴဝွံရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ်သၚ် ပ္ဍဲဍုၚ်သာရဝှ်အိုတ်ရ။

“ပ္ဍဲဘာမၞုံယၟုဝွံ မှာထေရ်ဇၞော်ဂမၠိုၚ်မဂၠိုၚ် ပဒတဴဒၟံၚ်အိုတ်ရ၊ လၟိၚ်လညာတ်ဂၠိုၚ်အိုတ်ရ၊ ဂွံပတိုန်လဝ်ပါၚ် ပါဠိသၟးဟွံက ဓမ္မဝိနယကေုာံမာတိကာလေဝ် ပကၚ်ရၚ်လဝ်အိုတ်ရ၊ မၞုံကဵုပညာတုဲ ဍိုဟ်ကေက်စဵကၠးအိုတ်ရ၊ လေပ်ဂွပါပ်အိုတ်ရ၊ မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာအိုတ်ရ၊ မၞုံပၟိက်ကဵုဒ္ဂေတ်သိက္ခာအိုတ်ရ၊ မှာထေရ်ဇၞော်ဂမၠိုၚ်ဂှ် ကဵုလလမ်ကၠေံ အဓိကိုရ်ဝွံ နကဵုဓမ္မဝိနယ ဉတ်ကမ္မဝါစ်ဂမၠိုၚ်အိုတ်မ္ဂး၊ အဓိကိုရ်ဝွံ လလမ်အာဗွဲမဒးရးရ” ရဴဝွံ ဂွံမိၚ်ကေတ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် က္ညအာဘာဂှ်တုဲ “ယွံတဳလပိုဉ်တအ် အဓိကိုရ်ဝွံ ကတဵုဒှ်ရဴဝွံရ၊ ဒှ်တိုန်ကၠုၚ်ရဴဝွံရ၊ ယွံတဳလပိုဉ်တအ် အာတ်ပါန်အခေါၚ်ရ၊ မှာထေရ်ဂမၠိုၚ် ဩဝ်လလမ်ကၠေံ အဓိကိုရ်ဝွံ နကဵုဓမ္မဝိနယ်ယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်အိုတ်ညိ” ရဴဝွံ ဟီုသ္ဂးကဵုမှာထေရ်ဇၞော်ဂမၠိုၚ်အိုတ်ရ။

ပ္ဍဲအခိၚ်ဂှ် မှာထေရ်ဇၞော်ဂမၠိုၚ်ဂှ် အတိုၚ်သၚ်ကဵုလလမ်ကၠေံ အဓိကိုရ် ပ္ဍဲဍုၚ်သာရဝှ်ဂှ် လလမ်ဗွဲမဒးရးရ ရဴဝွံ ပၠုပ်စိုတ်တုဲ နနယ်ဂှ် ကဵုလလမ်ကၠေံ အဓိကိုရ်ဂှ်အိုတ်ရ။ ပ္ဍဲအခိၚ်ဂှ်ခမဳဂမၠိုၚ်ဂှ် ဟွံတရိုပ်စိုပ် ဟွံပြေစိုတ် နပွမကဵုလလမ်ကၠေံ အဓိကိုရ်သၚ် ပ္ဍဲဍုၚ်သာရဝှ်အိုတ်ရ၊ ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ် မှာထေရ်ဇၞော်ဂမၠိုၚ်မဂၠိုၚ်အိုတ်ရ။ “ပ္ဍဲဘာမၞုံယၟုဝွံ မှာထေရ်ဇၞော်ဂမၠိုၚ်ပိဇကု ပဒတဴဒၟံၚ်အိုတ်ရ။ ပ ။ မှာထေရ်ဇၞော်ဂမၠိုၚ်ၜါဇကု ပဒတဴဒၟံၚ်အိုတ်ရ။ ပ ။ မှာထေရ်ဇၞော်မွဲဇကု ပဒတဴဒၟံၚ်ရ၊ လၟိၚ်လညာတ်ဂၠိုၚ်ရ၊ ဂွံပတိုန်လဝ်ပါၚ်ပါဠိသၟးဟွံက ဓမ္မဝိနယကေုာံမာတိကာလေဝ် ပကၚ်ရၚ်လဝ်ရ၊ မၞုံကဵုပညာတုဲ ဍိုဟ်ကေက်စဳကၠးရ၊ လေပ်ဂွပါပ်ရ၊ မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာရ၊ မၞုံပၟိက်ကဵုဒ္ဂေတ်သိက္ခာရ၊ မှာထေရ်ဇၞော်ဂှ် ကဵုလလမ်ကၠေံ အဓိကိုရ်ဝွံ နကဵုဓမ္မဝိနယ ဉတ်ကမ္မဝါစ်ဂမၠိုၚ်မ္ဂး၊ အဓိကိုရ်ဝွံလလမ်အာဗွဲမဒးရးရ” ရဴဝွံ ဂွံမိၚ်ကေတ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် က္ညအာဘာဂှ်တုဲ “ယွံတဳလပိုဉ် အဓိကိုရ်ဝွံ ကတဵုဒှ်ရဴဝွံရ၊ ဒှ်တိုန်ကၠုၚ်ရဴဝွံရ၊ ယွံတဳလပိုဉ် အာတ်ပါန်အခေါၚ်ရ၊ မှာထေရ်ဇၞော် ဩဝ်လလမ်ကၠေံအဓိကိုရ်ဝွံ နကဵုဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်ညိ” ရဴဝွံ ဟီုသ္ဂးကဵု မှာထေရ်ဇၞော်ဂှ်အိုတ်ရ။

ပ္ဍဲအခိၚ်ဂှ် မှာထေရ်ဇၞော်ဂှ် အတိုၚ်သၚ်ကဵုလလမ်ကၠေံ အဓိကိုရ်ပ္ဍဲဍုၚ်သာဝှ် အတိုၚ်မှာထေရ်ဇၞော်ဂမၠိုၚ်ပိဇကု ကဵုလလမ်ကၠေံအဓိကိုရ် အတိုၚ်မှာထေရ်ဇၞော်ဂမၠိုၚ်ၜါဇကု ကဵုလလမ်ကၠေံအဓိကိုရ်ဂှ် လလမ်ဗွဲမဒးရးရ” ရဴဝွံ ပၠုပ်စိုတ်တုဲ နနယ်ဂှ် ကဵုလလမ်ကၠေံ အဓိကိုရ်ဂှ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ်သၚ် ပ္ဍဲဍုၚ်သာရဝှ်အိုတ်ရ၊ ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ် မှာထေရ်ဇၞော်ဂမၠိုၚ်အိုတ်ရ။ ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ် မှာထေရ်ဇၞော်ဂမၠိုၚ် ပိဇကုအိုတ်ရ။ ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ် မှာထေရ်ဇၞော်ဂမၠိုၚ် ၜါဇကုအိုတ်ရ။ ဟွံတရိုပ်စိုတ် ဟွံပြေစိုတ် နပွမကဵုလလမ်ကၠေံ အဓိကိုရ် မှာထေရ်ဇၞော်မွဲဇကုအိုတ်ရ။

ပြာပ်အာဇရေၚ် တဳလမၞုံပိုဉ်ကျာ်တြဲတုဲ ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ “ယွံခမဳတအ် အဓိကိုရ်ဝွံ ပိုတ်သကုတ်အာတုဲဒှ်ရ၊ လလမ်အာတုဲရ၊ ၜိုဟ်လလမ်အာတုဲဒှ်ရ၊ ၜိုဟ်လလမ်အာဗွဲမဒးရးတုဲဒှ်ရ” ရဴဝွံ (သ္ဂးရ)။ ယွံခမဳတအ် (၁) သွက်ဂွံကဵုတီကေတ်ဇြေဟ်လိက်မာဲ ပၞုက်ဓလုက်ကီု (၂) ဇြေဟ်လိက်မာဲ ပြာပ်အာ ပ္ဍဲတမ်ကတောဝ် ဇကုတုဲမကဵုကီု (၃) ဇြေဟ်လိက်မာဲ ဗၠးၜးတၟးဇးကီု ကဵုအခေါၚ် တၞဟ်နကဵုဂိုၚ်ကေတ်ဇြေဟ်လိက်မာဲဂမၠိုၚ် ပိဂကူဝွံ ကုခမဳဂမၠိုၚ်ဂှ်ရ။

ယွံခမဳတအ် မုရဴသာလဵု ဒှ်ပွမကဵုဂိုၚ်ကေတ် ဇြေဟ်လိက်မာဲပၞုက်ဓလုက်ရော?။ ခမဳမကဵုဂိုၚ်ကေတ် ဇြေဟ်လိက်မာဲဂှ် သ္ပတဴဗၞတ်ဗ္ၜတ်စၟတ်သမ္တီဂမၠီုၚ် ဇြေဟ်လိက်မာဲဂမၠိုၚ်တုဲ ပြာပ်အာဇရေၚ် ခမဳမွဲမွဲဇကုဇဳတုဲ “ဣဝွံတုန် ဇြေဟ်လိက်မာဲ ညးမၞုံကွေတ်ရဴဝွံရ၊ ဣဝွံတုန် ဇြေဟ်လိက်မာဲ ညးမၞုံကွေတ်ရဴဝွံရ၊ ဩဝ်ဂိုၚ်ကေတ် မာဲနွံပၟိက်ဂှ်ညိ” ရဴဝွံ ဒးဟီုရ၊ ဂိုၚ်ကေတ်မာဲတုဲမ္ဂး “လ္ပထ္ၜးကဵု ကုပူဂိုလ်မမိက်ကဵုမွဲမွဲညိ” ရဴဝွံ ဒးဟီုဏီရ။ “ခမဳအဓမ္မဝါဒဳဂမၠိုၚ်ဂၠိုၚ်လောန်အိုတ်ရ” ရဴဝွံ တီမ္ဂး “ဂိုၚ်ကေတ်မာဲဟွံဒးရးရ” ရဴဝွံ ဟီုတုဲ ဒးတံၚ်ဓဇက်တမ်ပၠန်ရ ‘ဒးကဵုဂိုၚ်ကေတ်မာဲပၠန်ရ’။ “ခမဳဓမ္မဝါဒဳဂမၠိုၚ်ဂၠိုၚ်လောန်အိုတ်ရ” ရဴဝွံ တီကေတ်တှ်ေ “ဂိုၚ်ကတ်မာဲဒးရးရ” ရဴဝွံ ဒးဟီုလလောၚ်ပၟိၚ်ရ။ ယွံခမဳတအ် ရဴဝွံဟေၚ် ဒှ်ပွမကဵုဂိုၚ်ကေတ်ဇြေဟ်လိက်မာဲ ပၞုက်ဓလုက်ရ။

ယွံခမဳတအ် မုရဴသာ်လဵု ဒှ်ပွမကဵုဂိုၚ်ကေတ် ဇြေဟ်လိက်မာဲ ‘ပွမကဵုမာဲ’ ပြာပ်အာ ပ္ဍဲတမ်ကတောဝ်ဇကုတုဲ မကဵုရော?။ ခမဳ မကဵုဂိုၚ်ကေတ် ဇြေဟ်လိက်မာဲဂှ် ပြာပ်အာတမ်ကတောဝ် ကုခမဳမွဲမွဲဇကုတုဲ “ဣဝွံတုန် ဇြေဟ်လိက်မာဲ ညးမၞုံကွေတ်ရဴဝွံရ၊ ဣဝွံတုန် ဇြေဟ်လိက်မာဲ ညးမၞုံကွေတ်ရဴဝွံရ၊ ဩဝ်ဂိုၚ်ကေတ် မာဲနွံပၟိက်ဂှ်ညိ” ရဴဝွံ ဒးဟီုရ၊ ဂိုၚ်ကေတ်မာဲတုဲမ္ဂး “လ္ပထ္ၜးကဵု ကုပူဂိုလ်မမိက်ကဵုမွဲမွဲညိ” ရဴဝွံ ဒးဟီုဏီရ။ “ခမဳအဓမ္မဝါဒဳဂမၠိုၚ်ဂၠိုၚ်လောန်အိုတ်ရ” ရဴဝွံ တီမ္ဂး “ဂိုၚ်ကေတ်မာဲဟွံဒးရးရ” ရဴဝွံ ဟီုတုဲ ဒးတံၚ်ဓဇက်တမ်ပၠန်ရ ‘ဒးကဵုဂိုၚ်ကေတ်မာဲပၠန်ရ’။ “ခမဳဓမ္မဝါဒဳဂမၠိုၚ်ဂၠိုၚ်လောန်အိုတ်ရ” ရဴဝွံ တီကေတ်တှ်ေ “ဂိုၚ်ကတ်မာဲဒးရးရ” ရဴဝွံ ဒးဟီုလလောၚ်ပၟိၚ်ရ။ ယွံခမဳတအ် ရဴဝွံဟေၚ် ဒှ်ပွမကဵုဂိုၚ်ကေတ် ဇြေဟ်လိက်မာဲ မဒးဟီုပ္ဍဲတမ်ကတောဝ်ရ။
ယွံခမဳတအ် မုရဴသာ်လဵု ဒှ်ပွမကဵုဂိုၚ်ကေတ် ဇြေဟ်လိက်မာဲ ဗၠးၜးတၟးဇးရော?။ “ခမဳဓမ္မဝါဒဳဂမၠိုၚ် ဂၠိုၚ်လောန်အိုတ်ရ” ရဴဝွံ တီမ္ဂး ဒးကဵုဂိုၚ်ကတ် ဂံၚ်ဂံၚ်သကာသကာဗၠးၜးတၟးဇးရ။ ယွံခမဳတအ် ရဴဝွံဟေၚ် ဒှ်ပွမကဵုဂိုၚ်ကေတ် ဇြေဟ်လိက်မာဲ ဗၠးၜးတၟးဇးရ။ ယွံခမဳတအ် ပွမကဵုဂိုၚ်ကေတ် ဇြေဟ်လိက်မာဲဂမၠိုၚ်တုန် ဣဝွံမၞုံပိဂကူအိုတ်ရ ရဴဝွံ (သ္ဂးရ)။

၄.၉.၄။ သတိဝိနယ်
၂၃၆။	အနုဝါဒါဓိကိုရ်ဂှ် မုရဴနသမထဂမၠိုၚ် လလမ်ရော?။ အနုဝါဒါဓိကိုရ်ဂှ် နကဵုသမထဂမၠိုၚ်ပန် မတွံဂး သမ္မုခါဝိနယ် သတိဝိနယ် အမူဠဝိနယ် တဿပါပိယသိကာဝိနယ် လလမ်ရ။

အနုဝါဒါဓိကိုရ်ဂှ် ဟွံပြာပ်အာ သမထဂမၠိုၚ်ၜါဂကူ မတွံဂး အမူဠဝိနယ် တဿပါပိယသိကာဝိနယ် နကဵုသမထဂမၠိုၚ်ၜါ မတွံဂး သမ္မုခါဝိနယ် သတိဝိနယ်ဂှ် လလမ်ဟာ၊ လလမ်ရ ရဴဝွံ ထေက်ကဵုသ္ဂးရ။

ညံၚ်ရဴသာ်လဵုရောမ္ဂးမာ ပ္ဍဲသာသနာဝွံ ခမဳဂမၠိုၚ် စောတ်စောဲခမဳ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ။

ယွံခမဳတအ် ကုခမဳမအာစိုပ်သတိလှဲလးဂှ် ဒးကဵုသတိဝိနယ်ရ။ ယွံခမဳတအ် ရဴဝွံ ဒးကဵုရ။

ယွံခမဳတအ် ခမဳဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန် သ္ၚာကၞေဟ်ပ္ဍဲလတူပၞးပါဲ မွဲလပါ်တုဲ ။ ပ ။ “ယွံတဳလပိုဉ်တအ် ခမဳဂမၠိုၚ် စောတ်စောဲ အဲဍိက် နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ ယွံတဳလပိုဉ်တအ် အဲဍိက်မအာသတိလှဲလးဂှ် အာတ်သၚ် သတိဝိနယ်ရ” ရဴဝွံ ဒးဟီုသ္ဂးရ။

မရနုက်ကဵုၜါဝါလေဝ် ဒးအာတ်ရ၊ မရနုက်ကဵုပိဝါလေဝ် ဒးအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဂမၠိုၚ်စောတ်စောဲ ခမဳမၞုံယၟုဝွံ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ ခမဳ မအာစိုပ်သတိလှဲလးဂှ် အာတ်သၚ် သတိဝိနယ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသတိဝိနယ် ကုခမဳ မအာစိုပ်သတိလှဲလးရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳဂမၠိုၚ်စောတ်စောဲ ခမဳမၞုံယၟုဝွံ နပွမသဳလလီုလာ် မဟွံမွဲကဵုရိုဟ်တၞမ်အိုတ်ရ၊ ခမဳ မအာစိုပ်သတိလှဲလးဂှ် အာတ်သၚ် သတိဝိနယ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသတိဝိနယ် ကုခမဳ မအာစိုပ်သတိလှဲလးရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသတိဝိနယ် ကုခမဳမၞုံယၟုဝွံ မအာစိုပ်သတိလှဲလးရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။
မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ။

သၚ် ဂပ်ဝ်ကဵုသတိဝိနယ် ကုခမဳမၞုံယၟုဝွံ မအာစိုပ်သတိလှဲလးတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုသတိဝိနယ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော? ပွမဒှ်ဂတမုက်သၚ် ပွမဒှ်ဂတမုဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ် ဂမၠိုၚ်ရ ။ ပ ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက် ပူဂိုလ်ရော?။ ပွမဒှ် ဂတမုက် ခမဳမစောတ်စောဲ ခမဳမဒးဒုၚ်စောတ်စောဲဂမၠိုၚ်ၜါဇကုဂှ် ဒှ်ပွမဒှ်ဂတမုက်ပူဂိုလ်ရ။

ပ္ဍဲအရာမလလမ်ဂှ် မုမွဲ ဒှ်သတိဝိနယ်ရော?။ ပွမသ္ပ အကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် သတိဝိနယ်ကမ်ဂမၠိုၚ်ဂှ် သတိဝိနယ်မ္ဂး အိုတ်ရ။

ယွံခမဳတအ် အဓိကိုရ်မလလမ်တုဲရဴဝွံ ခမဳကာကရဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ်မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်မ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမပျုတ်ဗ္ဒေက်ရ။

၄.၉.၅။ အမူဠ ဝိနယ်
၂၃၇။	အနုဝါဒါဓိကိုရ်ဂှ် ဟွံပြာပ်အာ သမထဂမၠိုၚ်ၜါဂကူမတွံဂး သတိဝိနယ် တဿပါပိယသိကာဝိနယ်ကမ်တုဲ နကဵုသမထဂမၠိုၚ်ၜါ မတွံဂးသမ္မုခါဝိနယ် အမူဠဝိနယ်ဂှ် လလမ်ဟာ၊ လလမ်ရ ရဴဝွံ ထေက်ကဵုသ္ဂးရ။

ညံၚ်ရဴသာ်လဵုရောမ္ဂးမာ ပ္ဍဲသာသနာဝွံ ခမဳဂှ် ကြအ်ယှောတ်ရ၊ စိုတ်ပၠန်ဂတးရ၊ ခမဳဂှ် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန်ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’  ရဴဝွံ ခမဳဂမၠိုၚ် စောဒနာ ခမဳဂှ် နအာပါတ်အိုတ်ရ။ ‘ယွံကောန်တၠတအ် အဲဍိက် ကြအ်ယှောတ်တုဲ စိုတ်ပၠန်ဂတးရ၊ အဲဍိက် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာအာရအရာဟွံသေၚ်ကဵု ခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက်ဗှ်ဗၞုဟ်ပွကလိလောန် ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝိၚ်ဂှ် သ္ပဒး ပွမကလိလောန်ဒ္ဂေတ်ဒးဂှ်ရ’ ရဴဝွံ ခမဳဂှ် သ္ဂးရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ ခမဳဂှ်အိုတ်ဟေၚ်ရ။

ယွံခမဳတအ် ကုခမဳမဝိဝိၚ်လောန်ဂှ် ဒးကဵုဝိနယ်မဝိဝိၚ်လောန်ရ။ ယွံခမဳတအ် ရဴဝွံ ဒးကဵုရ။

ယွံခမဳတအ် ခမဳဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန် သ္ၚာကၞေဟ် ပ္ဍဲလတူပၞးပါဲ မွဲလပါ်တုဲ ။ ပ ။ ရဴဝွံ ဒးဟီုသ္ဂးရ။

“ယွံတဳလပိုဉ်တအ် အဲဍိက် ကြအ်ယှောတ်တုဲ ပၠန်ဂတးရ၊ အဲဍိက်ဂှ် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန် ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ အဲဍိက် နအာပတ်အိုတ်ရ။ ‘ယွံကောန်တၠတအ် အဲဍိက် ကြအ်ယှောတ်တုဲ စိုတ်ပၠန်ဂတးရ၊ အဲဍိက်ဂှ် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာ ဟွံသေၚ်ကဵုခမဳဂမၠိုၚ် ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ၊ အဲဍိက် နမဝိဝၚ်ဂှ် သ္ပဒး ပွမကလိလောန်ဒ္ဂေတ်ဒးဂှ်ရ’ ရဴဝွံ အဲဍိက် သ္ဂးကဵုခမဳဂမၠိုၚ်ဂှ်ရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ်မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ အဲဍိက်အိုတ်ဟေၚ်ရ။ ယွံတဳလပိုဉ်တအ် အဲဍိက်ဂှ် ဝိဝိၚ်လောန်ဒှ်တုဲ အာတ်သၚ် ဝိနယ်မဝိဝိၚ်လောန်ရ” ရဴဝွံ ဒးဂရၚ်ပတီရ။
မရနုက်ကဵုၜါအလန်လေဝ် ထေက်ကဵုအာတ်ရ။ မရနုက်ကဵုပိအလန်လေဝ် ထေက်ကဵုအာတ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ကြအ်ယှောတ်ရ၊ စိုတ်ပၠန်ဂတးရ၊ ခမဳဂှ် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန် ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ ခမဳဂှ် နအာပတ်အိုတ်ရ။ ခမဳဂှ် “ယွံကောန်တၠတအ် အဲဍိက် ကြအ်ယှောတ်တုဲ စိုတ်ပၠန်ဂတးရ၊ အဲဍိက်ဂှ် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာ ဟွံသေၚ်ကဵုခမဳဂမၠိုၚ် ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ ‘ဟွံဂွံသတိရ’၊ အဲဍိက် နမဝိဝၚ်ဂှ် သ္ပဒးပွမကလိလောန်ဒ္ဂေတ်ဒးဂှ်ရ” ရဴဝွံ သ္ဂးရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ်မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ ခမဳဂှ်အိုတ်ဟေၚ်ရ။ ခမဳဂှ် ဝိဝိၚ်လောန်ဒှ်တုဲ အာတ်သၚ် ဝိနယ်မဝိဝိၚ်လောန်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုဝိနယ်မဝိဝိလောန် ကုခမဳမၞုံယၟုဝွံ မဝိဝိၚ်လောန်ရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ကြအ်ယှောတ်ရ၊ စိုတ်ပၠန်ဂတးရ၊ ခမဳဂှ် ကြအ်ယှောတ်တုဲ နမစိုတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ်ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ ကြအ်ယှောတ်တုဲ နမစိုတ်ပၠန်ဂတးဂှ် ဟိုတ်နူကလိလောန် ဒ္ဂေတ်ဒးဂှ် ‘တဳလပိုဉ် ဩဝ်ဗှ်ဗၞုဟ် မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳဂမၠိုၚ် စောဒနာ ခမဳဂှ် နအာပတ်အိုတ်ရ။ ခမဳဂှ် “ယွံကောန်တၠတအ် အဲဍိက် ကြအ်ယှောတ်တုဲ စိုတ်ပၠန်ဂတးရ၊ အဲဍိက်ဂှ် နမကြအ်ယှောတ်ပၠန်ဂတးဂှ် ကလိလောန်ဒ္ဂေတ်ဒး အာကာရအရာ ဟွံသေၚ်ကဵုခမဳဂမၠိုၚ် ဗွဲမဂၠိုၚ်ရ၊ (နပါၚ်လေဝ်) ဟီုသ္ဂးရ၊ (နဇကုလေဝ်) သ္ပဒးရ၊ အဲဍိက် ဗှ်ဗၞုဟ်ပွမကလိလောန်ဒ္ဂေတ်ဒးဂှ် ဟွံမာန်ရ ‘ဟွံဂွံသတိရ’၊ အဲဍိက် နမဝိဝၚ်ဂှ် သ္ပဒးပွမကလိလောန်ဒ္ဂေတ်ဒးဂှ်ရ” ရဴဝွံ သ္ဂးရ။ ၜိုန်ဟီုသ္ဂးရဴဝွံလေဝ် ‘တဳလပိုဉ် ဩဝ်ဗှ်ဗၞုဟ်မအာစိုပ်အာပတ် မၞုံသဘဴရဴဝွံညိ’ ရဴဝွံ ခမဳစောဒကဂမၠိုၚ် စောဒနာ ခမဳဂှ်အိုတ်ဟေၚ်ရ။ ခမဳဂှ် ဝိဝိၚ်လောန်ဒှ်တုဲ အာတ်သၚ် ဝိနယ်မဝိဝိၚ်လောန်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုဝိနယ်မဝိဝိလောန် ကုခမဳမၞုံယၟုဝွံ မဝိဝိၚ်လောန်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုဝိနယ် မဝိဝိၚ်လောန် ကုခမဳမၞုံယၟုဝွံ မဝိဝိလောန်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

မရနုက်ကဵုၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်ကဵုဝိနယ် မဝိၚ်ဝိၚ်လောန် ကုခမဳမၞုံယၟုဝွံ မဝိဝိၚ်လောန်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် အဓိကိုရ်ဝွံ လလမ်ရ ရဴဝွံထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုအမူဠဝိနယ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတုမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။ ပ ။ ပ္ဍဲအရာမလလမ်ဂှ် မုမွဲ ဒှ်အမူဠကမ်ဝိနယ်ရော?၊ ပွမသ္ပ အကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် အမူဠဝိနယ်ကမ်ဂမၠိုၚ်ဂှ် အမူဠဝိနယ်မ္ဂးအိုတ်ရ။

ယွံခမဳတအ် အဓိကိုရ်မလလမ်တုဲရဴဝွံ ခမဳကာကရဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ်မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်မ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမပျုတ်ဗ္ဒေက်ရ။

၄.၉.၆။ တဿပါပိယသိကာဝိနယ်
၂၃၈။	အနုဝါဒါဓိကိုရ်ဂှ် ဟွံပြာပ်အာ သမထဂမၠိုင်ၜါဂကူမတွံဂး သတိဝိနယ် အမူဠဝိနယ်တုဲ နကဵုသမထဂမၠိုင်ၜါ မတွံဂးသမ္မုခါဝိနယ် တဿပါပိယသိကာဝိနယ်ဂှ် လလမ်ဟာ၊ လလမ်ရ ရဴဝွံ ထေက်ကဵုသ္ဂးရ။

ညံင်ရဴသာ်လဵုရောမ္ဂးမာ ပ္ဍဲသာသနာဝွံ ခမဳဂှ် “တဳလပိုဉ် ဩဝ်ဗှ်ဗၞုဟ် မအာစိုပ်အာပတ်ပါရာဇ်ကီု အာပတ် မညောန်ကဵုပါရာဇ်ကီု ဂရုကအာပတ် မၞုံပဘဴရဴဝွံညိ” ရဴဝွံ စောဒနာခမဳ နကဵုဂရုကအာပတ် ပ္ဍဲလဒေါဝ်သင်ရ။ ခမဳဂှ် “ယွံကောန်တၠတအ် အဲဍိက် အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ်မၞုံသဘဴရဴဝွံဂှ် ဗှ်ဗၞုဟ်ဟွံဒးရ ‘ဟွံဂွံသတိရ’” ရဴဝွံ သ္ဂးရ။

ခမဳစောဒကဂှ် “ယွံတဳလပိုဉ် ဖအောဝ်ဗတိုက်ရ၊ (တၠအဲ) အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ် မၞုံသဘဴရဴဝွံရ ရဴဝွံ ဂွံသတိမ္ဂး ဩဝ်ဒုင်ဝန် ဗွဲမဒးရးညိ” ရဴဝွံ ဒက်ပူပါတ် ခမဳမသောင်ကလးဒၟံင်ဂှ် ဗွဲမလောန်ရ။

ခမီဂှ် “ယွံကောန်တၠ အဲဍိက် အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ်မၞုံသဘဴရဴဝွံဂှ် ဟွံဂွံသတိရ၊ ယွံကောန်တၠ အဲဍိက် အာစိုပ်အာပတ် ဗၞတ်ညိနာင် မၞုံသဘဴရဴဝွံရဂှ် ဂွံသတိရ” ရဴဝွံ သ္ဂးရ။ 

ခမဳစောဒကဂှ် “ယွံတဳလပိုဉ် ဖအောဝ်ဗတိုက်ရ၊ (တၠအဲ) အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ် မၞုံသဘဴရဴဝွံရ ရဴဝွံ ဂွံသတိမ္ဂး ဩဝ်ဒုင်ဝန်ဗွဲမဒးရးညိ” ရဴဝွံ ဒက်ပူပါတ် ခမဳမသောင်ကလးဒၟံင်ဂှ် ဗွဲမလောန်ပၠန်ရ။ 
ခမီဂှ် “ယွံကောန်တၠ အဲဍိက် အာစိုပ်အာပတ်ဗၞတ်ညိနာင် မၞုံသဘဴဝွံဟေင်တုဲ သီုဟွံဒးဒုင်သၟာန်ဂှ် ဒုင်ဝန်ဏီရ၊ အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ် မၞုံသဘဴရဴဝွံမ္ဂး သီုမဒးဒုင်သၟာန်ဂှ် မုဟိုတ် ဟွံဒုင်ဝန်နွံဏီရော?” ရဴဝွံ သ္ဂးရ။

ခမဳစောဒကဂှ် “ယွံတဳလပိုဉ် တၠအဲ အာစိုပ်အာပတ်ဗၞတ်ညိနာင် မၞုံသဘဴရဴဝွံတုဲ သီုဟွံဒးဒုင်သၟာန်ဂှ် ဟွံဒုင်ဝန်ဏီရ၊ အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု အရုကအာပတ် မၞုံသဘဴရဴဝွံမ္ဂး သီုဟွံဒးဒုင်သၟာန်ဂှ် ပသာ်ဂွံဒုင်ဝန်ရော?၊ ယွံတဳလပိုဉ် ဖအောဝ်ဗတိုက်ရ၊ (တၠအဲ) အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ်မၞုံသဘဴရဴဝွံရ ရဴဝွံ ဂွံသတိမ္ဂး ဩဝ်ဒုင်ဝန်ဗွဲမဒးရးညိ” ရဴဝွံ သ္ဂးရ။ 
ခမဳဂှ် “ယွံကောန်တၠ အဲဍိက် အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ် မၞုံသဘဴရဴဝွံဂှ် ဂွံသတိရ၊ အဲဍိက် အာစိုပ်အာပတ်ပါရာဇ်ကီု အာပတ်မညောန်ကဵုပါရာဇ်ကီု ဂရုကအာပတ် မၞုံသဘဴရဴဝွံဂှ် ဟွံဂွံသတိရ၊ အဲဍိက် ဟီုဒးဂလာန်ဂှ် ဗွဲမဂြိုင်ဝေင်ရ၊ အဲဍိက် ဟီုဒးဂလာန်ဂှ် ဗွဲမဖလုတ်တိတ်ရ” ရဴဝွံ သ္ဂးရ။

ယွံခမဳတအ် ကုခမဳဂှ် ဒးသ္ပတဿပါပိယသိကကမ်ရ၊ ယွံခမဳတအ် ရဴဝွံ ဒးသ္ပရ၊ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသင်တီရ—

“ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ခမဳမၞုံယၟုဝွံ ဂပ်ဝ်သၟာန်သၟုက်စၟဳစၟတ် နဂရုကအာပတ် ပ္ဍဲလဒေါဝ်သင်မ္ဂး ပါဲကၠေံတုဲပ္ဍဲကြဴ ဒုင်ဝန်ရ၊ ဒုင်ဝန်တုဲပ္ဍဲကြဴ ပါဲကၠေံရ၊ ဟီုဂြောပ်ဗ္ဒန်ဂလာန်မွဲသအာင် နဂလာန်မွဲသအာင်ရ၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ သင် သ္ပတဿပါပိယသိကကမ် ကုခမဳမၞုံဝွံရ၊ ဣဝွံတုန် ပွမကဵုတီရောင်။

ယွံတဳလပိုဉ်တအ် သင် ဩဝ်ကလင်ပင်မှိင် (ဂလာန်) အဲဍိက်ညိ၊ ခမဳမၞုံယၟုဝွံ ဂပ်ဝ်သၟာန်သၟုက်စၟဳစၟတ် နဂရုကအာပတ် ပ္ဍဲလဒေါဝ်သင်မ္ဂး ပါဲကၠေံတုဲပ္ဍဲကြဴ ဒုင်ဝန်ရ၊ ဒုင်ဝန်တုဲပ္ဍဲကြဴ ပါဲကၠေံရ၊ ဟီုဂြောပ်ဗ္ဒန်ဂလာန်မွဲသအာင် နဂလာန်မွဲသအာင်ရ၊ ဟီုသ္ဂးဂလာန်ဟွံဍာံစၟတ် သီုကဵုမတီတဴရ၊ ကမ်မၞုံကဵုအခိင်မဗဗွဲ ကုသင် ယဝ်ဒှ်မ္ဂး၊ သင် သ္ပတဿပါပိယသိကကမ် ကုခမဳမၞုံဝွံရ၊ ယြဴတကုတဳလပိုဉ်မွဲ မၞုံကဵုပွမသ္ဍိုက်မၠိုက် ပွမသ္ပတဿပါပိယသိကကမ် ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။ မရနုက်ကဵု ၜါဝါလေဝ် ဟီုသ္ဂးဟိုတ်ဂှ်ရ ။ ပ ။ မရနုက်ကဵုပိဝါလေဝ် ဟီုသ္ဂးဟိုတ်ဂှ်ရ ။ ပ ။

သၚ် ဂပ်ဝ်သ္ပတဿပါပိယသိကကမ် ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံခမဳတအ် အဓိကိုရ်ဝွံ လလမ်ရ ရဴဝွံထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုတဿပါပိယသိကဝိနယ်ကမ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ်ဂမၠိုၚ်ရ ။ ပ ။ ပ္ဍဲအရာမလလမ်ဂှ် မုမွဲ ဒှ်တဿပါပိယကကမ်ဝိနယ်ရော? ပွမသ္ပအကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် တဿပါပိယသိကဝိနယ်ကမ်ဂမၠိုၚ်ဂှ် တဿပါပိယသိကဝိနယ်မ္ဂးအိုတ်ရ။

ယွံခမဳတအ် အဓိကိုရ်မလလမ်တုဲ ရဴဝွံ ခမဳကာကရဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်မ္ဂး ဒးအာပတ်ပါဲစိုတ်မကတဵုဒှ် ဟိုတ်နူပွမပျုတ်ဗ္ဒေက်ရ။

၄.၉.၇။ ပွမသ္ပအတိုၚ်မဒုၚ်ဝန်
၂၃၉။	အာပတ္တာဓိကိုရ်ဂှ် မုရဴ နသမထဂမၠိုၚ် လလမ်ရော?။ အာပတ္တာဓိကိုရ်ဂှ် နကဵုသမထဂမၠိုၚ်ပိ မတွံဂးသမ္မုခါဝိနယ် ပဋိညာတကရဏဝိနယ် တိဏဝတ္ထာရကဝိနယ်ကမ် လလမ်ရ။

အာပတ္တာဓိကိုရ်ဂှ် ဟွံပြာပ်အာ သမထမွဲဂကူမတွံဂး တိဏဝတ္ထာရကတုဲ နကဵုသမထဂမၠိုၚ်ၜါ မတွံဂးသမ္မုခါဝိနယ်ကမ် ပဋိညာတကရဏဝိနယ်ကမ်ဂှ် လလမ်ဟာ၊ လလမ်ရ ရဴဝွံထေက်ကဵုသ္ဂးရ။

ညံၚ်ရဴသာ်လဵုရောမ္ဂးမာ ပ္ဍဲသာသနာဝွံ ခမဳဂှ် အာစိုပ်လဟုကအာပတ်ရ၊ ယွံခမဳတအ်ခမဳဂှ် ပြာပ်အာဇရေၚ် ခမဳမွဲဇကုတုဲ လ္ၜက်ကၠေဟ်ပတိုန် သ္ၚာကၞေဟ်ပ္ဍဲလတူပၞးပါဲမွဲလပါ် ဂဇအ်ဒၟံၚ်ဗွဲလံက်ဂဇုန်တုဲ သီုမပၚ်ပတိုန်ခၠအ်သၟိပ်တဲဂှ် “ယွံကောန်တၠ အဲဍိက်အာစိုပ်အာပတ်မၞုံယၟုဝွံရ၊ ဟီုလၟိၚ်ဒေသနာ အာပတ်ဂှ်ရ ရဴဝွံ ဒးဟီုရ။

“မၠာ်သ္ၚေဝ် ‘ညာတ်’ ဟာ” ရဴဝွံ ခမဳဒုၚ်ဒေသနာဂှ် ဒးဟီုရ၊ “ယွံမၠာ်သ္ၚေဝ် ‘ညာတ်’ ရ” ရဴဝွံ ခမဳ (ဟီုလၟိၚ်ဒေသနာ) ဂှ် ဒးဟီုရ၊ “ပ္ဍဲကာလကြဴ ဩဝ်သ္ၚဳလလမ်မၚ်မွဲညိ” ရဴဝွံ ခမဳဒုၚ်ဒေသနာဂှ် ဒးဟီုရ။

ယွံခမဳတအ် အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမုခါဝိနယ်ကီု နကဵုပဋိညာတကရဏဝိနယ်ကမ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတုမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ ။ ပ ။ ပၞောဝ်ပိဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ပူဂိုလ်ရော?။ ပွမဒှ်ဂတမုက်ခမဳမဟီုလၟိၚ်ဒေသနာ ခမဳမဒးဒုၚ်ဒေသနာဂမၠိုၚ်ၜါဇကုဂှ် ဒှ်ပွမဒှ်ဂတမုက်ပူဂိုလ်ရ။

ပ္ဍဲအရာမလလမ်ဂှ် မုမွဲ ဒှ်ပဋိညာတကရဏကမ်ဝိနယ်ရော? ပွမသ္ပ အကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် ပဋိညာတကရဏဝိနယ်ကမ်ဂမၠိုၚ်ဂှ် ပဋိညာတကရဏဝိနယ်ကမ်မ္ဂးအိုတ်ရ။

ယွံခမဳတအ် အဓိကိုရ်မလလမ်တုဲရဴဝွံ ခမဳမဒုၚ်ဒေသနာဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။

ရဴဝွံ ကလိဂွံ ပွမဟီုလၟိၚ်ဒေသနာမ္ဂး ပွမကလိဂွံဝွံ ဆာဲသန်ရ (ဟွံမွဲကဵုဒုဟ်ရ)။ ဟွံကလိဂွံမ္ဂး ယွံခမဳတအ် ခမဳဒေသကဂှ် ပြာပ်အာဇရေၚ် ခမဳဂမၠိုၚ်မဂၠိုၚ်တုဲ လ္ၜက်ကၠေဟ်ပတိုန် သ္ၚာကၞေဟ်ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် အဲဍိက်အာစိုပ်အာပတ်မၞုံယၟုဝွံရ၊ ဟီုလၟိၚ်ဒေသနာ အာပတ်ဂှ်ရ ရဴဝွံ ဒးဟီုရ။

ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုခမဳဂမၠိုၚ်ဂှ်တီရ—

“တဳလပိုဉ်တအ်ညးဂမၠိုၚ် ဩဝ်ကလၚ်ပၚ်မှိၚ် (ဂလာန်) အဲဍိက်အိုတ်ညိ၊ ခမဳမၞုံယၟုဝွံ ဗှ်ဗၞုဟ်အာပတ်ရ၊ ပံက်ထ္ၜးရ၊ သ္ပဗွဲမပြာကဋ်ရ၊ ဟီုလၟိၚ်ဒေသနာရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ အဲဍိက် ဒုၚ်ဂိုၚ်ကေတ် အာပတ်ခမဳမၞုံယၟုဝွံရ” ရဴဝွံ (ဒးကဵုတီရ ရဴဝွံ သ္ဂးရ)။

“မၠာ်သ္ၚေဝ်ညာတ်ဟာ” ရဴဝွံ ခမဳဂှ် ဒးသၟာန်ရ၊ “ယွံမၠာ်သ္ၚေဝ်ညာတ်ရ” ရဴဝွံ ခမဳဒေသကဂှ် ဒးဟီုဂှ်၊ “ပ္ဍဲကာလကြဴ ဩဝ်သ္ၚဳလလမ်မၚ်မွဲညိ” ရဴဝွံ ခမဳဒုၚ်ဒေသနာဂှ် ဒးဟီုရ။

ယွံခမဳတအ် အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုပဋိညာတကရဏဝိနယ်ကမ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော? ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ ။ ပ ။

ပၞောဝ်ပိဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ပူဂိုလ်ရော?။ ပွမဒှ်ဂတမုက် ခမဳမဟီုလၟိၚ်ဒေသနာ ခမဳမဒးဒုၚ်ဒေသနာဂမၠိုၚ်ၜါဇကုဂှ် ဒှ်ပွမဒှ်ဂတမုက်ဂူဂိုလ်ရ။ ပ္ဍဲအရာမလလမ်ဂှ် မုမွဲဒှ်ပဋိညာတကရဏကမ်ဝိနယ်ရော?၊ ပွမသ္ပ အကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် ပဋိညာတကရဏဝိနယ်ကမ်ဂမၠိုၚ်ဂှ် ပဋိညာတကရဏဝိနယ်ကမ်မ္ဂးအိုတ်ရ။ ယွံခမဳတအ် အဓိကိုရ်မလလမ်တုဲရဴဝွံ ခမဳမဒုၚ်ဒေသနာဂှ် ခ္ဍဟ်ကတဵုမ္ဂး ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။
ရဴဝွံ ကလိဂွံ ပွမဟီုလၟိၚ်ဒေသနာမ္ဂး ပွမကလိဂွံဝွံ ဆာဲသန်ရ (ဟွံမွဲကဵုဒုဟ်ရ)။ ဟွံကလိဂွံမ္ဂး ယွံခမဳတအ် ခမဳဒေသကဂှ် ပြာပ်အာဇရေၚ် ခမဳဂမၠိုၚ်မဂၠိုၚ်တုဲ လ္ၜက်ကၠေဟ်ပတိုန် သ္ၚာကၞေဟ်ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ် “ယွံတဳလပိုဉ်တအ် အဲဍိက်အာစိုပ်အာပတ်မၞုံယၟုဝွံရ၊ ဟီုလၟိၚ်ဒေသနာ အာပတ်ဂှ်ရ ရဴဝွံ ဒးဟီုရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုခမဳဂမၠိုၚ်ဂှ်တီရ—

“တဳလပိုဉ်တအ်ညးဂမၠိုၚ် ဩဝ်ကလၚ်ပၚ်မှိၚ် (ဂလာန်) အဲဍိက်အိုတ်ညိ၊ ခမဳမၞုံယၟုဝွံ ဗှ်ဗၞုဟ်အာပတ်ရ၊ ပံက်ထ္ၜးရ၊ သ္ပဗွဲမပြာကဋ်ရ၊ ဟီုလၟိၚ်ဒေသနာရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ အဲဍိက် ဒုၚ်ဂိုၚ်ကေတ် အာပတ်ခမဳမၞုံယၟုဝွံရ” ရဴဝွံ (ဒးကဵုတီရ ရဴဝွံ သ္ဂးရ)။

“မၠာ်သ္ၚေဝ်ညာတ်ဟာ” ရဴဝွံ ခမဳဒုၚ်ဒေသနာဂှ် ဒးဟီုရ၊ “ယွံမၠာ်သ္ၚေဝ်ညာတ်ရ” ရဴဝွံ ခမဳဒေသကဂှ် ဒးဟီုဂှ်၊ “ပ္ဍဲကာလကြဴ ဩဝ်သ္ၚဳလလမ်မၚ်မွဲညိ” ရဴဝွံ ခမဳဒုၚ်ဒေသနာဂှ် ဒးဟီုရ။

ယွံခမဳတအ် အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကီု နကဵုပဋိညာတကရဏဝိနယ်ကမ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော? ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ ။ ပ ။ ယွံခမဳတအ် အဓိကိုရ်မလလမ်တုဲရဴဝွံ ခမဳဒုၚ်ဒေသနာဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်မ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမပျုတ်ဗ္ဒေက်ရ။

၄.၉.၈။ တိဏဝတ္ထာရက
၂၄၀။	အာပတ္တာဓိကိုရ်ဂှ် ဟွံပြာပ်အာ သမထမွဲဂကူမတွံဂး ပဋိညာတကရဏတုဲ နကဵုသမထဂမၠိုၚ်ၜါ မတွံဂးသမ္မုခါဝိနယ် တိဏဝတ္ထာရကဝိနယ်ဂှ် လလမ်ဟာ၊ လလမ်ရ ရဴဝွံ ထေက်ကဵုသ္ဂးရ။

ညံၚ်ရဴသာ်လဵုရောမ္ဂးမာ ပ္ဍဲသာသနာဝွံ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ခမဳဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပ္ဍဲအရာမဒှ်သာ်ဂှ် “ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။

ပိုဲညးဂမၠိုၚ် ကဵုဇအုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ” ရဴဝွံ ကသပ်ဒှ်ကုခမဳဂမၠိုၚ်မ္ဂး။

ယွံခမဳတအ် အဓိကိုရ်မၞုံသဘဴရဴဝွံ ကဵုအခေါၚ် တၞဟ်နလလမ်ကၠေံ နကဵုတိဏဝတ္ထာရကဝိနယ်ကမ်ရ။

ယွံခမဳတအ် ရဴဝွံ ဒးကဵုလလမ်ရ၊ ခမဳဂမၠိုၚ်အလုံအိုတ်သီုဟေၚ် ဒးကောံဓရီု မွဲဂကောံဓဝ်ရ၊ ကောံဓရီုတုဲပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုၚ် ကဵုဇကုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ ပါဲကၠေံ အာပတ်မရုန်မဵုကြံၚ်မ္ၚိုဟ် အာပတ်မဒးပ္ဍဲအရာနှဴရဴကေုာံခရှ်ဂမၠိုၚ်တုဲ အဓိကိုရ်ဝွံ ကဵုလလမ်ကၠေံ နကဵုတိဏဝတ္ထာရကဝိနယ်ကမ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ပၞောဝ်ကဵုခမဳဂမၠိုၚ် လုပ်ဗော်သွးမွဲလပါ်ဂှ် ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုဗော်သွးပါလုပ်လပါ်ဇကုတီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုၚ် ကဵုဇကုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုၚ်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုၚ်ကီု တၞဟ်နဖဵုအဲဍိက်ကီု ပါဲကၠေံအာပတ်မရုန်မဵုကြံၚ်မ္ၚိုဟ် အာပတ်မဒးပ္ဍဲအရာနှဴရဴကေုာံခရှ်ဂမၠိုၚ်တုဲ  အဲဍိက် ဟီုလၟိၚ်ဒေသနာ ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၄၁။	ကြဴနူဂှ် ပၞေဝ်ကဵုခမဳဂမၠိုၚ် လုပ်ဗော်သွးမွဲလပါ်သအာၚ်ဂှ် ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုဗော်သွးပါလုပ်လပါ်ဇကုတီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုၚ် ကဵုဇကုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုၚ်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုၚ်ကီု တၞဟ်နဖဵုအဲဍိက်ကီု ပါဲကၠေံအာပတ်မရုန်မဵုကြံၚ်မ္ၚိုဟ် အာပတ်မဒးပ္ဍဲအရာနှဴရဴကေုာံခရှ်ဂမၠိုၚ်တုဲ  အဲဍိက် ဟီုလၟိၚ်ဒေသနာ ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၄၂။	ကြဴနူဂှ် ပၞေဝ်ကဵုခမဳဂမၠိုၚ် လုပ်ဗော်သွးမွဲလပါ်သအာၚ်ဂှ် ခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် ဒးကဵုဗော်သွးပါလုပ်လပါ်ဇကုတီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုၚ် ကဵုဇကုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုၚ်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုၚ်ကီု တၞဟ်နဖဵုအဲဍိက်ကီု ပါဲကၠေံအာပတ်မရုန်မဵုကြံၚ်မ္ၚိုဟ် အာပတ်မဒးပ္ဍဲအရာနှဴရဴကေုာံခရှ်ဂမၠိုၚ်တုဲ  အဲဍိက် ဟီုလၟိၚ်ဒေသနာ ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကယျာန်ဓဝါတ်သေက်ဇဵု ဂတမတ်, ကြဴမတ် အာစိုပ်ဟီုသ္ဂးစှေ်စး အရေဝ်ဂၠိုၚ်တုဲ ပိုဲညးဂမၠိုၚ် မပဒတဴအိုတ်ဂှ် ကလိလောန်ဒ္ဂေတ်ဒး အာကာရအရာဟွံသေၚ်ကဵုခမဳဂမၠိုၚ် ဗွဲမဂၠိုၚ်အိုတ်ရ၊ (နပါၚ်လေဝ်) ဟီုသ္ဂးအိုတ်ရ၊ (နဇကုလေဝ်) သ္ပဒးအိုတ်ရ။ ပိုဲညးဂမၠိုၚ် ကဵုဇကုဲဇဗကၠေံ အာပတ်ဂမၠိုၚ်ဝွံ ရၚ်သကအ်အိုတ်မ္ဂး အဓိကိုရ်ဝွံ တန်ဒှ်တၞဟ်နကြံၚ်မ္ၚိုဟ်သကာတ်မြဟ် သၚ်ပါ်ဒကးရ၊ ကမ်မၞုံကဵုအခိၚ်မဗဗွဲ ကုတဳလပိုဉ်တအ်ညးဂမၠိုၚ် ယဝ်ဒှ်မ္ဂး၊ အာပတ်တဳလပိုဉ်တအ်ညးဂမၠိုၚ်ကီု အာပတ်အဲဍိက်ကီု တၞဟ်နဖဵုတဳလပိုဉ်တအ်ညးဂမၠိုၚ်ကီု တၞဟ်နဖဵုအဲဍိက်ကီု ပါဲကၠေံအာပတ်မရုန်မဵုကြံၚ်မ္ၚိုဟ် အာပတ်မဒးပ္ဍဲအရာနှဴရဴကေုာံခရှ်ဂမၠိုၚ်တုဲ  အဲဍိက် ဟီုလၟိၚ်ဒေသနာ ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ်ရ၊ ယြဴကုတဳလပိုဉ်မွဲ ပါဲကၠေံ အာပတ်မရုန်မဵုကြံၚ်မ္ၚိုဟ် အာပတ်မဒး ပ္ဍဲအရာနှဴရဴကေုာံခရှ်ဂမၠိုၚ်တုဲ  သ္ဍိုက်မၠိုက် ပွမဟီုလၟိၚ်ဒေသနာအာပတ်ဂမၠိုၚ်ဝွံ ဒဒက်တဴ ပိုဲဍိက်တအ်ညးဂမၠိုၚ် ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ်ရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

ပါဲကၠေံ အာပတ်မရုန်မဵုကြံၚ်မ္ၚိုဟ် အာပတ်မဒး ပ္ဍဲအရာနှဴရဴ ကေုာံခရှ်ဂမၠိုၚ်တုဲ ပိုဲဍိက်တအ်ညးဂမၠိုၚ် ဂပ်ဝ်ဟီုလၟိၚ်ဒေသနာ အာပတ်ဂမၠိုၚ်ဝွံ ပ္ဍဲလဒေါဝ်သၚ် နကဵုတိဏဝတ္ထာရကဝိနယ်ကမ် တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံ သ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ)။ ကြဴနူဂှ် သအာၚ်လေဝ် ။ ပ ။ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

အဓိကိုရ်ဝွံ လလမ်ရ ရဴဝွံ ထေက်ကဵုသ္ဂးရ။ မုရဴ နဝိနယ်ကမ်မွဲ လလမ်ရော?။ နကဵုသမ္မုခါဝိနယ်ကမ်ကီု နကဵုတိဏဝတ္ထာရကဝိနယ်ကမ်ကီု လလမ်ရ။ ပ္ဍဲအရာမလလမ်ဂှ် သမ္မုခါဝိနယ်ဂှ် ညးဍေံရော?၊ ပွမဒှ်ဂတမုက်သၚ် ပွမဒှ်ဂတမုက်ဓရ် ပွမဒှ်ဂတမုက်ဝိနယ် ပွမဒှ်ဂတမုက်ပူဂိုလ်ဂမၠိုၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်သၚ်ရော? ပွမက္ညကၠုၚ်ခမဳဂမၠိုၚ်မဗဗွဲကဵုကမ် ပွမရၚ်တၠုၚ်ဆန် ခမဳဂမၠိုၚ်မထေက်ကဵုကဵုဆန် ခမဳမဒှ်ဂတမုက်ဂမၠိုၚ် ပွမဟွံဆေဝ်ဒဝ်ဂမၠိုၚ်ဂှ် ဒှ်ပွမဒှ်ဂတမုက်သၚ်ရ။

ပၞောဝ်ပန်ဂကူဂမၠိုၚ်ဂှ် မုမွဲ ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်ရော?။ ဓမ္မဝိနယဉတ်ကမ္မဝါစ်ဂမၠိုၚ် မဒှ်ဟိုတ်လလမ်အဓိကိုရ်ဂှ် ဒှ်ပွမဒှ်ဂတမုက်ဓရ် ပွမဒှ်ဂတမုက်ဝိနယ်မ္ဂးအိုတ်ရ။

ပ္ဍဲအရာမလလမ်ဂှ် မုမွဲ ဒှ်တိဏဝတ္ထာရကကမ်ဝိနယ်ရော၊ ပွမသ္ပ အကာဲအရာမသ္ပ ပွမပြာပ်အာ ပွမပြာပ်အာတူရူ ပွမအေၚ်ဒုၚ် ပွမဟွံဆေဝ်ဒဝ် တိဏဝတ္ထာရကဝိနယ်ကမ်ဂမၠိုၚ်ဂှ် တိဏဝတ္ထာရကဝိနယ်ကမ်မ္ဂးအိုတ်ရ။

ယွံခမဳတအ် အဓိကိုရ်မလလမ်တုဲရဴဝွံ ခမဳမဒုၚ်ဒေသနာဂှ် ခ္ဍဟ်ကတဵုမ္ဂး၊ ဒးအာပတ်ပါဲစိုတ် မကတဵုဒှ်ဟိုတ်နူပွမခ္ဍဟ်ကတဵုရ။ ခမဳမကဵုဆန်ဂှ် ပျုတ်ဗ္ဒေက်မ္ဂး၊ ဒးအာပတ်ပါဲစိုတ် မကတဵုဒှ် ဟိုတ်နူပွမပျုတ်ဗ္ဒေက်ရ။

ကိစ္စာဓိကိုရ်ဂှ် နကဵုသမထဂမၠိုၚ်မုစိ လလမ်ရော?၊ ကိစ္စာဓိကိုရ်ဂှ် နကဵုသမထမွဲဂကူ မတွံဂးသမ္မုခါဝိနယ်ဂှ် လလမ်ရ ရဴဝွံ (သ္ဂးရ)။

☀︎☀︎☀︎သမထက္ခန္ဓကတုဲရ☀︎☀︎☀︎

၅။ ခုဒ္ဒကဝတ္ထုက္ခန္ဓက

၅.၁။ ခုဒ္ဒကဝတ္ထုဂမၠိုၚ်
၂၄၃။	ပ္ဍဲအခိၚ်တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဝေဠုဝန် မဒှ်ဒၞာဲကဵုစၞ ကုယန်လမ္စံက်ဂမၠိုၚ် ဇရေၚ်ဍုၚ်ရာဇဂြိုဟ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲတၞံဆုဂမၠိုၚ်၊ ဓဇိုတ်ပေါတ်ဂၠိန်ဒဳကီု သပါတဲကီု စၞိန်စးကီုအိုတ်ရ။

မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် သၟဟ်ညံၚ်ရဴသၟာလက်ပၠုဲဂမၠိုၚ်ကီု သၟဟ်ညံၚ်ရဴ ကောန်ညးဍုၚ်ဂမၠိုၚ် မပတိတ်ဇြဟတ် ပွမကျိုၚ်ကျဝ်ဗြံက်ဗြ ကဵုစောဲစပ်စၞာံပရဳကီု ဟုမ်ဍာ်အိုတ်မ္ဂး ဓဇိုတ်ဂၠိန်ဇကု ပ္ဍဲတၞံဆုအိုတ်ရော၊ ဓဇိုတ်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုရော” ရဴဝွံ ဟီုဂရိုဟ်အိုတ်ရ။ ပျုတ်ဗ္ဒေက်အိုတ်ရ။ ဟီုထ္ၜးဒုဟ်အိုတ်ရ။

ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ—

“ယွံခမဳတအ် ခမဳဆဗ္ဗဂ္ဂဳဂမၠိုဟ် ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲတၞံဆုအိုတ်ရ၊ ဓဇိုတ်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုအိုတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ 

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ။ “ယွံခမဳတအ် ဟွံထေက် ကုခမဳဂမၠိုၚ် မဒှ်တြုံမလ္ၚုသၟး (နူမဂ်ဖိုလ်) ဂှ်ရ၊ ဟွံဗဗွဲရ၊ ဟွံသပ္ပါယ်ရ၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ် (ကုခမဳဂမၠိုၚ်) ရ၊ ဟွံထေက်ကဵုသ္ပရ၊ ယွံခမဳတအ် ခမဳဂမၠိုၚ် မဒှ်တြုံ မလ္ၚုသၟး (နူမဂ်ဖိုလ်) ဂှ် မုဟိုတ်ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲတၞံဆုအိုတ်ရော၊ မုဟိုတ်ဓဇိုန်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုအိုတ်ရော၊ ယွံခမဳတအ် (ပွခမဳဆဗ္ဗဂ္ဂဳဂမၠိုၚ် သ္ပဒးဝွံ) ကုညးဟွံလျုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်သ္ဍိုက်ကီု။ပ။ ဟီုဂရိုဟ်တုဲ။ပ။ တွံကဵုဂလာန်ဓရ်တုဲမ္ဂး “ယွံခမဳတအ် ခမဳမဟုမ်ဍာ်ဂှ် ဟဂပ်ဝ်ဓဇိုတ်ပေါတ်ဂၠိန်ဇကု ပ္ဍဲတၞံဆုရ၊ ကုခမဳ မဓဇိုတ်ဂၠိန်ဂှ် ဒးအာပတ်ဒုက္ကဋ်ရ” ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲဒယိုၚ်အိုတ်ရ၊ ဓဇိုတ်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုအိုတ်ရ။

မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် သၟဟ်ညံၚ်ရဴသၟာလက်ပၠုဲဂမၠိုၚ်ကီု သၟဟ်ညံၚ်ရဴ ကောန်ညးဍုၚ်ဂမၠိုၚ် မပတိတ်ဇြဟတ် ပွမကျိုၚ်ကျဝ်ဗြံက်ဗြ ကဵုစောဲစပ်စၞာံပရဳကီု ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲဒယိုၚ်အိုတ်ရော၊ ဓဇိုတ်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုအိုတ်ရော”၊ ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ ပ ။ ဟီုဂရိုဟ်တုဲ။ ပ ။ တွံကဵုဂလာန်ဓရ်တုဲမ္ဂး “ယွံခမဳတအ် ခမဳမဟုမ်ဍာ်ဂှ် ဟဂပ်ဝ်ဓဇိုတ်ပေါတ်ဂၠိန်ဇကု ပ္ဍဲဒယိုၚ်ရ၊ ကုခမဳမဓဇိုတ်ပေါတ်ဂၠိန်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲဗ္ဒၚ်အိုတ်ရ၊ ဓဇိုတ်ပေါတ်ဂၠိန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ်အိုတ်မ္ဂး ဓဇိုတ်ပေါတ်ဂၠိန်ဇကု ပ္ဍဲဂတဵုခတှ်ေ မတှ်ေထၟံက်လဝ်ခန်ဒ္စာံခန်အိုတ်ရ။ ဓဇိုတ်ပေါတ်ဂၠိန်ဒဳကီု သပါတဲကီု သြိုဟ်ကီု စၞိန်စးကီုအိုတ်ရ။ မၞိဟ်ဂမၠိုၚ် ။ ပ ။ သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်’’ ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲ “ယွံခမဳတအ် ခမဳမဟုမ်ဍာ်ဂှ် ဟဂပ်ဝ်ဓဇိုတ်ပေါတ်ဂၠိန်ဇကု ပ္ဍဲခတဵုခတှ်ေ မတှ်ေထၟံက်လဝ် ခန်ဒ္စာံခန်ရ၊ ကုခမဳ မဓဇိုတ်ပေါတ်ဂၠိန်ဂှ် ဒးအာပတ်ဒုက္ကဋ်ရ” ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ် နကဵုဂတာတဲဆုအိုတ်ရ၊ မၞိဟ်ဂမၠိုၚ် ။ ပ ။ သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။

ယွံခမဳတအ် ကုခမဳမဟုမ်ဍာ် နကဵုဂတာတဲဆုဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ််ဍာ် နကဵုပွေါတ်မိဟ် မဂပ်ဝ်ခ္ဍမ် (ကထေၚ်) လဝ် နခၞိက်ကြကောတ်တၟံသၟတ်အိုတ်ရ၊ မၞိဟ်ဂမၠိုၚ် ။ ပ ။ သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဟုမ်ဍာ် နကဵုပွေါတ်မိတ် မဂပ်ဝ်ခ္ဍမ် (ကထေၚ်) လဝ် နကဵုခၞိက်ကြကောတ်တၟံသၟတ်ရ၊ ကုခမဳ မဟုမ်ဍာ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဓဇိုတ်ပေါတ်ဂၠိန်ဇကု ရၚ်သကအ်တုဲ ကဵုသ္ပပွမပေါတ်မိဟ်အိုတ်ရ။ မၞိဟ်ဂမၠိုၚ် ။ ပ ။ သၟဟ်ညံၚ်ရဴ မၞိဟ်ဒုၚ်စသိုၚ်ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဓဇိုတ်ပေါတ်ဂၠိန်ဇကု ရေၚ်သကအ်တုဲ ဟဂပ်ဝ်သ္ပ ပွမပေါတ်မိဟ်ရ၊ ကုခမဳမသ္ပဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဟုမ်ဍာ် နကဵုပေါတ်မိဟ် မဂပ်ဝ်ဂၞတ်လဖဝ်လဝ် ၚေက်ကမၚ်ကရ်အိုတ်ရ။ မၞိဟ်ဂမၠိုၚ်။ ပ ။ သၟဟ်ညံၚ်ရဴ မၞိဟ်မဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဟုမ်ဍာ် နကဵုပေါတ်မိဟ် မဂပ်ဝ်ဂၞတ်လဖဝ်လဝ် ၚေက်ကမၚ်ကရ်ရ၊ ကုခမဳ မဟုမ်ဍာ်ဂှ် ဒးအာပတ်ဒုက္ကဋ်ရ ရဴဴဝွံ (သ္ဂးရ)။

၂၄၄။	ပ္ဍဲအခိၚ်ဂှ် ကုခမဳမွဲဇကုဂှ် ဒှ်ယဲစော်ဇၞော်ရ၊ ကုခမဳဂှ် စာ်စ္ဍးကေုာံပေါတ်မိဟ်တုဲ ဟွံဒှ် တသိုခ်၊ ဟွံသက်သာရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကုခမဳဂိယဲဂှ် ကဵုအခေါၚ်ပေါတ်မိဟ် မဂပ်ဝ်ဂၞတ်လဖဝ်လဝ် ၚေက်ကမၚ်ကရ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု ဗျုအိုတ်သၞောတ်ဟွံမွဲကဵုဇြဟတ်ဒှ်တုဲ တၞဟ်နပေါတ်မိဟ်ဇကုဇကု ဟွံသၟဟ်ရထရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သၞုက်ဍာ်ယာတ်ဗ္ၜန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် တၞဟ်နသွက်ဂွံပေါတ်မိဟ် ပ္ဍဲစၞိန်စး မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ပေါတ်မိဟ် နဂတာတဲရ ရဴဝွံ (သ္ဂးရ)။

၂၄၅။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ် ဂ္ညိဂ္ညာတ်ကတောဝ် (ဇၟန်ဗၠဲ) အိုတ်ရ။ ပ ။ ပကၚ်ရၚ် ဇုက်လက်ကြာပ်အိုတ်ရ။ ပ ။ ပကၚ်ရၚ် ဇုက်ကွက်ကအ်အိုတ်ရ ။ ပ ။ ပကၚ်ရၚ်ဇုက်ဂ္ညိဂၞိၚ်အိုတ်ရ။ ပ ။ ပကၚ်ရၚ်လကံက်တဲအိုတ်ရ။ ပ ။ ပကၚ်ရၚ်လကံက်ဇိုၚ်အိုတ်ရ။ ပ ။ ပကၚ်ရၚ် ကယျိုၚ်ကယျဝ်ဂ္ညိတဲ (ဇုက်လက်ကြာပ်တဲ) အိုတ်ရ။ ပ ။ ပကၚ်ရၚ်လစိန်အိုတ်ရ။ 

မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

“ယွံခမဳတအ် ခမဳဆဗ္ဗဂ္ဂဳဂမၠိုၚ် ပကၚ်ရၚ် ဂ္ညိဂ္ညာတ်ကတောဝ် (ဇၟန်ဗၠဲ) အိုတ်ရ။ ပကၚ်ရၚ် ဇုက်လက်ကြာပ်အိုတ်ရ။ ပ ။ ပကၚ်ရၚ် ဇုက်ကွက်ကအ်အိုတ်ရ။ ပကၚ်ရၚ်ဇုက်ဂ္ညိဂၞိၚ်အိုတ်ရ။ ပကၚ်ရၚ်လကံက်တဲအိုတ်ရ။ ပကၚ်ရၚ်လကံက်ဇိုၚ်အိုတ်ရ။ ပကၚ်ရၚ် ကယျိုၚ်ကယျဝ်ဂ္ညိတဲ (ဇုက်လက်ကြာပ်တဲ) အိုတ်ရ။ ပကၚ်ရၚ်လစိန်အိုတ်ရဟီုဂှ် ဍာံပြဟာ” ရဴဝွံ စၟဳစၟတ် သၟာန်သၟုက်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ဟဂပ်ဝ်ပကၚ်ရၚ် ဂ္ညိဂ္ညာတ်ကတောဝ် (ဇၟန်ဗၠဲ) ရ။ ဟဂပ်ဝ်ပကၚ်ရၚ် ဇုက်လက်ကြာပ်ရ။ ဟဂပ်ဝ်ပကၚ်ရၚ် ဇုက်ကွက်ကအ်ရ။ ဟဂပ်ဝ်ပကၚ်ရၚ် ဇုက်ဂ္ညိဂၞိၚ်ရ။ ဟဂပ်ဝ်ပကၚ်ရၚ် လကံက်တဲရ။ ဟဂပ်ဝ်ပကၚ်ရၚ် လကံက်ဇိုၚ်ရ။ ဟဂပ်ဝ်ပကၚ်ရၚ် ကယျိုၚ်ကယျဝ်ဂ္ညိတဲ (ဇုက်လက်ကြာပ်တဲ) ရ။ ဟဂပ်ဝ်ပကၚ်ရၚ် လစိန်ရ။ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

၂၄၆။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် စွံလဝ်သော်က္ဍိုပ်ဂၠိၚ်ဂၠိၚ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စွံလဝ် သော်က္ဍိုပ်ဂၠိၚ်ဂၠိၚ်ရ၊ ကုခမဳမစွံလဝ်ဂှ် ဒးအာပတ်ဒုက္ကဋ်ရ။ ယွံခမဳတအ် ကဵုအခေါၚ် သော်က္ဍိုပ်မၞုံၜါဂိတု (ဗွဲကာလ) ကီု သော်က္ဍိုပ်မၞုံၜါလပုဟ် (ဗွဲပမာဏ) ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဂြးသော်က္ဍိုပ်ဂမၠိုၚ် နကဵုဂရးကရာတ်အိုတ်ရ။ ပ ။ ဂြးသော်က္ဍိုပ်ဂမၠိုၚ် နကဵုဂရးအိုတ်ရ။ ဂြးသော်က္ဍိုပ်ဂမၠိုၚ် နကဵုဂရးတဲအိုတ်ရ။ ဂြးသော်က္ဍိုပ်ဂမၠိုၚ် နကဵုကၠေၚ်ပၠုဲအိုတ်ရ။ ဂြးသော်က္ဍိုပ်ဂမၠိုၚ် နကဵုကၠေၚ်မနှဴရဴလဝ်ဍာ်အိုတ်ရ။ မၞိဟ်ဂမၠိုၚ် “ သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဂြးသော်က္ဍိုပ်ဂမၠိုၚ် နကဵုဂရးကရာတ်ရ။ ပ ။ ဟဂပ်ဝ်ဂြးသော်က္ဍိုပ်ဂမၠိုၚ် နကဵုဂရးရ။ ဟဂပ်ဝ်ဂြးသော်က္ဍိုပ်ဂမၠိုၚ် နကဵုဂရးတဲရ။ ဟဂပ်ဝ်ဂြးသော်က္ဍိုပ်ဂမၠိုၚ် နကဵုကၠေၚ်ပၠုဲရ။ ဟဂပ်ဝ်ဂြးသော်က္ဍိုပ်ဂမၠိုၚ် နကဵုကၠေၚ်မနှဴရဴလဝ်ဍာ်ရ။ ကုခမဳ မဂြးဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၄၇။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် သ္ၚေဝ်ရံၚ်သၞိၚ်မုက္ခဝါ ပ္ဍဲဒ္ၚောဝ်ကီု ပ္ဍဲခရော်ဍာ်ကီုအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်သ္ၚေဝ်ရံၚ် သၞိၚ်မုက္ခဝါ ပ္ဍဲဒ္ၚောဝ်ကီု ပ္ဍဲခရော်ဍာ်ကီုရ။ ကုခမဳ မသ္ၚေဝ်ရံၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် သရဒှ် ပ္ဍဲမုက္ခဝါ ခမဳမွဲဇကုရ။ ခမဳဂှ် “ယွံကောန်တၠတအ် သရအဲဍိက် မၞုံသဘဴသာ်လဵုရော” ရဴဝွံ သၟာန်ခမဳဂမၠိုၚ်ရ။ ခမဳဂမၠိုၚ် “ ယွံကောန်တၠ သရတၠအဲ မၞုံသဘဴ ရဴဝွံရ” ရဴဝွံ ကလေၚ်ဟီုသ္ဂးအိုတ်ရ။ ခမဳဂှ် ဟွံပတှ်ေရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟိုတ်နူဟိုတ်မတွံဂးသရ ကဵုအခေါၚ် သွက်ဂွံသ္ၚေဝ်ရံၚ် သၞိၚ်မုက္ခဝါ ပ္ဍဲဒ္ၚောဝ်ကီု ပ္ဍဲခရော်ဍာ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် လံက်လေတ်မုက္ခဝါအိုတ်ရ။ ပ ။ ဓဇိုတ်ပေါတ် မုက္ခဝါအိုတ်ရ။ ပၠေတ်မုက္ခဝါ နကဵုခၞိက်ပံၚ်မုက်အိုတ်ရ။ သ္ပစၟတ်သမ္တီ (မပတမ် ပွမဍံက်တြိနုတ်) မုက္ခဝါ နကဵုတၟံမြၚ်သိလ္လာအိုတ်ရ။ သ္ပပွမဖျောန် သၞေံတဲသၞေံဇိုၚ်အိုတ်ရ။ သ္ပပွမဖျောန်သၟန်ပါၚ်အိုတ်ရ။ သ္ပပွမဖျောန် သၞေံတဲသၞေံဇိုၚ် ပွမဖျောန်သၟန်ပါၚ်အိုတ်ရ။

မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်လံက်လေတ် မုက္ခဝါရ။ ပ ။ ဟဂပ်ဝ်ဓဇိုတ်ပေါတ် မုက္ခဝါရ။ ဟဂပ်ဝ်ပၠေတ်မုက္ခဝါ နကဵုခၞိက်ပံၚ်မုက်ရ။ ဟဂပ်ဝ်သ္ပစၟတ်သမ္တီ (မပတမ် ပွမဍံက်တြိနုတ်) မုက္ခဝါ နကဵုတၟံမြၚ်သိလ္လာရ။ ဟဂပ်ဝ်သ္ပပွမဖျောန် သၞေံတဲသၞေံဇိုၚ်ရ။ ဟဂပ်ဝ်သ္ပပွမဖျောန် သၟန်ပါၚ်ရ။ ဟဂပ်ဝ်သ္ပပွမဖျောန် သၞေံတဲသၞေံဇိုၚ် ပွမဖျောန်သၟန်ပါၚ်ရ။ ကုခမဳ မသ္ပဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ယဲမတ်ဂိ ဒှ်ကုခမဳမွဲဇကုရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟိုတ်နူဟိုတ်မတွံဂးယဲ ကဵုအခေါၚ် တၞဟ်နလံက်လေတ် မုက္ခဝါရ ရဴဝွံ (သ္ဂးရ)။

၂၄၈။	ပ္ဍဲအခိၚ်ဂှ် ပ္ဍဲဍုၚ်ရာဇဂြိုဟ် ပေဲါသဘၚ်က္ဍဟ်ဒဵု ဒှ်ရ၊ ခမဳဆဗ္ဗဂ္ဂဳဂမၠိုၚ် ကၠုၚ်တဴ တၞဟ်နဗဵုသ္ၚေဝ် ပေဲါသဘၚ်က္ဍဟ်ဒဵုအိုတ်ရ။ မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီု မုဟိုတ် ကၠုၚ်တဴ တၞဟ်နဗဵုသ္ၚေဝ် ပွမဂယှေ် ပွတိၚ်တိုက်ဂမၠိုၚ်အိုတ်ရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်အာ တၞဟ်နဗဵုသ္ၚေဝ် ပွမလှေ် ပွမဂယှေ် ပွတိၚ်တိုက်ရ။ ကုခမဳ မအာဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၄၉။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိၚ်အိုတ်ရ။ 

မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် သၟဟ်ညံၚ်ရဴပိုဲညးဂမၠိုၚ် ဖ္ဍောတ်ဂယှေ်ကီု ဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိၚ်အိုတ်ရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ခမဳ ပၟိက်အောန်ဂမၠိုၚ်ဂှ် “မုဟိုတ် ခမဳဆဗ္ဗဂ္ဂဳဂမၠိုၚ် ဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိၚ်အိုတ်ရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ဒုဟ်ပူဂိုလ်မဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိုၚ်ဂမၠိုၚ် မသုန်ပြကာဂမၠိုၚ်ဝွံရ။

	(၁) အလဵုဇကုလေဝ် ထၞေန်စပ် ပ္ဍဲရမျာၚ်ဂှ်ရ။

	(၂) ညးသအာၚ်ဂမၠိုၚ်လေဝ် ထၞေန်စပ် ပ္ဍဲရမျာၚ်ဂှ်အိုတ်ရ။

	(၃) မၞိဟ်ဂမၠိုၚ်လေဝ် ဟီုဂရိုဟ်အိုတ်ရ။

	(၄) ကုညးမၞုံပၟိက်ကဵု ပွမပြုပြေၚ်ပလေဝ်ရမျာၚ်ဂှ် သမာဓိလီုလာ်ရ။

	(၅) ဂကောံမၞိဟ် ဗွဲကြဴလေဝ် ပတုပ်ဗက်ရ။

ယွံခမဳတအ် ဒုဟ်ပူဂိုလ်မဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိၚ်ဂမၠိုၚ် မသုန်ပြကာဂမၠိုၚ်ဝွံရ။

“ယွံခမဳတအ် ဟဂပ်ဝ်ဖ္ဍောတ်ဂယှေ်ဓရ် နကဵုရမျာၚ်ဒွက်မဂၠိၚ်ရ။ ကုခမဳ မဖ္ဍောတ်ဂယှ်ဂှ်ေ ဒးအာပတ်ဒုက္ကဋ်ရ” ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပ္ဍဲပွမဗှ်ဖ္ဍောတ် စဵုကဵုရမျာၚ်မပြာကဋ်ဂှ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ပွမဗှ်ဖ္ဍောတ် စဵုကဵုရမျာၚ်မပြာကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် ယာတ်ဗ္ၜန် မၞုံကဵုတသော်သတ် ပ္ဍဲလပါ်မ္ၚးအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်ပကၚ်ရၚ် ယာတ်ဗ္ၜန် မၞုံကဵုတသော်သတ် ပ္ဍဲလပါ်မ္ၚးရ။ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၅၀။	ပ္ဍဲအခိၚ်ဂှ် ပ္ဍဲဥဒျာန်သၟိၚ်ဗိမ္ဗိသာရ မၞုံယၟုသေနိယ တၠညးမဂဓရး တၞံကြုက်ဂမၠိုၚ် သတ်ဒၟံၚ်အိုတ်ရ။ “တဳလပိုဉ်ဂမၠိုၚ် အတိုၚ်မၞုံပၟိက် သြဝ်သ္ပပြဘိုဂ် သတ်ကြုက်အိုတ်ညိ” ရဴဝွံ သၟိၚ်ဗိမ္ဗိသာရ တၠညးမဂဓရး မၞုံယၟုသေနိယ ကဵုလဝ် အခေါၚ်ရ။ ခမဳဆဗ္ဗဂ္ဂဳဂမၠိုၚ် သတ်ကြုက်ၜတ်ၜတ်ဟေၚ် (ခတောဲကြုက်) ဟေၚ် ၜှ်ဂၠောၚ်ဖျေံတုဲ သ္ပပြဘိုဂ်အိုတ်ရ။ သၟိၚ်ဗိမ္ဗိသာရ တၠညးမဂဓရး မၞုံယၟုသေနိယလေဝ် မၞုံပၟိက်သတ်ကြုက်ရ။ ပ္ဍဲအခိၚ်ဂှ် သၟိၚ်ဗိမ္ဗိသာရ တၠညးမဂဓရး မၞုံယၟုသေနိယဂှ် “ယွံသကအ်တအ် အာဥဒျာန်တုဲ သြဝ်ရၚ်တၠုၚ်ဂိုၚ်ကေတ်နၚ် သတ်ကြုက်အိုတ်ညိ” ရဴဝွံ ဖအောဝ်စကာ တြုံသကအ်သၟိၚ်ဂမၠိုၚ်ရ။ တြုံသကအ်သၟိၚ်ဂမၠိုၚ်ဂှ် “ယွံတၠညးသၟိၚ်မပြဲ ခိုဟ်သန်ရ” ရဴဝွံ ဒုၚ်ဝန် ကုသၟိၚ်ဗိမ္ဗိသာရ မၞုံယၟုသေနိယ တၠညးမဂဓရးတုဲမ္ဂး အာဥဒျာန်တုဲ “ယွံမၞး သၟိၚ်ဇၞော် မၞုံပၟိက်သတ်ကြုက်ရ သြဝ်ကဵုသတ်ကြုက်ညိ” ရဴဝွံ ဟီုသ္ဂးကဵုပၟၚ်ဥဒျာန်အိုတ်ရ။ ယွံတၠနာဲတအ် သတ်ကြုက်ဟွံမွဲရ၊ သတ်ကြုက်ၜတ်ၜတ်ဟေၚ် ၜှ်ဂၠောၚ်ဖျေံတုဲ ခမဳဂမၠိုၚ် သ္ပပြဘိုဂ်အိုတ်ရ ရဴဝွံ သ္ဂးရ။

ပ္ဍဲအခိၚ်ဂှ် တြုံသကအ်သၟိၚ်ဂမၠိုၚ် ဟီုပတီလဴဗ္စ ဟိုတ်ပရူပရာဝွံ ကုသၟိၚ်ဗိမ္ဗိသာရ မၞုံယၟုသေနိယ တၠညးမဂဓရးအိုတ်ရ။ ယွံသကအ်တအ် တဳလပိုဉ်ဂမၠိုၚ် သ္ပပြဘိုဂ် သတ်ကြုက် ဗွဲမဒးရးတုဲအိုတ်ရ၊ ၜိုန်ဂှ် တဳလမၞုံပိုဉ်ကျာ်တြဲ ထိုၚ်သးတဴ ပွမတီဗၞတ်ဗ္ၜတ်ရ ရဴဝွံ သ္ဂးရ။

မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် မုဟိုတ် သီုဟွံတီဗၞတ်ဗ္ၜတ် သ္ပပြဘိုဂ် သတ်ကြုက်သၟိၚ်အိုတ်ရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ခမဳဂမၠိုၚ် ဂွံမိၚ်ကေတ် ဂလာန်မၞိဟ်ဂမၠိုၚ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်သ္ပပြဘိုဂ် သတ်ကြုက်ရ၊ ကုခမဳ မသ္ပပြဘိုဂ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲဂကောံမွဲဂကောံ ကဵုဒါန်ပိဏ္ဍပါတ်ရ၊ ပ္ဍဲသွၜဲ စုတ်လဝ် ကြုက်ကရေက်ဂမၠိုၚ်အိုတ်ရ။ ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံဒုၚ်ဂိုၚ်ကေတ်အိုတ်ရ။ ပ ။

ယွံခမဳတအ် သြဝ်ဒုၚ်ဂိုၚ်ကေတ်အိုတ်ညိ၊ သြဝ်သ္ပပြဘိုဂ်အိုတ်ညိ၊ ယွံခမဳတအ် ကဵုအခေါၚ် သတ်ကြုက်ကရေက်ရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲဂကောံမွဲဂကောံ ကဵုဒါန်ပိဏ္ဍပါတ်ရ၊ ဒကာဂမၠိုၚ်ဂှ် ဟိုတ်မဟွံကလိဂွံအခိၚ် သွက်ဂွံသ္ပကြုက်ကရေက်ကရေက်ဂှ်ရ ပ္ဍဲဇြပ်ကဵုပိုဉ် ကဵုဒါန်သတ်ကြုက်ဂမၠိုၚ် အတိုၚ်မဟေၚ်အိုတ်ရ။ ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟဂပ်ဝ််ဒှ်တုဲ ဟွံဒုၚ်ဂိုၚ်ကေတ်အိုတ်ရ။

ယွံခမဳတအ် သြဝ်ဒုၚ်ဂိုၚ်ကေတ်အိုတ်ညိ၊ သြဝ်သ္ပပြဘိုဂ်အိုတ်ညိ၊ ယွံခမဳတအ် ကဵုအခေါၚ် တၞဟ်နသ္ပပြဘိုဂ် သတ်ဆု နပွမကပ္ပဳ ဒဒက်တဴခမဳဂမၠိုၚ် မသုန်သာ်ရ။ ပွမကပ္ပဳနပၟတ် ပွမကပ္ပဳနၜုန်သၟတ် ပွမကပ္ပဳနသၞေမ်တဲ သတ်ဆုကတဵုဗဒှ်ကဵုမဟွံမာန် (မဟွံတာန်မၜတ်)၊ သတ်ဆု ဗလတ်ပတိတ်မတုဲ မရနုက်ကဵုမသုန်။ ယွံခမဳတအ် ကဵုအခေါၚ် တၞဟ်နသ္ပပြဘိုဂ် သတ်ဆု နပွမကပ္ပဳ ဒဒက်တဴခမဳဂမၠိုၚ် မသုန်သာ်ဝွံရ။

၂၅၁။	ပ္ဍဲအခိၚ်ဂှ် ခမဳမွဲဇကု ဟိုတ်မဒးဒုၚ်ဒွံ (ၜံက်) ကဵုဇြုံဂှ်ရ စုတိကလိလောန်စဴရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခမဳဂှ် ဟွံဖျေံဗျာပ် သၟိၚ်ဇြုံဂမၠိုၚ်ပန်ဂကူ နမေတ္တာစိုတ်ရောၚ်ထေၚ်ရ။

ယွံခမဳတအ် ခမဳဂှ် ယဝ်ဖျေံဗျာပ် သၟိၚ်ဇြုံဂမၠိုၚ်ပန်ဂကူဝွံ နမေတ္တာစိုတ်မ္ဂး၊ ဟိုတ်မဒးဒုၚ်ဒွံ (ၜံက်) ကဵုဇြုံဂှ် ဟွံဒးစုတိကလိလောန်စဴရ။

သၟိၚ်ဇြုံဂမၠိုၚ် ပန်ဂကူဂှ် ညးဍေံအိုတ်ရော?၊ သၟိၚ်ဇြုံ ဂကူဝိရူပက္ခ၊ သၟိၚ်ဇြုံ ဂကူဨရာပထ၊ သၟိၚ်ဇြုံ ဂကူဆဗျာပုတ္တ၊ သၟိၚ်ဇြုံ ဂကူကဏှာဂေါတမရောၚ်။ ယွံခမဳတအ် ခမဳဂှ် ဟွံဖျေံဗျာပ် သၟိၚ်ဇြုံဂမၠိုၚ် ပန်ဂကူ နမေတ္တာစိုတ်ရောၚ်ထေၚ်ရ။ ယွံခမဳတအ် ခမဳဂှ် ယဝ်ဖျေံဗျာပ် သၟိၚ်ဇြုံဂမၠိုၚ် ပန်ဂကူဝွံ ဟိုတ်မဒးဒုၚ်ဒွံ (ၜံက်) ကဵုဇြုံဂှ် ဟွံဒးစုတိကလိလောန်စဴရ။

ယွံခမဳတအ် တၞဟ်နပွမကဵုဂြောပ်ဗ္ဒန် ခိုၚ်ကၠိုက်ဇကုဇကုကီု တၞဟ်နပွမမၚ်မွဲဇကုဇကုကီု တၞဟ်နပွမသ္ပပၟၚ်ပၟဲဇကုဇကုကီု ကဵုအခေါၚ် တၞဟ်နပွမဖျေံဗျာပ် သၟိၚ်ဇြုံဂမၠိုၚ် ပန်ဂကူဝွံ နမေတ္တာစိုတ်ရ။ ယွံခမဳတအ် ရဴဝွံ ဒးသ္ပရ—

“မေတ္တာအဲ သြဝ်ကဵုဒှ်မွဲစွံ ကေုာံ သၟိၚ်ဇြုံ ဂကူဝိရူပက္ခညိ၊ မေတ္တာအဲ သြဝ်ကဵုဒှ်မွဲစွံ ကေုာံ သၟိၚ်ဇြုံ ဂကူဨရာပထညိ၊ မေတ္တာအဲ သြဝ်ကဵုဒှ်မွဲစွံ ကေုာံ သၟိၚ်ဇြုံ ဂကူဆဗျာပုတ္တညိ၊ မေတ္တာအဲ သြဝ်ကဵုဒှ်မွဲစွံ ကေုာံ သၟိၚ်ဇြုံ ဂကူကဏှာဂေါတမညိ။

မေတ္တာအဲ သြဝ်ကဵုဒှ်မွဲစွံ ကေုာံသတ်မဟွံမွဲကဵုဇိုၚ်ဂမၠိုၚ်ညိ၊ မေတ္တာအဲ သြဝ်ကဵုဒှ်မွဲစွံ ကေုာံသတ်မၞုံကဵုဇိုၚ်ၜါတၞုၚ်ဂမၠိုၚ်ညိ၊ မေတ္တာအဲ သြဝ်ကဵုဒှ်မွဲစွံ ကေုာံသတ်မၞုံကဵုဇိုၚ်ပန်တၞုၚ်ဂမၠိုၚ်ညိ၊ မေတ္တာအဲ သြဝ်ကဵုဒှ်မွဲစွံ ကေုာံသတ်မၞုံကဵုဇိုၚ်ဂမၠိုၚ်မဂၠိုၚ်ညိ။

သတ်မဟွံမွဲကဵုဇိုၚ်ဂှ် လ္ပကဵုပျဲပျာံအဲညိ၊ သတ်မၞုံကဵုဇိုၚ်ၜါတၞုၚ်ဂှ် လ္ပကဵုပျဲပျာံအဲညိ၊ သတ်မၞုံကဵုဇိုၚ်ပန်တၞုၚ်ဂှ် လ္ပကဵုပျဲပျာံအဲညိ၊ သတ်မၞုံကဵုဇိုၚ်ဂမၠိုၚ်မဂၠိုၚ်ဂှ် လ္ပကဵုပျဲပျာံအဲညိ။

သတ်ဂမၠိုၚ်အိုဿီုကီု သတ်မၞုံကဵုယီုတိတ် ယီုလုပ်ဂမၠိုၚ်အိုဿီုကီု သတ်ဥပပါတ်ဂမၠိုၚ်အိုဿီု ဟွံမွဲကဵုသက္ကုသၟေဟ်ကီု သြဝ်ကဵုညာတ်ကေတ် အာရီုခိုဟ်ဆာဲဂမၠိုၚ်အိုတ်ညိ။ အရာဟွံခိုဟ်ဆာဲ လ္ပကဵုအာစိုပ် ညးမမိက်ကဵုမွဲမွဲညိ။
ကျာ်ဂှ် ဟွံမွဲကဵုဗၞတ်ဗ္ၜတ်ရ၊ ဓရ်ဂှ် ဟွံမွဲကဵုဗၞတ်ဗ္ၜတ်ရ၊ သၚ်ဂှ် ဟွံမွဲကဵုဗၞတ်ဗ္ၜတ်ရ။
စၟတသော် ဇြုံအယဴဂဂဳ စၟဇာဖိုၚ် ဂစက် ကၞိဂမၠိုၚ် ဟွံမွဲကဵုဗၞတ်ဗ္ၜတ်အိုတ်ရ၊ အဲ သ္ပလဝ်ပၟၚ်ပၟဲတုဲရ၊ အဲ သ္ပလဝ်ဗွိုၚ်တုဲရ၊ သတ်ဂမၠိုၚ် သြဝ်ပါဲစ္ဍးအာအိုတ်ညိ၊ အဲဂှ် လ္ၚောဝ်တဴ ကုကျာ်တြဲရ၊ လ္ၚောဝ်တဴ ကုကျာ်တြဲထပှ်ဇကုရ” ရဴဝွံ (ဒးသ္ပရ)။

ပ္ဍဲအခိၚ်ဂှ် ခမဳမွဲဇကု ဟိုတ်နူပွမဟွံမိပ်လဟိၚ် ဂပ်ဝ်ပ္ဍဵုပ္ဍိုက်ရာန်သကိုတ်ဂှ်ရ ကုတ်ကၠေံ အၚ်္ဂဇာတ်ဇကုရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခမဳမဒှ်လ္ၚုသၟး (နူမဂ်ဖိုလ်) ဂှ် သီုမထေက်ကဵု ကုတ်ကၠေံ အရာမွဲသအာၚ်မ္ဂး ‘ကိလေသ’ ဂှ် ကုတ်ကၠေံ အရာမွဲသအာၚ်မ္ဂး ‘အၚ်္ဂဇာတ်’ ရသွံ။

ယွံခမဳတအ် ဟဂပ်ဝ်ကုတ်ကၠေံ အၚ်္ဂဇာတ်ဇကုရ၊ ကုခမဳ မကုတ်ကၠေံဂှ် ဒးအာပတ်ထုလ္လစ္စယ်ရ ရဴဝွံ (သ္ဂးရ)။

၂၅၂။	ပ္ဍဲအခိၚ်ဂှ် သေဌဳ ပဒတဴဍုၚ်ရာဇဂြိုဟ် ကလိဂွံစၠန်ကလောံ မထေက်တန်ၚုဟ်မးမဂၠိုၚ်ရ။ ပ္ဍဲအခိၚ်ဂှ်—

“အဲ သ္ဂောံကဵုဗုတ်ဗဗေၚ် နကဵုစၠန်ကလောံဝွံမ္ဂး ခိုဟ်သန်ရ၊ အိက်ဗွုတ်လေဝ် ကြက်ဒှ်ပြဘိုဂ် အသုၚ်စောဲအဲရ၊ ဒါန်ဗဗေၚ်လေဝ် ကြက်ဂွံကဵုဒါန်ရ” ရဴဝွံ ကသပ်ဒှ်ကၠုၚ် ကုသေဌဳ ပဒတဴဍုၚ်ရာဇဂြိုဟ်ရ။

ပ္ဍဲအခိၚ်ဂှ် သေဌဳ ပဒတဴဍုၚ်ရာဇဂြိုဟ် ကဵုဗုတ်ဗဗေၚ် နကဵုစၠန်ကလောံဂှ်တုဲ ပ္ဍဲကြဴ စုတ်ဗဗေၚ် ပ္ဍဲဂျ ကွက်တကဲလဝ် ပ္ဍဲကၞောတ်ဒုန်တုဲ ဒုက်စုတ်နဒုန်အဆက်အဆက်တုဲမ္ဂး—

“ယြဴသမဏကီုလဝ် ယြဴဗြာဟ္မဏကီုလဝ် တၠအရှန်လေဝ်ဒှ် ဣဒ္ဓိကြဳဇှ်လေဝ်ဇၞော်မ္ဂး သြဝ်ကေတ်ဖျေံဗဗေၚ်ညိ၊ ကဵုလဝ်ဒါန်တုဲရ” ရဴဝွံ သ္ဂးရ။

ပ္ဍဲအခိၚ်ဂှ် ပူရဏကဿပ ပြာပ်အာဇရေၚ် သေဌဳရာဇဂြိုဟ်ရ၊ ပြာပ်အာတုဲ ပ္ဍဲကြဴ—

“ယွံဒကာဇၞော် အဲ တၠအရှန်လေဝ်ဒှ်ရ၊ ဣဒ္ဓိကြဳဇှ်လေဝ် နွံရ၊ သြဝ်ကဵုဒါန်ဗဗေၚ် ကုအဲညိ” ရဴဝွံ သ္ဂးကဵုသေဌဳရာဇဂြိုဟ်ရ။

ယွံတဳလပိုဉ် တဳလပိုဉ်ဂှ် တၠအရှန်လေဝ်ဒှ် ဣဒ္ဓိကြဳဇှ်လေဝ်ဇၞော်မ္ဂး သြဝ်ကေတ်ဖျေံဗဗေၚ်ညိ၊ ကဵုလဝ်ဒါန်တုဲရ ရဴဝွံ သ္ဂးရ။

ပ္ဍဲအခိၚ်ဂှ် မက္ခလိဂေါသာလကီု အဇိတကေသကမ္ဗလကီု ပကုဓကစ္စာယနကီု သဉ္စယဗေလဋ္ဌပုတ္တကီု နိကဏ္ဌနာဋပုတ္တကီု ပြာပ်အာဇရေၚ် သေဌဳရာဇဂြိုဟ်တုဲ ပ္ဍဲကြဴ—

“ယွံဒကာဇၞော် အဲ တၠအရှန်လေဝ်ဒှ်ရ၊ ဣဒ္ဓိကြဳဇှ်လေဝ်နွံရ၊ သြဝ်ကဵုဒါန်ဗဗေၚ် ကုအဲညိ” ရဴဝွံ သ္ဂးကဵုသေဌဳရာဇဂြိုဟ်ရ။ ယွံတဳလပိုဉ် တဳလပိုဉ်ဂှ် တၠအရှန်လေဝ်ဒှ် ဣဒ္ဓိကြဳဇှ်လေဝ် ဇၞော်မ္ဂး သြဝ်ကေတ်ဖျေံဗဗေၚ်ညိ၊ ကဵုလဝ်ဒါန်တုဲရ ရဴဝွံ သ္ဂးရ။
ပ္ဍဲအခိၚ်ဂှ် တဳလပိုဉ်မဟာမောဂ္ဂလာန်ကီု တဳလပိုဉ်ပိဏ္ဍောလဘာရဒွါဇကီု ပ္ဍဲအခိၚ်နူဂယး သၠောံရုၚ်လတက်ပလေဝ်သ္ၚာတုဲ သီုမဂိုၚ်ကေတ်ဗဗေၚ်သ္ၚာ လုပ်အာဂ္ၚေၚ်ပိဏ္ဍပါတ် ဍုၚ်ရာဇဂြိုဟ်အိုတ်ရ။

ပ္ဍဲအခိၚ်ဂှ် တဳလပိုဉ်ပိဏ္ဍောလဘာရဒွါဇဂှ် “တဳလပိုဉ်မဟာမောဂ္ဂလာန်ဂှ် တၠအရှန်လေဝ်ဒှ်ရ၊ ဣဒ္ဓိကြဳဇှ်လေဝ် ဇၞော်ရ၊ ယွံကောန်တၠ မောဂ္ဂလာန် သြဝ်အာညိ၊ သြဝ်ကေတ်ဖျေံဗဗေၚ်ဂှ်ညိ၊ ဗဗေၚ်ဂှ် ဗဗေၚ်တၠအဲရ” ရဴဝွံ သ္ဂးကဵုတဳလပိုဉ်မဟာမောဂ္ဂလာန်ရ။

“တဳလပိုဉ်ဘာရဒွါဇဂှ် တၠအရှန်လေဝ်ဒှ်ရ၊ ဣဒ္ဓိကြဳဇှ်လေဝ်ဇၞော်ရ၊ ယွံကောန်တၠဘာရဒွါဇ သြဝ်အာညိ၊ သြဝ်ကေတ်ဖျေံဗဗေၚ်ဂှ်ညိ၊ ဗဗေၚ်ဂှ် ဗဗေၚ်တၠအဲရ” ရဴဝွံ တဳလပိုဉ်မဟာမောဂ္ဂလာန် သ္ဂးရ။

ပ္ဍဲအခိၚ်ဂှ် တဳလပိုဉ်ပိဏ္ဍောလဘာရဒွါဇ ကလာၚ်တိုန်အကးတုဲ ဂိုၚ်ကေတ်ဗဗေၚ်ဂှ်တုဲမ္ဂး ဂေတ်ဍုၚ်ရာဇဂြိုဟ် ပိပွူရ။ ပ္ဍဲအခိၚ်ဂှ် သေဌဳရာဇဂြိုဟ်ဂှ် မွဲဟာန်ကေုာံကောန်သမ္ဘာ သီုမပၚ်ယဵုသၟိပ်တဲ လ္ၚောဝ်တဴဂှ် ဒတူဒၟံၚ် ပ္ဍဲသ္ၚိဇကုရ။

“ယွံတဳလပိုဉ် တဳလပိုဉ်ဘာရဒွါဇဂှ် သြဝ်က္ညကၠုၚ်တန်တဴ ပ္ဍဲသ္ၚိပိုဲဍိက်တအ်ညးဂမၠိုၚ်ညိ” ရဴဝွံ ဂရၚ်ပတီရ။ ပ္ဍဲအခိၚ်ဂှ် တဳလပိုဉ်ပိဏ္ဍောလဘာရဒွါဇ တန်တဴ ပ္ဍဲသ္ၚိသေဌဳရာဇဂြိုဟ််ရ။ ပ္ဍဲအခိၚ်ဂှ် သေဌဳဂှ် ဂိုၚ်ကေတ်ဗဗေၚ် နူတဲ တဳလပိုဉ်ပိဏ္ဍောလဘာရဒွါဇတုဲမ္ဂး ဗပေၚ်ကဵု နကဵုစၞအာဟာရ မထေက်ကဵုၚုဟ်မးမဂၠိုၚ်တုဲ ကဵုဒါန် ကုတဳလပိုဉ်ပိဏ္ဍောလဘာရဒွါဇရ။ ပ္ဍဲအခိၚ်ဂှ် တဳလပိုဉ်ပိဏ္ဍောလဘာရဒွါဇ ဂိုၚ်ကေတ်ဗဗေၚ်ဂှ်တုဲ အာအာရှာမ်ဘာရ။ မၞိဟ်ဂမၠိုၚ် “တဳလပိုဉ်ပိဏ္ဍောလဘာရဒွါဇ ကေတ်ဖျေံဗဗေၚ် သေဌဳရာဇဂြိုဟ်ရ” ရဴဝွံ ဂွံမိၚ်ကေတ်အိုတ်ရ။

မၞိဟ်ဂမၠိုၚ်ဂှ် မၞုံကဵုဗရုရမျာၚ် သကာတ်မြဟ်ဇၞော်လှဲဂမၠိုၚ်တုဲ ဗက်ကၠုၚ်နူလက်ကရဴ နူလက်ကရဴ တဳလပိုဉ်ပိဏ္ဍောလဘာရဒွါဇအိုတ်ရ။

တဳလမၞုံပိုဉ်ကျာ်တြဲ မိၚ်ကေတ် ဗရုရမျာၚ်သကာတ်မြဟ်ဇၞော်လှဲတုဲ “ယွံအာနန္ဒ ဗရုရမျာၚ် သကာတ်မြဟ်ဇၞော်လှဲဂှ် မုအရာမွဲရော?” ရဴဝွံ သၟာန်တဳလပိုဉ်အာနန္ဒရ။ “ယွံတဳလမၞုံပိုဉ် တဳလပိုဉ်ပိဏ္ဍောလဘာရဒွါဇ ကေတ်ဖျေံဗဗေၚ် သေဌဳရာဇဂြိုဟ်ရ၊ ယွံတဳလမၞုံပိုဉ် မၞိဟ်ဂမၠိုၚ် တဳလပိုဉ်ပိဏ္ဍောလဘာရဒွါဇ ကေတ်ဖျေံဗဗေၚ် သေဌဳရာဇဂြိုဟ်ရ ရဴဝွံ ဂွံမိၚ်ကေတ်အိုတ်ရ။ ယွံတဳလမၞုံပိုဉ် ဟိုတ်ဂှ်ရ မၞိဟ်ဂမၠိုၚ် မၞုံကဵုဗရုရမျာၚ်သကာတ်မြဟ်ဇၞော်လှဲဂမၠိုၚ်တုဲ ဗက်ကၠုၚ် နူလက်ကရဴ နူလက်ကရဴ တဳလပိုဉ်ပိဏ္ဍောလဘာရဒွါဇအိုတ်ရ။ ယွံကျာ် မပတၠပိုဉ်တြဴပြကာ ဗရုရမျာၚ်သကာတ်မြဟ်ဇၞော်လှဲဂှ် အရာဂှ်ရ” ရဴဝွံ ဂရၚ်ပတီရ။ ပ္ဍဲအခိၚ်ဂှ် ဟိုတ်နူဟိုတ် အရာဝွံ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ စၟဳစၟတ်သၟာန်သၟုက် တဳလပိုဉ်ပိဏ္ဍောလဘာရဒွါဇရ။

“ယွံဘာရဒွါဇ တၠအဲ ကေတ်ဖျေံဗဗေၚ် သေဌဳရာဇဂြိုဟ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီရ)။ တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ။

ယွံ ဘာရဒွါဇ ဟွံထေက်ကြိုက်ရ၊ ဟွံဗဗွဲရ၊ ဟွံသပ္ပါယ်ရ၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ် (ကုခမဳဂမၠိုၚ်) ရ၊ ဟွံထေက်ကဵုသ္ပရ။

ယွံဘာရဒွါဇ တၠအဲ သွက်ဗဗေၚ်ဆုမယုတ်သဝ်ဂှ် မုဟိုတ် ထ္ၜးဣဒ္ဓိပါဋိဟာ မပြဲလောန်လတူဓရ်ကုသလကမ္မပထစှ် မၞိဟ်တအ် ကုခရှ်ဂမၠိုၚ်ရော?။

ယွံဘာရဒွါဇ မာတုဂါမ်ဂှ် သွက်သၠုဲၜဲ မဍောတ်သောဲဂှ် ညံၚ်ရဴထ္ၜးတဴ အၚ်္ဂဇာတ်ကီု တၠအဲ သွက်ဗဗေၚ်ဆုမွဲ မဍောတ်သောဲဂှ် ထ္ၜးဣဒ္ဓိပါဋိဟာ မပြဲလောန် လတူဓရ်ကုသလကမ္မပထစှ် မၞိဟ်တအ် ကုခရှ်ဂမၠိုၚ်ရသွံ။

ယွံဘာရဒွါဇ (ပွတၠအဲသ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ဟဂပ်ဝ်ထ္ၜးဣဒ္ဓိပါဋိဟာ မပြဲလောန် လတူဓရ်ကုသလကမ္မပထစှ် မၞိဟ်တအ် ကုခရှ်ဂမၠိုၚ်ရ၊ ကုခမဳ မထ္ၜးဂှ် ဒးအာပတ်ဒုက္ကဋ်ရ။

ယွံခမဳတအ် သြဝ်ပလီုပလာ်ထောံ ဗဗေၚ်ဆုဂှ်အိုတ်ညိ၊ သ္ပကရေက်ကၠေံသောဲသောဲတုဲ သြဝ်ကဵုကုခမဳဂမၠိုၚ် သွက်ဂွံပိုဟ်ယန်မတ်အိုတ်ညိ။

ယွံခမဳတအ် ဟဂပ်ဝ်ပကၚ်ရၚ် ဗဗေၚ်ဆုရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ ဗဗေၚ်ဂမၠိုၚ် မဒှ်ခိုဟ်ခိုဟ်ပရေအ်ပရေအ် ဍေံလေဝ် မဒှ်တုဲတဴနကဵုထဝ် ဍေံလေဝ်မဒှ်တုဲတဴ နကဵုသြန်အိုတ်ရ။

မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် ဗဗေၚ်ထဝ်ရ။ ပ ။ ဟဂပ်ဝ်ပကၚ်ရၚ် ဗဗေၚ်သြန်ရ။ ဟဂပ်ဝ်ပကၚ်ရၚ် ဗဗေၚ်မၞိက်ရ။ ဟဂပ်ဝ်ပကၚ်ရၚ် ဗဗေၚ်မၞိက်မတ်ဗ္ဂဲရ။ ဟဂပ်ဝ်ပကၚ်ရၚ် ဗဗေၚ်အဖၠိုက် (ဖာန်) ရ။ ဟဂပ်ဝ်ပကၚ်ရၚ် ဗဗေၚ်သၠာ်ရ။ ဟဂပ်ဝ်ပကၚ်ရၚ် ဗဗေၚ်စှေ် စိုက်ရ။ ဟဂပ်ဝ်ပကၚ်ရၚ် ဗဗေၚ်သကောဝ်ဗတာၚ်ရ၊ ဟဂပ်ဝ်ပကၚ်ရၚ် ဗဗေၚ်သကောဝ်ဒမျိုၚ်ရ။ ဟဂပ်ဝ်ပကၚ်ရၚ် ဗဗေၚ်ဗရိုတ်ဗကေတ်ရ။ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။

ယွံခမဳတအ် ကဵုအခေါၚ် ဗဗေၚ်ၜါဂကူ မတွံဂး ဗဗေၚ်ပသဲ ဗဗေၚ်တိရ ရဴဝွံ (သ္ဂးရ)။

၂၅၃။	ပ္ဍဲအခိၚ်ဂှ် တမ် ‘တကေတ်’ ဗဗေၚ် ပေါတ်တေက်ဒးဂှ်ရ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဗၞဳအဝဏ်ဒုၚ်ဗဗေၚ် (ဇိုၚ်ဗဗေၚ်) ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ ဗၞဳအဝဏ်ဒုၚ်ဗဗေၚ်ဂမၠိုၚ် မဒှ်ခိုဟ်ခိုဟ် ပရေအ်ပရေအ် ဍေံလေဝ် မဒှ်တုဲတဴ နကဵုထဝ် ဍေံလေဝ် မဒှ်တုဲတဴ နကဵုသြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်ပကၚ်ရၚ် ဗၞဳအဝဏ်ဒုၚ်ဗဗေၚ်ဂမၠိုၚ် မဒှ်ခိုဟ်ခိုဟ်ပရေအ်ပရေအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ယွံခမဳတအ် ကဵုအခေါၚ် ဗၞဳအဝဏ်ဒုၚ်ဗဗေၚ်ဂမၠိုၚ် ၜါဂကူ ဍေံလေဝ် မဒှ်တုဲတဴ နကဵုသကောဝ်ဗတာၚ် ဍေံလေဝ် မဒှ်တုဲတဴ နကဵုသကောဝ်ဒမျိုၚ်ရ ရဴဝွံ (သ္ဂးရ)။

ဗၞဳအဝဏ်ဒုၚ်ဗဗေၚ်မတီုဂမၠိုၚ် ဟွံစုက်ဒးအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နဒုၚ်ပေါတ်၊ ခါပတိတ်ရ ရဴဝွံ (သ္ဂးရ)။

(ဗၞဳအဝဏ်ဒုၚ်ဗဗေၚ်ဂမၠိုၚ်) တောအ်ထၟူထုပ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် တၞဟ်နကုတ်ၚေက်ကမၚ်ကရ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ ဗၞဳအဝဏ်ဒုၚ်ဗဗေၚ်ဂမၠိုၚ် မစိစောန် ဍေံလေဝ်မဒှ် မတ္ၜန်တ္ၜောဲတဴ နမပတမ်ရုပ်စုၚ် ဍေံလေဝ်မဒှ်မဂပ်ဝ်သ္ပလဝ် ဗွဲမကလိတ်ကလောတ် ပ္ဍဲလပါ်မ္ၚးဗ္ဒၚ် ဇိုၚ်ဗဗေၚ်အိုတ်ရ။ ဗၞဳအဝဏ်ဒုၚ်ဗဗေၚ်ဂမၠိုၚ်ဂှ် ပ္ဍဲတရဴသဗာန်ဍာန်ဇၞော်လေဝ် သီုမထ္ၜးတဴဂှ် ဂေတ်ဂ္ၚေၚ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် ဗၞဳအဝဏ်ဒုၚ်ဗဗေၚ်ဂမၠိုၚ် မစိစောန် ဍေံမဒှ်မတ္ၜန်တ္ၜောဲတဴ နမပတမ်ရုပ်စုၚ် ဍေံလေဝ်မဒှ်မဂပ်ဝ်သ္ပလဝ် ဗွဲမကလိတ်ကလောတ် ပ္ဍဲလပါ်မ္ၚးဗ္ဒၚ် ဇိုၚ်ဗဗေၚ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။
ယွံခမဳတအ် ကဵုအခေါၚ် ဗၞဳအဝဏ်ဒုၚ်ဗဗေၚ် မတွံဂး ဗၞဳအဝဏ်ဒုၚ်ဗဗေၚ်ပကတိရ ရဴဝွံ (သ္ဂးရ)။

၂၅၄။	ပ္ဍဲအခိၚ်ဂှ် ခမဳဂမၠိုၚ် ဒေပ်စွံလဝ်ဗဗေၚ် မၞုံကဵုဍာ်ဂှ်ရ ဗဗေၚ်လီုလာ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဒေပ်စွံလဝ် ဗဗေၚ်မၞုံကဵုဍာ်ရ၊ ကုခမဳ မဒေပ်စွံလဝ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ယွံခမဳတအ် စဲဗဗေၚ် ပ္ဍဲဂမ္တဴတ္ၚဲတုဲ တၞဟ်နဒေပ်စွံဂှ် ကဵုအခေါၚ်ရ ရဴဝွံ (သ္ဂးရ)။

	ပ္ဍဲအခိၚ်ဂှ် ခမဳဂမၠိုၚ် စဲလဝ်ဂမ္တဴတ္ၚဲ ဗဗေၚ်မၞုံကဵုဍာ်ဂှ်ရ ဗဗေၚ်သၟူအမြာဲဟွံခိုဟ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်စဲလဝ်ဂမ္တဴတ္ၚဲ ဗဗေၚ်မၞုံကဵုဍာ်ရ။ ကုခမဳ မစဲလဝ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။
ယွံခမဳတအ် ဇိုတ်ကၠေံစဵုကဵုဍာ်မကှ်တုဲ စဲဂမ္တဴတ္ၚဲတုဲ တၞဟ်နဒေပ်စွံဗဗေၚ်ဂှ် ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စဲလဝ်ဗဗေၚ် ပ္ဍဲဂမ္တဴတ္ၚဲဂှ်ရ သာ်ဗဗေၚ်လီုလာ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်စဲလဝ်ဗဗေၚ် ပ္ဍဲဂမ္တဴတ္ၚဲရ၊ ကုခမဳဳ မစဲလဝ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ ယွံခမဳတအ် စဲပ္ဍဲဂမ္တဴတ္ၚဲ ဗၞတ်မွဲခဏဍောတ်တုဲ တၞဟ်နဒေပ်စွံဗဗေၚ်ဂှ် ကဵုအခေါၚ်ရ ရဴဝွံ (သ္ဂးရ)။

	ပ္ဍဲအခိၚ််ဂှ် ဗဗေၚ်ဂမၠိုၚ်မဂၠိုၚ် စွံလဝ်ပ္ဍဲအမှဲအကး သီုဟွံမွဲကဵုဇိုၚ်ဗဗေၚ်အိုတ်ရ။ ဗဗေၚ်ဂမၠိုၚ် ကျာပလက်ကဝဲဏာ လောအာတုဲ ဗကးအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။
ယွံခမဳတအ် ကဵုအခေါၚ် ဇိုၚ်ဗဗေၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲမုဟ်ၜိုန်ဂေၚ်အပ္ဍဲဂှ်ရ ဗဗေၚ်အာစှေ်တုဲ ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စွံလဝ်ဗဗေၚ် ပ္ဍဲမုဟ်ဝိုန်ဂေၚ်အပ္ဍဲရ၊ ကုခမဳ မစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲမုဟ်ဝိုန်ဂေၚ်မ္ၚးဂှ်ရ ဗဗေၚ်အာစှေ်တုဲ ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စွံလဝ်ဗဗေၚ် ပ္ဍဲမုဟ်ဝိုန်ဂေၚ်မ္ၚးရ၊ ကုခမဳမစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဗကပ်စွံလဝ်ဗဗေၚ် ပ္ဍဲတိဂှ်ရ သၟန်ဗဗေၚ်ပေါတ်တေက်ဒးရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သၞာလးချောဲရ ရဴဝွံ (သ္ဂးရ)။ စၟဂြုန်ကိတ်သၞာလးချောဲဂှ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၞာလးယာတ်ရ ရဴဝွံ (သ္ဂးရ)။ စၟဂြုန်ကိတ်သၞာလးယာတ်ပၠန်ဂှ်ရ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် စၚ်ဗဗေၚ်ရ ရဴဝွံ (သ္ဂးရ)။ စၚ်ဗဗေၚ် သရိုဟ်စှေ်တုဲ ဗဗေၚ်ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် နုၚ်အကြမၞုံကဵုပါၚ်မဇၞော် သွက်ဂွံစွံဗဗေၚ်ရ ရဴဝွံ (သ္ဂးရ)။ ပ္ဍဲနုၚ်အကြစွံဗဗေၚ်ဂှ် ဗဗေၚ်ပေါတ်တေက်ဒးပၠန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ထိုၚ် (ဖျေဲ) ဗဗေၚ်ရ ရဴဝွံ (သ္ဂးရ)။ 

ဇုက်ကၟာဲဟွံမွဲတုဲ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇုက်ကၟာဲကီု တောဝ်ဒက်ကီုရ ရဴဝွံ (သ္ဂးရ)။ (သတိ− အံသဗဒ္ဓက − ပလောံဟွံသေၚ် မံက်ထေၚ်လဵုအာရ။)

ပ္ဍဲအခိၚ်ဂှ် ခမဳဂမၠိုၚ် ကွက်စွံလဝ်ဗဗေၚ် ပ္ဍဲဇၜံက် (ဂမာ်) ဗ္ဒၚ်ကီု ပ္ဍဲတ္ၚံက်ဒြၚ်စိၚ်ကီုမ္ဂး ပြဟ်ဒတုံစှေ်တုဲ ဗဗေၚ်ဗကးအာဂှ်ရ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ကွက်စွံဗဗေၚ်ရ၊ ကုခမဳ မကွက်စွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲဇံၚ်ခါတ်အိုတ်ရ။ ဝိုတ်အာသတိတုဲ ခမဳမဂဇအ်ဂမၠိုၚ် ဍိုက်ဒးဗဗေၚ်တုဲ ကဵုဗကးအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်စွံဗဗေၚ် ပ္ဍဲဇံၚ်ခါတ်ရ၊ ကုခမဳ မစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲဂတဵု (ခုၚ်ဒလာဲ) အိုတ်ရ။ ဝိုတ်အာသတိတုဲ ခမဳမဂဇအ်ဂမၠိုၚ် ဍိုက်ဒးဗဗေၚ်တုဲ ကဵုဗကးအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စွံဗဗေၚ် ပ္ဍဲဂတဵုရ၊ ကုခမဳ မစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲသြိုဟ် (ထွာဲဒဳ) အိုတ်ရ။ ဝိုတ်အာသတိတုဲ ကတဵုအိုတ်မ္ဂး လောစှေ်တုဲဲ ဗဗေၚ်ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်စွံဗဗေၚ် ပ္ဍဲသြိုဟ် (ထွာဲဒဳ) ရ၊ ကုခမဳ မစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်ဗဗေၚ် ပ္ဍဲလတူက္ဍိုၚ်အိုတ်ရ။ ကျာပလက်ကဝဲဏာက္ဍိုၚ်မ္ဂး လောစှေ်တုဲ ဗဗေၚ်ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်စွံဗဗေၚ် ပ္ဍဲလတူက္ဍိုၚ်ရ၊ ကုခမဳ မစွံဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၅၅။	ပ္ဍဲအခိၚ်ဂှ် ခမဳဂမၠိုၚ် သီုမရပ်လဝ်ဗဗေၚ်ဂမၠိုၚ်ဂှ် ဓရိုဟ်ပံက်တြၚ် သၠတြၚ်ဂေတ်တုဲ ဗဗေၚ်ဗကးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် သီုမၞုံကဵုဗဗေၚ်ပ္ဍဲတဲ ဟဂပ်ဝ်ဓရိုဟ်ပံက်သၠတြၚ်ရ၊ ကုခမဳ မဓရိုဟ်ပံက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဂ္ၚေၚ်ပိဏ္ဍပါတ် နကဵုဂၞါလဵုအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴတဳဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဂ္ၚေၚ်ပိဏ္ဍပါတ် နကဵုဂၞါလဵုရ၊ ကုခမဳ မဂ္ၚေၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳဂမၠိုၚ် ဂ္ၚေၚ်ပိဏ္ဍပါတ် နကဵုဂၞါနုၚ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴတဳဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဂ္ၚေၚ်ပိဏ္ဍပါတ် နကဵုဂၞါနုၚ်ရ၊ ကုခမဳ မဂ္ၚေၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳမွဲဇကု ဒှ်ညးမၞုံကဵုပစ္စယ်ပံသုကူသီုဖအိုတ်ရ။

ခမဳဂှ် ပကၚ်ရၚ်လဝ် ဗဗေၚ်ဂၞါက္ဍိုပ်မၞိဟ်ရ၊ ဗြဴမွဲတၠ ညာတ်ဒးတုဲ ဟိုတ်မဖေက်ဂှ်ရ “သြယာဲအဲ ညးဝွံ အပိၚ်သာစ်ဘုတ်တိဇၞော်ရသွံ” ရဴဝွံ သ္ပပွမက္ညာၚ်ကရေဲရ။ မၞိဟ်ဂမၠိုၚ် “မုဟိုတ် ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် သၟဟ်ညံၚ်ရဴအပိၚ်သာစ်ဘုတ်တိဂမၠိုၚ်ကီု ပကၚ်ရၚ်တဴ ဗဗေၚ်ဂၞါက္ဍိုပ်မၞိဟ်အိုတ်ရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် ဗဗေၚ်ဂၞါက္ဍိုပ်မၞိဟ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ယွံခမဳတအ် ဟွံထေက်ကဵုဒှ် ညးမၞုံကဵုပစ္စယ်ပံသုကူဖအိုတ်ရ၊ ကုခမဳ မဒှ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳဂမၠိုၚ် ရၚ်တၠုၚ်ဏာ ကၞာတ် ဇုတ် ဍာ်က္ၜဴပါၚ်ဂမၠိုၚ် နကဵုဗဗေၚ်အိုတ်ရ။ မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ်ဝွံ ယြဴပ္ဍဲဗဗေၚ်မွဲဟေၚ် စအိုတ်ရ၊ ဗဗေၚ်ဂှ်ဟေၚ် ဒှ်ခရော်ကြာတ်တဲ (ထၟာဲတဲ) ခမဳဂမၠိုၚ်ဂှ်ရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ရၚ်တၠုၚ်ဏာ ကၞာတ် ဇုတ် ဍာ်က္ၜဴပါၚ်ဂမၠိုၚ် နကဵုဗဗေၚ်ရ၊ ကုခမဳ မရၚ်တၠုၚ်ဏာဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၅၆။	ပ္ဍဲအခိၚ်ဂှ် ခမဳဂမၠိုၚ် ကေမ်နတဲတုဲ (သာ်ကရေက် နတဲတုဲ) ဇိၚ်သ္ၚာဂှ်ရ တၞုၚ်သၟန်သ္ၚာဟွံညဳရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ၜုန်သၟတ်ကီု ယာတ်သကုတ်ပူပါတ် ၜုန်သၟတ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ၜုန်သၟတ်မစုတ်လဝ်တဝ် ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ၜုန်သၟတ် မစုတ်လဝ်တဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ တဝ်ၜုန်ဂမၠိုၚ် မဒှ်ခိုဟ်ခိုဟ် ပရေအ်ပရေအ် ဍေံလေဝ်မဒှ်တုဲတဴ နကဵုထဝ် ဍေံလေဝ်မဒှ်တုဲတဴ နကဵုသြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် တဝ်ၜုန်ဂမၠိုၚ်တၞဟ်တၞဟ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။ ယွံခမဳတအ် ကဵုအခေါၚ် တဝ်ၜုန်ဇုတ်ကီု တဝ်ၜုန်ဒြၚ်စိၚ်ကီု တဝ်ၜုန်ဒြၚ်သတ်ကီု တဝ်ၜုန်ကပိုဟ်ကီု တဝ်ၜုန်ဒုန်ကီု တဝ်ၜုန်ဖျုန်ဆုကီု တဝ်ၜုန်ကြေက်ကီု တဝ်ၜုန်ဖာန်ကီု (တဝ်ၜုန်သတ်ဆု−တြာဲ) တဝ်ၜုန်ဗရိုတ်ပသဲကီု တဝ်ၜုန်ဠိုတ်ကၞုသၚ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဳဂမၠိုၚ် ဇိၚ်သ္ၚာ နကဵုသၞေၚ်စာၚ်ကီု နကဵုဇြေဟ်ဒုန်ကရေက်ကီုအိုတ်ရ။ သ္ၚာ ဗီုဇိၚ်ဇၟိၚ်ဟွံကျေဝ်ဂှ်ရ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် တၞိၚ်ရ ရဴဝွံ (သ္ဂးရ)။ တၞိၚ်ဂမၠိုၚ် အိက်နှိၚ်တိုန်အိုတ်ရ ။ ပ ။ 

ယွံခမဳတအ် ကဵုအခေါၚ် ထကိုအ်ဍေၚ်တၞိၚ်ရ ရဴဝွံ (သ္ဂးရ)။ ပ္ဍဲထကိုအ်ဍေၚ်တၞိၚ်လေဝ် အိက်နှိၚ်တိုန်အိုတ်ပၠန်ရ ။ ပ ။

ယွံခမဳတအ် ကဵုအခေါၚ် သွက်ဂွံစုတ်ခၞိက်ကြကောတ်ကွေဲရ ရဴဝွံ (သ္ဂးရ)။ ခၞိက်ကြကောတ်ကွေဲလေဝ် အိက်နှိၚ်တိုန်အိုတ်ရ။ ပ ။

ယွံခမဳတအ် ကဵုအခေါၚ် သွက်ဂွံစုတ်ခၞိက်ကွာၚ်ဝိုဟ် မနှဴရဴကဵုမိတ်ရ ရဴဝွံ (သ္ဂးရ)။ ပ္ဍဲခၞိက်ကွာၚ်ဝိုဟ်မနှဴရဴကဵုမိတ်လေဝ် အိက်နှိၚ်တိုန်အိုတ်ရ။ ပ ။

ယွံခမဳတအ် ကဵုအခေါၚ် ခၞိက်ကြကောတ်တၟံရ ရဴဝွံ (သ္ဂးရ)။ ပ္ဍဲခၞိက်ကြကောတ်တၟံလေဝ် အိက်နှိၚ်တိုန်အိုတ်ရ။ ပ ။

ယွံခမဳတအ် ကဵုအခေါၚ် တၞဟ်နလံက်လေတ် နကၠေၚ်ပၠုဲရ ရဴဝွံ (သ္ဂးရ)။ ခၞိက်ကြကောတ်တၟံ လီုလာ်အာရ။ ပ ။

ယွံခမဳတအ် ကဵုအခေါၚ် ထိုၚ််သွက်ဂွံစုတ်ခၞိက်ကြကောတ်တၟံရ ရဴဝွံ (သ္ဂးရ)။ 

ပ္ဍဲအခိၚ်ဂှ် ခမဳဂမၠိုၚ် တက်တဵုလဝ်ကၞက် ပ္ဍဲဌာန်ဂှ်ဂှ်တုဲ ဒက်လဝ်တုဲမ္ဂး ဇိၚ်သ္ၚာအိုတ်ရ။ သ္ၚာ ဂရီုဟွံညဳရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇဵုကထိုန်ကီု ဇုက်သွက်ဂွံဒက်ဇဵုကထိုန်ကီုရ။ ဒက်ကြာပ်စုတ် ပ္ဍဲဌာန်ဂှ်ဂှ်တုဲ သွက်ဂွံဇိၚ်သ္ၚာ ကဵုအခေါၚ်ရ ရဴဝွံ (သ္ဂးရ)။ 

လးပၠးလဝ် ဇဵုကထိုန် ပ္ဍဲဌာန်ဟွံညဳသာသၟဟ်သၟန်ဂှ်ရ ဇဵုကထိုန်လီုလာ်အာရ။ ပ ။

ယွံခမဳတအ် ဟဂပ်ဝ်လးပၠးဇဵုကထိုၚ်ပ္ဍဲဌာန်ဟွံညဳသၟဟ်သၟန်ရ၊ ကုခမဳ မလးပၠးဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

လးပၠးဇဵုကထိုန် ပ္ဍဲတိဂှ်ရ ဇဵုကထိုန် ခၞိက်တိကၠေဝ်ဗာန်ဒှ်ရ ။ ပ ။

ယွံခမဳတအ် ကဵုအခေါၚ် သၞာလးချောဲရ ရဴဝွံ (သ္ဂးရ)။

လပါ်အပ္ဍဲဇဵုကထိုန်ဂှ် အိုဟ်အာရ ။ ပ ။

ယွံခမဳတအ် ကဵုအခေါၚ် သွက်ဂွံပတိုန် အနာပတ် (ယာတ်နာပ်) ဇမၠိၚ်ကီု အနာပတ်အနာံကီုရ ရဴဝွံ (သ္ဂးရ)။

ဇဵုကထိုန်ဂှ် ဟွံစိုပ်ဟွံရုမ်ဂပ်ရ ။ ပ ။

ယွံခမဳတအ် ဇဵုကထိုန်မဂပ်ဝ်စုတ်လဝ်လေံ ပ္ဍဲဇဵုကထိုန်ကိုပ်ကၠာကီု ထဍပ်ကၠေံတၞုၚ်တုဲ ပွမဇိၚ်ၜါထပ်ကီု ဇြေဟ်ဒုၚ်ကရေက်ကီု ဇုက်သွက်ဂွံဒက် (ဇဵုကထိုန်ဂၠိၚ် ဇဵုကထိုန်ဂၠေံ) ကီု တောဝ်သွက်ဂွံဒက် (သ္ၚာပ္ဍဲဇဵုကထိုန်) ကီု ဒက်တုဲ သွက်ဂွံဇိၚ်သ္ၚာဂှ် ကဵုအခေါၚ်ရ ရဴဝွံ (သ္ဂးရ)။

အကြာတောဝ်ဂမၠိုၚ် ဟွံညဳသၟဟ်သၟန်အိုတ်ရ ။ ပ ။ ယွံခမဳတအ် ကဵုအခေါၚ် ပွမၜတ်ဗၞတ်ရ ရဴဝွံ (သ္ဂးရ)။

တောဝ်ဂမၠိုၚ် တ္ၚံက်အိုတ်ရ ။ ပ။ ယွံခမဳတအ် ကဵုအခေါၚ် ပွမတက်တောဝ်ပၞောန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် လိုန်ဇဵုကထိုန် နကဵုဇိုၚ်ဂမၠိုၚ် မဟဂွံကြာတ်လဝ်ဂှ်ရ ဇဵုကထိုန်လီုလာ်အာရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်လိုန်ဇဵုကထိုန် နကဵုဇိုၚ်ဂမၠိုၚ် မဟဂွံကြာတ်လဝ်ရ၊ ကုခမဳ မလိုန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် လိုန်ဇဵုကထိုန် နကဵုဇိုၚ်ဂမၠိုၚ် မဍေက်ဂှ်ရ ဇဵုကထိုန်လီုလာ်အာရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်လိုန်ဇဵုကထိုန် နကဵုဇိုၚ်ဂမၠိုၚ်မဍေက်ရ၊ ကုခမဳ မလိုန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် သီုမလိုန်ဍိုက်လဝ်ဒၞပ် လိုန်ဇဵုကထိုန်ဂှ်ရ ဇဵုကထိုန် လီုလာ်အာရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ခမဳမလိုန်ဍိုက်လဝ်ဒၞပ်ဂှ် ဟဂပ်ဝ်လိုန်ဇဵုကထိုန်ရ၊ ကုခမဳ မလိုန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဃောဇိၚ်သ္ၚာ ဒုၚ်ဂိုၚ်ကေတ် နကဵုလမုဟ်တဲအိုတ်ရ၊ လပုဟ်တဲဂမၠိုၚ် ဂိသကေဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဂရောပ်တဲ (သွက်ဂွံဒုၚ်လတူတဲ) ရ ရဴဝွံ (သ္ဂးရ)။

၂၅၇။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ ဂရောပ်တဲဂမၠိုၚ် မဒှ်ခိုဟ်ခိုဟ် ပရေအ်ပရေအ် ဍေံလေဝ်မဒှ်တုဲတဴ နကဵုထဝ် ဍေံလေဝ်မဒှ်တုဲတဴ နကဵုသြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ဟဂပ်ဝ်ပကၚ်ရၚ် ဂရောပ်တဲဂမၠိုၚ် မဒှ်ခိုဟ်ခိုဟ် ပရေအ်ပရေအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ယွံခမဳတအ် ကဵုအခေါၚ် ဂရောပ်တဲဇုတ်ကီု ။ ပ ။ ဂရောပ်တဲဠိုတ်ကၞုသၚ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် တၞိၚ်ဂမၠိုၚ်ကီု ၜုန်သၟတ်ဂမၠိုၚ်ကီု ဂရောပ်တဲဂမၠိုၚ်ကီု ကၠေံနှၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် ထိုၚ်သွက်ဂွံစုတ် တၞိၚ်ၜုန်သၟတ် ဂရောပ်တဲရ ရဴဝွံ (သ္ဂးရ)။

ပ္ဍဲထိုၚ်သွက်ဂွံစုတ် မပတမ်တၞိၚ်ဂှ် ယှုက်ထုဲဒၟံၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ထိုၚ်သွက်ဂွံစုတ်ဂရောပ်တဲရ ရဴဝွံ (သ္ဂးရ)။

ဇုက်ကၟာဲဟွံမွဲရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇုက်ကၟာဲကီု တောဝ်ဒက်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဇိၚ်သ္ၚာ ပ္ဍဲအမှဲအကးမ္ဂး ဟိုတ်နူလၟုဟ်ဂံက်ကီု ဟိုတ်နူဂမ္တဴကီု ဍောၚ်ၜိုတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇြပ်သွက်ဂွံစွံဇဵုကထိုန်ကီု ကၞာထးသွက်ဂွံစွံဇဵုကထိုန်ကီုရ ရဴဝွံ (သ္ဂးရ)။

ဇြပ်စွံဇဵုကထိုန် တိသဝ်တုဲ ဍာ်ဓလီုရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှ်ေရ ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ဂမၠိုၚ် ပိဂကူ မတွံဂ: ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။
ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ် ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် လောစှေ်အိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

ပ္ဍဲဇြပ်စွံဇဵုကထိုန်ဂှ် ခၞိက်ချောဲ ဒတုံစှေ်ရ။ ပ ။ ယွံခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုန်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဇိၚ်သ္ၚာတုဲပ္ဍဲကြဴ ကၠဟ်ထောံလဝ် ဇဵုကထိုန် ပ္ဍဲဌာန်ဂှ်ဟေၚ်တုဲ စ္ဍးအာဂှ်ရ ကၞိဂမၠိုၚ်ကီု ဂြန်ဂမၠိုၚ်ကီု ကိတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် တၞဟ်နပွမထပ်ထၟူကၠေံ ဇဵုကထိုန်ရ ရဴဝွံ (သ္ဂးရ)။

အထပ်ဇဵုကထိုန် လီုလာ်အာရ။ ပ ။ ယွံခမဳတအ် သပၠုပ်ဒုန်စရံၚ်ပ္ဍဲအပ္ဍဲတုဲ တၞဟ်န ပွမထပ်ထၟူကၠေံ ဇဵုကထိုန်ရ ရဴဝွံ (သ္ဂးရ)။

အထပ်ဇဵုကထိုန် ပၠးလာဲတိတ်ရ။ ပ ။ ယွံခမဳတအ် ကဵုအခေါၚ် ဇုက်သွက်ဂွံဒက်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပတူစွံလဝ်ဇဵုကထိုန် ပ္ဍဲဗ္ဒၚ်ကီု ပ္ဍဲဒယိုၚ်ကီုတုဲ စ္ဍးအာဂှ်ရ ဇဵုကထိုန် ဒေါမ်စှ်ေတုဲ လီုလာ်အိုတ်ရ။ ပ ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် သွက်ဂွံကွက်စွံ ပ္ဍဲဇၜံက် (ဂမာ်) ဗ္ဒၚ်ကီု ပ္ဍဲတ္ၚံက်ဒြၚ်စိၚ်ကီုရ ရဴဝွံ (သ္ဂးရ)။

၂၅၈။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဍုၚ်ရာဇဂြိုဟ် ဗၞတ်မမိပ်လဟိၚ်တုဲမ္ဂး က္ညအာဍုၚ်ဝေသာလဳရ။

	ပ္ဍဲအခိၚ်ဂှ် ခမဳဂမၠိုၚ် ဂိုၚ်ကေတ်တၞိၚ်ကီု ၜုန်သၟတ်ကီု ဂဥုဲကီု နကဵုဗဗေၚ်တုဲ အာအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ထိုၚ်ဂဥုဲရ ရဴဝွံ (သ္ဂးရ)။ ဇုက်ကၟာဲဟွံမွဲရ (ဟွံပါရ)။ ပ ။

ယွံခမဳတအ် ကဵုအခေါၚ် ဇုက်ကၟာဲကီု တောဝ်ဒက်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲအကြာဂၠံၚ်တရဴ ဍာ် ဟွံဂပ်ဝ်ဒှ်ရ။ ခ္ဍိုဟ်လေဝ် ဟွံပါရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ခ္ဍိုဟ်ဍာ်ရ ရဴဝွံ (သ္ဂးရ)။ ယာတ်သကုတ် ဟွံရုမ်ဂပ်ရ ။ ပ ။ 

ယွံခမဳတအ် ကဵုအခေါၚ် ‘ကဋစ္ဆုပရိဿာဝန’ ခ္ဍိုဟ်ဍာ်ဒက်စုတ်ယာတ် ပ္ဍဲလေံပိတၞုၚ်တုဲ မဂပ်ဝ်သ္ပ ရဴဝွံ (သ္ဂးရ)။

ယာတ်သကုတ် ဟွံရုမ်ဂပ်ရ ။ ပ ။

ယွံခမဳတအ် ကဵုအခေါၚ် ခ္ဍိုဟ်ဍာ်ဓမၚ်ကရိုဏ် ‘ခ္ဍိုဟ်ဍာ်ဓရောတ်ကျာ’ ရ ရဴဝွံ (သ္ဂးရ)။

၂၅၉။	ပ္ဍဲအခိၚ်ဂှ် ခမဳဂမၠိုၚ်ၜါဇကု သွိုန်ဗပိုန် တရဴအဓာန်မဂၠိၚ်သ္ၚောဲ ပ္ဍဲဇနပိုဒ်ကောသလရးအိုတ်ရ။ ခမဳမွဲဇကုဂှ် ဒ္ဂေတ်သ္ပ ဒ္ဂေတ်မဟွံဗဗွဲရ၊ ခမဳသကအ်ပွံၚ်ဂှ် “ယွံကောန်တၠ လ္ပပကမၠောန်ပွ ဂကူဝွံညိ၊ ပွဝွံ ဟွံဂပ်ဝ်ရ” ရဴဝွံ ဟီုသ္ဂးကဵုခမဳဂှ်ရ၊ ခမဳဂှ် ဒက်လဝ်ဝဲ ပ္ဍဲလတူခမဳ (မဟီု) ဂှ်ရ။

	ပ္ဍဲအခိၚ်ဂှ် ခမဳဂှ် ဟိုတ်ပွမထၚ်ဍာ်ပ္ဍဵုပ္ဍိုက်ဂှ်ရ “ယွံကောန်တၠ သြဝ်ကဵုခ္ဍိုဟ်ဍာ်ညိ၊ ကြက်သုၚ်ဍာ်ရ” ရဴဝွံ ဟီုသ္ဂးကဵုခမဳမဒက်လဝ်ဝဲရ။ ခမဳမဒက်လဝ်ဝဲဂှ် ဟွံကဵုတုဲ ခမဳဂှ် ဟိုတ်ပွမထၚ်ဍာ်ပ္ဍဵုပ္ဍိုက်ဂှ် ဒးစုတိကလိလောန်စဴရ။

ပ္ဍဲအခိၚ်ဂှ် ခမဳဂှ် က္ညအာအာရှာမ်ဘာတုဲ ဟီုလဴဗ္စ ဟိုတ်ပရူပရာဝွံ ကုခမဳဂမၠိုၚ်ရ။ ယွံကောန်တၠ သီုမအာတ်ခ္ဍိုဟ်ဍာ်ဂှ် တၠအဲ ဟွံကဵုခ္ဍိုဟ်ဍာ်ဟာ ရဴဝွံ သၟာန်တိုန်အိုတ်ဂှ်ရ ယွံကောန်တၠတအ် ဟွံကဵုဂှ် ဍာံပြရ ရဴဝွံ ဟီုသ္ဂးရ။

ခမဳပၟိက်အောန်ဂမၠိုၚ်ဂှ် “မုဟိုတ် ခမဳဂှ် သီုမအာတ်ခ္ဍိုဟ်ဍာ်ဂှ် ဟွံကဵုရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ “ယွံခမဳ သီုမအာတ်ခ္ဍိုဟ်ဍာ်ဂှ် တၠအဲ ဟွံကဵုရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂှ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်တုဲ။ ယွံတြုံ မဒှ်မလ္ၚုသၟး (နူမဂ်ဖိုလ်) ဟွံထေက်ကြိုက်ရ၊ ဟွံဗဗွဲရ၊ ဟွံသပ္ပါယ်၊ အာကာရအရာခမဳတအ် ဟွံသေၚ်ရ၊ ဟွံဂပ်ဝ် (ကုခမဳဂမၠိုၚ်)ရ၊ ဟွံထေက်ကဵုသ္ပရ။ ယွံတြုံ မဒှ်မလ္ၚုသၟး (နူမဂ်ဖိုလ်) သီုမအာတ်ခ္ဍိုဟ်ဍာ်ဂှ် တၠအဲ မုဟိုတ် ဟွံကဵုရော?၊ ယွံတြုံ မဒှ်မလ္ၚုသၟး (နူမဂ်ဖိုလ်) (ပွတၠအဲ သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး−

“ယွံခမဳတအ် ခမဳမသွိုန်ဗပိုန် တရဴအဓာန်မဂၠိၚ်သ္ၚောဲဂှ် အာတ်ခ္ဍိုဟ်ဍာ်မ္ဂး ဒးကဵုရ၊ ကုခမဳဟွံကဵုဂှ် ဒးအာပတ်ဒုက္ကဋ်ရ။ ယွံခမဳတအ် ခမဳ ခ္ဍိုဟ်ဍာ်ဟွံပါဂှ် ဟဂပ်ဝ်အာတရဴမဂၠိၚ်သ္ၚောဲရ၊ ကုခမဳမအာဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။
ခ္ဍိုဟ်ဍာ်ယာတ်ပဝါကီု ခ္ဍိုဟ်ဍာ်ဓမၚ်ကရိုဏ် ‘ခ္ဍိုဟ်ဍာ်ဓရောတ်ကျာ’ ကီု ဟွံမွဲမ္ဂး တၞုၚ်မုဟ်သ္ၚာလေဝ် ‘ခ္ဍိုဟ်ကဵုသ္ၚာတုဲသုၚ်ရ’ ရဴဝွံ ဒးသှ်ပတူရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ အတိုၚ်လၟေၚ်လၟေၚ် က္ညဂေတ်ဂ္ၚေၚ်အာဒေသစာရိတ်မ္ဂး စိုပ်ကၠုၚ် ဍုၚ်ဝေသာလဳရ၊ တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဘာပြာသာဒ်ဇၞော် မၞုံကဵုအထောဋ်သ္ၚိကၠတ် အပ္ဍဲဂြိုပ်မဟာဝိုန် ဇရေၚ်ဍုၚ်ဝေသာလဳဂှ်ရ။ ပ္ဍဲအခိၚ်ဂှ် ခမဳဂမၠိုၚ် သ္ပဒၟံၚ်ကမၠောန် ကေၚ်ကာတၟိဂှ်ရ ခ္ဍိုဟ်ဍာ်ဟွံရုမ်ဂပ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် ခ္ဍိုဟ်ဍာ်ယာတ် မဒက်ကြာပ်စုတ် ပ္ဍဲတိုၚ်ပန်တၞုၚ်ရ ရဴဝွံ (သ္ဂးရ)။ ခ္ဍိုဟ်ဍာ်ယာတ် မဒက်ကြာပ်စုတ် ပ္ဍဲတိုၚ်ပန်တၞုၚ်ဂှ် ဟွံရုမ်ဂပ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် ခ္ဍိုဟ်ဍာ်မဒၠိုက်ဍာ်တုဲမခ္ဍိုဟ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဂမိတ်ပၠာဂမၠိုၚ် ပ္ဍဵုပ္ဍိုက်ခမဳဂမၠိုၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ကၞဴရ ရဴဝွံ (သ္ဂးရ)။

၂၆၀။	ပ္ဍဲအခိၚ်ဂှ် ပ္ဍဲဍုၚ်ဝေသာလဳ လၟေၚ်အလန်ပိဏ္ဍပါတ်မပြဲ တန်ဒၟံၚ်ဟွံပိုတ်ရ။ ခမဳဂမၠိုၚ် ဟိုတ်မသ္ပပြဘိုဂ် ပိဏ္ဍပါတ်ဂမၠိုၚ်မပြဲဂှ်ရ မၞုံကဵုဇကုသၠေဟ်ကၠၚ်ကၟတ်ဂၠိုၚ်အိုတ်ရ။ ယဲဂၠိုၚ်အိုတ်ရ။ ပ္ဍဲအခိၚ်ဂှ် သဝ်ဇဳဝက ကောန်သၟိၚ်ဗၠာဲအဘယ မလွဳဗ္စလဝ် နကဵုကမၠောန်ကေၚ်ကာ မမိက်ကဵုမွဲမွဲ အာဍုၚ်ဝေသာလဳရ။ သဝ်ဇဳဝက ကောန်သၟိၚ်ဗၠာဲအဘယ မလွဳဗ္စလဝ် ညာတ်ကေတ် ခမဳဂမၠိုၚ် မၞုံကဵုဇကုသၠေဟ်ကၠၚ်ကၟတ်ဂၠိုၚ် မၞုံကဵုယဲဘဲဂၠိုၚ်တုဲ ပြာပ်အာဇရေၚ်တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲ ဂဇအ်ကေတ်ပ္ဍဲဒၞာဲမွဲတုဲ “ယွံတဳလမၞုံပိုဉ် ခမဳဂမၠိုၚ် ပ္ဍဲအခိၚ်လၟုဟ် မၞုံကဵုဇကုသၠေဟ်ကၠၚ်ကၟတ်ဂၠိုၚ်အိုတ်ရ၊ မၞုံကဵုယဲဘဲဂၠိုၚ်အိုတ်ရ၊ ယွံတဳလမၞုံပိုဉ် အာတ်ပါန်အခေါၚ်ရ၊ တဳလမၞုံပိုဉ်ကျာ်တြဲ သြဝ်ကဵုအခေါၚ် ပွမကွာ်စၚ်္ကြမ်ကီု သ္ၚိဇရုၚ်ပလက်ကီု ကုခမဳဂမၠိုၚ်ညိ၊ ကဵုအခေါၚ်ရဴဝွံမ္ဂး ခမဳဂမၠိုၚ် ကြက်ယဲဘဲအောန်အိုတ်ရ” ရဴဝွံ ဂရၚ်ပတီရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် နကဵုဂလာန်ဓရ် ကဵုသဝ်ဇဳဝက ကောန်သၟိၚ်ဗၠာဲအဘယ မလွဳဗ္စလဝ် တီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာရ။

ပ္ဍဲအခိၚ်ဂှ် သဝ်ဇဳဝက ကောန်သၟိၚ်ဗၠာဲအဘယ မလွဳဗ္စလဝ်ဂှ် နကဵုဂလာန်ဓရ် တဳလမၞုံပိုဉ်ကျာ်တြဲ ကဵုတီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာတုဲဒှ်တုဲ ဒၠိုက်ကတဵုနူဒၞာဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲ သ္ပရှေ်သှေ်ရဴဂဴကၠာ ပါဲစ္ဍးအာရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲ ယွံခမဳတအ် ကဵုအခေါၚ် ပွမကွာ်စၚ်္ကြမ်ကီု သ္ၚိဇရုၚ်ပလက်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဒးကွာ်စၚ်္ကြမ် ပ္ဍဲစၚ်္ကြမ်မဟွံညဳသာသၟဟ်သၟန်အိုတ်ဂှ်ရ ဇိုၚ်ဂိအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် တၞဟ်နသ္ပစဵုကဵုမညဳသၟဟ်သၟန် ကဵုအခေါၚ်ရ ရဴဝွံ (သ္ဂးရ)။ ကွာ်စၚ်္ကြမ်တိသဝ်တုဲ ဍာ်ဓလီုရ။ ပ ။

ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ်ရ။ ပ ။

ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ဂမၠိုၚ် ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ် ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် လောစှေ်အိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞန်) ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကွာ်စၚ်္ကြမ်အိုတ်မ္ဂး လောတ်ကဆေဝ်စှေ်အိုတ်ရ။ ပ ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် တိုၚ်ဗွုတ်စၚ်္ကြမ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကွာ်စၚ်္ကြမ် ပ္ဍဲအမှဲအကးအိုတ်မ္ဂး ဟိုတ်နူလၟုဟ်ဂံက်ကီု ဟိုတ်နူဂမ္တဴကီု ဍောၚ်ၜိုတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ််တြဲအိုတ်ရ။

ယွံခမဳတအ် ကဵုအခေါၚ် ဇြပ်ကွာ်စၚ်္ကြမ်ရ ရဴဝွံ (သ္ဂးရ)။

ပ္ဍဲဇြပ်ကွာ်စၚ်္ကြမ်ဂှ် ခၞိက်ချောဲ ဒတုံစှေ်ရ။ ပ ။ ခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုၚ်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

သ္ၚိဇရုၚ်ပလက် တိသဝ်တုဲ ဍာ်ဓလီုရ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။

တိဗဝ် (တိဗွဝ်) လာ်စှေ်ရ။ ပ ။ ယွံခမဳတအ် ကဵုအခေါၚ်တၞဟ်နပွမတပ်စဳဗွဝ် ပွမတပ််စဳဗွဝ်ဂမၠိုၚ် ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

ပ္ဍဲသ္ၚိဇရုၚ်ပလက် သၠတြၚ်ဟွံမွဲရ ။ ပ ။

ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကို ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။

ဇိုၚ်ဗ္ဒၚ်သ္ၚိဇရုၚ်ပလက် အိုဟ်အာရ ။ ပ ။

ယွံခမဳတအ် ကဵုအခေါၚ် တၞဟ်နပွမထပ်ဗဝ်စုတ် ဒၞာဲသဝ်ရ ရဴဝွံ (သ္ဂးရ)။

ပ္ဍဲသ္ၚိဇရုၚ်ပလက် ပၞော်ပၠံၚ်သွက်ယေက်ဂွံတိတ် ဟွံမွဲရ။ ပ ။

ယွံခမဳတအ် ကဵုအခေါၚ် ပၞော်ပၠံၚ်သွက်ယေက်ဂွံတိတ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကၠောန်ခၞံလဝ်ဖဴ ပ္ဍဲလဒေါဝ်သ္ၚိဇရုၚ်ပလက် မဍောတ်အိုတ်ရ။ ဥပစာဟွံမွဲရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် အပ္ဍဲသ္ၚိဇရုၚ်ပလက်မဍောတ်ဂှ် ပ္ဍဲဒၞာဲမဗဗွဲကီု အပ္ဍဲသ္ၚိဇရုၚ်ပလက်မဇၞော်ဂှ် ပ္ဍဲလဒေါဝ်ကီု ကဵုအခေါၚ် သွက်ဂွံကၠောန်ခၞံဖဴရ ရဴဝွံ (သ္ဂးရ)။

ပ္ဍဲသ္ၚိဇရုၚ်ပလက် ပၟတ်တူ မုက္ခဝါရ ။ ပ ။

ယွံခမဳတအ် ကဵုအခေါၚ် တိကမၠေတ် လံက်လေတ်မုက္ခဝါရ ရဴဝွံ (သ္ဂးရ)။

ဖ္ဍုက်ဍာ် တိကမၠေတ် နကဵုတဲအိုတ်ရ။ ပ ။

ယွံခမဳတအ် ကဵုအခေါၚ် ဒၞိဟ် (ဇရ) သွက်ဂွံပၠာ်တိကမၠေတ်ရ  ရဴဝွံ (သ္ဂးရ)။

တိကမၠေတ် သၟူအမြာဲဟွံခိုဟ်ရ ။ ပ ။

ယွံခမဳတအ်  ကဵုအခေါၚ် သွက်ဂွံထီုဗး (နကဵုမြမောဝ်) ရ ရဴဝွံ (သ္ဂးရ)။

ပ္ဍဲသ္ၚိဇရုၚ်ပလက် ပၟတ်တူဇကုရ ။ ပ ။

ယွံခမဳတအ်  ကဵုအခေါၚ် သွက်ဂွံရၚ်တၠုၚ်ရ ရဴဝွံ (သ္ဂးရ)။

ရၚ်တၠုၚ်ဍာ် နကဵုခရော်ကီု နကဵုဗဗေၚ်ကီုရ။ ပ ။

ယွံခမဳတအ်  ကဵုအခေါၚ် ဌာန်သွက်ဂွံစွံဍာ်ကီု ဗြံက်သုၚ်ဍာ်ကီုရ ရဴဝွံ (သ္ဂးရ)။

သ္ၚိဇရုၚ်ပလက် ကၟဳလဝ်ချောဲဂှ် ဟွံကဵုကလိဂွံပလက်ရ။ ပ ။

ယွံခမဳတအ်  ကဵုအခေါၚ် ဂရိုက်တုဲ တၞဟ်နလံက်လေတ်အပ္ဍဲမ္ၚးရ ရဴဝွံ (သ္ဂးရ)။

သ္ၚိဇရုၚ်ပလက် ဒှ်လၟက်ရ။ ပ ။

ယွံခမဳတအ်  ကဵုအခေါၚ် တၞဟ်နပွမလ: ပွမလးဂမၠိုၚ် ပိဂကူ မတွံဂး လးဍိုတ် လးတၟံ လးဆုရ ရဴဝွံ (သ္ဂးရ)။

ဒှ်လၟက်ဟေၚ်ရ။ ပ ။ ယွံခမဳတအ်  ကဵုအခေါၚ်  သွက်ဂွံကြာတ်ကၠေံရ ရဴဝွံ (သ္ဂးရ)။

ဍာ်ခၠိုၚ်ဍာ်မၚ်ဒၟံၚ်ရ။ ပ ။ ယွံခမဳတအ်  ကဵုအခေါၚ် ပၠံၚ်ပတိတ်ဍာ်ရ  ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဂဇအ်ဒၟံၚ်ပ္ဍဲတိ အပ္ဍဲသ္ၚိဇရုၚ်ပလက်ဂှ်ရ ဇကုဂမၠိုၚ် သၞော်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ်  ကဵုအခေါၚ်  ခုၚ်ဂဇအ်ပ္ဍဲသ္ၚိဇရုပ်ပလက်ရ ရဴဝွံ (သ္ဂးရ)။

ပ္ဍဲအခိၚ်ဂှ် သ္ၚိဇရုပ်ပလက် အစဵုဗိုၚ်ကၟာၚ်ဒပ် ဟွံမွဲရ။ ပ ။

ယွံခမဳတအ်  ကဵုအခေါၚ် တၞဟ်နပွမစဵုဗိုၚ် ကၟာၚ်ဒပ်ပိဂကူ မတွံဂး ကၟာၚ်ဒပ်ဍိုတ် ကၟာၚ်ဒပ်တၟံ ကၟာၚ်ဒပ်ဆုရ  ရဴဝွံ (သ္ဂးရ)။

မုက်ထော်တြၚ် ဟွံမွဲရ ။ ပ ။ ယွံခမဳတအ်  ကဵုအခေါၚ်  မုက်ထော်တြၚ်ရ ရဴဝွံ (သ္ဂးရ)။

မုက်ထော်တြၚ် တိသဝ်တုဲ ဍာ်ဓလီုရ။ ပ ။ ယွံခမဳတအ်  ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။

တိဗွဝ် (တိဗွဝ်) လာ်စှေ်ရ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ဂမၠိုၚ် ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ် ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ။)

ခမဳမတိုန်ဂမၠိုၚ် လောတ်စှ်ေအိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

ပ္ဍဲမုက်ထော်တြၚ် သၠတြၚ်ဟွံမွဲရ။ ပ ။

ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကို ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲမုက်ထော်တြၚ် ခၞိက်ချောဲ ဒတုံစှ်ေရ။ ပ ။ ခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုၚ်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

ပြဝိုဏ် ‘ဝၚ်ဘာ’ ဒှ်လၟက်ရ။ ပ ။

ယွံခမဳတအ် ကဵုအခေါၚ် တၞဟ်နဂြာတ်စုတ်တၟံကြေဟ်ဝါန်ရ ရဴဝွံ (သ္ဂးရ)။

တၟံဝါန်ဂမၠိုၚ် ဟွံရုမ်ဂပ်အိုတ်ရ။ ပ ။

ယွံခမဳတအ် ကဵုအခေါၚ် တၞဟ်နလးတၟံလးရ ရဴဝွံ (သ္ဂးရ)။

ဍာ်ခၠိုၚ်ဍာ်မၚ်ဒၟံၚ်ရ။ ပ ။ ယွံခမဳတအ် ကဵုအခေါၚ် ပၠံၚ်ပတိတ်ဍာ်ရ ရဴဝွံ (သ္ဂးရ)။

၂၆၁။	ပ္ဍဲအခိၚ်ဂှ် ခမဳဂမၠိုၚ် သီုမဂၞံၚ်ဂၞာတ်ယာတ်ဟွံပါ လ္ၚောဝ်ခမဳ မဂၞံၚ်ဂၞာတ်ယာတ်ဟွံပါအိုတ်ရ။ သီုမဂၞံၚ်ဂၞာတ်ယာတ်ဟွံပါ ကဵုလ္ၚောဝ် ခမဳမဂၞံၚ်ဂၞာတ်ယာတ်ဟွံပါအိုတ်ရ။ သီုမဂၞံၚ်ဂၞာတ်ယာတ်ဟွံပါ သ္ပပွမတုဟ်ပေါတ်မိဟ် ကုခမဳမဂၞံၚ်ဂၞာတ်ယာတ် ဟွံပါအိုတ်ရ။ သီုမဂၞံၚ်ဂၞာတ်ယာတ်ဟွံပါ ကဵုသ္ပပွမတုဟ်ပေါတ်မိဟ် ကုခမဳမဂၞံၚ်ဂၞာတ်ယာတ်ဟွံပါအိုတ်ရ။ သီုမဂၞံၚ်ဂၞာတ်ယာတ်ဟွံပါ ကဵုဒါန် ကုခမဳမဂၞံၚ်ဂၞာတ်ယာတ်ဟွံပါအိုတ်ရ။ သီုမဂၞံၚ်ဂၞာတ်ယာတ်ဟွံပါ ဒုၚ်ဂိုၚ်ကေတ်အိုတ်ရ။ သီုမဂၞံၚ်ဂၞာတ်ယာတ်ဟွံပါ သ္ၚာဲအိုတ်ရ။ သီုမဂၞံၚ်ဂၞာတ်ယာတ်ဟွံပါ စအိုတ်ရ။ သီုမဂၞံၚ်ဂၞာတ်ယာတ်ဟွံပါ ကၠာအိုတ်ရ။ သီုမဂၞံၚ်ဂၞာတ်ယာတ်ဟွံပါ သုၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်လ္ၚောဝ် ခမဳဂၞံၚ်ဂၞာတ်ယာတ်ဟွံပါ ရၚ်သကအ်ရ။ ပ ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်လ္ၚောဝ်ရ။ ဟဂပ်ဝ်ကဵုလ္ၚောဝ် ခမဳဂၞံၚ်ဂၞာတ်ယာတ်ဟွံပါ ရၚ်သကအ်ရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်ကဵုလ္ၚောဝ်ရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်သ္ပ ပွမတုဟ်ပေါတ်မိဟ် ကုခမဳဂၞံၚ်ဂၞာတ်ယာတ်ဟွံပါရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်ကဵုသ္ပ ပွမတုဟ်ပေါတ်မိဟ် ကုခမဳဂၞံၚ်ဂၞာတ်ယာတ်ဟွံပါရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်ကဵုဒါန် ကုခမဳဂၞံၚ်ဂၞာတ်ယာတ်ဟွံပါရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်ဒုၚ်ဂိုၚ်ကေတ်ရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်သ္ၚာဲရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်စရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်ကၠာန်ရ။ ခမဳဂၞံၚ်ဂၞာတ်ယာတ်ဟွံပါဂှ် ဟဂပ်ဝ်သုၚ်ရ။ ကုခမဳမသုၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဖျေံစွံလဝ်သ္ၚာပ္ဍဲတိ အပ္ဍဲသ္ၚိဇရုၚ်ပလက်ဂှ်ရ သ္ၚာကၠေဝ်ဗာန်အာခၞိက်တိရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဒုန်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီုရ ရဴဝွံ (သ္ဂးရ)။

ဗြဲဂူမ္ဂး သ္ၚာဍေက်ဗြဲရ။ ပ ။ 

ယွံခမဳတအ် ကဵုအခေါၚ် ဇြပ်သ္ၚိဇရုၚ်ပလက်ရ ရဴဝွံ (သ္ဂးရ)။

ဇြပ်သ္ၚိဇရုၚ်ပလက် တိသဝ်တုဲ ဍာ်ဓလီုရ ။ ပ ။

ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။

တိဗဝ် (တိဗွဝ်) လာ်စှေ်ရ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ်ရ  ။ ပ ။

ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ခမဳမတိုန်ဂမၠိုၚ် လောစှေ်အိုတ်ရ။ ပ ။

ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

ပ္ဍဲဇြပ်သ္ၚိဇရုၚ်ပလက် ခၞိက်ချောဲ ဒတုံစှေ်ရ။ ပ ။

ယွံခမဳတအ် ကဵုအခေါၚ် ဂရိုက်တုဲ တၞဟ်နလံက်လေတ် အပ္ဍဲမ္ၚးရ။ ပ ။ ကဵုအခေါၚ် ဒုန်တေၚ်သ္ၚာကီု ဇုက်တေၚ် သွက်ဂွံစဲသ္ၚာကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် သွက်ဂွံသ္ပပွမတုဟ်ပေါတ်မိဟ် ပ္ဍဲသ္ၚိဇရုၚ်ပလက်ကီု ပ္ဍဲဍာ်ကီုဂှ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ပွမဂြောပ်ဗ္ဒန်ဂမၠိုၚ် ပိဂကူ မတွံဂး ပွမဂြောပ်ဗ္ဒန် နသ္ၚိဇရုၚ်ပလက် ပွမဂြောပ်ဗ္ဒန် နဍာ် ပွမဂြောပ်ဗ္ဒန် နယာတ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲသ္ၚိဇရုၚ်ပလက် ဍာ်ဟွံမွဲရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ 

ယွံခမဳတအ် ကဵုအခေါၚ် ဍာ်ကမၠိုၚ်ရ ရဴဝွံ (သ္ဂးရ)။ 

သၟန်ဍာ်ကမၠိုၚ် လီုလာ်အာရ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳ ပွမတပ်စဳဂမၠိုၚ် ပိဂကူ မတွံဂး ပွမတပ်စဳဍိုတ် ပွမတပ်စဳတၟံ ပွမတပ်စဳဆုရ ရဴဝွဴ (သ္ဂးရ)။

ဍာ်ကမၠိုၚ်ဂှ် တိသဝ်တုဲ ဍာ်ဓလီု (ဍာ်ဇွောဝ်လုပ်) ရ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ်ရ။ ပ ။ ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ခမဳမတိုန်ဂမၠိုၚ် လောစှေ်အိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

၂၆၂။	ပ္ဍဲအခိၚ်ဂှ် ခမဳဂမၠိုၚ် တံၚ်ဓဇက်ဍာ် နကဵုလွာဇုက်ကီု နကဵုဇုက်ကာယဗန်ကီုအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇုက်တံၚ်ဍာ်ရ ရဴဝွံ (သ္ဂးရ)။

တဲဂမၠိုၚ် ဂိသကေဝ်အိုတ်ရ။ ပ ။ ယွံခမဳတအ် ကဵုအခေါၚ် မံၚ်တံၚ်ဍာ်ကီု ယန္တရာတံၚ်ဍာ်ကီု စက်ဇြောတ်ဍာ်ကီုရ ရဴဝွံ (သ္ဂးရ)။

ခရော်နုၚ်ဂမၠိုၚ် ဗွဲမဂၠိုၚ် ဗကးအိုတ်ရ။

ယွံခမဳတအ် ကဵုအခေါၚ် ဍေၚ်ဂမၠိုၚ် ပိဂကူ မတွံဂး ဍေၚ်ဗရိုတ်ပသဲ ဍေၚ်ဆု ဍေၚ်စၞာံရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် တံၚ်ဓဇက်ဍာ် ပ္ဍဲအမှဲအကးအိုတ်မ္ဂး ဟိုတ်နူလၟုဟ်ဂံက်ကီု ဟိုတ်နူဂမ္တဴကီု ဍောၚ်ၜိုတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇြပ်ဍာ်ကမၠိုၚ်ရ ရဴဝွံ (သ္ဂးရ)။ ပ္ဍဲဇြပ်ဍာ်ကမၠိုၚ်ဂှ် ခၞိက်ချောဲ ဒတုံစှေ်ရ။ ပ ။ ခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုၚ်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

ဍာ်ကမၠိုၚ် ဟွံမွဲကဵုကၟာတ်လဒဵု (သကိုပ်) တုဲ တ္ၜန်တ္ၜောဲနှဴရဴတဴ နကဵုခၞိက်ချောဲဂမၠိုၚ်ကီု နကဵုခၞိက်တိဂမၠိုၚ်ကီုရ။ ပ ။

ယွံခမဳတအ် ကဵုအခေါၚ် သကိုပ်ရ ရဴဝွံ (သ္ဂးရ)။

နုၚ်လေဝ် ဟွံမွဲရ ။ ပ ။ 

ယွံခမဳတအ် ကဵုအခေါၚ် ဒၞိဟ်ဇရသွက်ဂွံစုတ်ဍာ် ‘ကၟာဟုမ်ဍာ်သၟတ်’ကီု ကၠာၚ် (ကၠံက်) ဟုမ်ဍာ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဟုမ်ဍာ်ဒၞာဲဂှ်ဂှ် အပ္ဍဲအာရှာမ်ဂှ်ရ အာရှာမ်ဒှ်လၟက်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် လးဂတဵုရ ရဴဝွံ (သ္ဂးရ)။ ဂတဵုလးဂှ် မံက်ထေၚ်ဒၟံၚ် ‘ဟွံမွဲကဵုအစဵုဗိုၚ်’ ဂှ်ရ ခမဳဂမၠိုၚ် သွက်ဂွံဟုမ်ဍာ် ဂွဂၠေံအိုတ်ရ။ ပ ။

ယွံခမဳတအ် ကဵုအခေါၚ် တၞဟ်နပွမစဵုဗိုၚ် ကၟာၚ်ဒပ်ပိဂကူ မတွံဂး ကၟာၚ်ဒပ်ဍိုတ် ကၟာၚ်ဒပ်တၟံ ကၟာၚ်ဒပ်ဆုရ ရဴဝွံ (သ္ဂးရ)။

ကတိုၚ်ဍာ် ဒှ်လၟက်ရ ။ ပ ။

ယွံခမဳတအ် ကဵုအခေါၚ် တၞဟ်နပွမလး ပွမလးဂမၠိုၚ် ပိဂကူ မတွံဂး လးဍိုတ် လးတၟံ လးဆုရ ရဴဝွံ (သ္ဂးရ)။

ဍာ်ခၠိုၚ်ဍာ်မၚ်ဒၟံၚ်ရ။ ပ ။ ယွံခမဳတအ် ကဵုအခေါၚ် ပၠံၚ်ပတိတ်ဍာ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဇကုဂမၠိုၚ် ဒဒက်တဴခမဳဂမၠိုၚ်ဂှ် လၟုဟ်လုပ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သွက်ဂွံတးဍာ် (ထၞာတ်သာ်ဍာ်) ရ၊ နကဵုယာတ်တမြံၚ်လေဝ် ကဵုအခေါၚ် သွက်ဂွံဇိုတ်ရ ရဴဝွံ (သ္ဂးရ)။

၂၆၃။	ပ္ဍဲအခိၚ်ဂှ် ဥပးမွဲတၠ မၞုံပၟိက်ကၠောန်ခၞံ ကၟာဍာ် တၞဟ်နဖဵုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ်ကၟာဍာ်ရ ရဴဝွံ (သ္ဂးရ)။ ကၟိုန်ဇဵုကၟာ လာ်စှ်ေရ ။ ပ ။

ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ဂမၠိုၚ် ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် တၞိန်ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် လောစှ်ေအိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ်(ဗလဲတၞိန်)ရ ရဴဝွံ (သ္ဂးရ)။

ဍာ်ပ္ဍဲကၟာ တြေံအာရ။ ပ ။ 

ယွံခမဳတအ် ကဵုအခေါၚ် မြံၚ်သပၠုပ်ဍာ်ကီု ပၠံၚ်ပတိတ်ဍာ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု မၞုံပၟိက်သိုၚ်ခၞံ သ္ၚိဇရုၚ်ပလက် မဗ္ဂပ်လဝ်အထောဋ်ဇၞော် ဗိုၚ်လဝ်အထောဋ်သၟတ်ဂေတ်ကၠောံ တၞဟ်နဖဵုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သ္ၚိဇရုၚ်ပလက် မဗ္ဂပ်လဝ်အထောဋ်ဇၞော် ဗိုၚ်လဝ်အထောဋ်သၟတ်ဂေတ်ကၠောံရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် လုကဴပန်ဂိတု စာ်စ္ဍးကၞောံသၞာနိသဳဒိုန်တုဲ ပဒတဴအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။

ယွံခမဳတအ် လုကဴပန်ဂိတု စာ်စ္ဍးကေုာံသၞာနိသဳဒိုန်တုဲ ဟဂပ်ဝ်ပဒတဴရ၊ ကုခမဳ မပဒတဴဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၆၄။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် တိက်ပ္ဍဲသၞာသတိက်ဂမၠိုၚ် နတ္ၜန်တ္ၜောဲနှဴရဴ နဍောၚ်ပ္ကဴဂမၠိုၚ်အိုတ်ရ၊ မၞိဟ်မဂေတ်ဂ္ၚေၚ်လၟေၚ်ဘာဂမၠိုၚ် ညာတ်ဒးတုဲ “သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်တိက်ပ္ဍဲသၞာသတိက်ဂမၠိုၚ် နတ္ၜန်တ္ၜောဲနှဴရဴ နဍောၚ်ပ္ကဴဂမၠိုၚ်ရ၊ ကုခမဳ မတိက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် မၞိဟ်ဂမၠိုၚ် ရၚ်တၠုၚ်ကေတ်နၚ် မြမောဝ်ကီု ပ္ကဴသဴကီုတုဲ ကၠုၚ်ဘာအိုတ်ရ။ ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟဂပ်ဝ်ဒှ်တုဲ ဟွံဒုၚ်ကေတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဂိုၚ်ကေတ်မြမောဝ်တုဲ တၞဟ်နပွမကဵုပၞေတ်တဲမသုန်တၞုၚ် ပ္ဍဲသၠတြၚ်ကီု ဂိုၚ်ကေတ်ပ္ကဴသဴတုဲ တၞဟ်နစွံဌာန်မဗဗွဲ ပ္ဍဲဘာကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် သၞာမတုဲတဴ နတသော်သတ် မဟဂပ်ဝ်တုတ်လဝ် ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သၞာမတုဲတဴ နတသော်သတ် မဟဂပ်ဝ်တုတ်လဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် “သၞာမတုဲတဴ နတသော်သတ် မဟဂပ်ဝ်တုတ်လဝ်ဂှ် ဒးပတိုန်အဓိဋ္ဌာန်ဟာ၊ ဒးသ္ပဝိကပ္ပနဟာ” ရဴဝွံ ကသပ်ဒှ် ကုခမဳဂမၠိုၚ်ရ။ ပ ။

ယွံခမဳတအ် သၞာမတုဲတဴ နတသော်သတ် မဟဂပ်ဝ်တုတ်လဝ်ဂှ် ဟဂပ်ဝ်ပတိုန်အဓိဋ္ဌာန်၊ ဟဂပ်ဝ်သ္ပဝိကပ္ပနရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် (စုတ်) ပ္ဍဲခ္ဍအ်ပုက်ဗရိုတ်ဗကေတ် ခ္ဍအ်ပုက်သြန်တုဲ စအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် (စုတ်) ပ္ဍဲခ္ဍအ်ပုက်ဗရိုတ်ဗကေတ် ခ္ဍအ်ပုက်သြန်တုဲ ဟဂပ်ဝ်စရ၊ ကုခမဳ မစဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု ဂိယဲဒၟံၚ်တုဲ ကဵုပိုဉ်မ္ဂး နကဵုတဲ ကဵုဗဗေၚ်တန်တဴ ဗွဲမဒးရးဟွံမာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဇိုၚ်ဗဗေၚ်လေံရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပ္ဍဲမွဲပ္ၚာန်ဓဝ်လေဝ် စဟာပ်အိုတ်ရ။ ပ ။ ပ္ဍဲမွဲခရော်ဓဝ်လေဝ် သုၚ်အိုတ်ရ။ ပ္ဍဲမွဲဇံၚ်ဓဝ်လေဝ် တိက်အိုတ်ရ။ ပ္ဍဲမွဲသၞာလးဓဝ်လေဝ် တိက်အိုတ်ရ။ ဓလီုမွဲယာတ်လတက်ဓဝ်တုဲလေဝ် တိက်အိုတ်ရ။ ပ္ဍဲမွဲသၞာလး ဓလီုမွဲယာတ်ဓဝ်တုဲလေဝ် တိက်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴ မၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စဟာပ် ပ္ဍဲမွဲပ္ၚာန်ဓဝ်ရ။ ပ ။ ဟဂပ်ဝ်သုၚ် ပ္ဍဲမွဲခရော်ဓဝ်ရ။ ဟဂပ်ဝ်တိက် ပ္ဍဲမွဲဇံၚ်ဓဝ်ရ။ လးမွဲသၞာလးဓဝ်တုဲ ဟဂပ်ဝ်တိက်ရ။ ဓလီုလတက်မွဲယာတ်ဓဝ်တုဲ ဟဂပ်ဝ်တိက်ရ။ မွဲသၞာလးဓဝ်ဓလီုလတက်မွဲယာတ်ဓဝ်တုဲ ဟဂပ်ဝ်တိက်ရ။ ကုခမဳ မတိက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၆၅။	ပ္ဍဲအခိၚ်ဂှ် ကောန်သၟိၚ်လိစ္ဆဝဳ မၞုံယၟု၀ဍ္ဎဂှ် ဒှ်ဗော်သွး ခမဳမေတ္တိယဘူမဇကဂမၠိုၚ်ရ။

ပ္ဍဲအခိၚ်ဂှ် ကောန်သၟိၚ်လိစ္ဆဝဳဝဍ္ဎ ပြာပ်ကၠုၚ်ဇရေၚ် ခမဳမေတ္တိယဘူမဇကဂမၠိုၚ်တုဲ ပ္ဍဲကြဴ “ယွံတဳလပိုဉ်တအ် လ္ၚောဝ်သ္ပဝတ်ရ” ရဴဝွံ သ္ဂးကဵုခမဳမေတ္တိယဘူမဇကဂမၠိုၚ်ရ။ သ္ဂးတဴရဴဝွံမ္ဂး ခမဳမေတ္တိယဘူမဇကဂမၠိုၚ် ဟွံဟီုအရေဝ်အိုတ်ရ။ မရနုက်ကဵုၜါဝါလေဝ် ကောန်သၟိၚ်လိစ္ဆဝဳဝဍ္ဎဂှ် “ယွံတဳလပိုဉ်တအ် လ္ၚောဝ်သ္ပဝတ်ရ” ရဴဝွံ သ္ဂးကဵုခမဳမေတ္တိယဘူမဇကဂမၠိုၚ်ရ၊ သ္ဂးတဴရဴဝွံမ္ဂး မရနုက်ကဵုၜါဝါလေဝ် ခမဳမေတ္တိယဘူမဇကဂမၠိုၚ် ဟွံဟီုအရေဝ်အိုတ်ရ။ ပ ။ မရနုက်ကဵုပိဝါလေဝ် ကောန်သၟိၚ်လိစ္ဆဝဳဝဍ္ဎဂှ် “ယွံတဳလပိုဉ်တအ် လ္ၚောဝ်သ္ပဝတ်ရ” ရဴဝွံ သ္ဂးကဵုခမဳမေတ္တိယဘူမဇကဂမၠိုၚ်ရ၊ မရနုက်ကဵုပိဝါလေဝ် ခမဳမေတ္တိယဘူမဇကဂမၠိုၚ် ဟွံဟီုအရေဝ်အိုတ်ရ။ 

အဲဍိက် ပသာ်လုတ်မှာဒးဒုဟ် ကုတဳလပိုဉ်တအ်ညးဂမၠိုၚ်ရော?၊ မုဟိုတ် တဳလပိုဉ်တအ်ညးဂမၠိုၚ် ဟွံဟီုအရေဝ် ကဵုအဍိက်အိုတ်ရော? ရဴဝွံ (သၟာန်ရ)။ 

ယွံကောန်တၠဝဍ္ဎ လဴထ္ၜးကဵု အတိုၚ်ဒဒှ်ပိုဲတအ်ရ၊ ဒဗ္ဗကောန်သၟိၚ်မလ္လ သီုဂပ်ဝ်ရာန်သကိုတ်ပျဲပျာံဒၟံၚ်ပိုဲညးဂမၠိုၚ်ဂှ် တၠအဲ သ္ၚေဝ်မဲမဇ္ၛဟ်ရောၚ်သွံ ရဴဝွံ (သ္ဂးအိုတ်ရ)။

ယွံတဳလပိုဉ်တအ် အဲဍိက် မုမွဲ သ္ဂောံသ္ပညိရော? ရဴဝွံ (သၟာန်ရ)။ ယွံဒကာဝဍ္ဎ တၠအဲ ယဝ်နွံပၟိက်မ္ဂး ပ္ဍဲတ္ၚဲဝွံဟေၚ် တဳလမၞုံပိုဉ်ကျာ်တြဲ သကဵုပြာမ် (ပလီုပလာ်) ထောံ ဒဗ္ဗကောန်သၟိၚ်မလ္လရ ရဴဝွံ (သ္ဂးအိုတ်ရ)။

ယွံတဳလပိုဉ် အဲဍိက် မုမွဲ သ္ဂောံသ္ပညိရော?၊ အဲဍိက် တၞဟ်နသ္ပတဴ မုမွဲသၟဟ်ရထရော? ရဴဝွံ (သၟာန်ရ)။

ယွံဒကာ သြဝ်ကၠုၚ်ညိ၊ တၠအဲ ပြာပ်အာဇရေၚ် တဳလမၞုံပိုဉ်ကျာ်တြဲတုဲ “ယွံတဳလမၞုံပိုဉ် ပွမဝွံ ဟွံထေက်ကြိုက်ရ၊ ဟွံဗဗွဲရ၊ ယွံတဳလမၞုံပိုဉ် ယြဴဌာန်ဒိုဟ်မွဲ ဟွံမွဲကၠုၚ်ကဵုဘဲရ၊ ဟွံမွဲကၠုၚ်ကဵု သၞသတြုသၞဝဲရ၊ ဟွံမွဲကၠုၚ်ကဵု ပရိုက်ဘဲမလေပ်ရာန်သကိုတ်ရ၊ ဌာန်ဒိုဟ်ဂှ် (လၟုဟ်) မၞုံကဵုဘဲရ၊ မၞုံကဵုသၞသတြုသၞဝဲရ၊ မၞုံကဵုပရိုက်ဘဲမလေပ်ရာန်သကိုတ်ရ၊ ယြဴနူဒိုဟ်မွဲ ဟွံမွဲကၠုၚ်ကဵုပွမကျာဗာ ပိုက်လွိၚ်ရ၊ (လၟုဟ်) နူဒိုဟ်ဂှ် မၞုံကၠုၚ်ကဵု ပွမကျာဗာ ပိုက်လွိၚ်ရ၊ တဳလပိုဉ်ဒဗ္ဗ ကောန်သၟိၚ်မလ္လ ဂပ်ဝ်ပလီုပလာ်ထောံ သမ္ဘာအဲဍိက်ရ” ရဴဝွံ သြဝ်ဂရၚ်ပတီညိ ရဴဝွံ (သ္ဂးရ)။

“ယွံတဳလပိုဉ်တအ် ခိုဟ်သန်ရ” ရဴဝွံ ကောန်သၟိၚ်လိစ္ဆဝဳဝဍ္ဎ ဒုၚ်ဝန် ကုခမဳမေတ္တိယဘူမဇကဂမၠိုၚ်တုဲ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲတုဲ ဂဇအ်တန်တဴဒၟံၚ် ပ္ဍဲဒၞာဲမွဲရ၊ ကောန်သၟိၚ်လိစ္ဆဝဳဝဍ္ဎ မဂဇအ်တန်တဴဒၟံၚ် ပ္ဍဲဒၞာဲမွဲတုဲဂှ် “ယွံတဳလမၞုံပိုဉ် ပွမဝွံ ဟွံထေက်ကြိုက်ရ၊ ဟွံဗဗွဲရ၊ ယွံတဳလမၞုံပိုဉ် ယြဴဌာန်ဒိုဟ်မွဲ ဟွံမွဲကၠုၚ်ကဵုဘဲရ၊ ဟွံမွဲကၠုၚ်ကဵု သၞသတြုသၞဝဲရ၊ ဟွံမွဲကၠုၚ်ကဵု ပရိုက်ဘဲမလေပ်ရာန်သကိုတ်ရ၊ ဌာန်ဒိုဟ်ဂှ် (လၟုဟ်) မၞုံကဵုဘဲရ၊ မၞုံကဵုသၞသတြုသၞဝဲရ၊ မၞုံကဵုပရိုက်ဘဲမလေပ်ရာန်သကိုတ်ရ၊ ယြဴနူဒိုဟ်မွဲ ဟွံမွဲကၠုၚ်ကဵုပွမကျာဗာ ပိုက်လွိၚ်ရ၊ (လၟုဟ်) နူဒိုဟ်ဂှ် မၞုံကၠုၚ်ကဵု ပွမကျာဗာ ပိုက်လွိၚ်ရ၊ ဍာ်ဂှ် သၟဟ်ညံၚ်ဂဵုဍာဲဒၟံၚ် ဂြၚ်ဒၟံၚ်ရောၚ်ထေၚ်ရ၊ တဳလပိုဉ်ဒဗ္ဗ ကောန်သၟိၚ်မလ္လ ဂပ်ဝ်ပလီုပလာ်ထောံ သမ္ဘာအဲဍိက်ရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲမ္ဂး−

“ယွံဒဗ္ဗ အတိုၚ်ဝဍ္ဎဝွံ ဟီုဂှ် တၠအဲ သ္ပဒးကမၠောန်ပွမပလီုပလာ် မၞုံသဘဴရဴဝွံရဂှ် ဂွဴသတိ (သမ္တီ) ဒးဟာ” ရဴဝွံ စၟဳစၟတ်သၟာန်သၟုက် တဳလပိုဉ်ဒဗ္ဗ ကောန်သၟိၚ်မလ္လရ။ ယွံတဳလမၞုံပိုဉ် အတိုၚ်တဳလမၞုံပိုဉ်ကျာ်တြဲ တီတဴ အဲဍိက်ဟေၚ်ရ ရဴဝွံ (ဂရၚ်ပတီရ)။
မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် ယွံဒဗ္ဗ အတိုၚ်ဝဍ္ဎဝွံ ဟီုဂှ် တၠအဲ သ္ပဒးကမၠောန်ပွမပလီုပလာ် မၞုံသဘဴရဴဝွံရဂှ် ဂွဴသတိ (သမ္တီ) ဒးဟာ” ရဴဝွံ စၟဳစၟတ်သၟာန်သၟုက် တဳလပိုဉ်ဒဗ္ဗ ကောန်သၟိၚ်မလ္လရ။ ယွံတဳလမၞုံပိုဉ် အတိုၚ်တဳလမၞုံပိုဉ်ကျာ်တြဲ တီတဴ အဲဍိက်ဟေၚ်ရ ရဴဝွံ (ဂရၚ်ပတီရ)။

ယွံဒဗ္ဗ တၠပညာဂမၠိုၚ် ဟွံခၠေဝ်သှ် ရဴဝွံအိုတ်ရ။ (ဟွံသောၚ်ကလးရဴဝွံအိုတ်ရ)၊ တၠအဲ ယဝ်ဂပ်ဝ်သ္ပဒးမ္ဂး ဂပ်ဝ်သ္ပဒးရ ရဴဝွံ သြဝ်ဂရၚ်ပတီညိ၊ တၠအဲ ယဝ်ဟဂပ်ဝ်သ္ပဒးမ္ဂး ဟဂပ်ဝ်သ္ပဒးရ ရဴဝွံ သြဝ်ဂရၚ်ပတီညိ ရဴဝွံ (သ္ဂးရ)။

ယွံတဳလမၞုံပိုဉ် အဲဍိက် သ္ပတမ်နူၜံၚ်သၠးတိတ်တုဲ နအယာံမာတ်တိက်လ္ပအ်ညာတ်လေဝ် သွိုန်ဗပိုန်သိပ်ဂၠိပ်ဒး ဒ္ဂေတ်မေထုန်ရဂှ် ဟွံတီရ၊ အဲဍိက် မၚုဟ်ဒၟံၚ်ဂှ် မုသ္ဇက်သ္ဂး နွံဏီရော? ရဴဝွံ (ဂရၚ်ပတီရ)။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် −

“ယွံခမဳတအ် ဒှ်သာ်ဂှ်မ္ဂး သြဝ်ဗကပ်ဗဗေၚ် ကုကောန်သၟိၚ်လိစ္ဆဝဳဝဍ္ဎညိ၊ သြဝ်သ္ပပွမဟွံဆက်ဆောမ် ကေုာံသၚ်ညိ” ရဴဝွံ သ္ဂးကဵုခမဳဂမၠိုၚ်ရ။

၅.၂။ အၚ်္ဂဗကပ်ဗဗေၚ်ဒ္စါံသာ်
ယွံခမဳတအ ကုဥပးမဍိုက်ပေၚ်တဴ ကေုာံအၚ်္ဂဂမၠိုၚ်ဒ္စါံသာ်ဂှ် ဒးဗကပ်ဗဗေၚ်ရ၊ (၁) သ္ပလွဳပရာ တၞဟ်နဟွံကလိဂွံလာဘ် ကုခမဳဂမၠိုၚ်ရ၊ (၂) သ္ပလွဳပရာ တၞဟ်နဂွံဒှ်လလေၚ်ဖဵု ကုခမဳဂမၠိုၚ်ရ၊ (၃) သ္ပလွဳပရာ တၞဟ်နဟွံကလိဂွံဌာန်တန်တဴဒမၠိ ကုခမဳဂမၠိုၚ်ရ၊ (၄) တ္ၜေဟ်လက် ခမဳဂမၠိုၚ်ရ၊ ဘပဠရ၊ (၅) ပါ်ဗကး ခမဳဂမၠိုၚ်ရၚ်သကအ်ရ၊ (၆) ဟီုဂရိုဟ်ကျာ်ရ၊ (၇) ဟီုဂရိုဟ်ဓရ်ရ၊ (၈) ဟီုဂရိုဟ်သၚ်ရ။ ယွံခမဳတအ် ကုဥပးမဍိုက်ပေၚ်တဴ ကေုာံအၚ်္ဂဂမၠိုၚ် ဒ္စာံသာ်ဝွံ ကဵုအခေါၚ် တၞဟ်နဗကပ်ဗဗေၚ်ရ။

ယွံခမဳတအ် ရဴဝွံ ဒးဗကပ်ဗဗေၚ်ရ၊ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

၂၆၆။	“ယွံတဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကောန်သၟိၚ်လိစ္ဆဝဳ ဝဍ္ဎ စောတ်စောဲ တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် သီုဟွံမွဲကဵုဟိုတ်ရ၊ ကမ်မၞုံကဵု အခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ဗကပ်ဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွမဟွံဆက်ဆောမ် ကေုာံသၚ်ရ၊ ဣဝွံ ပွမကဵုတီရောၚ်။

ယွံတဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကောန်သၟိၚ်လိစ္ဆဝဳဝဍ္ဎ စောတ်စောဲ တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် သီုဟွံမွဲကဵုဟိုတ်ရ၊ သၚ် ဗကပ်ဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွဟွံဆက်ဆောမ် ကေုာံသၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမဗကပ်ဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ ပွမသ္ပပွမဟွံဆက်ဆောမ် ကေုာံသၚ်ရ၊ တဳလပိုဉ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ဗကပ်ဗဗေၚ် ကုကောန်သၟိၚ်လိစ္ဆဝဳဝဍ္ဎ သ္ပပွမဟွံဆက်ဆောမ် ကေုာံသၚ်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြ ရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

ပ္ဍဲအခိၚ်ဂှ် တဳလပိုဉ်အာနန္ဒ ပ္ဍဲအခိၚ်နူဂယး သၠောံရုၚ်လတက်ပလေဝ်သ္ၚာတုဲ ဂိုၚ်ကေတ်ဗဗေၚ်သ္ၚာတုဲမ္ဂး က္ညပြာပ်စဴအာ သ္ၚိကောန်သၟိၚ်လိစ္ဆဝဳဝဍ္ဎတုဲ “ယွံကောန်တၠဝဍ္ဎ သၚ် ဗကပ်ဗဗေၚ် ကုတၠအဲရ၊ တၠအဲ ဒှ်ညးဟွံမွဲကဵုပွမဆက်ဆောမ် ကေုာံသၚ်ရ” ရဴဝွံ ဟီုသ္ဂးကဵု ကောန်သၟိၚ်လိစ္ဆဝဳဝဍ္ဎရ။ ပ္ဍဲအခိၚ်ဂှ် “သၚ် ဗကပ်ဗဗေၚ် ကဵုအဲရဂး၊ အဲ ဒှ်ညး ဟွံမွဲကဵုပွမဆက်ဆောမ် ကေုာံသၚ်ရဂး” ရဴဝွံ (ပၠုပ်စိုတ်တုဲ) ကောန်သၟိၚ်လိစ္ဆဝဳဝဍ္ဎ ပ္ဍဲဒၞာဲဂှ်ဟေၚ် ဒၚ်သၠၚ်ဝိုတ်စိပ်အာတုဲ လောတ်စှ်ေရ။

ပ္ဍဲအခိၚ်ဂှ် မိတ်သဟာဲပြောဲဇွာ ကလောကောန်မွဲမိဂမၠိုၚ် ကောန်သၟိၚ်လိစ္ဆဝဳဝဍ္ဎဂှ် “ယွံသကအ်ဝဍ္ဎ ဟွံဗဗွဲရ၊ လ္ပဒှ်စံၚ်တူညိ၊ လ္ပလရိုအ်ယာံညိ၊ ပိုဲညးဂမၠိုၚ် ကဵုတဳလမၞုံပိုဉ်ကျာ်တြဲကီု ခမဳသၚ်ကီု ကေဝ်ဇြုၚ်အိုတ်ရ ‘ပြေစိုတ်အိုတ်’ ရ” ရဴဝွံ ဟီုကဵုကောန်သၟိၚ်လိစ္ဆဝဳဝဍ္ဎအိုတ်ရ။

ပ္ဍဲအခိၚ်ဂှ် ကောန်သၟိၚ်လိစ္ဆဝဳဝဍ္ဎ မွဲဟာန်ကေုာံကောန်သမ္ဘာ မွဲဟာန်ကေုာံမိတ်သဟာဲပြောဲဇွာဂမၠိုၚ် မွဲဟာန်ကေုာံ ကလောကောန်မွဲမိဂမၠိုၚ် သီုမၞုံကဵုယာတ်မဍုက်ဍေက် (တၟိကယျာ) သီုမၞုံကဵုသော်က္ဍိုပ်မဍုက်ဍေက် (လံက်လေတ်ကၠေၚ်ဍေဝ်) ပြာပ်ကၠုၚ်ဇရေၚ် တဳလမၞုံပိုဉ်ကျာ်တြဲတုဲ လ္ၚောဝ်ဖျေံက္ဍိုပ် ပ္ဍဲဒၠးဇိုၚ်တဳလမၞုံပိုဉ်ကျာ်တြဲဂမၠိုၚ်တုဲ—

“ယွံတဳလမၞုံပိုဉ် အတိုၚ်မဒိုဟ်ဓီု အတိုၚ်မဝိဝိၚ် အတိုၚ်မဟွံဍိုဟ်ကေက်စဳကၠး ဒုဟ်ဓလီုဍိုက်ဒး အဲဍိက်တုဲရ။ အဲဍိက် စောတ်စောဲဒး တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် သီုဟွံမွဲကဵုဟိုတ်ရ။ 

ယွံတဳလမၞုံပိုဉ် ဒုဟ်အဲဍိက်ဂှ် ဗွဲအစောံဒုဟ် တၞဟ်နဂွံသ္ၚဳလလမ်မၚ်မွဲ ပ္ဍဲကာလကြဴ တဳလမၞုံပိုဉ်ကျာ်တြဲ သြဝ်အေၚ်ဒုၚ်ညိကျာ်” ရဴဝွံ (ဂရၚ်ပတီရ)။

ယွံဒကာဝဍ္ဎ တၠအဲ ဟိုတ်မစောတ်စောဲဒး တဳလပိုဉ်ဒဗ္ဗ ကောန်သၟိၚ်မလ္လ နပွမသဳလလီုလာ် သီုဟွံမွဲကဵုဟိုတ်ဂှ် အတိုၚ်မဒိုဟ်ဓီု အတိုၚ်မဝိဝိၚ် အတိုၚ်ဟွံဍိုဟ်ကေက်စဳကၠး ဗွဲစၟတ် ဒုဟ်ဓလီုဍိုက်ဒး တၠအဲ တုဲရ။

ယွံဒကာဝဍ္ဎ တၠအဲ ယြဴဟိုတ်မွဲ ညာတ်ကေတ်ဒုဟ် ဗွဲအစောံဒုဟ်တုဲ ဇအုဲဇဗကၠေံ ဗွဲမဗဗွဲကဵုဓရ်ရ၊ ဟိုတ်ဂှ်ရ ဒုဟ်တၠအဲဂှ် ပိုဲအေၚ်ဒုၚ်အိုတ်ရ။

ယွံဒကာဝဍ္ဎ ယြဴညးမွဲ ညာတ်ကေတ်ဒုဟ် ဗွဲအစောံဒုဟ်တုဲ ဇအုဲဇဗကၠေံ ဗွဲမဗဗွဲကဵုဓရ်ရ၊ ပ္ဍဲကာလကြဴလေဝ် သ္ၚဳလလမ်မၚ်မွဲရ၊ ပွမသ္ပရဴဝွံ (ညးဂှ်) ဒှ်ဟိုတ်မဇၞော်မောဝ် ပ္ဍဲဒၠောံဗတောန် ဝိနယ်ကျာ်ဟေၚ်ရ ရဴဝွံ (သ္ဂးရ)။
ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ်—

“ယွံခမဳတအ် ဒှ်သာ်ဂှ်မ္ဂး သြဝ်ဂတးလ္ၚာဗဗေၚ် ကုကောန်သၟိၚ်လိစ္ဆဝဳဝဍ္ဎညိ၊ သြဝ်သ္ပ ပွမဆက်ဆောမ် ကေုာံသၚ်ညိ” ရဴဝွံ သ္ဂးကဵုခမဳဂမၠိုၚ်ရ။

၅.၃။ အၚ်္ဂလ္ၚာဗဗေၚ်ဒ္စါံသာ်
ယွံခမဳတအ် ကုဥပး မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စာံသာ်ဂှ် ဒးဂတးလ္ၚာဗဗေၚ်ရ၊ (၁) ဟွံသ္ပလွဳပရာ တၞဟ်နဟွံကလိဂွံလာဘ် ကုခမဳဂမၠိုၚ်ရ၊ (၂) ဟွံသ္ပလွဳပရာ တၞဟ်နဂွံဒှ်လလေၚ်ဖဵု ကုခမဳဂမၠိုၚ်ရ၊ (၃) ဟွံသ္ပလွဳပရာ တၞဟ်နဟွံကလိဂွံတန်တဴ ဌာန်တန်တဴဒမၠိ ကုခမဳဂမၠိုၚ်ရ၊ (၄) ဟွံတ္ၜေဟ်လက် ခမဳဂမၠိုၚ်ရ၊ ဟွံဘပဠရ၊ (၅) ဟွံပါ်ဗကး ခမဳဂမၠိုၚ်ရၚ်သကအ်ရ၊ (၆) ဟွံဟီုဂရိုဟ်ကျာ်ရ၊ (၇) ဟွံဟီုဂရိုဟ်ဓရ်ရ၊ (၈) ဟွံဟီုဂရိုဟ်သၚ်ရ။ ယွံခမဳတအ် ကုဥပး မဍိုက်ပေၚ်တဴ ကေုာံအၚ်္ဂဂမၠိုၚ်ဒ္စာံသာ်ဝွံ ကဵုအခေါၚ် တၞဟ်နဂတးလ္ၚာဗဗေၚ်ရ။

ယွံခမဳတအ် ရဴဝွံ ဒးဂတးလ္ၚာရ၊ ယွံခမဳတအ် ကောန်သၟိၚ်လိစ္ဆဝဳဝဍ္ဎဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန် ယာတ်ကၞေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန်ခၠအ်သၟိပ်တဲဂှ်—

“ယွံတဳလပိုဉ် သၚ် ဗကပ်ဗဗေၚ် ကုအဲဍိက်ရ၊ အဲဍိက် ဒှ်ညးဟွံမွဲကဵုပွမဆက်ဆောမ် ကေုာံသၚ်ရ၊ အဲဍိက် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ်သၚ် ပွမဂတးလ္ၚာဗဗေၚ်ရ” ရဴဝွံ ဒးဂရၚ်ပတီရ။ မရနုက်ကဵုၜါဝါလေဝ် ဒးအာတ်အခေါၚ်ရ။ မရနုက်ကဵုပိဝါလေဝ် ဒးအာတ်အခေါၚ်ရ။ ခမဳ စဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

၂၆၇။	“ယွံတဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် ဗကပ်လဝ် ဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွမဟွံဆက်ဆောမ် ကေုာံသၚ်ရ၊ ကောန်သၟိၚ်လိစ္ဆဝဳဝဍ္ဎဂှ် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှ်ေ’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ်သၚ် ပွမဂတးလ္ၚာဗဗေၚ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ဂတးလ္ၚာဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွမဆက်ဆောမ် ကေုာံသၚ်ရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် ဗကပ်လဝ် ဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွမဟွံဆက်ဆောမ် ကေုာံသၚ်ရ၊ ကောန်သၟိၚ်လိစ္ဆဝဳဝဍ္ဎဂှ် ဒ္ဂေတ်တဴ ဗွဲမဒးရးရ၊ ဖျေံကၠေံ တသော်မာန် ‘မာန်စှေ်’ ရ၊ ဒ္ဂေတ်တဴ ဒ္ဂေတ်ဝတ် ဒှ်ဟိုတ်တိတ်ဗၠးနူကမ်ရ၊ အာတ်အခေါၚ်သၚ် ပွမဂတးလ္ၚာဗဗေၚ်ရ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ဂတးလ္ၚာဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ သ္ပပွမဆက်ဆောမ် ကေုာံသၚ်ရ၊ ယြဴကုတဳလပိုဉ်မွဲ သ္ဍိုက်မၠိုက် ပွမဂတးလ္ၚာဗဗေၚ် ကုကောန်သၟိၚ်လိစ္ဆဝဳဝဍ္ဎရ၊ ပွမသ္ပပွမဆက်ဆောမ် ကေုာံသၚ်ရ၊ တဳလပိုဉ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ဂတးလ္ၚာဗဗေၚ် ကုကောန်သၟိၚ်လိစ္ဆဝဳဝဍ္ဎတုဲရ၊ သ္ပပွမဆက်ဆောမ် ကေုာံသၚ်တုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၆၈။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဍုၚ်ဝေသာလဳ ဗၞတ်မမိပ်လဟိၚ်တုဲမ္ဂး အတိုၚ်လၟေၚ်လၟေၚ် က္ညဂ္ၚေၚ်အာဒေသစာရိတ် ဘဂ္ဂရးမ္ဂး စိုပ်ကၠုၚ်ဘဂ္ဂရးဂှ်တုဲ သ္ပဒတဴတန်ဒၟံၚ် ပ္ဍဲဂြိုပ်ဒြာဲမၞုံယၟုဘေသကဠ ဇရေၚ်ဍုၚ်သုသုမာရဂိရိ လုပ်လၟိဟ်ဘဂ္ဂရးဂှ်ရ။

ပ္ဍဲအခိၚ်ဂှ် ပြာသာဒ် မၞုံယၟုကောကနဒ ကောန်သၟိၚ်ဗောဓိ သိုၚ်ခၞံတုဲအာ ဟွံလအ်ဏီရ၊ ခမဳဗဗၞးကေုာံမၞိဟ်မမိက်ကဵုမွဲမွဲ ဟဂွံပဒတဴဏီရ။

ပ္ဍဲအခိၚ်ဂှ် ကောန်သၟိၚ်ဗောဓိဂှ် ဟီုသ္ဂးကဵုမၚ်ဗၠာဲသဉ္စိကာပုတ္တ ရဴဝွံရ—

ယွံအမာံသဉ္စိကာပုတ္တ သြဝ်ကၠုၚ်ညိ၊ ပြာပ်အာဇရေၚ် တဳလမၞုံပိုဉ်ကျာ်တြဲတုဲ နကဵုဂလာန်အဲဂှ် သြဝ်လ္ၚောဝ်ဂၠးဂတာဇိုၚ် တဳလမၞုံပိုဉ်ကျာ်တြဲဂမၠိုၚ်ညိ၊ ဒဒှ်ဟွံမွဲကဵုယဲ ဒဒှ်ဟွံမွဲကဵုဒဒိုခ် ဒဒှ်မထတ်ယုက် ဒဒှ်မထတ်စောံ ဒဒှ်မဂွံပဒတဴဗွဲတသိုခ်ဂှ် သြဝ်ဂရၚ်ပတီသၟာန်ညိ။

“ယွံတဳလမၞုံပိုဉ် ကောန်သၟိၚ်ဗောဓိဂှ် လ္ၚောဝ်ဂၠးဂတာဇိုၚ် တဳလမၞုံပိုဉ်ကျာ်တြဲဂမၠိုၚ်ရ၊ ဒဒှ်မဟွံမွဲကဵုယဲ ဒဒှ်မဟွံမွဲကဵုဒဒိုခ် ဒဒှ်မထတ်ယုက် ဒဒှ်မထတ်စောံ ဒဒှ်မဂွံပဒတဴ မွဲတသိုခ်ဂှ် သၟာန်ဒၟံၚ်ရ” ရဴဝွံ သြဝ်ဂရၚ်ပတီညိ။

(သအာၚ်နူဂှ်) “ယွံတဳလမၞုံပိုဉ် သွက်တ္ၚဲယးတေံ တဳလမၞုံပိုဉ်ကျာ်တြဲ မွဲဟာန်ကေုာံ ခမဳသၚ် သြဝ်ဒုၚ်တဲပိဏ္ဍပါတ် ကောန်သၟိၚ်ဗောဓိညိ ရဴသာ်ဝွံလေဝ် သြဝ်ဂရၚ်ပတီညိ ရဴဝွံ (ဟီုသ္ဂးရ)။

“ယွံကောန်သၟိၚ် ခိုဟ်ရ” ရဴဝွံ မၚ်ဗၠာဲသဉ္စိကာပုတ္တဂှ် ဒုၚ်ဝန်ကုကောန်သၟိၚ်ဗောဓိတုဲမ္ဂး ပြာပ်အာဇရေၚ် တဳလမၞုံပိုဉ်ကျာ်တြဲတုဲ ဟီုဂလာန်ဆက်မိတ် အိုဟ်တၟိုဟ်မိပ်မြဟ် ကေုာံ တဳလမၞုံပိုဉ်ကျာ်တြဲ မွဲစွံတုဲ၊ ဟီုပတုဲကၠေံ ဂလာန်အိုဟ်တၟိုဟ်မိပ်မြဟ် ထေက်ကဵုဗှ်ဗၞုဟ်တုဲ ဂဇအ်ကေတ် ပ္ဍဲဌာန်မွဲဒၞာဲတုဲ−

“ကောန်သၟိၚ်ဗောဓိဂှ် လ္ၚောဝ်ဂၠးဂတာဇိုၚ် တြနာဲဂေါတမဂမၠိုၚ်ရ၊ ဒဒှ်မဟွံမွဲကဵုယဲ ဒဒှ်ဟွံမွဲကဵုဒဒိုခ် ဒဒှ်မထတ်ယုက် ဒဒှ်မထတ်စောံ ဒဒှ်မဂွံပဒတဴဗွဲတသိုခ်ဂှ် သၟာန်ဒၟံၚ်ရ၊ ယွံတဳလမၞုံပိုဉ် (သအာၚ်နူဂှ်) သွက်တ္ၚဲယးတေံ တြနာဲဂေါတမ မွဲဟာန်ကေုာံ ခမဳသၚ် သြဝ်ဒုၚ်တဲ ပိဏ္ဍပါတ် ကောန်သၟိၚ်ဗောဓိညိ ရဴဝွံလေဝ် သြဝ်ဂရၚ်ပတီညိ” ရဴဝွံ ဂရၚ်ပတီရ။

တဳလမၞုံပိုဉ်ကျာ်တြဲဂှ် နမမံၚ်ထောံသ္ၚိတ်သ္ၚိတ်ဂှ် ဒုၚ်ကေတ်တဲရ။

ပ္ဍဲကြဴနူဂှ် မၚ်ဗၠာဲသဉ္စိကာပုတ္တဂှ် တီကေတ် တဳလမၞုံပိုဉ်ကျာ်တြဲ ဒုၚ်တဲတုဲ ဒလိုက်ကတဵုနူဒၞာဲ ပြာပ်အာဇရေၚ် ကောန်သၟိၚ်ဗောဓိတုဲ “ယွံတြနာဲ ပိုဲညးဂမၠိုၚ်ဂှ် နကဵုဂလာန်တြနာဲဂှ် ကောန်သၟိၚ်ဗောဓိဂှ် လ္ၚောဝ်ဂၠးဂတာဇိုၚ် တြနာဲဂေါတမဂမၠိုၚ်ရ၊ ဒဒှ်မဟွံမွဲကဵုယဲ ဒဒှ်ဟွံမွဲကဵုဒဒိုခ် ဒဒှ်မထတ်ယုက် ဒဒှ်မထတ်စောံ ဒဒှ်မဂွံပဒတဴဗွဲတသိုခ်ဂှ် သၟာန်ဒၟံၚ်ရ၊ ယွံတဳလမၞုံပိုဉ် (သအာၚ်နူဂှ်) သွက်တ္ၚဲယးတေံ တြနာဲဂေါတမ မွဲဟာန်ကေုာံ ခမဳသၚ် သြဝ်ဒုၚ်တဲ ပိဏ္ဍပါတ် ကောန်သၟိၚ်ဗောဓိညိ ရဴဝွံလေဝ် သြဝ်ဂရၚ်ပတီ တြနာဲဂေါတမ မပတၠပိုဉ်တြဴပြကာဂှ်တုဲအိုတ်ရ၊ ခမဳဂေါတမလေဝ် ဒုၚ်တဲရ” ရဴဝွံ ဟီုသ္ဂးရ။

ပ္ဍဲအခိၚ်ဂှ် ကောန်သၟိၚ်ဗောဓိဂှ် ဗတမ်ဂှ်လောန်ၜက်အာတုဲ ကဵုစဳရေၚ်စၞအာဟာရဘောဇိုန်မပြဲပြဲတုဲ ပြာသာဒ်ကောကနဒဂှ်လေဝ် စဵုကဵုစိုပ်ကၞၚ်တၞိန်သၟဝ်အိုတ် ကဵုလးကၠေံ နကဵုယာတ်ပိက်ဗုဂမၠိုၚ်တုဲမ္ဂး ဟီုသ္ဂးကဵုမၚ်ဗၠာဲသဉ္စိကာပုတ္တ ရဴဝွံရ−

“ယွံအမာံသဉ္စိကာပုတ္တ သြဝ်ကၠုၚ်ညိ၊ တၠအဲ ပြာပ်အာဇရေၚ်တဳလမၞုံပိုဉ်ကျာ်တြဲတုဲ ‘ယွံတြနာဲဂေါတမ ဒးအခိၚ်ရ၊ ပလေဝ်ပလေတ်ပိဏ္ဍပါတ်တုဲရ’ ရဴဝွံ ဒဒှ်ဒးအခိၚ်ရဂှ် သြဝ်ဂရၚ်ပတီ ကုတဳလမၞုံပိုဉ်ကျာ်တြဲညိ” ရဴဝွံ (သ္ဂးရ)။

“ယွံတြနာဲ ခိုဟ်ရ” ရဴဝွံ မၚ်ဗၠာဲသဉ္စိကာပုတ္တဂှ် ဒုန်ဝန် ကုကောန်သၟိၚ်ဗောဓိတုဲမ္ဂး ပြာပ်အာဇရေၚ်တဳလမၞုံပိုဉ်ကျာ်တြဲတုဲ ‘ယွံတြနာဲဂေါတမ ဒးအခိၚ်ရ၊ ပလေဝ်ပလေတ်ပိဏ္ဍပါတ်တုဲရ’ ရဴဝွံ ဒဒှ်ဒးအခိၚ်ရဂှ် သြဝ်ဂရၚ်ပတီ ကုတဳလမၞုံပိုဉ်ကျာ်တြဲရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲအခိၚ်နူဂယး ဗိုက်ပလေဝ်ပလေတ်သ္ၚာတုဲ သီုမထ္ၜဂိုၚ်ရပ်ကေတ်ဗဗေၚ်သ္ၚာဂှ် က္ညပြာပ်အာသ္ၚိနန် ကောန်သၟိၚ်ဗောဓိရ။

ပ္ဍဲအခိၚ်ဂှ် ကောန်သၟိၚ်ဗောဓိဂှ်—

“ယွံတဳလမၞုံပိုဉ် တဳလမၞုံပိုဉ်ကျာ်တြဲ မပတၠပိုဉ်တြဴပြ သြဝ်လိုန်ယာတ်ဂမၠိုၚ်ညိ၊ တဳလမၞုံပိုဉ်ကျာ်တြဲ မက္ညကၠုၚ်ခိုဟ်ဆာဲ သြဝ်လိုန်ယာတ်ဂမၠိုၚ်ညိ၊ ပွမတိုန်လိုန်ဂှ် ဒှ်တဴတၞဟ်န ဒတုဲမြမောဝ် တၞဟ်နတသိုခ် ကုအဲဍိက် လုကဴကာလမဂၠိၚ်သ္ၚောဲရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

ဂရၚ်ပတီ ရဴဝွံမ္ဂး တဳလမၞုံပိုဉ်ကျာ်တြဲ မံၚ်ကၠေံသ္ၚိတ်သ္ၚိတ်ရ။ မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် ကောန်သၟိၚ်ဗောဓိဂှ်— 

“ယွံတဳလမၞုံပိုဉ် တဳလမၞုံပိုဉ်ကျာ်တြဲ မပတၠပိုဉ်တြဴပြ သြဝ်လိုန်ယာတ်ဂမၠိုၚ်ညိ၊ တဳလမၞုံပိုဉ်ကျာ်တြဲ မက္ညကၠုၚ်ခိုဟ်ဆာဲ သြဝ်လိုန်ယာတ်ဂမၠိုၚ်ညိ၊ ပွမတိုန်လိုန်ဂှ် ဒှ်တဴတၞဟ်န ဒတုဲမြမောဝ် တၞဟ်နတသိုခ် ကုအဲဍိက် လုကဴကာလမဂၠိၚ်သ္ၚောဲရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။
ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ကလေၚ်သ္ၚဳရံၚ် တဳလပိုဉ်အာနန္ဒရ၊ ပ္ဍဲအခိၚ်ဂှ် တဳလပိုဉ်အာနန္ဒဂှ်—

“ယွံကောန်သၟိၚ် သြဝ်သီရုပ်ကၠေံယာတ်ဂမၠိုၚ်ညိ၊ ကျာ်တြဲ တိုန်လိုန်ယာတ်လးဗုဂှ် ဟွံသေၚ်ရ၊ တဳလမၞုံပိုဉ်ကျာ်တြဲ မၚ်မွဲတဴ ဂကောံခမဳ ကောန်ဗွဲကြဴရ” ရဴဝွံ ဟီုသ္ဂးကဵု ကောန်သၟိၚ်ဗောဓိရ။

ပ္ဍဲအခိဂှ် ကောန်သၟိၚ်ဗောဓိ ကဵုသီရုပ်ကၠေံ ယာတ်ဗုဂမၠိုၚ်ဂှ်တုဲ ကဵုလးသၞာ ပ္ဍဲလတူပြာသာဒ်ကောကနဒရ၊ ပ္ဍဲအခိၚ်ဂှ် တဳလမၞုံပိုဉ်ကျာ်တြဲ မွဲဟာန်ကေုာံ ခမဳသၚ် တိုန်အာ ပြာသာဒ်ကောကနဒတုဲ ဂဇအ်ပ္ဍဲသၞာမလးလဝ်ဂှ်ရ။

ပ္ဍဲအခိၚ်ဂှ် ကောန်သၟိၚ်ဗောဓိဂှ် နကဵုစၞအာဟာရ ဘောဇိုန်မပြဲပြဲ အလဵုဇကုကၠောန်ၜိုတ်ဥပကာ တြာပ်ဖာပ်ဗ္စ ခမဳသၚ်မၞုံပဓာန်ဍေံ တဳလမၞုံပိုဉ်ကျာ်တြဲ စဵုကဵုတရိုပ်ကဵုစိုတ် စဵုကဵုဒးဆေဝ်တာပဒေါအ်ကၠေံရ။

တဳလမၞုံပိုဉ်ကျာ်တြဲ ကဵုပိုဉ်တုဲ ပ္ဍဲအခိၚ်ပါဲကၠေံတဲ နူဗဗေၚ်တုဲဂှ် ကောန်သၟိၚ်ဗောဓိ ဂဇအ်ဒၟံၚ်ပ္ဍဲဒၞာဲမဗဗွဲရ၊ ကုကောန်သၟိၚ်ဗောဓိ မဂဇအ်ဒၟံၚ်ပ္ဍဲဒၞာဲမဗဗွဲမွဲဂှ် နကဵုဂလာန်ဓရ် တဳလမၞုံပိုဉ်ကျာ်တြဲ ကဵုတီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာတုဲဒှ်တုဲမ္ဂး ဒၠိုက်ကတဵုနူဒၞာဲတုဲ ပါဲစ္ဍးအာရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲ—

“ယွံခမဳတအ် ဟဂပ်ဝ်လိုန်ယာတ်ဗုရ၊ ကုခမဳမလိုန်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ဗြဴမွဲတၠ မဟွံကေၚ်ၜံၚ်သၠးကောန်ဂှ် ဘိက်နိမန်ခမဳဂမၠိုၚ်တုဲမ္ဂး လးပညပ်ယာတ်ဗုတုဲ “ယွံတဳလပိုဉ်တအ် သြဝ်တိုန်လိုန်ယာတ်ဗုအိုတ်ညိ” ရဴဝွံ ဂရၚ်ပတီရ။

ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံလိုန်အိုတ်ရ။

ယွံတဳလပိုဉ်တအ် တၞဟ်နဖဵုဂွံဒှ်မ္ၚိုလ် သြဝ်လိုန်ယာတ်အိုတ်ညိ ရဴဝွံ ၜိုန်ဂရၚ်ပတီလေဝ် ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံလိုန်အိုတ်ရ။

ပ္ဍဲအခိၚ်ဂှ် ဗြဴဂှ် “တဳလပိုဉ်ဂမၠိုၚ် တၞဟ်နဖဵုဂွံဒှ်မ္ၚိုလ် သီုဂပ်ဝ်အာတ်ပါန်အခေါၚ်အိုတ်ဂှ် မုဟိုတ် ဟွံလိုန်ယာတ်ဗုအိုတ်ရော? ရဴဝွံ ဟီုဂရိုဟ်ရ၊ ပျုတ်ဗ္ဒေက်ရ၊ ဟီုထ္ၜးဒုဟ်ရ။ ခမဳဂမၠိုၚ် ဂွံမိၚ်ကေတ် ဂလာန်ဗြဴ မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် မၞိဟ်ဂမၠိုၚ် မၞုံပၟိက်ကဵုမ္ၚိုလ်အိုတ်ရ၊ ယွံခမဳတအ် တၞဟ်နဖဵုမ္ၚိုလ်မၞိဟ်ဂမၠိုၚ် ခမဳ မဂပ်ဝ်အာတ်ပါန်အခေါၚ်မ္ဂးဂှ် ကဵုအခေါၚ် တၞဟ်နလိုန်ယာတ်ဗုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် တၞဟ်နလိုန်တဴ သၞာမဂပ်ဝ်လိုန်ကဵုဇိုၚ် မကြဴကြာတ်တုဲဂှ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံလိုန်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် တၞဟ်နလိုန်တဴ သၞာမဂပ်ဝ်လိုန်ကဵုဇိုၚ် မကြဴကြာတ်တုဲရ ရဴဝွံ (သ္ဂးရ)။

✤ခဏ်ဒုတိယ တုဲရ။✤

၂၆၉။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဘဂ္ဂရးဂမၠိုၚ် ဗၞတ်မမိပ်လဟိၚ်တုဲမ္ဂး အတိုၚ်လၟေၚ်လၟေၚ် က္ညဂ္ၚေၚ်အာဒေသစာရိတ်မ္ဂး စိုပ်ကၠုၚ်ဍုၚ်သာရဝှ်တုဲ သ္ပဒတဴတန်ဒၟံၚ် ပ္ဍဲဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ်ရ။

ပ္ဍဲအခိၚ်ဂှ် ဝိသာခါ မစိုန်ဒှ်ညံၚ်မိ မိဂါရသေဌဳ ဂိုၚ်ကေတ်နၚ် နုၚ်သၟတ်ကီု ပေါတ်ဇိုၚ် မဂပ်ဝ်ခၞံလဝ်သဏ္ဌာန်ထိုက်ဒကှ် မၞုံကဵုဇၠဠတ်ကတဵုကီု ကၟဟ်စန်ကီုတုဲ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲတုဲ ဂဇအ်ကေတ်ပ္ဍဲဒၞာဲမွဲတုဲ—

“ယွံတဳလမၞုံပိုဉ်ကျာ်တြဲ သြဝ်ဒုၚ်ဂိုၚ်ကေတ် နုၚ်သၟတ်ကီု ပေါတ်ဇိုၚ် မဂပ်ဝ်ခၞံလဝ်သဏ္ဌာန်ထိုက်ဒကှ် မၞုံကဵုဇၠဠတ်ကတဵုကီု ကၟဟ်စန်ကီု အဲဍိက်ညိကျာ်၊ ပွမဒုၚ်ဂိုၚ်ကေတ်ဂှ် ဒှ်တဴ တၞဟ်နဒတုဲမြမောဝ် တၞဟ်နတသိုခ် ကုအဲဍိက် လုကဴကာလမဂၠိၚ်သ္ၚောဲရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

တဳလမၞုံပိုဉ်ကျာ်တြဲ ဒုၚ်ဂိုၚ်ကေတ် နုၚ်သၟတ်ကီု ကၟဟ်စန်ကီုရ၊ ပေါတ်ဇိုၚ် မဂပ်ဝ်ခၞံလဝ် သဏ္ဌာန်ထိုက်ဒကှ် မၞုံကဵုဇၠဠတ်ကတဵုဂှ်တုန် ဟွံဒုၚ်ဂိုၚ်ကေတ်ရ။

ပ္ဍဲအခိၚ်ဂှ် ဝိသာခါ မစိုန်ဒှ်ညံၚ်မိ မိဂါရသေဌဳဂှ် နကဵုဂလာန်ဓရ် တဳလမၞုံပိုဉ်ကျာ်တြဲ ကဵုတီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာတုဲဒှ်တုဲ ဒၠိုက်ကတဵုနူဒၞာဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲ သ္ပရှေ်သှေ်ရဴဂဴကၠာ ပါဲစ္ဍးအာရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲ—

“ယွံခမဳတအ် ကဵုအခေါၚ် နုၚ်သၟဝ်ကီု ကၟဟ်စန်ကီုရ၊ ယွံခမဳတအ် ဟဂပ်ဝ်ပြဘိုဂ်ရပ်စပ် ပေါတ်ဇိုၚ် မဂပ်ဝ်ခၞံလဝ် သဏ္ဌာန်ထိုက်ဒကှ် မၞုံကဵုဇၠဠတ်ကတဵုရ၊ ကုခမဳ မပြဘိုဂ်ရပ်စပ်ဂှ် ဒးအာပတ်ဒုက္ကဋ်ရ။

ယွံခမဳတအ် ကဵုအခေါၚ် ပေါတ်ဇိုၚ်ဂမၠိုၚ် ပိဂကူ မတွံဂး ပေါတ်ဇိုၚ်တၟံကဠိုအ် ပေါတ်ဇိုၚ်နုက် ပေါတ်ဇိုၚ်ခၜိုဟ်ဍာ်ၜဳရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ဝိသာခါမစိုန်ဒှ်ညံၚ်မိ မိဂါရသေဌဳ ဂိုၚ်ကေတ်နၚ် ပၞိက်ပန်ကၠၚ်ကီု ဗၞဳအဝဏ်ပၞိက်သၠတာကီုတုဲ ပြာပ်အာဇရေၚ် တဳလမၞုံပိုဉ်ကျာ်တြဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲ ဂဇအ်ကေတ်ပ္ဍဲဒၞာဲမွဲတုဲ—

“ယွံတဳလမၞုံပိုဉ် သြဝ်ဒုၚ်ဂိုၚ်ကေတ် ပၞိက်ပန်ကၠၚ်ကီု ဗၞဳအဝဏ်ပၞိက်သၠတာကီု အဲဍိက်ညိကျာ်၊ ပွမဒုၚ်ဂိုၚ်ကေတ်ဂ်ှ ဒှ်တဴ တၞဟ်နဒတုဲမြမောဝ် တၞဟ်နတသိုခ် ကုအဲဍိက် လုကဴ ကာလမဂၠိၚ်သ္ၚောဲရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

တဳလမၞုံပိုဉ်ကျာ်တြဲ ဒုၚ်ဂိုၚ်ကေတ် ပၞိက်ပန်ကၠၚ်ကီု ဗၞဳအဝဏ် ပၞိက်သၠတာကီုရ။ ပ္ဍဲအခိၚ်ဂှ် ဝိသာခါ မစိုန်ဒှ်ညံၚ်မိ မိဂါရသေဌဳဂှ် နကဵုဂလာန်ဓရ် တဳလမၞုံပိုဉ်ကျာ်တြဲ ကဵုတီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ်(ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာတုဲဒှ်တုဲ ဒၠိုက်ကတဵုနူဒၞာဲတုဲမ္ဂး လ္ၚောဝ်သ္ပဝတ် တဳလမၞုံပိုဉ်ကျာ်တြဲ သ္ပရှ်ေသှ်ေရဴဂဴကၠာ ပါဲစ္ဍးအာရ။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲ—

“ယွံခမဳတအ် ကဵုအခေါၚ် ပၞိက်ပန်ကၠၚ်ကီု ဗၞဳအဝဏ် ပၞိက်သၠတာကီုရ” ရဴဝွံ (သ္ဂးရ)။

ပ္ဍဲအခိၚ်ဂှ် ပၞိက်ဗွိုက်ရုဲ ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ပၞိက်ဗွိုၚ်ရုဲရ ရဴဝွံ (သ္ဂးရ)

ပၞိက်ဗ္တသတ်စာမရဳ ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် ပၞိက်ဗ္တသတ်စာမရဳရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။

ယွံခမဳတအ် ကဵုအခေါၚ် ပၞိက်ဂမၠိုၚ်ပိဂကူ မတွံဂး ပၞိက်မတုဲတဴနကာန် ပၞိက်မတုဲတဴ နကၟဝ်ဥသဳ ပၞိက်မတုဲတဴ နဍုတ်မြာ်စန်ရ ရဴဝွံ (သ္ဂးရ)။

၂၇၀။	ပ္ဍဲအခိၚ်ဂှ် က္ဍိုၚ် ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် က္ဍိုၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ယာပတိုန်လဝ်က္ဍိုၚ်တုဲ ဂေတ်ဂ္ၚေၚ်အာကၠုၚ်အိုတ်ရ။ ပ္ဍဲအခိၚ်ဂှ် ဥပးမွဲတၠ အာဥဒျာန် မွဲဟာန်ကေုာံ ကွးအာဇဳဝကဂမၠိုၚ်မဂၠိုၚ်ရ။ ကွးအာဇဳဝကဂမၠိုၚ် ညာတ်ဒးခမဳဆဗ္ဗဂ္ဂဳဂမၠိုၚ် မကၠုၚ်နူဇမ္ၚောဲ သီုမယာပတိုန်လဝ်က္ဍိုၚ်တုဲ—

“အမာံ တဳလပိုဉ်ခိုဟ်ဆာဲ တၠအဲဂမၠိုၚ်ဂှ် သၟဟ်ညံၚ်ရဴအမာတ်ဇၞော် မစၟဳစၟတ်စရၚ်ဂမၠိုၚ်ကီု ယာပတိုန်လဝ်က္ဍိုၚ်တုဲ ကၠုၚ်အိုတ်ရ” ရဴဝွံ ဟီုသ္ဂးကဵုဥပးဂှ်အိုတ်ရ။

ယွံကောန်နာဲတအ် ညးဂမၠိုၚ်ဂှ် ခမဳဟွံသေၚ်ရ ပြဘာဇ်ဂမၠိုၚ်ရ ရဴဝွံ (သ္ဂးရ)။

“ခမဳဂမၠိုၚ်ရ၊ ခမဳဂမၠိုၚ် ဟွံသေၚ်ရ” ရဴဝွံ သ္ပပွဝေၚ်လံၚ်အိုတ်ရ။

ပ္ဍဲအခိၚ်ဂှ် ဥပးဂှ် ကြပ်ညောန်ကၠုၚ်မ္ဂး တဳကေတ် (ဒှ်ခမဳဂမၠိုၚ်ရ)တုဲ “တဳလပိုဉ်ခိုဟ်ဆာဲဂမၠိုၚ် သီုမယာပတိုန်က္ဍိုၚ်ဂမၠိုၚ် မုဟိုတ် ဂေတ်ဂ္ၚေၚ်အာကၠုၚ်အိုတ်ရော” ရဴဝွံ ဟီုဂရိုဟ်ရ၊ ပျုတ်ဗ္ဒေက်ရ၊ ဟီုထ္ၜးဒုဟ်ရ။

ခမဳဂမၠိုၚ် ဂွံမိၚ်ကေတ် ဂလာန်ဥပး မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲ−

“ယွံခမဳတအ် ဟဂပ်ဝ်ပကၚ်ရၚ် က္ဍိုၚ်ရ၊ ကုခမဳမပကၚ်ရၚ်ဂှ် ဒးအာပတ်ဒုက္ကဋ်ရ” ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကုဂှ် ဂိယဲဒၟံၚ်ဂှ်ရ စာ်စ္ဍးကေုာံက္ဍိုၚ်တုဲ ‘သီုက္ဍိုၚ်ဟွံပါ’ ဟွံဒှ်တသိုခ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကုခမဳမဂိယဲဂှ် ကဵုအခေါၚ် တၞဟ်နပကၚ်ရၚ်က္ဍိုၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် “ယွံတဳလမၞုံပိုဉ်ကျာ်တြဲဂှ် ကုခမဳမဂိယဲဟေၚ် ကဵုအခေါၚ်က္ဍိုၚ်ရ၊ ကုခမဳဟွံဂိယဲဂှ် ဟွံကဵုအခေါၚ်ရ” ရဴဝွံ (ပၠုပ်စိုတ်တုဲ) တၞဟ်နပကၚ်ရၚ်က္ဍိုၚ် ပ္ဍဲအပ္ဍဲအာရှာမ်ကီု ပ္ဍဲဥပစာအာရှာမ်ကီုဂှ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကုခမဳ မဟွံဂိတယဲလေဝ် ကဵုအခေါၚ် တၞဟ်နပကၚ်ရၚ်က္ဍိုၚ် ပ္ဍဲအပ္ဍဲအာရှာမ်ကီု ပ္ဍဲဥပစာအာရှာမ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု စုတ်ဗဗေၚ် ပ္ဍဲဂျတုဲ ဂျဂှ် ဒက်ကွက်စုတ် ပ္ဍဲလေံမဂၠိၚ်တုဲ ပ္ဍဲဟွံသေၚ်ကဵုအခိၚ် တတ်အာ နတြၚ်ကွာန်မွဲ ဟွံမွဲကဵုစၟတ်သမ္တီရ။

မၞိဟ်ဂမၠိုၚ် “ယွံနာဲတအ် ကမၠတ်ဂှ် အာဒၟံၚ်ရ၊ သၞာ်ကမၠတ်ဂှ် ဂဵုတၟးရ” ရဴဝွံ သီုမဟီုသ္ဂးဂှ် ဗက်အာနူလက်ကရဴတုဲ ရပ်ကေတ်အိုတ်မ္ဂး တီကေတ် (ဒဒှ်ခမဳ) တုဲ ဗလးထောံအိုတ်ရ။

ပ္ဍဲအခိၚ်ဂှ် ခမဳဂှ် အာအာရှာမ်တုဲ ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။

ယွံကောန်တၠ တၠအဲ ပကၚ်ရၚ်လဝ် ဂျမကွက်ပ္ဍဲလေံမဂၠိၚ်ဟာ ရဴဝွံ သၟာန်အိုတ်ရ။ ယွံကောန်တၠတအ် ပကၚ်ရၚ်လဝ်ရ ရဴဝွံ သ္ဂးရ။ ခမဳပၟိက်အောန်ဂမၠိုၚ်ဂှ် “မုဟိုတ် ခမဳဂှ် ပကၚ်ရၚ်လဝ် ဂျမကွက်ပ္ဍဲလေံမဂၠိၚ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီရ)။ ပ ။ ဟီုဂရိုဟ်တုဲ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ဟဂပ်ဝ်ပကၚ်ရၚ် ဂျမကွက် ပ္ဍဲလေံမဂၠိၚ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ခမဳမွဲဇကုဂ်ှ ဂိယဲဒၟံၚ်ဂှ်ရ စာ်စ္ဍးကေုာံလေံမဂၠိၚ်တုဲ ဂေတ်ဂ္ၚေၚ်အာကၠုၚ်ဟွံမာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကုခမဳမဂိယဲဂှ် ကဵုအခေါၚ် သွက်ဂွံကဵုသၟိတ် (အခေါၚ်ပကၚ်ရၚ်) လေံမဂၠိၚ်ရ ရဴဝွံ (သ္ဂးရ)။

ယွံခမဳတအ် ရဴဝွံ ဒးကဵုရ၊ ခမဳမဂိယဲဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၠေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန် ခၠအ်သၟိပ်တုဲဂှ်—

ယွံတဳလပိုဉ်တအ် အဲဍိက် ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲ ဂေတ်ဂ္ၚေၚ်အာကၠုၚ်ဟွံမာန်ရ၊ ယွံတဳလပိုဉ်တအ် အဲဍိက် အာတ်သၚ် သၟိတ်(အခေါၚ်ပကၚ်ရၚ်) လေံမဂၠိၚ်ရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ။ မရနုက်ကဵုပိဝါလေဝ် ဒးအာတ်ရ။ ခမဳ မစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲ ဂေတ်ဂ္ၚေၚ်အာကၠုၚ် ဟွံမာန်ရ၊ ခမဳဂှ် အာတ်သၚ် သၟိၚ် (အခေါၚ်ပကၚ်ရၚ်) လေံမဂၠိၚ်ရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ် (အခေါၚ်ပကၚ်ရၚ်) လေံမဂၠိၚ် ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲ ဂေတ်ဂ္ၚေၚ်အာကၠုၚ် ဟွံမာန်ရ၊ ခမဳဂှ် အာတ်သၚ် သၟိၚ် (အခေါၚ်ပကၚ်ရၚ်) လေံမဂၠိၚ်ရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ်(အခေါၚ်ပကၚ်ရၚ်) လေံမဂၠိၚ် ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသၟိတ် (အခေါၚ်ပကၚ်ရၚ်) လေံမဂၠိၚ် ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။
သၚ် ဂပ်ဝ်ကဵုသၟိတ် (အခေါၚ်ပကၚ်ရၚ်) လေံမဂၠိၚ် ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၇၁။	ပ္ဍဲအခိၚ်ဂှ် ခမဳမွဲဇကုဂှ် ဂိယဲဒၟံၚ်ဂှ်ရ စာ်စ္ဍးကေုာံဂျတုဲ ရၚ်တၠုၚ်ဏာဗဗေၚ်ဟွံမာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကုခမဳမဂိယဲဂှ် ကဵုအခေါၚ် သွက်ဂွံကဵုသၟိတ် (အခေါၚ်ပကၚ်ရၚ်) ဂျရ ရဴဝွံ (သ္ဂးရ)။

ယွံခမဳတအ် ရဴဝွံ ဒးကဵုရ၊ ခမဳမဂိယဲဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၠေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန် ခၠအ်သၟိပ်တုဲဂှ်—

“ယွံတဳလပိုဉ်တအ် အဲဍိက် ဂိယဲဒၟံၚ်ရ၊ စာ်စ္ဍးကေုာံဂျတုဲ ရၚ်တၠုၚ်ဏာဗဗေၚ် ဟွံမာန်ရ၊ ယွံတဳလပိုဉ်တအ် အဲဍိက် အာတ်သၚ် သၟိတ်(အခေါၚ်ပကၚ်ရၚ်) ဂျရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ။ မရနုက်ကဵုပိဝါလေဝ် ဒးအာတ်ရ။ ခမဳ မစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံဂျတုဲ ရၚ်တၠုၚ်ဏာဗဗေၚ် ဟွံမာန်ရ၊ ခမဳဂှ် အာတ်သၚ် သၟိၚ် (အခေါၚ်ပကၚ်ရၚ်) ဂျရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ် (အခေါၚ်ပကၚ်ရၚ်) ဂျ ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံဂျတုဲ ရၚ်တၠုၚ်ဏာဗဗေၚ် ဟွံမာန်ရ၊ ခမဳဂှ် အာတ်သၚ် သၟိၚ် (အခေါၚ်ပကၚ်ရၚ်) ဂျရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ် (အခေါၚ်ပကၚ်ရၚ်) ဂျ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသၟိတ် (အခေါၚ်ပကၚ်ရၚ်) ဂျ ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုသၟိတ် (အခေါၚ်ပကၚ်ရၚ်) ဂျ ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၂၇၂။	ပ္ဍဲအခိၚ်ဂှ် ခမဳမွဲဇကု ဂိယဲဒၟံၚ်ဂှ်ရ စာ်စ္ဍးကေုာံလေံမဂၠိၚ်တုဲလေဝ် ဂေတ်အာကၠုၚ် ဟွံမာန်ရ၊ စာ်စ္ဍးကေုာံဂျတုဲလေဝ် ရၚ်တၠုၚ်ဏာဗဗေၚ် ဟွံမာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။
ယွံခမဳတအ် ကုခမဳမဂိယဲဂှ် ကဵုအခေါၚ် သွက်ဂွံကဵုသၟိတ် (အခေါၚ်ပကၚ်ရၚ်) လေံမဂၠိၚ်ကေုာံဂျရ ရဴဝွံ (သ္ဂးရ)။

ယွံခမဳတအ် ရဴဝွံ ဒးကဵုရ၊ ခမဳမဂိယဲဂှ် ပြာပ်အာဇရေၚ်သၚ်တုဲ လ္ၜက်ကၠေဟ်ပတိုန်သ္ၚာကၠေဟ် ပ္ဍဲလတူပၞးပါဲမွဲလပါ် လ္ၚောဝ်ဒၠးဇိုၚ် ခမဳဇၞော်ဂမၠိုၚ်တုဲ ဂဇအ်ဒၟံၚ်ဗွဲလံက်ဂဇုန် သီုမပၚ်ပတိုန် ခၠအ်သၟိပ်တုဲဂှ်—

“ယွံတဳလပိုဉ်တအ် အဲဍိက် ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲလေဝ် ဂေတ်ဂ္ၚေၚ်အာကၠုၚ်ဟွံမာန်ရ၊ စာ်စ္ဍးကေုာံဂျတုဲ လေဝ် ရၚ်တၠုၚ်ဏာဗဗေၚ် ဟွံမာန်ရ၊ ယွံတဳလပိုဉ်တအ် အဲဍိက် အာတ်သၚ် သၟိတ် (အခေါၚ်ပကၚ်ရၚ်) လေံမဂၠိၚ် ကေုာံဂျရ” ရဴဝွံ ဒးဂရၚ်ပတီရ။

မရနုက်ကဵုၜါဝါလေဝ် ဒးအာတ်ရ။ မရနုက်ကဵုပိဝါလေဝ် ဒးအာတ်ရ။ ခမဳ မစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲလေဝ် ဂေတ်ဂ္ၚေၚ်အာကၠုၚ် ဟွံမာန်ရ၊ စာ်စ္ဍးကေုာံဂျတုဲလေဝ် ရၚ်တၠုၚ်ဏာဗဗေၚ် ဟွံမာန်ရ၊ ခမဳဂှ် အာတ်သၚ် သၟိၚ်(အခေါၚ်ပကၚ်ရၚ်) လေံမဂၠိၚ် ကေုာံဂျရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ် (အခေါၚ်ပကၚ်ရၚ်) လေံမဂၠိၚ်ကေုာံဂျ ကုခမဳမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳဳလပိုဉ်တအ် သၚ် သြဝ်ကလၚ်ပၚ်မှိၚ် (ဂလာန်) အဲဍိက်ညိ၊ ခမဳမၞုံယၟုဝွံ ဂိယဲဒၟံၚ်ရ၊ စာ်စ္ဍးကေုာံလေံမဂၠိၚ်တုဲလေဝ် ဂေတ်ဂ္ၚေၚ်အာကၠုၚ် ဟွံမာန်ရ၊ စာ်စ္ဍးကေုာံဂျတုဲလေဝ် ရၚ်တၠုၚ်ဏာဗဗေၚ် ဟွံမာန်ရ၊ ခမဳဂှ် အာတ်သၚ် သၟိၚ် (အခေါၚ်ပကၚ်ရၚ်) လေံမဂၠိၚ် ကေုာံဂျရ၊ ကမ်မၞုံကဵုအခိၚ် မဗဗွဲ ကုသၚ် ယဝ်ဒှ်မ္ဂး၊ သၚ် ကဵုသၟိတ် (အခေါၚ်ပကၚ်ရၚ်) လေံမဂၠိၚ် ကေုာံဂျ ကုခမဳမၞုံယၟုဝွံရ၊ ယြဴကုတဳလပိုဉ်မွဲ သ္ဍိုက်မၠိုက် ပွမကဵုသၟိတ် (အခေါၚ်ပကၚ်ရၚ်) လေံမဂၠိၚ် ကေုာံဂျ ကုခမဳမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုသၟိတ် (အခေါၚ်ပကၚ်ရၚ်) လေံမဂၠိၚ် ကေုာံဂျ ကုခမဳမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။
၂၇၃။	ပ္ဍဲအခိၚ်ဂှ် ခမဳမွဲဇကု လေပ်ဂြေၚ်ရ၊ ခမဳဂှ် ဂြေၚ်တုဲဂြေၚ်တုဲ ၚိတ်ဖျေံရ။

ခမဳဂမၠိုၚ် “မုဟိုတ် ခမဳဝွံ စစၞဘောဇိုန် ပ္ဍဲဟွံသေၚ်ကဵုအခိၚ်ရော” ရဴဝွံ ဟီုဂရိုဟ်အုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခမဳဂှ် စုတိချိုတ်တသိုတ်ကၠုၚ် နူဘဝဂၠဴဟွံလအ်ဏီရ၊ ယွံခမဳတအ် ကဵုအခေါၚ် ပွမဂြေၚ် ကုခမဳမလေပ်ဂြေၚ်ရ။

ယွံခမဳတအ် ရၚ်တၠုၚ်ပတိတ်မ္ၚးအပ္ဍဲပါၚ်တုဲ ဟဂပ်ဝ်ၚိတ်ဖျေံရ၊ ကုခမဳ မၚိတ်ဖျေံဂှ် ဒးသ္ဂုတ်သွာတ် ဗွဲမဗဗွဲကဵုဓရ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဂကောံဗော်မွဲဂကောံ ကဵုဒါန်ပိဏ္ဍပါတ် ကုသၚ်ရ၊ ပ္ဍဲဘာရုၚ်ကဵုပိုဉ် မပုၚ်ဂမၠိုၚ်မဂၠိုၚ် ပြးဆာဲဒၟံၚ်အိုတ်ရ။

မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် ကဵုဒါန်ပိဏ္ဍပါတ်မ္ဂး ဟွံဒုၚ်ဂိုၚ်ကေတ် ဗွဲမဒးရးအိုတ်ရော?၊ မပုၚ်မွဲမွဲဂှ် နကဵုကမၠောန်ကေၚ်ကာမဂၠိုၚ် ဒးကဵုစိုပ်ဒတုဲရ၊ သွက်ဂွံဒှ်မပုၚ်မွဲမ ကမၠောန်ကေၚ်ကာဂၠိုၚ်ရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ခမဳဂမၠိုၚ် ဂွံမိၚ်ကေတ် ဂလာန်မၞိဟ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂမၠိုၚ်ဂှ်အိုတ်ဟေၚ်ရ။ ပ္ဍဲအခိၚ်ဂ်ှ ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် စၞအာဟာရဘောဇိုန် မဂပ်ဝ်ကဵုဒါန်ဂှ် ဒတုံစှေ်မ္ဂး လပှ်ကေတ်တုဲ ကဵုအခေါၚ် တၞဟ်နစရ၊ ယွံခမဳတအ် စၞအာဟာရဘောဇိုန်ဂှ် ဒကာဂမၠိုၚ် ဂပ်ဝ်ကဵုလဝ်ဒါန်တုဲရ ရဴဝွံ (သ္ဂးရ)။

၂၇၄။	ပ္ဍဲအခိၚ်ဂှ် ခမဳမွဲဇကု နကဵုသၞေံတဲဂမၠိုၚ်မဂၠိၚ် အာဂ္ၚေၚ်ပိဏ္ဍပါတ်ရ၊ ဗြဴမွဲဂှ် ညာတ်ဒးမ္ဂး “ယွံတဳလပိုဉ် သြဝ်ကၠုၚ်ညိ၊ သြဝ်သွိုန်ဗပိုန်မေထုန်ညိ” ရဴဝွံ ဂရၚ်ပတီ ခမဳဂှ်ရ။ ယွံဒေံဗြဴ ပွဝွံ ဟဂပ်ဝ်ရ ရဴဝွံ (သ္ဂးရ)။ ယွံတဳလပိုဉ် တဳလပိုဉ် ဟွံသွိုန်ဗပိုန်မ္ဂး အဲဍိက် ကုတ်ဂွါတ်ၛာ်ဇကု နကဵုသၞေံတဲဇကုဂမၠိုၚ်တုဲ “ ခမဳဝွံ ဒ္ဂေတ်သ္ပအဲ ဗွဲမပၠန်ဂတးရ” ရဴဝွံ ကြက်က္ညာၚ်ကရေဲရ ရဴဝွံ (သ္ဂးရ)။ ယွံဒေံဗြဴ (ဗဗွဲ ဟွံဗဗွဲ) ဂှ် တၠအဲ သြဝ်တီကေတ်ညိ ရဴဝွံ (သ္ဂးရ)။ ပ္ဍဲအခိၚ်ဂှ် ဗြဴဂှ် ကုတ်ဂွါတ်ၛာ်ဇကု နကဵုသၞေံတဲဇကုဂမၠိုၚ်တုဲ “ခမဳဝွံ ဒ္ဂေတ်သ္ပအဲ ဗွဲမပၠန်ဂတးရ” ရဴဝွံ က္ညာၚ်ကရေဲရ။ မၞိဟ်ဂမၠိုၚ် ဂြိပ်ကၠုၚ်တုဲ ရပ်ကေတ်ခမဳဂှ်အိုတ်ရ။ 

မၞိဟ်ဂမၠိုၚ် ညာတ်ဒး စၞာံပရဳကီု ဆီကီု ပ္ဍဲသၞေံတဲဗြဴဂှ်အိုတ်တုဲ “ပွဝွံ ဒှ်ပွဗြဴဝွံဟေၚ်ရ၊ ခမဳဂှ် ဟွံသ္ပရ” ရဴဝွံ ဗလးထောံခမဳဂှ်အိုတ်ရ။

ပ္ဍဲအခိၚ်ဂှ် ခမဳဂှ် အာအာရှာမ်တုဲ ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။ ယွံကောန်တၠ တၠအဲ ပကၚ်ရၚ်လဝ် သၞေံတဲဂမၠိုၚ်မဂၠိၚ်ဟာ ရဴဝွံ သၟာန်အိုတ်ရ။ ယွံကောန်တၠတအ် ပကၚ်ရၚ်လဝ်ရ ရဴဝွံ (သ္ဂးရ)။ ခမဳပၟိက်အောန်ဂမၠိုၚ်ဂှ် “မုဟိုတ် ခမဳဂှ် ပကၚ်ရၚ်လဝ် သၞေံတဲဂမၠိုၚ်မဂၠိၚ်ရော” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ် ‘စွံလဝ်’ သၞေံတဲသၞေံဇိုၚ်ဂမၠိုၚ်မဂၠိၚ်ရ၊ ကုခမဳ မကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)

ပ္ဍဲအခိၚ်ဂှ် ခမဳဂမၠိုၚ် နကဵုသၞေံတဲလေဝ် ကုတ်သၞေံတဲအိုတ်ရ၊ နကဵုပါၚ်လေဝ် ကုတ်သၞေံတဲအိုတ်ရ၊ ပ္ဍဲဗ္ဒၚ်လေဝ် ဓဇိုတ်ပေါတ်အိုတ်ရ၊ လပုဟ်တဲလပုဟ်ဇိုၚ်ဂမၠိုၚ် ဂိသကေဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ၜုန်သၟတ်ရေက်သၞေံတဲရ ရဴဝွံ (သ္ဂးရ)။ ကုတ်သၞေံတဲသၞေံဇိုၚ် စဵုကဵုဆီတိတ်ဂှ်ရ လပုဟ်တဲလပုဟ်ဇိုၚ်ဂမၠိုၚ် ဂိသကေဝ်အိုတ်ရ။ ပ ။

ယွံခမဳတအ် ကဵုအခေါၚ် သွက်ဂွံကုတ် (ရေက်) သၞေံတဲသၞေံဇိုၚ် နဗၞတ်ဗ္ၜတ်ဖျုန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ကဵုသ္ပသၞေံတဲ သၞေံဇိုၚ်ဂမၠိုၚ်ၜါစှော် ညံၚ်ဂွံကလိတ်ကလောတ်အိုတ်ရ၊ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ကဵုသ္ပသၞေံတဲသၞေံဇိုၚ်ဂမၠိုၚ်ၜါစှော် ညံၚ်ဂွံကလိတ်ကလောတ်ရ၊ ကုခမဳ မကဵုသ္ပဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် သွက်ဂွံထ္ဍဟ်ပတိတ် အယာံမာတ်အိက်တဲရ ရဴဝွံ (သ္ဂးရ)။

၂၇၅။	ပ္ဍဲအခိၚ်ဂှ် သော်က္ဍိုပ်ခမဳဂမၠိုၚ်ဂၠိၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ခမဳဂမၠိုၚ် သၟဟ်ရထ တၞဟ်နပွမကးသော် ကေုာံရၚ်သကအ်အိုတ်ဟာ ရဴဝွံ သၟာန်ရ။ ယွံတဳလမၞုံပိုဉ် သၟဟ်ရထအိုတ်ရ ရဴဝွံ ဂရၚ်ပတီအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုခမဳသၚ် ကောံဓရီုတုဲ—

“ယွံခမဳတအ် ကဵုအခေါၚ် ကယျာၜုန်သော်ဂမၠိုၚ်အိုဿီု မတွံဂး ၜုန်သော် တၟံချူၜုန်သော် ကၞပ်သ္ၚိၜုန်သော် ယာတ်ပူပါတ်ၜုန်သော်ရ” ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ကဵုကုတ် (ကး) သော်သၟိပ်အိုတ်ရ။ ပ ။ ကဵုသော်သၟိပ်ဂၠိၚ်အိုတ်ရ။ ကဵုသ္ပသော်သၟိပ် မတုပ်သၟဟ်ကဵုသော်သၟိၚ်ဗ္ၜေအ်အိုတ်ရ။ ကဵုသ္ပသော်သၟိပ်ပန်ကၠၚ်အိုတ်ရ။ ကဵုသ္ပပွမကးသော်သြိုဟ်အိုတ်ရ။ ကဵုသ္ပပွမစွံစၟတ်သမ္တီသော်သြိုဟ်အိုတ်ရ။ စွံလဝ်သော်ကၟုၚ်အိုတ်ရ။ ကဵုပိုက် (ကး) သော် ပ္ဍဲဌာန်မက္ဍန်ဂြက်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ကဵုကုတ် (ကး) သော်သၟိပ်ရ။ ပ ။ ဟဂပ်ဝ်ကဵုသော်သၟိပ်ဂၠိၚ်ရ။ ဟဂပ်ဝ်ကဵုသ္ပသော်သၟိပ် မတုပ်သၟဟ်ကဵုသော်သၟိပ်ဗ္ၜေအ်ရ။ ဟဂပ်ဝ်ကဵုသ္ပသော်သၟိပ်ပန်ကၠၚ်ရ။ ဟဂပ်ဝ်ကဵုသ္ပ ပွမကးသော်သြိုဟ်ရ။ ဟဂပ်ဝ်ကဵုသ္ပ ပွမစွံစၟတ်သမ္တီသော်သြိုဟ်ရ။ ဟဂပ်ဝ်စွံလဝ် သော်ကၟုၚ်ရ။ ဟဂပ်ဝ်ကဵုပိုက်(ကး) သော် ပ္ဍဲဌာန်မက္ဍန်ဂြက်ရ၊ ကုခမဳ မကဵုပိုက်ကးဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ကုခမဳမွဲဇကုဂှ် ဒှ်သရ ပ္ဍဲဌာန်မက္ဍန်ဂြက်ရ၊ ဂဥုဲ ဟွံတန်တဴရ၊ ‘ဟွံဗာန်’ ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟိုတ်နူဟိုတ် မတွံဂး ယဲ ကဵုအခေါၚ် သွက်ဂွံပိုက် (ကး) သော် ပ္ဍဲဌာန်မက္ဍန်ဂြက်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ကဵုခေပ်သပိုတ်သော်က္ဍိုပ်ဂမၠိုၚ် နကဵုကတ်တြာဲအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ကဵုခေပ်သပိုတ် သော်က္ဍိုပ်ဂမၠိုၚ် နကဵုကတ်တြာဲရ၊ ကုခမဳ မကဵုခေပ်သပိုတ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။ 

ပ္ဍဲအခိၚ်ဂှ် ကုခမဳမွဲဇကုဂှ် ဒှ်သရပ္ဍဲက္ဍိုပ်ရ၊ ကးသော်က္ဍိုပ်ဂၠိုၚ် နကဵုၜုန်သော်ဟွံမာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟိုတ်နူဟိုတ်မတွံဂးယဲ ကဵုအခေါၚ် သွက်ဂွံခေပ်သပိုတ် သော်က္ဍိုပ်ဂမၠိုၚ် နကဵုကတ်တြာဲ(ကြပ်ကြေဝ်)ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပကၚ်ရၚ်လဝ် သော်မုဟ်ဂမၠိုၚ်မဂၠိၚ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴအပိၚ်သာစ်ဘုတ်တိဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ်လဝ် သော်မုဟ်ဂမၠိုၚ်မဂၠိၚ်ရ၊ ကုခမဳ မပကၚ်ရၚ်ဂှ် ဒ:အာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပိုက်တသော်မုဟ် နကဵုတၟံကြေဟ်ကီု နကဵုအိက်ပၠုဲကီုအိုတ်ဂှ်ရ မုဟ်ဂမၠိုၚ် ဂိသကေဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သၚေပ်ရ ရဴဝွံ (သ္ဂးရ)။ ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပိုက်သော်သကအ်(သော်ဗု)ဂှ်ရ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပိုက်သော်သကအ်ရ၊ ကုခမဳ မပိုက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၇၆။	ပ္ဍဲအခိၚ်ဂှ် ကတောဝ်ဂမၠိုၚ်ခမဳမွဲဇကုဂှ် ကၟာတ်ဒၟံၚ် နကဵုအိက်ကတောဝ်ဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် လေံထ္ဍဟ်ကတောဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်တဴ လေံထ္ဍဟ်ကတောဝ်ဂမၠိုၚ် မဒှ်ခိုဟ်ခိုဟ် ပရေအ်ပရေအ် ဍေံလေဝ်မဒှ်လေံထ္ဍဟ်ကတောဝ်ထဝ် ဍေံလေဝ်မဒှ်လေံထ္ဍဟ်ကတောဝ်သြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။
ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။
ယွံခမဳတအ် ဟဂပ်ဝ်ပကၚ်ရၚ် လေံထ္ဍဟ်ကတောဝ်ဂမၠိုၚ် မဒှ်ခိုဟ်ခိုဟ် ပရေအ်ပရေအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ယွံခမဳတအ် ကဵုအခေါၚ် လေံထ္ဍဟ်ကတောဝ်ဇုတ်ကီု လေံထ္ဍဟ်ကတောဝ်ဒြၚ်စိၚ်ကီု လေံထ္ဍဟ်ကတောဝ်ဒြၚ်သတ်ကီု လေံထ္ဍဟ်ကတောဝ်ကပိုဟ်ကီု လေံထ္ဍဟ်ကတောဝ်ဖျုန်ဇုတ်ကီု လေံထ္ဍဟ်ကတောဝ်ဒုန်ကီု လေံထ္ဍဟ်ကတောဝ်ကြေက်ကီု လေံထ္ဍဟ်ကတောဝ်သတ်ဆုကီု လေံထ္ဍဟ်ကတောဝ်ဗရိုတ်ပသဲကီု လေံထ္ဍဟ်ကတောဝ်ဠိုတ်ကၞုသၚ်ကီုရ ရဴဝွံ (သ္ဂးရ)။

၂၇၇။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကောံပကေဝ်ဂိုၚ်ဒေပ်လဝ် ကယျာပသဲ ကယျာဗရိုတ်ဂမၠိုၚ် မဂၠိုၚ်အိုတ်ရ။ မၞိဟ်မဂေတ်ဂ္ၚေၚ်လၟေၚ်ဘာဂမၠိုၚ် ညာတ်ဒးတုဲ “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် မုဟိုတ် သၟဟ်ညံၚ်ရဴညးဗၞိက်ဗရိုတ်ဂမၠိုၚ်ကီု ပကောံပကေဝ်ဂိုၚ်ဒေပ်လဝ် ကယျာပသဲ ကယျာဗရိုတ်ဂမၠိုၚ် မဂၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကောံပကေဝ်လဝ် ကယျာပသဲ ကယျာဗရိုတ်ဂမၠိုၚ်မဂၠိုၚ်ရ၊ ကုခမဳ မပကောံပကေဝ်လဝ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဍေၚ်ထကိုအ်ယန်မတ်ကီု ဇြေဟ်ယန်မတ်ကီု လေံထ္ဍဟ်ကတောဝ်ကီု အကောပ် (ကဝးဇုက်)သၟတ်ကီု မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဍေၚ်ထကိုအ်ယန်မတ်ကီု ဇြေဟ်ယန်မတ်ကီု လေံထ္ဍဟ်ကတောဝ်ကီု အကောပ် (ကဝးဇုက်)သၟတ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဒက်အာယောဂပတ် (ဒက်တာန်) သကိုပ်တုဲ ဂဇအ်အိုတ်ဂှ်ရ တၞုၚ်သကိုပ်ဂမၠိုၚ် လီုလာ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် သီုမဒက်အာယောဂပတ်သကိုပ်ဂှ် ဟဂပ်ဝ်ဂဇအ်ရ၊ ကုခမဳ မဂဇအ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကုဂှ် ဂိယဲဒၟံၚ်ဂှ်ရ စာ်စ္ဍးကေုာံအာယောဂပတ်တုဲ ဟွံဒှ်တသိုခ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် အာယောဂပတ်ရ ရဴဝွံ (သ္ဂးရ)။

ပ္ဍဲအခိၚ်ဂှ် “မုရဴသာ်လဵု ဂွံသ္ပ အာယောဂပတ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ (အာယောဂပတ်ဟီုဂှ် ယာတ်သပှ်ေမွဲကရေက် ပါဒၟံၚ်ပ္ဍဲသ္ၚာသေံလၟုဟ်ဂှ်ရ။)

ယွံခမဳတအ် ကဵုအခေါၚ် ကယျာတုတ်တုတ်ဂမၠိုၚ်အိုဿီု မတွံဂး စၚ်တုတ်တုတ် လောန်တုတ်တုတ် ခြပ် ကၠောဝ်(ဗရိုတ်, ဒုန်) ရ ရဴဝွံ (သ္ဂးရ)။

၂၇၈။	ပ္ဍဲအခိၚ်ဂှ် ခမဳမွဲဇကု သီုဇုက်ကာယဗန်ဟွံပါ လုပ်ဂ္ၚေၚ်ပိဏ္ဍပါတ် အပ္ဍဲကွာန်ဂှ်ရ သပိုၚ်သၠောတ်စှေ် ပ္ဍဲသဗာန်ဍာန်ဇၞော်ရ။ မၞိဟ်ဂမၠိုၚ် ထအဴက္ညာၚ်ဂှ်ရ ခမဳဂှ် မုက်မတ်ဟွံကေဝ် ဒှ်အာရ။ ပ္ဍဲအခိၚ်ဂှ် ခမဳဂှ် အာအာရှာမ်တုဲ ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။ ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် သီုဇုက်ကာယဗန်ဟွံပါ ဟဂပ်ဝ်လုပ်ကွာန်ရ၊ ကုခမဳ မလုပ်ဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် ဇုက်ကာယဗန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် ဇုက်ကာယဗန်ဂမၠိုၚ် မဒှ်ခိုဟ်ခိုဟ် ပရေအ်ပရေအ် မတွံဂး ဇုက်ကာယဗန် ပံၚ်ပကောံဇုက်ဂမၠိုၚ်တုဲမဂပ်ဝ်သ္ပလဝ် ဇုက်ကာယဗန် မဂပ်ဝ်သ္ပလဝ်သဏ္ဌာန်က္ဍိုပ်ဇြုံဍာ် ဇုက်ကာယဗန် မဂပ်ဝ်သ္ပလဝ်သဏ္ဌာန်ဖမ်မန်ဒိုၚ် ဇုက်ကာယဗန် မဂပ်ဝ်သ္ပလဝ် သဏ္ဌာန်ပၞုတ်ဂဒအ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ်လဝ် ဇုက်ကာယဗန်ဂမၠိုၚ် မဒှ်ခိုဟ်ခိုဟ် ပရေအ်ပရေအ် မတွံဂး ဇုက်ကာယဗန် ပံၚ်ပကောံဇုက်ဂမၠိုၚ်တုဲမဂပ်ဝ်သ္ပလဝ် ဇုက်ကာယဗန် မဂပ်ဝ်သ္ပလဝ်သဏ္ဌာန်က္ဍိုပ်ဇြုံဍာ် ဇုက်ကာယဗန် မဂပ်ဝ်သ္ပလဝ်သဏ္ဌာန်ဖမ်မန်ဒိုၚ် ဇုက်ကာယဗန် မဂပ်ဝ်သ္ပလဝ် သဏ္ဌာန်ပၞုတ်ဂဒအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။ ယွံခမဳတအ် ကဵုအခေါၚ် ဇုက်ကာယဗန်ဂမၠိုၚ်ၜါဂကူ မတွံဂး ဇုက်ကာယဗန်ဂၠး ဇုက်ကာယဗန် မဂပ်ဝ်သ္ပလဝ် သဏ္ဌာန်ကြုတ်ကၠိရ ရဴဝွံ (သ္ဂးရ)။

တသာဲဇုက်ကာယဗန်ဂမၠိုၚ် အိုဟ်အာအိုတ်ရ။ ပ ။ ယွံခမဳတအ် ကဵုအခေါၚ် တသာဲ မဂပ်ဝ်သ္ပလဝ် သဏ္ဌာန်ဖမ်မန်ဒိုၚ်ကီု တသာဲ မဂပ်ဝ်သ္ပလဝ် သဏ္ဌာန်ပၞုတ်ဂဒအ်ကီုရ ရဴဝွံ (သ္ဂးရ)။

တၞုၚ်မုဟ် ဇုက်ကာယဗန် အိုဟ်အာရ။ ပ ။

ယွံခမဳတအ် ကဵုအခေါၚ် ပွမခ္ဍပ်တၞုၚ်မုဟ်တုဲဇိၚ်ထပက်ကီု ပွမဇိၚ်ထပက်ဗ္တဗကောတ်ကီုရ ရဴဝွံ (သ္ဂးရ)။

မုဟ်ပးဇုက်ကာယဗန် အိုဟ်အာရ။ ပ ။ ယွံခမဳတအ် ကဵုအခေါၚ် မကာယဗန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် မကာယဗန်ဂမၠိုၚ် မဒှ်ခိုဟ်ခိုဟ် ပရေအ်ပရေအ် မတွံဂး မကာယဗန်ထဝ် မကာယဗန်သြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ်လဝ် မကာယဗန်ဂမၠိုၚ် မဒှ်ခိုဟ်ခိုဟ် ပရေအ်ပရေအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။ ယွံခမဳတအ် ကဵုအခေါၚ် မကာယဗန်ဇုတ်ကီု ။ ပ ။ မကာယဗန်ဠိုတ်ကၞုသၚ်ကီု မကာယဗန်တောဝ်ရ ရဴဝွံ (သ္ဂးရ)။

၂၇၉။	ပ္ဍဲအခိၚ်ဂှ် တဳလပိုဉ်အာနန္ဒ သၠောံရုၚ်လတက်သ္ၚာမသာဂမၠိုၚ်တုဲ လုပ်ဂ္ၚေၚ်ပိဏ္ဍပါတ် အပ္ဍဲကွာန်ရ၊ ဟိုတ်နူကျာပလက်သကိုပ်ဂမၠိုၚ် သၠိုက်တိုန်အိုတ်ရ။ ပ္ဍဲအခိၚ်ဂှ် တဳလပိုဉ်အာနန္ဒ အာအာရှာမ်တုဲ ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။ ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် သ္ၚိပ္ၚောန်က္ဍိုပ်ရုဲကီု သ္ၚိပ္ၚောန်ပးကီုရ ရဴဝွံ (သ္ဂးရ)။
ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် သ္ၚိပ္ၚောန်က္ဍိုပ်ရုဲဂမၠိုၚ် မဒှ်ခိုဟ်ခိုဟ် ပရေအ်ပရေအ် မတွံဂး သ္ၚိပ္ၚောန်က္ဍိုပ်ရုဲထဝ် သ္ၚိပ္ၚောန်က္ဍိုပ်ရုဲသြန်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ပကၚ်ရၚ်လဝ် သ္ၚိပ္ၚောန်က္ဍိုပ်ရုဲဂမၠိုၚ် မဒှ်ခိုဟ်ခိုဟ် ပရေအ်ပရေအ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ။ ယွံခမဳတအ် ကဵုအခေါၚ် သ္ၚိပ္ၚောန်က္ဍိုပ်ရုဲဇုတ်ကီု သ္ၚိပ္ၚောန်က္ဍိုပ်ရုဲဒြၚ်သတ်ကီု သ္ၚိပ္ၚောန်က္ဍိုပ်ရုဲကပိုဟ်ကီု သ္ၚိပ္ၚောန်က္ဍိုပ်ရုဲဒုန်ကီု သ္ၚိပ္ၚောန်က္ဍိုပ်ရုဲဖျုန်ဆုကီု သ္ၚိပ္ၚောန်က္ဍိုပ်ရုဲကြေက်ကီု သ္ၚိပ္ၚောန်က္ဍိုပ်ရုဲသတ်ဆုကီု သ္ၚိပ္ၚောန်က္ဍိုပ်ရုဲဗရိုတ်ပသဲကီု သ္ၚိပ္ၚောန်က္ဍိုပ်ရုဲဠိုတ်ကၞုသၚ်ကီု သ္ၚိပ္ၚောန်က္ဍိုပ်ရုဲတောဝ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဒက်စုတ်သ္ၚိပ္ၚောန်က္ဍိုပ်ရုဲကီု သ္ၚိပ္ၚောန်ပးကီု ပ္ဍဲသ္ၚာဂှ်ရ သ္ၚာအိုဟ်အာရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဂၠးသ္ၚိပ္ၚောန်က္ဍိုပ်ရုဲကီု ဂၠးသ္ၚိပ္ၚောန်ပးကီုရ ရဴဝွံ (သ္ဂးရ)။

ဒက်စုတ် ဂၠးသ္ၚိပ္ၚောန်က္ဍိုပ်ရုဲကီု ဂၠးသ္ၚိပ္ၚောန်ပးကီု ပ္ဍဲလအိတ်မုဟ်ဂှ်ရ ဂၠးအမာတ်ဇမၠိၚ် ပံက်အာရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဂၠးသ္ၚိပ္ၚောန်က္ဍိုပ်ရုဲဂှ် ကဵုအခေါၚ် သွက်ဂွံဒက်စုတ် ပ္ဍဲလအိတ်မုဟ်ရ၊ ဂၠးသ္ၚိပ္ၚောန်ပးဂှ် ဆုတ်စှေ်သၟတ်(ယှအ်ထောံ) ကဵုအခေါၚ် သွက်ဂွံဒက်စုတ်ရ ရဴဝွံ (သ္ဂးရ)။

၂၈၀။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဗိုက်လတက် ပွမဗိုက်ညံၚ်ရဴခရှ်ဂမၠိုၚ် မတွံဂး လကဲဖျေံသၟဝ် ညံၚ်ရဴလပှ်စိၚ်တုဲ ပွမဗိုက် လကဲဖျေံပန်ကၠၚ်တုဲ ပွမဗိုက် လကဲဖျေံသၟဝ် ညံၚ်ရဴဗ္တကတုဲ ပွမဗိုက် လကဲဖျေံသၟဝ် ညံၚ်ရဴဗၞဳအဝဏ်ပၞိက်တုဲ ပွမဗိုက် လကဲဖျေံသၟဝ် အတောအ်မဂၠိုၚ်တုဲ ပွမဗိုက်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဗိုက်လတက် ပွမဗိုက်ညံၚ်ရဴခရှ်ဂမၠိုၚ် မတွံဂး လကဲဖျေံသၟဝ် ညံၚ်ရဴလပှ်စိၚ်တုဲ ပွမဗိုက် လကဲဖျေံပန်ကၠၚ်တုဲ ပွမဗိုက် လကဲဖျေံသၟဝ်ညံၚ်ရဴဗ္တကတုဲ ပွမဗိုက် လကဲဖျေံသၟဝ် ညံၚ်ရဴဗၞဳအဝဏ်ပၞိက်တုဲ ပွမဗိုက် လကဲဖျေံသၟဝ် အတောအ်မဂၠိုၚ်တုဲ ပွမဗိုက်ရ။ ကုခမဳ မဗိုက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဓလီုရုၚ်လတက် ပွမရုၚ်လတက်ညံၚ်ရဴခရှ်ဂမၠိုၚ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ 

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဓလီုရုၚ်လတက် ပွမရုၚ်လတက် ညံၚ်ရဴခရှ်ဂမၠိုၚ်ရ၊ ကုခမဳ မဓလီုရုၚ်လတက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ခါတ်ဂၞိၚ်တုဲ ဗိုက်လတက်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴသၟာကမၠောန်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခါတ်ဂၞိၚ်တုဲ ဟဂပ်ဝ်ဗိုက်လတက်ရ၊ ကုခမဳ မဗိုက်လတက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၈၁။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဂၠေၚ်တဴ ဓလေၚ်မၞုံကဵုလျိုၚ်ၜါလပါ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴသၟာကမၠောန်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။
ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခါတ်ဂၞိၚ်တုဲ ဟဂပ်ဝ်ဂၠေၚ် ဓလေၚ်မၞုံကဵုလျိုၚ်ၜါလပါ်ရ၊ ကုခမဳ မဂၠေၚ်ဂှ်ဒးအာပတ်ဒုက္ကဋ်ရ ရဴဝွံ (သ္ဂးရ)။

ယွံခမဳတအ် ကဵုအခေါၚ် ဓလေၚ်မၞုံကဵုလျိုၚ်မွဲလပါ်ကီု ဓလေၚ်မၞုံကဵုလျိုၚ်လဒေါဝ်ကီု လျိုၚ်မယဵုနက္ဍိုပ်ကီု လျိုၚ်တ္ၚိန်ကဵုပၞးကီု လျိုၚ်လေၚ်တခံက်ဂၞိၚ်ကီု လျိုၚ်ဝှက်နတဲကီုရ ရဴဝွံ (သ္ဂးရ)။

၂၈၂။	ပ္ဍဲအခိၚ်ဂှ် ခမဳဂမၠိုၚ် ဟွံစဆုဒကအိုတ်ရ၊ ပါၚ် သၟူအမြာဲ ဟွံဒးရးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

၅.၄။ ဒုဟ်ဟွံစဆုဒကမသုန်သာ်
ယွံခမဳတအ် ဒုဟ်ဂမၠိုၚ် ပ္ဍဲအရာမဟွံစဆုဒက ဣဝွံ မၞုံမသုန်သာ်အိုတ်ရ။

(၁) မတ် ဟွံဇြုၚ်ကေဝ်ရ။

(၂) သၟူအမြာဲပါၚ် ဟွံဒးရးရ။

(၃) လတေၚ်မလေပ်ရၚ်တၠုၚ် ရှ်သာဂမၠိုၚ် ဟွံသအးဇ္ၚးအိုတ်ရ။

(၄) ကၠၚ်ကၟတ် သၠေဟ်ဂမၠိုၚ် ကွိၚ်ဂြောပ်ပုၚ်အိုတ်ရ။

(၅) ညးဂှ် စပုၚ်ဟွံမိပ်ရ။

ယွံခမဳတအ် ဒုဟ်ဂမၠိုၚ် ပ္ဍဲအရာမဟွံစဆုဒက ဣဝွံ မၞုံမသုန်သာ်အိုတ်ရ။

၅.၅။ ဖဵုစဆုဒကမသုန်သာ်
ယွံခမဳတအ် ဖဵုဂမၠိုၚ် ပ္ဍဲအရာမစဆုဒက ဣဝွံ မၞုံမသုန်သာ်အိုတ်ရ။

(၁) မတ် ကေဝ်ဇြုၚ်ရ။

(၂) သၟူအမြာဲပါၚ် ဒးရးရ။

(၃) လတေၚ်မလေပ်ရၚ်တၠုၚ် ရှ်သာဂမၠိုၚ် သအးဇ္ၚးအိုတ်ရ။

(၄) ကၠၚ်ကၟတ် သၠေဟ်ဂမၠိုၚ် ဟွံကွိၚ်ဂြောပ်ပုၚ်အိုတ်ရ။

(၅) ညးဂှ် စပုၚ်မိပ်ရ။

ယွံခမဳတအ် ဖဵုဂမၠိုၚ် ပ္ဍဲအရာမစဆုဒက ဣဝွံ မၞုံမသုန်သာ်အိုတ်ရ။

ယွံခမဳတအ် ကဵုအခေါၚ် ဆုဒကရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဳဂမၠိုၚ် စဆုဒကဂမၠိုၚ်မဂၠိၚ်အိုတ်ရ။ နကဵုဆုဒကဂမၠိုၚ်ဂှ်ဟေၚ် ခ္ဍံက်သာမဏဳဂမၠိုၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စဆုဒကမဂၠိၚ်ရ၊ ကုခမဳ မစဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် ဆုဒကမၞုံဗၞတ်ဒ္စာံလပုဟ်ရ ရဴဝွံ (သ္ဂးရ)။

နကဵုဆုဒကဂှ် ဟဂပ်ဝ်ခ္ဍံက်သာမဏဳရ၊ ကုခမဳ မခ္ဍံက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကုဂှ် ဃောစဒၟံၚ်ဆုဒကမဂၠေံလောန်ဂှ် ခက်ဗာန် ပ္ဍဲခ္ဍောၚ်ကအ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စဆုဒကမဂၠေံလောန်ရ၊ ကုခမဳ မစဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် ဆုဒကမၞုံဗၞတ်ယုတ်အိုတ်ပန်လပုဟ်ရ ရဴဝွံ (သ္ဂးရ)။

၂၈၃။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် စံၚ်ပၟတ်ဂြိုပ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴသၟာစံၚ်ပၟတ်ဂြိုပ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်စံၚ်ပၟတ်ဂြိုပ်ရ၊ ကုခမဳ မစံၚ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဘာဂမၠိုၚ် တ္ၜန်တ္ၜောဲယှုက်တုဲ နကဵုရာပ်ခြုမ်ချောဲဂမၠိုၚ်အိုတ်ရ။ ပၟတ်ဂြိုပ်တူမ္ဂး တူဒးဘာဂမၠိုၚ်အိုတ်ရ၊ ခမဳဂမၠိုၚ် သွက်ဂွံကဵုပၟဝ်ပတုန်ကီု သွက်ဂွံသ္ပပၟၚ်ပၟဲကီု မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ပၟတ်ဂြိုပ်တူမ္ဂး ကဵုအခေါၚ် သွက်ဂွံကဵုပၟတ်ပတုန်ကီု သွက်ဂွံသ္ပပၟၚ်ပၟဲကီုရ ရဴဝွံ (သ္ဂးရ)။

၂၈၄။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် တိုန်တၞံဆုအိုတ်ရ။ နူတၞံဆုမွဲ ပြံၚ်ကၠောံအာ တၞံဆုမွဲအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴကၞုဲကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်တိုန်တၞံဆုရ၊ ကုခမဳ မတိုန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု ဃောအာဍုၚ်သာရဝှ် ပ္ဍဲအကြာဂၠံၚ်တရဴ ဇနပိုဒ်ကောသလရး စိၚ်ဂမၠိုၚ် ထ္ဍေၚ်ဗက်အိုတ်ရ။ ပ္ဍဲအခိၚ်ဂှ် ခမဳဂှ် ဂြိပ်ကာတ်ဗ္ဒာဲ သၟဝ်တၞံဆုတုဲပ္ဍဲကြဴ မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံတိုန်တၞံဆုရ၊ စိၚ်ဂှ် အာနဂၠံၚ်မွဲသအာၚ်ရ။ ပ္ဍဲအခိၚ်ဂှ် ခမဳဂှ် အာဍုၚ်သာရဝှ်တုဲ ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။ ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကိစ္စကေၚ်ကာနွံမ္ဂး တၞဟ်နတိုန်တၞံဆု ဗၞတ်မွဲဟောဝ် ပရိုက်ဘဲနွံမ္ဂး တၞဟ်နတိုန်အတိုၚ်နွံပၟိက်ဂှ် ကဵုအခေါၚ်ရ ရဴဝွံ (သ္ဂးရ)။

၂၈၅။	ပ္ဍဲအခိၚ်ဂှ် ခမဳဂကူဗၞးကောကဵုဒေံဂမၠိုၚ်ၜါတၠ မၞုံယၟု ယမေဠ,ကေတုဋာနွံအိုတ်ရ။ ဒှ်ညးဟီုတွံခိုဟ် ရမျာၚ်ခိုဟ်ဂမၠိုၚ်အိုတ်ရ။ (ပ္ဍဲဗၟာတုန်− ပါဠိမေဠကေတုဋာဂှ် ပါ်ပိုဒ်မွဲဗီုတုဲ ပ္ဍဲကွာန်ယမေဠက ခမဳဂကူဗၞးကောကဵုဒေံဂမၠိုၚ်ၜါတၠ မၞုံယၟုကုဋာ နွံအိုတ်ရ။ ကၠာဲလဝ်ရ။)

ခမဳကောကဵုဒေံဂမၠိုၚ်ၜါဂှ် ပြာပ်ကၠုၚ်ဇရေၚ် တဳလမၞုံပိုဉ်ကျာ်တြဲတုဲ လ္ၚောဝ်သ္ပဝတ်တုဲမ္ဂး သီုမဂဇအ်ဒၟံၚ်ပ္ဍဲဒၞာဲမွဲအိုတ်ဂှ်−

“ယွံတဳလမၞုံပိုဉ် ပ္ဍဲအခိၚ်လၟုဟ် ခမဳဂမၠိုၚ် မၞုံယၟုတၞဟ်တၞဟ်အိုတ်ရ၊ မၞုံတၞောဝ်တၞဟ်တၞဟ်အိုတ်ရ၊ မၞုံဇာတ်တၞဟ်တၞဟ်အိုတ်ရ၊ တိတ်ကၠုၚ်နူဂကူတၞဟ်တၞဟ်တုဲ ပခမဳအိုတ်ရ။

ခမဳဂမၠိုၚ်ဂှ် နကဵုဘာသာဇကုဇကုတအ် ပလီုပလာ် ဂလာန်ကျာ်အိုတ်ရ၊ “ယွံတဳလမၞုံပိုဉ် ပ္ဍဲအခိၚ်လၟုဟ် ပိုဲဍိက်တအ်ညးဂမၠိုၚ် ပတိုန်ဂလာန်ကျာ် နကဵုဘာသာသက္ကဋအိုတ်ရ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲအိုတ်ရ။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ။ ပ ။ ယွံတြုံမလ္ၚုသၟး (နူမဂ်ဖိုလ်) တအ် မၞးတအ်ညးဂမၠိုၚ် “ယွံတဳလမၞုံပိုဉ် ပ္ဍဲအခိၚ်လၟုဟ် ပိုဲဍိက်တအ်ညးဂမၠိုၚ် ပတိုန်ဂလာန်ကျာ် နကဵုဘာသာသက္ကဋအိုတ်ရ” ရဴဝွံ မုဟိုတ် ဟီုသ္ဂးအိုတ်ရော?၊ ယွံတြုံမလ္ၚုသၟး (နူမဂ်ဖိုလ်) တအ် (ပွမၞးတအ်ညးဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ဟဂပ်ဝ်ပတိုန်ဂလာန်ကျာ် နကဵုဘာသာသက္ကဋရ၊ ကုခမဳ မပတိုန်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

၂၈၆။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဂိုၚ်ကတ်ကေတ် ပြကိုဟ်လောကာယတအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ခမဳဂမၠိုၚ် ဂွံမိၚ်ကေတ် ဂလာန်မၞိဟ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂှ်အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ညးမၞုံအလေံမၠာ်သ္ၚဳရဴဝွံကြက် ပ္ဍဲပြကိုဟ်လောကာယတဂှ် ပ္ဍဲသာသနာဝွံ အာစိုပ်ပွမဇၞော်မောဝ် ပွမဍိုပ်ဍဴဖောအ်ဗြေဝ် ပွမလှဲလးဟာ ရဴဝွံ သၟာန်ရ။ ယွံကျာ်မၞုံပိုဉ် အာစိုပ်ဟွံမာန်ရ ရဴဝွံ (ဂရၚ်ပတီအိုတ်ရ)။

ကြက်သ္ဂးကဵုမွဲနယ်ပၠန်ရ၊ ပ္ဍဲသာသနာဝွံ ညးမၞုံအလေံမၠာ်သ္ၚဳရဴဝွံကြက်ဂှ် ဂိုၚ်ကတ်ကေတ် ပြကိုဟ်လောကာယတဟာ ရဴဝွံ သၟာန်ရ။ ယွံကျာ်မၞုံပိုဉ် ဟွံဂိုၚ်ကတ်ကေတ်ရ ရဴဝွံ (ဂရၚ်ပတီ)။

ယွံခမဳတအ် ဟဂပ်ဝ်ဂိုၚ်ကတ်ကေတ် ပြကိုဟ်လောကာယတရ၊ ကုခမဳ မဂိုၚ်ကတ်ကေတ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဖျေံပတိုန် ပြကိုဟ်လောကာယတအိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဖျေံပတိုန် ပြကိုဟ်လောကာယတရ၊ ကုခမဳ မဖျေံပတိုန်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၈၇။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဂိုၚ်ကတ်ကေတ် ကွတ်မဒစဵုဒစးကဵုမဂ်ဖိုလ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဂိုၚ်ကတ်ကေတ် ကွတ်မဒစဵုဒစးကဵုမဂ်ဖိုလ်ရ၊ ကုခမဳ မဂိုၚ်ကတ်ကေတ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ဖျေံပတိုန် ကွတ်မဒစဵုဒစးကဵုမဂ်ဖိုလ်အိုတ်ရ။ မၞိဟ်ဂမၠိုၚ် “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟဂပ်ဝ်ဖျေံပတိုန် ကွတ်မဒစဵုဒစးကဵုမဂ်ဖိုလ်ရ၊ ကုခမဳ မဂိုၚ်ကတ်ကေတ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

၂၈၈။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ တွဳတွိုၚ်လဝ်ပရိသာဂမၠိုၚ်တုဲ ဃောတွံဒၟံၚ်ဓရ်ဂှ် ခအှ်ရ၊ ‘သ္ပဗရုရမျာၚ်ဟံၚ်ချီုရ’။ “ယွံကျာ်မၞုံပိုဉ် တဳလမၞုံပိုဉ်ကျာ်တြဲ မပတၠပိုဉ်တြဴပြကာ သြဝ်ကဵုအာယုက်ဂၠိၚ်ညိ၊ တဳလမၞုံပိုဉ်ကျာ်တြဲ မက္ညကၠုၚ်ခိုဟ်ဆာဲ သြဝ်ကဵုအာယုက်ဂၠိၚ်ညိ” ရဴဝွံ ခမဳဂမၠိုၚ် သ္ပတဴ ဗရုရမျာၚ် မသကာတ်မြဟ်ဇၞော်လှဲအိုတ်ရ။ နဗရုရမျာၚ်ဂှ် ဂလာန်ဓရ်ခြာပိုတ်အာရ။ ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ်—

“ယွံခမဳတအ် ပ္ဍဲအရာခအှ်ဂှ် သြဝ်ကဵုအာယုက်ဂၠိၚ်ညိ ရဴဝွံ ဟီုသ္ဂးမ္ဂး ဟိုတ်နူဟီုသ္ဂးဂှ် အာယုက်လေဝ် ဂၠိၚ်တိုန်ဟာ၊ ချိုတ်လေဝ် ချိုတ်အာဟာ” ရဴဝွံ သၟာန်ခမဳဂမၠိုၚ်ရ။

ယွံတဳလမၞုံပိုဉ် ပွမအာယုက်ဂၠိၚ် ပွမချိုတ်ဝွံ ဒှ်ဟွံမာန်ရ ရဴဝွံ (ဂရၚ်ပတီအိုတ်ရ)။ ယွံခမဳတအ် ပ္ဍဲအရာခအှ်ဂှ် သြဝ်ကဵုအာယုက်ဂၠိၚ်ညိ ရဴဝွံ ဟဂပ်ဝ်ဟီုသ္ဂးရ၊ ကုခမဳ မဟီုသ္ဂးဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် မၞိဟ်ဂမၠိုၚ် ပ္ဍဲအရာခမဳဂမၠိုၚ်ခအှ်ဂှ် “ယွံတဳလပိုဉ်တအ် သြဝ်ကဵုအာယုက်အိုတ်ညိ” ရဴဝွံ ဟီုသ္ဂးအိုတ်ရ။ မၞုံကဵု’သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဒှ်တုဲ ဟွံပလန်ဂလာန်အိုတ်ရ။ မၞိဟ်ဂမၠိုၚ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် ‘တဳလပိုဉ်တအ် သြတ်ကဵုအာယုက်ဂၠိၚ်အိုတ်ညိ’ ရဴဝွံ သီုမဟီုသ္ဂး ကလေၚ်ပလန်တုဲ မုဟိုတ် ဟွံဟီုအိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် မၞိဟ်ဂမၠိုၚ် မၞုံပၟိက်ကဵုမ္ၚိုလ်အိုတ်ရ။ ယွံခမဳတအ် (မၞိဟ်ဂမၠိုၚ်) “တဳလပိုဉ်တအ် သြတ်ကဵုအာယုက်ဂၠိၚ်အိုတ်ညိ” ရဴဝွံ ဟီုသ္ဂး “သြဝ်ကဵုအာယုက်ဂၠိၚ် ဗွဲမလအ်ညိ” ရဴဝွံ ကဵုအခေါၚ် တၞဟ်နဟီုသ္ဂးရ ရဴဝွံ (သ္ဂးရ)။

၂၈၉။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ တွဳတွိုၚ်လဝ်ပရိသာဂမၠိုၚ်တုဲ ဃောတွံဒၟံၚ်ဓရ်ဂှ် ဂဇအ်ဒၟံၚ်ရ၊ ခမဳမွဲဇကုဂှ် စလဝ်လသိုဏ်ဗတာၚ်ရ၊ “လ္ပကဵုဒှ် အန္တရာယ်ပလာဲပထုဲ ခမဳဂမၠိုၚ်ညိ” ရဴဝွံ ခမဳဂှ် ဂဇအ်ဒၟံၚ်ဌာန်မွဲရ။ တဳလမၞုံပိုဉ်ကျာ်တြဲ ညာတ်ဒး ခမဳမဂဇအ်ဒၟံၚ်ပ္ဍဲဌာန်မွဲဂှ်တုဲ “ယွံခမဳတအ် ခမဳဂှ် မုဟိုတ် ဂဇအ်ဒၟံၚ်ပ္ဍဲဌာန်မွဲဂှ်ရော” ရဴဝွံ (သၟာန်ရ)။ ယွံတဳမၞုံပိုဉ် ခမဳဂှ် စလဝ်လသိုဏ်ဗတာၚ်ရ၊ “လ္ပကဵုဒှ် အန္တရာယ်ပလာဲပထုဲ ခမဳဂမၠိုၚ်ညိ” ရဴဝွံ ခမဳဂှ် ဂဇအ်ဒၟံၚ်ဌာန်မွဲရ ရဴဝွံ ဂရၚ်ပတီအိုတ်ရ။

ယွံခမဳတအ် စဒးယြဴအရာဝတ္ထုမွဲတုဲ ဒှ်အာမ္ၚး နူဂလာန်ဓရ်မၞုံသဘဴရဴဝွံရ၊ ထေက်ကဵုစအရာဝတ္ထုဂှ်ဟာ ‘သွက်ဂွံစအရာဝတ္ထုစဵုကဵုဒးပါဲစ္ဍးနူပေဲါဓရ်ဂှ် ဗဗွဲထေက်ညိဟာ’ ရဴဝွံ သၟာန်ရ။ ယွံကျာ်မၞုံပိုဉ် ဟွံဗဗွဲထေက်ရ ရဴဝွံ (ဂရၚ်ပတီအိုတ်ရ)။

ယွံခမဳတအ် ဟဂပ်ဝ်စလသိုဏ်ဗတာၚ်ရ၊ ကုခမဳ မစဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ယဲကျာပ္ဍဲဗုၚ် ဒှ်ကၠုၚ်ကုတဳလပိုဉ်သာရိပိုတ်ရ၊ ပ္ဍဲအခိၚ်ဂှ် တဳလပိုဉ်မဟာမောဂ္ဂလာန် ပြာပ်အာဇရေၚ် တဳလပိုဉ်သာရိပိုတ်တုဲ “ယွံကောန်တၠသာရိပိုတ် ပ္ဍဲကိုပ်ကၠာတေံ ယဲကျာဗုၚ်တၠအဲ ဒှ်တသိုခ် မုရဴ နဝတ္ထုမွဲရော?” ရဴဝွံ သၟာန်ရ။

ပ္ဍဲအခိၚ်ဂှ် တဳလပိုဉ်သာရိပိုတ်ဂှ် “ယွံကောန်တၠမောဂ္ဂလာန် ပ္ဍဲကိုပ်ကၠာတေံ ယဲကျာဗုၚ်အဲ ဒှ်တသိုခ် နကဵုလသိုဏ်ဗတာၚ်ရ” ရဴဝွံ သ္ဂးကဵုတဳလပိုဉ်မဟာမောဂ္ဂလာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ဟိုတ်နူဟိုတ် မတွံဂးယဲ ကဵုအခေါၚ် သွက်ဂွံစလသိုဏ်ဗတာၚ်ရ ရဴဝွံ (သ္ဂးရ)။

၂၉၀။	ပ္ဍဲအခိၚ်ဂှ် ခမဳဂမၠိုၚ် အပ္ဍဲအာရှာမ် သၠးစုတ်တရဴသၟတ် ပ္ဍဲဌာန်ဂှ်ဂှ်အိုတ်ရ၊ အာရှာမ်လီုလာ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နသၠးတရဴသၟတ် ပ္ဍဲဌာန်မွဲရ ရဴဝွံ (သ္ဂးရ)။
အာရှာမ်ဂှ် မၞုံကဵုသၟူအမြာဲ ဟွံဒးရးရ။ ပ ။ ယွံခမဳတအ် ကဵုအခေါၚ် နုၚ်တရဴသၟတ်ရ ရဴဝွံ (သ္ဂးရ)။

ဒးဂဇအ်ဗွဲဒဒိုခ်ဂမၠိုၚ်ဒှ်တုဲ သၠးတရဴသၟတ်အိုတ်ရ။ ပ ။ ယွံခမဳတအ် ကဵုအခေါၚ် ဒၞပ်ခုၚ်လိုန် သွက်ဂွံသၠးတရဴသၟတ်ရ ရဴဝွံ (သ္ဂးရ)။

ဒၞပ်ခုၚ်လိုန် သွက်ဂွံသၠးတရဴသၟတ်ဂမၠိုၚ် မံက်ဂတဝ်ပြာကဋ်အိုတ်ရ၊ ခမဳဂမၠိုၚ် သွက်ဂွံအာသၠးတရဴသၟတ် ဂွဂၠေံအိုတ်ရ။ ပ ။ ယွံခမဳတအ် ကဵုအခေါၚ် တၞဟ်နပွမစဵုဗိုၚ်ဂမၠိုၚ် ပိဂကူ မတွံဂး အစဵုဗိုၚ်ဍိုတ် အစဵုဗိုၚ်တၟဴ အစဵုဗိုၚ်ဆုရ ရဴဝွံ (သ္ဂးရ)။

နုၚ်တရဴသၟတ်ဂမၠိုၚ် သကိုပ်ဂၟဳဟွံမွဲတုဲ သၟူအမြာဲ ဟွံဒးရးအိုတ်ရ။ ပ ။ ယွံခမဳတအ် ကဵုအခေါၚ် သကိုပ်ဂၟဳရ ရဴဝွံ (သ္ဂးရ)။

၂၉၁။	ပ္ဍဲအခိၚ်ဂှ် ခမဳဂမၠိုၚ် အပ္ဍဲအာရှာမ် သၠးစုတ်တရဴဇၞော် ပ္ဍဲဌာန်ဂှ်ဂ်ှအိုတ်ရ။ အာရှာမ်လီုလာ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နသၠးတရဴဇၞော် ပ္ဍဲဌာန်မွဲရ ရဴဝွံ (သ္ဂးရ)။

အာရှာမ်ဂှ် မၞုံကဵုသၟူအမြာဲ ဟွံဒးရးရ။ ပ ။ ယွံခမဳတအ် ကဵုအခေါၚ် ကတိုၚ်တရဴဇၞော်ရ ရဴဝွံ (သ္ဂးရ)။ ကတိုၚ်တရဴဇၞော် လာ်စှေ်ရ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။ ကတိုၚ်တရဴဇၞော် တိသဝ်တုဲ ဍာ်ဓလီုရ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပစဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ်ရ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ပိဂကူ မတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။ ခမဳ မတိုန်ဂမၠိုၚ် ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ်ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။

ခမဳမတိုန်ဂမၠိုၚ် လောစှေ်အိုတ်ရ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။ ဂဇအ်ဒၟံၚ်ပ္ဍဲတၞုၚ်တုဲ ညးသၠးတရဴဇၞော်ဂမၠိုၚ် လောစှေ်အိုတ်ရ။ ပ ။ ယွံခမဳတအ် လးတုဲ ပထောၚ်လဝ်ပၞော် ပ္ဍဲလဒေါဝ်တုဲ တၞဟ်နသၠးတရဴဇၞော်ဂှ် ကဵုအခေါၚ်ရ ရဴဝွံ (သ္ဂးရ)။ ဒးဂဇအ်ဗွဲဒဒိုခ်ဂမၠိုၚ်ဒှ်တုဲ သၠးတရဴဇၞော်အိုတ်ရ။ ပ ။ ယွံခမဳတအ် ကဵုအခေါၚ် ဒၞပ်ခုၚ်လိုန် သွက်ဂွံသၠးတရဴဇၞော်ရ ရဴဝွံ (သ္ဂးရ)။ သၠးစုတ်တရဴသၟတ် ပ္ဍဲမ္ၚးအိုတ်ရ။ ပ ။ ယွံခမဳတအ် ကဵုအခေါၚ် ဒၞိဟ်ကရံက်တရဴသၟတ်ရ ရဴဝွံ (သ္ဂးရ)။

ဃရိုအ် (ကၞေဟ်) ဟွံမွဲရ။ ပ ။ ယွံခမဳတအ် ကဵုအခေါၚ် ဃရိုအ်ရ ရဴဝွံ (သ္ဂးရ)။ နစုတ်ဃရိုအ် ဟွံမွဲရ။ ပ ။ ယွံခမဳတအ် ကဵုအခေါၚ် နစုတ်ဃရိုအ်ရ ရဴဝွံ (သ္ဂးရ)။

ကတိုၚ်တရဴဇၞော် သကိုပ်ဂဒဵု ဟွံမွဲတုဲ သၟူအမြာဲ ဟွံဒးရးအိုတ်ရ။ ပ ။ ယွံခမဳတအ် ကဵုအခေါၚ် သကိုပ်ဂဒဵုရ ရဴဝွံ (သ္ဂးရ)။

ခမဳဂမၠိုၚ် မဒးသၠးတရဴဇၞော် ပ္ဍဲအမှဲအကးဂှ် ဟိုတ်နူလၟုဟ်ဂံက်ကီု ဟိုတ်နူဂမ္တဴကီု ဍောၚ်ၜိုတ်အိုတ်ရ။ ပ ။ ယွံခမဳတအ် ကဵုအခေါၚ် ဝစ္စကုဋဳ ‘သ္ၚိဝစ်’ ရ ရဴဝွံ (သ္ဂးရ)။

ပ္ဍဲဝစ္စကုဋဳ သၠတြၚ်ဟွံမွဲရ။ ပ ။

ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကို ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲဝစ္စကုဋဳ ခၞိက်ချောဲ ဒတုံစှေ်ရ။ ပ ။ ခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုၚ်တေၚ်သ္ၚာကီု ဇုက်တေၚ်သွက်ဂွံစဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

၂၉၂။	ပ္ဍဲအခိၚ်ဂှ် ခမဳမွဲဇကု ဇၞော်ဗျုသတဲဟွံမွဲဒြဟတ်ဂှ် သၠးတရဴဇၞော်တုဲပ္ဍဲကြဴ ဒၠိုက်ကတဵုမ္ဂး လောတ်စှေ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ်ရ ရဴဝွံ (သ္ဂးရ)။ 

ဝစ္စကုဋဳ ဟွံမွဲကဵုအစဵုဗိုၚ်ရ။ ပ ။ ယွံခမဳတအ် ကဵုအခေါၚ် တၞဟ်နပွမစဵုဗိုၚ်ဂမၠိုၚ် ပိဂကူ မတွံဂး အစဵုဗိုၚ်ဍိုတ် အစဵုဗိုၚ်တၟံ အစဵုဗိုၚ်ဆုရ ရဴဝွံ (သ္ဂးရ)။ မုက်ထော်တြၚ် ဟွံမွဲရ ။ ပ ။ ယွံခမဳတအ်  ကဵုအခေါၚ်  မုက်ထော်တြၚ်ရ ရဴဝွံ (သ္ဂးရ)။ သၠတြၚ် မုက်ထော်တြၚ် ဟွံမွဲရ။ ပ ။ ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကို ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။ ပ္ဍဲမုက်ထော်တြၚ် ခၞိက်ချောဲ ဒတုံစှေ်ရ။ ပ ။ ခမဳတအ် ဂရိုက်တုဲ တၞဟ်နလံက်လေတ် အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ် ဒမၚ်သုၚ်ဍာ်ကီု (သရက်ပၞေတ်တဲမသုန်) ကဵုအခေါၚ်ရ ရဴဝွံ (သ္ဂးရ)။

ပြဝိုဏ် ဒှ်လၟက်ရ။ ပ ။ ယွံခမဳတအ် ကဵုအခေါၚ် တၞဟ်နပွမလးစဝ် ကြေဟ်ဝါန်ရ ရဴဝွံ (သ္ဂးရ)။ ဟွံရုမ်ဂပ်အိုတ်ရ။ ပ ။ ယွံခမဳတအ် ကဵုအခေါၚ် တၞဟ်နလးတၟံလးရ ရဴဝွံ (သ္ဂးရ)။

ဍာ်ခၠိုၚ်ဍာ်မၚ်ဒၟံၚ်ရ။ ပ ။ ယွံခမဳတအ်  ကဵုအခေါၚ် ပၠံၚ်ပတိတ်ဍာ်ရ  ရဴဝွံ (သ္ဂးရ)။ နုၚ်ဍာ်ကရာတ် ဟွံမွဲရ။ ပ ။ ယွံခမဳတအ်  ကဵုအခေါၚ် နုၚ်ဍာ်ကရာတ်ရ  ရဴဝွံ (သ္ဂးရ)။ ခေါ်ဗြံက်ဍာ်ကရာတ် ဟွံမွဲရ။ ပ ။ ယွံခမဳတအ်  ကဵုအခေါၚ် ခေါ်ဗြံက်ဍာ်ကရာတ်ရ  ရဴဝွံ (သ္ဂးရ)။

ဒးဂဇအ်ဗွဲဒဒိုခ်ဂမၠိုၚ်ဒှ်တုဲ ကြာတ်ဍာ်ကရာတ်အိုတ်ရ။ ပ ။ ယွံခမဳတအ် ကဵုအခေါၚ် ဒၞပ်ခုၚ်လိုန် သွက်ဂွံကြာတ်ဍာ်ကရာတ်ရ ရဴဝွံ (သ္ဂးရ)။

ဒၞပ်ခုၚ်လိုန် သွက်ဂွံကြာတ်ဍာ်ကရာတ်ဂမၠိုၚ် မံက်ဂတဝ်ပြာကဋ်အိုတ်ရ၊ ခမဳဂမၠိုၚ် သွက်ဂွံကြာတ်ဍာ်ကရာတ် ဂွဂၠေံအိုတ်ရ။ ပ ။ ယွံခမဳတအ် ကဵုအခေါၚ် တၞဟ်နပွမစဵုဗိုၚ်ဂမၠိုၚ် ပိဂကူ မတွံဂး အစဵုဗိုၚ်ဍိုတ် အစဵုဗိုၚ်တၟံ အစဵုဗိုၚ်ဆုရ ရဴဝွံ (သ္ဂးရ)။

နုၚ်ဍာ်ကရာတ်ဂမၠိုၚ် သကိုပ်ဂၟဳဟွံမွဲရ၊ တ္ၜန်တ္ၜောဲနှဴရဴ နကဵုခၞိက်ချောဲဂမၠိုၚ်ကီု နကဵုခၞိက်တိဂမၠိုၚ်ကီုရ။ ပ ။ ယွံခမဳတအ် ကဵုအခေါၚ် သကိုပ်ဂၟဳရ ရဴဝွံ (သ္ဂးရ)။

၂၉၃။	ခမဳဆဗ္ဗဂ္ဂဳဂမၠိုၚ် ဒ္ဂေတ်သ္ပတဴဒ္ဂေတ်ယုတ်မာ မၞုံသဘဴရဴဝွံအိုတ်ရ။ တဵုတဴတၞံပ္ကဴသၟတ်အိုတ်ရ၊ ဖအောဝ်ကဵုသအာၚ်တဵုအိုတ်ရ၊ ကိုဟ်စဝ်စရိုဟ်ဍာ်အိုတ်ရ၊ ဖအောဝ်ကဵုညးသအာၚ်စဝ်စရိုဟ်ဍာ်အိုတ်ရ၊ ၜှ်ဂၠောၚ်အိုတ်ရ၊ ဖအောဝ်ကဵုညးသအာၚ်ၜှ်ဂၠောၚ်အိုတ်ရ၊ ကၞောတ်ဇန်အိုတ်ရ၊ ဖအောဝ်ကဵုညးသအာၚ်ကၞောတ်ဇန်အိုတ်ရ၊ သ္ပတဴဇၟန်ပ္ကဴ မွဲလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴဇၟန်ပ္ကဴမၞုံတဝ်မတိတ်ၜါလပါ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴဗ္တဗ္ဂဲအိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴလကံက်တဲ (ဇၟန်ပ္ကဴကဝး) အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴတဝ်စရှ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုသ္ပအိုတ်ရ၊ သ္ပတဴပ္ကဴဂြောပ်သြိုဟ်အိုတ်ရ၊ ဖအောဝ်ကဵုသ္ပအိုတ်ရ။

ခမဳဂမၠိုၚ်ဂှ် တၞဟ်နဖဵု ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ ‘ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ် ရၚ်တၠုၚ်တဴ ပ္ကဴ မွဲလပါ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ဇၟန်ပ္ကဴမၞုံတဝ်မတိတ်ၜါလပါ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴဗ္တဗ္ဂဲအိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴလကံက်တဲ (ဇၟန်ပ္ကဴကဝး) အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴ ပ္ကဴတဝ်စရှ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ၊ ရၚ်တၠုၚ်တဴသၞေက်၊ ပ္ကဴဂ္ညိကတောဝ်အိုတ်ရ၊ ဖအောဝ်ကဵုသ္ပအိုတ်ရ၊ ရၚ်တၠုၚ်တဴ ပ္ကဴဂြောပ်သြိုဟ်အိုတ်ရ၊ ဖအောဝ်ကဵုရၚ်တၠုၚ်အိုတ်ရ။

ခမဳဂမၠိုၚ်ဂှ် မွဲဟာန်ကေုာံ ဗြဴကောန်ဂကူ ‘ဗြဴတၠလျိုၚ်’ ဗြဴဇၞော်ကောန်ဂကူ’ဝုတ်ဇၞော်’ သၟတ်ဗြဴကောန်ဂကူ ‘ဝုတ်သၟတ်’ ခအှ်ဗြဴကောန်ဂကူ ဍိက်ဗြဴကောန်ဂကူဂမၠိုၚ် ပ္ဍဲမွဲပ္ၚာန်ခရော်ဓဝ်လေဝ် စဟာပ်အိုတ်ရ၊ ပ္ဍဲမွဲခရော်သုၚ်ဍာ်ဓဝ်လေဝ် သုၚ်အိုတ်ရ၊ ပ္ဍဲမွဲသၞာဓဝ်လေဝ် ဂဇအ်အိုတ်ရ၊ ပ္ဍဲမွဲဇံၚ်ခါတ်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးဓဝ်လေဝ် တိက်အိုတ်ရ၊ ပ္ဍဲမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲမွဲယာတ်လးမွဲယာတ်လတက်ဓဝ်လေဝ် တိက်အိုတ်ရ၊ ပ္ဍဲဟွံသေၚ်ကဵုအခိၚ်လေဝ် စဟာပ်အိုတ်ရ၊ သိအရက်လေဝ် သုၚ်အိုတ်ရ၊ ပ္ကဴသဴမြမောဝ်ဂစေအ်စၠန်လံက်ဗဗိုဟ်လေဝ် ပကၚ်ရၚ်အိုတ်ရ၊ လှ်ေလေဝ်လှေ်အိုတ်ရ၊ ဂယှ်ေလေဝ်ဂယှ်ေအိုတ်ရ၊ တိၚ်တိုက်လေဝ် တိၚ်တိုက်အိုတ်ရ၊ လှ်ေလေဝ် လှ်ေသာၚ်သောဝ်အိုတ်ရ၊ (ဗတောန်ထ္ၜးကဵုနယ်ကဲလှ်ေအိုတ်ရ၊) အလိုက်ဗြဴသၟာလှ်ေလေဝ် လှ်ေဗက်အိုတ်ရ၊ အလိုက်ဗြဴသၟာလှ်ေလေဝ် လှ်ေသာၚ်သောဝ်အိုတ်ရ၊ အလိုက်ဗြံဂယှ်ေလေဝ် လှ်ေဗက်အိုတ်ရ၊ အလိုက်ဗြဴသၟာဂယှ်ေလေဝ် ဂယှ်ေဗက်အိုတ်ရ၊ အလိုက်ဗြဴသၟာဂယှေ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဂယှ်ေလေဝ် လှ်ေသာၚ်သောဝ်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် ဂယှေ်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် တိၚ်တိုက်ဗက်အိုတ်ရ၊ အလိုက်ဗြဴသၟာဆေၚ်ဝေၚ်လေဝ် လှ်ေသာၚ်သောဝ်အိုတ်ရ၊ အလိုက်ဗြဴသၟာဗတောန်လေဝ် လှ်ေဗက်အိုတ်ရ၊ အလိုက်ဗြဴသၟာဗတောန်လေဝ် ဂယှေ်ဗက်အိုတ်ရ၊ အလိုက်ဗြဴသၟာဗတောန်လေဝ် တိက်တိုၚ်ဗက်အိုတ်ရ၊ အလိုက်ဗြဴသၟာဗတောန်လေဝ် လှ်ေသာၚ်သောဝ်ဗက်အိုတ်ရ။

ကၠဒ္စာံခန်လေဝ် ဝေၚ်အိုတ်ရ၊ ကၠစှ်ခန်လေဝ် ဝေၚ်အိုတ်ရ၊ ကၠပ္ဍဲအမှဲအကးလေဝ် ဝေၚ်အိုတ်ရ၊ ကၠောန်သရက်ပ္ဍဲတိတုဲလေဝ် ဝေၚ်အိုတ်ရ၊ နပွမပေါဟ်မခတ်လေဝ် ဝေၚ်အိုတ်ရ၊ နပွမဖျေံမပး ပ္ဍဲလတူခတဵုပးတုဲလေဝ် ဝေၚ်အိုတ်ရ၊ နပွမတက်တၚ်ဏာၚ်လေဝ် ဝေၚ်အိုတ်ရ၊ နကဵုဇြေဟ်ဒုန်ကရေက်လေဝ် ဝေၚ်အိုတ်ရ၊ နဝေၚ်မခနေအ်လေဝ် ဝေၚ်အိုတ်ရ၊ နပွမဓဂိုဟ်ပေဝ်လေဝ် ဝေၚ်အိုတ်ရ၊ နကဵုထဲသၟတ်လေဝ် ဝေၚ်အိုတ်ရ၊ နပွမပစူတာ (နပွမဗတက်ဂတးဂတန်) လေဝ် ဝေၚ်အိုတ်ရ၊ နကဵုစက်စာန်လေဝ် ဝေၚ်အိုတ်ရ၊ နကဵုကၞာဲသၟတ်လေဝ် ဝေၚ်အိုတ်ရ၊ နကဵုကွဳသၟတ်လေဝ် ဝေၚ်အိုတ်ရ၊ နကဵုတ္ၚသၟတ်လေဝ် ဝေၚ်အိုတ်ရ၊ နပွမပၞုက်အက္ခရ်လေဝ် ဝေၚ်အိုတ်ရ၊ နပွမထၟံက်ပတိတ်ကသပ်စိုတ်လေဝ် ဝေၚ်အိုတ်ရ၊ သ္ပမပတမ်ကဵုညံၚ်ကၠက် ညံၚ်ခ္ဍဴ ညံၚ်ကုန်တုဲလေဝ် ဝေၚ်အိုတ်ရ၊ ကွတ်စိၚ်လေဝ် ကတ်ဗတောန်အိုတ်ရ၊ ကွတ်ချေံလေဝ် ကတ်ဗတောန်အိုတ်ရ၊ ကွတ်ကွဳစောတ် (ရထာ) လေဝ် ကတ်ဗတောန်အိုတ်ရ၊ ကွတ်တ္ၚလေဝ် ကတ်ဗတောန်အိုတ်ရ၊ ကွတ်သာၚ်ၜုန်မြလေဝ် ကတ်ဗတောန်အိုတ်ရ၊ နူဂတစိၚ်လေဝ် ဂြိပ်အာအိုတ်ရ၊ နူဂတချေံလေဝ် ဂြိပ်အာအိုတ်ရ၊ နူဂတကွဳစောတ် (ရထာ) လေဝ် ဂြိပ်အာဂြိပ်ကၠုၚ်အိုတ်ရ၊ သ္ပတဴညံၚ်ဒံၚ်သၠာ်တက်ၜုၚ်အိုတ်ရ၊ တက်လေဝ် တက်ကၞက်အိုတ်ရ၊ ကဝိုတ်လေဝ် ကဝိုတ်လက်ဗန်အိုတ်ရ၊ တက်လေဝ် တက်လက်ပၠုဲအိုတ်ရ။

ပ္ဍဲလဒေါဝ်ပေဲါလှ်ေဂမၠိုၚ်လေဝ် လးပၠးသကိုပ်တုဲ “ယွံဒေံဗြဴ သြဝ်လှေ်ပ္ဍဲသၞာဝွံညိ” ရဴဝွံ ဟီုသ္ဂးကဵု ဗြဴသၟာလှေ်အိုတ်ရ၊ ခိုဟ်ကွေံရ ခိုဟ်ကွေံရ ယွံဒေံဗြဴ ရဴဝွံ ကဵုလေဝ် ကဵုသာဓုကာအိုတ်ရ၊ ‘လပုဟ်တဲဂမၠိုၚ် ပတိုန်စွံလဝ်လတူတၞေၚ်လေဝ် ဍံက်ကဵုအိုတ်ရ၊’ ဒ္ဂေတ်ပွယုတ်မာ နာနာသာ်လေဝ် ဒ္ဂေတ်သ္ပတဴအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ ။ ယွံခမဳတအ် ဟဂပ်ဝ်ဒ္ဂေတ်တဴ ဒ္ဂေတ်ပွယုတ်မာနာနာသာ်ရ၊ ကုခမဳ မဒ္ဂေတ်သ္ပဂှ် ဒးကဵုသ္ပ (ဒ္ဂေတ်လ္ၚတ်) ဗွဲမဗဗွဲကဵုဓရ်ရ ရဴဝွံ (သ္ဂးရ)။

ပ္ဍဲအခိၚ်ဂှ် တဳလပိုဉ်ဥရုဝေလကဿပ သ္ပခမဳမ္ဂး ကယျာဘဏ်ဗရိုတ်ပသဲကီု ကယျာဘဏ်ဆုကီု ဗွဲမဂၠိုၚ်ဂၠိုၚ် ကတဵုဒ်ှကၠုၚ် ကုသၚ်ရ။ ပ္ဍဲအခိၚ်ဂှ်—

“တဳလမၞုံပိုဉ်ကျာ်တြဲ ကဵုအခေါၚ် ကယျာဘဏ်ဗရိုတ်ဗသဲဟာ၊ ဟွံကဵုအခေါၚ်ဟာ၊ ကဵုအခေါၚ် ကယျာဘဏ်ဆုဟာ၊ ဟွံကဵုအခေါၚ်ဟာ၊ ကဵုအခေါၚ် ကယျာဘဏ်တိဟာ၊ ဟွံကဵဵုအခေါၚ်ဟာ” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲ—

“ယွံခမဳတအ် ပါဲကၠေံ လွဟ်လနက်တုဲ ကယျာဘဏ်ဗရိုတ်ပသဲအိုဿီုကီု ပါဲကၠေံဇံၚ်မၞုံကဵုဇိုၚ် မသၠုၚ်လတူဒ္စာံလပုဟ် ပလ္လၚ်မၞုံကဵုရုပ်သတ်ဒမြိုဟ်ပ္ဍဲဇိုၚ် ဗဗေၚ်ဆု ဒၞပ်ဆုတုဲ ကယျာဘဏ်ဆုအိုဿီုကီု ပါဲကၠေံ ပွေါတ်ဇိုၚ်မဂပ်ဝ်ခၞံလဝ် သဏ္ဌာန်ထိုက်ဒကှ် မၞုံကဵုဇၠဠတ်ကတဵု ကုဋဳတိကီုတုဲ ကယျာဘဏ်တိအိုဿီုကီု ကဵုအခေါၚ်ရ” ရဴဝွံ သ္ဂးကဵုခမဳဂမၠိုၚ်ရ။

✵✵✵ခုဒ္ဒကဝတ္ထုက္ခန္ဓက တုဲရ။✵✵✵

❖ခုဒ္ဒကဝတ္ထုက္ခန္ဓကဂှ် ဗွဲခမ္ဍန်
ပ္ဍဲတၞံဆုကီု ပ္ဍဲဒယိုၚ်ကီု ပ္ဍဲဗ္ဒၚ်ကီု ပ္ဍဲဂတဵုခတှ်ေ မထၟံက်လဝ်ခန်ဒ္စာံခန်ကီု ဓဇိုတ်ပေါတ်ဂၠိန်အိုတ်ရ၊ နဂတာတဲ ခၞိက်ကြကောတ်တၟံသၟတ်ကီု ဇကုရၚ်သကအ်ကီု ဓဇိုတ်ပေါတ်ဂၠိန်အိုတ်ရ၊ ပေါတ်မိဟ်ၚေက်ကမၚ်ကရ်ကီု ယဲစော်ဇၞော်ကီု ခမဳဗျုကီု ပွမတုဟ်ပေါတ်မိဟ် နဂတာတဲကီု။

ဂ္ညိဂ္ညာတ်ကတောဝ် (ဇၟန်ဗၠဲ) ကီု ဇုက်လက်ကြာပ်ကီု ဇုက်ဂ္ညိဂၞိၚ်ကီု လကံက်တဲကီု လကံက်ဇိုၚ်ကီု လက်ကြာပ်တဲ လစိန်ကီု ဟွံထေက်ကဵုပကၚ်ရၚ်ရ။

ပွမစွံသော်က္ဍိုပ်မဂၠိၚ်ကီု ဂရးကရာတ်ကီု ဂရးတဲကီု ကၠေၚ်မနှဴရဴကေုာံပၠုဲကီု ကၠေၚ်မနှဴရဴကေုာံဍာ်ကီု ပွမသ္ၚေဝ်ရံၚ်သၞိၚ်မုက္ခဝါ ပ္ဍဲဒ္ၚောဝ်ခရော်ဍာ် ပွမသ္ၚေဝ်ရံၚ်သရကီု ပွမလံက်လေတ် ပွမဓဇိုတ်ပေါတ် ပွမလံက်ဗဗိုဟ်ခၞိက်ကြကောတ်ကီု။

ပွမဍံက်တြိနုတ်ကီု ပွမဖျောန်သၞေံတဲသၞေံဇိုၚ်ကီု ပွမဖျောန်ပါၚ် ဖျောန်ကၞိၚ်ကီု ပွမဖျောန်ၜါဂကူဂှ်ကီု ယဲမတ်ဂိကီု ပေဲါသဘၚ်က္ဍဟ်ဒဵုကီု ပွမဖ္ဍောတ်ရမျာၚ်ဂၠိၚ်ကီု ယာတ်ဗ္ၜန် တသော်သတ်ကီု။

သတ်ကြုၚ်ကရေက်ကီု သတ်ကြုက်အတိုၚ်မ မဟဂွံကရေက်ကီု ခမဳဇြုံဒွံဒးကီု ခမဳကုတ်အၚ်္ဂဇာတ်ကီု ဗဗေၚ်ဆုစၠန်ကီု ဗဗေၚ်ဂၠိုၚ်ကဵုဂကူဂမၠိုၚ်ကီု တမ် ‘တကေတ်’ ဗဗေၚ်ပေါတ်ဒးကီု ဇိုၚ်ဗဗေၚ်ထဝ်ကီု ဗၞဳအဝဏ်ဒုၚ်ဗဗေၚ်ကီု ဗၞဳအဝဏ်ဒုၚ်ဗဗေၚ်မချဳဒရာၚ်ကီု။

ဗၞဳအဝဏ်ဒုၚ်ဗဗေၚ်မစိစောန်ကီု ဗဗေၚ်မဒေပ်စွံဂမၠိုၚ်ကီု ဗဗေၚ်သၟူဟွံဒးရးကီု ပွမစဲတ္ၚဲဗဗေၚ်ကီု ဗဗေၚ်မဗကးဂမၠိုၚ်ကီု ပွမစွံပတန် ပ္ဍဲမုဟ်ဝိုန်ဂၚ်အပ္ဍဲကီု ပွမစွံပတန် ပ္ဍဲမုဟ်ဝိုန်ဂၚ်မ္ၚးကီု သၞာလးချောဲကီု ယာတ်တမြံၚ်ကီု စၚ်ဗဗေၚ်ကီု နုၚ်အကြကီု။

ထိုၚ်ဖျေဲဗဗေၚ်ကီု ဇုက်ကၟာဲကီု တောဝ်ဇိၚ်ကီု ဇၜံက်ဂမာ်ကီု ပွမစွံ ပ္ဍဲဇံၚ်ဂတဵု သြိုဟ်(ထွာဲဒဳ) က္ဍိုၚ်ကီု ပွမဓရိုဟ်ပံက်တြၚ်ကီု။

ဂၞါလဵုကီု ဂၞါနုၚ်ကီု ဂၞါက္ဍိုပ်မၞိဟ်ကီု ကၞာတ်ကီု ထၟာဲတဲကီု ပွမသာ်ကရေက်ကီု ၜန်သၟတ် မစုတ်တဝ်ကီု တဝ်ၜုန်သၟတ်ထဝ်ကီု ပွမဇိၚ် နကဵုသၞေၚ်စာၚ် ဇြေဟ်ဒုန်ကီု ထကိုအ်ဍေၚ်တၞိၚ်ကီု။

အိက်နှိၚ်ကီု ဝိုဟ်မနှဴရဴကဵုမိတ်ကီု ခၞိက်တၟံကီု ကၠေၚ်ပၠုဲကီု ထိုၚ်မဍေက်ကီု ဒၞပ်ကီု လပုဟ်တဲကီု ဂရောပ်တဲယာတ်ဒုၚ်တဲကီု ထိုၚ်ကီု ဇုက်ထိုၚ်ကီု။

အမှဲအကးကီု တိမသဝ်ကီု ပွမဗဝ်တိကီု ပွမဍောၚ်ၜိုတ်ကီု ခၞိက်ချောဲဒတုံစှေ်ကီု ပွမလံက်လေတ်အပ္ဍဲမ္ၚးကီု။

သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု။

ဒုန်တေၚ်သ္ၚာကီု ဇုက်တေၚ်ဗလဲလ္ၜက်သ္ၚာကီု ကျာ်တြဲကဵုအခေါၚ်ရ။ ကၠဟ်ထောံတုဲ ပွမစ္ဍးအာကီု ဇဵုကထိုန်လီုလာ်ကီု။

ပွမပၠးလာဲအာကီု ဗ္ဒၚ်ကီု ပွမဂိုၚ်ကေတ် နဗဗေၚ်ကီု ထိုၚ်ဂဥုဲကီု တောဝ်ပလုဲကီု ပွမဒက်ဒၞပ်ဂမၠိုၚ်ကီု။

ပ္ဍဲအကြာဂၠံၚ်တရဴ ဍာ်ဟွံဂပ်ဝ်ကီု ခ္ဍိုဟ်ဍာ်ယာတ်ကီု ခ္ဍိုဟ်ဍာ်ဓမၚ်ကရိုဏ်ကီု ခမဳဂမၠိုၚ်ၜါဇကုကီု ကျာ်တြဲ က္ညအာဍုၚ်ဝေသာလဳကီု။

ခ္ဍိုဟ်ဍာ်ဓလိုက်ဍာ်ကီု ပွမကဵုအခေါၚ်ခ္ဍိုဟ်ဍာ် ပ္ဍဲဍုၚ်ဝေသာလဳဂှ်ကီု၊ ဂမိတ်ပၠာကီု ဘောဇိုန်မပြဲကီု ခမဳယဲဂၠိုၚ်ကီု ဇဳဝကကီု။

စၚ်္ကြမ် သ္ၚိဇရုၚ်ပလက်ကီု ဒၞာဲဟွံညဳသၟဟ်သၟန်ကီု တိမသဝ်ကီု ပွမတပ်စဳပိဂကူကီု ပွမဍောၚ်ၜိုတ်ကီု ဗလဲတၞိန်ကီု။ အမှဲအကးကီု ခၞိက်ချောဲကီု ပွမလံက်လေတ် အပ္ဍဲမ္ၚးကီု သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု။

ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဓမၚ်သုၚ်ဍာ်ကီု ၊ ဒုန်တေၚ်သ္ၚာကီု ဇုက်တေၚ်ဗလဲလ္ၜက်သ္ၚာကီု တိမသၠုၚ်ကီု ပွမဗဝ်တိကီု ဒးသ္ပရ။

ဗလဲတၞိန်ကီု သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) ကီု။

သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကီု ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ဒၞာဲမသဝ်ကီု ပၞော်ပၠံက်ယေက်ကီု ပွမကၠောန်ဖဴ ပ္ဍဲလဒေါဝ်ကီု တိကမၠေတ် လံက်လေတ်မုက်ကီု။

သၟူအမြာဲဟွံခိုဟ်ကီု ပၟဝ်တူကီု ဌာန်စွံဍာ်ကီု ဗြံက်သုၚ်ဍာ်ကီု ကၟဳလီု ပွမဒှ်လၟက်ကီု ပွမကြာတ်ကဵုဍာ်ကီု ဒးစုတ်ပၠံၚ်ပတိတ်ဍာ်ရ။

ဂတဵုသၟတ်ကီု မုက်ထော်တြၚ်ကီု ပါကာရာဒိကမ္မန္တအနုညာတသတ္ထကကီု တၟံဝါန်ကီု တၟံလးကီု ပၠံၚ်ပတိတ်ဍာ်ကီု ခမဳမဂၞံၚ်ဂၞာတ်ယာတ်ဟွံပါကီု တိကီု ဗြဲဂူကီု ပ္ဍဲအရာဟုမ်ဍာ်ဂှ် ပွမဂြောပ်ဗ္ဒန်ပိဂကူကီု။

ဍာ်ကမၠိုၚ်ကီု ပွမလာ်စှေ်ကီု တိမသဝ်ကီု လွာဇုက်ကီု ဇုက်ကာယဗန်ကီု မံၚ်တံၚ်ဍာ်ကီု ယန္တရာတံၚ်ဍာ်ကီု စက်ဇြောတ်ဍာ်ကီု နုၚ်ဗွဲမဂၠိုၚ် ဗကးအာကီု။

ဍေၚ်ပသဲ ဍေၚ်ဆု ဍေၚ်စၞာံကီု ဍာ်တြေံကီု သ္ၚိဇရုၚ်ပလက်ကၟာတ် အထောဋ်ဂေတ်ကၠောံကီု ပန်ဂိတုကီု ပွမတိက်ကီု သၞာတသော်သတ်မဟဂွံတုတ်ကီု ပွမဟွံပတိုန်အဓိဋ္ဌာန်ကီု။

ဍိုတ်ကီု ဇိုၚ်ဗဗေၚ်လေံကီု ပွမစမွဲခရော်ဓဝ်ကီု ပွမတိက်မွဲဇံၚ်ဓဝ်ကီု ကောန်သၟိၚ်လိစ္ဆဝဳဝဍ္ဎကီု ကောန်သၟိၚ်ဗောဓိကီု ပွမလိုန်ကီု၊ နုၚ်ဇရဟုမ်ဍာ်ကီု ပေါတ်ဇိုၚ်ကီု ကၟဟ်စန်ကီု။

တၟံဝါန် ကဝေက်နုၚ်ကီု ခၜိုဟ်ဍာ်ၜဳကီု ပွေါတ်ဇိုၚ်ကီု ပၞိက်ပန်ကၠၚ်ကီု ဗၞဳအဝဏ်ပၞိက်သၠတာကီု ပၞိက်ဗွိုက်ရုဲကီု ပၞိက်ဗ္တသတ်စာမရဳကီု။

က္ဍိုၚ်ကီု ပွမဝေၚ်ကၠေံက္ဍိုၚ်ကီု အာရှာမ်ကီု ပွမသၟိတ်မွဲဟာန်ကေုာံဂျပိဂကူကီု ခမဳမဂြေၚ်ကီု မပုၚ်ဒတုံစှေ်ကီု သၞေံတဲဂၠိၚ်ကီု ကၞပ်သ္ၚိၜုန်သော်ကီု ယာတ်ပါတ်ၜုန်သော်ကီု ကယျာၜုန်သော်ကီု။

ပွမကးသော်သၟိပ်ကီု ပွမစွံသော်သၟိပ်ဂၠိၚ်ဂၠိၚ်ကီု ပွမစွံသော်သၟိပ်ညံၚ်သော်သၟိပ်ဗ္ၜေံကီု ပွမစွံသော်သၟိပ်ပန်ကၠၚ်ကီု ပွမကးသော်သြိုဟ်ကီု ပွမစွံသော်သြိုဟ်ၜါဝှါ်ကီု ပွမစွံသော်ကၟုၚ်ကီု ပွမကးသော် ပ္ဍဲဌာန်က္ဍန်ဂြက်ကီု။

ပွမကဵုအခေါၚ် ဟိုတ်နူယဲကီု ကတ်တြာယ်ကီု သရကီု သော်မုဟ်ဂၠိၚ်ကီု ပွမပိုက်နကဵုမကြေဟ်ကီု သော်သကအ်ကီု အိက်ကတောဝ်ကၟာတ်ကီု လေံထ္ဍဟ်ကတောဝ်ဂၠိုၚ်ကဵုဂကူကီု ကယျာဗရိုတ်ပသဲကီု အဉ္ဇနဳစတုက္ကကီု။

ပွမဒက်တာန်သကိုပ်ကီု ပွမဒက်အာယောဂပတ်ကီု ခြပ်ကီု ကၠောဝ်ဒုန် ကယျာတုတ်တုတ်ဂၠိုၚ်ကဵုဂကူကီု ကာယဗန်ဇြေဟ်ဇုက်ဂၠိုၚ်ကီု ကာယဗန်သဏ္ဌာန်က္ဍိုပ်ဇြုံဍာ်ကီု ကာယဗန် သဏ္ဌာန်ဖမ်မန်ဒိုၚ်ကီု ကာယဗန် သဏ္ဌာန်ပၞုတ်ခဒအ်ကီု။

ကာယဗန်ဂၠးကီု မကာယဗန်ဂၠိုၚ်ကဵုဂကူကီု သ္ၚိပ္ၚောန်က္ဍိုပ်ရုဲကီု ပွမဒက်စုတ်ပ္ဍဲလအိတ်မုဟ်ကီု ဆုတ်စှေ်(ယှအ်)တုဲ ပွမဒက်ကီု ပွမဗိုက်ညံၚ်ရဴခရှ်ဂမၠိုၚ် လကဲဖျေံသၟဝ် ညံၚ်ရဴလပှ်စိၚ်တုဲ ပွမဗိုက်ကီု လကဲဖျေံသၟဝ်ညံၚ်ရဴဗ္တကတုဲ ပွမဗိုက်ကီု လကဲဖျေံပန်ကၠၚ်တုဲ ပွမဗိုက်ကီု။

လကဲဖျေံသၟဝ် ညံၚ်ရဴဗၞဳအဝဏ်ပၞိက်တုဲ ပွမဗိုက်ကီု လကဲဖျေံသၟဝ်အတောအ်မဂၠိၚ်တုဲ ပွမဗိုက်ကီု ပွဓလီုရုၚ်လတက်ကီု ပွမခါတ်ဂၠိက်ကီု ပွမဂၠေၚ်ဓလေၚ် မၞုံလျိုၚ်ၜါလပါ်ကီု ဆုဒကကီု ပွတက်ကဵုဆုဒကကီု။

ပွမခက်ဗာန် ပ္ဍဲခ္ဍောၚ်ကအ်ကီု ပွမစံၚ်ပၟတ်ဂြိုပ်ကီု ပွမသ္ပပၟတ်ပတုန်ကီု ပွမတိုန်တၞံဆုကီု စိၚ်ထ္ဍေၚ်ဗက်ကီု ခမဳကောကဵုဒေံၜါ မၞုံယၟုယမေဠ,ကေကုဋာကီု ပွမဂိုၚ်ကတ်ကေတ် ပွမဖျေံပတိုန် ပြကိုဟ်လောကာယတကီု။

ပွဂိုၚ်ကတ်ကေတ် ပွမဖျေံပတိုန် တိရစ္ဆာနကထာကီု ပွမခအှ်ကီု ပွမမၞုံပၟိက်ကဵုမ္ၚိုလ်ကီု ပွစလသိုဏ်ဗတာၚ်ကီု ယဲကျာကီု အာရှာမ်လီုလာ်ကီု သၟူအမြာဲဟွံဒးရးကီု ပ္ဍဲအရာသၠးတရဴသၟတ် ပွမဒှ်ဒဒိုခ် ဒၞပ်ခုၚ်လိုန်ကီု။

ဂွဂၠေံတုဲ ပွမသ္ပအစဵုအဗိုၚ်ကီု ပွမဟွံမွဲကဵုသကိုပ်ဂၟဳကီု သၟူအမြာဲဟွံဒးရးကီု ပွမသၠးတရဴဇၞော် ပ္ဍဲဌာန်ဂှ်ဂှ်ကီု သၟူအမြာဲဟွံဒးရးကီု သၟန်ကတိုၚ်တရဴဇၞော်လာ်စှေ်ကီု တိမသဝ်ကီု ပွမလးစဳပိဂကူကီု။

တၞိန်ကီု ဗလဲတဲကီု ပွမဒတဴပ္ဍဲတၞုၚ်မုဟ်ကီု ပ္ဍဲအရာသၠးတရဴဇၞော် ပွမဒှ်ဒဒိုခ် ဒၞပ်ခုၚ်လိုန်ကီု၊ ပွမသၠးစုတ်တရဴသၟတ် ပ္ဍဲမ္ၚးကီု ဒၞိက်ကရံက်ပဿဴကီု ဃရိုအ်ကီု နဃရိုအ်ကီု ပွမဟွံကၟာတ်ဂဒဵုကီု။

သ္ၚိဝစ်ကီု သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲကီု)။

သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကီု ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ပွမလံက်လေတ်အပ္ဍဲမ္ၚးကီု သာ်ဗုကီု သာ်လမ္စံက်ကီု။

ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုၚ်ဓမၚ်သုၚ်ဍာ်ကီု ဒုန်တေၚ်သ္ၚာကီု ဇုက်တေၚ်ဗလဲသွက်လ္ၜက်သ္ၚာကီု ခမဳဗျုဍိုန်ကဵုဒြဟတ်ကီု အစဵုအဗိုၚ်ကီု။

မုက်ထော်တြၚ်ကီု တုပ်သာ်ဂှ် (ကဝါဋာဒိပဉ္စပဋိပဒိကပရိယန္တ အနုညာတဒုက) ကီု တၟံဝါန်ကီု တၟံလးကီု ဍာ်ခၠိုၚ်မၚ်ဒၟံၚ်ကီု ပၠံၚ်ပတိတ်ဍာ်ကီု နုၚ်ဍာ်ကရာတ်ကီု ဗြံက်ဍာ်ကရာတ်ကီု။

ပ္ဍဲအရာသုၚ်စောဲဍာ်ကရာတ် မဒှ်ဒဒိုခ်ကီု ပွမဂွဂၠေံကီု သကိုပ်ကၟာတ်ဂဒဵုကီု ပွမဒ္ဂေတ်တဴ ဒ္ဂေတ်မဟဂပ်ဝ်ဒ္ဂေတ်သ္ပကီု ပါဲကၠေံ လွဟ်လနက်တုဲ ပွမကဵုအခေါၚ် ကယျာဘဏ်ဗရိုတ်ပသဲအိုဿီုကီု။

ပါဲကၠေံ ပေါတ်ဇိုၚ်မဂပ်ဝ်ခၞံလဝ် သဏ္ဌာန်ထိုက်ဒကှ် မၞုံကဵုဇၠဠတ်ကတဵုကီု ကုဋဳတိကီုတုဲ ကယျာဘဏ်တိအိုဿီုကီု ကျာ်တြဲမဆာန်ဍူ ကဵုအခေါၚ်ရ။

ယြဴဗွဲတြးဒဒက်တဴဝတ္ထုမွဲ တုပ်သၟဟ် ကေုာံ ဝတ္ထုဂတမ္ဂး ဝတ္ထုဂှ် ပ္ဍဲဥဒါန်ဝွံ ခ္ဍန်လဝ်ရ၊ ပွမခ္ဍန်လဝ်ဂှ် ဒးတီကေတ် အတိုၚ်ဝတ္ထုဂတရောၚ်။

ရဴသာ်ဝွံ ပ္ဍဲခုဒ္ဒကဝတ္ထုဝိနယ် ဝတ္ထုဂမၠိုၚ် မၞုံကၠံစှ်အိုတ်ရ၊ ဝိနယ်ဓိုရ်မၞုံကဵုပညာ မကဵုဓရ်ညးသပ္ပုရိုဟ် တန်တဴဗိုန်ဇၟအ် မလေပ်ယိုက်ဒိုက် ညးသ္ဍိုက်ဆာန်သဳလဂမၠိုၚ်ဂှ် လေပ်ဂိုၚ်ကတ်ကေတ် ဗွဲမဒးရးရ၊ မၞုံကဵုစိုတ် မၞုံပၟိက်ဒတုဲမြမောဝ်ရ၊ သ္ဍိုက်ဆာန်သဳလရ၊ လေပ်သ္ပပၟတ်ကၠေၚ်သ္ဍဴပညာရ၊ ထေက်ကဵုပူဇဴရ၊ မၞုံကဵုလၟိၚ်လညာတ်ဂၠိုၚ်ရ။

☀︎☀︎☀︎ခုဒ္ဒကဝတ္ထုက္ခန္ဓက ဗွဲခမ္ဍန်တုဲရ။☀︎☀︎☀︎

၆။ သေနာသနက္ခန္ဓက
၆.၁။ အခဏ်ပထမ 
၆.၁.၁။ ကဵုအခေါၚ်ဘာ 
၂၉၄။	တဳလမၞုံပိုဉ်ကျာ်တြဲ မပတၠပိုဉ်တြဴပြကာ သ္ပဒတဴတန်ဒၟံၚ် ပ္ဍဲဘာဝေဠုဝန် မဒှ်ဒၞာဲကဵုစၞ ကုယန်လမ္စံက်ဂမၠိုၚ် ဇရေင်ဍုင်ရာဇဂြိုဟ်ရ၊ ပ္ဍဲအခိၚ်ဂှ် တဳလပိုဉ်ကျာ်တြဲ ဟဂွံပညပ်ဘာ ကုခမဳဂမၠိုၚ်ဏီရ။

ခမဳဂမၠိုၚ်လေဝ် ပဒတဴပ္ဍဲဌာန်ဂှ်ဂှ် မတွံဂးဂြိုပ် သၟဝ်တၞံဆု ဒဵု ဇြဟ်စောဝ် သရောဒဵုသုသာန် သပိုဟ်ဂြိုပ်ရာပ်ခြုမ် အမှဲအကး ဖအုံဆံက်အိုတ်ရ။ ပ္ဍဲခမဳဂမၠိုၚ်ဂှ် ပ္ဍဲနူဂယးပြဟ်ဟေၚ် တိတ်ကၠုၚ် နူဌာန်ပဒတဴဂမၠိုၚ်ဂှ်ဂှ် ဗွဲမဍိုက်ပေၚ်ကဵုဣရိယာပိုဒ် နပွမတိုန်ဂတ ပွမဆုတ်လက်ကရဴ ပွမသ္ၚေဝ်ရံၚ်တူရူ ပွမသ္ၚေဝ်ရံၚ်သကဲ ပွမခ္ဍပ် ပွမပၠး မထေက်ကဵုလျုၚ်ဇြုၚ်သ္ဍိုက် သီုမဖျေံလဝ်မတ် ဗွဲသၟဝ်အိုတ်ရ။

ပ္ဍဲအခိင်ဂှ် နူဂယးပြဟ်ဟေၚ် သေဌဳရာဇဂြိုဟ် မအာဥဒျာန်ဂှ် ညာတ်ဒးအာ ခမဳဂမၠိုၚ် ပ္ဍဲနူဂယးပြဟ်ဟေၚ် မတိတ်ကၠုၚ် နူဌာန်ပဒတဴဂှ်ဂှ်ဂမၠိုၚ် မတွံဂးဂြိုပ် သၟဝ်တၞံဆု ဒဵု ဇြဟ်စောဝ် သရော်ဒဵု သုသာန် သပိုဟ်ဂြိုပ်ရာပ်ခြုမ် အမှဲအကး ဖအုံဆံက် ဗွဲမဍိုက်ပေၚ်ကဵုဣရိယာပိုဒ် နပွမတိုန်ဂတ ပွမဆုတ်လက်ကရဴ ပွမသ္ၚေဝ်ရံၚ်တူရူ ပွမသ္ၚေဝ်ရံၚ်သကဲ ပွမခ္ဍပ် ပွမပၠး မထေက်ကဵုလျုၚ်ဇြုၚ်သ္ဍိုက် သီုမဖျေံလဝ်မတ်ဗွဲသၟဝ်တုဲ စိုတ်သေဌဳရာဇဂြိုဟ် ကေဝ်ဇြုၚ်ရ။ ပ္ဍဲအခိၚ်ဂှ် သေဌဳရာဇဂြိုဟ် ပြာပ်အာဇရေၚ်ခမဳဂမၠိုၚ်တုဲ—

“ယွံတဳလပိုဉ်တအ် ယဝ်အဲဍိက် သိုၚ်ခၞံကဵုဘာဂမၠိုၚ်မ္ဂး ပဒတဴ ပ္ဍဲဘာအဲဍိက်ဂမၠိုၚ်အိုတ်ဟာ” ရဴဝွံ ဂရၚ်ပတီ ခမဳဂမၠိုၚ်ရ။

ယွံဒကာ တဳလပိုဉ်ကျာ်တြဲ ဟဂွံကဵုအခေါၚ် ဘာဂမၠိုၚ်ဏီရ ရဴဝွံ (သ္ဂးအိုတ်ရ)။

ယွံတဳလပိုဉ်တအ် ဒှ်သာ်ဂှ်မ္ဂး ဂရၚ်ပတီသၟာန် တဳလပိုဉ်ကျာ်တြဲတုဲ သြဝ်ဟီုလဴကုအဲဍိက်အိုတ်ညိ ရဴဝွံ (ဂရၚ်ပတီရ)။

“ယွံဒကာ ခိုဟ်သန်ရ” ရဴဝွံ ခမဳဂမၠိုၚ်ဂှ် ဒုၚ်ဝန် ကုသေဌဳရာဇဂြိုဟ်တုဲမ္ဂး ပြာပ်အာဇရေၚ် တဳလပိုဉ်ကျာ်တြဲတုဲ လ္ၚောဝ်သ္ပဝတ်တုဲမ္ဂး သီုမဂဇအ်ဒၟံၚ်ပ္ဍဲမွဲဒၞာဲအိုတ်ဂှ် “ယွံတဳလပိုဉ် သေဌဳရာဇဂြိုဟ် မိက်ဂွံသိုၚ်ခၞံကဵုဘာဂမၠိုၚ်ရ၊ ပသာ်ဂွံသ္ပရောကျာ်”ရဴဝွံ (ဂရၚ်ပတီအိုတ်ရ)။

ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလပိုဉ်ကျာ်တြဲ တွံကဵုဂလာန်ဓရ်တုဲ—

“ယွံခမဳတအ် ကဵုအခေါၚ် ဘာဂမၠိုၚ်မသုန်ဂကူ မတွံဂးဘာဖျေံကၟဳၜါလပါ် ဘာဖျေံကၟဳမွဲလပါ် ပြာသာဒ်ပန်ကၠၚ် ပြသာဒ်ခၠုပ် ထီုဂိုဟ်ဝွံရ” ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပြာပ်အာဇရေၚ် သေဌဳရာဇဂြိုဟ်တုဲ “ယွံဒကာ တဳလပိုဉ်ကျာ်တြဲ ကဵုအခေါၚ် ဘာဂမၠိုၚ်တုဲရ၊ လၟုဟ်သြဝ်တီကေတ် အခိၚ် သွက်ဂွံသိုၚ်ခၞံဘာညိ ရဴဝွံ ဟီုသ္ဂးကဵု သေဌဳရာဇဂြိုဟ်အိုတ်ရ။

ပ္ဍဲအခိၚ်ဂှ် သေဌဳရာဇဂြိုဟ် ပ္ဍဲမွဲတ္ၚဲဓဝ်ဟေၚ် ကဵုပတန်ဘာဂမၠိုၚ်တြဴစှော်မရ။ ပ္ဍဲကြဴနူဂှ် သေဌဳရာဇဂြိုဟ် ကဵုပတုဲကၠေံ ဘာဂမၠိုၚ်တြဴစှော်မတုဲ ပြာပ်အာဇရေၚ် တဳလပိုဉ်ကျာ်တြဲတုဲ ပ္ဍဲကြဴ လ္ၚောဝ်သ္ပဝတ်တုဲမ္ဂး သီုမဂဇအ်ဒၟံၚ်ပ္ဍဲဒၞာဲမွဲဂှ်—

“ယွံတဳလပိုဉ်ကျာ်တြဲ သွက်တ္ၚဲယးတေံ တဳလပိုဉ်ကျာ်တြဲ မွဲဟာန်ကေုာံခမဳသၚ်ဂမၠိုၚ် သြဝ်ဒုၚ်တဲပိဏ္ဍပါတ် အဲဍိက်ညိ” ရဴဝွံ ဂရၚ်ပတီရ။ တဳလပိုဉ်ကျာ်တြဲဂှ် နမမံၚ်ထောံသ္ၚိတ်သ္ၚိတ်ဂှ် ဒုၚ်ကေတ်တဲရ။ ပ္ဍဲအခိၚ်ဂှ် သေဌဳရာဇဂြိုဟ် တီကေတ် တဳလပိုဉ်ကျာ်တြဲ ဒုၚ်တဲတုဲ ဒၠိုက်ကတဵုနူဒၞာဲ လ္ၚောဝ်သ္ပဝတ် တဳလမၞုံပိုဉ်ကျာ်တြဲ သ္ပရှေ်သှေ်ရဴဂဴတုဲမ္ဂး ပါဲစ္ဍးအာရ။

ပ္ဍဲအခိၚ်ဂှ် သေဌဳရာဇဂြိုဟ်ဂှ် ဗတမ်ဂှ်လောန်ၜက်အာတုဲ ကဵုစဳရေၚ်စၞအာဟာရ ဘောဇိုန်မပြဲပြဲ ပ္ဍဲသ္ၚိဇကုတုဲ ‘ယွံတဳလပိုဉ် ဒးအခိၚ်ရ၊ ပဠေဝ်ပဠေတ်ပိဏ္ဍပါတ်တုဲရ’ ရဴဝွံ ကဵုဂရၚ်ပတီ အခိၚ်ကဵုပိုဉ် ကုတဳလမၞုံပိုဉ်ကျာ်တြဲရ။

ပ္ဍဲအခိၚ်ဂှ် တဳလမၞုံကဵုပိုဉ်ကျာ်တြဲ ပ္ဍဲအခိၚ်နူဂယး ဗိုက်ပဠေဝ်ပဠေတ်သ္ၚာတုဲ သီုမထ္ၜဂိုၚ်ကေတ်ဗဗေၚ်သ္ၚာဂှ် က္ညပြာပ်စဴအာသ္ၚိ သေဌဳရာဇဂြိုပ်တုဲမ္ဂး ဂဇအ်ဒၟံၚ် ပ္ဍဲသၞာမလးပညပ်လဝ် မွဲဟာန်ကေုာံခမဳသၚ်ရ၊ ပ္ဍဲအခိၚ်ဂှ် သေဌဳရာဇဂြိုဟ် နကဵုစၞအာဟာရ ဘောဇိုန်မပြဲပြဲ အလဵုဇကု ကၠောန်ၜိုတ်ဥပကာ တြာပ်ဖာပ်ဗ္စ ခမဳသၚ်မၞုံပဓာန်ဍေံ တဳလပိုဉ်ကျာ်တြဲတုဲ စဵုကဵုတရိုပ်ကဵုစိုတ် စဵုကဵုဒးဆေဝ်တာပဒေါအ်ကၠေံရ။ တဳလမၞုံပိုဉ်ကျာ်တြဲ ကဵုပိုန်တုဲ ပ္ဍဲအခိၚ်ပါဲကၠေံတဲ နူဗဗေၚ်တုဲဂှ် သေဌဳရာဇဂြိုဟ် ဂဇအ်ဒၟံၚ်ပ္ဍဲဒၞာဲမွဲတုဲ—

“ယွံတဳလမၞုံပိုဉ် အဲဍိက် ဟိုတ်မၞုံပၟိက်ကဵုကုသဵုထၟိက်ကီု ဟိုတ်မၞုံပၟိက်ကဵုသွဝ်ကီု ဂပ်ဝ်ကဵုသိုၚ်ခၞံဘာဂမၠိုၚ်တြဴစှော်မဝွံအိုတ်ရ၊ ယွံတဳလမၞုံပိုဉ် ပ္ဍဲဘာဂမၠိုၚ်ဂှ် အဲဍိက် ပသာ်ဂွံဒ္ဂေတ်သ္ပရော?” ရဴဝွံ ဂရၚ်ပတီ ကုတဳလမၞုံပိုဉ်ကျာ်တြဲရ။

ယွံဒကာ ဒှ်သာ်ဂှ်မ္ဂး ဘာဂမၠိုၚ်တြဴစှော်မဂှ် တၠအဲ သြဝ်ကဵုဒါန် ကုသၚ်မၞုံပ္ဍဲဒိုဟ်ပန်မကၠုၚ်စိုပ်တုဲ ကြက်ကၠုၚ်စိုပ်ညိ ရဴဝွံ (သ္ဂးရ)။ “ယွံတဳလမၞုံပိုဉ် ခိုဟ်သန်ရ” ရဴဝွံ သေဌဳရာဇဂြိုဟ် ဒုၚ်ဝန် ကုတဳလမၞုံပိုဉ်ကျာ်တြဲတုဲပ္ဍဲကြဴ ဘာဂမၠိုၚ်တြဴစှော်မဂှ် ကဵုဒါန် ကုသၚ်မၞုံပ္ဍဲဒိုဟ်ပန် မကၠုၚ်စိုပ်တုဲ ကြက်ကၠုၚ်စိုပ်ရ။

၂၉၅။	ကြဴနူဂှ် တဳလမၞုံပိုဉ်ကျာ်တြဲ သ္ပအနုမောဒနာကဵု သေဌဳရာဇဂြိုဟ် နကဵုဂါထာဂမၠိုၚ်ဝွံရ—

“(ဘာဂှ်) ပါဲပၠေၚ်ကၠေံ လၟုဟ်ဂံက်ကီု လၟုဟ်ဂမ္တဴကီု သအာၚ်နူဂှ် သတ်ဒမြိုဟ်ဂမၠိုၚ်ကီု ဇြုံဂဂဳအယဴဂမၠိုၚ်ကီု ဂမိတ်ဂမၠိုၚ်ကီု ကျာဂံက်ဂမၠိုၚ်ကီု ထၞဟ်ဗြဲဂမၠိုၚ်ကီုမာန်ရ။

သအာၚ်နူဂှ် ကျာမသကာတ်မြဟ် ဂမ္တတ္ၚဲသကာတ်မြဟ် မကတဵုဒှ်ကၠုၚ်လေဝ် ပါဲပၠေၚ်ကၠေံမာန်ရ၊ တၞဟ်နပွမသတိက်သတၚ်ကီု တၞဟ်နပွမဒှ်တသိုခ်ကီု တၞဟ်နပွမလုပ်စၛာန်ကီု တၞဟ်နပွမမၠာ်သ္ၚေဝ် ဝိပဿနာကီု ပွမဂွံကဵုဒါန်ဘာဂှ် ပြဲရ ရဴဝွံ ကျာ်တြဲထိုၚ်သးရ။
ဟိုတ်ဂှ်ရ ညးမၞုံကဵုပညာ မညာတ်အာ ဒတုဲဖဵုဇကုဂှ် ကဵုသိုၚ်ခၞံ ဘာဂမၠိုၚ်မထေက်ကဵုမိပ်လဟိၚ်ရ၊ ပ္ဍဲဘာဂမၠိုၚ်ဝွံ ကဵုခမဳဂမၠိုၚ် မၞုံကဵုလမိၚ်လညာတ်မဂၠိုၚ် ပဒတဴရ၊ နကဵုစိုတ်မလျုၚ်ဇြုၚ်သ္ဍိုက် ဒးကဵုဒါန် စၞစကီု စၞသုၚ်ကီု သ္ၚာသၞာသတိက် သၞာဒၟံၚ်ဂမၠိုၚ်ကီု မဗဗွဲကုခမဳမလ္ဂူတပ်တးဂမၠိုၚ်ရ။

ခမဳဂမၠိုၚ်ဂှ် တွံကဵုဓရ် မလေပ်ပါဲကၠေံ ဒဒိုခ်ဝဋ်အိုတ်သီုမာန် ကုဒကာဘာဂှ်အိုတ်ရ၊ ဒကာဘာဂှ် တီကေတ်ဓရ် ပ္ဍဲသာသနာဝွံတုဲ သီုဟွံမွဲကဵုဓရ်အာသဝဂှ် ဂွံၜိုဟ်သတိုတ်ရ” ရဴဝွံ (သ္ပအနုမောဒနာရ)

တဳလမၞုံပိုဉ်ကျာ်တြဲ သ္ပအနုမောဒနာကဵု သေဌဳရာဇဂြိုဟ် နကဵုဂါထာဂမၠိုၚ်ဝွံတုဲ ပ္ဍဲကြဴက္ညဒၠိုက်ကတဵုနူဒၞာဲတုဲ ပါဲစ္ဍးအာရ။

၂၉၆။	“တဳလမၞုံပိုဉ်ကျာ်တြဲ ကဵုအခေါၚ်ဘာဂမၠိုၚ်ရဂး” ရဴဝွံ ဂွံမိၚ်ကေတ်အိုတ်တုဲ မၞိဟ်ဂမၠိုၚ် ကဵုသိုၚ်ခၞံဘာဂမၠိုၚ် ဗွဲမဒးရးအိုတ်ရ။ ဘာဂမၠိုၚ်ဂှ် သၠတြၚ်ဟွံမွဲအိုတ်ဂှ်ရ ဇြုံအယဴဂဂဳဂမၠိုၚ် လုပ်အိုတ်ရ။ ဂရၚ်ပတီ ဟိုန်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇဵုတြၚ်ကီု ခအဳသၟတ်ကီု ပးလကံက်လတူကီုရ ရဴဝွံ (သ္ဂးရ)။

သၠတြၚ်ဂမၠိုၚ် ဟွံစိပ်အိုတ်ရ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ပၞော်သွက်ဂွံတံၚ်ကီု ဇုက်သွက်ဂွံတံၚ်ကီုရ ရဴဝွံ (သ္ဂးရ)။

တၟာတ်သၠတြၚ်ဂမၠိုၚ် ဟွံမာန်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ် သွက်ဂွံစုတ်သၞောဝ်တြၚ်ကီု (ဂွေန်တဲကၞုဲပသဲ) ကီု သၞောဝ်တြၚ်သၟတ်ကီု သၞာဲတြၚ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ပံက်သၠတြၚ်ဟွံမာန်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ပသဲတ္ၚံက် (ကောန်ပၞံက်) ဂမၠိုၚ်ပိဂကူ မတွံဂး ပသဲတ္ၚံက်ဗရိုတ် ပသဲတ္ၚံက်ဆု ပသဲတ္ၚံက်ဒြၚ်သတ်ရ ရဴဝွံ (သ္ဂးရ)။ နကဵုပသဲတ္ၚံက်ဂမၠိုၚ်ဂှ် ပံက်သၠတြၚ်ဂမၠိုၚ်ဂှ်တုဲ ဂွံလုပ်အိုတ်ရ။

ဘာဂမၠိုၚ် ဟွံဂြောပ်ဗ္ဒန်ခိုၚ်ကၠိုက်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ယန္တရာပံက် (ကသအ်) သၞောဝ်တြၚ်သၟတ် (ကောန်ကသအ်) ရ ရဴဝွံ (သ္ဂးရ)။

ပ္ဍဲအခိၚ်ဂှ် ဟိုတ်စၟဳလဝ်ဘာဂမၠိုၚ် နကဵုချောဲဂှ်ရ ပ္ဍဲအခိၚ်ဂံက် ၜိုဟ်ဂံက်အိုတ်ရ၊ ပ္ဍဲအခိၚ်ဂမ္တဴကတဴဥအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ်ဂရိုက်တုဲ တၞဟ်နလံက်လေတ် အပ္ဍဲမ္ၚးရ ရဴဝွံ (သ္ဂးရ)။

ပ္ဍဲအခိၚ်ဂှ် ဘာဂမၠိုၚ် ဟွံမွဲကဵုပၞော်ဗတၚ်ကျာတုဲ ဟွံကဵုမတ်ဂမၠိုၚ် ကေဝ်ဇြုၚ်အိုတ်ရ၊ သၟူအမြာဲဟွံဒးရးအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဗတၚ်ကျာဂမၠိုၚ်ပိဂကူ မတွံဂး ဗတၚ်ကျာတိုၚ်ဗွုတ် ဗတၚ်ကျာဒဇာ ဗတၚ်ကျာဒုၚ်ကရေက်ရ ရဴဝွံ (သ္ဂးရ)။

နအကြာဗတၚ်ကျာဂှ် ပြေပ်ဂမၠိုၚ်ကီု ကဝကၞိဂမၠိုၚ်ကီု လုပ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နဒက်ဗတၚ်ကျာ နကဵုကဝးဇုက်ဇိုတ်ဇိုၚ်ရ ရဴဝွံ (သ္ဂးရ)။

နအကြာကဝးဇုက်ဇိုတ်ဇိုၚ်လေဝ် ပြေပ်ဂမၠိုၚ်ကီု ကဝကၞိဂမၠိုၚ်ကီု လုပ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၠတြၚ်ဗတၚ်ကျာကီု ဖုန်မသ္ပလဝ်တၟာဗတၚ်ကျာကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် တိက်ပ္ဍဲတိဂှ်ရ ဇကုကေုာံသ္ၚာဂမၠိုၚ် ခၞိက်တိကၠေဝ်ဗာန်ဒှ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၞာလးချောဲရ ရဴဝွံ (သ္ဂးရ)။

ကၞိဂမၠိုၚ်ကီု ဂြုန်ဂမၠိုၚ်ကီု ကိတ်သၞာချောဲဂှ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ပွမလံက်လေတ်ဗွဝ်တိသလာတ်ရ ရဴဝွံ (သ္ဂးရ)။ ဟိုတ်မလံက်လေတ်ဗွဝ်တိသလာတ်ဂှ် ဇကုဂမၠိုၚ်ဂိသကေဝ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်တာန်ကဵုၜဝ်ရ ရဴဝွံ (သ္ဂးရ)။

၆.၁.၂။ ကဵုအခေါၚ် မပတမ်ဇံၚ်ဂတဵု
၂၉၇။	ပ္ဍဲအခိၚ်ဂှ် ဇံၚ်မၞုံကဵုၝောံမဂပ်ဝ်ပြိုက်လဝ်ပ္ဍဲဇိုၚ် မကလိဂွံနၚ်နူသုသာန် ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုၝောံ မဂပ်ဝ်ပြိုက်လဝ်ပ္ဍဲဇိုၚ်ရ ရဴဝွံ (သ္ဂးရ)။

ဂတဵုမၞုံကဵုၝောံ မဂပ်ဝ်ပြိုက်လဝ်ပ္ဍဲဇိုၚ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုၝောံ မဂပ်ဝ်ပြိုက်စုတ်လဝ်ပ္ဍဲဇိုၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဇံၚ်မၞုံကဵုၝောံ ကေုာံ ဇိုၚ်မွဲဗ္စပ်ဓဝ် မကလိဂွံနၚ်နူသုသာန် ကတဵုဒှ်ကၠုၚ် ကုသၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုၝောံကေုာံဇိုၚ်မွဲဗ္စပ်ဓဝ်ရ ရဴဝွံ (သ္ဂးရ)။ ဂတဵုမၞုံကဵုၝောံကေုာံဇိုၚ်မွဲဗ္စပ်ဓဝ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုၝောံဇိုၚ်မွဲဗ္စပ်ဓဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဇံၚ်မၞုံကဵုဇိုၚ်သဏ္ဌာန်ၚာၚ်ဂတာံ မကလိဂွံနၚ်နူသုသာန် ကတဵုဒှ်ကၠုၚ် ကုသၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုဇိုၚ်သဏ္ဌာန်ၚာၚ်ဂတာံရ ရဴဝွံ (သ္ဂးရ)။

ဂတဵုမၞုံကဵုဇိုၚ်သဏ္ဌာန်ၚာၚ်ဂတာံ ကတဵုဒှ်ကၠုၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုဇိုၚ်သဏ္ဌာန်ၚာၚ်ဂတာံရ ရဴဝွံ (သ္ဂးရ)။

ပ္ဍဲအခိၚ်ဂှ် ဇံၚ်မၞုံကဵုဇိုၚ်မဂပ်ဝ်ပြိုက်လဝ်ၝောံ မကလိဂွံနၚ်နူသုသာန် ကတဵုဒှ်ကၠုၚ် ကုသၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုဇိုၚ်မဂပ်ဝ်ပြိုက်လဝ်ပ္ဍဲၝောံရ ရဴဝွံ (သ္ဂးရ)။ ဂတဵုမၞုံကဵုဇိုၚ်မဂပ်ဝ်ပြိုက်လဝ်ပ္ဍဲၝောံ ကတဵုဒှ်ကၠုၚ် ကုသၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုဇိုၚ်မဂပ်ဝ်ပြိုက်လဝ်ပ္ဍဲၝောံရ ရဴဝွံ (သ္ဂးရ)။

ပ္ဍဲအခိၚ်ဂှ် ဂတဵုပန်ကၠၚ်ကတဵုဒှ်ကၠုၚ် ကုသၚ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုပန်ကၠၚ်ရ ရဴဝွံ (သ္ဂးရ)။

ဂတဵုပန်ကၠၚ်မသၠုၚ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုပန်ကၠၚ်မသၠုၚ်ရ ရဴဝွံ (သ္ဂးရ)။

ဇံၚ်မၞုံကဵုအၚ်္ဂထပှ်ပြကာ ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုအၚ်္ဂထပှ်ပြကာရ ရဴဝွံ (သ္ဂးရ)။

ဇံၚ်မၞုံကဵုအၚ်္ဂထပှ်ပြကာမသၠုၚ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မၞုံကဵုအၚ်္ဂထပှ်ပြကာမသၠုၚ်ရ ရဴဝွံ (သ္ဂးရ)။ ဂတဵုတာန်လဝ်ကဵုၜဝ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုတာန်လဝ်ကဵုၜဝ်ရ ရဴဝွံ (သ္ဂးရ)။

ဂတဵုဒက်တာန်ယာတ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုဒက်တာန်ယာတ်ရ ရဴဝွံ (သ္ဂးရ)။ ဂတဵုမၞုံကဵုဇိုၚ်မတ္ၚံက် ညံၚ်ဇိုၚ်သဵု ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုဇိုၚ်မတ္ၚံက် ညံၚ်ဇိုၚ်သဵုရ ရဴဝွံ (သ္ဂးရ)။ ဂတဵုမၞုံကဵုဇိုၚ်မဂၠိုၚ်သဏ္ဌာန်တလုဲ ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုမၞုံကဵုဇိုၚ်မဂၠိုၚ် သဏ္ဌာန်သတ်တလုဲရ ရဴဝွံ (သ္ဂးရ)။ ဂတဵုခတှ်ေကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုခတှေ်ရ ရဴဝွံ (သ္ဂးရ)။

သၞာကောပ်ကာဲဒေဲါ (ဂတဵုထၟိက်) ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၞာကောပ်ကာဲဒေဲါရ ရဴဝွံ (သ္ဂးရ)။ ဂတဵုဆံက် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂတဵုဆံက်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် တိက်ပ္ဍဲဇံၚ်မသၠုၚ်အိုတ်ရ၊ မၞိဟ်မဂေတ်ဂ္ၚေၚ်လၟေၚ်ဘာဂမၠိုၚ် ညာတ်ဒးတုဲ “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်တိက်ပ္ဍဲဇံၚ်မသၠုၚ်ရ၊ ကုခမဳ မတိက်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမွဲဇကု တိက်ပ္ဍဲဇံၚ်မသဝ်မ္ဂး ဒးဒုၚ်ဒွံကဵုဇြုံရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဂၞဳဒုၚ်ဇိုၚ်ဇံၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် ဂၞဳဒုၚ်ဇိုၚ်ဇံၚ်မသၠုၚ်အိုတ်ရ၊ ချဳဒတဝ် (ဂရိုက်ဂဝုဲ) မွဲဟာန်ကေုာံ ဂၞဳဒုၚ်ဇိုၚ်ဇံၚ်ဂမၠိုၚ်အိုတ်ရ။ မၞိဟ်မဂေတ်ဂ္ၚေၚ် လၟေၚ်ဘာဂမၠိုၚ် ညာတ်ဒးတုဲ “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်ပကၚ်ရၚ်လဝ် ဂၞဳဒုၚ်ဇိုၚ်ဇံၚ်မသၠုၚ်ရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် ဂၞဳဒုၚ်ဇိုၚ်ဇံၚ် မၞုံဗၞတ်ဒ္စါံလပုဟ်တဲရ ရဴဝွံ (သ္ဂးရ)။

ပ္ဍဲအခိၚ်ဂှ် တောဝ် ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နပူပါတ်စုတ်တောဝ် ပ္ဍဲဇံၚ်ရ ရဴဝွံ (သ္ဂးရ)။

အဝယ်လစှေ် (ဇံၚ်) ဂမၠိုၚ် ကဵုတောဝ်ဗွဲမဂၠိုၚ်အိုတ်အာအိုတ်ရ။ ယွံခမဳတအ် ပထောၚ်ကလိုဟ်ကၠေံအဝယ်လစှေ်ဂမၠိုၚ်တုဲ ကဵုအခေါၚ် တၞဟ်နဒက်ပါတ်စုတ်ဒ္စံါခန်ရ ရဴဝွံ (သ္ဂးရ)။ ယာတ်တမြံၚ် ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နသ္ပယာတ်တမြံၚ်လးတိရ ရဴဝွံ (သ္ဂးရ)။ သၞာမၞုံကဵုချဵု ကတဵုဒှ်ကၠုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သှ်ပလိုဟ်ကၠေံတုဲ တၞဟ်နသ္ပဂၞဳရ၊ ကဵုအခေါၚ် ချဵုဂမၠိုၚ်ပိဂကူမတွံဂး ချဵုဆု ချဵုလွာဇုက် ချဵုချောဲရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ပကၚ်ရၚ်လဝ် ဂၞဳဂမၠိုၚ် မၞုံဗၞတ်ဗ္ၜတ်ကဝက်ဇကုအိုတ်ရ၊ မၞိဟ်မဂေတ်ဂ္ၚေၚ်လၟေၚ်ဘာဂမၠိုၚ် ညာတ်ဒးတုဲ “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်ပကၚ်ရၚ်လဝ် ဂၞဳဂမၠိုၚ် မၞုံဗၞတ်ဗ္ၜတ်ကဝက်ဇကုရ၊ ကုခမဳ မပကၚ်ရၚ်ဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် တၞဟ်နကၠောန်ခၞံ ဂၞဳဂမၠိုၚ် မၞုံဗၞတ်ဗ္ၜတ်က္ဍိုပ်ရ ရဴဝွံ (သ္ဂးရ)။
ပ္ဍဲအခိၚ်ဂှ် ပ္ဍဲဍုၚ်ရာဇဂြိုဟ် ပေဲါသဘၚ်က္ဍဟ်ဒဵု ဒှ်ရ၊ မၞိဟ်ဂမၠိုၚ် သွက်အမာတ်ဇၞော်ဂမၠိုၚ် ပြုပြေၚ်စဳရေၚ်လဝ် ဖုန်ပြိုက်လဝ်စၞတသော်သတ် ဖုန်ပြိုက်လဝ်စၞယာတ် ဖုန်ပြိုက်လဝ်စၞကာန် ဖုန်ပြိုက်လဝ်စၞချောဲကၟတ် ဖုန်ပြိုက်လဝ်စၞသၠဆုဂမၠိုၚ်အိုတ်ရ၊ မၞိဟ်ဂမၠိုၚ် ပေဲါသဘၚ်တုဲမ္ဂး သံက်ကယျာကၠေံ ဂရောပ်တုဲ ရၚ်တၠုၚ်ဏာအိုတ်ရ။ (ဖုန် ဟွံသေၚ်မ္ဂးဖ္ဍဳ−သ္ဂးညိ)

ခမဳဂမၠိုၚ် ညာတ်ဒး တသော်သတ် ယာတ်တြေံ ကာန် ချောဲ သၠဆုဂမၠိုၚ် မကၠဟ်ထောံလဝ် ပ္ဍဲဒၞာဲပေဲါသဘၚ်ဂှ်တုဲ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ကဵုအခေါၚ် ဖုန်ဂမၠိုၚ်မသုန်ဂကူမတွံဂး ဖုန်ပြိုက်လဝ်စၞတသော်သတ် ဖုန်ပြိုက်လဝ်စၞယာတ်တြေံ ဖုန်ပြိုက်လဝ်စၞကာန် ဖုန်ပြိုက်လဝ်စၞချောဲကၟတ် ဖုန်ပြိုက်လဝ်စၞသၠဆုရ ရဴဝွံ (သ္ဂးရ)။

ပ္ဍဲအခိၚ်ဂှ် ယာတ်အရပ်အစပ်ဘာ ကတဵုဒှ်ကၠုၚ် ကုသၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သွက်ဂွံပူပါတ်ဖုန်ဖ္ဍဳရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဖုန်လးဇံၚ်ဂှ် လးစုတ် ပ္ဍဲဂတဵုအိုတ်ရ၊ ဖုန်လးဂတဵုဂှ် လးစုတ် ပ္ဍဲဇံၚ်အိုတ်ရ။ ဖုန်ဂမၠိုၚ်ဂှ် လီုလာ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်မဂပ်ဝ်ဒက်လဝ်ဖုန်ကီု ဂတဵုမဂပ်ဝ်ဒက်လဝ်ဖုန်ကီုရ ရဴဝွံ (သ္ဂးရ)။

ဟွံဒုၚ်သၞာလးသၟဝ်တုဲ လးဂှ်ရ နူလပါ်သၟဝ်ဂှ် ဒတုံစှေ်အိုတ်ရ ။ ပ ။ ယွံခမဳတအ် ကဵုအခေါၚ် ဒုၚ်သၞာလးသၟဝ်တုဲ သွက်ဂွံဒက်ပူပါတ်ဖုန်ရ ရဴဝွံ (သ္ဂးရ)။

သံက်ကယျာကေတ်ဂရောပ်ဖုန်တုဲ ကၠတ်ဏာအိုတ်ရ ။ ပ ။ ယွံခမဳတအ် ကဵုအခါၚ်တၞဟ်နဖရုဲဖ္ဍုက်ဍာ်ဗ္စိုတ်ဗ္စးရ ရဴဝွံ (သ္ဂးရ)။ ကၠတ်ဏာအိုတ်ဟေၚ်ရ ။ ပ ။ ယွံခမဳတအ် ကဵုအခေါၚ် ပွမသ္ပစရိတ်ဍာ်ဂဥုဲ အရံၚ်စုၚ်ရ ရဴဝွံ (သ္ဂးရ)။ ကၠတ်ဏာအိုတ်ဟေၚ်ရ ။ ပ ။ ယွံခမဳတအ် ကဵုအခေါၚ် ပွမသ္ပစၟတ်သမ္တီ နလပုဟ်တဲမွဲတၞုၚ်ဓဝ်ရ ရဴဝွံ (သ္ဂးရ)။ ကၠတ်ဏာအိုတ်ဟေၚ်ရ ။ ပ ။ ယွံခမဳတအ် ကဵုအခါၚ် ပွမသ္ပစရိတ်ဍာ်ဂဥုဲအရံၚ်စုၚ် နလပုဟ်တဲ မသုန်တၞုၚ်ရ ရဴဝွံ (သ္ဂးရ)။

၆.၁.၃။ ကဵုအခေါၚ် မပတမ်ပွမလံက်သာ်ဗု (လံက်ထပဵု) 
၂၉၈။	ပ္ဍဲအခိၚ်ဂှ် ဘာတဳဂမၠိုၚ် မၞုံကဵုသာ်ဗုဒှ်တုဲ သ္ပလဝ်တိ နကဵုသာ်လမစံက်တုဲမ္ဂး ဗ္ဒၚ်ဂှ်တုန် လံက်လဝ် နကဵုဆီတၟံ (တိကမၠေတ်ဗကေတ်ရ)၊ မၞိဟ်ဂမၠိုၚ်မဂၠိုၚ် မိက်ဗဵုသ္ၚေဝ်ဝေၚ်ဘာဂမၠိုၚ်ဒှ်တုဲ အာအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ပွမလံက်ဘာဂမၠိုၚ် သာ်ဗု ပွမလံက်လမ္စံက် ပွမလံက်ဆီတၟံရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲဗ္ဒၚ်မကြံၚ်မ္ၚိုဟ်ဂှ် သာ်ဗု ဟွံကာတ်ဗာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် လံက်တိကာမ်ထၟတ်တုဲ ပ္ဍဵုပေါတ်နကဵုဂတာတဲပသဲတုဲ သွက်ဂွံကဵုလံက်သာ်ဗုဂှ် ကဵုအခေါၚ်ရ ရဴဝွံ (သ္ဂးရ)။ သာ်ဗု ဟွံကာတ်ဗာန်ရ ။ ပ ။ ယွံခမဳတအ် လံက်တိဍိုန်ဍိုန် (တိဆာ) တုဲ ပ္ဍဲပေါတ်နကဵုဂတာတဲပသဲတုဲ သွက်ဂွံကဵုလံက်သာ်ဗုဂှ် ကဵုအခေါၚ်ရ ရဴဝွံ (သ္ဂးရ)။ သာ်ဗု ဟွံကာတ်ဗာန်ရ ။ ပ ။ ယွံခမဳတအ် ကဵုအခေါၚ် ဇၜိုတ်ဆုကီု ပွမဂၟာဲထကဵု နကဵုဍာ်ဍဵုကီုရ ရဴဝွံ (သ္ဂးရ)။
ပ္ဍဲအခိၚ်ဂှ် ပ္ဍဲဗ္ဒၚ်မကြံၚ်မ္ၚိုဟ်ဂှ် ဆီတၟံ ဟွံကာတ်ဗာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် လံက်တိကာမ်ထၟတ်တုဲ ပ္ဍဵုပေါတ်နကဵုဂတာတဲပသဲတုဲ သွက်ဂွံလံက်ဆီတၟံဂှ် ကဵုအခေါၚ်ရ ရဴဝွံ (သ္ဂးရ)။ ဆီတၟံ ဟွံကာတ်ဗာန်ရ ။ ပ ။ ယွံခမဳတအ် လံက်တိကမၠေတ်ကၞောန်သ္ၚုတုဲ ပ္ဍဵုပေါတ်နကဵုဂတာတဲပသဲတုဲ သွက်ဂွံကဵုလံက်ဆီတၟံဂှ် ကဵုအခေါၚ်ရ ရဴဝွံ (သ္ဂးရ)။ ဆီတၟံ ဟွံကာတ်ဗာန်ရ ။ ပ ။ ဟွံခမဳတအ် ကဵုအခေါၚ် ခၞိက်ကြကောတ်ရာဲကီု ကၠေၚ်ပၠုဲကီုရ ရဴဝွံ (သ္ဂးရ)။ ဍံက်ဍေန်ဍာပ်ဒၟံၚ်ရ ။ ပ ။ ယွံခမဳတအ် ကဵုအခေါၚ် သွက်ဂွံဇိုတ်ကၠေံ နကဵုယာတ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ပ္ဍဲဗ္ဒၚ်မကြံၚ်မ္ၚိုဟ်ဂှ် သာ်လမ္စံက် ဟွံဗာန်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် လံက်တိကာမ်ထၟတ်တုဲ ပ္ဍဵုပေါတ်နကဵုဂတာတဲပသဲတုဲ သွက်ဂွံကဵုလံက်သာ်လမ္စံက်ဂှ် ကဵုအခေါၚ်ရ ရဴဝွံ (သ္ဂးရ)။ သာ်လမ္စံက် ဟွံကာတ်ဗာန်ရ ။ ပ ။ ယွံခမဳတအ် လံက်တိအိက်ကြုက်တိတုဲ ပ္ဍဵုပေါတ်နကဵုဂတာတဲပသဲတုဲ သွက်ဂွံကဵုလံက် သာ်လမ္စံက်ဂှ် ကဵုအခေါၚ်ရ ရဴဝွံ (သ္ဂးရ)။ သာ်လမ္စံက် ဟွံကာတ်ဗာန်ရ ။ ပ ။ ယွံခမဳတအ် ကဵုအခေါၚ် ဇၜိုတ်ဆုကီု ဍာ်ဗစိုတ်ကီုရ ရဴဝွံ (သ္ဂးရ)။

၆.၁.၄။ ပါဲကၠေံ ပွမချူရုပ်ကသဴ
၂၉၉။	ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ကဵုသ္ပတဴ ပွမချူရုပ်ကသဴမစိစောန် မတွံဂးရုပ်ဗြဴ ရုပ်တြုံ ပ္ဍဲဘာအိုတ်ရ။ မၞိဟ်မဂေတ်ဂ္ၚေၚ်ဘာဂမၠိုၚ် ညာတ်ဒးတုဲ “သၟဟ်ညံၚ်ရဴမၞိဟ်ဒုၚ်စသိုၚ် ကာမဂုဏ်ဂမၠိုၚ်ကီုရောၚ်” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်ကဵုသ္ပတဴ ပွမချူရုပ်ကသဴ မစိစောန် မတွံဂးရုပ်ဗြဴ ရုပ်တြုံရ၊ ကုခမဳမကဵုသ္ပဂှ် ဒးအာပတ်ဒုက္ကဋ်ရ၊ ယွံခမဳတအ် ကဵုအခေါၚ် ကသဴပ္ကဴကီု ကသဴလွာဇုက်ကီု ၚေက်ကမၚ်ကရ်ကီု ရုပ်ဒမၚ်သုၚ်ဍာ်ကီုရ ရဴဝွံ (သ္ဂးရ)။

၆.၁.၅။ ကဵုအ မပတမ်ပွမစဳဍိုတ်
၃၀၀။	ပ္ဍဲအခိၚ်ဂှ် ဘာဂမၠိုၚ် တိသဝ်တုဲ ဍာ်ဓလီုရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) ဂှ် လာ်စှေ်ရ ။ ပ ။ ယွံခမဳတအ် ကဵုအခေါၚ် တၞဟ်နပွမတပ်စဳဗွဝ် ပွမတပ်စဳဗွဝ်ဂမၠိုၚ်ပိဂကူမတွံဂး ပွမတပ်စဳဗဝ်ဍိုတ် ပွမတပ်စဳဗဝ်တၟံ ပွမတပ်စဳဗဝ်ဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် ဍောၚ်ၜိုတ်အိုတ်ရ ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ်ပိဂကူမတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် လောစှေ်အိုတ်ရ ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်) ရ ရဴဝွံ (သ္ဂးရ)။

ပ္ဍဲအခိၚ်ဂှ် ဘာဂမၠိုၚ် ဒှ်ဒၟံၚ်မွဲဒၠးဓဝ်တုဲ ခမဳဂမၠိုၚ် သွက်ဂွံတိက် ဂွဂၠေံအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၞိက်ရ ရဴဝွံ (သ္ဂးရ)။

ထ္ၜးပတိုန်သၞိက်တုဲ ရံၚ်သ္ၚေဝ်အိုတ်ရ ။ ပ ။ ယွံခမဳတအ် ကဵုအခေါၚ် ဗ္ဒၚ်ကဝက်ရ ရဴဝွံ (သ္ဂးရ)။ ရံၚ်သ္ၚေဝ် နူလတူဗ္ဒၚ်မဒှ်ကဝက်အိုတ်ရ ။ ပ ။ ယွံခမဳတအ် ကဵုအခေါၚ် ဂၠမ်ဂမၠိုၚ်ပိဂကူမတွံဂး ဂၠမ်ပန်ကၠၚ် ဂၠမ်ဇမၠိၚ် ဂၠမ်ခၠုပ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကၠောန်သ္ပလဝ်ဂၠမ် ပ္ဍဲလဒေါဝ်ဘာမဍောတ်အိုတ်ရ၊ ဥပစာဟွံမွဲဒှ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် အပ္ဍဲဘာမဍောတ် သွက်ဂွံကၠောန်သ္ပဂၠမ် ပ္ဍဲမွဲဒၞာဲ အပ္ဍဲဘာမဇၞော် သွက်ဂွံကၠောန်သ္ပဂၠမ် ပ္ဍဲလဒေါဝ်ဂှ် ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဇိုၚ်ဗ္ဒၚ်ဘာ အိုတ်အာရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ပွမထံက်လှာဲဇိုၚ်ဗ္ဒၚ်ရ ရဴဝွံ (သ္ဂးရ)။

ဗ္ဒၚ်ဘာ ဍေက်ဍာ်ဗြဲရ ။ ပ ။ ယွံခမဳတအ် ကဵုအခေါၚ် ကာဲလာဓရိုဟ်ဒၞါဗြဲကီု တိဖက်ပၠာဲပိဂကူကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ဇြုံဒတုံစှေ်နူကၟဳ ပ္ဍဲလတူပၞး ခမဳမွဲဇကုဂှ်ရ ခမဳဂှ် ဖေက်လကိုတ်တုဲ က္ညာၚ်ကရေဲရ။ ခမဳဂမၠိုၚ် ဂြိပ်ကၠုၚ်အိုတ်တုဲ “ယွံကောန်တၠ တၠအဲ မုဟိုတ် က္ညာၚ်ကရေဲရော?” ရဴဝွံ သၟာန်ခမဳဂှ်အိုတ်ရ။ ခမဳဂှ် ဟီုလဴဗ္စ ဟိုတ်ပရူပရာဂှ် ကုခမဳဂမၠိုၚ်ရ။ ခမဳဂမၠိုၚ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သၠဖ္ဍာန်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကွက်စွံလဝ် ထိုၚ်ဂမၠိုၚ် ပ္ဍဲဇိုၚ်ဇံၚ်ကီု ပ္ဍဲဇိုၚ်ဂတဵုကီုအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇၜံက် (ဂမာ်) ကီု တ္ၚံက်ဒြၚ်စိၚ်ကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် စွံလဝ်သ္ၚာ ပ္ဍဲလတူဇံၚ်ကီု ပ္ဍဲလတူဂတဵုကီုဂှ်ရ သ္ၚာလီုလာ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဒုန်တေၚ်သ္ၚာကီု ဇုက်တေၚ်ဗလဲသ္ၚာကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ဘာဂမၠိုၚ် ဟွံမွဲကဵုဝိုန်ဂၚ် (တနေဝ် တမေၚ်သ္ၚိကျာ) ဂှ်ရ အရာဂွုံလာဲ က္ဍန်ဂြက်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဝိုန်ဂၚ်ကီု ခုၚ်ဇိုတ်ဇိုၚ်ကီု ဂၠမ်ဂေတ်ဂ္ၚေၚ်ပွဳပွူကီု သ္ၚိကျာ ‘စၟဳမဖျေံလဝ်ပ္ဍဲဘာဟွံမွဲ ကဵုဝိုန်ဂၚ်’ ကီုရ ရဴဝွံ (သ္ဂးရ)။ ဝိုန်ဂၚ်ဘာဂမၠိုၚ် ဟွံမွဲကဵုအစဵုဗိုၚ်ဂှ်ရ ခမဳဂမၠိုၚ် သွက်ဂွံတိတ် ဂွဂၠေံအိုတ်ရ ။ ပ ။ ယွံခမဳတအ် ကဵုအခေါၚ် ကာဲလာဓရိုဟ်စုတ်လဝ်သၠာကီု ကာဲလာဲထံက်ကဵုလေံကီုရ ရဴဝွံ (သ္ဂးရ)။

၆.၁.၆။ ကဵုအခေါၚ် ဇြပ်ကဵုပိုဉ်
၃၀၁။	ပ္ဍဲအခိၚ်ဂှ် ခမဳဂမၠိုၚ် ကဵုပိုဉ်ပ္ဍဲအမှဲအကးဂှ်ရ ဍောၚ်ၜိုတ်တဴ နကဵုလၟုဟ်ဂံက်ကီု နကဵုလၟုဟ်ဂမ္တဴကီုအိုတ်ရ။ ယွံခမဳတအ် ကဵုအခေါၚ် ဘာဇြပ်ကဵုပိုဉ်ရ ရဴဝွံ (သ္ဂးရ)။ ဘာဇြပ်ကဵုပိုဉ် တိသဝ်တုဲ ဍာ်ဓလီုရ ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ် ။ ပ ။ ယွံခမဳတအ် ကဵုအခေါၚ် သွက်ဂွံလး ပွမလးဂမၠိုၚ်ပိဂကူမတွံဂးလးဍိုတ် လးတၟံ လးဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် ဍောၚ်ၜိုတ်အိုတ်ရ ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ်ပိဂကူမတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် လောစှေ်အိုတ်ရ ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်)ရ ရဴဝွံ (သ္ဂးရ)။

ပ္ဍဲဘာဇြပ်ကဵုပိုဉ် ခၞိက်ချောဲ ဒတုံစှေ်ရ ။ ပ ။ ယွံခမဳတအ်ဂှ် ဂရိုက်တုဲ တၞဟ်နလံက်လေတ်အပ္ဍဲမ္ၚးဂှ် ကဵုအခေါၚ်ရ။ သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုန်တေၚ်သ္ၚာကီု ဇုက်တေၚ်ဗလဲသ္ၚာကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် လးပၠးလဝ်သ္ၚာ ပ္ဍဲတိအမှဲအကးအိုတ်ရ၊ သ္ၚာကၠေဝ်ဗာန်တိ ဒှ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ပ္ဍဲအမှဲအကး ကဵုအခေါၚ် ဒုန်တေၚ်သ္ၚာကီု ဇုက်တေၚ်ဗလဲသ္ၚာကီုရ ရဴဝွံ (သ္ဂးရ)။

ဍာ်သုၚ် ဂမ္တဴတ္ၚဲရ ။ ပ ။ ယွံခမဳတအ် ကဵုအခေါၚ် စၚ်နုၚ်ဍာ်သွုၚ်ကီု ကၞာထးနုၚ်ဍာ်သုၚ်ကီုရ ရဴဝွံ (သ္ဂးရ)။ စၚ်နုၚ်ဍာ်သွုၚ် တိသဝ်တုဲ ဍာ်ဓလီုရ ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ်ရ ။ ပ ။ ယွံခမဳတအ် ကဵုအခေါၚ် သွက်ဂွံလး ပွမလးဂမၠိုၚ်ပိဂကူ မတွံဂး လးဍိုတ် လးတၟံ လးဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် ဍောၚ်ၜိုတ်အိုတ်ရ ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ်ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် လောစှေ်အိုတ်ရ ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်)ရ ရဴဝွံ (သ္ဂးရ)။

ပ္ဍဲစၚ်နုၚ်ဍာ်သွုၚ် ခၞိက်ချောဲ ဒတုံစှေ်ရ ။ ပ ။ ယွံခမဳတအ် ကဵုအခေါၚ် သွက်ဂွံသ္ပဂရိုက်တုဲ တၞဟ်နလံက်လေတ် အပ္ဍဲမ္ၚးကီု သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုန်တေၚ်သ္ၚာကီု ဇုက်တေၚ်ဗလဲသ္ၚာကီုရ ရဴဝွံ (သ္ဂးရ)။

ခရော် (ဗြံက်) သုၚ်ဍာ် ဟွံမွဲရ ။ ပ ။ ယွံခမဳတအ် ကဵုအခေါၚ် ခရော်သုၚ်ဍာ်ကၞုသၚ်ကီု ခရော်သုၚ်ဍာ်မဍောတ်ကီုရ ရဴဝွံ (သ္ဂးရ)။

၆.၁.၇။ ကဵုအခေါၚ် မပတမ်ကၟာင်
၃၀၂။	ပ္ဍဲအခိၚ်ဂှ် ဘာဂမၠိုၚ် ဟွံမွဲကဵုအစဵုဗိုၚ်ကၟာၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နစဵုဗိုၚ် ကၟာၚ်ဂမၠိုၚ်ပိဂကူမတွံဂး ကၟာၚ်ဍိုတ် ကၟာၚ်တၟံ ကၟာၚ်ဆုရ ရဴဝွံ (သ္ဂးရ)။

မုက်ထော်တြၚ် ဟွံမွဲရ ။ ပ ။ ယွံခမဳတအ် ကဵုအခေါၚ် မုက် ထော်တြၚ်ရ ရဴဝွံ (သ္ဂးရ)။ မုက်ထော်တြၚ် တိသဝ်တုဲ ဍာ်ဓလီုရ ။ ပ ။ ယွံခမဳတအ် ကဵုအခေါၚ် တၞဟ်နသ္ပ စဵုကဵုတိမသၠုၚ်ရ ရဴဝွံ (သ္ဂးရ)။ ပ္ဍဲမုက်ထော်တြၚ် သၠတြၚ်ဟွံမွဲရ ။ ပ ။ ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ်သွက်ဂွံစုတ် သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကီု ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲမုက်ထော်တြၚ် ခၞိက်ချောဲ ဒတုံစှေ်ရ ။ ပ ။ ယွံခမဳတအ် ကဵုအခေါၚ် သွက်ဂွံသ္ပဂရိုက်တုဲ တၞဟ်နလံက်လေတ် အပ္ဍဲမ္ၚးကီု သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုန်တေၚ်သ္ၚာကီု ဇုက်တေၚ်ဗလဲသ္ၚာကီုရ ရဴဝွံ (သ္ဂးရ)။

ပ္ဍဲအခိၚ်ဂှ် ပြဝိုဏ် ‘ဝေၚ်ဘာ’ ဒှ်လၟက်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နဂြာတ်စုတ်တၟံ၊ ကြေဟ်ဝါန်ရ ရဴဝွံ (သ္ဂးရ)။ တၟံဝါန်ဂမၠိုၚ် ဟွံရုမ်ဂပ်အိုတ်ရ ။ ပ ။ ယွံခမဳတအ် ကဵုအခေါၚ် တၞဟ်နလးစုတ်တၟံလးရ ရဴဝွံ (သ္ဂးရ)။ ဍာ်ခၠိုၚ် ဍာ်မၚ်ဒၟံၚ်ရ ။ ပ ။ ယွံခမဳတအ် ကဵုအခေါၚ် ပၠံၚ်ပတိတ်ဍာ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကၠောန်သ္ပလဝ်ဖဴ ပ္ဍဲဌာန်ဂှ်ဂှ် အပ္ဍဲပြဝိုဏ်ဂှ်ရ ပြဝိုဏ် သၟိက်ဟန်ဗန်ပြးဇးရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သွက်ဂွံကၠောန်သ္ၚိဖဴ ပ္ဍဲဒၞာဲမွဲရ ရဴဝွံ (သ္ဂးရ)။ (သ္ၚိဖဴဂှ် သ္ၚိဇရုၚ်ပၟတ်လေဝ် သ္ဂးညိ)

သ္ၚိဖဴ တိသဝ်တုဲ ဍာ်ဓလီုရ ။ ပ ။ ယွံခမဳတအ် ကဵုအခေါၚ် တၞဟ်နပွမသ္ပ စဵုကဵုတိမသၠုၚ်ရ ရဴဝွံ (သ္ဂးရ)။ တိဗဝ် (တိဗွဝ်) လာ်စှေ်ရ ယွံခမဳတအ် သွက်ဂွံလး ပွမလးဂမၠိုၚ်ပိဂကူ မတွံဂး လးဍိုတ် လးတၟံ လးဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် ဍောၚ်ၜိုတ်အိုတ်ရ ။ ပ ။ ယွံခမဳတအ် ကဵုအခေါၚ် တၞိန်ဂမၠိုၚ်ပိဂကူ မတွံဂး တၞိန်ဍိုတ် တၞိန်တၟံ တၞိန်ဆုရ ရဴဝွံ (သ္ဂးရ)။ ခမဳမတိုန်ဂမၠိုၚ် လောစှေ်အိုတ်ရ ။ ပ ။ ယွံခမဳတအ် ကဵုအခေါၚ် ဗလဲသွက်ဂွံဂြဲရပ် (ဗလဲတၞိန်)ရ ရဴဝွံ (သ္ဂးရ)။ ပ္ဍဲသ္ၚိဖဴ သၠတြၚ်ဟွံမွဲရ ။ ပ ။ ယွံခမဳတအ် သၠတြၚ်ကီု ဇဵုတြၚ်ကီု ခအဳသၟတ်ကီု ပးလကံက်လတူကီု ဒယိုၚ်တိုၚ်စုတ်သၞောဝ်တြၚ်ကီု ပးလကံက်ဆုသၟတ်သွက်ဂွံစုတ် သၞောဝ်တြၚ်ကီု (ဂွေန်တဲကၞုဲပသဲ) သၞောဝ်တြၚ်သၟတ်ကီု သၞာဲတြၚ်ကီု ပၞော်ကောန်ပၞံက်ကီု ပၞော်သွက်ဂွံတံၚ်ကီု ဇုက်သွက်ဂွံတံၚ်ကီု ကဵုအခေါၚ်ရ ရဴဝွံ (သ္ဂးရ)။

ပ္ဍဲသ္ၚိဖဴ ခၞိက်ချောဲ ဒတုံစှေ်ရ ။ ပ ။ ယွံခမဳတအ် ကဵုအခေါၚ် သွက်ဂွံသ္ပဂရိုက်တုဲ တၞဟ်နလံက်လေတ် အပ္ဍဲမ္ၚးကီု သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴလွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု (သရက်ပၞေတ်တဲမသုန်) ဒုန်တေၚ်သ္ၚာကီု ဇုက်တေၚ်ဗလဲသ္ၚာကီုရ ရဴဝွံ (သ္ဂးရ)။

၆.၁.၈။ ကဵုအခေါၚ် မပတမ်ပွမစဵုဒပ်
၃ဝ၃။	အာရှာမ်ဂှ် ဟွံမွဲကဵုအစဵုဗိုၚ်တုဲ ဗ္ၜေအ်ဂမၠိုၚ်ကီု ပြေၚ်ဂၠဴဂမၠိုၚ်ကီု ပလီုပလာ်ထောံတၞံဆုသၟတ်ဂမၠိုၚ် မဂပ်ဝ်တဵုလဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နစဵုဗိုၚ် ဒပ်ဂမၠိုၚ်ပိဂကူမတွံဂးဒပ်ဒုန် ဒပ်ဇၠထ္ၜိုၚ်ရရဴဝွံ (သ္ဂးရ)။ မုက်ထော်တြၚ် ဟွံမွဲဂှ်ရ တုပ်သၟဟ်ကိုပ်ကၠာဂှ်ဟေၚ် ဗ္ၜေအ်ဂမၠိုၚ်ကီု ပြေၚ်ဂၠဴဂမၠိုၚ်ကီု ပလီုပလာ်ထောံ တၞံဆုသၟတ်ဂမၠိုၚ် မဂပ်ဝ်တဵုလဝ်အိုတ်ရ။ ယွံခမဳတအ် ကဵုအခေါၚ်မုက်ထော်တြၚ်ကီု တြၚ်ဇၠကီု တြၚ်ဗစိပ်ကီု တိုၚ်တုရိုဏ်ကီုရ ရဴဝွံ (သ္ဂးရ)။ ပ္ဍဲမုက်ထော်တြၚ်ခၞိက်ချောဲ ဒတုံစှေ်ရ ။ ပ ။ ယွံခမဳတအ် ကဵုအခေါၚ် သွက်ဂွံသ္ပ ဂရိုက်တုဲ တၞဟ်နလံက်လေတ်အပ္ဍဲမ္ၚးကီု သာ်ဗုကီု သာ်လမ္စံက်ကီု ပွမသ္ပကလိတ်ကလောတ် နကဵုဆီတၟံကီု ပွမသ္ပကသဴပ္ကဴကီု ပွမသ္ပကသဴ လွာဇုက်ကီု ပွမထၟံက်လဝ်ၚေက်ကမၚ်ကရ်ကီု ပွမချူရုပ်ဒမၚ်သုၚ်ဍာ်ကီု (သရက်ပၞေတ်တဲမသုန်) ရဴဝွံ (သ္ဂးရ)။ အာရှာမ်ဂှ် ဒှ်လၟက်ရ ။ ပ ။ ယွံခမဳတအ် ကဵုအခေါၚ်တၞဟ်နဂြာတ်စုတ်တၟံ၊ ကြေဟ်ဝါန်ရ ရဴဝွံ (သ္ဂးရ)။ တၟံဝါန်ဂမၠိုၚ် ဟွံရုမ်ဂပ်အိုတ်ရ ။ ပ ။ ယွံခမဳတအ် ကဵုအခေါၚ် တၞဟ်နလးစုတ်တၟံလးရ ရဴဝွံ (သ္ဂးရ)။ ဍာ်ခၠိုၚ်ဍာ်မၚ်ဒၟံၚ်ရ ။ ပ ။ ယွံခမဳတအ် ကဵုအခေါၚ် ပၠံၚ်ပတိတ်ဍာ်ရ ရဴဝွံ (သ္ဂးရ)။

ပ္ဍဲအခိၚ်ဂှ် သၟိၚ်ဗိမ္ဗိသာရ မၞုံသေနိယ တၠညးမဂဓရး မိက်ကဵုသိုၚ်ခၞံ ပြာသာဒ် မလံက်လေတ်အၚ်္ဂဒဵုတိကမၠေတ် တၞဟ်နဖဵုသၚ်ရ။ ပ္ဍဲအခိၚ်ဂှ် “တဳလမၞုံပိုဉ်ကျာ်တြဲဂှ် မုရဴစၟဳမွဲဂပ်ဝ်ကဵုအခေါၚ်ရော?၊ မုရဴစၟဳမွဲ မဟဂပ်ဝ်ကဵုအခေါၚ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် စၟဳဂမၠိုၚ်မသုန်ဂကူမတွံဂး စၟဳဍိုတ်ကြောပ် စၟဳတၟံ စၟဳအၚ်္ဂဒဵု စၟဳချောဲ စၟဳသၠဆုရ ရဴဝွံ (သ္ဂးရ)။

❀❀❀ခဏ်ပဌမတုဲရ။❀❀❀ 

၆.၂။ ခဏ်ဒုတိယ
၆.၂.၁။ ဝတ္ထု အနာထပိဏ္ဍိကသေဌဳ
၃၀၄။	အနာထပိဏ္ဍိကသေဌဳ မဒှ်တြုံတၠသ္ၚိ ဒေံဗြဴသေဌဳရာဇဂြိုဟ် ပ္ဍဲအခိၚ်မအာဍုၚ်ရာဇဂြိုဟ် နကဵုကမၠောန်ကေၚ်ကာမွဲဂှ် သေဌဳရာဇဂြိုဟ် သွက်တ္ၚဲယး ဘိက်နိမန်လဝ်သၚ် မၞုံပဓာန်ကျာ်တြဲတုဲ “ယွံမၞးတအ် ဩဝ်ကၠေံစိုတ်လွဳအိုတ်ညိ၊ ကတဵုပြဟ်ပြဟ်တုဲ ဩဝ်ၜိုဟ်ယာဂုအိုတ်ညိ၊ ဩဝ်ဖျိန်ပုၚ်အိုတ်ညိ၊ ဩဝ်ကဵုဍိုက်ပေၚ်တဴ သွဂမၠိုၚ်အိုတ်ညိ၊ ဩဝ်ကဵုဍိုက်ပေၚ်တဴ ပွေက်ဂမၠိုၚ်အိုတ်ညိ” ရဴဝွံ သေဌဳရာဇဂြိုဟ်ဂှ် ဖအောဝ်စကာဍိက်ဂမၠိုၚ်ကီု သၟာကမၠောန်ဂမၠိုၚ်ကီုရ။ ပ္ဍဲအခိၚ်ဂှ်—
“သေဌဳဝွံ ပ္ဍဲကိုပ်ကၠာတေံ အဲကၠုၚ်မ္ဂး ပါဲထောံကၠေံ ကမၠောန်ကေၚ်ကာဂမၠိုၚ်အိုတ်သီုတုဲ ဟီုဂလာန်မိပ်စိုတ်အိုဟ်တၟိုဟ် ကေုာံအဲမွဲစွံဟေၚ်ရ၊ အခိၚ်လၟုဟ် သေဌဳဂှ် သီုမၞုံသဘဴ မကလှ်လဖှ် ‘ယွံမၞးတအ် ဩဝ်ကၠေံစိုတ်လွဳအိုတ်ညိ၊ ကတဵုပြဟ်ပြဟ်တုဲ ဩဝ်ၜိုဟ်ယာဂုအိုတ်ညိ၊ ဩဝ်ဖျိန်ပုၚ်အိုတ်ညိ၊ ဩဝ်ကဵုဍိုက်ပေၚ်တဴ သွဂမၠိုၚ်အိုတ်ညိ၊ ဩဝ်ကဵုဍိုက်ပေၚ်တဴ ပွေက်ဂမၠိုၚ်အိုတ်ညိ” ရဴဝွံ ဖအောဝ်စကာဒၟံၚ်ဍိက်ဂမၠိုၚ်ကီု သၟာကမၠောန်ဂမၠိုၚ်ကီုရသွံ။

ပသာ်ရော? ကုသေဌဳဂှ် ပေဲါမ္ၚိုလ်ပွမဂိုၚ်ကေတ် ကောန်ဝုတ်လေဝ် ဒှ်တဴရဟာ၊ ဟွံသေၚ်မ္ဂး ပေဲါမ္ၚိုလ်ပွမကဵုကောန်ဝုတ်လေဝ် ဒှ်တဴဟာ၊ ဟွံသေၚ်မ္ဂး ပွမပူဇဴယဇ်ဇၞော်လေဝ် သှ်ပတူရဟာ၊ သွက်တ္ၚဲယးတေံ ဘိက်လဝ်သၟိၚ်ဗိမ္ဗိသာရ မၞုံယၟုသေနိယ တၠညးမဂဓရး မွဲဟာန်ကေုာံဗိုလ်လဗးဟာ” ရဴဝွံ ကသပ်ဒှ် ကုအနာထပိဏ္ဍိကသေဌဳရ။
ကြဴနူဂှ် ဖအောဝ်စကာ ဍိက်ဂမၠိုၚ်ကီု သၟာကမၠောန်ကီုတုဲဒှ်မှ ပြာပ်ကၠုၚ်ဇရေၚ်အနာထပိဏ္ဍိကသေဌဳတုဲ သီုမဟီုဂလာန်မိပ်စိုတ်အိုဟ်တၟိုဟ် မွဲဟာန်ကေုာံအနာထပိဏ္ဍိကသေဌဳဂှ်—
“ယွံသေဌဳ တၠအဲ ပ္ဍဲကိုပ်ကၠာတေံ အဲကၠုၚ်မ္ဂး ပါဲထောံကၠေံ ကမၠောန်ကေၚ်ကာဂမၠိုၚ်အိုတ်သီုတုဲ ဟီုဂလာန်မိပ်စိုတ်အိုဟ်တၟိုဟ် ကေုာံအဲမွဲစွံဟေၚ်ရ၊ အခိၚ်လၟုဟ် တၠအဲ သီုမၞုံသဘဴမကလှ်လဖှ် ‘ယွံမၞးတအ် ဩဝ်ကၠေံစိုတ်လွဳအိုတ်ညိ၊ ကတဵုပြဟ်ပြဟ်တုဲ ဩဝ်ၜိုဟ်ယာဂုအိုတ်ညိ၊ ဩဝ်ဖျိန်ပုၚ်အိုတ်ညိ၊ ဩဝ်ကဵုဍိုက်ပေၚ်တဴ သ္ပဂမၠိုၚ်အိုတ်ညိ၊ ဩဝ်ကဵုဍိုက်ပေၚ်တဴ ပွေက်ဂမၠိုၚ်အိုတ်ညိ” ရဴဝွံ ဖအောဝ်စကာဒၟံၚ်ဍိက်ဂမၠိုၚ်ကီု သၟာကမၠောန်ဂမၠိုၚ်ကီုရသွံ။ ကုသေဌဳဂှ် ပေဲါမ္ၚိုလ်ပွမဂိုၚ်ကေတ် ကောန်ဝုတ်လေဝ် ဒှ်တဴရဟာ၊ ဟွံသေၚ်မ္ဂး ပေဲါမ္ၚိုလ်ပွမကဵုကောန်ဝုတ်လေဝ် ဒှ်တဴဟာ၊ ဟွံသေၚ်မ္ဂး ပွမပူဇဴယဇ်ဇၞော်လေဝ် သှ်ပတူရဟာ၊ သွက်တ္ၚဲယးတေံ ဘိက်လဝ်သၟိၚ်ဗိမ္ဗိသာရ မၞုံယၟုသေနိယ တၠညးမဂဓရး မွဲဟာန်ကေုာံဗိုလ်လဗးဟာ” ရဴဝွံ အနာထပိဏ္ဍိကသေဌဳဂှ် ဟီုသ္ဂးကဵု သေဌဳရာဇဂြိုဟ် မဂဇအ်ဒၟံၚ်ပ္ဍဲဒၞာဲမွဲဂှ်ရ။

ယွံသေဌဳ ကုအဲဂှ် ပေဲါမ္ၚိုလ်ပွမဂိုၚ်ကေတ်ကောန်ဝုတ်လေဝ် ကြက်ဒှ်တဴဟွံသေၚ်ရ၊ ပေဲါမ္ၚိုလ်ပွမကဵုကောန်ဝုတ်လေဝ် ကြက်ဒှ်တဴဟွံသေၚ်ရ၊ သၟိၚ်ဗိမ္ဗိသာရ မၞုံယၟုသေနိယ တၠညးမဂဓရး မွဲဟာန်ကေုာံဗိုလ်လဗးလေဝ် သွက်တ္ၚဲယးတေံ ဟွံဘိက်လဝ်ရ၊ ဗွဲစၟတ်တုန် အဲသှ်ပတူဒၟံၚ် ယဇ်ဇၞော်ရ၊ ဘိက်နိမန်လဝ် သၚ်မၞုံပဓာန်ကျာ်တြဲ သွက်တ္ၚဲယးဟေၚ် ရဴဝွံ (သ္ဂးရ)။

ယွံသေဌဳ “ကျာ်” ရဴဝွံ တၠအဲ ဟီုသ္ဂးဟာ။

ယွံသေဌဳ “ကျာ်” ရဴဝွံ အဲဟီုသ္ဂးရ။

ယွံသေဌဳ “ကျာ်” ရဴဝွံ တၠအဲ ဟီုသ္ဂးဟာ။

ယွံသေဌဳ “ကျာ်” ရဴဝွံ အဲဟီုသ္ဂးရ။

ယွံသေဌဳ “ကျာ်” ရဴဝွံ တၠအဲ ဟီုသ္ဂးဟာ။

ယွံသေဌဳ “ကျာ်” ရဴဝွံ အဲဟီုသ္ဂးရ။

ယွံသေဌဳ ပ္ဍဲလောကဝွံ အယာံမာတ် ရမျာၚ်မတွံဂး “ကျာ်ကျာ်”ဂှ် ဇြိုၚ်ကဵုဂွံမိၚ်ကေတ်ရ။ ယွံသေဌဳ ပ္ဍဲအခိၚ်ဝွံ တၞဟ်နပြာပ်အာ သွက်ဂွံဗဵုလ္ၚောဝ် ကျာ်တြဲမတၠပိုဉ်တြဴပြကာ မထေက်ဒုၚ်ပူဇဴတေၟၚ်ဂှ် သၟဟ်ရထဏီဟာ ရဴဝွံ (သၟာန်ရ)။

ယွံသေဌဳ ပ္ဍဲအခိၚ်ဝွံ အခိၚ် တၞဟ်နပြာပ်အာ သွက်ဂွံဗဵုလ္ၚောဝ် ကျာ်တြဲမပတၠပိုဉ်တြဴပြကာ မထေက်ဒုၚ်ပူဇဴတၟေၚ်ဂှ် ဟွံသေၚ်ရ၊ တ္ၚဲယး ပ္ဍဲအခိၚ်မဗဗွဲဂှ် တၠအဲ ကြက်ဂွံပြာပ်အာ သွက်ဂွံဗဵုလ္ၚောဝ် ကျာ်တြဲမပတၠပိုဉ်တြဴပြကာ မထေက်ဒုၚ်ပူဇဴတၟေၚ်ဂှ်ရ ရဴဝွံ (သ္ဂးရ)။ ကြဴနူဂှ် အနာထပိဏ္ဍိကသေဌဳဂှ် အဲ ပ္ဍဲအခိၚ်မဗဗွဲဂှ် ကြက်ဂွံပြာပ်အာ သွက်ဂွံဗဵုလ္ၚောဝ် ကျာ်တြဲမပတၠပိုဉ်တြဴပြကာ မထေက်ဒုၚ်ပူဇဴတၟေၚ်ဂှ်ရ ရဴဝွံ တိက်စှေ်အာ နပွမဗှ်ဗၞုဟ် မအာစိုပ်ကျာ်ဂှ် တ္ၚဲတၟးရ သမ္တီထေၚ်ဂးတုဲ ပ္ဍဲဗတမ် ကတဵုဗၞတ်ပိဝါရ။

၃၀၅။	ပ္ဍဲအခိၚ်ဂှ် အနာထပိဏ္ဍိကသေဌဳ ပြာပ်အာဇရေၚ် တြၚ်သုသာန်မ္ဂး ဒေဝတဴဂမၠိုၚ် ပံက်ကဵုတြၚ်အိုတ်ရ၊ အခိၚ်ဂှ် အနာထပိဏ္ဍိကသေဌဳ အဃောတိတ်ကၠုၚ် နူဍုၚ်ဂှ် လျးတၟးကၠေံဗ္ဒန်အာတုဲ ဒမၠုဂၠုယျေပ် ဒှ်ပြာကဋ်ကၠုၚ်ရ၊ ပွမဖေက်ဂၟံက် ပွမချဳဒတဝ် ပွမသော်ဇကုနရဴ ဒှ်ပြာကဋ်ဂှ်ရ နူဌာန်ဂှ်ဟေၚ် သၟိက်မိက်ဂွံကလေၚ်ဂတစဴမွဲလှေ်ပၠန်ရ၊ ပ္ဍဲအခိင်ဂှ် ဒေဝတဴပၟၚ်သိဝက သီုဗ္ဒန်(ကလေံ)လဝ်ဇကုဂှ် သကဵုမိၚ်တိုန်ရမျာၚ်ရ—

“စိၚ်မွဲကိုဋ်ဂမၠိုၚ်ကီု ချေံမွဲကိုဋ်ဂမၠိုၚ်ကီု ကွဳစောတ်ဂမၠိုၚ်မွဲကိုဋ် မဗ္ဂန်လဝ်ချေံအဿတဵုကီု သၟတ်ဝုတ်ကညာဂမၠိုၚ်မွဲကိုဋ် မဝက်လဝ်သၞေက်မတ်မၞိက်ကီုဂှ် ဖအုံထောံစှ်တြဴဖအုံတုဲ ဗၞတ်မွဲဖအုံလေဝ် ဟွံထေက်ကဵုတန်ကဵု (ဖဵု) ဒက်တဴလဂါမ်ဇိုၚ် (ညးမအာဗဵုလ္ၚောဝ်ကျာ်) အိုတ်ရ။

ယွံသေဌဳ ဩဝ်အာဂတညိ၊ ယွံသေဌဳ ဩဝ်အာဂတညိ၊ ပွမတိုန်အာဂတဂှ် ပြဲကုတၠအဲရ၊ ပွမဆုတ်လက်ကရဴဂှ် ဟွံပြဲရ” ရဴဝွံ (သကဵုမိၚ်ရမျာၚ်ရ)။

ပ္ဍဲအခိၚ်ဂှ် ဒမၠုကၠေံဗ္ဒန်အာ ကုအနာထပိဏ္ဍိကသေဌဳတုဲ လျးတၟးဒှ်ပြာကဋ်ရ၊ ပွမဖေက်ဂၟံက် ပွမချဳဒတဝ် ပွမသော်ဇကုနရဴ မကတဵုဒှ် (ကုညးဂှ်) တုဲလေဝ် လလမ်အာရ။ မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် လျးတၟးကၠေံဗ္ဒန်အာ ကုအနာထပိဏ္ဍိကသေဌဳတုဲ ဒမၠုဂၠုယျေပ် ဒှ်ပြာကဋ်ကၠုၚ်ရ၊ ပွမဖေက်ဂၟံက် ပွမချဳဒတဝ် ပွမသော်ဇကုနရဴ ဒှ်ပြာကဋ်ဂှ်ရ နူဌာန်ဂှ်ဟေၚ် သၟိက်မိက်ဂွံကလေၚ်ဂတးစဴမွဲလှေ်ပၠန်ရ၊ မရနုက်ကဵုပိဝါလေဝ် ဒေဝတဴပၟၚ်သိဝက သီုဗ္ဒန် (ကလေံ) လဝ်ဇကုဂှ် သကဵုမိၚ်တိုန်ရမျာၚ်ရ—

“စိၚ်မွဲကိုဋ်ဂမၠိုၚ်ကီု ချေံမွဲကိုဋ်ဂမၠိုၚ်ကီု ကွဳစောတ်ဂမၠိုၚ်မွဲကိုဋ် မဗ္ဂန်လဝ်ချေံအဿတဵုကီု သၟတ်ဝုတ်ကညာဂမၠိုၚ်မွဲကိုဋ် မဝက်လဝ်သၞေက်မတ်မၞိက်ကီုဂှ် ဖအုံထောံစှ်တြဴဖအုံတုဲ ဗၞတ်မွဲဖအုံလေဝ် ဟွံထေက်ကဵုတန်ကဵု (ဖဵု) ဒက်တဴလဂါမ်ဇိုၚ် (ညးမအာဗဵုလ္ၚောဝ်ကျာ်) အိုတ်ရ။

ယွံသေဌဳ ဩဝ်အာဂတညိ၊ ယွံသေဌဳ ဩဝ်အာဂတညိ၊ ပွမတိုန်အာဂတဂှ် ပြဲကုတၠအဲရ၊ ပွမဆုတ်လက်ကရဴဂှ် ဟွံပြဲရ” ရဴဝွံ (သကဵုမိၚ်ရမျာၚ်ရ)။

မရနုက်ကဵုပိဝါလေဝ် ဒမၠုကၠေံဗ္ဒန်အာ ကုအနာထပိဏ္ဍိကသေဌဳတုဲ လျးတၟးဒှ်ပြာကဋ်ရ၊ ပွမဖေက်ဂၟံက် ပွမချဳဒတဝ်ဇကု ပွမသော်ဇကုနရဴ မကတဵုဒှ် (ကုညးဂှ်) တုဲလေဝ် လလမ်အာရ။

ပ္ဍဲအခိၚ်ဂှ် အနာထပိဏ္ဍိကသေဌဳ ပြာပ်အာ ဂြိုပ်ကြက်ဂြၚ်ရ။ ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲအခိၚ်ဖလာၚ်ယးဗတမ်ဂှ် ဒၠိုက်ကတဵုပြဟ်ပြဟ်တုဲ ကွာ်ဒၟံၚ်စၚ်္ကြမ် ပ္ဍဲအမှဲအကးရ။ တဳလမၞုံပိုဉ်ကျာ်တြဲ သ္ဂောံညာတ်ကေတ် အနာထပိဏ္ဍိကသေဌဳ မကၠုၚ်ဒၟံၚ် နူဇမ္ၚောဲဟေၚ်မ္ဂး စှေ်နူစၚ်္ကြတုဲ ဂဇအ်ဒၟံၚ်ဒၞာဲမလးပညပ်လဝ်တုဲမ္ဂး “ယွံသုဒတ္တ ဩဝ်ကၠုၚ်ညိ” ရဴဝွံ သ္ဂးကဵုအနာထပိဏ္ဍိကသေဌဳရ။ ပ္ဍဲအခိၚ်ဂှ် အနာထပိဏ္ဍိကသေဌဳဂှ် “တဳလမၞုံပိုဉ်ကျာ်တြဲ ကော်အဲ နကဵုယၟုဍောတ်ဍောတ်မ္ဂး သုဒတ္တရ” ရဴဝွံ မြဟ်မြဴတိုန် မၞုံကဵုစိုတ်တိုန်ဂှ်ဒှ်တုဲ ပြာပ်အာဇရေၚ် တဳလမၞုံပိုဉ်ကျာ်တြဲပ္ဍဲကြဴတုဲ မာဖျေံ ပ္ဍဲဇိုၚ်တဳလမၞုံပိုဉ်ကျာ်တြဴဂမၠိုၚ် နကဵုက္ဍိုပ်တုဲ “ ယွံကျာ်မၞုံပိုဉ် ပသာ်ရော? တဳလမၞုံပိုဉ်ကျာ်တြဲ သ္ဂောံတိက်ဗွဲတသိုခ်ဟာ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

“ဟွံလံက်လေတ် ပ္ဍဲကာမဂုဏ်ဂမၠိုၚ်တုဲ တၠအရှန် အာစိုပ်ပွမၜိုဟ်လလမ် မဟွံမွဲကဵု (ကိလေသ) ဥပဓိဂှ် လလမ်တုဲနူပွဳပွူဒှ်တုဲ အခါကာလအိုတ်သီု သ္ဂောံတိက်ဗွဲတသိုခ်ရ။

သကုတ်ဗပိုတ်ကၠေံ ပွမရာဒနာမိက်ဂမၠိုၚ်အိုတ်သီုတုဲ ပၠေၚ်ကၠေံ ပွမကတဴကတာန် ပ္ဍဲဂၠမ်စိုတ်တုဲ အာစိုပ်ပွမၜိုဟ်သတိုတ် နကဵုစိုတ်တုဲ ပူဂိုလ်တၠအရှန် မၜိုဟ်လလမ်ဂှ် သ္ဂောံတိက် ဗွဲတသိုခ်ရ” ရဴဝွံ (သ္ဂးရ)။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ တွံကဵုဂလာန်ဓရ် မဒှ်အတိုၚ်လၟေၚ် ကုအနာထပိဏ္ဍိကသေဌဳရ၊ ဂလာန်ဓရ်မဒှ်အတိုၚ်လၟေၚ်ဂှ်တုန် ညးဍေံဂှ်ရော? ဂလာန်မစပ်ကဵုဒါနကီု ဂလာန်မစပ်ကဵုသဳလကီု ဂလာန်မစပ်ကဵုဍုၚ်သွဝ်ကီု ဒုဟ်ကီု ပွမယုတ်သဝ်ကီု ပွမကၠိခ္ဍက် ကာမဂုဏ်ဂမၠိုၚ်ကီု ဖဵုပွမတိတ်ဗၠး (နူကာမဂုဏ်ဂမၠိုၚ်) ကီု ထ္ၜးကဵုရ။

တဳလမၞုံပိုဉ်ကျာ်တြဲ ပ္ဍဲအခိၚ်မတီကေတ် မၞုံကဵုစိုတ်မဒုၚ်စရၚ် မၞုံကဵုစိုတ်မဍိုန်ညောန် မၞုံကဵုစိုတ်မစာ်စ္ဍးနူ “နဳဝရဏ” ကၟာတ်လဒဵု မၞုံကဵုစိုတ်မြဟ်တိုန် မၞုံကဵုစိုတ်မလျုၚ်ဇြုၚ်သ္ဍိုက် ပ္ဍဲအနာထပိဏ္ဍိကသေဌဳဂှ် ထ္ၜးကဵု ‘ဒုက္ခသစ္စ’ ဒဒိုခ်ကီု ‘သမုဒယသစ္စ’ ဟိုတ်ဒဒိုခ်ကတဵုဒှ်ကီု ‘နိရောဓသစ္စ’ အရာဒဒိုခ်ပၠိုတ်ကီု ‘မဂ္ဂသစ္စ’ ဂၠံၚ်တရဴဒှ်ဟိုတ်အာစိုပ်အရာဒဒိုခ်ပၠိုတ်ကီု မဒှ်ဓရ်ဒေသနာ ‘သာမုက္ကံသိက’ မတီညာတ်ဓမံက်ပတိတ် အလဵုဇကုကျာ်ဂမၠိုၚ်ရ။ ယာတ်ဗုသအး မစာ်စ္ဍးနူကမၠိကၠိခ္ဍက်ဂှ် သၟဟ်ညံၚ်ရဴဒုၚ်ဂိုၚ်ကေတ်ဍာ်လွံက် ဗွဲမဒးရးကီု တုပ်တဴသာ်ဂှ်ရ ပ္ဍဲဒၞာဲဂှ်ဟေၚ် “ဓရ်အိုတ်သီု မၞုံသဘဴပွမကတဵုဒှ်ဂှ် မၞုံသဘဴပၠိုတ်ရ” ရဴဝွံ ‘သောတာပတ္တိမဂ်ဉာဏ်’ မတ်ဓရ် မဟွံမွဲကဵုမၠိုက် မစာ်စ္ဍးနူကၠိုက်လ္ၚေၚ်ကိလေသဂှ် ကတဵုဒှ် ကုအနာထပိဏ္ဍိကသေဌဳရ။

ပ္ဍဲအခိၚ်ဂှ် အနာထပိဏ္ဍိကသေဌဳ ညာတ်ကေတ်ဓရ်တုဲဂှ်ဒှ်တုဲ အာစိုပ်ဓရ်တုဲဂှ်ဒှ်တုဲ တီကေတ်ဓရ်တုဲဂှ်ဒှ်တုဲ တၞီလုပ်အာဓရ်တုဲဂှ်ဒှ်တုဲ ကလိလောန်အာ သၠေဟ်ပၟာတုဲဂှ်ဒှ်တုဲ စာ်စ္ဍးချပ်သၠေဟ်ပၟာ သာ်တေံဟာ, သာ်ဏအ်ဟာတုဲဂှ်ဒှ်တုဲ အာစိုပ်ဂံၚ်သကာ (သက်လှက်) ပ္ဍဲသာသနာကျာ်တြဲတုဲဂှ်ဒှ်တုဲ ဟွံမွဲကဵုညးလျုၚ်ပတှ်ေ မသအာၚ်နူကျာ်ဂှ်ဒှ်တုဲ—

“ယွံတဳလမၞုံပိုဉ် (ဓရ်ဂှ်) ထေက်ကဵုသ္ဍိုက်မၠိုက်လောန်ရ၊ ယွံတဳလမၞုံပိုဉ် (ဓရ်ဂှ်) ထေက်ကဵုသ္ဍိုက်မၠိုက်လောန်ရ၊ ဗွဲဥပၟာမ္ဂးတုန် ဝတ္ထုဗကပ်စွံလဝ်ဂှ် သၟဟ်ညံၚ်ရဴဂတးလ္ၚာကဵုကီု ဝတ္ထုဂြောပ်ဗ္ဒန်လဝ်ဂှ် သၟဟ်ညံၚ်ရဴပံက်ထ္ၜးကဵုကီု ကုညးမတ်ဂေတ်တၠိၚ်ဂၠံၚ်ဂှ် သၟဟ်ညံၚ်ရဴဟီုလဴကဵုဂၠံၚ်ဍာန်ဍာံစၟတ်ကီု “ညးမၞုံကဵုမတ်မညာတ်ဂမၠိုၚ်ဂှ် ကြက်ဂွံညာတ်ကေတ် ရုပ်သာ်ဂမၠိုၚ်အိုတ်ရ” ရဴဝွံ ပ္ဍဲတိုက်ဒမၠုဂှ် သၟဟ်ညံၚ်ရဴစံၚ်ဗဂဵုကဵု ပၟတ်ကၠေၚ်သ္ဍဴကီု တုပ်သၟဟ်သာ်ဂှ်ဟေၚ်ရ တဳလမၞုံပိုဉ်ဂှ် နကဵုဟိုတ်တၞဟ်တၞဟ် တွံထ္ၜးကဵုဓရ်ရ၊ ယွံတဳလမၞုံပိုဉ် အဲဍိက်ဂှ် ပြာပ်ခသ္ပစ္ၜုဲစ္ၜော် သကအ်ဗ္ဒကဵု တဳလမၞုံပိုဉ်ကျာ်တြဲရ၊ ဓရ်ဂှ်လေဝ် ပြာပ်ခသ္ပစ္ၜုဲစ္ၜော် သကအ်ဗ္ဒရ၊ သၚ်ဂှ်လေဝ် ပြာပ်ခစ္ၜုဲစ္ၜော် သကအ်ဗ္ဒရ၊ ယွံတဳလမၞုံပိုဉ် တဳလမၞုံပိုဉ်ဂှ် သ္ပတမ်နူတ္ၚဲဝွံတုဲ စဵုကဵုလအိတ်လမျီု အဲဍိက်ဂှ် ဥပးပြာပ်ခ သ္ပစ္ၜုဲစ္ၜော်သကအ်ဗ္ဒ ရဴဝွံ ဩဝ်ဂိုၚ်သမ္တီလဝ်ညိ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။

ယွံတဳလမၞုံပိုဉ် သွက်တ္ၚဲယး တဳလမၞုံပိုဉ်ကျာ်တြဲ မွဲဟာန်ကေုာံခမဳသၚ် ဩဝ်ဒုၚ်တဲပိဏ္ဍပါတ် အဲဍိက်ညိကျာ် ရဴဝွံ (ဂရၚ်ပတီ)။ တဳလမၞုံပိုဉ်ကျာ်တြဲ နမဒၟံၚ်သ္ၚိတ်သ္ၚိတ်ဂှ် ဒုၚ်ကေတ်ရ။

ပ္ဍဲအခိၚ်ဂှ် အနာထပိဏ္ဍိကသေဌဳ တီကေတ် တဳလမၞုံပိုဉ်ကျာ်တြဲ ဒုၚ်တဲတုဲ ဒၠိုက်ကတဵုနူဒၞာဲ လ္ၚောဝ်သ္ပဝတ် တဳလမၞုံပိုဉ်ကျာ်တြဲတုဲ သ္ပရှေ်သှေ်ရဴဂဴတုဲမ္ဂး ပါဲစ္ဍးအာရ။ သေဌဳရာဇဂြိုဟ်ဂှ် “အနာထပိဏ္ဍိကသေဌဳဂှ် သွက်တ္ၚဲယးတေံ ဘိက်နိမန်လဝ် သၚ်မၞုံပဓါန်ဍေံကျာ်တြဲရဂး” ရဴဝွံ သ္ဂောံမိၚ်ကေတ်ရ။

၃၀၆။	ပ္ဍဲအခိၚ်ဂှ် သေဌဳရာဇဂြိုဟ်ဂှ်—

“ယွံသေဌဳ သွက်တ္ၚဲယးတေံ တၠအဲ ဘိက်နိမန်လဝ် သၚ်မၞုံပဓာန်ဍေံကျာ်တြဲရ၊ (ၜိုန်ဂှ်) တၠအဲတုန် ဒှ်ကၟုဲထဳရ၊ ယွံသေဌဳ ကဵုညးဘိုၚ်ကမၠောန်မွဲစွံ ကုတၠအဲရ၊ နကဵုဘိုၚ်ကမၠောန်မွဲစွံဂှ် တၠအဲ ကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲမာန်ရ” ရဴဝွံ သ္ဂးရ။

ယွံသေဌဳ ဟွံမွဲပၟိက်ရ၊ ညးဘိုၚ်ကမၠောန် နွံကုအဲရ။ နကဵုညးဘိုၚ်ကမၠောန်မွဲစွံဂှ် အဲကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲရ ရဴဝွံ သ္ဂးကဵုအနာထပိဏ္ဍိကသေဌဳရ။

သေဌဳနိဂီု ပဒတဴဍုၚ်ရာဇဂြိုဟ်ဂှ် “အနာထပိဏ္ဍိကသေဌဳဂှ် သွက်တ္ၚဲယးဂတတေံ ဘိက်နိမန်လဝ် သၚ်မၞုံပဓာန်ဍေံကျာ်တြဲရဂး” ရဴဝွံ သ္ဂောံမိၚ်ကေတ်ရ။ ပ္ဍဲအခိၚ်ဂှ် သေဌဳနိဂီု ပဒတဴ ဍုၚ်ရာဇဂြိုဟ်—

“ယွံသေဌဳ သွက်တ္ၚဲယးတေံ တၠအဲ ဘိက်နိမန်လဝ် သၚ်မၞုံပဓာန်ဍေံကျာ်တြဲရ၊ (ၜိုန်ရ) တၠအဲတုန် ဒှ်ကၟုဲထဳရ၊ ယွံသေဌဳ ကဵုညးဘိုၚ်ကမၠောန်မွဲစွံ ကုတၠအဲရ၊ နကဵုညးဘိုၚ်ကမၠောန်မွဲစွံဂှ် တၠအဲ ကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲမာန်ရ” ရဴဝွံ သ္ဂးရ။

ယွံသေဌဳ ဟွံမွဲပၟိက်ရ၊ ညးဘိုၚ်ကၠောန်ကမၠောန် နွံကုအဲရ။ နကဵုညးဘိုၚ်ကၠောန်ကမၠောန်မွဲစွံဂှ် အဲ ကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲရ ရဴဝွံ သ္ဂးကဵုအနာထပိဏ္ဍိကသေဌဳရ။

သၟိၚ်ဗိမ္ဗိသာရ မၞုံယၟုသေနိယ တၠညးမဂဓရးဂှ် “အနာထပိဏ္ဍိကသေဌဳဂှ် သွက်တ္ၚဲယးတေံ ဘိက်နိမန်လဝ် သၚ်မၞုံပဓာန်ဍေံကျာ်တြဲရဂး” ရဴဝွံ သ္ဂောံမိၚ်ကေတ်ရ။ ပ္ဍဲအခိၚ်ဂှ် သၟိၚ်ဗိမ္ဗိသာရ မၞုံယၟုသေနိယ တၠညးမဂဓရးဂှ်—

“ယွံသေဌဳ သွက်တ္ၚဲယးတေံ တၠအဲ ဘိက်နိမန်လဝ် သၚ်မၞုံပဓာန်ဍေံကျာ်တြဲရ၊ (ၜိုန်ဂှ်) တၠအဲတုန် ဒှ်ကၟုဲထဳရ၊ ယွံသေဌဳ ကဵုညးဘိုၚ်ကမၠောန်မွဲစွံ ကုတၠအဲရ၊ နကဵုညးဘိုၚ်ကမၠောန်မွဲစွံဂှ် တၠအဲ ကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲမာန်ရ” ရဴဝွံ သ္ဂးကဵုအနာထပိဏ္ဍိကသေဌဳရ။

ယွံသၟိၚ်ဇၞော် ဟွံမွဲပၟိက်ရ၊ ညးဘိုၚ်ကၠောန်ကမၠောန် နွံကုအဲရ။ နကဵုညးဘိုၚ်ကၠောန်ကမၠောန်မွဲစွံဂှ် အဲ ကၠောန်ၜိုတ်ပိဏ္ဍပါတ် ကုသၚ်မၞုံပဓာန်ဍေံကျာ်တြဲရ ရဴဝွံ သ္ဂးရ။

ပ္ဍဲအခိၚ်ဂှ် အနာထပိဏ္ဍိကသေဌဳဂှ် ဗတမ်ဂှ်လောန်ၜက်အာတုဲ ကဵုစဳရေၚ်စၞအာဟာရ ဘောဇိုန်မပြဲပြဲ ပ္ဍဲသ္ၚိသေဌဳရာဇဂြိုဟ်တုဲ ‘ယွံတဳလမၞုံပိုဉ် ဒးအခိၚ်ရ၊ ပဠေဝ်ပဠေတ်ပိဏ္ဍပါတ်တုဲရ’ ရဴဝွံ ကဵုဂရၚ်ပတီ ဒးအခိၚ်ကဵုပိုဉ် ကုတဳလမၞုံပိုဉ်ကျာ်တြဲရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲအခိၚ်နူဂယး ဗိုက်ပဠေဝ်ပဠေတ်သ္ၚာတုဲ သီုမထ္ၜဂိုၚ်ရပ်ကေတ်ဗဗေၚ်သ္ၚာဂှ် က္ညပြာပ်စဴအာသ္ၚိ သေဌဳရာဇဂြိုဟ်တုဲမ္ဂး ဂဇအ်ဒၟံၚ်ပ္ဍဲသၞာမလးပညပ်လဝ်ဟေၚ် မွဲဟာန်ကေုာံခမဳသၚ်ရ။

ပ္ဍဲအခိၚ်ဂှ် အနာထပိဏ္ဍိကသေဌဳ နကဵုစၞအာဟာရ ဘောဇိုန်မပြဲပြဲ အလဵုဇကုကၠောန်ၜိုတ်ဥပကာ တြာပ်ဖာပ်ဗ္စ ခမဳသၚ်မၞုံပဓာန်ဍေံ တဳလမၞုံပိုဉ်ကျာ်တြဲ စဵုကဵုတရိုပ်ကဵုစိုတ် စဵုကဵုဒးဆေဝ်တာပဒေါအ်ကၠေံတုဲမ္ဂး တဳလမၞုံပိုဉ်ကျာ်တြဲ ကဵုပိုန်တုဲ ပ္ဍဲအခိၚ်ပါဲကၠေံတဲ နူဗဗေၚ်တုဲဂှ် ဂဇအ်ဒၟံၚ်ပ္ဍဲဒၞာဲမွဲတုဲ—

“ယွံတဳလမၞုံပိုဉ် တဳလမၞုံပိုဉ်ကျာ်တြဲ မွဲဟာန်ကေုာံသၚ် ဩဝ်ဒုၚ်တဲ ပွမပြာပ်လုပ်ဒဂိုန် ပ္ဍဲဍုၚ်သာရဝှ် အဲဍိက်ညိ” ရဴဝွံ ဂရၚ်ပတီ တဳလမၞုံပိုဉ်ကျာ်တြဲရ။ ယွံသေဌဳ ကျာ်တြဲဂမၠိုၚ် မိပ်လဟိၚ် ပ္ဍဲဌာန်သ္ၚိတ်ဇြအိုတ်ရ ရဴဝွံ (သ္ဂးရ)။ ယွံကျာ်မပတၠပိုဉ်တြဴပြကာ တီတုဲရ၊ ယွံကျာ်မက္ညကၠုၚ်ခိုဟ်ဆာဲ တီတုဲရ ရဴဝွံ (ဂရၚ်ပတီရ)။

ပ္ဍဲအခိၚ်ဂှ် နကဵုဂလာန်ဓရ် တဳလမၞုံပိုဉ်ကျာ်တြဲ ကဵုအနာထပိဏ္ဍိကသေဌဳ တီညာတ်ကေတ် (ဒတုဲဖဵုမြမောဝ်) ကဵုဒဂိုန်ဂိုၚ်ကေတ် (ဓရ်) (သွက်ဂွံဒ္ဂေတ်ဓရ်) ကဵုသကေက်သကာ ကဵုမြဟ်မြာတုဲဒှ်တုဲမ္ဂး ဒၠိုက်ကတဵုနူဒၞာဲတုဲ ပါဲစ္ဍးအာရ။

၃၀၇။	ပ္ဍဲအခိၚ်ဂှ် အနာထပိဏ္ဍိကသေဌဳ ဒှ်ညးမိတ်ပြဝါဂမၠိုၚ် ဒှ်ညးသကအ်ပွံၚ်ဂၠိုၚ် ဒှ်ညးဩဇအာဏာဇၞော်ရ၊ ဒှ်ညးကလၚ်ကေတ်ဂလာန်ညးဂၠိုၚ်ရ။

ပ္ဍဲအခိၚ်ဂှ် အနာထပိဏ္ဍိကသေဌဳ ကဵုစိုပ်ဒတုဲကၠေံ ကမၠောန်ကေၚ်ကာ ပ္ဍဲဍုၚ်ရာဇဂြိုဟ်တုဲ ပါဲစ္ဍးအာဍုၚ်သာရဝှ်ရ။ ကြဴနုဂှ် အနာထပိဏ္ဍိကသေဌဳဂှ် “ယွံနာဲတအ် မၞးတအ်ညးဂမၠိုၚ် ဩဝ်ကၠောန်ခၞံ အာရှာမ်ဂမၠိုၚ်အိုတ်ညိ၊ ဩဝ်ကဵုပတန် ဘာဂမၠိုၚ်အိုတ်ညိ၊ ဩဝ်ကဵုကတဵုဒှ် ဒါန်ဂမၠိုၚ်အိုတ်ညိ၊ ပ္ဍဲလောကဝွံ ကျာ်တြဲကတဵုဒှ်ရ၊ အဲ ဘိက်နိမန်နၚ် တဳလမၞုံပိုဉ်ကျာ်တြဲဂှ်ရ၊ ကြက်က္ညုၚ် နကဵုဂၠံၚ်တရဴဝွံရ” ရဴဝွံ ဖအောဝ်စကာ မၞိဟ်ဂမၠိုၚ် ပ္ဍဲအကြာဂၠံၚ်တရဴရ။

ပ္ဍဲအခိၚ်ဂှ် မၞိဟ်ဂမၠိုၚ် အနာထပိဏ္ဍိကသေဌဳ မဂပ်ဝ်ဖအောဝ်ဗတိုက်ဂှ်ဒှ်တုဲ ကဵုကၠောန်ခၞံအာရှာမ်ဂမၠိုၚ်အိုတ်ရ၊ ကဵုပတန် ဘာဂမၠိုၚ်အိုတ်ရ၊ ကဵုကတဵုဒှ် ဒါန်ဂမၠိုၚ်အိုတ်ရ။ ပ္ဍဲအခိၚ်ဂှ် အနာထပိဏ္ဍိကသေဌဳ အာစိုပ်ဍုၚ်သာရဝှ်တုဲ ဂေတ်ဗဵုသ္ၚေဝ်ရံၚ် ပ္ဍဲပွဳပွူဍုၚ်သာရဝှ်ရ။

“မုရဴ ပ္ဍဲဌာန်မွဲ ထေက်ကဵုတဳလမၞုံပိုဉ်ကျာ်တြဲ သ္ပဒတဴရော?၊ ဌာန်ဂှ် နူကွာန်လေဝ် ဟွံသ္ၚောဲလောန် ဟွံကြပ်လောန်ရ၊ ဒးဍိုက်ပေၚ်ကဵုဂၠံၚ်အာဂၠံၚ်ကၠုၚ်ရ၊ ကုညးမိက်ဂွံဗဵုလ္ၚောဝ်ကျာ် ညးမိက်ကလၚ်ပၚ်မှိၚ်ဓရ်ဂမၠိုၚ်လေဝ် သွက်ဂွံအာစိုပ်ဒးလောဲသွာရ၊ ပ္ဍဲအခိၚ်တ္ၚဲ ဟွံနှဴရဴတ္ၜန်တ္ၜောဲကေုာံမၞိဟ် ပ္ဍဲအခိၚ်သဝ်တ္ၚဲလေဝ် ဗရုရမျာၚ် ဒးအောန်သာရ၊ ဗရုရမျာၚ် က္ညာၚ်ကရေဲဍုၚ်ကွာန် ‘ဗရုရမျာၚ်ရုသံၚ် ထအဴကၠံၚ်’ လေဝ် ဟွံမွဲရ၊ ဟွံမွဲကဵုသၟူအမြာဲမၞိဟ် ‘စာ်စ္ဍးနူသၟူအမြာဲမၞိဟ်ဂမၠိုၚ်’ရ၊ ဌာန်ထေက်ကဵု သ္ပတဴကမၠောန်ပွပၞုက်ဓလုက်မၞိဟ်ဂမၠိုၚ် ဗဗွဲကဵုတၞဟ်နသတၚ်တန်တဴလေဝ်ဒှ်ရ” ရဴဝွံ ကသပ်ဒှ်ရ။

အနာထပိဏ္ဍိကသေဌဳ ညာတ်ဒး ဥဒျာန်ကောန်သၟိၚ်ဇေတ မဟွံသ္ၚောဲလောန် ဟွံကြပ်လောန်ကဵုကွာန် မဍိုက်ပေၚ်ကဵုဂၠံၚ်အာဂၠံၚ်ကၠုၚ် ကုညးမိက်ဂွံဗဵုလ္ၚောဝ်ကျာ် ညးမိက်ဂွံကလၚ်ပၚ်မှိၚ်ဓရ်ဂမၠိုၚ်လေဝ် မအာစိုပ်လောဲသွာ ပ္ဍဲအခိၚ်တ္ၚဲ ဟွံနှဴရဴတ္ၜန်တ္ၜောဲကေုာံမၞိဟ် ပ္ဍဲအခိၚ်သဝ်တ္ၚဲလေဝ် ဗရုရမျာၚ်မအောန်သာ မဟွံမွဲကဵုဗရုရမျာၚ်က္ညာၚ်ကရေဲဍုၚ်ကွာန် ‘ဗရုရမျာၚ်ရုသံၚ် ထအဴကၠံၚ်’ မဟွံမွဲကဵုသၟူအမြာဲမၞိဟ် ‘မစာ်စ္ဍးနူသၟူအမြာဲမၞိဟ်ဂမၠိုၚ်’ မထေက်ကဵုတၞဟ်နသ္ပတဴကမၠောန် ပွပၞုက်ဓလုက်မၞိဟ်ဂမၠိုၚ် မဗဗွဲကဵုတၞဟ်နသတၚ်တန်တဴတုဲ ပ္ဍဲကြဴပြာပ်အာဇရေၚ် ကောန်သၟိၚ်ဇေတတုဲ “ယွံကောန်နာဲ သွက်ဂွံကၠောန်ခၞံအာရှာမ် ဥဒျာန်တၠအဲဂှ် ဩဝ်ကဵုကုအဲညိ” ရဴဝွံ သ္ဂးကဵုကောန်သၟိၚ်ဇေတရ။ ယွံသေဌဳ နပွမလးတဴ စဵုကဵုဂတှေ်သြန် ရၚ်သကအ်စုက်ဒးဂှ် ထေက်ကဵုကဵုအာရှာမ်ရ ရဴဝွံ (သ္ဂးရ)။ ယွံကောန်နာဲ ဂိုၚ်ကေတ်အာရှာမ်တုဲဒှ်တုဲရ ရဴဝွံ (သ္ဂးရ)။ ယွံသေဌဳ ဟဂွံဂိုၚ်ကေတ်အာရှာမ်ဏီရ ရဴဝွံ (သ္ဂးရ)။ “ဂပ်ဝ်ဂိုၚ်ကေတ်ဟာ ဟဂပ်ဝ်ဂိုၚ်ကေတ်ဟာ” ရဴဝွံ သၟာန်အမာတ်ဇၞော် ညးသ္ဂုတ်သွာတ်ဓရ်ဂမၠိုၚ်အိုတ်ရ။
အမာတ်ဇၞော်ဂမၠိုၚ် “ယွံကောန်နာဲ တၠအဲ ဟိုတ်မသပိုတ်ၚုဟ်တုဲဒှ်ဂှ်ရ ဂပ်ဝ်ဂိုၚ်ကေတ်အာရှာမ်ရ” ရဴဝွံ သ္ဂးအိုတ်ရ။ ပ္ဍဲအခိၚ်ဂှ် အနာထပိဏ္ဍိကသေဌဳ ကဵုဇက်ပတိတ်နၚ်သြန် နကဵုကွဳဂမၠိုၚ်တုဲ သကဵုလးတဴ တိအာရှာမ် ကောန်သၟိၚ်ဇေတ နပွမလးစဵုကဵုစုက်ဒးဂတှ်ေသြန်ရၚ်သကအ်ရ၊ သြန်မဇက်ပတိတ်နၚ်မွဲအလန်ဂှ် ဟွံရုမ်ဂပ် ကုဌာန်ပွဳပွူမုက်ထော်တြၚ်ဗၞတ်ညိနာၚ်ရ။ ပ္ဍဲအခိၚ်ဂှ် အနာထပိဏ္ဍိကသေဌဳ “ယွံသကအ်တအ် ဩဝ်အာအိုတ်ညိ၊ ဩဝ်ရၚ်တၠုၚ်သြန်အိုတ်ညိ၊ ကြက်လးကၠေံ ဌာန်ဝွံရ” ရဴဝွံ သီုမဟီုသ္ဂး ဖအောဝ်ဗလးမၞိဟ်ဂမၠိုၚ်ရ။ ပ္ဍဲအခိၚ်ဂှ် “သေဌဳဝွံ သၠးပွးကၠေံ သြန်မဂၠိုၚ်ဂၠၚ်ဗၞတ်ဂှ်ရ၊ ကမၠောန်ဝွံ ကြက်ယုတ်သဝ်ဟွံသေၚ်ရ” ရဴဝွံ ကသပ်ဒှ်ကၠုၚ် ကုကောန်သၟိၚ်ဇေတရ။ ဟိုတ်ဂှ်ရ “ယွံသေဌဳ ဟွံမွဲပၟိက်ရ၊ လ္ပလးဌာန်ဂှ်ရ၊ ဌာန်ဂှ် ဩဝ်ကဵု ကုအဲညိ၊ ဒါန်ဂှ် ကြက်ဒှ်ဒါန်အဲရ” ရဴဝွံ သ္ဂးကဵုအနာထပိဏ္ဍိကသေဌဳရ။

ပ္ဍဲအခိၚ်ဂှ် အနာထပိဏ္ဍိကသေဌဳဂှ် “ကောန်သၟိၚ်ဇေတဝွံ ပြာကဋ်ရ၊ မၞိဟ်ပြာကဋ်ရ၊ ပ္ဍဲသာသနာဝွံ ပွမလျုၚ်ဇြုၚ်သ္ဍိုက် မၞိဟ်ပြာကဋ်ဂမၠိုၚ် ရဴဝွံ မၞုံကဵုဖဵုဂၠိုၚ်ရ” ရဴဝွံ ပၠုပ်စိုတ်တုဲ ဌာန်ဂှ် ကဵုထောံ ကုကောန်သၟိၚ်ဇေတရ။ ပ္ဍဲအခိၚ်ဂှ် ကောန်သၟိၚ်ဇေတ ဖန်ဗဒှ် မုက်ထော်တြၚ် ပ္ဍဲဌာန်ဂှ်ရ။ ကြဴနူဂှ် အနာထပိဏ္ဍိကသေဌဳ ကဵုသိုၚ်ခၞံ ဘာဂမၠိုၚ် ပ္ဍဲဥဒျာန်ကောန်သၟိၚ်ဇေတရ၊ ကဵုကၠောန်သ္ပ ပြဝိုဏ်ဂမၠိုၚ်ရ၊ ကဵုကၠောန်သ္ပ မုက်ထော်တြၚ်ဂမၠိုၚ်ရ၊ ကဵုကၠောန်သ္ပ ဇြပ်ကောံဓရီုဂမၠိုၚ်ရ၊ ကဵုကၠောန်သ္ပ သ္ၚိဇရုၚ်ပၟတ်ဂမၠိုၚ်ရ၊ ကဵုကၠောန်သ္ပ ကပ္ပိယကုဋဳဂမၠိုၚ်ရ၊ ကဵုကၠောန်သ္ပ သ္ၚိဍာ်ဂမၠိုၚ်ရ၊ ကဵုကၠောန်သ္ပ စၚ်္ကြမ်ဂမၠိုၚ်ရ၊ ကဵုကၠောန်သ္ပ ဇြပ်စၚ်္ကြမ်ဂမၠိုၚ်ရ၊ ကဵုကၠောန်သ္ပ ဍာ်ကမၠိုၚ်ဂမၠိုၚ်ရ၊ ကဵုကၠောန်သ္ပ ဇြပ်ဍာ်ကမၠိုၚ်ဂမၠိုၚ်ရ၊ ကဵုကၠောန်သ္ပ သ္ၚိဇရုၚ်ပလက်ဂမၠိုၚ်ရ၊ ကဵုကၠောန်သ္ပ ဇြပ်သ္ၚိဇရုၚ်ပလက်ဂမၠိုၚ်ရ၊ ကဵုကၠောန်သ္ပ ကၟာဍာ်ဂမၠိုၚ်ရ၊ ကဵုကၠောန်သ္ပကၞာထးဂမၠိုၚ်ရ။

၆.၂.၂။ ပွမကဵုကမၠောန်ကေၚ်ကာတၟိ 
၃၀၈။	ပ္ဍဲအခိၚ်ဂှ် တဳလပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဍုၚ်ရာဇဂြိုဟ် ဗၞတ်မမိပ်လဟိၚ်တုဲမ္ဂး အတိုၚ်လၟေၚ်လၟေၚ် က္ညဂ္ၚေၚ်အာဒေသစာရိတ် ဍုၚ်ဝေသာလဳမ္ဂး စိုပ်ကၠုၚ်ဍုၚ်ဝေသာလဳတုဲ သ္ပဒတဴတန်ဒၟံၚ် ပ္ဍဲဘာပြာသာဒ်ဇၞော် မၞုံကဵုအထောဋ်သ္ၚိကၠတ် အပ္ဍဲဂြိုဟ်မဟာဝိုန် ဇရေၚ်ဍုၚ်ဝေသာလဳဂှ်ရ။ ပ္ဍဲအခိၚ်ဂှ် မၞိဟ်ဂမၠိုၚ် ကၠောန်သ္ပတဴကေၚ်ကာတၟိ ဗွဲမဒးရးအိုတ်ရ၊ ခမဳမသှ်ပတူ ကေၚ်ကာတၟိဂမၠိုၚ်လေဝ် ကၠောန်ၜိုတ်ဥပကာ နကဵုသ္ၚာ ပိဏ္ဍပါတ် ဘာ ဂဥုဲ မဒှ်ကြိယာဗာပၟၚ်ပၟဲ လမျီုမစှေ်စးကဵုယဲ ဗွဲမဒးရးအိုတ်ရ။

ပ္ဍဲအခိၚ်ဂှ် “မၞိဟ်ဂမၠိုၚ်ဝွံ ကၠောန်သ္ပတဴ ကေၚ်ကာတၟိ ဗွဲမဒးရးအိုတ်ရ၊ ကမၠောန်ပွဝွံ ကြက်ယုတ်သဝ် ဟွံသေၚ်ရ၊ အဲလေဝ် သ္ဂောံကၠောန်သ္ပတဴ ကေၚ်ကာတၟိမ္ဂး ခိုဟ်သန်ရ” ရဴဝွံ ကသပ်ဒှ်ကၠုၚ် ကုသၟာတၞိၚ်ဒိုက်ဂတ်မွဲတၠရ။ ပ္ဍဲအခိၚ်ဂှ် သၟာတၞိၚ်ဒိုက်ဂတ်ဂှ် အလဵုဇကု ချိုန်တိလၟက် စဳဍိုတ်ဂမၠိုၚ်တုဲ ကဵုဗ္ဒၚ်တိုန်ရ၊ ဗ္ဒၚ် သၟာတၞိၚ်ဒိုက်ဂတ် မဟွံဆိုက်ဗ္ဒက်ဒက်စဳလဝ်ဂှ် တ္ၚံက်ၜေဲတုဲ သရိုဟ်စှေ်ရ။ မရနုက်ကဵုၜါဝါလေဝ် ။ ပ ။ မရနုက်ကဵုပိဝါလေဝ် သၟာတၞိၚ်ဒိုက်ဂတ်ဂှ် အလဵုဇကု ချိုန်တိလၟက် စဳဍိုတ်ဂမၠိုၚ်တုဲ ကဵုဗ္ဒၚ်တိုန်ရ၊ ဗ္ဒၚ် သၟာတၞိၚ်ဒိုက်ဂတ် မဟွံဆိုက်ဗ္ဒက် ဒက်စဳလဝ်ဂှ် တ္ၚံက်ၜေဲတုဲ သရိုဟ်စှေ်ရ။ ပ္ဍဲအခိၚ်ဂှ် သၟာတၞိၚ်ဒိုက်ဂတ်ဂှ် “ညးဂမၠိုၚ်မကဵုဒါန် သ္ၚာ ပိဏ္ဍပါတ် ဘာ ဂဥုဲ မဒှ်ကြိယာဗာပၟၚ်ပၟဲ လမျီုမစှေ်စးကဵုယဲ ကုခမဳကောန်သၟိၚ်သကျဝၚ်ဂမၠိုၚ်ဂှ် ခမဳဂမၠိုၚ်ဝွံ ဒၠောံဗတောန်အိုတ်ရ၊ ဝေတ်စၞောန်အိုတ်ရ၊ ကေၚ်ကာတၟိညးဂမၠိုၚ်ဂှ်ဟေၚ် စဳရေၚ်အိုတ်ရ၊ အဲတုန် ဒှ်ညးဒိုက်ဂတ်ရ၊ ညးမမိက်ကဵုမွဲမွဲလေဝ် ဟွံဒၠောံဗတောန် ဟွံဝေတ်စၞောန်အဲရ၊ ကေၚ်ကာတၟိလေဝ် ဟွံစဳရေၚ်ရ” ရဴဝွံ ဟီုဂရိုဟ်ရ၊ ပျုတ်ဗ္ဒေက်ရ၊ ဟီုထ္ၜးဒုဟ်ရ။ ခမဳဂမၠိုၚ် ဂွံမိၚ်ကေတ် ဂလာန်သၟာတၞိၚ်ဒိုက်ဂတ် မဟီုဂရိုဟ်ပျုတ်ဗ္ဒေက် ဟီုထ္ၜးဒုဟ်ဂှ် အိုတ်ဟေၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ၊ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ တွံကဵုဂလာန်ဓရ်တုဲမ္ဂး “ယွံခမဳတအ် ကဵုအခေါၚ် သွက်ဂွံကဵုကေၚ်ကာတၟိရ၊ ယွံခမဳတအ် ခမဳမရၚ်တၠုၚ်ကေၚ်ကာတၟိဂှ် မုရဴသာ်လဵု ဘာဂွံအာစိုပ်ဒတုဲ ဗွဲမပြဟ်ရော?” ရဴဝွံ ကြက်အာစိုပ် ပွမသ္ပဂဗုဓ်လွဳပရာရ။ ကြက်ဒးပဠေဝ်ပဠေတ် ဌာန်ကဝ်သကုတ် ဌာန်ထောၚ်ပြိုဟ်ရ။ ယွံခမဳတအ် ရဴဝွံဟေၚ် ဒးကဵုရ၊ ဗွဲကိုပ်ကၠာ သ္ဒးအာတ်ပါန် အခေါၚ်ခမဳရ၊ အာတ်ပါန်အခေါၚ်တုဲပ္ဍဲကြဴ ခမဳစဳကၠးဆိုက်ဗ္ဒက်တုဲ မၞုံကဵုအစောံ သတ္တိဂှ် သ္ဒးကဵုသၚ်တီရ။

၃၀၉။	“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် ကဵုကေၚ်ကာတၟိ ကုခမဳမၞုံယၟုဝွံ ဘာဒကာမၞုံယၟုဝွံရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် ကဵုကေၚ်ကာတၟိ ကုခမဳမၞုံယၟုဝွံ ဘာဒကာမၞုံယၟုဝွံရ၊ ယြဴကုတဳလပိုဉ်မွဲ မၞုံကဵုပွမသ္ဍိုက် ပွမကဵုကေၚ်ကာတၟိ ကုခမဳ မၞုံယၟုဝွံ ဘာဒကာမၞုံယၟုဝွံရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်ကဵုကေၚ်ကာတၟိ ကုခမဳမၞုံယၟုဝွံ ဘာဒကာမၞုံယၟုဝွံတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၆.၂.၃။ ကဵုအခေါၚ် မပတမ်ဒၞာဲကၠာတဲ 
၃၁၀။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဍုၚ်ဝေသာလဳ ဗၞတ်မမိပ်လဟိၚ်တုဲမ္ဂး အတိုၚ်လၟေၚ်လၟေၚ် က္ညဂ္ၚေၚ်အာဒေသစာရိတ် ဍုၚ်သာရဝှ်ရ။ ပ္ဍဲအခိၚ်ဂှ် ခမဳကွး ပဒတဴဇရေၚ်ဂမၠိုၚ် ခမဳဆဗ္ဗဂ္ဂဳဂမၠိုၚ်ဂှ် အာနူဂတ နူဂတ သၚ်မၞုံပဓာန်ဍေံကျာ်တြဲတုဲ “ဘာသၞာသတိက်ဝွံ ကြက်ဒှ် သွက်ဥပဇ္ၛာယ်ဂမၠိုၚ် ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်အ္စာဂမၠိုၚ် ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်ပိုဲတအ်ရ” ရဴဝွံ သီဂိုၚ်ကေတ် ဘာသၞာသတိက် သၞာဒၟံၚ်ဂမၠိုၚ်အိုတ်ရ။
ပ္ဍဲအခိၚ်ဂှ် တဳလပိုဉ်သာရိပိုတ် အာတဴ နူလက်ကရဴ နူလက်ကရဴ သၚ်မၞုံပဓာန်ဍေံကျာ်တြဲတုဲ ဟိုတ်မသီဂိုၚ်ကေတ် ဘာသၞာသတိက် သၞာဒၟံၚ်ဂမၠိုၚ်တုဲဒှ်ဂှ်ရ ဟွံကလိဂွံ ဘာသၞာသတိက် သၞာဒၟံၚ်ဂမၠိုၚ်တုဲ ဂဇအ်ဒၟံၚ်ပ္ဍဲသၟဝ်တမ်ဆုမွဲရ။ ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲအခိၚ်ဖလာၚ်ဂယးဗတမ်ဂှ် ဒၠိုက်ကတဵုတုဲ ခအေမ်ရ။ တဳလပိုဉ်သာရိပိုတ်လေဝ် ခအေမ်ရ၊ ပ္ဍဲဌာန် ညးလဵုမွဲရော? ရဴဝွံ (သၟာန်ရ)။ ယွံကျာ်မၞုံပိုဉ် အဲဍိက်သာရိပိုတ်ရ ရဴဝွံ (ဂရၚ်ပတီရ)။ ယွံသာရိပိုတ် မုဟိုတ် တၠအဲ ပဒတဴဒၟံၚ် ပ္ဍဲဒၞာဲဝွံရော? ရဴဝွံ (သၟာန်ရ)။ ပ္ဍဲအခိၚ်ဂှ် တဳလပိုဉ်သာရိပိုတ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ ယွံခမဳတအ် ခမဳကွးပဒတဴ ဇရေၚ်ဂမၠိုၚ် ခမဳဆဗ္ဗဂ္ဂဳဂမၠိုၚ်ဂှ် အာနူဂတ နူဂတ သၚ်မၞုံပဓာန်ဍေံကျာ်တြဲတုဲ “ဘာသၞာသတိက်ဝွံ ကြက်ဒှ် သွက်ဥပဇ္ၛာယ်ဂမၠိုၚ်  ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်အ္စာဂမၠိုၚ် ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်ပိုဲတအ်ရ” ရဴဝွံ သီဂိုၚ်ကေတ် ဘာသၞာသတိက် သၞာဒၟံၚ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ ယွံခမဳတအ် တြုံမဒှ်လ္ၚုသၟး (နူမဂ်ဖိုလ်)ဂမၠိုၚ် အာနူဂတ နူဂတ သၚ်မၞုံပဓာန်ဍေံကျာ်တြဲတုဲ “ဘာသၞာသတိက်ဝွံ ကြက်ဒှ် သွက်ဥပဇ္ၛာယ်ဂမၠိုၚ် ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်အ္စာဂမၠိုၚ် ပိုဲတအ်ရ၊ ဘာသၞာသတိက်ဝွံ ကြက်ဒှ်သွက်ပိုဲတအ်ရ” ရဴဝွံ မုဟိုတ် သီဂိုၚ်ကေတ် ဘာသၞာသတိက် သၞာဒၟံၚ်ဂမၠိုၚ်အိုတ်ရော?၊ ယွံခမဳတအ် (ပွခမဳဂမၠိုၚ်သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် မုရဴညးမွဲ ထေက်ကဵု ဒၞာဲကၠာတုဲ (က္ဍိုပ်ကၠာတဲ) ဍာ်ကၠာတဲ ပိဏ္ဍပါတ်ကၠာတဲရော?” ရဴဝွံ သၟာန်ခမဳဂမၠိုၚ်ရ၊ ခမဳလ္ၚဵုဂှ် “ယွံကျာ်မၞုံပိုဉ် ညးမသ္ပခမဳ နူဂကူသၟိၚ်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ညးမသ္ပခမဳ နူဂကူဗၞးဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵု “ယွံကျာ်မၞုံပိုဉ် ညးမသ္ပခမဳ နူဂကူသမ္ၚေဟ်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳ မပကၚ်ရၚ်သုတ်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳမပကၚ်ရၚ်ဝိနယ်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳဓမ္မကထိုက်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳကလိဂွံပဌမၛာန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳကလိဂွံဒုတိယၛာန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳကလိဂွံတတိယၛာန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳကလိဂွံစတုတ္ထၛာန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳသောတာပန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳသကဒါဂါမ်ဂှ် ။ ပ ။

ခမဳအနာဂါမ်ဂှ် ။ ပ ။

ယွံကျာ်မၞုံပိုဉ် ခမဳသောတာပန်ဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳတၠအရှန် မကလိဂွံဝိဇ္ဇာပိပြကာဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

ခမဳဂမၠိုၚ်လ္ၚဵုဂှ် “ယွံကျာ်မၞုံပိုဉ် ခမဳတၠအရှန် မကလိဂွံအဘိဉာဏ်တြဴပြကာဂှ် ထေက်ကဵု ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ” ရဴဝွံ ဂရၚ်ပတီအိုတ်ရ။

၃၁၁။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် “ယွံခမဳတအ်ဂှ် ကေၚ်ဒှ်ကၠုၚ်ပ္ဍဲကိုပ်ကၠာတေံတုန် ပ္ဍဲဌာန်ဟိမဝန် တၞံဇြဲသုမ်ဇၞော် နွံရ။ နိဿယ်ဗ္ဒာဲကဵု တၞံဇြဲသုမ်ဇၞော်ဂှ်တုဲ မိတ်သဟာဲဂမၠိုၚ်ပိတၠ မတွံဂး သဝ်ရဝကာ်(အကာပ်), ကၞုဲ, စိၚ် ပဒတဴဒၟံၚ်အိုတ်ရ။

မိတ်သဟာဲဂမၠိုၚ်ဂှ် သီုဟွံရှေ်သှေ်ရဴဂဴ သီုဟွံဇအ်သဝ်အောပ်မာ သီုမၞုံကဵုသဘဴ ပွမဂယိုၚ်လမျီု ဟွံတုပ်သၟဟ် ရၚ်သကအ်ဂမၠိုၚ်ဂှ် ပဒတဴဒၟံၚ်အိုတ်ရ။ ယွံခမဳတအ် ကုမိတ်သဟာဲဂမၠိုၚ်—

ပၞောဝ်ကဵုပိုဲညးဂမၠိုၚ် ဂွံတီကေတ် ညးအာယုက်ဇၞော်အိုတ်မ္ဂး ခိုဟ်သန်ရ၊ ညးဂှ် ပိုဲညးဂမၠိုၚ် ရှေ်သှေ်ရဴဂဴအိုတ်ရ၊ သ္ပအဲပရဲအိုတ်ရ၊ သၞေံသၞဴအိုတ်ရ၊ ပ္ဍဲဒၠောံဗတောန် ညးဂှ်လေဝ် တန်တဴအိုတ်ရ” ရဴဝွံ ကသပ်ဒှ်ကၠုၚ်ရ။

ယွံခမဳတအ် ပ္ဍဲအခိၚ်ဂှ် သဝ်ရဝကာ် ကေုာံကၞုဲဂမၠိုၚ်ဂှ် “ယွံမိတ်သဟာဲ မုရဴဟိုတ်ပရူပရာ တြေံကၠာတဲမွဲ တၠအဲ သမ္တီဒးရော?” ရဴဝွံ သၟာန်စိၚ်အိုတ်ရ။

ယွံမိတ်သဟာဲတအ် ပ္ဍဲအခိၚ် ဃောအဲဍောတ်သွတ်တေံ တၞံဇြဲသုမ်ဝွံ စွံပ္ဍဲအကြာဒဳဂမၠိုၚ်တုဲ ဂါမ်လောန်အာရ၊ တၞုၚ်ကၟဝ်ဂှ် လုက်စုက်ဒးဗုၚ်အဲရ၊ ယွံမိတ်သဟာဲတအ် ဟိုတ်ပရူပရာ တြေံကၠာတဲဝွံ အဲသမ္တီဒးရ ရဴဝွံ သ္ဂးရ။

ယွံခမဳတအ် ပ္ဍဲအခိၚ်ဂှ် သဝ်ရဝကာ် ကေုာံစိၚ်ဂမၠိုၚ်ဂှ် “ယွံမိတ်သဟာဲ မုရဴဟိုတ်ဂရူပရာ တြေံကၠာတဲမွဲ တၠအဲ သမ္တီဒးရော?” ရဴဝွံ သၟာန်ကၞုဲအိုတ်ရ။

ယွံမိတ်သဟာဲတအ် ပ္ဍဲအခိၚ် ဃောအဲဍောတ်သွတ်တေံ ဂဇအ်ပ္ဍဲတိတုဲ ကိတ်ဍေက်စတၞုၚ်ကၟဝ်ဇြဲသုမ်ဝွံရ၊ ယွံမိတ်သဟာဲတအ် ဟိုတ်ပရူပရာတြေံကၠာတဲဝွံ အဲသမ္တီဒးရ ရဴဝွံ သ္ဂးရ။

ယွံခမဳတအ် ပ္ဍဲအခိၚ်ဂှ် ကၞုဲကေုာံစိၚ်ဂမၠိုၚ်ဂှ် “ယွံမိတ်သဟာဲ မုရဴဟိုတ်ပရူပရာတြေံကၠာတဲမွဲ တၠအဲ သမ္တီဒးရော?” သၟာန်သဝ်ရဝကာ်အိုတ်ရ။

ယွံမိတ်သဟာဲ ပ္ဍဲဌာန်မၞုံယၟုဝွံ တၞံဇြဲသုမ် ဇၞော် နွံရ၊ အဲ စနၚ်သတ်ဇြဲ နူဌာန်ဂှ်တုဲ ကၞေအ်စုတ် ပ္ဍဲဌာန်ဝွံရ၊ ဟိုတ်နူမဗဳဇသတ်ဂှ် တၞံဇြဲသုမ်ဝွံ ကတဵုဒှ်ကၠုၚ်ရ၊ ယွံမိတ်သဟာဲတအ် ဟိုတ်ဂှ်ရ အဲ အာယုက်ဇၞော်အိုတ်ရ ရဴဝွံ သ္ဂးရ။

ယွံခမဳတအ် ပ္ဍဲအခိၚ်ဂှ် ကၞုဲကေုာံစိၚ်ဂမၠိုၚ်ဂှ် “ယွံမိတ်သဟာဲ တၠအဲ ဒှ်ညးအာယုက်ဇၞော်လတူပိုဲညးဂမၠိုၚ်ရ၊ ပိုဲညးဂမၠိုၚ် ရှေ်သှေ်ရဴဂဴ တၠအဲအိုတ်ရ၊ ပအဲပရဲအိုတ်ရ၊ သၞေံသၞဴအိုတ်ရ၊ ပူဇဴအိုတ်ရ၊ ပိုဲညးဂမၠိုၚ် တန်တဴဒၠောံဗတောန် တၠအဲအိုတ်ရ” ရဴဝွံ သ္ဂးကဵု သဝ်ရဝကာ်အိုတ်ရ။

ယွံခမဳတအ် ပ္ဍဲအခိၚ်ဂှ် သဝ်ရဝကာ်ဂှ် ကဵုကၞုဲကေုာံစိၚ်ဂမၠိုၚ် တန်တဴပ္ဍဲသဳမသုန်ဂမၠိုၚ်ရ၊ အလဵုဇကုလေဝ် တန်တဴပ္ဍဲသဳမသုန်ဂမၠိုၚ်တုဲ ဒ္ဂေတ်ရ၊ ညးဂမၠိုၚ်ဂှ် သီုမၞုံကဵုပွမရှေ်သှေ်ရဴဂဴ ပွမဇအ်သဝ်အောပ်အာ မၞုံကဵုသဘဴပွမဂယိုၚ်လမျီုတုပ်သၟဟ် ရၚ်သကအ်ဂမၠိုၚ်ဂှ် ပဒတဴဒၟံၚ်အိုတ်တုဲ ခန္ဓဇကုလီုလာ်တုဲ ပ္ဍဲကြဴချိုတ်တုဲဂှ် ပြာပ်အာစိုပ်ဍုၚ်သွဝ် မဒှ်ဒၞာဲလအာဂတိခိုဟ်ဆာဲအိုတ်ရ။

ယွံခမဳတအ် ဒ္ဂေတ်မပြဲမၞုံယၟုမ္ဂး ဒ္ဂေတ်သဝ်ရဝကာ်ဂမၠိုၚ်မတွံဂး “ဍိုဟ်ကေက်ဆိုက်ဗ္ဒက်ပ္ဍဲဓရ်တုဲ မၞိဟ်မရှေ်သှေ်ရဴဂဴ ညးဇၞော်ဂမၠိုၚ်ဂှ် ပ္ဍဲဘဝမတ်လေဝ် ဂွံဒုၚ်ထိုၚ်သးအိုတ်ရ၊ ပ္ဍဲဘဝပရလိုက်လေဝ် မၞုံကဵုဂတိခိုဟ်ဆာဲအိုတ်ရ” ဝွံ ဒှ်တဴရ။

ယွံခမဳတအ် သတ်ဂမၠိုၚ်မဒှ်တိရစ္ဆာန်ဂှ်လေဝ် သီုမၞုံကဵုပွမရှေ်သှေ်ရဴဂဴ ပွမဇအ်သဝ်အောပ်မာ မၞုံကဵုသဘဴပွမဂယိုၚ်လမျီုတုပ်သၟဟ် ရၚ်သကအ်ဂှ် ပဒတဴဒၟံၚ်အိုတ်ဏီရ။

ယွံခမဳတအ် မၞးတအ်ညးဂမၠိုၚ် သီုမပခမဳ ပ္ဍဲဓမ္မဝိနယ မဂပ်ဝ်တွံလဝ်ဗွဲမဒးရး ရဴဝွံအိုတ်ဂှ် ပွမပဒတဴ သီုဟွံရှေ်သှေ်ရဴဂဴ သီုဟွံဇအ်သဝ်အောပ်မာ သီုမၞုံကဵုသဘဴပွမဂယိုၚ်လမျီု ဟွံတုပ်သၟဟ်ရၚ်သကအ်ဂှ် ဂေါဝ်ဆာဲညိဟာ။

ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် အတိုၚ်လၟေၚ်ညးဇၞော် ကဵုအခေါၚ် ပွမလ္ၚောဝ် ပွမဒစးဒုၚ်တၠုၚ်တရဴ ပွမပၚ်ခၠအ်သၟိက်တဲ ပွမသ္ပရှေ်သှေ်ရဴဂဴ ဒၞာဲကၠာတုဲ ဍာ်ကၠာတဲ ပိဏ္ဍပါတ်ကၠာတဲဂမၠိုၚ်ရ၊ ယွံခမဳတအ် ဒြပ်သၚ်ဂှ် ဟဂပ်ဝ်ဆေဝ်ဒဝ် အတိုၚ်လၟေၚ်ညးဇၞော်ရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

၆.၂.၄။ မပတမ်ပူဂိုလ်ဟွံထေက်ကဵုလ္ၚောဝ်
၃၁၂။	ယွံခမဳတအ် ပူဂိုလ်ဟွံထေက်ကဵုလ္ၚောဝ်ဂမၠိုၚ် ဣဝွံစှ်တၠဂမၠိုၚ်ရ။ ညးမဒှ်ပယျၚ်ကိုပ်ကၠာဂှ် ဟဂပ်ဝ်လ္ၚောဝ် ညးဒှ်ပယျၚ်နူလက်ကရဴရ၊ ဟဂပ်ဝ်လ္ၚောဝ် ခရှ် သာမဏဳရ၊ ဟဂပ်ဝ်လ္ၚောဝ် ခမဳဇၞော်နာနာသံဝါသက အဓမ္မဝါဒဳရ၊ ဟဂပ်ဝ်လ္ၚောဝ် မာတုဂါမ်ရ၊ ဟဂပ်ဝ်လ္ၚောဝ် ခမၞုဲရ၊ ဟဂပ်ဝ်လ္ၚောဝ် ခမဳပဒတဴပြဝးရ၊ ဟဂပ်ဝ်လ္ၚောဝ် ခမဳမထေက်ကဵုတံၚ်ဓဇက်တမ်ရ၊ ဟဂပ်ဝ်လ္ၚောဝ် ခမဳမထေက်ကဵုတၞဟ်နကဵုမာနတ်ရ၊ ဟဂပ်ဝ်လ္ၚောဝ် ခမဳဃောဒ္ဂေတ်မာနတ်ရ၊ ဟဂပ်ဝ်လ္ၚောဝ် ခမဳထေက်ကဵုကော်ပၠုပ်အဗ္ဘာန်ရ။ ယွံခမဳတအ် ပူဂိုလ်ဟွံထေက်ကဵုလ္ၚောဝ်ဂမၠိုၚ်တုန် ဣဝွံစှ်တၠဂမၠိုၚ်ရ။

ယွံခမဳတအ် ပူဂိုလ်မထေက်ကဵုလ္ၚောဝ်ဂမၠိုၚ် ဣဝွံပိတၠဂမၠိုၚ်ရ။ ညးမဒှ်ပယျၚ်နူလက်ကရဴဂှ် ထေက်ကဵုလ္ၚောဝ် ညးဒှ်ပယျၚ်ကိုပ်ကၠာရ၊ ထေက်ကဵုလ္ၚောဝ် ခမဳဇၞော်နာနာသံဝါသကဓမ္မဝါဒဳရ၊ ယွံခမဳတအ် ပ္ဍဲလိုက်သွဝ် မဒှ်မွဲဟာန်ကေုာံဒေဝတဴ ဒေဝတဴမာရ် ဗြီုဂမၠိုၚ် ကေုာံလိုက်မၞိဟ် မဒှ်မွဲဟာန်ကေုာံသမဏ ဗြာဟ္မဏသၟိၚ်မဂၠိုၚ်မၞိဟ်မဂၠိုၚ်ဝွံ ထေက်ကဵုလ္ၚောဝ်ကျာ်တြဲမထေက်ဒုၚ်ပူဇဴတၟေၚ် မက္ညကၠုၚ်တုပ်သၟဟ် ကေုာံကျာ်တမၠာဂမၠိုၚ်ရ။ ယွံခမဳတအ် ပူဂိုလ်မထေက်ကဵုလ္ၚောဝ်ဂမၠိုၚ်တုန် ဣဝွံပိတၠဂမၠိုၚ်ရ။ 

၆.၂.၅။ ပါဲကၠေံပွမဆေဝ်ဒဝ်သၞာ
၃၁၃။	ပ္ဍဲအခိၚ်ဂှ် မၞိဟ်ဂမၠိုၚ် ရန်တၟအ်ကဵုသၚ်တုဲ စဳရေၚ်တဴ ကၞာထးဂမၠိုၚ်အိုတ်ရ၊ စဳရေၚ်တဴ သၞာလးဂမၠိုၚ်အိုတ်ရ၊ စဳရေၚ်တဴ ဒၞာဲဂမၠိုၚ်အိုတ်ရ၊ ခမဳကွးပဒတဴဇရေၚ်ဂမၠိုၚ် ခမဳဆဗ္ဗဂ္ဂဳဂမၠိုၚ်ဂှ် “တဳလမၞုံပိုဉ်ကျာ်တြဲဂှ် ဒြပ်သၚ်ဟေၚ် ကဵုအခေါၚ် အတိုၚ်လၟေၚ်ညးဇၞော်ရ၊ ရန်တၟအ်တုဲမသ္ပဂှ် ဟွံကဵုအခေါၚ်ရ” ရဴဝွံ အာနူဂတ နူဂတ သၚ်မၞုံပဓာန်ဍေံကျာ်တြဲတုဲ “မပတမ် ကၞာထးဝွံ ကြက်ဒှ် သွက်ဥပဇ္ၛာယ်ဂမၠိုၚ် ပိုဲတအ်ရ၊ မပတမ်ကၞာထးဝွံ ကြက်ဒှ်သွက်အ္စာဂမၠိုၚ် ပိုဲတအ်ရ၊ မပတမ်ကၞာထးဝွံ ကြက်ဒှ်သွက်ပိုဲတအ်ရ” ရဴဝွံ ကၞာထးသၞာလးဒၞာဲဒၟံၚ်ဂမၠိုၚ်လေဝ် သီဂိုၚ်ကေတ်အိုတ်ရ။

ပ္ဍဲအခိၚ်ဂှ် တဳလပိုဉ်သာရိပိုတ် အာနူလက်ကရဴ နူလက်ကရဴ သၚ်မၞုံပဓာန်ဍေံကျာ်တြဲမ္ဂး ဟိုတ်မသီဂိုၚ်ကေတ် ကၞာထးသၞာလးဒၞာဲဒၟံၚ်ဂမၠိုၚ်တုဲဒှ်ဂှ်ရ ဟွံကလိဂွံဒၞာဲဒၟံၚ်တုဲ ဂဇအ်ဒၟံၚ် ပ္ဍဲသၟဝ်တမ်ဆုမွဲရ။ ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲဖလာၚ်ဂယး ဗတမ်ဂှ် ဒၠိုက်ကတဵုတုဲ ခအေမ်ရ။ တဳလပိုဉ်သာရိပိုတ်လေဝ် ခအေမ်ရ၊ ပ္ဍဲဌာန်ညးလဵုမွဲရော? ရဴဝွံ (သၟာန်ရ)။ ယွံကျာ်မၞုံပိုဉ် အဲဍိက်သာရိပိုတ်ရ ရဴဝွံ (ဂရၚ်ပတီရ)။ ယွံသာရိပိုတ် မုဟိုတ် တၠအဲ ပဒတဴဒၟံၚ် ပ္ဍဲဒၞာဲဝွံရော? ရဴဝွံ (သၟာန်ရ)။ ပ္ဍဲအခိၚ်ဂှ် တဳလပိုဉ်သာရိပိုတ် ဂရၚ်ပတီ ဟိုတ်ပရူပရာဝွံ ကုတဳလပိုဉ်ကျာ်တြဲရ။ ပ္ဍဲအခိၚ်ဂှ် ဟိုတ်နူဟိုတ်အရာဝွံတုဲ တဳလမၞုံပိုဉ်ကျာ်တြဲ ကဵုဂကောံခမဳ ကောံဓရီုတုဲ “ယွံခမဳတအ် ခမဳကွးပဒတဴဇရေၚ်ဂမၠိုၚ် ခမဳဆဗ္ဗဂ္ဂဳဂမၠိုၚ်ဂှ် “တဳလမၞုံပိုဉ်ကျာ်တြဲဂှ် ဒြပ်သၚ်ဟေၚ် ကဵုအခေါၚ် အတိုၚ်လၟေၚ်ညးဇၞော်ရ၊ ရန်တၟအ်တုဲမသ္ပဂှ် ဟွံကဵုအခေါၚ်ရ” ရဴဝွံ အာနူဂတ နူဂတ သၚ်မၞုံပဓာန်ဍေံကျာ်တြဲတုဲ “မပတမ် ကၞာထးဝွံ ကြက်ဒှ် သွက်ဥပဇ္ၛာယ်ဂမၠိုၚ် ပိုဲတအ်ရ၊ မပတမ်ကၞာထးဝွံ ကြက်ဒှ်သွက်အ္စာဂမၠိုၚ် ပိုဲတအ်ရ၊ မပတမ်ကၞာထးဝွံ ကြက်ဒှ်သွက်ပိုဲတအ်ရ” ရဴဝွံ သီဂိုၚ်ကေတ် ကၞာထးသၞာလးဒၞာဲဒၟံၚ်ဂမၠိုၚ်အိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက် ခမဳဂမၠိုၚ်ရ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

ယွံခမဳတအ် ရန်တၟအ်တုဲမသ္ပဂှ်လေဝ် ဟဂပ်ဝ်ဆေဝ်ဒဝ် အတိုၚ်လၟေၚ်ညးဇၞော်ရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

၆.၂.၆။ ကဵုအခေါၚ် ဒြပ်ခရှ်ဂမၠိုၚ်
၃၁၄။	ပ္ဍဲအခိၚ်ဂှ် မၞိဟ်ဂမၠိုၚ် ပ္ဍဲဘာရုၚ်ကဵုပိုဉ်အပ္ဍဲကွာန် လးလဝ်သၞာမသၠုၚ် သၞာမပြဲဂမၠိုၚ်အိုတ်ရ။ သၞာဂမၠိုၚ်တုန် ညးဍေံအိုတ်ရော?— ဇံၚ်မၞုံကဵုဇိုၚ်မဂၠိၚ် နူဗၞတ်ဗ္ၜတ်ဒ္စံါလပုဟ်တဲကျာ်၊ ပၞၚ်မၞုံကဵုရုပ်သတ်ဒမြိုဟ်ပ္ဍဲဇိုၚ် ခေါဇဴဇၞော် မၞုံကဵုတသော်မဂၠိၚ် လတူနူပန်လပုဟ်၊ သၞာတသော်သတ် မစိစောန်လဝ် ရုပ်သတ်ဒမြိုဟ်၊ သၞာတသော်သတ်သာ်ဗု၊ သၞာလး မဂပ်ဝ်ခၞံကၠောန်လဝ် နကဵုတသော်သတ် မၞုံကဵုဍောၚ်ပ္ကဴ မစောန်ပြံက်တဴ၊ သၞာလးမပြိုက်လဝ်ချဵု၊ သၞာလးတသော်သတ် မၞုံကဵုရုပ်တၟေၚ်တၟဟ်၊ သၞာလးတသော်သတ် မၞုံကဵုတသာဲၜါလပါ်၊ သၞာလးတသော်သတ် မၞုံကဵုတသာဲမွဲလပါ်၊ သၞာလး မတုတ်လဝ် နကဵုတောဝ်သုတ် မဇိၚ်ကၞတ်လဝ် နတောဝ်ထဝ်၊ သၞာလးပၠုပ်လဝ် တောဝ်သုတ် ပ္ဍဲအကြာတော်ထဝ်တုဲ မဂပ်ဝ်တုတ်လဝ်၊ သၞာလးတသော်သတ်မဇၞော် ဗြဴသၟာလှေ်စှ်တြဴ ဒတူတုဲ လှေ်ရုမ်ဂပ်၊ သၞာလးစးစိၚ်၊ သၞာလးစးချေံ၊ သၞာလးကွဳ၊ သၞာလးမဇိၚ်လဝ် နကဵုစၞာံဗြန် ၜါပိထပ် မသၟဟ်ကေုာံဗၞတ်ဇံၚ်၊ သၞာလးမပြဲ မကၠောန်လဝ် နကဵုစၞာံဒြာဲစၟဝ်၊ သၞာမၞုံကဵုဂၞဳက္ဍိုပ် ဂၞဳဇိုၚ်ၜါလပါ် မဒှ်မွဲဟာန်ကေုာံသၠဖ္ဍာန်ဗကေတ်တအ်ရောၚ်။

ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်ဂမၠိုၚ်ဒှ်တုဲ ဟွံဂဇအ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲရ၊ ယွံခမဳတအ် ဇံၚ်ဂတဵု မၞုံကဵုဇိုၚ်မဂၠိၚ်ကီု ပလ္လၚ်ကီု သၞာပြိုက်ချဵုကီု ပါဲကၠေံပိဂကူဂမၠိုၚ်ဝွံတုဲ ကဵုအခေါၚ် သွက်ဂွံဂဇအ် သၞာလးမဒှ်ဂြပ်ခရှ်ဂမၠိုၚ်ရ၊ သွက်ဂွံတိက်ဂှ်တုန် ဟွံကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် မၞိဟ်ဂမၠိုၚ် ပ္ဍဲဘာရုၚ်ကဵုပိုဉ်အပ္ဍဲကွာန် လးလဝ်ဇံၚ်ကီု ဂတဵုကီု မကွိၚ်ဂြောပ်လဝ် ချဵုအိုတ်ရ၊ ခမဳဂမၠိုၚ် မၞုံကဵု ‘သံသယကုက္ကုစ္စ’ ပွမချပ်သၠေပ်ပၟာဟွံဂပ်ဝ်ဂမၠိုၚ်ဒှ်တုဲ ဟွံဂဇအ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲရ။ ယွံခမဳတအ် ကဵုအခေါၚ် သွက်ဂွံဂဇအ် ဇံၚ်ဂတဵု မဒှ်ဒြပ်ခရှ်ဂမၠိုၚ်ရ၊ သွက်ဂွံတိက်ဂှ်တုန် ဟွံကဵုအခေါၚ်ရ ရဴဝွံ (သ္ဂးရ)။

၆.၂.၇။ အနုမောဒနာ ဗလးဘာဇေတဝန်
၃၁၅။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ အတိုၚ်လၟေၚ်လၟေၚ် က္ညဂ္ၚေၚ်ဒေသစာရိတ်မ္ဂး စိုပ်ကၠုၚ် ဍုၚ်သာရဝှ်ရ၊ တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဘာဇေတဝန် မဒှ်အာရှာမ် အနာထပိဏ္ဍိကသေဌဳ ဇရေၚ်ဍုၚ်သာရဝှ်ဂှ်ရ။ ပ္ဍဲအခိၚ်ဂှ် အနာထပိဏ္ဍိကသေဌဳ ပြာပ်အာဇရေၚ် တဳလမၞုံပိုဉ်ကျာ်တြဲတုဲ လ္ၚောဝ်သ္ပဝတ်တုဲမ္ဂး သီုမဂဇအ်ဒၟံၚ်ပ္ဍဲဒၞာဲမွဲဂှ် “ယွံတဳလပိုဉ် သွက်တ္ၚဲယးတေံ တဳလမၞုံပိုဉ်ကျာ်တြဲ မွဲဟာန်ကေုာံခမဳသၚ် ဩဝ်ဒုၚ်တဲ ပိဏ္ဍပါတ် အဲဍိက်ညိ” ရဴဝွံ ဂရၚ်ပတီရ၊ တဳလမၞုံပိုဉ်ကျာ်တြဲဂှ် နမမံၚ်ထောံသ္ၚိတ်သ္ၚိတ်ဂှ် ဒုၚ်ကေတ်တဲရ၊ ပ္ဍဲအခိၚ်ဂှ် အနာထပိဏ္ဍိကသေဌဳ တီကေတ် တဳလမၞုံပိုဉ်ကျာ်တြဲ ဒုၚ်တဲတုဲ ဒလိုက်ကတဵုနူဒၞာဲလ္ၚောဝ်သ္ပဝတ် တဳလမၞုံပိုဉ်ကျာ်တြဲ သ္ပရှေ်သှေ်ရဴဂဴတုဲမ္ဂး ပါဲစ္ဍးအာရ။

ကြဴနူဂှ် အနာထပိဏ္ဍိကသေဌဳဂှ် ဗတမ်ဂှ်လောန်ၜက်အာတုဲ ကဵုစဳရေၚ်စၞအာဟာရ ဘောဇိုန်မပြဲပြဲ ပ္ဍဲသ္ၚိဇကုတုဲ ‘တဳလမၞုံပိုဉ် ဒးအခိၚ်ရ၊ ပဠေဝ်ပဠေတ်ပိဏ္ဍပါတ်တုဲရ’ ရဴဝွံ ကဵုဂရၚ်ပတီ ဒးအခိၚ်ကဵုပိုဉ် ကုတဳလမၞုံပိုဉ်ကျာ်တြဲရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ ပ္ဍဲအခိၚ်နူဂယး ဗိုက်ပဠေဝ်ပဠေတ်သ္ၚာတုဲ သီုမထ္ၜဂိုၚ်ရပ်ကေတ်ဗဗေၚ်သ္ၚာဂှ် က္ညပြာပ်စဴအာသ္ၚိ အနာထပိဏ္ဍိကသေဌဳတုဲမ္ဂး ဂဇအ်ဒၟံၚ်ပ္ဍဲသၞာမလးပညပ်လဝ် မွဲဟာန်ကေုာံခမဳသၚ်ရ၊ ပ္ဍဲအခိၚ်ဂှ် အနာထပိဏ္ဍိကသေဌဳဂှ် အနာထပိဏ္ဍိကသေဌဳဂှ် နကဵုစၞအာဟာရ ဘောဇိုန်မပြဲပြဲ အလဵုဇကု ကၠောန်ၜိုတ်ဥပကာ တြာပ်ဖာပ်ဗ္စ ခမဳသၚ်မၞုံပဓာန်ဍေံ တဳလမၞုံပိုဉ်ကျာ်တြဲ စဵုကဵုတြိုပ်ကဵုစိုတ် စဵုကဵုဒးဆေဝ်တာပဒေါအ်တုဲမ္ဂး တဳလမၞုံပိုဉ်ကျာ်တြဲ ကဵုပိုန်တုဲ ပ္ဍဲအခိၚ်ပါဲကၠေံတဲ နူဗဗေၚ်တုဲဂှ် အနာထပိဏ္ဍိကသေဌဳဂှ် ဂဇအ်ဒၟံၚ်ပ္ဍဲဒၞာဲမွဲတုဲ “ယွံတဳလမၞုံပိုဉ် ပ္ဍဲဘာဇေတဝန်ဂှ် အဲဍိက် ပသာ်ဂွံဒ္ဂေတ် သ္ပရော?” ရဴဝွံ ဂရၚ်ပတီ ကုတဳလမၞုံပိုဉ်ကျာ်တြဲရ။ ယွံသမ္ၚေဟ် ဒှ်သာ်ဂှ်မ္ဂး ဘာဇေတဝန်ဂှ် တၠအဲ ဩဝ်ကဵုဒါန် ကုသၚ်မၞုံပ္ဍဲဒိုဟ်ပန် မကၠုၚ်စိုပ်တုဲ ကြက်ကၠုၚ်စိုပ်ညိ ရဴဝွံ (သ္ဂးရ)။

“ယွံတဳလမၞုံပိုဉ် ခိုဟ်သန်ရ” ရဴဝွံ အနာထပိဏ္ဍိကသေဌဳ ဒုၚ်ဝန် ကုတဳလမၞုံပိုဉ်ကျာ်တြဲတုဲပ္ဍဲကြဴ ဘာဇေတဝန်ဂှ် ကဵုဒါန် ကုသၚ်မၞုံပ္ဍဲဒိုဟ်ပန် မကၠုၚ်စိုပ်တုဲ ကြက်ကၠုၚ်စိုပ်ရ။ ကြဴနူဂှ် တဳလမၞုံပိုဉ်ကျာ်တြဲ သ္ပအနုမောဒနာကဵု အနာထပိဏ္ဍိကသေဌဳ နကဵုဂါထာဂမၠိုၚ်ဝွံရ—
“(ဘာဂှ်) ပါဲပၠေၚ်ကၠေံ လၟုဟ်ဂံက်ကီု လၟုဟ်ဂမ္တဴကီု သအာၚ်နူဂှ် သတ်ဂမၠိုၚ်ကီု ဇြုံဂဂဳအယဴဂမၠိုၚ်ကီု ဂမိတ်ဂမၠိုၚ်ကီု ကျာဂံက်ဂမၠိုၚ်ကီု ထၞဟ်ဗြဲဂမၠိုၚ်ကီုမာန်ရ။

သအာၚ်နူဂှ် ကျာမသကာတ်မြဟ် ဂမ္တဴတ္ၚဲမသကာတ်မြဟ် မကတဵုဒှ်ကၠုၚ်လေဝ် ပါဲပၠေၚ်ကၠေံမာန်ရ၊ တၞဟ်နပွမသတိက်သတၚ်ကီု တၞဟ်နပွမဒှ်တသိုခ်ကီု တၞဟ်နပွမလုပ်စၛာန်ကီု တၞဟ်နပွမမၠာ်သ္ၚေဝ် ဝိပဿနာကီု ပွမဂွံကဵုဒါန်ဘာဂှ် ပြဲရ ရဴဝွံ ကျာ်တြဲထိုၚ်သးရ။

ဟိုတ်ဂှ်ရ ညးမၞုံကဵုပညာ မညာတ်အာ ဒတုဲဖဵုဇကုဂှ် ကဵုသိုၚ်ခၞံ ဘာဂမၠိုၚ် မထေက်ကဵုမိပ်လဟိၚ်ရ၊ ပ္ဍဲဘာဂမၠိုၚ်ဝွံ ကဵုခမဳသၚ်ဂမၠိုၚ် မၞုံကဵုလမိၚ်လညာတ်မဂၠိုၚ်ပဒတဴရ၊ နကဵုစိုတ်မလျုၚ်ဇြုၚ်သ္ဍိုက် ဒးကဵုဒါန် စၞစကီု စၞသုၚ်ကီု သ္ၚာသၞာသတိက် သၞာဒၟံၚ်ဂမၠိုၚ်ကီု မဗဗွဲကုခမဳမလ္ဂူတပ်ဂမၠိုၚ်ရ။

ခမဳဂမၠိုၚ်ဂှ် တွံကဵုဓရ် မလေပ်ပါဲကၠေံ ဒဒိုခ်အိုတ်သီုမာန် ကုဒကာဘာဂှ်အိုတ်ရ၊ ဒကာဘာဂှ် တီကေတ်ဓရ် ပ္ဍဲသာသနာဝွံတုဲ သီုဟွံမွဲကဵုဓရ်အာသဝဂှ် ဂွံၜိုဟ်သတိုတ်ရ” ရဴဝွံ (အနုမောဒနာရ)။
တဳလမၞုံပိုဉ်ကျာ်တြဲ သ္ပအနုမောဒနာကဵု အနာထပိဏ္ဍိကသေဌဳ နကဵုဂါထာဂမၠိုၚ်ဝွံတုဲ ပ္ဍဲကြဴ ဒၠိုက်ကတဵုနူဒၞာဲ က္ညပါဲစ္ဍးအာရ။

၆.၂.၈။ မပတမ် ပွမဆေဝ်ဒဝ်သၞာ
၃၁၆။	ပ္ဍဲအခိၚ်ဂှ် အမာတ်ဇၞော် မဒှ်အာဇဳဝကမွဲတၠ ကဵုဒါန်ပိဏ္ဍပါတ် ကုသၚ်ရ။ တဳလပိုဉ်ဥပနန္ဒ ကောန်သၟိၚ်သကျဝၚ် က္ညကၠုၚ်နူလက်ကရဴတုဲ ကဵုခမဳဂဇအ်ဒၟံၚ် ပ္ဍဲမသက္ကုခြာမကဵုပိုဉ်ဟွံတုဲဏီဂှ် ဒၠိုက်ကတဵုရ၊ ဘာရုၚ်ကဵုပိုဉ် ဒှ်ကၠိုက်ကၟဵုရုသံၚ်ရ။
ပ္ဍဲအခိၚ်ဂှ် အမာတ်ဇၞော်ဂှ် “ခမဳဂမၠိုၚ် မဒှ်တၞောဝ်ကျာ် ကောန်သၟိၚ်သကျဝၚ် က္ညကၠုၚ်နူလက်ကရဴတုဲမ္ဂး မုဟိုတ် ကဵုခမဳမဂဇအ်ဒၟံၚ် ပ္ဍဲမသက္ကုခြာကဵုပိုဉ်ဟွံတုဲဏီဂှ် ဒၠိုက်ကတဵုရော? ဘာရုၚ်ကဵုပိုဉ် ဒှ်အာညာန်ညေဲရ။ နပွမဂဇအ် ပ္ဍဲဒၞာဲမွဲသအာၚ်လေဝ် ဂွံအခေါၚ်စအတိုၚ်ပၟိက်ဟေၚ်ရ ဟွံသေၚ်ဟာ” ရဴဝွံ ဟီုဂရိုဟ်ရ၊ ပျုတ်ဗ္ဒေက်ရ၊ ဟီုထ္ၜးဒုဟ်ရ။ ခမဳဂမၠိုၚ် ဂွံမိၚ်ကေတ် ဂလာန်အမာတ်ဇၞော် မဟီုဂရိုဟ်ပျုတ်ဗ္ဒေက် ဟီထ္ၜးဒုဟ်ဂှ်အိုတ်ဟေၚ်ရ။ ခမဳပၟိက်အောန်ဂမၠိုၚ် “တဳလပိုဉ်ဥပနန္ဒ ကောန်သၟိၚ်သကျဝၚ် က္ညကၠုၚ်နူလက်ကရဴတုဲမ္ဂး မုဟိုတ် ကဵုခမဳမဂဇအ်ဒၟံၚ် ပ္ဍဲမသက္ကုခြာမကဵုပိုဉ်ဟွံတုဲဏီဂှ် ဒၠိုက်ကတဵုရော?၊ ဘာရုၚ်ကဵုပိုဉ် ဒှ်အာညာန်ညေဲရ” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံဥပနန္ဒ တၠအဲ က္ညကၠုၚ်နူလက်ကရဴတုဲမ္ဂး ကဵုခမဳမဒှ်မသက္ကုခြာမကဵုပိုဉ်ဟွံတုဲဏီဂှ် ဒၠိုက်ကတဵုရ၊ ဘာရုၚ်ကဵုပိုဉ် ဒှ်အာညာန်ညေဲရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။
ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီရ)။
တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ ယွံတြုံမဒှ်လ္ၚုသၟး (နူမဂ်ဖိုလ်) တၠအဲ က္ညကၠုၚ်နူလက်ကရဴတုဲမ္ဂး မုဟိုတ် ကဵုခမဳဂဇအ်ဒၟံၚ် ပ္ဍဲမသက္ကုခြာမကဵုပိုဉ်ဟွံတုဲဏီဂှ် ဒၠိုက်ကတဵုရော?၊ ဘာရုၚ်ကဵုပိုဉ် ဒှ်အာညာန်ညေဲရသွံ၊ ယွံတြုံမဒှ်လ္ၚုသၟး (နူမဂ်ဖိုလ်) (ပွမတၠအဲသ္ပဒးဝွံ) ကုညးဟွံ လျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ် တုဲမ္ဂး “ယွံခမဳတအ် ဟဂပ်ဝ်ကဵုခမဳမကဵုပိုဉ်ဟွံတုဲဏီ ဒၠိုက်ကတဵုရ၊ ကုခမဳမကဵုဒၠိုက်ကတဵုဂှ် ဒးအာပတ်ဒုက္ကဋ်ရ။ ယဝ်ကဵုဒၠိုက်ကတဵုမ္ဂး ပဝါရိတ်လေဝ်ဒးရ၊ ‘ဩဝ်အာညိ ဩဝ်ရၚ်တၠုၚ်နၚ်ဍာ်ညိ’ ရဴဝွံ ဒးဟီုရ။ ကလိဂွံပွမရၚ်တၠုၚ်နၚ်ရဴဝွံမ္ဂး ဆာဲသန်ရ၊ ယဝ်ဟွံကလိဂွံမ္ဂး ၚိတ်ကၠေံမပုၚ်ဂမၠိုၚ် ဗွဲမဒးရးတုဲ ဒးကဵုဒၞာဲ ကုခမဳဇၞော်ရ။ ယွံခမဳတအ် အဲဂှ် ‘နဟိုတ်မမိက်ကဵုမွဲမွဲလေဝ် ဂပ်ဝ်ဆေဝ်ဒဝ်ဒၞာဲခမဳဇၞော်ရ’ ရဴဝွံ ဟွံတွံရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ” ရဴဝွံ သ္ဂးကဵုခမဳဂမၠိုၚ်ရ။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် ကဵုခမဳဂိယဲဂမၠိုၚ် ဒၠိုက်ကတဵုအိုတ်ရ။ “ယွံကောန်တၠတအ် ပိုဲညးဂမၠိုၚ် ကတဵုဟွံမာန်အိုတ်ရ၊ ဒှ်ခမဳဂိယဲဂမၠိုၚ်အိုတ်ရ” ရဴဝွံ ခမဳဂိယဲဂမၠိုၚ် ဟီုသ္ဂးအိုတ်ရ။ “ပိုဲညးဂမၠိုၚ် ကြက်ကဵုတဳလပိုဉ်ဂမၠိုၚ် ဒၠိုက်ကတဵုအိုတ်ရ” ရဴဝွံ ထ္ၜလဘာ်ကဵုကတဵုတုဲ ဒတူတုဲမ္ဂး ဗလးထောံအိုတ်ရ။ ခမဳဂိယဲဂမၠိုၚ် ဗ္ၜူစိပ်ဂမၠိုၚ်ဒှ်တုဲ လောတ်စှေ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ်ကဵုခမဳမဂိယဲ ဒၠိုက်ကတဵုရ၊ ကုခမဳမကဵုဒၠိုက်ကတဵုဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် “ပိုဲညးဂမၠိုၚ် ဒှ်ခမဳမဂိယဲ မဟဂပ်ဝ်ကဵုဒၠိုက်ကတဵုအိုတ်ရ” ရဴဝွံ ဆေဝ်ဒဝ်သၞာသတိက်သၞာဒၟံၚ်မပြဲဂမၠိုၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် သွက်ဂွံကဵုဒၞာဲမဗဗွဲ ကုခမဳမဂိယဲရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် နမကေတ်မြော်ဂှ် ဆေဝ်ဒဝ် ဘာသၞာသတိက်သၞာဒၟံၚ်ဂမၠိုၚ်အိုတ်ရ၊ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် နမကေတ်မြော်ဂှ် ဟဂပ်ဝ်ဆေဝ်ဒဝ် ဘာသၞာသတိက်သၞာဒၟံၚ်ရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳသတ္တရသဝဂ္ဂဳဂမၠိုၚ် “ပိုဲညးဂမၠိုၚ် ကြက်ပြာပ်လုပ်ဒဂိုန် ပ္ဍဲဌာန်ဝွံအိုတ်ရ” ရဴဝွံ ပဠေဝ်ပဠေတ်တဴ ဘာဇၞော်မွဲဘာ မဒှ်တၞုၚ်တၞးအိုတ်ရ။ ခမဳဆဗ္ဗဂ္ဂဳဂမၠိုၚ် ညာတ်ကေတ် ခမဳသတ္တရသဝဂ္ဂဳဂမၠိုၚ် ပဠေဝ်ပဠေတ်တဴဘာတုဲ “ယွံကောတ်တၠတအ် ခမဳသတ္တရသဝဂ္ဂဳဂမၠိုၚ်ဝွံ ပဠေဝ်ပဠေတ်တဴဘာအိုတ်ရ။ ကြက်ကဵုခမဳဂမၠိုၚ်ဂှ် တိတ်အာလၟုဟ်အိုတ်ရ” ရဴဝွံ ဟီုသ္ဂးအိုတ်ရ။ ခမဳဆဗ္ဗဂ္ဂဳဂမၠိုၚ်လ္ၚဵုဂှ် “ယွံကောန်တၠတအ် စဵုကဵုပဠေဝ်ပဠေတ်တုဲဒှ် ဩဝ်လၟတ်မံၚ်ဒၟံၚ်အိုတ်ညိကၠာ၊ ပဠေဝ်ပဠေတ်တုဲမှ ကြက်ကဵုတိတ်အာအိုတ်ရ” ရဴဝွံ ဟီုသ္ဂးအိုတ်ရ။

ပ္ဍဲအခိၚ်ဂှ် ခမဳဆဗ္ဗဂ္ဂဳဂမၠိုၚ် “ယွံကောန်တၠတအ် ဩဝ်ဒၠိုက်ကတဵုအိုတ်ညိ၊ ဘာဂှ် စိုပ်ကုပိုဲညးဂမၠိုၚ်ရ” ရဴဝွံ ဟီုသ္ဂးကဵု ခမဳသတ္တရသဝဂ္ဂဳဂမၠိုၚ်အိုတ်ရ။

ယွံကောန်တၠတအ် ပြဟ်ပြဟ်ဟေၚ် ထေက်ကဵုဒးဟီုလဴဗ္စရ ဟွံသေၚ်ဟာ၊ ပိုဲညးဂမၠိုၚ်လေဝ် ပဠေဝ်ပဠေတ် ဘာမွဲသအာၚ်မာန်အိုတ်ရ ရဴဝွံ (ဟီုသ္ဂးအိုတ်ရ)။

ယွံကောန်တၠတအ် ဘာဂှ် ဒြပ်သၚ် ဟွံသေၚ်ဟာ ရဴဝွံ (သၟာန်အိုတ်ရ)။

ယွံကောန်တၠတအ် ဍာံပြရ၊ ဘာဂှ် ဒြပ်သၚ်ရ ရဴဝွံ (ဟီုသ္ဂးအိုတ်ရ)။

“ယွံကောန်တၠတအ် ဩဝ်ဒၠိုက်ကတဵုအိုတ်ညိ၊ ဘာဂှ် စိုပ်ကုပိုဲညးဂမၠိုၚ်ရ” ရဴဝွံ (ဟီုသ္ဂးအိုတ်ရ)။

ယွံကောန်တၠတအ် ဘာဂှ် ဇၞော်လှဲရ၊ မၞးတအ်ညးဂမၠိုၚ်လေဝ် ဩဝ်ပဒတဴအိုတ်ညိ၊ ပိုဲညးဂမၠိုၚ်လေဝ် ပဒတဴအိုတ်ရ ရဴဝွံ (ဟီုသ္ဂးတိုန်အိုတ်ပၠန်ရ)။

“ယွံကောန်တၠတအ် ဩဝ်ဒၠိုက်ကတဵုအိုတ်ညိ၊ ဘာဂှ် စိုပ်ကုပိုဲညးဂမၠိုၚ်ရ” ရဴဝွံ ဟီုသ္ဂးတုဲ ထေဲပၞတ်သတိုတ် ဟွံမိပ်စိုတ်ဂမၠိုၚ်ဒှ်တုဲ ဂန်ရပ်ကေတ် ပ္ဍဲတမ်ကအ်တုဲမ္ဂး ဗက်ဗ္ဒဴထောံအိုတ်ရ။ ခမဳသတ္တရသဂမၠိုၚ်ဂှ် ဟိုတ်မဒးဒုၚ်ဗက်ဗ္ဒဴထောံဂှ်ရ လရိုအ်ယာံဒၟံၚ်အိုတ်ရ။ ခမဳဂမၠိုၚ် “ယွံကောန်တၠတအ် မၞးတအ်ညးဂမၠိုၚ် မုဟိုတ် လရိုအ်ယာံဒၟံၚ်အိုတ်ရော?” ရဴဝွံ သၟာန်အိုတ်ရ။ ယွံကောန်တၠတအ် ခမဳဆဗ္ဗဂ္ဂဳဂမၠိုၚ်ဝွံ ထေဲပၞတ်သတိုတ် ဟွံမိပ်စိုတ်ဂမၠိုၚ်ဒှ်တုဲ ဗက်ဗ္ဒဴထောံ ပိုဲညးဂမၠိုၚ် နူဘာသၚ်အိုတ်ရ ရဴဝွံ (ကလေၚ်ဟီုလဴထ္ၜးအိုတ်ရ)။

ခမဳပၟိက်အောန်ဂမၠိုၚ်ဂှ် “မုဟိုတ် ခမဳဆဗ္ဗဂ္ဂဳဂမၠိုၚ် ထေဲပၞတ်သတိုတ် ဟွံမိပ်စိုတ်ဂမၠိုၚ်ဒှ်တုဲ ဗက်ဗ္ဒဴထောံခမဳဂမၠိုၚ် နူဘာသၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

“ယွံခမဳတအ် ခမဳဆဗ္ဗဂ္ဂဳဂမၠိုၚ် ထေဲပၞတ်သတိုတ် ဟွံမိပ်စိုတ်ဂမၠိုၚ်ဒှ်တုဲ ဗက်ဗ္ဒဴထောံ ခမဳဂမၠိုၚ် နူဘာသၚ်အိုတ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး “ယွံခမဳတအ် နပွမထေဲပၞတ်ကီု နပွမဟွံမိပ်စိုတ်ကီု ဟဂပ်ဝ်ဗက်ဗ္ဒဴထောံ ခမဳဂမၠိုၚ် နူဘာသၚ်ရ၊ ကုခမဳမဗက်ဗ္ဒဴထောံဂှ် ဒးကဵုသ္ပ ဗွဲမဗဗွဲကဵုအာပတ်ရ။

“ယွံခမဳတအ် ကဵုအခေါၚ် သွက်ဂွံကဵုသိုၚ်ကေတ် ဘာသၞာသတိက်သၞာဒၟံၚ်ရ” ရဴဝွံ (သ္ဂးရ)။

၆.၂.၉။ ပွမကဵုသၟိတ်ရဴဝွံမ္ဂး ညးကဵုဂိုၚ်ကေတ်ဘာ
၃၁၇။	ပ္ဍဲအခိၚ်ဂှ် “မုရဴညးမွဲ ထေက်ကဵုဒုၚ်ဂိုၚ်ကေတ် ဘာသၞာသတိက် သၞာဒၟံၚ်ဂမၠိုၚ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခမဳမဍိုက်ပေၚ်တဴ ကေုာံအၚ်္ဂဂမၠိုၚ်မသုန်သာ်ဂှ် ဒးသၟိတ်ပတိုန်ရဴဝွံမ္ဂး ခမဳမကဵုဒုၚ်ဂိုၚ်ကေတ်ဘာရ။ ခမဳဂှ် ဟွံဗက် ဆန္ဒာဂတိရ။ ဟွံဗက် ဒေါသာဂတိရ။ ဟွံဗက်မောဟာဂတိရ။ ဟွံဗက်ဘယာဂတိရ။ ဂိုၚ်ကေတ်တုဲ ဟွံဂွံဂိုၚ်ကေတ်ဏီလေဝ် လေပ်တီရ၊ ယွံခမဳတအ် ရဴဝွံ ဒးသၟိတ်ရ၊ ဗွဲကိုပ်ကၠာ သ္ဒးအာတ်ပါန်အခေါၚ် ခမဳရ၊ အာတ်ပါန်အခေါၚ်တုဲ ပ္ဍဲကြဴခမဳစဳကၠးဆိုက်ဗ္ဒက်တုဲ မၞုံကဵုအစောံသတ္တိဂှ် သ္ဒးကဵုသၚ်တီရ—

“ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ ကမ်မၞုံကဵုအခိၚ်မဗဗွဲ ကုသၚ် ယဝ်ဒှ်မ္ဂး၊ သၚ် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳမကဵုဒုၚ်ဂိုၚ်ကေတ်ဘာရ၊ ဣဝွံတုန် ပွမကဵုတီရောၚ်။

ယွံတဳလပိုဉ်တအ် သၚ် ဩဝ်ကလၚ်ပၚ်မှိၚ် (ဂလာန်) အဲဍိက်ညိ၊ သၚ် သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳမကဵုဒုၚ်ဂိုၚ်ကေတ်ဘာရ၊ ယြဴကုတဳလပိုဉ်မွဲ မၞုံကဵုပွမသ္ဍိုက် ပွမသၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳမကဵုဒုၚ်ဂိုၚ်ကေတ်ဘာရ၊ တဳလပိုဉ်ဂှ် သ္ဒးဒၟံၚ်သ္ၚိတ်သ္ၚိတ်ရ၊ ယြဴကုတဳလပိုဉ်မွဲ ဟွံမွဲကဵုပွမသ္ဍိုက်မၠိုက်ရ၊ တဳလပိုဉ်ဂှ် သ္ဒးဟီုတိုန်ရ။

သၚ် ဂပ်ဝ်သၟိတ်ပတိုန် ခမဳမၞုံယၟုဝွံ ရဴဝွံမ္ဂး ခမဳမကဵုဒုၚ်ဂိုၚ်ကေတ်ဘာတုဲရ၊ ကုသၚ်ဂှ် မၞုံကဵုပွမသ္ဍိုက်မၠိုက်ရ၊ ဟိုတ်ဂှ်ရ ဒၟံၚ်ကၞပ်သ္ၚောံသ္ၚိတ်ဇြရ၊ နမဒၟံၚ်ကၞပ်သ္ၚောံသ္ၚိတ်ဇြရဴဝွံ ဂွံတီကေတ် ဒဒှ်မသ္ဍိုက်မၠိုက်ဂှ်ရ” ရဴဝွံ (သ္ဒးကဵုတီရ ရဴဝွံ သ္ဂးရ)။

၃၁၈။	ပ္ဍဲအခိၚ်ဂှ် “မုရဴသာ်လဵု ထေက်ကဵုကဵုဒုၚ်ဂိုၚ်ကေတ်ဘာရော?” ရဴဝွံ ကသပ်ဒှ်ကုခမဳ မကဵုဒုၚ်ဂိုၚ်ကေတ်ဘာဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဗွဲကိုပ်ကၠာ တၞဟ်နရိုဟ်လၟိဟ် ခမဳဂမၠိုၚ် ရိုဟ်လၟိဟ်ခမဳဂမၠိုၚ်တုဲပ္ဍဲကြဴ တၞဟ်နရိုဟ်လၟိဟ် သၞာသတိက်ဂမၠိုၚ် ရိုဟ်လၟိဟ်သၞာသတိက်ဂမၠိုၚ်တုဲပ္ဍဲကြဴ တၞဟ်နပွမဒုၚ်ဂိုၚ်ကေတ် ဗွဲအပိုၚ်အခြာသၞာသတိက်ဂှ် ကဵုအခေါၚ်ရ ရဴဝွံ (သ္ဂးရ)။ ဂပ်ဝ်ကဵုဒုၚ်ဂိုၚ်ကေတ် ဗွဲအပိုၚ်အခြာ သၞာသတိက်အိုတ်မ္ဂး သၞာသတိက်ဂမၠိုၚ် ပဵုသာန်ဒၟံၚ်အိုတ်ရ ။ ပ ။ ယွံခမဳတအ် ကဵုအခေါၚ် တၞဟ်နကဵုဒုၚ်ဂိုၚ်ကေတ် ဗွဲအပိုၚ်အခြာဘာရ ရဴဝွံ (သ္ဂးရ)။

ကဵုဒုၚ်ဂိုၚ်ကေတ် ဗွဲအပိုၚ်အခြာဘာအိုတ်မ္ဂး ဘာဂမၠိုၚ် ပဵုသာန်ဒၟံၚ်အိုတ်ရ ။ ပ ။ ယွံခမဳတအ် ကဵုအခေါၚ် တၞဟ်နကဵုဒုၚ်ဂိုၚ်ကေတ် ဗွဲအပိုၚ်အခြာပြဝိုဏ်ရ ရဴဝွံ (သ္ဂးရ)။

ကဵုဒုၚ်ဂိုၚ်ကေတ် ဗွဲအပိုၚ်အခြာပြဝိုဏ်အိုတ်မ္ဂး ပြဝိုဏ်ဂမၠိုၚ် ပဵုသာန်ဒၟံၚ်အိုတ်ရ ။ ပ ။ ယွံခမဳတအ် သွက်ဘိုအ်လက်ကရဴလေဝ် ကဵုအခေါၚ် တၞဟ်နကဵုရ ရဴဝွံ (သ္ဂးရ)။

ဂိုၚ်ကေတ် သွက်ဘိုအ်လက်ကရဴတုဲမ္ဂး ခမဳသအာၚ်ကၠုၚ်စိုပ်မ္ဂး၊ ဟွံမိက်ကဵုမ္ဂး ဟွံဒးကဵုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ကဵုခမဳတန်တဴ ပ္ဍဲမ္ၚးဥပစာသိမ် ဂိုၚ်ကေတ် ဘာသၞာသတိက် သၞာဒၟံၚ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဟဂပ်ဝ် ကဵုခမဳတန်တဴ ပ္ဍဲမ္ၚးဥပစာသိမ် ဂိုၚ်ကေတ် ဘာသၞာသတိက်သၞာဒၟံၚ်ရ၊ ကုခမဳမကဵုဂိုၚ်ကေတ်ဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် ဂိုၚ်ကေတ် ဘာသၞာသတိက်သၞာဒၟံၚ်တုဲမ္ဂး အခါကာလအိုတ်သီု ဆေဝ်ဒဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ဂိုၚ်ကေတ် ဘာသၞာသတိက်သၞာဒၟံၚ်တုဲမ္ဂး အခါကာလအိုတ်သီု ဟဂပ်ဝ်ဆေဝ်ဒဝ်ရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ။

ယွံခမဳတအ် လုကဴဂိတုဗြဲပိဂိတုဂမၠိုၚ် ကဵုအခေါၚ် တၞဟ်နဆေဝ်ဒဝ်ရ၊ ပ္ဍဲဥတုမုဟ်ကျာ ဥတုက္ညၚ်ဂမၠိုၚ်တုန် ကဵုအခေါၚ် သွက်ဟဂွံဆေဝ်ဒဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် “ပွမဒုၚ်ဂိုၚ်ကေတ်ဘာဂမၠိုၚ် မၞုံဗၞတ်မုစိအိုတ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ပွမဒုၚ်ဂိုၚ်ကေတ်ဘာဂမၠိုၚ် ပွမဒုၚ်ဂိုၚ်ကေတ်ဘာ ပ္ဍဲပုရိမဝှ်ကီု ပွမဒုၚ်ဂိုၚ်ကေတ်ဘာ ပ္ဍဲပစ္ဆိမဝှ်ကီု ပွမဒုၚ်ဂိုၚ်ကေတ်ဘာ ပ္ဍဲမ္ၚးဝှ်ကီု ဣဝွံမၞုံပိဂကူဂမၠိုၚ်ရ။ ပ္ဍဲဂိတုဒဂိုန်မွဲစွေက် ဂပ်ဝ်ဒုၚ်ဂိုၚ်ကေတ် ပွမဒုၚ်ဂိုၚ်ကေတ်ဘာ ပုရိမဝှ်ရ၊ ပ္ဍဲဂိတုခ္ဍဲသဳမွဲစွေက် ဂပ်ဝ်ကဵုဒုၚ်ကေတ် ပစ္ဆိမဝှ်ရ၊ ပ္ဍဲဂိတုဝှ်မွဲစွေက် ဂပ်ဝ်ကဵုဒုၚ်ဂိုၚ်ကေတ် ပွမဒုၚ်ဂိုၚ်ကေတ်ဘာ မ္ၚးဝှ်ရ။ ယွံခမဳတအ် ပွမဒုၚ်ဂိုၚ်ကေတ်ဘာဂမၠိုၚ် ဣဝွံမၞုံပိဂကူဂမၠိုၚ်ရ ရဴဝွံ (သ္ဂးရ)။

❀❀❀ခဏ်ဒုတိယတုဲရ။❀❀❀

၆.၃။ ခဏ်တတိယ
၃၁၉။	ပ္ဍဲအခိၚ်ဂှ် တဳလပိုဉ်ဥပနန္ဒ ကောန်သၟိၚ်သကျဝၚ် ဒုၚ်ဂိုၚ်ကေတ် ဘာသၞာသတိက်သၞာဒၟံၚ် ပ္ဍဲဍုၚ်သာရဝှ်တုဲမ္ဂး အာဘာကွာန်သၟတ်မွဲရ၊ ပ္ဍဲဘာကွာန်သၟတ်ဂှ်လေဝ် ဒုၚ်ဂိုၚ်ကေတ် ဘာသၞာသတိက်သၞာဒၟံၚ်ပၠန်ရ။ ပ္ဍဲအခိၚ်ဂှ် “ယွံကောန်တၠတအ် တဳလပိုဉ်ဥပနန္ဒ ကောန်သၟိၚ်သာကျဝၚ်ဂှ် လေပ်ကယျာန်ဝေါတ်သေက်ဇဵုဂတမတ် ကြဴမတ် ဟီုသ္ဂးစှေ်စးအရေဝ်ဂၠိုၚ်တုဲ ပ္ဍဲသၚ်လေဝ် လေပ်သ္ပအဓိကိုရ်ရ။ ဥပနန္ဒဝွံ လုပ်ဒဂိုန်ပ္ဍဲဘာဝွံမ္ဂး ပိုဲညးဂမၠိုၚ်အိုတ်သီု ကြက်ဟွံဒှ်တသိုခ်အိုတ်ရ၊ လၟုဟ် သၟာန်ဥပနန္ဒဂှ်အိုတ်စိုအ်” ရဴဝွံ ကသပ်ဒှ် ကုခမဳဂမၠိုၚ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ်—

“ယွံကောန်တၠဥပနန္ဒ တၠအဲ ဒုၚ်ဂိုၚ်ကေတ် ဘာသၞာသတိက် သၞာဒၟံၚ် ပ္ဍဲဍုၚ်သာရဝှ်တုဲရ ဟွံသေၚ်ဟာ” ရဴဝွံ သၟာန်တဳလပိုဉ်ဥပနန္ဒ ကောန်သၟိၚ်သကျဝၚ်အိုတ်ရ။

ဍာံပြရ ယွံကောန်တၠတအ် ရဴဝွံ (သ္ဂးရ)။

ယွံကောန်တၠဥပနန္ဒ တၠအဲ သီုကဵုဒှ်ညးမွဲဓဝ် ဆေဝ်ဒဝ်ကၠေံ ၜါဘာဂမၠိုၚ်ဟာ ရဴဝွံ (သၟာန်အိုတ်ရ)။

ယွံကောန်တၠတအ် လၟုဟ် အဲဍိက် ဗလးကၠေံ ဘာကွာန်ဝွံတုဲ ဒုၚ်ဂိုၚ်ကေတ် ဘာပ္ဍဲဍုၚ် သာရဝှ်ရ ရဴဝွံ (သ္ဂးရ)။

ခမဳပၟိက်အောန်ဂမၠိုၚ်ဂှ် “တဳလပိုဉ်ဥပနန္ဒ ကောန်သၟိၚ်သကျဝၚ် သီုကဵုဒှ်ညးမွဲဓဝ် ဆေဝ်ဒဝ်ကၠေံ ၜါဘာဂမၠိုၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။
ယွံဥပနန္ဒ တၠအဲ သီုကဵုဒှ်ညးမွဲဓဝ် ဆေဝ်ဒဝ်ကၠေံ ၜါဘာဂမၠိုၚ်ရဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။

ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီရ)။

တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ ယွံတြုံမဒှ်လ္ၚုသၟး (နူမဂ်ဖိုလ်) တၠအဲ သီုကဵုဒှ်ညးမွဲဓဝ် မုဟိုတ် ဆေဝ်ဒဝ်ကၠေံ ၜါဘာဂမၠိုၚ်ရော?၊ ယွံတြုံမဒှ်လ္ၚုသၟး (နူမဂ်ဖိုလ်) တၠအဲ ဒုၚ်ဂိုၚ်ကေတ် ဘာကွာန်ဂှ်တုဲ ဘာပ္ဍဲကွာန်ဝွံ ဗၠးအာရ၊ တၠအဲ ဒုၚ်ဂိုၚ်ကေတ် ဘာကွာန်ဝွံတုဲ ဘာပ္ဍဲကွာန်ဂှ် ဗလးအာရ၊ ယွံတြုံမဒှ်လ္ၚုသၟး (နူမဂ်ဖိုလ်) နနယ်ဝွံ တၠအဲ ဒှ်အာမ္ၚး နူသီုၜါဒၞာဲရ၊ ယွံတြုံမဒှ်လ္ၚုသၟး (နူမဂ်ဖိုလ်) (ပွတၠအဲ သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵု လျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် ခမဳမဒှ်မွဲဇကုဓဝ် ဟဂပ်ဝ်ဆေဝ်ဒဝ် ၜါဘာဂမၠိုၚ်အိုတ်ရ၊ ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ” ရဴဝွံ (သ္ဂးရ)။

၃၂၀။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် နဟိုတ်မဂၠိုၚ်ဂၠၚ် တွံကဵု ဂလာန်မစပ်ကေုာံဝိနယ် ကုခမဳဂမၠိုၚ်ရ၊ တွံကဵုဂုဏ်ဝိနယ်ရ၊ တွံကဵုဂုဏ်ပွမကတ်ဗတောန် ဝိနယ်ရ၊ ရန်တၟအ်တုဲ ရန်တၟအ်တုဲ (စၞောန်တုဲ) ဟီုသ္ဂးတဴ ဂုဏ်တဳလပိုဉ်ဥပါလိရ။

ခမဳဂမၠိုၚ် “တဳလမၞုံပိုဉ်ကျာ်တြဲတုန် နဟိုတ်မဂၠိုၚ်ဂၠၚ် တွံကဵုဂလာန်မစပ်ကေုာံဝိနယ်ရ၊ တွံကဵုဂုဏ်ဝိနယ်ရ၊ တွံကဵုဂုဏ်ပွမကတ်ဗတောန်ဝိနယ်ရ၊ ရန်တၟအ်တုဲ ရန်တၟအ်တုဲ (စၞောန်တုဲ) ဟီုသ္ဂးတဴ ဂုဏ်တဳလပိုဉ်ဥပါလိရ။ ယွံကောန်တၠတအ် ပ္ဍဲအခိၚ်လၟုဟ် ပိုဲညးဂမၠိုၚ် ကတ်ဗတောန်ဓရ်ဝိနယ် ပ္ဍဲဇရေၚ်တဳလပိုဉ်ဥပါလိအိုတ်စိုအ်” ရဴဝွံ ဟီုသ္ဂးအိုတ်ရ။ ခမဳဂမၠိုၚ်ဗွဲမဂၠိုၚ် မဒှ်မှာထေရ်ဇၞော် မှာထေရ်ဍောတ် မှာထေရ်လဒေါဝ်ဂှ် ကတ်ဗတောန် ဓရ်ဝိနယ် ပ္ဍဲဇရေၚ်တဳလပိုဉ်ဥပါလိအိုတ်ရ။ တဳလပိုဉ်ဥပါလိ ဗွဲအစောမ်ပွမသ္ပရှေ်သှေ်ရဴဂဴ ကုခမဳထေရ်ဇၞော်ဂမၠိုၚ် သီုမဒတူဒၟံၚ်ဂှ် ဗတောန်ကဵုရ။

ခမဳထေရ်ဇၞော်ဂမၠိုၚ်လေဝ် ဗွဲအစောမ်ပွမရှေ်သှေ်ရဴဂဴဓရ် သီုမဒတူဒၟံၚ်ဂှ် ဂိုၚ်ကတ်ကေတ်အိုတ်ရ။ ပ္ဍဲအရာမကတ်ဗတောန်ဂှ် ခမဳထေရ်ဇၞော်ဂမၠိုၚ်လေဝ် ဍောၚ်ၜိုတ်အိုတ်ရ၊ တဳလပိုဉ်ဥပါလိလေဝ် ဍောၚ်ၜိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။

ယွံခမဳတအ် ခမဳသၟတ်ဗေတာန်ထ္ၜးကဵုဂှ် ဗွဲအစောမ်မရှေ်သှေ်ရဴဂဴဓရ် ဂဇအ်ပ္ဍဲသၞာမတုပ်သၟဟ်ကီု ပ္ဍဲသၞာမသၠုၚ်ကီုမာန်ရ၊ ကဵုအခေါၚ် တၞဟ်နဂဇအ်ရ၊ ခမဳဇၞော်မဂိုၚ်ကတ်ကေတ်ဂှ် ဗွဲအစောမ်မရှေ်သှေ်ရဴဂဴဓရ် ဂဇအ်ပ္ဍဲသၞာမတုပ်ကီု ပ္ဍဲသၞာမသဝ်ကီုမာန်ရ၊ ကဵုအခေါၚ်တၞဟ်နဂဇအ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဗွဲမဂၠိုၚ် ဟိုတ်မစၟဳမၚ်ဒၟံၚ် ပွမဗတောန်ထ္ၜးကဵု ပ္ဍဲဇရေၚ်တဳလပိုဉ်ဥပါလိ သီုမဒတူဒၟံၚ်အိုတ်ဂှ်ရ ဍောၚ်ၜိုတ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နပွမဂဇအ်မွဲစွံ သွက်ခမဳမၞုံကဵုသၞာတုပ်သၟဟ်ဂမၠိုၚ်ရ ရဴဝွံ (သ္ဂးရ)။ “မုရဴနဗၞတ်မွဲ ဒှ်ခမဳမၞုံကဵုသၞာတုပ်သၟဟ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် တၞဟ်နပွမဂဇအ်မွဲစွံ ကေုာံခမဳမၞုံအပ္ဍဲပိဝှ် (သၟဝ်လတူနူဇကု၊ ဇၞော်ၜါဝှ် ဍောတ်ၜါဝှ်) ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳမၞုံကဵုသၞာမတုပ်သၟဟ်ဂမၠိုၚ်ဗွဲမဂၠိုၚ် ဂဇအ်ပ္ဍဲဇံၚ်တုဲ ပလီုပလာ်ဇံၚ်အိုတ်ရ။ ဂဇအ်ပ္ဍဲဂတဵုတုဲ ပလီုပလာ်ဂတဵုအိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် ဇံၚ်ကီု ဂတဵုကီု ကုခမဳဂကောံပိဇကုရ ရဴဝွံ (သ္ဂးရ)။

ခမဳဂကောံပိဇကုလေဝ် ဂဇအ်ပ္ဍဲဇံၚ်တုဲ ပလီုပလာ်ဇံၚ်အိုတ်ရ။ ဂဇအ်ပ္ဍဲဂတဵုတုဲ ပလီုပလာ် ဂတဵုအိုတ်ရ ။ ပ ။ ယွံခမဳတအ် ကဵုအခေါၚ် ဇံၚ်ကီု ဂတဵုကီု ကုခမဳဂကောံၜါဇကုရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် တၞဟ်နပွမဂဇအ်မွဲစွံ ပ္ဍဲသၞာဇမၠိၚ် ကေုာံခမဳဂမၠိုၚ် မၞုံကဵုသၞာဟွံတုပ်သၟဟ် (မဟွံမွဲကဵုအခေါၚ်ဂဇအ်မွဲစွံ)ဂှ် မၞုံကဵု’သံသယကုက္ကုစ္စ’ ပွမချပ်သၠေဟ်ပၟာဟွံဂပ်ဝ်အိုတ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲရ။ ယွံခမဳတအ် ပါဲကၠေံ ခမၞုဲကီု မၞိဟ်ဗြဴကီု ဥဘတောဗျဉ်ကီုတုဲ ကဵုအခေါၚ် တၞဟ်နပွမဂဇအ်မွဲစွံ ပ္ဍဲသၞာဇမၠိၚ် ကေုာံခမဳဂမၠိုၚ် မဟွံမွဲကဵုအခေါၚ်ဂဇအ်မွဲစွံ သၞာတုပ်သၟဟ်ရ ရဴဝွံ (သ္ဂးရ)။ ပ္ဍဲအခိၚ်ဂှ် “မုရဴနဗၞတ်မွဲ ဒှ်သၞာဇမၠိၚ် ယုတ်အိုတ်ရော?” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် သၞာဂဇအ်ညးပိရုမ်ဂပ်ဂှ် ဒှ်သၞာဇမၠိၚ်ယုတ်အိုတ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ဝိသာခါ မစိုန်ဒှ်ညံၚ်မိ မိဂါရသေဌဳ မိက်ကဵုသိုၚ်ခၞံ ပြာသာဒ်မၞုံကဵုခုၚ်ဒုၚ်သၟဝ် မွဲဟာန်ကေုာံဝိုန်ဂၚ် (တနေဝ်တမေၚ်ကျာ) တၞဟ်နဖဵုသၚ်ရ၊ ပ္ဍဲအခိၚ်ဂှ် “တဳလမၞုံပိုဉ်ကျာ်တြဲ ဂပ်ဝ်ကဵုအခေါၚ် အရပ်စပ်သုၚ်စောဲပြာသာဒ်ဟာ မဟဂပ်ဝ်ကဵုအခေါၚ်ဟာ” ရဴဝွံ ကသပ်ဒှ် ကုခမဳဂမၠိုၚ်ရ။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ကဵုအခေါၚ် အရပ်စပ်သုၚ်စောဲပြသာဒ်အိုတ်သီုရ ရဴဝွံ (သ္ဂးရ)။

ပ္ဍဲအခိၚ်ဂှ် ဟိုတ်နူမိနော် သၟိၚ်ပသေနဒဳကောသလ စုတိချိုတ်အာဂှ် အကပ္ပိယဘဏ်ဗွဲမဂၠိုၚ် ကတဵုဒှ်ကၠုၚ် ကုသၚ်ရ။ အကပ္ပိယဘဏ်ဂမၠိုၚ်တုန် ညးဍေံရော?၊ ဇံၚ်မၞုံကဵုဇိုၚ်မဂၠိၚ်နူဗၞတ်ဗ္ၜတ်ဒ္စံါလပုဟ်တဲကျာ်၊ ပၞၚ်မၞုံကဵုရုပ်သတ်ဒမြိုဟ်ပ္ဍဲဇိုၚ် ခေါဇဴဇၞော် မၞုံကဵုတသော်မဂၠိၚ် လတူနူပန်လပုဟ်၊ သၞာတသော်သတ် မစိစောန်လဝ် ရုပ်သတ်ဒမြိုဟ်၊ သၞာတသော်သတ်သာ်ဗု၊ သၞာလး မဂပ်ဝ်ခၞံကၠောန်လဝ် နကဵုတသော်သတ် မၞုံကဵုဍောၚ်ပ္ကဴ မစောန်ပြံက်တဴ၊ သၞာလး မပြိုက်လဝ်ချဵု၊ သၞာလးတသော်သတ် မၞုံကဵုရုပ်တၟေၚ်တၟဟ်၊ သၞာလးတသော်သတ် မၞုံကဵုတသာဲၜါလပါ်၊ သၞာလးတသော်သတ် မၞုံကဵုတသာဲမွဲလပါ်၊ သၞာလးမတုတ်သတ် နကဵုတောဝ်သုတ် မဇိၚ်ကၞတ်လဝ် နတောဝ်ထဝ်၊ သၞာလးပၠုပ်လဝ် တောဝ်သုတ် ပ္ဍဲအကြာတောဝ်ထဝ်တုဲ မဂပ်ဝ်တုတ်လဝ်၊ သၞာလးတသော်သတ်မဇၞော် ဗြဴသၟာလှ်စှေ်တြဴ ဒတူတုဲ လှေ်ရုမ်ဂပ်၊ သၞာလးစးစိၚ်၊ သၞာလးစးချေံ၊ သၞာလးကွဳ၊ သၞာလးမဇိၚ်လဝ် နကဵုစၞာံဗြန်ၜါပိထပ် မသၟဟ်ကေုာံဗၞတ်ဇံၚ်၊ သၞာလးမပြဲ မကၠောန်လဝ်နကဵုစၞာံဒြာဲစၟဝ်၊ သၞာမၞုံကဵုဂၞဳက္ဍိုပ် ဂၞဳဇိုၚ်ၜါလပါ် မဒှ်မွဲဟာန်ကေုာံသၠဖ္ဍာန်ဗကေတ်တအ်ရောၚ်။ ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲရ။

ယွံခမဳတအ် ကုတ်ကၠေံ ဇိုၚ်ဇံၚ်တုဲ တၞဟ်နပြဘိုဂ်သုၚ်စောဲကီု ပလီုကၠေံရုပ်သတ် ဒမြိုဟ်ပလ္လၚ်တုဲ တၞဟ်နပြဘိုဂ်သုၚ်စောဲကီု သှ်ပၠိုဟ်ကၠေံသၞာပြိုက်ချဵုတုဲ တၞဟ်နပွမသ္ပဂၞဳကီု သၞာသှေ်သၟေဟ်ဂှ် တၞဟ်နသ္ပသၞာလးတိကီု ကဵုအခေါၚ်ရ ရဴဝွံ (သ္ဂးရ)။

၆.၃.၁။ ကပေါတ်ဟွံထေကဵုသၠးဂမၠိုၚ်
၃၂၁။	ပ္ဍဲအခိၚ်ဂှ် ခမဳပဒတဴဘာဂမၠိုၚ် ပ္ဍဲဘာသၟတ်မွဲ ဇရေၚ်ဍုၚ်သာရဝှ်ဂှ် ဒးလးကဵု ဘာသၞာသတိက်သၞာဒၟံၚ် သွက်ခမဳအာဂန္တုက ခမဳကွာ်တရဴဂမၠိုၚ်တုဲ ဒှ်ဂဗုတ်ပလာဲထုဲအိုတ်ရ။ ပ္ဍဲအခိၚ်ဂှ်—

“ယွံကောန်တၠတအ် ပ္ဍဲအခိၚ်လၟုဟ် ပိုဲညးဂမၠိုၚ် ဒးလးကဵု ဘာသၞာသတိက်သၞာဒၟံၚ် သွက်ခမဳအာဂန္တုက ခမဳကွာ်တရဴဂမၠိုၚ်ဂှ်ရ ဒှ်ဒၟံၚ်ဂဗုတ်ပလာဲထုဲအိုတ်ရ၊ ယွံကောန်တၠတအ် ပ္ဍဲအခိၚ်လၟုဟ် ပိုဲညးဂမၠိုၚ် ကဵုထောံ ဘာသၞာသတိက် သၞာဒၟံၚ် သၚ်အိုတ်သီု ကုခမဳမွဲဇကုအိုတ်စိုအ်၊ ကြက်ပြဘိုဂ်သုၚ် ကပေါတ်ဒြပ်ခမဳဂှ်အိုတ်ရ” ရဴဝွံ ကသပ်ဒှ် ကုခမဳဂမၠိုၚ်ဂှ်ရ။

ခမဳဂမၠိုၚ်ဂှ် ကဵုထောံ ဘာသၞာသတိက်သၞာဒၟံၚ်သၚ်အိုတ်သီု ကုခမဳမွဲဇကုအိုတ်ရ၊ ခမဳအာဂန္တုကဂမၠိုၚ် “ယွံကောန်တၠတအ် ဩဝ်လးကဵု ဘာသၞာသတိက်သၞာဒၟံၚ် သွက်ပိုဲညးဂမၠိုၚ်အိုတ်ညိ” ရဴဝွံ ဟီုသ္ဂးကဵု ခမဳဂမၠိုၚ်ဂှ်အိုတ်ရ။ ယွံကောန်တၠတအ် ဘာသၞာသတိက်သၞာဒၟံၚ်သၚ်ဟွံမွဲရ၊ ပိုဲညးဂမၠိုၚ် ကဵုထောံ ဘာသၞာသတိက်သၞာဒၟံၚ်သၚ်အိုတ်သီု ကုခမဳမွဲဇကုတုဲရ ရဴဝွံဟီုသ္ဂးအိုတ်ရ။ ယွံကောန်တၠတအ် မၞးတအ်ညးဂမၠိုၚ် သၠးထောံ ဘာသၞာသတိက်သၞာဒၟံၚ်သၚ်အိုတ်သီုအိုတ်ဟာ ရဴဝွံ (သၟာန်အိုတ်ရ)။ ဍာံပြရ ယွံကောန်တၠတအ် ရဴဝွံ (ဟီုသ္ဂးအိုတ်ရ)။

ခမဳပၟိက်အောန်ဂမၠိုၚ်ဂှ် “မုဟိုတ် ခမဳဂမၠိုၚ် သၠးထောံ ဘာသၞာသတိက်သၞာဒၟံၚ် သၚ်အိုတ်သီုအိုတ်ရော?။ ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ ။ ပ ။ “ယွံခမဳတအ် ခမဳဂမၠိုၚ် သၠးထောံ ဘာသၞာသတိက်သၞာဒၟံၚ် သၚ်အိုတ်သီုအိုတ်ရ ဟီုဂှ် ဍာံပြဟာ” ရဴဝွံ စၟဳစၟတ်သၟာန်သၟုက်ရ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်ရ၊ ယွံခမဳတအ် တြုံမဒှ်လ္ၚုသၟး (နူမဂ်ဖိုလ်) ဂမၠိုၚ်ဂှ် မုဟိုတ် သၠးထောံ ဘာသၞာသတိက်သၞာဒၟံၚ် သၚ်အိုတ်သီုအိုတ်ရော?၊ ယွံခမဳတအ် (ပွခမဳဂမၠိုၚ် သ္ပဒးဝွံ) ကုးညးဟွံလျုၚ် ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။

ယွံခမဳတအ် ကပေါတ်ဒြပ် ဟွံထေက်ကဵုသၠးပွးဂမၠိုၚ်မသုန်သာ်ဝွံ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးအိုတ်ရ ၜိုန်ရသၠးပွးလေဝ် ဟွံအာစိုပ်သၠးပွးအိုတ်ရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ။

ကပေါတ်ဒြပ်ဂမၠိုၚ်တုန် ညးဍေံအိုတ်ရော?။

အာရှာမ် ဂအာၚ်အာရှာမ်၊ ဣဝွံတုန် ဂကောံကပေါတ်ဒြပ် ဟွံထေက်ကဵုသၠးပွးပဌမရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳ မသၠးပွးဂှ် ဒးအာပတ်ထုလ္လစ္စယ်ရ။

ဘာ ဂအာၚ်ဘာ၊ ဣဝွံတုန် ဂကောံကပေါတ်ဒြပ် ဟွံထေက်ကဵုသၠးပွးဒုတိယရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ။

ဇံၚ်ဂတဵု ဖုန် ဂၞဳ၊ ဣဝွံတုန် ဂကောံကပေါတ်ဒြပ် ဟွံထေက်ကဵုသၠးပွးတတိယရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ။

နုၚ်ဗရိုတ် ဇရဳဗရိုတ်ဇၞော် ဇရဗရိုတ် ကၠာၚ်ဗရိုတ် ဝါစဳ (ဗဗဴ) မုဲ မြပံၚ် ကွဵုဇၜံက်ပၞုတ်၊ ဣဝွံတုန် ဂကောံကပေါတ်ဒြပ် ဟွံထေက်ကဵုသၠးပွးစတုတ္ထရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ။

လွာဇုက် ဒုန် ကၟတ်ဇပူ ကၟာစာဗဲ ချောဲ တိကမၠေတ် ကယျာဆု ကယျာတိ ဣဝွံတုန် ဂကောံကပေါတ်ဒြပ် ဟွံထေက်ကဵုသၠးပွးပဉ္စမရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ။

ယွံခမဳတအ် ကပေါတ်ဒြပ် ဟွံထေက်ကဵုသၠးပွးဂမၠိုၚ် မသုန်သာ်ဝွံ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုသၠးပွးရ၊ ၜိုန်သၠးပွးလေဝ် ဟွံအာစိုပ်သၠးပွးရ၊ ကုခမဳမသၠးပွးဂှ် ဒးအာပတ်ထုလ္လစ္စယ်ရ ရဴဝွံ (သ္ဂးရ)။

၆.၃.၂။ ကပေါတ်ဟွံထေက်ကဵုပါ်ပရအ်ဂမၠိုၚ်
၃၂၂။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဍုၚ်သာရဝှ် ဗၞတ်မိပ်လဟိၚ်တုဲမ္ဂး က္ညဂ္ၚေၚ်အာဒေသစာရိတ် ဇနပိုဒ်ကဳဋာဂိရိ မွဲဟာန်ကေုာံခမဳသၚ်ဂမၠိုၚ်မဂၠိုၚ် မၞုံဗၞတ်မသန်ကၠံကီု မွဲဟာန်ကေုာံသာရိပိုတ် မောဂ္ဂလာန်ဂမၠိုၚ်ကီုရ။ ခမဳအဿဇိပုနဗ္ဗသုကဂမၠိုၚ် “တဳလမၞုံပိုဉ်ကျာ်တြဲ မွဲဟာန်ကေုာံခမဳသၚ်ဂမၠိုၚ်မဂၠိုၚ် မၞုံဗၞတ်မသုန်ကၠံကီု မွဲဟာန်ကေုာံသာရိပိုတ်မောဂ္ဂလာန်ဂမၠိုၚ်ကီု က္ညကၠုၚ်ကဳဋာဂိရိရ ရဴဝွံ ဂွံမိၚ်ကေတ်အိုတ်ရ။ ယွံကောန်တၠတအ် ပ္ဍဲအခိၚ်လၟုဟ် ပိုဲညးဂမၠိုၚ် ပါ်ပရအ်ထောံ ဘာသၞာသတိက်သၞာဒၟံၚ် သၚ်အိုတ်သီုအိုတ်စိုအ်၊ သာရိပိုတ်မောဂ္ဂလာန်ဂမၠိုၚ် မၞုံပၟိက်ဆန္ဒယုတ်မာအိုတ်ရ၊ ဗက်အလိုက်ဓရ်မယုတ်သဝ်ဂမၠိုၚ်အိုတ်ရ၊ ပိုဲညးဂမၠိုၚ် ကြက်ဟွံလးကဵု ဘာသၞာသတိက်သၞာဒၟံၚ် သွက်သာရိပိုတ်မောဂ္ဂလာန်ဂမၠိုၚ်ဂှ်အိုတ်ရ” ရဴဝွံ ဟီုသ္ဂးအိုတ်တုဲ ခမဳအဿဇိပုနဗ္ဗသုကဂမၠိုၚ်ဂှ် ပါ်ပရအ်ထောံ ဘာသၞာသတိက်သၞာဒၟံၚ် သၚ်အိုတ်သီုအိုတ်ရ။

ပ္ဍဲအခိၚ်ဂှ် တဳလမၞုံပိုဉ်ကျာ်တြဲ အတိုၚ်လၟေၚ်လၟေၚ် က္ညဂေတ်ဂ္ၚေၚ်အာဒေသစာရိတ်မ္ဂး စိုပ်ကၠုၚ် ဇနပိုဒ်ကဳဋာဂိရိရ။ ပ္ဍဲအခိၚ်ဂှ် တဳလမၞုံပိုဉ်ကျာ်တြဲဂှ် ယွံခမဳတအ် မၞးတအ်ညးဂမၠိုၚ် ဩဝ်အာအိုတ်ညိ၊ ပြာပ်အာဇရေၚ် ခမဳအဿဇိပုနဗ္ဗသုကဂမၠိုၚ်တုဲ “ယွံကောန်တၠတအ် တဳလမၞုံပိုဉ်ကျာ်တြဲ မွဲဟာန်ကေုာံခမဳသၚ်ဂမၠိုၚ်မဂၠိုၚ် မၞုံဗၞတ်မသုန်ကၠံကီု မွဲဟာန်ကေုာံသာရိပိုတ်မောဂ္ဂလာန်ဂမၠိုၚ်ကီု က္ညကၠုၚ်ကဳဋာဂိရိရ။ ယွံကောန်တၠတအ် သွက်တဳလမၞုံပိုဉ်ကျာ်တြဲကီု သွက်ခမဳသၚ်ကီု သွက်တဳလပိုဉ်သာရိပိုတ် မောဂ္ဂလာန်ဂမၠိုၚ်ကီု ဒးလးကဵုဘာသၞာသတိက်သၞာဒၟံၚ်ရ ရဴဝွံ ဩဝ်ဟီုအိုတ်ညိ” ရဴဝွံ သ္ဂးကဵုခမဳဂမၠိုၚ်ရ။

“ခိုဟ်သန်ရ ယွံတဳလပိုဉ်” ရဴဝွံ ခမဳဂမၠိုၚ် ဒုၚ်ဝန် ကုတဳလမၞုံပိုဉ်ကျာ်တြဲတုဲ ပြာပ်အာဇရေၚ် ခမဳအဿဇိပုနဗ္ဗသုကဂမၠိုၚ်တုဲ “ယွံကောန်တၠတအ် တဳလမၞုံပိုဉ်ကျာ်တြဲ မွဲဟာန်ကေုာံခမဳသၚ်ဂမၠိုၚ်မဂၠိုၚ် မၞုံဗၞတ်မသုန်ကၠံကီု မွဲဟာန်ကေုာံသာရိပိုတ် မောဂ္ဂလာန်ဂမၠိုၚ်ကီု က္ညကၠုၚ်ကဳဋာဂိရိရ။ သွက်တဳလမၞုံပိုဉ်ကျာ်တြဲကီု သွက်ခမဳသၚ်ကီု သွက်တဳလပိုဉ်သာရိပိုတ် မောဂ္ဂလာန်ဂမၠိုၚ်ကီု ဩဝ်လးကဵုဘာသၞာသတိက်သၞာဒၟံၚ်အိုတ်ညိ” ရဴဝွံ သ္ဂးကဵုခမဳအဿဇိပုနဗ္ဗသုကဂမၠိုၚ်ရ။

ယွံကောန်တၠတအ် ဘာသၞာသတိက်သၞာဒၟံၚ်သၚ် ဟွံမွဲရ၊ အလုံအိုတ်သီုဂှ် ပိုဲညးဂမၠိုၚ် ပါ်ပရအ်ထောံတုဲရ၊ ယွံကောန်တၠတအ် ပွမက္ညကၠုၚ် တဳလမၞုံပိုဉ်ကျာ်တြဲဂှ် ဒှ်ပွမက္ညကၠုၚ်ခိုဟ်ဆာဲရ၊ တဳလမၞုံပိုဉ်ကျာ်တြဲ ကြက်ပဒတဴ ဘာမၞုံပၟိက်ဂှ်ရ၊ သာရိပိုတ်မောဂ္ဂလာန်ဂမၠိုၚ် မၞုံပၟိက်ဆန္ဒယုတ်မာအိုတ်ရ၊ ဗက်လိုက်ပၟိက်ဓရ်မယုတ်သဝ်ဂမၠိုၚ်အိုတ်ရ၊ ပိုဲညးဂမၠိုၚ် လးကဵုဘာသၞာသတိက်သၞာဒၟံၚ် သွက်သာရိပိုတ်မောဂ္ဂလာန်ဂမၠိုၚ်ဂှ် ဟွံမာန်အိုတ်ရ” ရဴဝွံ ဟီုသ္ဂးအိုတ်ရ။

ယွံကောန်တၠတအ် မၞးတအ်ညးဂမၠိုၚ် ပါ်ပရအ်ထောံ ဘာသၞာသတိက်သၞာဒၟံၚ်သၚ်အိုတ်ဟာ ရဴဝွံ (သၟာန်အိုတ်ရ)။ ဍာံပြရ ယွံကောန်တၠတအ် ရဴဝွံ (ဟီုသ္ဂးအိုတ်ရ)။ ခမဳပၟိက်အောန်ဂမၠိုၚ်ဂှ် “မုဟိုတ် ခမဳအဿဇိပုနဗ္ဗသုကဂမၠိုၚ် ပါ်ပရအ်ထောံ ဘာသၞာသတိက်သၞာဒၟံၚ်သၚ်အိုတ်ရော?” ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။ ပ္ဍဲအခိၚ်ဂှ် ခမဳဂမၠိုၚ်ဂှ် ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ ။ပ ။

ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ)။ တဳလမၞုံပိုဉ်ကျာ်တြဲ မပတၠပိုဉ်တြဴပြကာ ဟီုဂရိုဟ်အိုတ်ရ၊ ယွံခမဳတအ် တြုံမဒှ်လ္ၚုသၟး (နူမဂ်ဖိုလ်) ဂမၠိုၚ်ဂှ် မုဟိုတ် ပါ်ပရအ်ထောံ ဘာသၞာသတိက်သၞာဒၟံၚ် သၚ်အိုတ်ရော?၊ ယွံခမဳတအ် (ပွခမဳဂမၠိုၚ် သ္ပဒးဝွံ) ကုညးဟွံလျုၚ်ဇြုၚ်သ္ဍိုက်ဂမၠိုၚ်ဏီ တၞဟ်နပွမကဵုလျုၚ်ဇြုၚ်သ္ဍိုက်ကီု ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး သ္ဂးကဵုခမဳဂမၠိုၚ်ရ။ ယွံခမဳတအ် ကပေါတ်ဒြပ် ဟွံထေက်ကဵုပါ်ပရအ်ဂမၠိုၚ် မသုန်သာ်ဝွံ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်အိုတ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်အိုတ်ရ၊ ကုခမဳမပါ်ပရအ်ဂှ် ဒးအာပတ်ထုလ္လစ္စယ်ရ။

ကပေါတ်ဒြပ်ဂမၠိုၚ်ဂှ်တုန် ညးဍေံအိုတ်ဂှ်ရော?။

အာရှာမ် ဂအာၚ်အာရှာမ်၊ ဣဝွံတုန် ဂကောံကပေါတ်ဒြပ် ဟွံထေက်ကဵုပါ်ပရအ်ပဌမရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ။

ဘာ ဂအာၚ်ဘာ၊ ဣဝွံတုန် ဂကောံကပေါတ်ဒြပ် ဟွံထေက်ကဵုပါ်ပရအ်ဒုတိယရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ။

ဇံၚ် ဂတဵု ဖုန် ဂၞဳ၊ ဣဝွံတုန် ဂကောံကပေါတ်ဒြပ် ဟွံထေက်ကဵုပါ်ပရအ်တတိယရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ။

နုၚ်ဗရိုတ် ဇရဳဗရိုတ်ဇၞော် ဇရဗရိုတ် ကၠာၚ်ဗရိုတ် ဝါစဳ(ဗဗဴ) မုဲ မြပံၚ် ကွဵုဇၜံက်ပၞုတ်၊ ဣဝွံတုန် ဂကောံကပေါတ်ဒြပ် ဟွံထေက်ကဵုပါ်ပရအ်စတုတ္ထရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ။

ဇုက်လွာ ဒုန် ကၟတ်ဇပူ ကၟာစာဗဲ ချောဲ တိကမၠေတ် ကယျာဆု ကယျာတိ ဣဝွံတုန် ဂကောံကပေါတ်ဒြပ် ဟွံထေက်ကဵုပါ်ပရအ်ပဉ္စမရ၊ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ။ ယွံခမဳတအ် ကပေါတ်ဒြပ် ဟွံထေက်ကဵုပါ်ပရအ်ဂမၠိုၚ် မသုန်သာ်ဝွံ သၚ်ကီု ဂိုဏ်ကီု ပူဂိုလ်ကီု ဟွံထေက်ကဵုပါ်ပရအ်အိုတ်ရ၊ ၜိုန်ပါ်ပရအ်လေဝ် ဟွံဒှ်ပါ်ပရအ်အိုတ်ရ၊ ကုခမဳ မပါ်ပရအ်ဂှ် ဒးအာပတ်ထုလ္လစ္စယ်ရ ရဴဝွံ (သ္ဂးရ)။

၆.၃.၃။ စၞောန်ထ္ၜးကဵု ဒးကဵုကေၚ်ကာတၟိ
၃၂၃။	ပ္ဍဲအခိၚ်ဂှ် တဳလမၞုံပိုဉ်ကျာ်တြဲ သ္ပဒတဴတန်ဒၟံၚ် ပ္ဍဲဇနပိုဒ်ကဳဋာဂိရိ ဗၞတ်မမိပ်လဟိၚ်တုဲမ္ဂး အတိုၚ်လၟေၚ်လၟေၚ် က္ညဂ္ၚေၚ်အာဒေသစာရိတ်မ္ဂး စိုပ်ကၠုၚ်ဍုၚ်အာဠဝဳတုဲ သ္ပဒတဴတန်ဒၟံၚ် ပ္ဍဲသ္ၚိဗယိအဂ္ဂါဠဝ ဇရေၚ်ဍုၚ်အာဠဝဳဂှ်ရ။ ပ္ဍဲအခိၚ်ဂှ် ခမဳကောန်ဍုၚ်အာဠဝဳဂမၠိုၚ် ကဵုတဴကေၚ်ကာတၟိဂမၠိုၚ် မၞုံသဘဴရဴသာ်ဝွံအိုတ်ရ။ နအယာံမာတ်ထၟံက်ခန်အၚ်္ဂဒဵုလေဝ် ကဵုတဴကေၚ်ကာတၟိအိုတ်ရ၊ နအယာံမာတ်လံက်လေတ်ဗ္ဒၚ်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်ဗ္ဂပ်တြၚ်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်မသ္ပဇဵု တိုၚ်တြၚ်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်မသ္ပဗတၚ်ကျာလေဝ် ကဵုတဴကေၚ်ကာတၟိအိုတ်ရ၊ နအယာံမာတ်မလံက်သာ်ဗုလေဝ် ကဵုတဴကေၚ်ကာတၟိအိုတ်ရ၊ နအယာံမာတ်မလံက်သာ်လမ္စံက်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်မဖ္ဍုက်ဖ္ဍေက်ဆီတၟံလေဝ် ကဵုတဴကေၚ်ကာတၟိအိုတ်ရ၊ နအယာံမာတ်မစၟဳလေဝ် ကဵုတဴကေၚ်ကာတၟိအိုတ်ရ၊ နအယာံမာတ်မဒက်စၟဳလေဝ် ကဵုတဴကေၚ်ကာတၟိအိုတ်ရ၊ နအယာံမာတ်မစွံသ္ၚိဖရာပ်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်ပဠေဝ်ပဠေတ် ကဝ်သကုတ်လေဝ် ကဵုတဴကေၚ်ကာတၟိအိုတ်ရ၊ နအယာံမာတ်မလံက်လေတ်အိက်ဂၠဴ ဍာ်ဗစိုတ်လေဝ် ကဵုတဴကေၚ်ကာတၟိအိုတ်ရ၊ စဵုကဵုသၞာံၜါစှော်သၞာံလေဝ် ကဵုတဴကေၚ်ကာတၟိအိုတ်ရ၊ စဵုကဵုသၞာံပိစှော်သၞာံလေဝ် ကဵုတဴကေၚ်ကာတၟိအိုတ်ရ၊ စဵုကဵုလအိတ်လမျီုလေဝ် ကဵုတဴကေၚ်ကာတၟိအိုတ်ရ၊ စဵုကဵုယေက်ပၟတ်အိုတ်လေဝ် သွက်ဘာမစိုပ်ဒတုဲတုဲဂှ် ကဵုတဴကေၚ်ကာတၟိအိုတ်ရ။

ခမဳပၟိက်အောန်ဂမၠိုၚ်ဂှ် “ခမဳကောန်ဍုၚ်အာဠဝဳဂမၠိုၚ် မုဟိုတ် ကဵုတဴကေၚ်ကာတၟိဂမၠိုၚ် မၞုံသဘဴရဴဝွံအိုတ်ရော?။ နအယာံမာတ်ထၟံက်ခန်အၚ်္ဂဒဵုလေဝ် မုဟိုတ် ကဵုတဴကေၚ်ကာတၟိအိုတ်ရော၊ နအယာံမာတ်လံက်လေတ်ဗ္ဒၚ်လေဝ်။ နအယာံမာတ်ဗ္ဂပ်တြၚ်လေဝ်။ နအယာံမာတ်မသ္ပဇဵု၊ တိုၚ်တြၚ်လေဝ်။ နအယာံမာတ်မသ္ပဗတၚ်ကျာလေဝ်။ နအယာံမာတ်မလံက်သာ်ဗုလေဝ်။ နအယာံမာတ် မလံက်သာ်လမ္စံက်လေဝ်။ နအယာံမာတ် မဖ္ဍုက်ဖ္ဍေက်ဆီတၟံလေဝ်။ နအယာံမာတ်မစၟဳလေဝ်။ နအယာံမာတ်မဒက်စၟဳလေဝ်။ နအယာံမာတ်မစွံသ္ၚိဖရာပ်လေဝ်။ နအယာံမာတ်ပဠေဝ်ပဠေတ် ကဝ်သကုတ်လေဝ်။ နအယာံမာတ်မလံက်လေတ်အိက်ဂၠဴ ဍာ်ဗစိုတ်လေဝ်။ စဵုကဵုသၞာံၜါစှော်သၞာံလေဝ်။ စဵုကဵုသၞာံပိစှော်သၞာံလေဝ်။ စဵုကဵုလအိတ်လမျီုလေဝ်။ စဵုကဵုယေက်ပၟတ်အိုတ်လေဝ် သွက်ဘာမစိုပ်ဒတုဲတုဲဂှ် မုဟိုတ် ကဵုတဴကေၚ်ကာတၟိအိုတ်ရော?။ ရဴဝွံ ဟီုဂရိုဟ်အိုတ်ရ၊ ပျုတ်ဗ္ဒေက်အိုတ်ရ၊ ဟီုထ္ၜးဒုဟ်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ ။ ပ ။ ယွံခမဳတအ် ဍာံပြဟာ ။ ပ ။ ဍာံပြရ ယွံကျာ်မၞုံပိုဉ် ရဴဝွံ (ဂရၚ်ပတီအိုတ်ရ) ။ ပ ။ ဟီုဂရိုဟ်တုဲ ။ ပ ။ တွံကဵုဂလာန်ဓရ်တုဲမ္ဂး—

“ယွံခမဳတအ် နအယာံမာတ်ထၟံက်ခန်အၚ်္ဂဒဵုလေဝ် ဟဂပ်ဝ်ကဵုကေၚ်ကာတၟိရ ။ ပ ။ နအယာံမာတ်လံက်လေတ်ဗ္ဒၚ် ဟဂပ်ဝ်ကဵုကေၚ်ကာတၟိရ။ နအယာံမာတ်ဗ္ဂပ်တြၚ် ဟဂပ်ဝ်ကဵုကေၚ်ကာတၟိရ။ နအယာံမာတ်မသ္ပဇဵုတြၚ်၊ တိုၚ်တြၚ် ဟဂပ်ဝ်ကဵုကေၚ်ကာတၟိရ။ နအယာံမာတ် မသ္ပဗတၚ်ကျာ ဟဂပ်ဝ်ကဵုကေၚ်ကာတၟိရ။ နအယာံမာတ်မလံက်သာ်ဗု ဟဂပ်ဝ်ကဵုကေၚ်ကာတၟိရ။ နအယာံမာတ်မလံက်သာ်လမ္စံက် ဟဂပ်ဝ်ကဵုကေၚ်ကာတၟိရ။ နအယာံမာတ်မဖ္ဍုက်ဖ္ဍေက်ဆီတၟံ ဟဂပ်ဝ်ကဵုကေၚ်ကာတၟိရ။ နအယာံမာတ်မစၟဳ ဟဂပ်ဝ်ကဵုကေၚ်ကာတၟိရ။ နအယာံမာတ်မဒက်စၟဳ ဟဂပ်ဝ်ကဵုကေၚ်ကာတၟိရ။ နအယာံမာတ်မစွံသ္ၚိဖရာပ် ဟဂပ်ဝ်ကဵုကေၚ်ကာတၟိရ။ နအယာံမာတ်ပဠေဝ်ပဠေတ်ကဝ်သကုတ် ဟဂပ်ဝ်ကဵုကေၚ်ကာတၟိရ၊ နအယာံမာတ်မလံက်လေတ်အိက်ဂၠဴ ဍာ်ဗစိုတ် ဟဂပ်ဝ်ကဵုကေၚ်ကာတၟိရ။ စဵုကဵုသၞာံၜါစှော်သၞာံလေဝ် ဟဂပ်ဝ်ကဵုကေၚ်ကာတၟိရ။ စဵုကဵုသၞာံပိစှော်သၞာံလေဝ် ဟဂပ်ဝ်ကဵုကေၚ်ကာတၟိရ၊ စဵုကဵုလအိတ်လမျီုလေဝ် ဟဂပ်ဝ်ကဵုကေၚ်ကာတၟိရ။ စဵုကဵုယေက်ပၟတ်အိုတ်လေဝ် သွက်ဘာမစိုပ်ဒတုဲတုဲဂှ် ဟဂပ်ဝ်ကဵုကေၚ်ကာတၟိရ၊ ကုခမဳမကဵုဂှ် ဒးအာပတ်ဒုက္ကဋ်ရ။

ယွံခမဳတအ် ကဵုအခေါၚ် ကေၚ်ကာတၟိ မဟဂပ်ဝ်သ္ပဏီကီု ကေၚ်ကာတၟိ မသ္ပဟွံစိုပ်ဒတုဲဏီကီုရ ရဴဝွံ (သ္ဂးရ)။

ပ္ဍဲဘာမဍောတ်ဂှ် သ္ၚေဝ်ရံၚ်ကမၠောန်တုဲ တၞဟ်နကဵုကေၚ်ကာတၟိ စဵုကဵုမသုန်သၞာံ တြဴသၞာံကီု ပ္ဍဲဘာဖျေံစၟဳမွဲလပါ်ဂှ် သ္ၚေဝ်ရံၚ်ကမၠောန်တုဲ တၞဟ်နကဵုကေၚ်ကာတၟိ စဵုကဵုထပှ်သၞာံ ဒ္စံါသၞာံကီု ပ္ဍဲဘာမဇၞော်ဂှ် သ္ၚေဝ်ရံၚ်ကမၠောန်တုဲ တၞဟ်နကဵုကေၚ်ကာတၟိ စဵုကဵုစှ်သၞာံ စှ်ၜါသၞာံကီုဂှ် ကဵုအခေါၚ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ် သွက်ဘာဂမၠိုၚ်အိုတ်သီု ကဵုတဴကေၚ်ကာတၟိအိုတ်ရ။ ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်သွက်ဘာဂမၠိုၚ်အိုတ်သီု ဟဂပ်ဝ် ကဵုကေၚ်ကာတၟိရ၊ကုခမဳမကဵုဂှ်ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ကဵုတဴဘာဂမၠိုၚ်ၜါမ ကုခမဳမွဲဇကုဓဝ်အိုတ်ရ။ ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်သွက်ဘာဂမၠိုၚ်အိုတ်သီု ဟဂပ်ဝ်ကဵုကေၚ်ကာတၟိရ၊ ကုခမဳမကဵုဂှ်ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ကဵုတဴဘာဂမၠိုၚ်ၜါမ ကုခမဳမွဲဇကုအိုတ်ရ။ ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်ဟဂပ်ဝ်ကဵုဘာဂမၠိုၚ်ၜါကုခမဳဇကုဓဝ်ရ၊ ကုခမဳမကဵုဂှ် ဒးအာပတ်ဒုက္ကဋ်ရရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ဂိုၚ်ကေတ်ကေၚ်ကာတၟိတုဲမ္ဂး ကဵုခမဳမွဲဇကု ပဒတဴအိုတ်ရ။ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်ဂိုၚ်ကေတ်ကေၚ်ကာတၟိတုဲမ္ဂး ဟဂပ်ဝ်ကဵုခမဳမွဲသအာၚ် ပဒတဴရ၊ကဵုခမဳမကဵုပဒတဴဂှ် ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ဂိုၚ်ကေတ်ကေၚ်တာတၟိတုဲမ္ဂး ဆေဝ်ဒဝ်ကၠေံ ဘာသၚ်အိုတ်ရ။ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်ဂိုၚ်ကေတ်တၟိကေၚ်ကာတုဲမ္ဂး ဟဂပ်ဝ်ဆေဝ်ဒဝ်ကၠေံ ဘာသၚ်ရ၊ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ။ ယွံခမဳတအ်ကဵုအခေါၚ်သွက်ဂွံဂိုၚ်ကေတ် သၞာသတိက်သၞာဒၟံၚ်မပြဲမွဲရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ကဵုတဴကေၚ်ကာတၟိ ကုခမဳမတန်တဴ ပ္ဍဲမ္ၚးသိမ်အိုတ်ရ။ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်ဟဂပ်ဝ်ကဵုကေၚ်ကာတၟိ ကုခမဳမတန်တဴ ပ္ဍဲမ္ၚးသိမ်ရ၊ကုခမဳမကဵုဂှ်ဒးအာပတ်ဒုက္ကဋ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ဂိုၚ်ကေတ်ကေၚ်ကာတၟိတုဲမ္ဂး အခါကာလအိုတ်သီု ဆေဝ်ဒဝ်အိုတ်ရ။ဂရၚ်ပတီဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ်ဂိုၚ်ကေတ်ကေၚ်ကာတၟိတုဲမ္ဂး အခါကာလအိုတ်သီု ဟဂပ်ဝ်ဆေဝ်ဒဝ်ရ၊ကုခမဳမဆေဝ်ဒဝ်ဂှ် ဒးအာပတ်ဒုက္ကဋ်ရ။

ယွံခမဳတအ် လုကဴဂိတုဗြဲပိဂိတုဂမၠိုၚ်ကဵုအခေါၚ်တၞဟ်နဆေဝ်ဒဝ်ရ၊ ပ္ဍဲဥတုမုဟ်ကျာ ဥတုက္ညၚ်ဂမၠိုၚ်တုန်ဟွံကဵုအခေါၚ်တၞဟ်နဆေဝ်ဒဝ်ရ ရဴဝွံ (သ္ဂးရ)။

ပ္ဍဲအခိၚ်ဂှ် ခမဳဂမၠိုၚ်ဂိုၚ်ကေတ်ကေၚ်ကာတၟိတုဲမ္ဂး စ္ဍးလေဝ် စ္ဍးအာဌာန်သအာၚ်အိုတ်ရ။ခရှ်လေဝ်ရာမ်တိတ်အိုတ်ရ။ ချိုတ်လေဝ်ချိုတ်အိုတ်ရ။ ရဴဝွံမ္ဂးသာမဏဳဂမၠိုၚ်လေဝ်ဒုၚ်ဝန်အိုတ်ရ။ ရဴဝွံမ္ဂးညးသၠးကၠေံသိက္ခာဂမၠိုၚ်လေဝ် ဒုၚ်ဝန်အိုတ်ရ။ရဴဝွံမ္ဂးညးအာစိုပ်ပါရာဇ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးကြအ်ဥမ္မတ်လေဝ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးစိုတ်ကလှ်လဖှ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဝေဒနာပ္ဍဵုပ္ဍိုက်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဒးဒုၚ်ဗက်ပတိတ်ထောံဟိုတ်မဟွံမၠာ်သ္ၚေဝ်အာပတ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဒးဒုၚ်ဗက်ပတိတ်ထောံဟိုတ်မဟွံဇအုဲဇဗဝဳဗလးအာပတ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဒးဒုၚ်ဗက်ပတိတ်ထောံ ဟိုတ်မဟွံသၠးကၠေံ ကွေတ်မယုတ်မာဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂး ခမၞုဲဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးကၠတ်ပံၚ်ဖက်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးပြံၚ်အာဗော်တဳဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးတိရစ္ဆာန်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဂစိုတ်မိဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဂစိုတ်မဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးဂစိုတ်တၠအရှန်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးပလီုပလာ်ခမဳဗြဴဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးပါ်ဒကးသၚ်ဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးညးသ္ပဇကုကျာ် ညံၚ်ဆီဂွံပ္ဍူအာဂမၠိုၚ်လေဝ် ဒုၚ်ဝန်အိုတ်ရ။ ရဴဝွံမ္ဂးဥဘတောဗျဉ်ဂမၠိုၚ်လေဝ် ဒုၚ်ဝန်အိုတ်ရ။

ဂရၚ်ပတီ ဟိုတ်ပရူပရာဝွံ ကုတဳလမၞုံပိုဉ်ကျာ်တြဲအိုတ်ရ။ ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ မိက်စ္ဍးအာမ္ဂး “လ္ပကဵုဟုတ်ယုတ် ကုသၚ်ညိ” ရဴဝွံ (ပၠုပ်စိုတ်တုဲ) ဒးကဵုထောံ ကုခမဳသအာၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ ရာမ်တိတ်ခရှ်မ္ဂး ။ ပ ။ ချိုတ်အာမ္ဂး။ ဒုၚ်ဝန် ရဴဝွံမ္ဂးသာမဏဳမ္ဂး။ ဒုၚ်ဝန် ရဴဝွံမ္ဂးညးသၠးကၠေံသိက္ခာမ္ဂး။ ဒုၚ်ဝန် ရဴဝွံမ္ဂး ညးအာစိုပ်ပါရာဇ်မ္ဂး။ ဒုၚ်ဝန် ရဴဝွံမ္ဂးညးကြအ်ဥမ္မတ်မ္ဂး။ ဒုၚ်ဝန် ရဴဝွံမ္ဂးညးစိုတ်ကလှ်လဖှ်မ္ဂး။ ဒုၚ်ဝန် ရဴဝွံမ္ဂးညးဝေဒနာပ္ဍဵုပ္ဍိုက်မ္ဂး။ ဒုၚ်ဝန် ရဴဝွံမ္ဂးညးဒးဒုၚ်ဗက်ပတိတ်ထောံ ဟိုတ်မဟွံမၠာ်သ္ၚေဝ်အာပတ်မ္ဂး။ ဒုၚ်ဝန် ရဴဝွံမ္ဂးညးဒးဒုၚ်ဗက်ပတိတ်ထောံ ဟိုတ်မဟွံသၠးကၠေံ ကွေတ်မယုတ်မာမ္ဂး။ ဒုၚ်ဝန် ရဴဝွံမ္ဂးခမၞုဲမ္ဂး။ ဒုၚ်ဝန် ရဴဝွံမ္ဂးညးကၠတ်ပံၚ်ဖက်မ္ဂး။ ဒုၚ်ဝန် ရဴဝွံမ္ဂးညးပြံၚ်အာဗော်တဳမ္ဂး။ ဒုၚ်ဝန် ရဴဝွံမ္ဂးတိရစ္ဆာန်မ္ဂး။ ဒုၚ်ဝန် ရဴဝွံမ္ဂးညးဂစိုတ်မိမ္ဂး။ ဒုၚ်ဝန် ရဴဝွံမ္ဂးညးဂစိုတ်မမ္ဂး။ ဒုၚ်ဝန် ရဴဝွံမ္ဂးညးဂစိုတ်တၠအရှန်မ္ဂး။ ဒုၚ်ဝန် ရဴဝွံမ္ဂးညးပလီုပလာ်ခမဳဗြဴမ္ဂး။ ဒုၚ်ဝန် ရဴဝွံမ္ဂးညးပါ်ဒကးသၚ်မ္ဂး။ ဒုၚ်ဝန် ရဴဝွံမ္ဂးညးသ္ပဇကုကျာ် ညံၚ်ဆီဂွံပ္ဍူအာမ္ဂး။ ဒုၚ်ဝန် ရဴဝွံမ္ဂးဥဘတောဗျဉ်မ္ဂး၊ “လ္ပကဵုဟုတ်ယုတ် ကုသၚ်ညိ” ရဴဝွံ (ပၠုပ်စိုတ်တုဲ) ဒးကဵုထောံ ကုခမဳသအာၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ ကိုပ်ကၠာဟွံစိုပ်ဒတုဲဏီ စ္ဍးအာမ္ဂး “လ္ပကဵုဟုတ်ယုတ် ကုသၚ်ညိ” ရဴဝွံ (ပၠုပ်စိုတ်တုဲ) ဒးကဵုထောံ ကုခမဳသအာၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ ကိုပ်ကၠာဟွံစိုပ်ဒတုဲဏီ ရာံတိတ်ခရှ်မ္ဂး ။ ပ ။ ဒုၚ်ဝန် ရဴဝွံမ္ဂးဥဘတောဗျဉ်မ္ဂး၊ “လ္ပကဵုဟုတ်ယုတ် ကုသၚ်ညိ” ရဴဝွံ (ပၠုပ်စိုတ်တုဲ) ဒးကဵုထောံ ကုခမဳသအာၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ စိုပ်ဒတုဲတုဲမှ စ္ဍးအာမ္ဂး ဘာဂှ် ဒှ်ဘာခမဳဂှ်ဟေၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ စိုပ်ဒတုဲတုဲမှ ရာမ်တိတ်ခရှ်မ္ဂး ။ ပ ။ ချိုတ်အာမ္ဂး။ ဒုၚ်ဝန် ရဴဝွံမ္ဂးသာမဏဳမ္ဂး။ ဒုၚ်ဝန် ရဴဝွံမ္ဂးညးသၠးကၠေံသိက္ခာမ္ဂး။ ဒုၚ်ဝန် ရဴဝွံမ္ဂး ညးအာစိုပ်ပါရာဇ်မ္ဂး၊ သၚ် ဒှ်တၠရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ စိုပ်ဒတုဲတုဲမှ ဒုၚ်ဝန် ရဴဝွံမ္ဂးညးကြအ်ဥမ္မတ်မ္ဂး။ ဒုၚ်ဝန် ရဴဝွံမ္ဂးညးစိုတ်ကလှ်လဖှ်မ္ဂး။ ဒုၚ်ဝန် ရဴဝွံမ္ဂးညးဝေဒနာပ္ဍဵုပ္ဍိုက်မ္ဂး။ ဒုၚ်ဝန် ရဴဝွံမ္ဂးညးဒးဒုၚ်ဗက်ပတိတ်ထောံ ဟိုတ်မဟွံမၠာ်သ္ၚေဝ်အာပတ်မ္ဂး။ ဒုၚ်ဝန် ရဴဝွံမ္ဂးညးဒးဒုၚ်ဗက်ပတိတ်ထောံ ဟိုတ်မဟွံသၠးကၠေံ ကွေတ်မယုတ်အာမ္ဂး၊ ဘာဂှ် ဒှ်ဘာခမဳဂှ်ဟေၚ်ရ။

ယွံခမဳတအ် ပ္ဍဲသာသနာဝွံ ခမဳဂှ် ဂိုၚ်ကေတ်ကေၚ်ကာတၟိတုဲ စိုပ်ဒတုဲတုဲမှ ဒုၚ်ဝန် ရဴဝွံမ္ဂးခမၞုဲမ္ဂး။ ဒုၚ်ဝန် ရဴဝွံမ္ဂးညးကၠတ်ပံၚ်ဖက်မ္ဂး။ ဒုၚ်ဝန် ရဴဝွံမ္ဂးညးပြံၚ်အာဗော်တဳမ္ဂး။ ဒုၚ်ဝန် ရဴဝွံမ္ဂးတိရစ္ဆာန်မ္ဂး။ ဒုၚ်ဝန် ရဴဝွံမ္ဂးညးဂစိုတ်မိမ္ဂး။ ဒုၚ်ဝန် ရဴဝွံမ္ဂးညးဂစိုတ်မမ္ဂး။ ဒုၚ်ဝန် ရဴဝွံမ္ဂးညးဂစိုတ်တၠအရှန်မ္ဂး။ ဒုၚ်ဝန် ရဴဝွံမ္ဂးညးပလီုပလာ်ခမဳဗြဴမ္ဂး။ ဒုၚ်ဝန် ရဴဝွံမ္ဂးညးပါ်ဒကးသၚ်မ္ဂး။ ဒုၚ်ဝန် ရဴဝွံမ္ဂးညးသ္ပဇကုကျာ် ညံၚ်ဆီဂွံပ္ဍူအာမ္ဂး။ ဒုၚ်ဝန် ရဴဝွံမ္ဂးဥဘတောဗျဉ်မ္ဂး၊ သၚ်ဒှ်တၠရ။

−−−−−

(ဆက်ဗှ် လၟေၚ် ၂ ) ဆက်ဗှ်အာညိ

နိဿဲ

Category:လိက်ပတ်